
« Esteticei » şi după trei ani dela apariţia celui de al doilea, 
o nouă ediţie a acestei scrieri a devenit necesară. O iipărim 
astăzi fără adaosuri, cu singurele revizuiri impuse de o 
nouă lectură. « Estetica » se înfățișează astfel publicului în 
forma care a constituit caracterul ei din primul moment : 
o expunere sistematică a problemelor esteticei, crescută din 
nevoile unui curs universitar şi întemeiată pe o anumită 
înțelegere a ariei. Desigur, cele două nevoi care se satisfă- 
ceau în construcția edificiului, nevoia de a informa și aceea 
de a promova o concepție despre artă, nou fost deopotrivă . 
de subliniate, nici de acei cari au binevoit să se ocupe în 
scris de această lucrare şi poate nici de autorul ei. Mă 
simt deci dator cu unele lămuriri, al căror prilej sunt bu- 
curos a-l afla în noua ediţie care vede astăzi lumina zilei. 

Desigur, a Estetica» nu se va da niciodată înapoi să 
recunoască ceeace este ea în primul rând : întâia încercare 
a literaturii româneşti de a prezenta un tratat în care oricare 
din întrebările mai însemnate ale ştiinţei noastre îşi 
găseşte locul ei într'o unitate organică, hrănită din sub- 
stanja cercetării mai vechi şi mai noui. Intrun domeniu în 
care este cunoscut locul pe care-l deţine improvizaţia grăbită 
şi arbitrară, am crezut că nu trebue să mă abat dela ceeace 


6 ESTETICA 


alcătueşte norma de procedare a oricăreia dintre ştiinţele 
naturii și ale spiritului, adică reluarea cercetării din punctul 
în care o lăsase investigația anterioară şi folosirea tuturor 
câștigurilor valide ale acesteia. « Estetica» a putut fi astfel 
folosită drept o lucrare informativă, ca una în care istoricul 
problemelor și referinţele contemporane formează baza pe 
care se ridică rezultatele cercetării proprii. 

Hotărindu-mă a publica o lucrare ştiinţifică şi nu un 
manifesi, mam ferit a mă opri la acele formule sumare, 
în care atâți dintre cititorii de estetică socotesc a putea afla 
taina esențială a fenomenului artistic. Cei cari se mulţu- 
mesc cu afirmaţia că arta este eliberare sau că ea este intuiție, 
că este vitalitate sau asceză, expansiune sau inhibitie, toţi 
preparatorii de leacuri expeditive şi toți militanţii formu- 
lelor cu răsunet magic își ascund complexitatea fenomenelor 
şi întinderea câmpului pe care trebue să-l domine. In locul 
unor sentinţe lapidare, am preferat deci analiza răbdătoare 
a faptelor și recunoaşterea complexității lor, în care m'am 
aplicat a croi drumuri şi a construi etape. Imi dau bine 
seama că în câmpul discuţiilor asupra ariei se vor încrucișa 
totdeauna două temperamente, dintre care unul urmăreşie 
să impună un punci de vedere, în timp ce al doilea preferă 
să cunoască. Dacă cel diniâiu va găsi că lucrarea de faţă 
înaintează prea încet în stufișul unor fapte pe care nu do- 
rește nici decum să le simplifice, am nădejdea că cetitorii 
aparținând, celeilalte categorii vor aprecia intenția riguroasă 
care ne-a călăuzit tot timpul. 

Lucrare de informaţie, de integrare şi de analiză, « Este- 
tica» se desvoliă din fundamentul unei înţelegeri a artei 
care leagă între ele părţile şi conferă expresia întregului. 
Fără a putea intra în amănuntele unei concepții, expuse 
în paginele care urmează cu mai mult răgaz, vom spune 
„că ideea de artă. înfăţişată aci se înlănţuește cu o filosofie 

a muncii. Arta ne-a apărut ca o formă a muncii, ca un 
produs al lucrării de transformare a materiei. Fiind muncă, 
arta ni s'a părut a fi forma ei cea mai perfectă, aceea în 
care sforjarea lucrătorului ajunge să se odihnească în pleni- 
tudinea lucrului încheiat și armonios. Arta este astfel ținta 
oricărei munci, atinsă parţial şi, din când în când, de orice 
lucrător destoinic, dar cu plinătate neimpărțită. abia de 
marii artiști. Incercând să adâncim fenomenul artistic în 
latura lui de activitate teleologică, de muncă, am putut 
măsura mai bine întinderea factorilor conştienţi şi raţionali 
în creaţia artistică, după cum am crezut că pot înţelege 
mai bine rolul care revine artei în civilizația modernă a 
muncii. l 

Incercarea de prelucrare analitică a cuprinsului artei, 
ne-a adus în faja constatării că nu tot acest cuprins este 
estetic. In formele plăsmuirii estetice, arta introduce valori 
interesând toate domeniile culturii. Taina influenţei ei stă 
desigur în această împrejurare, care explică în acelaş timp 
ceeace s'ar putea numi paradoxul artei : faptul că participă 
la întregul mobilism al istoriei, dar că privită ca pură orga- 
nizare formală cu scopul în ea însăşi, sfidează această mobi- 
litate şi se ridică deasupra ei. Estetica se despică astfel 
pentru noi într'o filosofie a artei şi o fenomenologie a struc- 
turii ei, analizate deopotrivă aci. Psihologia creației și a 
receptării artistice întregesc analizele amintite, urmărind 
direcţiile principiale stabilite din primul moment. 

Credincios preceptului Kantian după care intuiţia fără 
concept este oarbă, dar conceptul fără intuiţie este gol, am 
căutat să sprijin fiecare din afirmaţiile teoretice ale lucrării 
de faţă cu intuiții împrumutate mărturiilor artiştilor şi 
câmpului larg al artelor. Dar în. timp ce redactam capitolele 
care socoteam că pot profita din mobilizarea acestui material, 
aveam impresia că ceva îmi scapă şi că cercetarea mea ar 

trebui să se completeze prin expunerea problemelor legate 
de fiecare ariä în parte. Este ceeace cred că voi întreprinde 
în anii următori, pentru cazul poeziei. 

In pragul unor teme noui, nu pot să nu evoc primul de- 
ceniu al activității mele la Facultatea de Filosofie şi Litere 
din București şi pe ascultătorii mei de atunci, cari prin 
interesul foarte călduros acordat expunerilor destinate mai 
târziu acestui volum, întăreau în mine dorința de a le desvolta 
şi desăvârși. Fie ca aceste pagini să regăsească pe ascultă- 
torit cursurilor de estetică în anii 1924—1934, cărora îmi 
place să le adresez aci gândurile prietenești ale bunei amintiri. 


TUDOR VIANU 
Februarie, 1939, 

1. FRUMOSUL NATURAL ȘI FRUMOSUL ARTISTIC 


Definiţia esteticei va rezulta pentru cetitorul acestor 
pagini, cu mai multă lumină și întrun chip mai desăvârşit, 
abia la sfârșitul lor. Progresul treptat al cercetării pe care 
ne-o propunem va aduce odată cu răspunsul feluritelor pro- 
bleme și o delimitare mai strictă a domeniului căruia ele îi 
aparțin. Dar, deși urmărind a cunoaște granițele domeniului 
estetic, trebue să-l parcurgem în întregime, pentru a orienta 
cercetarea este nevoie să încercăm de pe acum o precizare 
a obiectului lui. Vom spune deci din capul locului că pentru 
punctul de vedere al acestor pagini estetica este știința 
frumosului artistic. Această precizare este cu atât mai im- 
portantă, cu cât aproape dealungul întregii desvoltări a 
doctrinelor de estetică, obiectul științei noastre era între- 
văzut deopotrivă în frumosul artistic, cât şi în frumosul 
natural. Cel din urmă nu părea a fi decât modelul mai frust 
și mai imperfect al celui dintâi; după cum acesta era 
considerat a fi replica mai desăvârșită și mai pură a celui 
din urmă. Chiar un estetician ca Hegel, care înţelegea să-și 
menţină speculaţia sa în domeniul exclusiv al artei, mu 
putea să se împiedice de a recunoaşte anticipaţia ei în fru- 
museţea naturii. « Obiectul ştiinţei despre care tratăm, scrie 
el 1, este frumosul în artă. Frumosul în natură nu ocupă 


1 Vd. notele la sfârşitul volumului. 

un loc decât ca primă formă a frumosului... Necesitatea 
frumosului în artă decurge din imperfecţiunile realităţii ». 

Numeroase sunt însă motivele care ne fac a socoti că 
între frumuseţea artei și a naturii există completă etero- 
genie. Mai întâi, frumosul natural pare a fi un element 
dat, pe când frumosul artistic este un produs, o operă. 
Fără îndoială că şi frumuseţea naturii presupune o con- 
știință umană care so valorifice, în lipsa căreia ea mar 
mai fi frumuseţe, ci un oarecare obiect indiferent. Valori- 
ficarea se face însă în cazul frumosului natural asupra unor 
GEN neatârnate de om, pe când în cazul artei nu numai 
| asupra unor lucruri dependente de el în sensul că le-a produs, 
| dar şi în acela mai special că le-a produs tocmai în vederea 
acestei valorificări. Diferenţa între aceste două categorii 
de obiecte este atât de radicală, încât e cu neputinţă ca o 
procedare metodică să le atribue aceleiași cercetări. Niciuna 
dintre științele spiritului, istoria sau dreptul, logica sau 
morala, nu se ocupă de date naturale, chiar dacă ele ar 
fi capabile să fie valorificate, ci numai de produse ale acti- 
vităţii omenești, cum sunt instituţiile și legile, știința și 
moravurile. Considerată ca o ştiinţă a spiritului, estetica 
nu poate cerceta decât frumosul artistic, care este o operă. 
Esteticianul rămâne incompetent când i se cere, după cum 
se întâmplă uneori, să precizeze care sunt normele unui 
exemplar al frumosului natural, cum este de pildă tipul cel 
mai frumos al speţei omeneşti. Când problema se pune, 
biologistul are poate mai numeroase posibilități să răs- 
pundă. Propria lui competenţă se restrânge însă aci. In 
problemele esteticei, specialitatea sa rămâne inoperantă, 
întocmai ca a zoologului care studiind modul de vieatä 
al câriiţelor și castorilor nu poate aduce vreo lumină 
valabilă și cât privește sfera proprie de întrebări ale arhi- 
tecturii. 

Deosebirea dintre frumosul natural și artistic apare deo- 
potrivă de limpede când considerăm felul variat în care 
ele sunt evaluate. Cine priveşte un colț frumos al naturii 
leagă ideea unei valori de simpla lui aparenţă. Nu tot 
astfel acela care contemplă o creaţie de artă. Aci valoarea 
este asociată nu numai cu ceea ce apare, dar și cu cauza care 
a produs aparenţa. Preţuirea artei este în acelaș timp și a 
artistului căruia i se datorește. Incântarea pe care o resim- 
Gm în faţa unei opere artistice se întregește cu admiraţia 
pentru facultăţile artistului și uneori cu iubire pentru sufle- 
tul lui. Când vom studia mai târziu componentele senti- 
mentului estetic, vom vedea mai de aproape câte din ele se 
adresează nu operei, ci creatorului. Cele spuse deocamdată 
sunt suficiente pentru a marca mai bine diferența dintre 
cele două specii ale frumosului. 

In sfârșit, frumosul natural e infinit, pe când frumosul 
artistic este limitat; Intreaga natură este frumoasă 2. Orice 
fragment al ei participă la frumuseţe. Un colţ încântător 
de natură nu se mărginește prin zone indiferente. Dincolo 
de ceea ce ne-a vrăjit o clipă, se deschid aspecte capabile 
să întreţină mai departe interesul pentru frumos. Frumu- 
seţea naturii în întregimea ei era pentru mistica unui Plotin 
sau Sft. Augustin dovada felului în care spiritul divin o 
pătrunde. Nu la fel stau lucrurile în ce priveşte arta. O 
operă de artă este un popas de frumuseţe într'o lume urîtă 
sau indiferentă. Prin artă se introduce întrun punct al 
lumii o valoare care lipseşte restului ei. Cine se apropie de o 
operă artistică are conștiința limpede că pătrunde într'o 
lume deosebită de aceea a percepţiei comune și a vieţii 
practice. Caracterul etero-cosmic al oricărei creaţii de artă 
este absolut evident 3. Funcțiunea pe care arta o îndepli- 
neşte rezultă de altfel din această însușire a ei, prin care 
sufletul omenesc se întregește, exercitându-se într'un fel de 

gege 


activitate pe care restul lumii mare prilejul so determine. 
Pentru a izbuti această izolare din lume, artistul organizează 
şi unifică un anumit material, îi dă un cadru și prin ur- 
mare o limită. Dar și asupra acestor însușiri-ale operelor de 
artă vom avea ocazia să revenim. Pentru moment este inte- 
resant să reținem numai această nouă deosebire între fru- 
mosul natural și artistic, care obligă estetica să-și asume 
studiul unuia singur dintre aceste obiecte atât de felurite, 

Dacă acum analizăm felul interesului pe care îl deșteaptă 
în noi natura frumoasă, observăm că el se alimentează de 
obiceiu din izvoare extra-estetice. Mai întâi din facultatea 
ei de a modifica întrun chip fericit sentimentul vitalității 
noastre. « Bucuria pe care ne-o pricinuește trecerea dela 
întuneric la lumină, scrie odată Guyau, strălucirea cerului 
albastru, vivacitatea însăși a colorii, marchează în același 
timp cu o sărbătoare a ochilor, o bună-stare totală a orga- 
nismului. Planta care se veştejeşte în obscuritate și se 


îndreaptă către lumină, ca şi cum ar vedea, deși n'are simţul | 


vederii, încearcă poate ceva analog trecând dela umbră 
la soare. Plăcerea estetică nu se reduce în cazul acesta la 


jocul unui organ particular. Poezia luminii provine din ` 


însăşi necesitatea ei pentru vieaţă și din arzătoarea stimu-“ 
laţie pe care o exercită asupra întregului organism. Plă- 
cerea pe care ne-o pricinuește răsăritul soarelui, este mai 
mult decât o satisfacţie a ochiului. Salutăm prima rază 
de lumină cu fiinţa noastră întreagă » 4, Este de netăgăduit 
că dacă natura ne apare de atâtea ori frumoasă, împre- 
jurarea nu se datorește unor motive estetice, ci puterii ei de 
a ne întări şi înviora, virtuţii ei de a modifica favorabil 
sentimentul cenesteziei noastre. 

In cazul special al frumuseţii naturale a omului, răsu- 
netul ei în cenestezie are totdeauna un accent deosebit. 
Putem găsi frumos pe un om, mai întâi din pricina vita- 


re 

lității lui, care stimulează pe a noastră. Incântarea pe care 
prezenţa unui astfel de exemplar ne-o inspiră conţine în 
sine ceva din încrederea și siguranţa pe care o trezește în 
noi societatea cu orice ființă robustă şi optimistă. Când un 
bărbat găseşte frumoasă o femeie și o femeie pe un bărbat, 
în interesul care susţine o astfel de evaluaţie se amestecă 
fără îndoială și o reprezentare sexuală 5. « Frumuseţea este 
făgăduinţa unei fericiri », scria odată Stendhal, generalizând 
asupra cercului restrâns al acestor experienţe. Fără a merge 
până la problematica metafizică schopenhauriană a instinc- 
tului, se pare totuși că oricine percepe în frumuseţea celui- 
lalt sex acordul posibil a două sensualităţi, fericirea prin 
asociaţie sexuală. In sfârșit, cineva ne poate părea frumos 
și din pricina valorilor intelectuale sau morale indicate de 
fizionomia lui. Găsim frumos pe gânditorul a cărui frunte 
vastă, a cărui expresie liniștită și concentrată manifestă 
procesul înalt și intens al cugetării ; de asemeni pe bărbatul 
sau femeia din ale căror trăsături ne vorbesc bunăvoința 
față de oameni, blândeţea și gingăşia. Niciodată în aceste 
împrejurări nu atribuim omului frumuseţea din pricina 
unor calităţi estetice. 

Tot astfel dacă luăm în considerare frumuseţea peisa- 
jului, observăm că această apreciere este determinată în 
noi de motive care nu au în ele nimic estetic. Natura ca 
peisaj ne apare frumoasă mai întâi ca un loc al păcii ne- 
turburate, în care parcă ne eliberăm din constrângerile și 
ostenelile civilizaţiei. Jean- Jacques Rousseau a indicat bine 
acest motiv, evocând clipele de fericire calmă trăite în 
timpul recluziunii sale voluntare în insula Saint-Pierre: 
« Smulgându-mă dintr'o lungă și dulce reverie și văzându-mă 
înconjurat de verdeață, de flori și de păsări, lăsând privi- 
rile să-mi rătăcească departe pe romanticele maluri care 
mărginesc vasta întindere de apă clară și cristalină, asimilam 

aceste obiecte demne de a fi iubite cu închipuirile mele. 
Apropiindu-mă astfel treptat de mine însumi și de ce mă 
străjuia, nu mai puteam distinge între realitate și închi- 
puire, atât de mult totul contribuia să facă fermecătoare 
existenţa reculeasă și solitară pe care o duceam în aceste 
locuri frumoase » 5. Pacea naturii, un element capital în 
frumuseţea ei, este așa dar în realitate aceea pe care sufle- 
tul omenesc o câștigă asupra neliniștitei vieţi a societăţii. 
Dar farmecul pe care îl degustăm în astfel de clipe și care 
ne îndeamnă să declarăm natura frumoasă, nu cuprinde în 
sine nimic estetic. 

Alteori natura ne pare frumoasă tocmai din pricina 
exuberanţei ei. Când privim panorama unui vast peisaj și 
luăm cunoștință de mulțmea neistovită a formelor pe care 
natura le scoate din sânul ei, simţim ca un izbitor contrast 
fărâma de vitalitate pe care o cuprindem în noi. Dar această 
slabă scăpărare a vitalităţii noastre se aprinde mai tare în 
faţa spectacolului exuberanţei naturii, până la punctul în 
care propria individualitate mărginită pare a îmbrăţișa 
vieaţa întregii naturi. « Sgomotele satului urcă până la 
fereastra mea deschisă, notează odată Amiel în jurnalul 
lui intim, lătrături îndepărtate, glasuri de femei la fântână, 
cântece de păsări în livezile din vale; covorul verde al 
câmpiei se brăzdează cu umbrele trecătoare pe care le 
plimbă norii. Întreg peisajul este străbătut de un fel de 
dulceaţă plină de nuanţe și de o graţie caldă și iată că 
încep a încerca nu știu ce bună-stare, bucuria contempla- 
Gei, aceea în care sufletul nostru, ieşind din limitele lui, 
devine sufletul unei regiuni, al unui peisaj »”. Sentimen- 
tul panteist al naturii a devenit varietatea lui cea mai 
frecventă de când romanticii l-au cântat mai întâi. Dar 
contopirea mistică cu vieaţa totului este o reacțiune reli- 
gioasă a conștiinței și nu una estetică. 

Există apoi şi o altă atitudine religioasă în faţa naturii, 
care ne determină so proclamăm frumoasă. Natura este 
resimţită în cazul acesta ca opera infinitei puteri binefăcă- 
toare a divinității, ca reflexul splendorii divine. a Am obser- 
vat totdeauna, povestește Chateaubriand, că în timp ce 
priveşti marile scene ale naturii, Fiinţa necunoscută se 
manifestă în inima omului. Intro seară adânc liniștită, ne 
găseam în frumoasele mări care scaldă țărmurile Virginiei. 
Toate pânzele erau strânse şi mă aflam pe punte când 
auzii clopotul care chema echipajul la rugăciune: mă grăbii 
să mă duc şi eu pentru a-mi uni rugăciunea cu a tovarășilor 
de călătorie. Ofițerii se găseau la pupă împreună cu călătorii; 
preotul, ţinând o carte în mână, stătea în faţa lor; marinarii 
erau răspândiţi pe bord: cu toţii eram în picioare, privind 
spre prora corăbiei, îndreptată către Apus. Globul soarelui, 
gata să se cufunde în unde, apărea printre frânghiile navei 
în mijlocul unor spaţii nelimitate. S'ar fi spus că astrul 
răspânditor de raze își schimbă în fiecare clipă orizontul, 
odată cu legănările pupei. Câţiva nori erau aruncaţi fără 
ordine la răsărit, unde luna se ridica încet. Restul cerului 
era curat ; numai la Nord, întocmind un triunghiu cu soarele 
şi luna, o trombă, strălucind cu toate colorile prismei, se 


ridica din mare ca un stâlp de cristal sprijinind bolta 


cerului. Ar fi fost demn de plâns acela care în fața unui 
astfel de spectacol n'ar fi recunoscut frumuseţea Divini- 
tăţii»8. Mărturia este cum nu se poate mai limpede. Fru- 
museţea unui peisaj, ca acela descris de Chateaubriand, 
provine fără îndoială din reprezentarea religioasă cu care 
el se asociază. 

Când către sfârșitul veacului al XVIII-lea, sensibilitatea 
europeană s'a îmbogăţit cu așa numitul «sentiment al na- 
turii », sporind regiunile frumuseţii în lume, deși nu ale 
frumuseţii propriu zis estetice, lucrul s'a petrecut sub pre- 

siunea unui a complex de inferioritate », al unei conștiințe 
deficitare, care de atunci n'a mai părăsit pe omul modern 
niciodată. Despărţit de natură prin artificialitatea civili- 
zaţiei și prin complexitatea în creștere a unei vieţi care îi 
pune probleme din ce în ce mai ostenitoare, omul modern 
a resimţit situaţia nu numai ca un neajuns, dar ca o vină. 
Aspiraţia lui ispășitoare s'a îndreptat atunci către natura 
naivă, dinaintea oricărei munci a culturii, pe care o înzestra 
cu o valoare morală, în care trebue să recunoaștem și 
temeiul încântării cu care ea a fost de atâtea ori considerată. 
Intr'un tratat celebru, Schiller a denumit sentimental acest 
interes pentru natură în operele poeților moderni °. Nu- 
meroase pot fi valorile morale recunoscute naturii. lată în 
această privinţă o frumoasă pagină din Barrès, în care 
adânca înrădăcinare a unui copac, vigoarea şi unitatea lui 
sunt resimţite cu o nostalgie determinată de sigur de fără- 
miţarea, fragilitatea și desrădăcinarea care compun destinul 
unui om modern ! « Cât de mult iubesc acest copac! Priveşte 
țesătura deasă a trunchiului său, nodurile sale puternice. 
Nu ostenesc să-l admir şi să-l.înţeleg... D simţi oare 
biografia? Eu o disting deopotrivă în viguroasa lui tota- 
litate și în fiecare din amănuntele care decurg din ea. 
Acest copac este imaginea expresivă a unei frumoase exi- 
stenţe. El nu cunoaște nemișcarea. Tânăra lui forţă crea- 
toare i-a hotărît dela început destinul și nu contenește nicio 
zi să-l însufleţească. Dar este oare aceasta propria lui forță? 
De sigur că nu, ea este eterna unitate, vecinica enigmă care 
se manifestă în orice formă. Sub pământ, în dulce umiditate, 
în întunericul nopţii subterane, sămânţa a devenit demnă 
de lumină. Și lumina a îngăduit atunci ca gingașa mlădiţă 
să se desvolte și să se întărească treptat. N'a fost nevoie 
ca un învăţător din afară să intervină. Platanul își etaja 
membrele cu voioşie, îşi proiecta ramurile, își așeza frun- 

zele din an în an mai desăvârșit. Priveşte ce curată este 
sănătatea lui!» 10. O reprezentare morală, conștiința forţei 
sigure şi calme care lucrează în orice creatură naturală, vine 
aci să determine prețuirea naturii, care poate fi declarată 
frumoasă și pentru acest motiv. | 
Am putea de sigur să înmulțim exemplele noastre, dar 
ceea ce ar rezulta până la urmă ar rămâne același lucru: 
Natura este în deobște resimţită frumoasă din motive care 
nau în ele nimic estetic, din pricina puterii ei de a ne 
odihni şi întări organic, din pricina liniștii pe care o opune 
sbuciumului societăţii și civilizaţiei, din pricina sentimen- 
tului religios pe care spectacolul ei este în stare să-l tre- 
zească sau din aceea a valorilor morale pe care suntem 
înclinați să i le atribuim. Dacă totuși, uneori, frumuseţea 
naturii păstrează pentru noi un caracter estetic, împreju- 
rarea nu se explică decât prin faptul că o asimilăm cu arta. 
Chiar răsfrângerea naturii ca opera Divinităţii, orientând 
sentimentul nostru nu numai către înfăţișările ei, dar și 
către creatorul lor, conţine în sine ceva estetic. Alteori 
natura amintește arta, pentrucă o privim cu ochi formaţi 
în şcoala picturii și capabili să distingă în ea valori plastice 
care altfel ar fi rămas nerelevate 1. S'a observat astfel cu 
multă dreptate că dacă veacul al XVIII-lea a cunoscut în 
literatura și filosofia lui un interes atât de viu pentru 
natură, pentru formele ei sublime sau idilice, lucrul a re- 
zultat de sigur din pricina faptului că, încă cu o sută de ani 
mai înainte, pictura flamandă și olandeză făcuse din astfel 
de peisaje subiectele pânzelor ei. S'ar putea urmări de 


altfel evoluţia preferinţei pentru un tip sau altul de peisaj 


în acord cu modelele plastice contemporane. Oare oamerii 
veacului al XVIl-lea nu descopereau că natura este fru- 
moasă atunci când ea amintea picturile lui Poussin? In 
tot cazul despre felul cum impresionismul a putut influența 

viziunea modernă a naturii, avem un spiritual document în 
vorba lui Oscar Wilde, care observă într'o zi cu prefăcută 
ingenuitate: «Am observat că dela un timp natura a 
început să semene cu pânzele d-lui Whistler ». Artiştii, în 
primul rând, sunt conștienți de a fi în chipul lor de a răs- 
frânge natura, dependenţi de particularităţile propriului lor 
ochi artistic. a Proiectăm necontenit, spunea odată scriito- 
rul francez Andr6 Chaumeix, spiritul nostru asupra lumii 
necunoscute a lucrurilor și fiinţelor ce ne înconjoară; 
suntem de fapt poeţii universului. Legenda povestește că 
pictorul Corot, pe când era bătrân și se plimba la ţară cu 
un prieten, fiind întrebat ce crede despre spectacolul măreț 
care li se întindea în faţa ochilor, găsi acest răspuns: a Nu 
mă întreba nimic despre natură. Pretutindeni văd numai 
pânze de Corot » 12. Uneori frumuseţea naturii trezeşte o 
reminescență aritstică precisă, așa de pildă lui Barrès călă- 
torind pe lacul Maggiore: a Pe lacul Maggiore, scrie el, cerul 
pare mai înalt și orizontul mai puţin închis decât pe Como. 
Munţii sunt atât de frumoși, prin curbele lor nesfârșit de 
svelte și mândre şi prin ușurința lor de frumuseți născânde, 
încât nu le pot găsi o analogie decât în tânărul corp al 
femeilor din pânzele lui Correggio sau în sentimentele de 
curăţenie virilă ale adolescenților din dialogurile lui Pla- 
ton» 5. Este probabil că dacă natura poate inspira un 
sentiment estetic, în care să nu se amestece niciunul din 
interesele deosebite pe care le-am amintit mai sus și care 
intră în compunerea așa numitului « sentiment al naturii », 
lucrul se datorește asimilării ei mai mult sau mai puţin 
conștiente cu arta. Un motiv mai mult pentru care este- 
tica trebue să se limiteze la studiul frumuseţii artistice. 

Precizând că obiectul esteticei este frumosul artistic 
am întrebuințat un termen general care ascunde o multi- 
plicitate de probleme, despre natura cărora trebue acum 
să ne lămurim. Frumosul artistic este în primul rând una 
din valorile culturii omenești, alături de valoarea econo- 
mică și teoretică, politică, morală şi religioasă. Printre cele 
dintâi preocupări ale unui sistem de estetică stă și defi- 
mua valorii estetice, în sine însăși și în raport cu celelalte 
valori cu care se întrunește în unitatea culturii. Aceasta va 
fi și chestiunea în faţa căreia ne vom opri, îndată ce vom 
fi încercat răspunsul feluritelor întrebări relative la obiec- 
tul și metoda științei noastre. 

Dar valoarea estetică se întrupează întrun anumit bun 
tangibil, care este opera de artă și care poate fi descris în 
însușirile particulare ale structurii lui. Ce este opera de 
artă, care sunt momentele care o realizează, este a doua 
întrebare pe care va trebui so considerăm. Opera de artă 
este apoi produsul unei anumite activităţi creatoare şi pro- 
duce la rândul ei o serie de reacţii subiective în sufletul 
aceluia care ia contact cu ea. Creaţia artistică și sentimen- 
tele puse în mișcare de artă sunt așadar alte două pro- 
bleme esenţiale într'o cercetare ca aceea întreprinsă în 
paginile de faţă. Din împătritul trunchiu al acestor pro- 

bleme se va ramifica multiplicitatea consideraţiilor care 
întocmesc laolaltă sistemul esteticei. 

Diterenţierea dintre opera de artă, creaţia și sentimen- 
tele artistice n'a fost însă totdeauna primită de simţul 
comun și de teoriile esteticienilor. Opera de artă nu este 
oare în adevăr oglinda sufletului artistului? Nu se crista- 
lizează oare în ea procesele sufletești care s'au desvoltat 
"în artist în timpul creaţiei? N'auzim de atâtea ori cerân- 
du-se artistului sinceritate, adică acea însușire care să facă 
opera transparentă și revelatoare peniru stările sufleteşti 
care au precedat-o și pe care ea are menirea să le exprime? 
Din toate aceste motive, deosebirea dintre problema artei 
şi a creaţiei pare simțului comun destul de precară. Chiar 
un estetician cum este B. Croce socotește că nimic nu se 
lămurește în conştiinţa artistului care să nu treacă în opera 
sa. În terminologia proprie sistemului său, constatarea 
aceasta devine formula identităţii dintre intuiție şi expresie. 

De asemeni, dacă opera de ariă e oglinda creatorului, 
ea se oglindește la rândul ei în sufletul aceluia care o con- 
o Fără îndoială că această nouă răsfrângere se poate 

uneori turbura. Dar este suficient de a îndepărta cauzele 
turburării, pentru ca modelul artistic să trăiască o a doua 
existență desăvârşită în conștiința aceluia care s'a apropiat 
de ea. In această privinţă poate fi amintită o părere româ- 
nească. Astfel, pentru d-l M. Dragomirescu, opera de artă 
închipuește un adevărat prototip, deopotrivă cu acelea despre 
care vorbea Platon şi pe care inteligenţa critică îl poate 
restabili în integritatea sa, corectând felul lui particular 
de a se răsfrânge în felurite conștiințe individuale !. 

In sfârșit, nici diferenţierea dintre contemplaţie şi creație 
nu poate fi mai legitimă. A te bucura de o operă de artă 
nu înseamnă oare a participa la vieaţa spiritului superior 
care a produs-o? « Nu este numai iluzie în mândra bucurie 

care se amestecă cu degustarea frumuseţii, scrie odată Ga- 
briel Seailles, în orgoliul naiv al acelora care cu atâta 
ușurință se cred autorii operelor pe care le admiră. Sufletul 
maestrului a devenit sufletul lor; ei se confundă, se identi- 
fică cu el; spiritul lor se construește din aceleaşi idei ; ei de- 
vin pentru un moment ceea ce artistul a devenit în cele mai 
bune ore ale sale; simt că se depășesc şi se contemplă fer- 
mecaţi sub aceste trăsături eroice? )2. lar B. Croce, după ce 
a preconizat identitatea intuiţiei cu expresia crede că 
poate stabili și identitatea geniului cu gustul. « Pentru a 
judeca pe Dante, scrie el, trebue să ne ridicăm la înălţimea 
lui. Din punct de vedere empiric este limpede că noi nu 
suntem Dante și Dante nu este vreunul din noi; dar, în 


„acest moment al contemplaţiei și judecății, spiritul nostru 


este unul cu al lui, amândouă întocmind aceeași realitate. 
In această identitate stă posibilitatea ca micile noastre 
suflete să răsune împreună cu cele mari și să se ridice 
laolaltă cu ele, în universalitatea spiritului » 3. 

Dacă însă artistul se oglindește în opera de artă și în 
sufletul contemplatorului său, dacă acesta poate răstrânge 
fără nicio alteraţie opera, nu cumva atunci diferenţierea 
acestor felurite momente constitue ceva cu totul inutil? 
Nu cumva atunci estetica poate să se ocupe de unul singur 
din aceste momente, selectând în acord cu un anumit 
punct de vedere pe acela care pare mai caracteristic? Răs- 
punsul afirmativ al acestei întrebări a fost adeseori accep- 
tat. Estetica idealistă a fost în cele mai multe din momen- 
tele ei, o estetică a operei de artă, o filosofie a artei. In 
sistemul lui Hegel, problema artistului și a contemplației nu 
joacă niciun rol. Când directiva studiilor estetice a trecut 
în puterea psihologiei, emoția artistică a devenit de fapt 
singurul obiect al cercetării. Artistul şi structura operei de 


artă sunt pe deplin trecute cu vederea în opera estetică a 

unui K. Groos. Mai târziu s'a crezut dimpotrivă că adevă- 
ratele ei lumini trebue să le aștepte estetica dela studiul 
artistului și sub numele de estetică productivă s'a inițiat un 
nou curent, printre ale cărui manifestări trebue trecut şi 
caracteristicul « Sistem de Estetică » al lui E. Meumann. 
(~ Faţă de aceste orientări felurite, scrierea de față socotește 
' că o expunere integrală şi ordonată a materiei estetice 
reclamă stricta diferenţiere dintre artist, operă și contem- 
plaţie, fiecare din acestea prezentând particularităţi care 
„fac imposibilă identificarea lor. 

Căci, mai întâi, este adevărat că opera oglindește pe 
artist şi conţine în sine creaţia? Cine crede așa, uită fără 
îndoială că opera este un produs static, punctul final al 
unei evoluţii, pe când artistul este chiar câmpul acestei 
evoluții, o realitate dinamică. Artistul nu indică o realitate 
statică, deopotrivă cu opera, ci o seamă de acte sufletești 
care constituesc creaţia. Dar după cum o verigă nu poate 
4 reconstitui lanţul şi nici o pauză mișcarea, este cu neputinţă 
a reface creaţia artistului din operă. Creaţia, în artist, cu- 
prinde o seamă de elemente care rămân în afară de operă. 
Ea pune în joc o mulţime de acte sufletești a căror urmă 
nu se mai poate recunoaște în opera terminată, după cum 
nici toate undele unui râu nu se pot ghici din forma (ër: 
murilor lui. Cine vrea să cunoască procesul care s'a des- 
făşurat în artist trebue să-l constitue într'un obiect separat 
al cercetării, apropiindu-se apoi de el cu metode speciale 
şi adecuate: 

Am văzut că acei cari postulează identitatea artistului 


—— cu opera, o fac și din pricina sincerităţii pe care ei o atribue 


tuturor creatorilor de seamă. Constatarea se împerechează 
aci cu o prescripţie, alcătuind unul din punctele cele mai 
problematice ale esteticei. Se susţine anume că artiștii suni 
şi trebue să fie sinceri: o împrejurare care legitimează cre- 

dinţa că sufletul artistului poate fi intuit din opera lui. 
Dar cine reacţionează astfel Zei face despre creaţia artistului 
o idee cu totul unilaterală. Faptul și norma sincerităţii 
presupun că artistul își orientează expresia lui numai în 
vederea transcrierii propriilor lui stări sufletești. Sinceri- 
tatea nu este altceva decât acordul expresiei ca fapt mate- 
rial cu reprezentările, sentimentele și actele intelectuale 
care au precedat-o. Dar expresia nu ţintește numai să 
comunice pe artist, dar în același timp să-l comunice pentru 
restul oamenilor. Expresia are o dublă intenţionalitate. 
Expresia este în aceeași măsură activă şi reflezivă. Astfel 
întrucât artistul se exprimă pe sine, el se cuvine a fi sincer; 


întrucât el se exprimă pe sine pentru alții, simpla since-! 


ritate nu mai este suficientă.. Cine dorește să-și facă gândul 
său înţeles și sentimentul său comunicabil, trebue să-l tra- 
ducă în sistemul de semne al tuturor oamenilor cărora l-i se 
adresează şi, prin urmare, să renunţe la o parte din carac- 
terul strict personal al gândurilor și sentimentelor sale, 
întocmind din acestea o expresie generală și numai astfel 
transmisibilă. Prin expresie, evenimentele intime ale arti- 
stului se obiectivează ; ele se desfac până la un punct din 
legătura care le unește cu individualitatea conștiinței, de- 
venind realităţi sociale, interumane. 

Este evident că în această dialectică specială a expresiei, 
artistul trebue să dea dovadă de un tact ale cărui amănunte 
sunt greu de stabilit și mai ales de prescris. Sunt artiști 
atât de stăpâniţi de preocuparea de a se exprima pe ei 
înşişi, încât nesocotesc cu desăvârșire preocuparea de a se 
exprima pentru alţii. Creaţiile acestora fac parte din cate- 
goria operelor obscure. Un exemplu în această privinţă 
este ciudata operă a englezului James Joyce, « Ulysse », în 
care poetul asumându-și sarcina aproape imposibilă de a 
nota tot ce s'a putut desfășura într'un timp de douăzeci și 

patru de ore, în conștiința eroului său, sub a cărui mască 
autorul se ascunde desigur pe sine, fără să elimine și să 
aleagă nimic, fără să gradeze și să ierarhizeze acest material 
şi, prin urmare, fără să-l toarne întrun tipar obiectiv şi 
comunicabil, n'a putut ajunge decât la o expunere de o 
densitate și prolixitate în care orice pătrundere devine cu 
neputinţă. Sunt însă artiști cari cetesc mai limpede în ei 
şi înţeleg imposibilitatea de a comunica întregul tumult 
al gândurilor şi sentimentelor care îi stăpânesc, atâta vreme 
cât mau găsit mijlocul obiectiv de a se împărtăşi. « Sunt 
locuri, scrie odată Flaubert în timp ce compunea un 4 miş- 
ter » rămas neterminat, unde mă opresc subit. Am încercat 
un sentiment penibil de curând. . . găsindu-mă deodată în 
față cu infinitul, neştiind cum să exprim tot ce-mi răvășea 
sufletul » 4. Când însă, dimpotrivă, artistul este prea mult 
stăpânit de preocuparea de a se exprima pentru alții şi 
prea puţin de aceea de a se exprima pe sine, o altă primejdie 
ameninţă opera sa, primejdia facilități și a convenţiona- 
lităţii. O operă de artă desăvârşită nu apare decât atunci 
când artistul se pricepe să ajungă la expresia propriei lui 
originalităţi, întrun fel care o face cât mai larg comuni- 
cabilă. | 

Dacă este însă așa, devine limpede că opera nu e numai 
strigătul sincer al unui suflet, dar și produsul unei dibăcii 
care ştie să câștige pentru sine atenţia și înţelegerea oame- 
nilor. Opera nu este un document exclusiv al sincerităţii 


- artistului. Cine crede că poate intui pe artist în operă, ca 


printr'un mediu transparent, se înșeală. Opera nu numai 


manifestă, dar într’o anumită măsură îl şi ascunde pe ar: 


tist. Artistul nu este numai sincer, dar şi disimulat. Din 
toate aceste constatări rezultă însă concluzia după care 


, identificarea operei cu artistul fiind imposibilă, se impune 
diferenţierea lor metodică și studiul lor separat. 

In acelaşi fel trebue să respingem identificarea operei și 
a contemplaţiei. Putem oare admite existenţa operei ca un 
prototip, la cunoștința căruia inteligenţa se poate ridica, 
depăşind răsfrângerea ei individuală? Este oare opera o 
entitate mistică? Este oare contemplaţia o simplă intui- 
ţie intelectuală? Aceste ipoteze trebuesc îndepărtate dacă 
dorim să ne menţinem în cadrul unei estetice înţeleasă 
ca o ştiinţă în care nimic să nu fie primit mai înainte 
de a fi fost controlat în experienţă. Experienţa nu ne 
arată decât o seamă de procese intelectuale şi afec- 
tive care încep să se desvolte din momentul în care o con- 
ştiinţă intră în atingere cu o operă. Opera rămâne într'ace- 
stea un punct fix, o întocmire imobilă în jurul căreia se 
mișcă necontenit valurile vieţii conștiente. Și în împreju- 
area aceasta trebue deci să distingem între o realitate 
statică şi una dinamică, cercetându-le în mod separat. 
Putem fără îndoială studia structura operei de artă, consi- 
derată prin ipoteză mai înainte de răstfrângerea ei în 
conștiință. Dar cele stabilite cu acest prilej nu permit 
vreo încheere cât privește seria de acte și stări sufletești 
care se succed, . alcătuind laolaltă procesul receptării 
operei. 

Dacă totuşi s'a putut postula identitatea operei cu con- 
templaţia, lucrul se datorește noţiunii cu totul incomplete 
pe care ne-o facem despre contemplaţie. Cine admite acest 
postulat, înţelege contemplaţia ca pe o simplă stare momen- 
tană în care se revelă conştiinţei opera ca întreg. Vom avea 
mai târziu prilejul să aducem modificări esenţiale acestei 
noţiuni arătând câte alte sentimente se adaugă primei ilumi- 
nări a operei în noi. Pentru noi, contemplaţia nu este numai 
rodul unei clipe, o revelaţie instantanee, ci şi un proces în des- 
fășurare, Ideea contemplaţiei momentane își are originea ein 
estetica mistică. « Frumusețea, spune Plotin, este o calitate 

care devine sensibilă dela prima impresie »5. Dar şi aci tre- 
bue să îndepărtăm prenoţiunile din izvor mistic, pentru a 
nu reţine decât ceea ce se verifică în experienţă. Dar expe- 
riența nu ne arată numai această suspendare a conştiinţei, 
această imobilizare a ei întrun moment revelator, ci și 
acte şi stări care îi succed și se întrepătrund necon- 
tenit. Fenomenele acestea se cuvin a fi studiate pe 
seama lor. 

In sfârşit, tot atât de imposibilă ni se pare a fi identifi- 
carea creaţiei și a contemplaţiei. Fără îndoială că în timp 
ce se desfăşoară procesul de receptare a operei, intenţia 
creatorului, concepţia propriei lui opere, se luminează trep- 
tat ei în conștiința contemplatorului. Dar pe lângă această 
împrejurare care apropie pe acesta din urmă de artist, câte 
alte deosebiri îi despart! Pe când procesul creaţiei este 
analitic, procesul contemplaţiei este sintetic. Anticipând 
asupra unor lucruri pe care urmează a le expune mai pe 
larg, putem spune depe acum că artistul porneşte dela 
viziunea mai mult sau mai puţin șovăitoare şi confuză a 
operei ca întreg. «Pot vedea întreaga bucată muzicală, 
spunea Mozart, cu o singură privire a ochiului meu spiritual, 
aşa cum aș vedea o pictură frumoasă sau o frumoasă 
creatură umană. N'aud atunci opera ca o succesiune, — 
aceasta va veni mai târziu, — ci o aud oarecum întreagă şi 
în acelaș timp %. In această schemă generală artistul găsește, 
graţie muncii sale de invenţie, o seamă de detalii particulare 
pe care caută să le adapteze întregului, așa încât conver- 
genţa acestora să realizeze viziunea întrezărită dela început. 
Dar artistul nu poate obţine această adaptare a detaliilor la 
întreg decât printr'o lucrare de analiză a viziunii sale iniţiale. 
_ Ín ce-l priveşte, contemplatorul ajunge şi el la o intuiţie de 
totalitate a operei, la o viziune integrală a ei, dar aceasta 
numai după ce a însumat treptat în conștiința lui feluritele 

detalii din care opera este făcută. Desvoltarea procesului 
contemplaţiei are așa dar un caracter sintetic. Astfel de 
deosebiri între creaţie și contemplaţie, indicate deocamdată 
sumar, dovedesc eroarea acelora care le identifică și fac 
necesară diferenţierea și cercetarea lor deosebită. 


3. IZVOARELE ȘI METODELE ESTETICEI 


Cele patru probleme ale esteticei reclamă pentru a fi 
soluționate utilizarea unui material propriu și a unor metode 
adecuate. In ce fel circumscriem materialul pe care urmează 
să-l analizăm şi din ce puncte de vedere îl vom considera 
sunt întrebări care trebuesc lămurite din capul locului. 
Preocuparea de a stabili graniţele între care se vor mişca 
observaţiile esteticei este cu toate acestea destul de recentă 
în estetică. Inainte de mijlocul veacului al XVIII-lea, estetica 
părea a nu cunoaşte decât un singur tip de artă, o singură 
regiune a desvoltării ei istorice, pe care o aborda din sin- 
gurul punct de vedere normativ. Care sunt normele fru- 
museţii clasice, canoanele artei greco-romane, alcătuia 
întrebarea capitală pe care și-o punea gândirea estetică 
mai veche. Tot ce se opunea acestor norme se cuvenea a fi 
nu numai desaprobat, dar nesocotit. Stilul gotic de pildă 
este pentru un La Bruyère (Les Caractères, Oeuvres, 1, 1867 
pag. 113) un simplu produs al barbariei. Filosofia clasică a 
artei nu-i acordă niciun loc și nicio atenţie, după cum trece 
cu vederea creaţia artistică a tuturor popoarelor aparţinând 
altor tipuri de inspiraţie și altor cercuri de cultură. 

Pe la mijlocul veacului al XVIII-lea se pot însă distinge 
semnele unei extinderi a materialului de reflecţie pe care 
îl manevra estetica mai veche. Contribuţia engleză a fost 

în acest sens hotărîtoare. «Gustul engez, scrie W. Folkierski, 
un autor care a consacrat o erudită lucrare trecerii dintre 
clasicism și romantism, a fost totdeauna mai puţin exclusiv 
decât cel francez: el admitea un material estetic mai larg, 
după cum se poate dovedi după însăși popularitatea lui 
Shakespeare și Milton zi, Un Gerard (An Essay on Taste, 
4759) şi un Burke (Inquiry into the origin of our ideas of the 
sublime and beautiful, 4756) sunt printre cei dintâi să 
constate că plăcerea estetică poate fi trezită și de obiecte 
care nu satisfac condiţiile frumuseţii clasice. Infăţișările 
sublime ale naturii și artei compun cu frumuseţea de tip 
clasic o dualitate în faţa căreia estetica se va opri necon- 
tenit de aci înainte. Folosind exemplul englez al dramei 
shakespeariene încearcă Lessing să sgudue regalitatea clasi- 
cismului francez în teatru. Când totuşi prin poezia unui 
Goethe, vechea suveranitate a clasicismului pare a fi 
restaurată, Schiller o pune din nou în discuție, reclamând 
drepturile unei inspirații moderne autonome. 3 Poetul mo- 
dern n'are oare dreptul, se întreabă odată Schiller, să se 
instaleze și desăvârșească întrun domeniu propriu mai bine 
decât să se lase depășit de vechii Greci într'unul străin, 
care prin lumea, limba și cultura lui i se opune deapururi ?»?. 
Din această nevoie de a legitima producţia modernă în fața 
celei vechi apare tratatul lui Schiller despre poezia naivă și 
sentimentală, cea dintâi lucrare consacrată comparaţiei 
sistematice dintre inspiraţia veche şi modernă și prima 
încercare de tipologie estetică. Iniţiativa lui Schiller n'a 
rămas fără continuatori şi astfel Hegel izbutește la rândul 
lui să anexeze cu arta vechilor popoare orientale, un nou: 
domeniu al esteticei. Odată cu marele sistem al lui Hegel 
pare un bun câștigat adevărul că estetica trebue să-și caute 
materialul ei în întreaga istorie a artelor. Dar împreună cu 
această extindere a câmpului de observaţie al esteticei au 

trebuit să se transforme şi metodele cercetării mai vechi. 
Relativizarea idealului estetic, prin scoaterea în evidenţă a 
chipului în care feluritele lui forme se succed în decursul 
evoluţiei istorice a ariei, a atras după sine atenuarea pre- 
ocupării de a normaliza, în avantajul aceleia de a cunoaşte 
și explica aceste forme felurite ale artei. Câtă vreme estetica 
nu cunoștea decât un singur tip de artă era firesc ca singura 
întrebare în legătură cu el să fie aceea despre normele care 
îl conduc în chip exclusiv. Numai când multiplicitatea for- 
melor artistice s'a impus ca un fapt incontestabil cercetării, 
comparaţia dintre ele și punerea lor în relaţie cu condiţiile 
răspunzătoare de această varietate, a făcut necesară alături 
de vechea normalizare, preocuparea mai nouă de a descrie 
şi explica. Imbogăţirea metodologică a esteticei moderne 
este astfel pentru noi un fapt în strânsă dependenţă cu 
sguduirea suveranităţii absolute a esteticei clasice încă de 
pe la mijlocul veacului al XVIII-lea. 

Indepărtarea limitelor care vor cuprinde de aci înainte 
câmpul de observaţie al esteticei n'o vor transforma totuși 
pe aceasta într'o istorie a artelor. Istoria artelor nu va procu- 
ra esteticei decât un simplu material. Mai exact spus, același 
material va fi prelucrat în două moduri felurite, după 
cum va fi întrebuințat de istoria artelor sau de estetică. In- 
tocmai ca orice știință istorică, cea dintâi dintre aceste disci- 
pline năzuește să stabilească serii istorice între operele și arti- 
ştii de care se ocupă, să surprindă adică în legătura cu un 
număr anumit de fenomene din această categorie unitatea 
procesului lor de desfăşurare în timp. Aceste « serii istorice » 
capătă în istoria artelor numele special de epoce artistice, 
curente sau școale. Acelaşi material va fi însă altfel între- 
buinţat de o disciplină sistematică cum este estetica. Ope- 
rele și artiștii nu vor fi consideraţi de estetică cu interesul 
de a reconstitui procesul unitar în curentul căruia au apă- 


IZVOARELE ŞI METODELE ESTETICEI 33 


rut, ci cu preocuparea specială de a le integra în unități 
sistematice, în tipuri estetice permanente. Deosebirea între 
istoria artelor și estetică ar rămâne desăvârșit de Ree 
dach ele întrebuințând adeseori aceeași terminologie, n'ar 
ascunde sub identitatea termenilor varietatea obiectelor pe 
care aceștia le desemnează. Un exemplu instructiv ni-l oferă 
în această privinţă termenul de clasicism, care desemnează 
uneori o serie istorică, de pildă literatura franceză în a doua 
jumătate a veacului al XVII-lea, alteori un tip estetic, 
adică o anumită structură permanentă a operelor $ şi artiști- 
lor care a apărut de fapi de mai multe ori în decursul isto- 
iei. Relaţia dintre istoria artelor și estetică pare în felul 
acesta destul de curioasă. Istoria artelor oferă esteticei un 
material, deși ea însăși nu este un simplu material, ca una 
care presupune la rândul ei o anumită elaborare. Același 
material este introdus de estetică și de istoria artelor în 
constelații deosebite. Dar acest material, estetica nu-l poate 
afla decât tot în istoria artelor, de unde îl extrage, desfă- 
cându-l din legăturile speciale în care aceasta îl prezintă 
și sistematizându-l în modul ei propriu. 


Kä 


Este evident că anexarea întregului domeniu al istoriei 
-artelor în câmpul de observaţie al esteticei nu se face numai 
pentru a stabili tipuri, adică structuri permanente ale ope- 
relor de artă. Odată aceste tipuri estetice precizate, urmează 
comparaţia operelor. Metoda tipologică descriptivă se înso- 
teste astfel cu metoda comparativă în studiul operelor de 
artă. Dar comparaţia urmărește în estetică un obiectiv 
îndoit. Putem uneori compara mai multe tipuri estetice, 
pentru ca în varietatea lor să surprindem motivul lor comun, 
permanenta rațiune de a fi a artei. lată în această privință 
exemplul procedării unui estetician ca W. Worringer. Pentru 

Worringer, estetica simpatiei, cu multă trecere încă în mo- 
mentul în care cartea sa apare 3, nu se potrivește decât 
artei omului clasic, artei greco-romane și a civilizației mo- 
derne occidentale. Simpatia estetică nu pare a fi în adevăr 
solicitată decât de înfăţişarea artistică a formelor organice. 
Simpatia nu e posibilă decât cu o anumită expresie a vieții. 
Pornind dela această constatare dorește Worringer o lărgire 
a câmpului estetic de observaţie și asupra produselor artei 
orientale şi primitive, care nu înfățișează forme organice şi 
vii, ci mai totdeauna forme abstracte şi moarte. Mulțumită 
acestei extinderi a observaţiilor sale izbutește Worringer 
să stabilească două tipuri de artă: tipul simpatetic și tipul 
abstraci. Comparând aceste tipuri între ele ajunge Worringer 
mai departe să găsească motivul lor comun. Dacă omul 
clasic, spune el, s'a simțit înclinat să înfăţișeze formele 
naturii organice, lucrul se datorește încrederii pe care el o 
concepe într'o natură care nu-l ameninţă, în care nu se 
simte străin, desigur pentrucă inteligenţa sa a izbutit să 
şi-o supună. Dacă însă primitivul și orientalul prezintă în 
arta lor forme inorganice și abstracte, împrejurarea decurge 
din faptul că numai prin acestea, ei reușesc să se înalțe 
peste mobilitatea și tumultul înspăimântător al fenomene- 
lor, pe care inteligenţa lor n'a ajuns sau a renunţat să le 
domine. În amândouă cazurile însă, arta oferă aceeași sa- 
tisfacţie aspiraţiei sufletești a omului către fericire, prin 
natură sau prin evadarea din ea. Rațiunea permanentă de a 
fi a artei stă în împlinirea acestei nevoi. « Valoarea unei 
opere de artă, scrie Worringer, ceea ce numim frumusețea 
ei, stă în mod general în valorile ei de fericire » 4. 

Dar comparaţia feluritelor tipuri de artă poate conduce 
nu numai către găsirea motivului lor comun, dar și la aceea 
a condiţiilor răspunzătoare de această varietate. In cazul 
acesta se pot determina anumite corelaţii între tipurile artei 

și unii factori extraestetici. Chiar în exemplul analizat mai 
sus s'au putut stabili astfel de corelaţii care unesc tipurile 
artei cu sentimentul metafizic de vieaţă care inspiră felu- 
ritele culturi. Dar cum sub categoria acelorași tipuri estetice 
intră fenomene artistice foarte variate prin timpul și spaţiul 
lor, opere și artiști aparţinând unor epoce și civilizaţii foarte 
felurite, corelaţia acestora cu unii factori extraestetici, con- 
stituesc adevăratele legi care domină desfășurarea vieţii 
artistice a omenirii. Încercări de a găsi astfel de legi sunt 
numeroase în estetica modernă. Vom aminti printre acestea 
pe a lui Herbert Kühn, din punctul de vedere al mate- 
rialismului istoric, care admițând un tip sensorial şi unul 
imaginativ de artă, le pune respectiv în legătură cu econo- 
mia vânătorească şi cu economia agrară. Vânătorul nomad 
al paleoliticului ca și boschimanul modern, așa cum ei sunt 
orientaţi către pândă, lipsiţi de griji într'o lume care îi hră- 
nește cu ușurință, fixaţi oarecum în momentaneitate, vor 
transcrie simplele lor sensaţii fugitive. Din această stare de 
spirit va reieși acea artă de rapide schiţe naturaliste, cum 
sunt siluetele de animale găsite pe pereţii grotelor din paleo- 
litic. Odată însă cu primele așezări agrariene ale neoliticu- 
lui, ale Negrilor africani sau ale Indienilor din America și 
cu transformările care decurg de aci în mentalitatea omu- 
lui, devenit deodată dependent de puterile necunoscute ale 
germinării și ca atare mistic, arta lo: ia o formă imagina- 
tivă. Omul nu mai figurează ce vede ci ceea ce își închipuie, 
toate reprezentările magiei, ale cultului morţilor, etc. Aceste 
corelaţii se verifică ori de câte ori societăţile îşi modifică 
genul lor de producţie economică, ori de câte ori ele trec 
dela înrădăcinarea sistemului agrar către desrădăcinarea 
unui gen de producție care presupune nomadismul. « Nu 
este o întâmplare, scrie Kiihn, că evoluţia stilului dela forma 
imaginativă a goticului către forma sensorială și plină de 

vient a Renaşterii coincide cu o evoluţie a economiei dela 
legăturile sistemului feudal către libertatea comerţului » 5. 
Comerţul este pentru Kiihn o formă a nomadismului. Și ori 
de câte ori aceasta colorează economia unei epoci se poate 
stabili şi o deplasare în favoarea tipului sensorial de artă. 
Comparaţia între feluritele tipuri artistice conduce în fe- 
lul acesta la precizarea legilor care guvernează desfășu- 
raren vieţii artistice. Dar fie că-și propune acest scop, 
fie că urmărește a afla raţiunea permanentă de a fi a 
activităţii artistice, metoda comparativă păstrează o va: 
loare explicativă. 

Chiar din exemplele pe care tocmai le-am citat se vede 
că estetica modernă a depășit limitele materialului oferit 
de istoria artei, anexându-și pe acela al artei preistorice şi 
primitive. Motivele acestei noui extinderi a câmpului de 
observaţie sunt limpezi pentru toată lumea. Arta istorică 
este un fenomen complex în care legăturile care îl unesc cu 
unele tendinţe ale sufletului omenesc și cu împrejurările 
vieţii sociale apar mai umbrite. Aceste tendinţe şi aceste 
împrejurări devin cu mult mai limpezi când le considerăm 
cu prilejul fenomenului mai simplu al ariei primitive. Pen- 
tru a ne restrânge la exemplul analizat mai sus, este evident 
că legătura dintre forma economiei agrare şi arta senso- 
rială poate fi mai ușor observată în cazul creaţiei primitive, 
decât în acela al artei istorice culte, unde complexitatea 
factorilor determinanţi poate acoperi și chiar devia acea- 
stă corelație. Creația istorică apare întrun mediu în care 
factori cu mult mai numeroși decât cel economic pot intra 
în lucru. Apoi, arta istorică este fapta unui artist și diferen- 
ţierea lui individuală complică ș şi nuanţează la infinit pro- 
cesul creaţiei. Astfel, pentru H. Kühn impresionismul mo- 
dern este un fapt corelativ cu expansiunea modernă a co- 
merţului și economiei bancare. Dar este oare impresionis- 

mul un tip artistic tot atât de ganeralizat în civilizaţia 
noastră, cum este sensorialismul pentru boschimani? Ală- 
turi de impresionism, multe alte orientări artistice s'au 
încrucișat în societăţile noastre și anume cu 0 densitate 
care face cu neputinţă de aflat tipul social omogen care 
le determină deopotrivă. Această complexitate aproape in- 
analizabilă se datorește fără îndoială importanţei în creștere 
a coeficientului individual în creaţie. Dacă dorim deci să 
găsim corelaţii mai categorice între tipurile artei şi formele 
civilizaţiei este necesar să ne adresăm artei primitive, în 
producerea căreia atât valoarea individualităţii, cât şi mul- 
ţimea factorilor în lucru este cu mult mai mică. 

Dar năzuinţele esteticei de a extinde observaţiile sale 
și asupra artei primitive se mai justifică și dintr'o altă 
direcţie. Cine studiază arta primitivă o face cu interesul 
teoretic de a afla forma de activitate mai simplă sau mai 
generală din care s'a diferențiat activitatea propriu zis 
artistică. Pentru unii această rădăcină străveche a ariei 
se va găsi în joc, pentru alții în muncă, pentru alţii în 
magie sau în sexualitate. Arta primitivă nu este nicio- 
dată un produs autonom, de o valoare pur estetică. Auto- 
nomizarea artei, eliminarea factorilor extraestetici din cu- 
prinsul ei este un proces tardiv şi care aparține socie- 
tăților foarte civilizate. Dimpotrivă, în societățile primi- 
tive activitatea artistică se însoțește mai totdeauna cu 
un interes extraestetic, în cadrul căruia ea se desvoltă 


şi din care încearcă să se elibereze treptat. Problema ge- 


nezei artei nu se poate deci soluţiona decâi prin consi- 
derarea materialului pe care ni-l oferă aria primitivă 3 şi cu 
ajutorul unei metode explicative. 

Dar necesitatea unui nou punct de giden ne apare 
în acest moment. Dacă arta primitivă se însoțește mai 
tot timpul cu manifestări care nu conțin în ele nimic 

estetic, când vom ști că încetează acestea și apare arta? 
O estetică sistematică trebue deci să înceapă cu o descriere 
a fenomenului pur al artei. Preocuparea aceasta trebue să 
rămână vie și pentru acel ce studiază arta istorică și cultă, 
căci aci realităţi eteronomice se asociază tot timpul cu 
realitatea artei. Un tablou de Bellini este o operă de artă, 
dar și un obiect de devoțiune. Poemul lui Lucrețiu este 
și o operă filosofică. Un palat florentin este și un monu- 
ment istoric. Cum vom distinge deci artisticul pur din 
complexitatea eteronomă în care el apare de obiceiu? In- 
trebarea conţine în sine răspunsul. Va fi necesară o des- 
criere a artei pe calea metodei fenomenologice, adică al ace- 
lui punct de vedere special care izolând obiectele din com- 
plexele statice sau din seriile cauzale în care ele apar în- 
deobşte, le consideră în ele însele ca pe niște esențe susirase 
oricăror deveniri. Un capitol consacrat descrierii operei de 
artă va deschide deci șirul consideraţiunilor pe care le vom 
consacra analizei ei ca realitate istorică. 

Când un Hamann sau un Geiger au pus mai întâi 
în lumină necesitatea unei analize fenomenologice a artei, 
s'a produs o reacțiune împotriva studiului artei ca proces, 
mai întâi ca proces social, apoi ca o succesiune de acte 
şi stări în conștiința artistului sau a contemplatorului. 
Toate aceste probleme erau arătate ca aparţinând socio- 
logiei și psihologii, nu însă esteticei propriu zise care tre- 
bue să-și rezerve pe seama sa numai analiza artei în genere 
şi a varietăţilor ei, a modurilor ei speciale de organizare, 
cum ar fi poezia, muzica sau plastica și în cuprinsul ace- 
stora, lirica, epica sau dama, simfonia, sonata sau liedul, 
portretul, peisajul sau natura moartă, etc. O realitate, 
spun fenomenologii, nu se defineşte nici prin ceea ce 
o precedă, nici prin ceea ce o urmează în seria evenimen- 
telor. Nici înțelegerea noastră cu privire la opera dè artă 

nu este de nădăjduit că va dobândi vreo lumină din cu- 
noașterea procesului creator care a produs-o şi nici din 
aceea a contemplaţiei pe care o determină. Pentru a cu- 
noaște opera de artă se cuvine deci a o studia în ea însăși. 
Fără îndoială că analiza fenomenologică a artei se impune 
și că trebue să anticipeze orice altă cercetare în estetică. 
Căci dacă nu vom şti ce este arta, cum vom putea oare 
distinge procesele care se găsesc cu adevărat în conexi- 
tate cu ea în sufletul creatorului sau al contemplatorului? 
Nu tot ce se petrece în sufletul unui artist prezintă 
interes pentru estetică. Procesul creației nu poate fi de- 
terminat decât cu referire la opera de artă, în care el își 
găseşte ţinta și încheierea firească. Acelaşi lucru se cuvine 
a fi spus și despre contemplaţie. Realitatea acesteia nu se 
delimitează decât în raport cu opera! în jurul căreia ea se 
ţese necontenit. Dar tocmai această raportare permanentă 

alcătuește împrejurarea care ne împiedică de a privi aceste 
două probleme ca pe niște simple capitole de sociologie sau 
psihologie. Nici sociologia, nici psihologia nu pun în legă- 
tură realităţile pe care le studiază cu vreo idee de valoare. 
Acesta este însă cazul esteticei, care chiar atunci când își 
mută domeniul ei de cercetare în sfera faptelor sociale 


sau psihologice, le subordonează totdeauna unei valori și 


anume aceleia care este întrupată în opera de artă. 

Metodele în studiul creaţiei și contemplaţiei vor ră- 


mâne, ca şi în cazul operei de artă, descrierea și. expli- |. 


„caţia.. Care sunt etapele přocesūlui creator, câte tipuri de 


să ne , oprim. Pentru a răspunde acestor întrebări, izvoare 
preţioase vom găsi în confesiunile, jurnalele intime și scri- 
H 

sorile artiştilor. Mărturiile acestora alcătuesc un material 
mai preţios decât acela strâns în împrejurarea anchetelor, 
întreprinse altădată de un Dr. Toulouse, A. Binet sau L. 
Arrâat. Căci orice cercetare de acest fel punând subiectul 
anchetat în situaţia de a se observa şi de a se conduce, 
răpește mărturisirii sale caracterul de naturaleţe și spon- 
taneitate care constitue valoarea scrisorilor sau jurnalelor 
intime. Apoi anchetele sunt toideauna călăuzite de pro- 
priul punct de vedere al celui care le face; o stare de 
lucruri care lipseşte materialul strâns pe această cale de 
preţul faptelor nude și nefalsificate. 

Bune rezultate a dat şi metoda inferenţelor dela operă 
la artist. Mai ales când operele aceluiași artist suni stu- 
diate în succesiunea lor de-a-lungul unei întregi cariere 
se pot obţine preciziuni folositoare cu privire la unele din 
amănuntele creației. Așa a procedat de pildă K. Gross 
în șirul cercetărilor pentru care a găsit denumirea de 
«psihologie a literaturii ». Astfel cercetarea datelor senso- 
riale în opera poetică a unui Wagner, Shakespeare, Goethe 
şi Schiller a putut aduce interesante constatări despre evo- 
luţia darului vizual şi auditiv al acestor feluriţi artiști şi 
despre chipul în care s'au dozat aceste două înzestrări în 
diversele momente ale carierei lor ”. 

Indată ce folosind mărturiile directe ale artiştilor sau 
acelea culese din operele lor amănuntele creației vor putea 
fi descrise, explicația ei trebue să urmeze. Intocmai ca în 
cazul operei de artă, considerată ca o realitate socială, 
cercetarea se va întreba care sunt motivele creaţiei indivi- 
duale, condiţiile ei eficiente, tendinţele sufletești eieronome 
cu care se însoţeşte îndeobşte. Dar și aci comparaţia poate 
aduce servicii greu de înlocuit. Căci este evident că ceea 
ce comparaţia va dovedi comun în cazul unor creatori 
despărțiți prin numeroase împrejurări de timp și spaţiu 


o. 

este în același timp şi ceea ce putem socoti cu adevărat 
esențial. Metoda comparativă poate institui apoi alăturarea 
dintre creația adultă și formele ei infantile sau patolo- 
gice. Şi în cazul acesta metoda comparativă poate urmări 
mai multe obiective. Simplitatea relativă a creaţiei infan- 
tile poate scoate mai limpede în evidenţă motivele gene- 
rale ale oricărei creaţii artistice. Creaţia de artă ca o formă 
a jocului este un adevăr extras din comparaţia formelor 
ei înaintate cu formele ei infantile, unde conexitatea cu 
motivul jocului este mai evidentă. Dar creaţia infantilă 
este în acelaş timp și unul din tipurile creaţiei; în artele 
plastice ea constitue tipul ei ideografic, adică acela orien- 
tat către figurarea ideilor, nu a sensaţiilor primite dela 
lucruri. Tipului ideografic îi aparţin însă și unele din 
creaţiile adulte, de pildă creaţia expresionistă, care nu 
poate fi așa dar pe deplin înţeleasă decât prin asimilarea 
ei cu forma infantilă a creaţiei. Toi astfel creaţia pato- 
logică pune în lumină legătura dintre anumite forme ale 
artei și anumite structuri nervoase. Așa a putut un cer- 
cetător ca E. Kretzschmer să stabilească legătura dintre 
temperamentul ciclotimic și arta clasică sau dintre tem- 
peramentul schizoid și aria romantică $. 

Trecând acum la problema contemplaţiei artistice este 


evident că modul dă a strânge materialul necesar și meto- 


dele menite să-l valorifice nu pot fi decât acelea ale psiho- 
logiei în genere. Printre acestea trebue trecută în primul 


rând introspecţia, care nu alcătuește numai unul din iz- 
voarele esteticei psihologice, alături de celelalte, dar izvo- 


rul ei principal și singurul care poate da un înţeles deplin 


observaţiilor făcute pe alte căi. Astfel tot ce se poate cu- 
lege prin observaţia obiectivă a atitudinilor, prin expe- 
riență și prin anchete nu trece în rândul faptelor bine con- 
statate, decât în măsura în care introspecţia le regăsește 

printre propriile evenimente intime ale aceluia care cerce- 
tează. Dacă însă introspecţia rămâne cheia de boltă a 
observaţiei psihologice, ea nu este și singurul ei izvor. 
Studiul obiectiv al atitudinilor a fost de pildă adjuvantul 
indispensabil în descrierea simpatiei estetice. Numai cine 
a observat felul cum se comporiă unii spectatori la teatru, 
de pildă mișcările schiţate cu care ei întovărășese spec- 
tacolul, a putut descrie mecanismul intim al simpatiei 
estetice. Experienţa, adică observaţia în condiţii anume 
făurite și ancheta prin întrebări asupra actelor și stărilor 
care se succed în intervalul contemplaţiei sunt de asemeni 
de un mare preţ întrucât privește adunarea materialului 
și descrierea procesului. Dar aci, ca și în cazul anchetelor 
privitoare la creaţia artistică, simţul critic al cercetăto- 
rului trebue să disiingă materialul autentic de acela care 
este falsificat fie prin intenţia cercetătorului însuși, care 
poaie da observaţiilor sale un curs stabilit de el mai înainte, 
fie prin intenţia subiectelor cercetate, care au de asemeni 
facultatea de a stiliza mărturiile lor într'un fel voit în 
prealabil. 

Observaţia estetică extrasă din toate aceste izvoare va 
duce neapărat la concluzia că procesul contemplaţiei nu 
este același în toate împrejurările. „Stabilirea „tipurilor este 
una din principalele preocupări metodice ei pentru cine 
poposeşte în faţa procesului contemplaţiei. Apoi compa- 


rația dintre aceste tipuri va ajuta nu numai la aflarea- 


“trăsăturilor permanente ale contemplaţiei, a factorilor cari 
intră totdeauna în compoziţia ei, dar şi a condiţiilor ei 
permanente, precum și a condiţiilor ei variabile și răspun- 
zătoare de formele felurite pe care ea le îmbracă. Descrie- 


rea procesului contemplaţiei se întovărășeşte astfel cu expli- 


caţia lui. Contemplaţia estetică este la rândul ei un eve- 
niment sufletesc care își are raţiunea de a fi și cauzele ei 

genetice. Cercetătorii cari au înfățișat contemplaţia ca o 
formă. de eliberare a unor tendinţe comprimate sau ca o 
derivație a nevoii mai generale de a iubi au formulat 
nişte rezultate atinse pe calea unei metode explicative. 

Sistemul de estetică desvoltat în paginele care urmează 
va folosi astfel un material extins până la cele mai în- 
depărtate limite ale observaţiei și va întrebuința toate me- 
todele care în cursul cercetării moderne s'au dovedit ca- 
pabile să dea rezultate. Parţialitatea materialului sau a 
metodelor, pentru care atâtea din sistemele esteticei con- 
temporane optează, în scopul dea garanta unitatea și limi- 
tarea expresivă a construcţiei, mi se pare totdeauna con- 
damnabilă. Un material restrâns și metode mai puţine 
este firesc să nu lumineze decât aspecte mărginite din 
câmpul atât de vast al problemelor de estetică. Sunt fără 
îndoială aspecte particulare din adevărul complex al lu- 
crurilor care reclamă; pentru a fi cunoscute, folosinţa unei 
singure metode adecuate lor, manevrate cu consecvență 
şi parţialitate. Cine doreşte însă să schiţeze tabloul cât 
mai complet al științei sale și a rezultatelor ei moderne 
este firesc să nu se lipsească de niciuna din căile de cer- 
cetare care și-au dovedit utilitatea. 


e 


4. VALOAREA NORMELOR IN ESTETICĂ 
ȘI TIPURILE LOR 


Din rândul metodelor amintite am omis cu bună știință 
metoda normativă, ca una care punând un mare număr de 
probleme, implică o discuţie separată. Estetica este pentru 
noi o disciplină normativă, în înţelesul că nu se poate mul- 
tum numai cu descrierea operei de artă și a felului în 
care decurge procesul creaţiei și al contemplaţiei. Ea nu 
se poate restrânge nici la explicaţia lor, prin punerea în 
lumină a raţiunii lor de a fi și a împrejurărilor lor genetice. 
Estetica adaugă acestor constatări, o seamă de prescripții 
relative la felul în care trebue să se constitue opera de 
artă şi să se desvolte creaţia artistului și contemplaţia ama- 
torului. Chiar când aceste prescripţii nu sunt formulate în 
chip expres, ele nu rămân mai puţin învăluite și impli- 
cate în afirmațiile esteticei. Imprejurarea că în câmpul es- 
teticei explicarea se poate întruni cu normalizarea provine 
din faptul fundamental, asupra căruia lucrarea de față va 
reveni necontenit, că arta este o realitate istorică, supusă 


mobilității şi condiționărilor vieţii în societate, dar în ace- 


laş timp, privită ca o simplă întocmire estetică, o uni- 
tate autonomă, superioară mişcării și relativismului istoric 


şi determinată de singurele norme imanente. Din aceeași 


pricină ni s'a arătat mai sus că tendința modernă de a 


i 

explica, poate atenua dar nu înlătura cu totul preocu- 
parea de a normaliza. 

Recunoaşterea caracterului normativ al esteticei, dela 
sine înțeleasă în mișcarea mai veche a științei noastre, a 
întâmpinat însă numeroase obstacole în vremea din urmă. 
S'a afirmat anume că dacă estetica dorește să ajungă la 
rezultatele importante pe care le-a atins alte științe ale 
spiritului, dar mai cu seamă ştiinţele naturii, ea trebue să 
renunţe la orice operaţie de normalizare, mulţumindu-se să 
constate realitatea faptelor. Vechea estetică normativă se 
închidea singură într'un impas, pornind dela un concept 
normativ al frumosului și artei sub care adevărul lucru- 
rilor se găsea de fapt ascuns. În loc de a înireba faptele, 
pentru ca pe calea metodei inductive să ajungă la ade- 
văruri generale cu privire la natura frumosului și artei, es- 
tetica normativă impunea cu anticipație o noţiune a ace- 
stora, care nu putea fi decât falsă sau parţială. Pentru a re- 
media aceste neajunsuri, un cercetător ca Gustav Theodor 
Fechner a propus metoda unei estetice pornind de jos în 
sus, dela observaţia directă a faptelor și dela acea tratare 
inductivă a lor, care a asigurat succesul celorlalte științe. 

Acceptarea normelor ar presupune însă un neajuns și 
pentru artistul creator. Creaţia nu implică oare un regim de 
libertate, incompatibil cu constrângerea pe care normele o 
exercită ? Epocele care au crezut cu tărie în norme au produs 
artiști pedanţi, lipsiţi de avânt și fantezie sau au stânjenit 
pe adevărații creatori, cari au trebuit să se smulgă de sub 
puterea lor. Oricât de puternică va fi fost norma celor trei 
unităţi în clasicismul francez, Corneille a ştiut So nesoco- 
tească atunci când a fost nevoie. Incepând cu Im. Kant, 
geniul artistic a fost mereu conceput ca o putere a naturii, 
lucrând cu o spontaneitate pe care conduita în raport cu 
normele nu poate decât so altereze. Și din acest punct de 

vedere se cuvine așa dar ca estetica să renunţe la toate acele 
prescripţii normative care sunt sau inutile sau primejdioase. 

Când, în sfârșit, prescripţia normativă se adresează ati- 
tudinii noastre în faţa artei, spontaneitatea acesteia se gă- 
sește de asemeni alterată. Lipsită de spontaneitate, con- 
templaţia artistică nu mai are nicio valoare. Contem- 
plaţia artistică este în adevăr o acţiune de valorificare, 
valorificarea unui obiect ca operă de artă. Singura valori- 
ficare valabilă este însă aceea autonomă, operată adică 
după motive strict personale. Valorificarea în raport cu 
normele este de tip eteronomic, adică după motive impuse 
de altcineva. A spune deci că preţuești un obiect ca operă 
de artă pentrucă satisface anumite norme, este ca și cum 
ai spune că îţi place un parfum penirucă el este pe gustul 
unui semen de-al tău. R. Miăller-Freienfels distinge odată 
între trăirea unei valori și prețuirea ei. Normalizarea im- 
pusă contemplaţiei ar atrage un conflict insolubil între 
trăirea și prețuirea valorii 1. Dar spontaneitatea contempla- 
Gei trebue menţinută cu orice preţ și pentru alte motive. 
Plăcerea care o însoțește nu poate decât să slăbească în- 
dată ce facem contemplaţia să ocolească prin conștiința 
intelectuală a normelor. În sfârșit, adevărata intenţie a 
operei nu se poate lumina decât în reacţiunea spontană a 
conștiinței. Tot ce turbură această spontaneitate, face con- 
ştiinţa contemplatorului șovăitoare și nesigură. În același 
fel se socotește că instinctul prin spontaneitatea lui ne 
călăuzește în acţiunile hotărîtoare ale vieţii mai bine decât 
pot face indicaţiile inteligenţei. 

Atâtea obiecţii au slăbit în estetica modernă metoda 
normativă. Dintre marile sisteme de estetică ale epoce 
noastre numai acela al lui Volkeli rezervă o parte formulării 
de norme. Cât despre Th. Lipps, el afirmă că norma nu.este 
decât o altă formă a constatării încheiate. « Trebue să știm 

mai întâi ce este frumosul, pentru a stabili apoi cum trebue 


el să fie »2, Dar o normă care nu este anticipativă, nu mai 


este de fapt o normă. O normă a posteriori este o noţiune 
contradictorie. Norma nu poate fi decât anticipativă şi tre- 
bue să rămână așa. Pentru cazul special al esteticei, utili- 
tatea ei rezultă din faptul că ea coincide cu însuși actul 
de delimitare al obiectului științei. Orice estetică trebue să 
debuteze cu recunoașterea obiectelor pe care le vom numi 
opere de artă și pe care urmează să le studiem. A le recu- 
noaște din capul locului înseamnă a le recomanda. Un act 
analog de delimitare a obiectului întreprind şi celelalte 
științe, chiar științele naturale, de pildă zoologia, care mai 
înainte de a începe cercetările sale, trebue să definească 
mai întâi ce este un animal. Numai că actul delimitării nu 
dobândește în științele naturii un caracter normativ, de 
vreme ce acestea se ocupă de realităţi în afară de prețuirea 
noastră şi care nu se înlănţuesc în vederea unui scop, pe 
când tocmai acesta este cazul esteticei. Putem astfel spune 
ce este un animal, dar nu și ceea ce trebue el să fie. Nu putem 
defini însă frumosul artistic, fără a nu arăta ce trebue el să 
devină pentru artistul care îl creează sau pentru amatorul 
care îl realizează subiectiv. A defini o valoare, cum este 
aceea realizată în opera de artă, înseamnă neapărat a o 
recomanda. Căci valoarea artistică este ţinta către care se 
îndreaptă năzuinţa creatoare a artistului și aceea pe care 
urmărește s'o realizeze contemplaţia adecuată a amatorului, 
Valoarea artistică este din ambele aceste puncte de vedere 
reprezentarea unui scop. Este imposibil însă să definim un 
scop, fără ca în acelaș timp să nu-l propunem. De altfel, nu 
numai estetica, dar și logica și morala, se găsesc în situaţia de 
a debuta prin definiția normalizatoare a obiectului lor, a ade- 
vărului și binelui. Lipsite de această concepţie călăuzitoare şi 
de metoda pe care ele o implică, toate aceste discipline filo- 

sofice îşi pierd caracterul propriu și autonomia lor, trans- 
formându-se în capitole speciale ale psihologiei sau socio- 
logiei. 

Nu se poate apoi să înlocuim acţiunea de normalizare 
printr'o inducţie operată asupra faptelor, așa cum o dorea 
Fechner. Căci dacă nu vom şti ce este frumosul, mai înainte 
de a proceda la examinarea faptelor, cum vom puiea dis- 
tinge printre acestea din urmă pe acelea cu adevărat fru- 
moase, din materia cărora să se poată construi noţiunea 
generală a frumuseţii? Observaţia și experimentarea în 
estetică trebuesc totdeauna conduse de o anumită concep- 
ţie asupra frumosului, în lipsa căreia ele ar ameninţa să 

_rătăcească. Dar această concepţie călăuzitoare nu poate 
fi câștigată decât pe calea normalizării. 

S'ar părea totuşi că estetica ar găsi un material de 
fapte clasate și recunoscute în istoria artelor, încât cu privire 
la ele ar deveni inutilă orice concepţie conducătoare. In rea- 
litate însă istoria artelor este şi ea construită totdeauna în 
raport cu un gust al timpului și prin urmare cu anumite 
vederi normative în funcţiune. Asifel goticul nu juca niciun 
rol în istoria artei mai înainte ca gustul romantic să-l fi im- 
pus. Barocul se bucură de o preţuire și de un loc cu totul 
deosebit în istoriile artei datorite autorilor italieni sau ger- 
mani. Pentru italieni, barocul este aspectul decadent în 

“care sfârşeşte Renașterea. Pentru germani, el înseamnă o 
nouă vieaţă a dinamismului gotic, învingător după lunga 
opresiune în care Renașterea îl ținuse. Shakespeare era un 
autor barbar pentru gustul francez al veacului al XVIII-lea. 
Ronsard ajunsese un poet necunoscut până când n'a fost 
din nou valorificat prin fapta lui Sainte-Beuve și prefe- 
rinţa romanticilor. Nu numai așadar că istoria artei nu dă 
esteticei un material de fapte clasate, prin selecțiune isto- 
rică, dar mai de grabă faptele pe care ea le reţine și siste- 


` 

mul în care le introduce sunt stabilite după anumite norme 
anticipative. 

Nu este apoi de loc adevărat că artiștii ar resimți ca o 
constrângere de nesuferit toate normele artistice, ci numai 
pe unele de un caracter particular, istorie sau tehnic. Nor- 
mele generale ale artei se specializează în practica istorică 
a artei. Numai aceste forme speciale ale lor trezesc uneori 
protestul artiștilor. Astfel norma unităţii își poate asuma 
modalitatea particulară a unităţii de timp, loc şi acţiune în 
drama clasică. Au existat poeţi dramatici în revoltă faţă 
de « cele trei unităţi », dar nu faţă de orice prescripţie a 
unităţii. Nau existat niciodată artiști cari să prefere in- 
coherenţa sau arbitrariul. Departe de-al oprima, accepta- 
rea conştientă a normelor eliberează pe artist, punându-l; , 
de acord cu legea intimă a creației în el. In acelaş fel, “ 
norma morală nu constrânge pe om, ci îl eliberează. Numai 
consonanţa faptelor noastre cu norma morală conferă per- 
soanei şi vieţii etice întreaga libertate câtre care ele pot 
aspira. Departe de a încovoia pe creator, așa cum lucrul s'ar 
întâmpla dacă el ar D solicitat să se supună unei legi arbi- 
trare, norma îl descătușază, întrucât îl pune de acord cu sine 
însuşi şi cu ceea ce este mai profund în intenţia lui artistică. 
Sentimentul unei opresiuni poate proveni pentru creator în 
alte împrejurări și anume când îndreptându-se către el im- 
perativul unei norme particulare, artistul ia în același timp 
cunoștință de injoncţiunea care i se face și din partea altor ` 
norme de același caracter. Din întâlnirea acestor două norme 
în care se specifică normele generale ale artei, poate să a- 
pară pentru creator sentimentul unei oprimări, iar nu din 
conformarea la ceea ce este mai general în ele, un factor care 
corespunde fondului adânc și statornic al creaţiei artistice. 

Dacă acum trecem la examinarea coritemplaţiei, pre- 
zenţa normelor poate fi şi aci legitimată. Căci mai întâi nu 

este de loc adevărat că instrumentarea normativă a con- 
templaţiei înseamnă introducerea unui element eteronomic 
în actul de evaluaţie pe care ea îl conţine. A preţui arta 
în raport cu o indicație normativă înseamnă numai a face 
conștient motivul care determină în orice caz contempla- 
ţia. Amatorul se bucură de o operă a artei pentru un mo- 
tiv pe care adeziunea la o normă nu face decât să-l îm- 
pingă într'o lumină mai vie a conştiinţei. Nu este apoi 
adevărat că această intelectualizare a reacţiunii noastre în 
faţa artei compromite satisfacția emotivă cu care ea se în- 
tovărășește. Este doar știut că ideea este totdeauna un 
factor de desvoltare şi adâncire în vieaţa afectivă. Cine 
se bucură de o conștiință mai vie a motivelor, se bucură în 
același timp mai deplin și mai profund. De asemeni nu 
putem admite că reacţiunea cea mai spontană, aceea care 
nu ocolește prin conștiința nici unui fel de normă, este 
totdeauna și cea mai adecuată. Un naiv cântec din copi- 
lărie, care răsună odată cu amintirea lui, poate să mă în- 
cânte din pricina zilelor fericite pe care le evocă și, prin 
urmare, pentru un motiv esteticeşte inadecuat. Spontanei- 
tatea nu implică adecuarea. Dimpotrivă, adecuarea poate 
fi mai de grabă obţinută pe cale intelectuală et mai labo- 
rioasă a acordului cu o normă. Astfel, când bucuria în- 
cercată în faţa unei opere de artă se dovedește a decurge 
din izvoare extraestetice, acţiunea normativă poate inter- 
veni tocmai pentru a cere îndepărtarea acestor afecte și 
menţinerea exclusivă a acelora care decurg din calitatea 
estetică a obiectului. Valoarea normelor în estetică se justi- 
fică deci și din acestă perspectivă. 


D 
D * 


Dacă însă alături de normele generale, care decurg din 
natura permanentă a artei există specificări de ale lor, se 

cuvine a preciza feluritele clase și tipuri normative. Nor- 
mele generale, despre care a fost vorba în primul rând, pot 
fi numite şi formale, întrucât nu se referă la detaliul ma- 
terial al creaţiei, ci la forma ei. Normele formale sunt 
acelea care se pot deduce din conceptul ariei, așa cum am 
încercat a-l preciza încă din primul capitol al acestei lu- 
crări. Spuneam atunci, comparând arta cu natura, că în 
timp ce natura este un element dat, arta este un produs; 
că pe când frumuseţea naturii este infinită, arta repre- 
zintă rezultatul unei munci de izolare al unui aspect din 
elementul infinit al naturii; pe de altă parte fiind un pro- 
dus, opera de artă impune nu numai evaluarea ei, dar 
şi a artistului care a creat-o, în timp ce evaluaţia frumu- 
set naturale se îndreaptă numai asupra fenomenului în 
sine. 
Din aceste note care integrează noţiunea frumosului 
artistic decurg mai multe norme generale, dintre care voiu 
cita două, cu titlul de exemplu. Astfel, din însușirea operei 
de artă ca produsul unei izolări rezultă norma unităţii. 
Izolarea cea mai desăvârșită se obţine în adevăr prin con- 
stituirea obiectului într'o întocmire atât de unitară, încât 
principiul determinării lui se găseşte în el însuși, în timp 
ce toate legăturile cu lumea exterioară par a fi reiezate. 
Opera de artă este şi trebue să fie un astfel de produs 
unitar. Unde avem haos, întâlnire întâmplătoare şi ne- 
motivată de lucruri eterogene, acolo nu poate să fie artă. 
Artă nu avem decât odată cu îmbinarea elementelor 
constitutive întrun tot organic necesar. Dar opera de artă 
este mai departe produsul unei individualităţi de artist. 
Din această împrejurare decurge norma originalității. Opera 
de artă trebue să conţină urma individualităţii creatoare 
care a produs-o. Ea trebue să fie originală, adică ilustra- 
tivă pentru felul special de a fi al omului care a făurit-o. 


Aix 

Așa dar, opera de artă trebue să fie nu numai un întreg 
unitar, dar și o creaţie străbătută de curentul liric al 
unei personalităţi, așa cum spunea odată esteticianul ita- 
lian B. Croce 3. 

Aceste norme generale și formale și toate câte intră 
împreună cu ele în aceeași categorie se specifică într'o serie 
de norme pe care le vom numi particulare sau materiale, 
pentrucă nu se referă la felul general de a fi al artei, ci la 
materialitatea, la cuprinsul ei determinat. Care sunt însă 
factorii prin care normele generale se specifică în norme 
particulare? Mai întâi momentul istoric al creaţiei, prin 
care normele generale devin norme istorice. lată, de pildă, 
cazul normelor funcţionând în poezia clasică, adaptate de 
sigur la vieaţa socială st mediul istoric al vechiului regim 
francez. Cum era acest mediu istoric? Dela cine emana 


și cui se adresa această poezie? Societatea franceză din 


preajma lui Ludovic XIV-lea, agentul istoric al poeziei 
clasice, alcătuia un cerc relativ restrâns în care domneau 
convenţii stricte. Tot ce intra în cercul de vieaţă al acestei 
lumi era selectat după criterii severe, cum se întâmplă 
totdeauna în societăţile puţin numeroase. Societatea ve- 
chiului regim era o societate a codificării. Acest caracter 
revine și în poezia clasică, așa cum ea este dominată de 
numeroase norme particulare privind vocabularul, în care 
nu erau primiţi termenii prea speciali sau prea colorați 
sau natura obiectelor, printre care cele în legătură cu mi- 
raculosul creștin erau cu totul interzise sau felurile desfă- 
șurării acţiunii pe scenă, printre care așa numitele «căi 
de fapt » erau totdeauna excluse. Aceeași grije selectivă și 
aceeași supraveghere a atitudinii care caracterizează în 
mod general societatea vechiului regim, funcţionează ca o 
normă și în poezia ei. Norma generală a originalității arti. 


“stului se specifică astfel în acord cu însușirile particulare 

ale mediului căruia arta aceasta i se adresa. Poezia clasică 
devine ilustrativă nu numai pentru fiecare din făuritorii ei 
în parte, dar şi pentru societatea care se exprimă prin ei. 
In același fel, norma generală a unităţii se specifică în 
teatrul clasic în norma istorică a celor trei unităţi, a cărei 
origină este artistoteliciană, dar care este adoptată acum 
de o societate pătrunsă de cultura clasică și care găsea în 
ea satisfacția năzuinţei ei către perfecțiunea finită. Când 
romantismul triumfător izbutește să înlocuiască toate ace- 
ste norme istorice ale clasicismului, nu se petrece şi o în- 
depărtare a oricăror norme. Mișcarea romantică înseamnă 
de fapt instaurarea unor noui norme istorice, în acord cu 
spiritul societăților care se formează acum. Cine cetește 
importantul document care este prefața dramei « Crom- 
well» de V. Hugo, observă că șeful școalei romantice fran- 


ceze urmărea ca un scop deplin conștient acordarea noui- 


lor norme ale poeziei cu spiritul timpului. Necontenit este 
invocată noua situaţie spirituală a omului, pentru a 
extrage de aci îndrumări pentru poezia lui. «lată deci 
o nouă religie și o societate nouă, scrie V. Hugo. Pe acea- 
stă îndoită bază trebue să vedem înălțându-se o nouă 


- poezie ». Cu toată atitudinea sa revoluţionară, ceea ce 


atacă Hugo, nu sunt deci normele generale și perma- 
nente ale artei, ci numai specificările lor istorice în spi- 
ritul culturii vechi. 

Dar mai există și un alt factor care specializează nor- 
mele generale ale artei și anume structura sufletească a 
creatorului, prin care obținem norme tipologice. Căci există 
mai multe tipuri de artiști. Sunt artiști orientaţi mai cu 


„seamă către realizarea normei unităţii sau către aceea a 


normei originalității, artiști aparţinând tipului plasticizator 
sau expresiv (după clasificarea lui R. M.-Freienfels). 
Fără îndoială că ambele norme amintite conduc creaţia 

artistului, dar dosajul lor poate varia. Sunt artiști 


preocupaţi mai mult de organizarea formală și de 


rigoarea compoziţiei, alții mai mult de expresia lirică a 
personalităţii lor. Structura sufletească a creatorului spe- 
cifică astfel normele generale prin locul și importanţa pe 
care o dă fiecăreia din ele în ansamblul lor. Când se în- 
tâmplă ca artiștii aparţinând acestor două tipuri felurite 
să se confrunte în interiorul aceleiași epoce, în sufletul 
fiecăruia din ei se poate trezi un sentiment de împotrivire, 
care nu se adresează însă normelor în genere, ci numai 
normelor care guvernează tipul artistic opus lor. Astfel 
artiștii romantici la începutul veacului al XIX-lea, un 
Gericault, un Deveria, un Delacroix, se opuneau de fapt 
numai sistemului normativ care călăuzea creaţia clasici- 
zantă din școala lui David sau Ingres. 

Norme tipologice felurite se pot înfrunta de altfel nu 
numai în cuprinsul aceleiaşi epoci istorice, dar şi în inte- 
riorul aceluiași suflet de artist. Un exemplu ilustrativ 
avem în această privință în Gustave Flaubert, care era 
foarte conștient de dualitatea funciară a naturii lui. « Exi- 
stă în mine, literalmente vorbind, scrie el odată, doi oa- 
meni distincţi. Unul care este îndrăgit de strigăte de li- 
rism, de mari sboruri de vultur, de toate sonorităţile frazei 
şi de culmile ideii; un altul care sapă și scormonește ade- 
vărul atât cât poate, căruia îi place să accentueze micul 
fapt tot atât de puternic ca pe cel mare, care ar vrea să 
ne facă să simţim aproape materialmente lucrurile pe care 
le reproduce $ $. Alternanţa între tipul romantic și realist 
cu normele lor respective se poate urmări foarte bine în 
șirul operelor lui Flaubert. Dar imposibilitatea de a le uni 
întrun tip superior și de a le subordona unei norme care 
să permită fuziunea lor a creat în sufletul lui Flaubert 
una din cele mai interesante probleme de conștiință în 

vieaţa artiștilor moderni. Sunt, firește, destul de numeroși 


- artiștii la care apartenenţa la un anumit tip artistic să fie 


desăvârşit de clară și spontană. Întâlnim însă și naturi 
complexe pentru care lămurirea tipului propriu și a nor- 
mei imanente firii lor să fie produsul unei munci artistice 
istovitoare. Poate chiar artiștii cei mai preţioşi, mai bo- 
gaţi interior, străbătuţi de o multiplicitate de tendinţe care 
se opune sistematizării lor ușoare, sunt și acei cari nime- 
resc mai greu norma lor profundă. Dimpotrivă, facilitatea 
în creaţie, răspunzând ușurinţei artistului de a ceti în 
sine și de a se adapta legii sale evidente, este adeseori 
semnul unei relative sărăcii lăuntrice. 

Existenţa normelor istorice și tipologice pune o mul- 
time de probleme, după cum ele se pot găsi în armonie 
sau în conflict. Căci există fără îndoială artiști născuţi 
parcă să exprime timpul lor. Structura lor sufletească este 
bine adaptată condiţiunilor timpului. Norma istorică este 
bine acordată în ei cu norma lor tipologică. Acesta este 
cazul « artiștilor reprezentativi 8. Dar există și artiști cari 
prin structura lor se opun mediului lor, provocând o di- 
vergenţă între norma istorică a epocii și propria lor normă 
tipologică. Este cazul marilor artiști rămași « necunoscuţi » 
sau al artiștilor «precursori 8, Soarta operei lor nu se 
poate modifica și dreptatea pe care ei o merită nu le poate 
veni, decât atunci când mișcarea vieţii istorice va aduce 
coincidenţa normei istorice cu norma lor tipologică, a gus- 
tului timpului cu geniul lor. Istoria artelor este plină de 
nedreptăţi, de uitări nejustificate, de reparaţii târzii care 
își au deopotrivă originea în această dialetică specială a 
raportului dintre normele istorice și tipologice. 

In sfârșit, normele se diversifică și-după judecăţile de 
valoare pe care le condiționează.. Căci judecăţile despre 
artă cuprind în ele o raționalitate profundă, deşi uneori 


roni 

învăluită. Impresia artistică este până la un punct o dată 
nemijlocită a sufletului, o eflorescență spontană. Este im- 
posibil însă să încercăm-a desvolta impresia în judecată, 
fără ca în acelaș timp să nu punem în mișcare un sistem 
de idei, al cărui termen iniţial este totdeauna o afirmaţie 
normativă. Imprejurarea devine sensibilă în acele discuţii 
asupra operelor, care mai totdeauna se transformă în con- 
troverse de principii. Dar printre judecăţile prilejuite de 
operele artei, despre care nu ne vom putea ocupa mai de 
aproape decât atunci când vom studia factorii raţionali 
cari intră în compunerea receptării artei, putem deosebi 
două categorii largi, după cum ele constată perfecțiunea 
operei sau locul ei în ierarhia valorilor artistice. Perfec- 
ţiunea unei opere de artă se confundă până la un punct 
cu existența ei. O operă de artă este perfectă sau nu exi- 
stă ca operă de artă. Evident, operele artistice nu sunt 
totdeauna egale cu ele însele în toată întinderea și desvol- 
tarea lor. După cum s'a observat uneori, creaţia artistică 
are adesea un caracter fragmentar, sau se compune din 
mici unităţi estetice discontinue între care legătura. este 
făcută dintr'un material mort. Mai ales în opere de mare 
întindere, observă Schopenhauer, «inteligența, îndemâna- 
rea tehnică şi rutina convenţională sunt chemate a împlini 
lacunele concepţiei geniale și ale inspiraţiei, o mulţime de 
amănunte accesorii, dar necesare, venind să lege între ele, 
ca print un ciment, singurele părţi cu adevărat valabile »5. 
"Dar în aceste momente caduce, opera încetează să fie nu 
numai perfectă dar și artistică. lată dece nu putem primi 
distincţia pe care o face E. Utiiz între existența şi valoarea 
artei: a Kunstsein ) şi « Kunstwert» 5. Aceste două noţiuni 
coincid pentru noi în toată întinderea lor. Îndată însă ce 
două sau mai multe opere sunt recunoscute artistice şi ca 
atare desăvârşite, apare întrebarea relativă la poziţia lor 

reciprocă într'un sistem ierarhic al valorilor. O poezie de 
Heine și o dramă de Racine, un lied de Schubert și o 
simfonie de Mahler pot fi considerate deopotrivă ca per- 
fecte, deşi valoarea lor rămâne inegală. Liedul lui Schu- 
bert manifestă aderenţe mai superficiale cu conștiința noa- 
stră; simfonia lui Mahler ne angajează mai amplu, ne 
răscoleșie mai profund. Despre operele artei putem pro- 
nunţa astfel nu numai judecăţi de perfecțiune, dar și ju- 
decăţi de ierarhizare. Normele care autorizează aceste ju- 
decăţi se despică și ele în aceste două tipuri noui. 

Este interesant de urmărit în cele două mari sisteme 
normative pe care Taine și Volkelt le-au dăruit literaturii 
moderne, cum normele preconizate autorizează judecăţi de 
perfecţiune sau judecăţi de ierarhizare. Astfel, dintre cele 
trei norme pe care le formulează Taine în « Philosophie 
de Part», așa numita «importanţă » și 4 binefacere a ca- 
racterului » sunt norme ale ierarhizării, pe când « conver- 
genţa efectelor » este o normă a perfecțiunii. O operă care 
nu se conformează normei convergenţei efectelor, care este 


'disparată, haotică sau incoherentă, încetează de a mai fi 


artistică. In lumina normei convergenţei, operele sunt ar- 
tistice sau caduce, adică realizate artistic sau ratate. 
În raport cu primele norme însă, operele de artă pot mani- 
festa un caracter omenesc de o generalitate mai mică sau 
mai mare si pot fi mai mult sau mai puţin binefă- 
cătoare. O dramă sau un roman care face să evolueze un 
caracter omenesc specializat în timp și în spaţiu și de o 
valoare etică negativă sau de o mică însemnătate au, pen- 
tru Taine, un preţ mai restrâns decât una care înfă- 
ţișează feluri omenești foarte generale și valori etice pre- 
ţioase. Normele gradului de importanţă ai binefacere al 
caracterului aparţin deci clasei ierarhizării. Judecând după 
aceste criterii, observă Taine că unele lucrări ca Don Qui- 

chotte, Robinson Crusöe sau Candide, în care omul trăie- 
şte prin însușirile lui permanente apar mai preţioase decât 
«Le Grand Cyrus» sau «Cldlie» ale d-rei de Scudery, 
lucrări în gustul preţios al veacului al XVII-lea şi re- 
prezentative pentru societatea acelui timp. De asemeni, 
înalta valoare a unor opere ca acelea ale lui Michelan- 
gelo stă în «energia și sublimitatea voinţei» pe care ele le 
exprimă, după cum preţul picturilor lui Rafael provine din 
«dulceaţa și pacea nemuritoare a sufletului său ». Dis- 
tincția noastră se verifică dacă examinăm şi cele patru 
prescripții cuprinse în « Sistemul de estetică » al lui Vol- 
kelt, printre care « unitatea conținutului cu forma », « co- 
borîrea sentimentului de realitate » și « unitatea organică » 
sunt norme ale perfecțiunii, pe când « conținutul omenesc 
important », amintind de aproape primele două norme ale 
lui Taine, este o normă a ierarhizării. Căci o operă poate 
avea o importanță umană de grade felurite, dar trebue 
în toate cazurile să manifeste unitate internă, adaptarea 
formei la conţinut și idealitate în sentimentele pe care 
le inspiră. A 

Un cuvânt trebue adăugat și despre conexitatea nor- 
melor perfecțiunii și ale ierarhizării cu acelea stabilite mai 
înainte. Este în adevăr sigur că atât normele perfecțiunii, 
cât şi cele ale ierarhizării, pot decurge atât din natura 
generală a artei, cât şi din tendinţele particulare ale cul- 
turii artistice contemporane: Criticii dogmatici sancţio- 
nează meritul unei opere și îi acordă un loc în sistemul 
ierarhic al valorilor, conducându-se după criterii presu- 
puse că derivă din firea permanentă a artei. Intr'acestea 
este probabil că gustul timpului, moda sau firea judecăto- 
rului se substitue adeseori criteriilor permanente, preţuind 


' după puncte de vedere mai speciale. Normele perfec- 


| Gun şi ierarhizării pot fi astfel generale, istorice sau 


ex 

tipologice. Nu este riscată afirmația că lumea normelor 
alcătuește un ansamblu coherent de coordonate, prin care 
putem introduce o anumită ordine raţională și sistematică 
în vieaţa noastră artistică. Nimeni nu judecă la întâm- 
plare şi nu admiră fără plan. Chiar atunci când conduita 
cuiva nu este călăuzită sistematic, presiunea mediului și 
afinităţile personale dispun sub varietatea experienţelor 
artistice, sub hasardul lecturilor şi al contemplaţiilor, di- 
recţiile precise ale unui plan raţional. 


PARTEA II 


VALOAREA ESTETICĂ 


LE rari 


E E 


1. CARACTERIZARE GENERALĂ 


Recunoscând în frumosul artistic obiectul propriu al 
esteticei, am situat cercetarea noastră în domeniul teoriei 


valorilor. Frumosul artistic este în adevăr o valoare, valoa- ' 


rea estetică. Dar valoarea estetică nu trebue confundată 
cu opera de artă, adică cu obiectul sau cu bunul estetic. 
Un obiect nu devine pentru noi estetic decât atunci când 
îl gândesc în sfera valorii respective. Același obiect poate 


fi introdus printrun act de gândire în sfera altor valori, 


caracterul lui schimbându-se în consecinţă. Astfel, chiar 
un obiect care pentru artist sau amator trece drept o 
operă de artă, adică drept un bun estetic, poate fi gândit 
de un negustor de artă ca o marfă, el poate fi subordonat 
valorii economice și în cazul acesta se transformă întrun 
bun economic. De asemeni, obiectul care pentru unii din 
moi trece drept artă, poate fi înţeles când ca un mijloc de 
educaţie morală, când ca un instrument de propagandă 
în serviciul unor idei politice, când ca un obiect de devo- 
ţiune, așa cum fac Negrii africani pentru fetișele lor sculp- 
tate în lemn și în toate aceste împrejurări, același obiect, 
este introdus pe rând în sfera valorii morale, politice 
sau religioase și se transformă în bunuri aparţinând 
uneia sau alteia din aceste categorii. Valoare este- 
tică recunoaștem unui obiect numai atunci când îl con- 


ee 

siderăm, după cum am arătat în primul capitol al acestei 
lucrări, drept o realitate unitară ei izolată din înlăn- 
țuirea aspectelor și evenimentelor în experiența practică, 
astfel întocmită încât se exprimă prin ea originalitatea 
artistului care a produs-o. 

Dacă însă același obiect poate fi reflectat în raport cu 
oricare dintre valori, este tot atât de adevărat a-spune că 
însăși acele obiecte care, după deprinderea comună, sunt 
considerate că aparțin sferei unor valori eterogene, pot fi 
în anumite împrejurări gândite în sfera estetică şi consi- 
derate ca opere de artă. Fetișul este pentru Negru un bun 
religios, pentru noi este o operă de artă. Un element 
artistic recunoaștem apoi şi în unele opere ale ştiinţei, 


„dacă luăm seama la felul în care se compun, se unifică 


și se gradează ratonamentele care le constitue. Aceleiași 
împrejurări i se datorește și faptul că unele din aspectele 
frumuseţii naturale, care în mod general sunt atât de 
deosebite de frumuseţea artistică, pot fi în anumite con- 
dt reflectate ca niște bunuri din această din urmă cate- 
gorie. Dar despre aceasta ne-am ocupat într'un capitol 
anterior. Din toate aceste observaţii rezultă o concluzie 
care trebue să ne oprească a confunda între bunuri și va- 
lori. Bunurile sunt obiecte, date ale experienţei concrete, cu 
ajutorul cărora se satisfac unele necesităţi ale persoanei 
fizice sau morale. Valorile sunt însă categorii ideale, prin 
subsumare la care datele brute ale existenţei se transformă 
în bunuri. Epistemologia mai veche cunoștea numai ca- 
tegorii ca forme ale conștiinței prin care impresiile con- 
fuze primite dela realitate se organizează şi devin date 
ale experienţei existenţiale. Dar alături de acestea există 
bunurile. Cum apar acestea ca fapte de conștiință? Prin 
intervenţia unei alte clase de categorii, decât acelea de- 
spre care vorbise Aristoteles și Kant și anume prin ca- 

tegoria valorilor. Un peisaj de Corot poate să nu devină 
niciodată un bun artistic pentru Negrul african, deoarece 
percepţia bucății de pânză vopsită poate să nu fie nici 
când subsumată de el în acea categorie care se numește 
valoarea estetică. Numai prin această subsumare, obiec- 
tul inexpresiv mai înainte poate deveni operă de artă, 
după cum poate deveni avuţie economică, faptă morală 
sau simbol religios, în acord cu felul valorii în sfera căreia 
este reprezentat. Considerate ca niște -categorii, se cuvine 
a recunoaşte valorilor o pură existenţă ideală. 

Pentru caracterizarea mai departe a valorii estetice, 
este necesar a distinge între valori și bunuri-mijloace și 
scopuri. Există în adevăr, bunuri pe care le resimi ca 
atare, numai pentrucă mă ajută să obţin bunuri mai înalte 
decât ele, care le depășesc. Astfel de bunuri-mijloace sunt 
de pildă banii, pe cari nu doresc să-i câștig decât pentru 
a mă întreţine şi pentru a-mi îmbogăţi conţinutul vieţii, 
sporind cantitatea ei de plăcere, de confort şi de libertate. 
Valoarea economică prin care banii devin bunuri este o 
valoare-mijloc. Tot astfel valoarea politică. Acela care do- 
reste să obțină puterea politică, o înţelege ca un mijloc în 
vederea realizării anumitor scopuri sociale, religioase, etc. 
Politica nu poate fi niciodată un scop în sine. Dar ală- 
turi de valorile-mijloace există valorile-scopuri, acelea care 
prilejuesc niște bunuri care nu sunt râvnite pentru a fi 
depăşite, ci pentru ele însele. In rândul acestora stă ade- 
vărul teoretic, frumosul artistic, binele moral și sfințenia 
religioasă. Analiza a distins printre valorile-scopuri unele re- 
lative şi altele absolute. Valorile-scopuri relative sunt acelea 
care dau naştere unor bunuri prețioase în ele: însele, dar 
numai în legătură cu o anumită formă de vieață. Așa numi- 
tele morale sociale sunt fără îndoială sisteme de valori-sco- 
puri, dar valabilitatea lor se restrânge la anumite tipuri ale 

societății omeneşti. Aşa, de pildă, morala cavalerească ai bur- 
gheză, antică şi creştină, etc. Dimpotrivă, valorile-scopuri 
absolute sunt susirase mișcării și varietăţii istoriei și so- 
cietăţii. In rândul acestora stă «binele suprem » al filo- 
sofilor antici, imperativul kantian sau ideea de Dumnezeu 1. 
In ce priveşte valoarea estetică, dest bunurile pe care le 
determină par a D supuse mobilităţii și felurimii istorice, 
caracterul acesta, după cum vom avea prilejul so arătăm 
mai târziu, decurge din imixiiunea unor elemente extra- 
estetice, în timp ce ceea ce rămâne specific estetic în ele 
posedă un caracter absolut. Obiecte foarte depărtate prin 
spaţiul şi locul în care au apărut, pot fi încă înţelese de 


noi ca opere de artă și preţuite ca atare, chiar dacă inte- 


resul pe care ele îl inspirau contemporanilor prin particu- 
larităţile conţinutului lor, de pildă prin tendinţele lor so- 
ciale sau politice, nu mai este al nostru. O comedie de Ari- 
stofan nu mai poate avea în conştiinţa noastră răsunetul 
politic pe care îl trezea în sufletul unui Grec din antichi- 
tate. Dar ea poate fi înţeleasă și resimţită și de noi ca o 
operă de artă. Operele de artă par astfel a îmbătrâni nu- 
mai prin ceea ce este eteronomic în ele. Prin ceea ce ele 
cuprind autonom-estetic, operele artei înfruntă timpul. 
Caracterizând valoarea estetică drept un scop absolut, 
este indispensabil de a respinge acea încercare produsă 
uneori de logica modernă de a şterge deosebirea dintre 
mijloace și scopuri, prin relevarea pretinsei facultăți a 
unora din ele de a-și asuma caracterul celorlalte. Astfel 
despre ban, ca un bun economic, s'a observat 'că este un 
mijloc, nu însă și în mânile avarului, care îl preţueşte 
pentru el însuși. Tot astfel obiectele de utilitate devin 
scopuri pentru inofensiva manie a colecţionarului. Pe de 
altă parte, bunurile și prin urmare valorile-scopuri par a 
se putea transforma ai ele în mijloace. Religia poate 

deveni un instrument de guvernare pentru omul politic. 
Adevărul este un mijloc pentru stăpânirea economică a na- 
turii, baza unei aplicaţii tehnice. Arta o unealtă în mâna 
pedagogului și moralistului. Este cu neputinţă totuși ca 
mijloacele să se transforme în scopuri și dimpotrivă, fără 
ca valorile şi bunurile respective să nu evolueze către un 
alt tip. Căci religia folosită ca un mijloc de guvernare 
încetează de a mai fi un bun sacru și devine de fapt unul 
politic. Adevărul căutat numai pentru aplicaţiile lui apar- 
ţine bunurilor economice. Arta educatoare și moralizatoare 
trece în rândul bunurilor etice sau politice, dar iese din 
acela al bunurilor estetice. Este imposibil de a deplasa 
valorile din sfera scopurilor în aceea a mijloacelor, fără 
sacrificiul caracterului lor propriu 2. 

Valoarea estetică, așa dar, este și nu poate deveni alt- 
ceva decât o valoare-scop. Obiectele indiferente introduse în 
sfera valorii estetice deviri scopuri ale vieţii. O operă de 
artă oprește clipa în loc. Ea este totdeauna preţuită în ea 
însăși și nu în vederea unei valori noui, care ar depăși-o 3. 
Dar printre valorile scopuri care dau naștere bunurilor- 
scopuri, există două clase, după cum acţiunea de subsu- 
mare a bunurilor la valori este imediată și laborioasă sau 


„nemijlocită și spontană. Un bun teoretic, moral sau reli- 


gios, adică o operă științifică, o faptă omenească sau o 
acţiune religioasă sunt susceptibile de discuţii, au nevoie 
de comentarii și interpretări. Adevărul nu strălucește din- 
tr'odată în opera savantului. Binele și sacrul sunt proble- 
matice. Sunt necesare acte de mediaţiune ale spiritului: 
pentru a găsi adevărul unei teorii, binele și sfințenia unor 
acţiuni. Raportarea unor obiecte la valorile care le con- 
stitue ca bunuri este obţinută, în toate aceste împreju- 
rări, prin acte mijlocitoare ale spiritului. Bar spune că aci 
valoarea nu este deplin întrupată în bun; ci bunul este 

numai o temelie pe care ne putem înălța către valoare. 
Valorile se găsesc aci într'un raport de transcendenţă față 
de bunuri. Altfel ni se înfățișează însă raportul în care se 
găseşte valoarea faţă de bun, în cazul valorii și bunului 
estetic. Aci valoarea se găsește topită în bun, valoarea și 
bunul fac una și aceeași ființă ; raportul dintre ele este de 
imanenţă. Ele sunt fuzionate laolaltă în așa fel, încât luând 
cunoştinţă de o operă de artă sau de un aspect al frumu- 
set! naturale, valoarea lor ni se trădează imediat, cu spon- 
taneitate, fără vreo cercetare iscusită a minţii. Frumuseţea 
artistică este pentru noi fructul unui act spontan al suile- 
tului, al unui moment de facilitate. Cine discută, comen- 
tează, interpretează o operă de artă, o consideră de fapt 
ca un bun teoretic sau moral. Așa, de pildă, în desbaterile 
asupra psihologiei lui Hamlet sau asupra vinovăţiei sau 
inocenţei lui Shylock. Valoarea estetică propriu zisă n'are 
nevoie de astfel de discuţii. Ea luminează dintr'odată. Chiar 
dacă există, după cum vom vedea mai târziu, sentimente 
estetice care se desfășoară în timp şi pun în joc numeroase 
elemente intelectuale, acestea nu apar decât în cadrul 
amintitei impresii spontane şi nu fac altceva decât să 
desvolte valori care se găsesc implicate în ea. 
Acest îndoit raport posibil între valori și bunuri este 
plin de consecinţe. Bunurile teoretice, morale și religioase 
aderând din afară la valorile lor, nefăcând acelaş corp cu 
ele, sunt-înlocuibile, fungibile. Un adevăr poate îi expri- 
|.mat în două sau mai multe chipuri. Rigaud dă o nouă 
expunere rezumativă a «Cursului de filosofie pozitivă» a 
lui Auguste Comte. Colin face același lucru pentru filo- 
sofia lui Herbert Spencer. Faptele morale sunt și ele fun- 
gibile. Forma acţiunilor noastre morale este indiferentă. 
Valoarea unei fapte morale se completează dincolo de 
realitatea ei concretă, Intro regiune abstractă a sensuri- 

lor. Fungibilitatea acţiunilor morale merge uneori atât de 
departe încât un adept al « vendettei 8 socotește că-și 


poate lua răzbunarea asupra unei persoane înrudite cu 
aceea care i-a adus ofensa. Deasemeni sacrificiul ţapului 
ispăşitor oferă Zeului o victimă echivalentă cu aceea pe 
care el o pretindea mai înainte. Dar aceste substituiri de 
bunuri mwar fi posibile, dacă valoarea la care participă 
mar fi detașată de ele. Pentrucă valoarea este liberă și 
transcendentă, bunul care o reprezintă este indiferent și 
capabil de a fi înlocuit. Acelorași valori morale le poţi sub- 
suma fapte felurite, devenite din această pricină bunuri 
fungibile. Nu tot așa însă pentru valorile care se găsesc în 
raport de imanenţă cu bunurile lor. Aci ne întâmpină un 
caracter de unicitate absolută. O operă de artă nu poate 
fi înlocuită. Replica unui tablou este de fapt un tablou nou. 
Un concert trăiește o existenţă deosebită cu fiecare exe- 
cuţie a lui. Statua colosală a lui David de Michelangelo 
este deosebită în cele două întrupări ale ei, de marmoră 


în faţa Palatului Signoriei din Florenţa și de bronz lângă 


San-Miniato. Intruparea întrun material felurit creează 
alte valori plastice. Chiar în cazul unor replici identice ca 
execuţie și material, ceea ce s'a repetat a fost actul tehnic 
al întrupării, nu actul artistic al creaţiei care s'a produs 
o singură dată și a dat naştere unei opere unice. Din acest 


- fel al operei de artă rezultă imposibilitatea de a o propune 


ca model şi a fi imitată. In timp ce există modele morale 
și religioase sau opere de știință dătătoare de măsură, aria 
nu învaţă pe nimeni nimic şi nu alcătuește niciodată o 
pildă care poate fi urmată. De sigur, în sufletul artistului 
opera este obiectul unei atitudini finaliste; căile pe care 
ajunge la ea îi rămân însă strict personale. Experienţa arti- 
știlor mai. vechi nu poate folosi urmașilor și operele lor nu 
se pot transforma în modele decât prin procedeele tehnice 

¡pe care le manifestă. Un artist ne poate învăţa cum trebue 
să alegi și să folosești materialul, dar niciodată cum ar 
putea fi refăcută opera sa. Imprejurarea aceasta nu se gă-: 
'sește nicidecum în conirazicere ce ceea ce am spus mai sus 
despre realitatea și valoarea normelor. Căci numai nor- 
mele pot fi prescrise, nu și operele particulare ca model; 
legea, nu exemplul. Moralistul poate recomanda virtutea 
lui Mucius Scaevola, tocmai pentrucă sensul ei depășește 
fapta concretă care îl realizează ; în timp ce esteticianul se 
oprește a propune modelul artei lui Rembrandt. Prescrip- 
țiile normative ale esteticei au totdeauna un caracter ge- 


| neral, niciodată unul aplicativ. 


Pentru o mai completă caracterizare a valorii estetice 
trebue cercetat și locul ei între celelalte două mari clase de 
valori, stabilite de logică: valorile reale, adică valori la care 
aderă lucruri şi valorile personale, la care aderă persoane. 
După toate cele spuse până acum, s'ar.părea că valoarea 
estetică este o valoare reală. In adevăr, numim frumoase 
îndeobște lucruri: tablouri, statui, construcţii, etc. Nu puţini 
sunt dealtminteri esteticienii cari situează valoarea estetică 
printre valorile reale. Dar această constatare este plină de 
dificultăţi. Căci mai întâi nu numai despre unele lucruri 
putem spune că participă la valoarea estetică, dar și despre 
unele acţiuni, cum sunt de pildă dansul, jocul unui actor 
sau cântul unui virtuoz. În afară de aceasta, lucrurile ne- 
apar frumoase tocmai întrucât sunt operele unui artist. 
In operă preţuim pe creatorul ei. Valoarea estetică ar 
putea fi deci cel mult o valoare personală străbătând 
printr'o valoare reală. Dar nici la această concluzie nu ne 
putem opri. Valoarea lucrurilor şi a fiinţelor pot face parte 
din rândul valorilor existenţei, adică din rândul acelor 
valori date nemijlocit în experienţa noastră. După cum 


se poate recunoaște însă cu limpezime, valoarea este- 

tică nu aparține existenței, ci culturii. Incă dela începutul 
acestor pagini, am arătat că frumosul artistic, adică acea 
calitate care apare prin subordonarea unui obiect în sfera 


valorii estetice, este produsul unei intervenţii umane. 


“ Această intervenţie constă în coordonarea mai multor ele- 


mente înlăuntrul unei unităţi organice, încât din acest 
punct de vedere valoarea estetică poate fi înţeleasă, îm- 
preună cu Münsterberg, ca o valoare a unităţii 4. Lucru- 
rile nu se prezintă niciodată dela ele însele în unităţi, în 


ansambluri armonioase. Unitatea este totdeauna un pro- ; 
dus al omului, un plus adăugat lucrurilor de forța lui / 


creatoare. Dar împotriva rânduirii estetice în sfera valo- 
rilor reale şi existenţiale se mai opune şi faptul că nici- 
odată ea nu este atribuită lucrurilor, ci numai fenome- 


nului lor, chipului în care ele apar conștiinței noastre. 


Ceea ce participă la valoarea estetică nu sunt lucrurile 


şi nici acţiunile, ca niște date ale experienţei practice, ci 


aparenţa lor. Nu tabloul este frumos, nici statuia, nici 


jocul artistului, ci numai felul în care acestea apar, adică 


acele realităţi ideale corelaţionaite cu conștiința și cărora 
nu l-am mai putea presupune nicio existență, îndată ce 


scânteia conştiinţei s'ar stinge. Ceea ce se transformă în ! 


bunuri, prin intervenţia valorii estetice, nu sunt așa dar 
niște lucruri, ci numai niște fenomene ale conştiinţei. Prin 


toate aceste însuşiri valoarea estetică dobândește o-fizio- 


nomie mai precisă. Cu referinţă la ea, putem aborda acum 


cu mai multă siguranţă. lumea estetică, adică a operelor 
de artă, nu însă mai înainte de a atinge alte câteva pro- 


bleme. 


sia 


Arte, 
eet eroi, 


2. ATITUDINEA ESTETICĂ 


Posibilitatea de a subordona oricare din aspectele rea- 
lului în sfera valorii estetice, despre care am amintit mai 


înainte, determină așa numita atitudine estetică în faţa 


lumii și a vieţii, Atitudinea estetică trebue însă limpede 


distinsă de estetism, cu care confuzia este adeseori făcută. 


Estetismul este acea atitudine care reactivează în reali- 
tate numai valori de artă, rămânând într'acestea închisă 
celorlalte valori ale culturii sau profesând chiar o anumită 
ostilitate faţă de ele. Stăpâneşte un punct de vedere este- 
tist acela care în faţa unei opere științifice, în loc să se 
intereseze de substanţa cercetării, de justeţea sau profun- 
zimea adevărurilor pe care le atinge, judecă numai darul 
de scriitor al cercetătorului. Estetismul inspiră pe acela 
care apreciază în conduitele practice ale vieţii, nu.valoarea 
lor morală, binele sau răul pe care ele îl pot conţine, ci 
pitorescul lor, forţa plastică a unui gest sau atitudini, 
caracterul sugestiv al unui cuvânt exprimat într'o anu- 
mită împrejurare concretă. Dintr'un punct de vedere este- 
tist se așează acela care din complexul de valori al reli- 
giei, reţine și preţuește numai frumuseţea ceremoniilor şi 
a cadrului în care ele se desfășoară. Nici adevărul, nici 
binele, nici sacrul nu ausun preţ adevărat pentru estet. 


« Lumea nu este justificabilă decât ca fenomen estetic », 

spunea odată Fr. Nietzsche, un om care avea de altfel 
în sine o posibilitate mai largă de îmbrăţișare a lumii. 
Lupta unui Flaubert cu formele burgheze ale societăţii 
timpului său, fanatismul său estetic, provenea poate din- 
tro antipatie radicală faţă de toate valorile extraestetice 
care se întrunesc în cuprinsul vieţii sociale. « Nimic din 
ce se întâmplă cu adevărat n'are o importanţă cât de 
mică », scria odată Oscar Wilde. Şi altădată: « Mulţi oa- 
meni acționează bine, dar foarte puţini vorbesc la fel, 
ceea ce înseamnă că a vorbi este cu mult mai greu și în 
același timp mai frumos »1. Neatenţia pentru realitate, 
substanţa în care se plăsmuește fapta morală și prețuirea 
cu mult superioară a expresiei faţă de acţiune, iată mani- 
festările unei atitudini estetiste a spiritului. Această aţin- 
tire asupra singurelor momente ale realităţii care pot fi 
răsfrânte ca valori estetice, îl face pe estet insensibil nu 
numai la celelalte valori, dar și la negația e înfrângerea 
lor. «Ce frumos lucru este o crimă frumoasă» exclama 
odată foiletonistul francez J. J. Weiss, dând astfel ex- 
presie unei parțialităţi care poate jieni 2. O crimă nu poate 
reclama ca atitudine corelativă adecuată decât pe aceea 
morală și persoana care se înșeală asupra acestei împre- 
jurări crezând că poate substitui esteticul moralului, do- 
vedește o supărătoare mutilare a integrităţii omeniei în 
el. Umanitatea în om presupune totalitatea punctelor de 
vedere și potrivita lor distribuţie față de situaţiile vieţii. 
Din această pricină, nesocotirea unor regiuni întinse din . 
domeniul valorilor, în avantagiul singurei valori estetice, 
se însoțește totdeauna cu grave defecte omenești. Egois- 
mul, lipsa de pietate și uneori mărginirea intelectuală a 
estetului nu se pot compensa prin sensibilitatea sa ascu- 
ţită pentru frumos. În această constelație spirituală, în- 
săși valorile estetice par înjosite. Căci ceea ce alcătuește 

prețul suveran al artei și frumosului, este situația lor 
într'o lume care nu este în întregime artistică și frumoasă 
și în care ele sunt chemate să ne odihnească și să ne re- 
genereze din încordările vieţii practice și din ostenelile și 
luptele adevărului și binelui. Numai alternanţa și con- 
trastul lor cu alte bunuri, le conferă preţul lor suprem. 
“Niciunul din aceste neajunsuri nu este însă al atitudinii 
estetice. Cine adoptă poziţia ei nu nesocotește și nu se în- 
chide celorlalte valori și bunuri, ci numai le interpretează 
cu optica și din perspectiva ei. De aceea, pe când estetul 
ocupă un loc excentric în vieaţă, insul care adoptă ati- 
tudinea estetică poate da un centru existenţei sale și o 
privire liberă asupra orizontului celorlalte valori. 

O problemă de o mare importanţă sistematică ne apare 
însă în acest moment în cale. Cum poate deveni atitudinea 
estetică o formă generală de interpretare a realităţii, fără 
_a provoca acea înlăturare a teoreticului, moralului, reli- 
giosului, etc., pe care o vestejim în estetism? Cum este 
eu putinţă cu alte cuvinte de a răsfrânge unele obiecte 
ca adevăruri, fapte morale sau bunuri religioase și în 
același timp a le privi din unghiul unei atitudini estetice? 
A găsi răspunsul unei astfel de întrebări îmseamnă a afla 
întemeierea atitudinii care ne preocupă. Să spunem acum 
că posibilitatea acestei regrupări stă în împrejurarea că 
feluritele valori nu reacționează unele lângă altele și separat, 
ci într'o conexitate făcută cu putinţă prin asocierea lor 
în interiorul unei structuri psihice, adică a unui fel sufle- 
tesc de a fi dominat de o .valoare determinată. Exi- 
stă, în adevăr, după cum a arătat E. Spranger în renu- 
mitele lui cercetări despre « Formele vieții», o structură 
tipică a omului economic, teoretic, estetic, politic, reli- 
gios, etc. Oricare ar fi structura unei individualităţi, ea 
nu-i răpește posibilitatea de a răsfrânge aspectele realu- 

lui în raport și cu alte valori, dacâi aceea care domină 
complexiunea sa. Prin aprofundarea specificităţii struc- ` 
turii, deosebirile dintre valori pot fi întrecute, toate gru- 


“pându-se armonios în perspectiva valorii centrale și domi- 


nante. lată, de pildă, cazul structurii și atitudinii teoretice, - 
singura pe care o filosofie mai veche o credea capabilă să 


organizeze realitatea 2. Lumea este pentru omul teoretic, 


spune Spranger, un complex de relaţii generale de depen- 
denţă. Câtă vreme teoreticul nu izbutește să transforme po- 


ziţia sa într'o perspectivă generală, el nu-poate resimţi 


decât ostilitate pentru celelalte valori și pentru structurile 
pe care acestea le determină. Astfel, omul teoretic poate fi 
anti-economic. Căci dacă acesta din urmă consideră lu- 
mea ca o colecţie de utilităţi, teoreticul îi va opune un 
dispreţ invincibil. Grecii, primii oameni de tip teoretic, 
creează pentru indivizii a căror orientare este economică, ter- 
menul de banausi, espresie a repulsiunii pe care o simțeau 
în această împrejurare. Teoreticul poate fi apoi și anti- 
estetic. În adevăr, înclinația de a vedea în lume o expresie 
a sufletului, este o atitudine cum nu se poate mai străină 
mentalităţii omului teoretic. Tot din tabăra teoretică a 
Grecilor ne vine renumita condamnare platoniciană a artei. 
Dacă apoi omul religios priveşte fiecare eveniment al lu- 
mii în raport cu înţelesul ei total, iată un fel de a vedea 
care nu trezeşte niciun răsunet în sufletul omului teo- 
retic, pentru care religia nu este decât o formă întrecută 
a conștiinței științifice. Nici atitudinea socială în dubla 
ei intenţie posibilă de simpatie cu valorile eterogene pe 
care semenii le întrupează și de dominație asupra lor, 
de impunere a valorii proprii, nu este mai potrivită in- 
dividualismului critic al omului teoretic. Dar cu toată acea- 
stă intransigenţă a situaţiei teoretice în vieaţă, nu este de 
loc exclusă înmlădierea și desvoltarea ei mai departe, până 

a o face asociabilă cu alte valori ale culturii. Este de 
pildă atitudinea teoretică absolut incompatibilă cu aceea 
economică? Tehnica nu este oare desvoltarea economică 
a adevărurilor științifice? Folosirea științei în scopul pre- 
vederii și a stăpânirii realităţii, nu numai a naturii, dar 
și a societăţii, nu desvoltă aptitudinea științifică întrun 
sens politic? Marile sisteme metafizice, prin încercarea lor 
de a obţine o explicaţie a lumii ca totalitate, nu repre- 
zintă oare o extindere a științei până la punctul de vedere 
al religiei? Dacă, așa dar, adâncind poziţia sa specifică, 
omul de știință poate atinge toate celelalte valori, împre- 
jurarea nu este oare repetabilă și pentru acela care adoptă 
atitudinea estetică? 

De sigur, pentru a fructifica atitudinea estetică și a o 


face atât de cuprinzătoare, numeroase obstacole îi ies în 


cale. Am văzut, de pildă, și mai sus că lumea adevărurilor 
este a mediaţiunii intelectuale. Adevărul trebue căutat, 
pe când frumuseţea se oferă cu spontaneitate spiritului. 
Am spune că pe când atitudinea teoretică cucerește, aceea 
estetică primește un dar. Ositenelile sunt ale cercetării; 
contemplaţia se bucură de repaos. Nu cumva atunci de- 
prinderile sufletești pe care le pune în joc perspectiva este- 
tică asupra lumii rămân inferioare sarcinei de a cunoa- 
ste? In afară de aceasta, atitudinea estetică aspiră spre 
totalitate. In lumina ei aspectele realului se rotunjesc în 
unități de sine stătătoare. Pentru știință lumea se înfă- 
ţişează însă în fragmente. Sunt oameni de știință de mare 
destoinicie, spirite cercetătoare dintre cele mai ascuţite, 
cari nu ajung niciodată să întrevadă întregul care urmează 
să se recompună din investigaţiile lor. Numai omul de 
ştiinţă poate fi un specialist, nu și artistul. Nu sunt aci 
tot atâtea divergențe care poi lăsa fără speranţă încer- 
„carea de a asocia atitudinea estetică şi ştiinţa? 

Binele este și el obiectul unei aspirații şi, din acest 
punct de vedere, se opune frumosului. Dar pe când ade- 
vărul este totdeauna o ţintă, binele rămâne o cale, încor- 
darea eroică de a atinge ţinta. Când Lessing arăta că 
prețueșie mai mult drumul către adevăr, sforțarea de a-l 
atinge, decât adevărul însuși, accentul preţuirii sale cădea 
de fapt pe valoarea etică, pe care adevărul se sprijină. 
Este evident că adevărul nu devine posibil fără actul de 
voință morală al cercetătorului care îl urmăreşte. În mo- 
mentul însă în care adevărul este găsit, el este resimțit 
ca o valoare autonomă și separată de valoarea care l-a 
făcut cu putinţă. In acelaşi fel, frumuseţea artistică se 
desvoliă și ea pe trunchiul moralității artistului, al puterii 
sale înfăptuitoare, al consecvenţei și capacităţii sale de a 
se sacrifica. Trebue cetită biografia unui Michelangelo 
sau Beethoven pentru a vedea care este întinderea bazei 
morale pe care se ridică o operă artistică de primul ordin. 
Cine crede despre creaţia artistului că poate să se înalțe 
în frivolitate, se gândește desigur la opere de mică adân- 
cime, pentru care au fost necesare numai scăpărarea fan- 
taziei și abilităţile talentului, nu acea concentrare a în- 
tregii personalităţi pe care o percepem în realizările mai 
de seamă. Oricare ar fi însă baza ei umană, în clipa în 
care valoarea estetică este realizată, ea se distinge de toate 
valorile morale care au precedat-o. Toate formele binelui 
se desvoltă în atmosfera luptei, pe când frumuseţea arti- 
stică și contemplaţia prin care ne-o apropiem trăiesc în 
atmosfera seninătăţii scutită de luptă şi de osteneli. Cum 
vom putea deci atinge valoarea morală din unghiul este- 
ticului? 

Contraste sunt desigur și între estetic și religios. Am 
arătat că valoarea estetică există într'o aderenţă atât de 
strânsă cu obiectele concrete care își primesc semnificaţia 

dela ea, încât raportul lor poate fi caracterizat prin ter- 
menul de imanenţă. a Frumosul este splendoarea realului ». 
sună o veche formulă. Solidaritatea lui cu realitatea este 
aceea a atributului faţă de substanță. După cum nu putem 
deosebi substanţa de formele ei atributive, tot astfel nu 
e cu putinţă de a înregistra frumuseţea despărțită de rea- 


litatea care o susţine. Valorile de frumuseţe sunt fixate 


în straturile superficiale ale realităţii concrete și sunt date 
în chip nemijlocit odată cu ele, astfel că este imposibil 
a le depăşi fără a nu pierde din vedere ceea ce este frumos 
în lume. Ceea ce este sacru, divinul, se situează însă în 
alte regiuni ale realului; el întrece în tot cazul realitatea 
superficială dintro înălţine inaccesibilă, pe care o răs- 
frângem cu sentimentul unei dependențe și a unei umi- 
linţe nesfârșite. « Acum am început a grăi către Domnul și 
eu sunt pământ și cenuşe», vorbeşte Avraam (Facerea, 
18, 27). Divinul este pentru R. Otto, care amintește acest 


cuvânt, obiectul numinos, acela care provoacă în con- 


ştiinţă sentimentul stării de creatură, adică al neantului 
propriu în faţa a ceea ce depășește infinit orice formă a 
creaţiei 4. Valoarea estetică se transmite ca simplă valoare 
realității care o susține, pe când valoarea religioasă cere 


pentru a se realiza actul de 'negaţie a oricărei valori a 


realităţii create. Am putea spune că pe când fiinţa orien- 
tată estetic trăiește în atmosfera încrederii și prieteniei 
pentru concret, omul religios începe drumul ascensiunii 
sale către divin prin sacrificiul subiectiv al lumii. Trebue 
să mori pentru lume sau trebue să faci ca lumea să moară 
în tine, pentru a regăsi căile divinului. Imprejurarea că 
termenul contemplaţie este aplicat deopotrivă stării este- 
tice și mistice, explicabilă istoricește prin identitatea ori- 
ginelor platoniciene și neoplatoniciene ale esteticei moderne 
și misticei creștine, nu ne poate ascunde varietatea pe care 

acest termen o denumește. Căci pe când contemplaţia este- 
tică este un act de afirmare a valorii concretului, contem- 
Data mistică este unul de tăgăduire a ei. Un contrast 
mai puternic ca acela dintre estetic şi religios pare deci 
a nu putea fi gândit. 

Dar deși atâtea deosebiri apar odată cu alăturarea fru- 
mosului de adevăr, bine şi sacru, ele sunt ireductibile şi 
posibilitatea asocierii acestor .valori nu este exclusă. Așa, 
peritru a reveni asupra raportului dintre teoretic şi estetic, 
trebue spus că acesta din urmă poate lucra ca o normă 
regulativă tocmai în domeniul teoreticului. Cercetarea se 
prezintă în adevăr rareori pură și numai în puţine împre- 
Jurări izbutește ea să se subordoneze singurelor finalităţi 
ale cunoașterii. Filosofia ne înfăţişează de cele mai multe ` 
ori nu numai cum este lumea, dar și cum trebue să fie. 
Jules de Gauliier a numit mesianică forma aceasta bas- 
tardă, dar foarte frecventă, a filosofării, în care cunoașterea 
se împletește cu voinţa, ştiinţa cu morala, adevărul cu o 
anumită idee a binelui. « Filosofia oficială, scrie J. de 
Gaultier, este aceea care face să creadă pe oameni că lu- 
erurile se întâmplă altfel decât s'ar cuveni, inculcându-le 
în același timp opinia măgulitoare că le revine a reforma 
realitatea rău construită. Filosofii din această categorie, 
singurii cari au avut de-a-lungul veacurilor ascultarea 
mulțimilor și asentimentul colectivităților, pentrucă s'au 
priceput să măgulească vanitatea oamenilor și chiar do- 
rința lor de fericire, nu fac decât să reconstituiască sub 


aparenţe dialectice, tema mesianismului religios, acela că- 
ruia legenda biblică i-a dat pentru credinţa naivă afabu- 
laţia cea mai tipică » 5. Cum este însă cu putință a disocia 
gândirea teoretică din complexul mesianic, pentru a o 
restitui singurelor scopuri ale cunoașterii? Apropiind-o de 


„iipul estetic al spiritului, răspunde Gaultier, de contem- 

plaţia pură, înlocuind cu alte cuvinte mesianismul cu o filo- 
sofie spectaculară. Atitudinea contemplaţiei estetice, cu tot 
ce implică ea ca dăruire a noastră către simplele aparenţe 
ale lumii, poate deci secunda scopurile de cunoaștere ale 
spiritului, ajutându-l să se elibereze din atingerile și con- 
taminările moralei. Filosofia ca activitate teoretică a spi- 
ritului va fi spectaculară sau nu va mai exista de loc. (A 
cunoaște cum se petrec lucrurile, în loc de a compune in- 
triga şi desnodământul lor, iată în ce constă activitatea 
propriu zis filosofică », scrie Gaultier. In dialectica spi- 
ritului, esteticul apare deci ca un adjuvant al teore- 
ticului. l l 
Nu numai de altfel în această împrejurare. Căci dacă, 
precum am văzut, cunoaşterea manifestă tendința de a ră- 
mâne la fragment şi în specialitate, cine o va ajuta să iasă 
din acest impas, sprijinind-o spre ținta unei îmbrăţișări mai 
largi a realităţii? Intuiţiile totalizatoare ale artei au oferit 
adeseori științei anticipaţiile necesare pentru ca cercetările 
ei să nu rătăcească fără scop. Chiar un reprezentant al 
celui mai riguros spirit ştiinţific, cum a fost H. v. Helm- 
holz, a trebuit odată să recunoască artei această însușire. 
Intuiţia artistică, cu facultatea ei de a surprinde tipicul 
în individual, este, pentru Helmholz, o putere care antici- 
pează însumările laborioase și generalizările treptate ale 
ştiinţei. Gândirea intuitivă, das anschauliche Denken, des- 
„pre care vorbea Goethe, nu este altceva ê. Orice cercetare 
științifică, orice observaţie, orice experiment se produc 
apoi în cadrul unei viziuni de totalitate a realităţii cer- 
cetate. Dacă vrem ca experienţele noastre să nu devină 
sterile, observă odată H. Poincaré, trebue să ne călăuzim 
de o anumită concepţie generală despre lume. Chiar dorind 
cu tot dinadinsul, nu ne putem desface de ea. Expresiile 


limbii o duc cu ele. Ea alcătuește un cadru sistematizator , 

de care nu ne putem elibera 7. Această concepţie despre 
lume sau, mai exact spus, această viziune a ei ca ansamblu, 
nu este însă de resortul propriu al ştiinţei. Ea este de fapt 
contribuţia intuiţiei artistice devenită folositoare investiga- 
ţiilor ştiinţei. Știința înaintează dela fapt la fapt, dela 
observaţie la observaţie, dela generalizare la generalizare. 
Procedarea ei este prin excelenţă succesivă și mediativă. 
Intuiţia în care se recompune însă o totalitate bine înche- 
gată este un act care amintește de aproape contemplația 
artistică 8. Fără îndoială, știința cercetează și arta con- 
templă. Contemplaţia nu se opune însă cercetării, ci dim- 
potrivă, atunci când o ajută să se degajeze de sub injonc- 
ţiunile moralei sau când îi oferă cadrul în care să se poată 
înscrie rezultatele ei. Spiritul artistic se poate deci uni cu 
cel ştiinţific. Ba chiar numai unirea lor oferă acestuia din 
urmă întreaga lui rodnicie. 

In același fel, nu există oare o posibilitate de asociere 
a atitudinii estetice cu aceea morală? De sigur, există un 
contrast între lupta etică și senina armonie a contempla- 
Gei, Nu sunt însă lupte care sfârșesc în armonie și senină- 
tate? Este o prăpastie adâncă între luptă și armonia 
dinaintea ei, nu însă între luptă şi armonia care o încu- 
nună în cele din urmă. În dialectica momentelor spirituale, 


.putem distinge o stare de contemplativitate rămasă infe- 


rioară contrastelor și încordărilor dramatice ale vieţii. In- 
sensibilitatea estetică pentru temele acţiunii, despre care 
ne amintea sentinţa citată mai sus a lui Wilde, provine 
din ignorarea lor și din slăbiciunea voinţei care nu le-a 
încercat încă. Atunci însă când mintea a făcut descope- 
rirea lor și voinţa s'a călit în luptele pe care ele le impun, 
spiritul poate ocupa din nou punctul de vedere al armoniei 
estetice. El poate aspira atunci către starea de personali- 
tate, adică de integrare a tendinţelor care sau găsit în 

luptă în cuprinsul său, dând astfel un sens estetic evolu- . 


Hei sale morale. Idealul personalităţii în etica modernă a 
apărut fără îndoială sub înrâurirea unei atitudini estetice. 
Vechile morale ale virtuţii erau construite dintrun unghiu 
teoretic. Norma lor consta din conformarea la un prin- 
cipiu capabil de a apărea cunoștinței. Personalitatea este 
însă obiectul unei năzuinţe plăsmuitoare, care foloseşte 
materialele brute ale persoanei, integrându-le într’o formă 
a existenţei de o unitate, consecvență și armonie internă, 
amintind opera de artă. Virtuosul este omul care cunoaște 
și se comportă în consecință. Personalitatea este propriul 
ei artist, meşterul care se întocmește după analogia artei. 
Etica personalităţii prescrie apoi omului în raportul său 
cu lumea o ţintă deopoirivă cu aceea pe care a atins-o 
pentru sine. Virtuosul moralelor antice nu dorea transfor- 
marea lumii, ci numai supunerea la legea ei inflexibilă, 
revelată cunoaşterii sale. Personalitatea este însă deopo- 
trivă propriul ei meșter şi artistul plăsmuitor al realităţii 
înconjurătoare. Armonia externă a lumii, ca o răsfrângere 
a armoniei interne a personalităţii, este a doua năzuință 
a unei morale inspirate de atitudinea estetică. Nu este 
deci de mirare că moraliştii personalităţii au folosit ade- 
seori comparaţia sugestivă cu arta și valorile estetice. a In- 
treaga ființă a lumii, scrie odată Goethe, stă în faţa noa- 
stră ca un bloc de piatră înaintea maestrului constructor, 

care numai atunci,își merită numele, când din aceste în- 
tâmplătoare masse naturale poate construi cu cea mai 
mare economie, finalitate și solidaritate, o icoană apărută 
mai întâi spiritului său. Totul în afară de noi şi totul 
în noi este doar element; dar în adâncul nostru locuește 
forța creatoare care poate face ceea ce trebue făcut și 
care nu ne îngădue să ne odihnim câtă vreme, într'un 
fel sau altul, n'o vedem realizată în afară de noi înșine » ?. 

Analogia temei morale a vieții cu creația artistică nu 
putea fi mai limpede exprimată. Ceea ce doreşte să de- 
vină omul moralei inspirată de idealul personalității, este 
un «suflet frumos » (eine schöne Seele), o năzuință care 
revine deopotrivă la Gæthe și Schiller. Este «frumos» 
pentru ei, sufletul care își câștigă libertatea prin potrivita 
transformare a principiilor în înclinații, un proces care îl 
ține la fel de departe de tirania instinctelor, dar și de aceea 
a raţiunii rigoriste. Se știe care a fost în construirea ideii 
de «suflet frumos », înrâurirea teoriilor esteticei kantiene 
despre contemplaţia frumosului, ca o stare de integrare 
a sensibilităţii cu inteligenţa și a materiei cu forma. Ceea 
ce Kant arătase ca un bun sufletesc câștigat în contem- 
plaţia frumosului, moraliștii personalității autonome și ai 
sufletului frumos doreau să menţie pentru întreaga vieaţă 
morală a omului 10. Disciplina contemplaţiei tinde a de- 
veni pentru ei idealul întregii existenţe. Lumea însăși 
trebuie transformată într'un obiect al contemplaţiei. Nu 
este deci de loc exagerat a spune că etica nouă s'a alcătuit 
sub presiunea contemplaţiei estetice și că în această ocazie 
atitudinea inspirată de ea și-a dovedit eficacitatea în că- 
lăuzirea vieţii morale. 

Nici atitudinea religioasă nu rămâne ne asociabilă cu 
aceea estetică. Afirmația estetică a valorii lumii concrete 
şi tăgăduirea ei religioasă sunt poziţii care se pot întruni 
în prețuirea lumii ca simbol, ca un chip expresiv pe care 
se imprimă o vieaţă lăuntrică. Esteticul se oprește la în- 
făţisările superficiale ale lumii, la valorile ei de pitoresc. 
Omul religios se înalță spre absolut. Dar există o poziţie 
inspirată de atitudinea estetică, pentru care valoarea lu- 
mii rezultă din ceea ce ea exprimă, din prezenţa absolută 
pe care o manifestă. « Natura îmi ascunde pe Dumnezeu », 
scrie odată Jacobi™. lată o afirmaţie de intrasigenţă 

religioasă! Natura este, « haina vie a Dumnezeirii», pentru 
spiritul în același timp estetic şi religios al lui Gæthe, 
prietenul lui Jacobi și contrazicătorul său de mai târziu. 
«După cum sufletul nu poate fi înțeles de cât prin corp, 
tot astfel Dumnezeu numai prin natură», observă Goethe 
într'o însemnare a tinereţii 12. Se perpetua aci o vedere 
mai veche, ale cărei origini stau în neoplatonism. Astfel, 
pentru un Plotin, frumuseţea frunzelor și a florilor parti- 
cipă la aceea inteligibilă și imuabilă a Divinităţii 18. a Con- 
siderată în sine, natura glorifică pe creatorul ei » (per seip- 
sam considerata natura dat artifici suo gloriam), scrie Sft. 
Augustin 1%, unul din gânditorii prin care -unele din 
ideile neoplatonismului pătrund în creștinism. Nu scri- 
sese oare și Psalmistul: « Domnul împărăţeşte, îmbrăcat 
în frumuseţe » (Psalmi, 92,1)? Totuşi creştinismul rămâne 
în general în situaţia specifică a religiei îndepărtată de 
lume. Abia cu apariţia Sft. Francisc din Assisi se pro- 
duce o nouă încercare de a gândi împreună valoarea lumii 
concrete cu aceea a Divinităţii și de a regăsi pe una în 
cealaltă. Creatura este manifestarea lui Dumnezeu, ea 
poartă în sine semnificaţia lui, a de te, Altissimo, porta 
significatione », ne vestește Sft. Francisc în Imnul Creatu- 
rilor. Natura nu-i ascunde lui Francisc pe Dumnezeu, ea 
Il manifestă și Il reprezintă, cum semnul reprezintă în- 
ţelesul lui. Bunăvoinţa lui Francisc pentru lume st pentru 
artă, care stă la baza Renașterii italiene, este produsul 
unei orientări a spiritului religios prin cel estetic. S'ar 
putea firește înmulţi mărturiile acestei asociaţii între re- 
ligios și estetic. Mai cu seamă în panteism, spiritul religios 
găsește calea unei întoarceri către realitatea concretă și 
către prețuirea ei. Adoraţia lui Dumnezeu și valorifica- 
rea estetică a lumii se îmbină pentru panteist în acelaşi 
act al. sufletului. 


e 

Atitudinea estetică își poate dovedi astfel eficacitatea 
ei în oricare din domeniile valorilor culturale, grupându-le 
în perspectiva ei și dându-le o formă în consecinţă. Se 
poate deci spune că prin subordonare în sfera esteticului, 
cuprinsul realităţii nu se împuţinează, reducându-se la 
singurele valori de artă. Din unghiul esteticului, spiritul 
poate atinge totalitatea culturii, împlinind o icoană a 
lumii și vieţii, a cărei fecunditate a fost de mai multe 
ori dovedită în decursul istoriei. 


ee manca 


PARTEA III 


OPERA DE ARTĂ 


A 


INTRODUCERE 


Definiţia valorii estetice încercată în capitolul ante- 
rior netezește calea către caracterizarea operei de artă, pe 
care dorim so întreprindem acum. Am văzut că un obiect 
oarecare, dat în experienţa noastră, se constitue ca bun 
estetic, numai în măsura în care îl introduc printr'un act 
al spiritului în sfera valorii estetice. Dar pentru ca acest 
act al spiritului să se poată produce, obiectul are adese- 
ori o seamă de însușiri care caracterizează structura lui 
și îi determină locul printre alte obiecte ale realului ca 
operă de artă. Actul constitutiv de operă poate fi al ar- 
tistului. El constă în cazul acesta în prelucrarea efectivă 
a unui material și constitue creaţia. Dar el poate fi un 
act imaterial, subsumarea pur ideală a unui obiect în sfera 
valorii estetice și alcătuește atunci contemplaţia. Fără în-! 
doială că prin contemplaţie un mare număr de obiecte | 
pot fi răsfrânte ca opere de artă. Pentru atitudinea spi- | 
ritului orientată estetic chiar o ceremonie religioasă sau un | 


raționament științific se pot înzestra cu atributele artei. | 


D 


Dar printre feluritele obiecte date în experienţă, sunt unele 
care solicită în mod special atitudinea estetică și care fa- 
vorizează cu preferință contemplaţia. Acestea sunt operele 
de artă propriu zise, adică acele obiecte în privinţa cărora 
actul creaţiei coincide cu actul contemplaţiei. Când reflec- 

tez ca ceva artistic un raţionament științific, actul su- 
biectiv al constituirii operei se îndreaptă către un obiect 
care nu fusese gândit și de creatorul lui în vederea acestui 
mod special de a fi răsfrânt. Când însă actul de subsumare 
în sfera valorii estetice se îndreaptă asupra unui obiect, 
cum ar fi de pildă o pânză de Luchian, el iese în întâm- 
pinarea actului aceluia care a plăsmuit-o tocmai în vederea 
acestui scop. Pe aceste obiecte, care sunt operele de artă, 
urmează să le caracterizăm acum și, în primul rând, din 
punctul de vedere al locului pe care ele îl ocupă printre 
celelalte obiecte ale realităţii. 

Intr'una din poeziile sale, Goethe închipue un mit al 
artei, a cărui semnificaţie trebue reţinută. Poezia, care ` 
poartă titlul « Die Nektartropfen », evocă pe Minerva adu: 
când din cer lui Prometeu un potir cu nectar menit să 
fericească pe oameni ei să trezească în sufletul lor instinc- 
tul artelor frumoase. Mâna Minervei tremură când Zeta 
atinge pământul și din picăturile revărsate vin grabnic să 
guste albinele și fluturii, păianjenii și atâtea din anima- 
lele care împart de atunci cu oamenii fericirea artei. Arta 
este, așa dar, pentru Goethe, darul unei puteri care stră- 
bate întreaga fire. Oamenii o primesc dela natură, cele- 
brând în operele lor, amintirea unei porniri cerești, activă 
chiar în straturile cele mai umile ale creaţiei. Instinctul 
plastic care străbate întreaga lume, «sufletul lumii » des- 
pre care vorbise altădată Platon şi a cărui noţiune revine 
acum în titlul uneia din poemele lui Goethe, ne este În- 
făţișat prelucrând pământul amorf, prescriind forme chiar 
pietrelor ascunse în tainiţele lui adânci. 

Cât de caracteristică este pentru Goethe această în- 
ţelegere imanentistă a puterii artistice, ne apare mai lim- 
pede dacă o comparăm cu concepţia corespunzătoare a 
marelui său emul, a lui Schiller. In poema «Die Kün- 
stler » Schiller a ridicat de asemeni un cântec de laudă 

puterii artistice, pe care el o atribue însă numai omului, 
în toată întinderea firii. « Albina te poate învăţa hărnicia, 
vestește Schiller, un vierme poate deveni maestrul înde- 
mânării tale, știința o împarţi cu duhurile superioare, doar 
arta, omule, o ai pe seama ta ». Dacă astfel pentru Goethe, 
arta era veriga capabilă să lege pe om cu întreaga natură, 
pentru Schiller ea devine funcțiunea prin care omul se 
izolează din mijlocul ei, în sublimitatea caracterului său 
moral. Deosebirea dintre naturismul lui Goethe și idealis- 
mul lui Schiller apare deci și în aceste vederi asupra artei, 
ca în atâtea alte împrejurări în care prietenia și colabo- 
rarea lor lua forma unei armonii complimentare. 

Dacă am citat aceste două păreri felurite, este pentrucă 
fiecare din ele înfățișează câte o parte din adevărul lucru- 
rilor, întregimea lui refăcându-se însă abia din întrunirea 
lor. Opera de artă ne poate apărea în adevăr ca un produs 
al puterii plastice inconștiente a naturii; dar în același 
timp ea este un rezultat al aptitudinii tehnice a omului, 
prin care libertatea și conștiința sa introduc în realitate o 
lume de obiecte, deosebite de natură L. Ca manifestare 
naturală, opera de artă face parte din clasa de fenomene 
în care intră toate sintezele, asimilările, asocierile de ele- 
mente în combinaţii noui și cărora li se opun fenomenele 
de descompunere, de desasimilare, de întoarcere a complexe- 
lor în elemente. Tendinţa naturală care conduce la opera 
de artă se manifestă mai înainte în instinctul constructiv 
al atâtor animale, apoi în faptul biologic al gestaţiunii și 
creșterii și chiar în fenomenul anorganic al cristalizărilor, 
stratificărilor, combinațiilor himice, ete. Comparată cu ast- 
fel de procese, aria ne apare și ea ca o nouă modalitate 
de organizare a materiei, când este vorba de arie care 
prelucrează anumite materiale, cum sunt artele plastice 
sau ca un fel special de compunere a datelor conștiinței, 


Cd 


ARTĂ, TEHNICĂ ŞI NATURĂ 93 


când este vorba de arte care pun în mișcare reprezentări 
de-ale ei, cum este poezia. Adânca afinitate a naturii cu 
arta, spre deosebire, de pildă, de mașină, poate fi limpede 
resimțită în unele împrejurări. Un automobil părăsit într”o 
pădure sau câmpie rămâne acolo totdeauna străin şi ne- 
încadrat. Nu tot astfel un monument plastic sau arhitec- 
tural. Când priveşti așa numitele ziduri ciclopeene dela 
Mycena sau Tirynth, fortificațiile întocmite din blocuri co- 
losale de piatră încă din epoca pelasgeiană, așa cum ele 
odihnesc pe temelia lor de stâncă, ai impresia că munca 
naturii nu Sa oprit odată cu apariţia omului. Straturile 
geologice se continuă cu cele arheologice. Acţiunii pute- 
rilor naturale și rezultatelor lor li se adaugă operele artei. 
Tot astfel un monument al pietăţii şi amintirii situat în- 
tre copaci sau un castel dominând o culme solitară, ca 
un simbol al puterii care a străjuit acele locuri, sunt 
creaţii ale omului care consună cu peisajul, pe care natura 
le primește și le asimilează. In stânca nesguduită și în 
cutezătorul castel care îl domină simţim unitatea ace- 
leiași forţe, identitatea aceluiaşi elan al naturii. Arta nu 
ne apare în aceste condiţii ca ceva străin de vieaţa firii. 
O mărturie a facultăţii artistice a omului ne vorbeşte 
în mijlocul naturii, ca o nouă formă a puterii ei plastice 
şi active. 

Dar aci ne apare ceea ce cu bună dreptate s'ar putea 
numi paradoxul artei. Căci opera de artă este pe de o parte 
un fapt natural, ilustrând o forță activă în întreaga serie 
a formelor și proceselor naturii, iar pe de altă parte ea este 
ceva izolat din natură și opus ei, ca tot ce este produsul 
tehnicei omenești. Tehnica reprezintă, în adevăr, aportul 
omului în realitate. Ea înfăţişează apoi ceva opus naturii, 
ca una care faţă de mecanismul firii, reprezintă produsul 
activităţii finaliste a spiritului. Tocmai această opoziţie a 

artei faţă de natură, o făcea suspectă în ochii lui Platon și 
determina renumita condamnare metafizică a artei pe care 
o pronunţă marele filosof grec. a Inșelăciune și iluzie, scrie 
Platon (în Sofişti), alcătuesc esenţa artelor și scamatorii 
trebuesc puși în acelaşi rând cu sculptorii și pictorii, cu 
toţi deopotrivă constituind categoria imitatorilor ». Faptul 
de a fi în același timp natură și anti-natură alcătuește 
fondul așa zicând contradictoriu al fenomenului artistic 
şi precizează locul lui în mijlocul realității. 
Anti-naturalismul artei rezultă mai întâi din faptul că 
operele ei par a fi imitaţia naturii. Dar imitaţia unui lucru 
nu îl dublează în toate cazurile. Imitaţia unui obiect nu 
este același obiect, produs pentru a doua oară, decât în 
anumite ocazii determinate. Astfel între o sută de cărţi im- 
primate în aceleași condiţii sau o sută de monede din ace- 
lași aliaj şi cu aceeaşi efigie nu putem stabili originalul și 
copia. Toate aceste obiecte alcătuesc o serie absolut omo- 
genă. Nu tot astfel în ce privește raportul dintre un portret 
sau peisaj şi omul sau colțul de natură care le-a stat 
drept model. Intre unele și altele există completă etero- 
genie. Tabloul nu este natura într'un al doilea exemplar. 
Nefiind însă natură, el este ceva în afară de natură și opus 
ei. Dar arta este ceva afară de natură şi pentru faptul că 
producerea ei o simţim dependentă de aptitudinile ome- 
nești și de finalismul lor, iar nu de mecanismul forţelor 
naturii. O floare este pentru noi un produs mecanic al na- 
turii, întrucât nu ne reprezentăm o conştiinţă care so fi 
gândit înainte de a o fi creat și care în acest scop să fi 
mobilizat şi să fi condus anumite forţe și procese sufleteşti 
legate de o individualitate. Acesta este însă cazul operei de 
artă, care din această pricină ne apare ca ceva opus naturii. 
Apoi opera de artă este un întreg care își ajunge pe deplin, 
încât el pare cu adevărat izolat din natură. Am arătat în 

capitolul precedent că valoarea estetică și, prin urmare, bu- 
nul estetic, adică opera de artă, sunt scopuri absolute. Pen- 
tru punctul de vedere estetic, înlănţuirea evenimentelor 
pare că se opreşte în faţa artei și nu se continuă după ea. 
Opera de artă ne dă în adevăr impresia unei totalităţi ne- 
condiţionate, trăind prin sine, încât valoarea ei se păstrează 
chiar atungi când toate obiectele şi stările care o încon- 
jurau odată şi au contribuit efectiv so producă au dis- 
părut, aşa cum o dovedesc exemplarele artistice scoase la 
iveală din pământul unei vechi civilizaţii. 

Cu acestea am precizat însă numai jumătate din suma 
însușirilor care întregesc ideea artei. Căci arta nu este numai 
anti-natură, dar și natură. Pentru a ne da bine seama de 
această stare de lucruri, este necesar să comparăm arta cu 
mașina, produsul anti-naturalistic prin excelenţă. Mașina 
este şi ea o plăsmuire izolată din natură și în care spon- 
taneitatea procedeelor firii este înlocuită printr'o finali- 
tate sprijinită de conştiinţă. Maşina lucrează numai după 
ce elementele și funcțiunile ei au fost coordonate conștient 
în vederea unui scop. Finaliiatea mașinii este din această 
pricină extrinsecă. Maşina lucrează după o finalitate, tără 
a fi ea însăși un scop. Maşina este un mijloc către un scop. 
Am văzut însă că opera de artă nu slujește niciunui scop 
exirinsec, ea este un scop în sine; finalitatea ei este intrin- 
secă. Aci ne apare din nou, spre deosebire de mașină, afi- 
nitatea artei cu natura. Căci, în definitiv, nici natura, pentru 
un punct de vedere strict naturalist, nu pare a avea vreun 
scop exirinsec. De ce există fenomene mecanice și electrice, 
corpuri și combinaţii chimice, plante st animale este o în- 
trebare care nu poate primi niciun răspuns câtă vreme 
menţinem o reprezentare despre natură necontaminată de 
idei religioase sau morale. Îndiferenţa etică și religioasă a 


. naturii revine ca într'un ecou în aceea a artei. Amoralita- 

tea și păgânitatea ei fac dintr'o operă de artă o existență 
înrudită metafizicește cu un viguros stejar al pădurii sau 
cu un jaguar al pustiei. Apoi faptul că, spre deosebire de 
maşină, arta are o finalitate intrinsecă, face din ea o ima- 
gine a cosmosului naturalistic conceput ca un sistem în- 
chis de forţe şi relaţii. Nicio bucată din natură nu revine 
aidoma într'o operă de artă. Arta nu este niciodată sim- 
pla reproducere a unui fragment al naturii. Numai natura 
ca întreg, ca totalitate necondiționată, se poate spune că 
se oglindește în microcosmosul artei 2. 

Dar cu toate aceste apropieri de natură, se cuvine a 
arăta că aria are ceva din mașină și tehnică. Căci tocmai 
ca aceasta din urmă, chipul cum se desvoltă o operă de 
artă dovedește că ea nu este toată vremea dependentă de 
pulsaţia forţelor sufleteşti în creatorul ei. După cum mașina 
tinde să devină neatârnată de om, funcţionând nu după va- 
riaţiile sufleteşti ale acelui care a pus-o în mișcare, dar 
după propria ei legalitate devenită autonomă, tot astfel se 
poate spune că dacă este adevărat că artistul își conduce 
opera, este tot atât de drept a spune că opera conduce pe 
artist. Artiştii au adeseori ocazia să simtă în desfășurarea lu- 
crării lor că inițiativa propriu zisă le-a scăpat și că munca 
lor constă acum în conformarea la o lege care emană dela 
opera în preparaţie. O dramă sau un roman, o statue de 
marmoră sau bronz nu devin numai ce dorește artistul, dar 
și ce pretinde dela el genul pe care și l-a ales sau mate- 
rialul pe care îl manevrează. Tehnica artei face astfel in- 
dependentă opera de artist și o apropie de tipul mașinistic 
al activităţii umane. Dar opera de artă poate apărea ca un 
produs tehnic și atunci când înlăturăm conţinutul ei expre- 
siv, pentru a nu o mai considera decât ca un rezultat al 
îndemânării omenești. O astfel de disociere în atitudinea 

cu care întâmpinăm arta izbutește totdeauna să lumineze 
în ce măsură este ea o lucrare tehnică. 

Examinarea situaţiei pe care o ocupă în mijlocul rea- 
Dap. permite înţelegerea artei ca opera puterii plastice a 
naturii continuându-se în tehnica omului. Fiind în același 
timp natură și tehnică, arta reprezintă punctul unei în- 
crucișări, domeniul unei interferenţe. Dar cum poate să 
existe o realitate atât de contradictorie, aparținând unor 
regiuni metafizice opuse, este o întrebare care prezintă greu- 
tăți numai pentru cine socotește că genurile realului, ordi- 
nea lui imanentă, cuprinde în sine ceva ireductibil. Intr'o 
demonstraţie rămasă celebră, H. Bergson a arătat că a or- 
dinea este un anumit acord între subiect și obiect; spiri- 
tul regăsindu-se în lucruri a 3. lar dacă spiritul se poate 
oglindi în lucruri, fie prin caracterul lui de activitate spon- 
tană și inconștientă, făurind genul naturii, fie prin facul- 
tatea lui de a lucra după cauze finale conștiente, făurind 
genul tehnicei, este legitimă aspiraţia de a-şi satisface ne- 
voia de unitate, recunoscând între ele domeniul interme- 
diar al artei. Dealtfel Im. Kant, s'a oprit în « Critica Ju- 
decăţii » în faţa problemei estetice numai din nevoia de a 
mijloci între domeniul naturii şi libertăţii, pe care celes 
lalte critice le lăsase fără nicio legătură. În căutarea tere- 
nului de apropiere, i s'a relevat în cele din urmă arta ca 
«opera geniului care are aparenţa naturii »4. Ireductibi- 
litatea planurilor realului, cedează îndată ce arta manifes- 
tând îndoita ei apartenenţă la natură și tehnică, sprijinind 
prin dovada ei conştiinţa unităţii lui. 

Tocmai din pricina aparţinerii ei la natură și tehnică, 
mi-se par exagerate păreri ca aceea recentă a lui Et. Sou- 
riau, urmărind o identificare cât mai completă a artei 
cu o anumită formă a muncii 5. Interesantele consideraţii 
pe care Souriau le consacră acestei teze, privite ca o reac- 

ţie, pot fi până la un punct bine primite. Estetica mistică 
a perpetuat prea îndelungă vreme reprezentarea ariei ca 
produsul așa numitei inspiraţii, adică al unor condiţii di- 
sociate total de împrejurările generale ale muncii omenești. 
Formă a activităţii omeneşti, dar în același timp mani- 
festare fără nicio legătură cu celelalte produse ale muncii, 
caracterul intim al artei devenea de fapt cu neputinţă de 
definit. Dar însăși oportunitatea unei astfel de concepţii 
a trebuit să apară până la urmă contestabilă. Disociind 
între artă şi celelalte forme ale muncii se anula posibi- 
litatea conlucrării lor. Postularea unei arte izolate de muncă 
atrage după sine o muncă fără artă. Inferioritatea estetică a 


mediului în care trăim se datorește în bună parte și con- 


cepţiei despre sine a unei arte retrase în cerul inspiraţiei 
și presupusă a pune în mișcare alte forţe ale sufletului 
decât acelea pe care le reclamă în deobște munca. Faţă 
de această situaţie s'a produs reacția amintită, constând 
din accentuarea înrudirii dintre artă și tehnica creatoare. 
Teoriile lui Et. Souriau alcătuesc un moment al acestei 
reacţii. Pentru gânditorul francez, arta este funcțiunea 
skeupoelică a sufletului, funcțiunea creatoare de lucruri. 
Evident, în munca omului există elemente numeroase și 
variate. Există mai întâi munca produciivă, adică acea 
formă a activităţii constând din fructificarea unui agent 
natural și al cărei tip este agricultura. Există forma co- 
mercială a muncii, a cărei funcţiune este creșterea valorii 
unui lucru prin aducerea în locul unde nevoia lui se face 
resimţită. Există apoi activitatea transportului însuși și, în 
fine, acele modalităţi ale muncii, constând din împlinirea 
unor acţiuni a căror urmă materială se șterge odată cu 
consumarea lor, pledoariile avocatului, consultaţiile medi- 
cului, lecţiile profesorului, etc., cu un cuvâni cuprinsul așa 
numitelor profesiuni liberale. Faţă de toate aceste varie- 

_tăţi ale muncii, arta este, pentru Souriau, tipul activităţii 


care urmărește producerea unui lucru determinat, a unei 
quidităţi reale şi singulare. Activitatea manufacturieră nu 
devine artă decât în aceste condiţii. In complexul unei in- 
dustrii, se poi distinge toate formele enumărate ale muncii, 
acţiunea artistică revenind aceluia care le concepe în co- 
nexitatea lor ai știe să le îndrumeze către creaţia finală a 
lucrului. Orice creator de lucruri este un artist. Muncitorii 
cari cred că pot să-și rezerve acest titlu, arhitecţii şi ar- 
tiștii plastici, compozitorii și poeţii, constituesc numai o 
speţă dintr'o clasă mai generală. 

Oricare ar fi meritele concepţiei lui Souriau în vederea 
înlănţuirii artei cu alte forme ale muncii, ea rămâne to- 
tuși excesivă și în parte inexactă. Mai întâi, accentul pe 
care el îl pune pe caracterul de lucru al operei de artă 
(la choséité, die Sachhaftigkeii), nu poate scoate în evi- 
denţă particularităţile ei. Am văzut întrun capitol ante- 
rior că arta nu este un lucru, ci aparenţa unui lucru. Va- 
loarea care o organizează ca un bun nu este o valoare 
reală. Vom reveni și mai târziu asupra arealităţii artei, 


adică asupra însușirii ei de a fi sustrasă și izolată din 


planul practic al lucrurilor. Arta aparţine regiunii ideale 
a aparenţelor. Pe de altă parte, prin opera de artă între- 
vedem personalitatea artistului, un bun personal nu real. 
In lucrarea artistică, preţuim pe lucrător, îndemânarea lui, 
vigoarea: și originalitatea sufletului său. Nu tot astfel când 
apreciem produsele unei tehnice manufacturiere, o bucată 
de stofă, o unealtă agricolă, etc. Astfel de obiecte, compa- 
rate cu operele artei, sunt mult mai opace. Sufletul pro- 
ducătorului lor nu transpare prin ele. Momentul origina- 
bam este cu totul neînsemnat în producerea lor. In sfârşit, 
dacă unora dintre produsele tehnicei manufacturiere sau 
mașiniste le recunoaștem o valoare artistică, împrejurarea 

apare numai atunci când ele scot în evidenţă originali- 
tatea producătorului lor — cum lucrul se întâmpla de 
atâtea ori în vechiul artizanat — sau atunci când ele 
ating un anumit grad de perfecţiune. Activitatea manu- 
facturieră şi mașinistică pot manifesta o apropiere 
evidentă de tipul activităţii artistice, în măsura în 
care ating originalitatea și autonomia perfecțiunii. 
Astfel, un automobil este mai perfect decât un car 


icu boi şi mai artistic. Un ceasornic este mai perfect și 


mai artistic decât o râșniță. Dar chiar printre ceasornice, 
o pendulă de precizie e mai artistică, tocmai fiindcă este 
mai perfectă, decât un vulgar ceas de buzunar, func- 
Gonänd cu aproximaţie și având nevoie să fie îndreptat 
în fiecare zi. Înţeleg în toate aceste cazuri prin perfec- 
țiune, însușirea unui lucru de a exista şi funcţiona prin 
sine însuşi, fără sprijinul sau cu sprijinul cât mai limitat al 
unor factori străini de organizaţia sa. Carul cu boi și cea- 
sornicul care trebue necontenit îndreptat sunt, în acest în- 
teles, niște întocmiri imperfecte. Perfecţiunea cea mai mare, 
idealul perfecțiunii, îl atinge pentru reprezentarea ştiin- 
ţifică natura ca totalitate, macrocosmosul, adică sistemul 
închis al elementelor, forţelor şi relațiilor din natură. Incă 
din Evul Mediu, a apărut ideea de a obține o întocmire 
tehnică deopotrivă prin independența şi perfecțiunea ei cu 
macrocosmosul. Planul unui perpetuum mobile, năzărit mai 
întâi în secolul al XIII-lea călugărului dominican Petrus 
Peregrinus, ma fost de fapt niciodată părăsit de umani- 
tate și el alcătuește, după O. Spengler, temelia pe care 
Sa ridicat întreaga tehnică modernă $. Dar în timp ce 
partea cea mai însemnată a produselor muncii omenești 
rămâne la un nivel foarte redus de perfecţiune, există o 
categorie anumită de opere care realizează perfecțiunea 
cea mai înaltă pe care omul o poate atinge. Operele de 

artă, considerate ca pure organizaţii estetice, sunt rezul- 
tatele cele mai autonome ale muncii omenești. Conver- 
genţa elementelor ei, unitatea, izolarea ei ideală în mijlocul 
realităţii îi conferă o independenţă deopotrivă cu aceea a 
cosmosului în totalitatea lui. Prin aceste caractere, arta 
devine un ideal al tuturor activităţilor omenești. Toate 
lucrările tehnicei tind să câştige pentru ele un grad mai 
înaintat de autonomie, adică să devie mai perfecte. Dacă 
apoi unora din plăsmuirile tehnicei le recunoaștem o 
anumită valoare artistică, faptul decurge din apropierea 
lor de tipul autonom al artei. Din acest punct de vedere 
se poate spune că arta este idealul întregii tehnice ome- 
neşti, dar în acelaș timp că ea este produsul tehnic care 
a atins perfecțiunea naturii. 


2. FORMĂ ȘI CONŢINUT 


Definiția operei de artă ca produsul tehnicei apropiat 
de perfecțiunea naturii este parţială și are nevoie de com- 
pletări. Acestea apar cu ușurință dacă după ce înțelegând 
arta, spre deosebire de natură, ca rezultatul unei acţiuni 
finale, încercăm să împingem cercetarea mai departe. 
Arta prelucrează un material, dă o anumită organizaţie 
materiei sau datelor conștiinței și obține în felul acesta un 
produs care îşi are scopul și prețul în sine însuşi. Subsu- 
marea unui obiect în sfera valorii estetice, prin fapia 
artistului, îi împrumută aceste caractere. Imprejurarea a 
devenit limpede pentru noi încă din momentul în care am 
analizat valoarea estetică. Dar în acţiunea de constituire 
a operei se introduc și alte valori ale culturii omeneşti, a 
căror origină stă în sufletul artistului, în felul său de. a 
înțelege și resimți lumea și vieața. Arta prelucrează fără 


1 
| îndoială un material, dar acest material nu este inexpresiv, 


| ci el este luminat și pătruns mai dinainte de semnificația 
\anumitor valori şi numai astfel constituit intră el în lu- 
crarea artistului. Se poate spune că privită în totalitatea 
ei, opera de artă reprezintă produsul unei îndoite subsu- 
mări, a unor materiale în sfera feluritelor valori și ale 
bunurilor care rezultă în sfera valorii estetice. Un roman- 
cier care îşi propune să compună un roman dintr'un episod 

al vieţii lui, nu l-a trăit pe acesta ca un simplu aparat 


mecanic de înregistrare. A trăi nu înseamnă de altfel 
a acumula materiale, dar în același timp a le alege și 
preţui în raport cu anumite valori. Un sens moral sau 
politic, teoretic sau religios se depajează din orice expe- 
rienţă făcută. Tot astfel un artist plastic, un pictor sau 
un sculptor, nu îşi clădesc opera decât după ce au reactivat 
în realitate anumite valori latente. Inainte de a fi artist, 
creatorul de artă este un om capabil de a răsfrânge lumea 
întrun mod personal. Dar după ce a irăit întăţișările 
vieţii şi lumii în felul acesta, el le introduce în unitatea 
artei. Expresivitatea artei, adâncimea ei spirituală, sunt 
făcute din aceste felurite valori de ordin eteronomic între- 
țesute în unitatea ei. Din punctul de vedere -al teoriei 
valorilor, opera de artă are, așa dar, o structură ierarhică. 
Ea reprezintă subsumarea mai multor valori sub cate- 
goria largă a valorii estetice. Și ea devine un scop în sine, 
o unitate autotelică, numai după ce a înglobat o serie de 
alte scopuri și mijloace. Hrănită din substanţa tuturor 
valorilor vieţii, abia după aceasta arta se poate înălța la 
condiţia mândră și soliiară a unui lucru care își ajunge. 

Structura ierarhică a operei de artă permite analizei 
să izoleze şi să considere separat, fie cuprinsul de valori 
pe care unitatea operei şi-l subsumează, De acţiunea 
acestei subsumări. După punctul de vedere pe care îl 
adoptăm, opera de artă poate apărea, fie ca un cuprins, 
fie ca o formă. Realitatea vie a artei respinge însă această 
distincţie, deoarece conţinutul operei nu apare decât în 
unitatea ei formală și aceasta nu se întregește decât folo- 
sind conţinutul. Imprejurarea a fost nesocotită cu ocazia 
renumitei polemice dintre formaliști și idealiști abstracţi, 
care a umplut cu încrucișarea ei de argumente istoria 
esteticei în veacul al XIX-lea. Astfel, pe când pentru un 

Herbart şi Zimmermann calitatea estetică a operei de 
artă se rezolva în simple raporturi formale, pentru un 
Schelling sau Schopenhauer, ea consta în cuprinsul ideal 
pe care îl relevă. Conţinutul, spunea Herbart, este în artă 
un element extraestetic. Opera artistică, arată Schopen- 
hauer, există esteticește numai prin ideea platonică pe 
care o manifestă. Intre polii acestor poziţii, adevărul s'a 
introdus prin soluţia mijlocitoare a idealismului concret, 
reprezentat de un Hegel sau Vischer, pentru care opera 
de artă este sinteza indisolubilă a ideii cu forma, un cu- 
prins ideal luminând prin sensibil. Căci dacă idealitatea 
operei ar conţine ea singură măsura ei estetică, nu s'ar 
înţelege de ce arta mar trăi mai departe în transcripţia 
ei filosofică. lar dacă opera ar exista esteticeşte abia prin 
forma ei, nu se vede de ce orice formă n'ar putea organiza 
orice cuprins. Ambele ipoteze sunt însă deopotrivă de 
false. Dualitatea dintre conţinut şi formă are astfel un 


„simplu înţeles teoretic. Ea este produsul unei lucrări de 


analiză care dispare în intuiţia concretă a artei. 
Distincția dintre formă și conţinut, cu recunoașterea 
valorii estetice unuia singur din aceste momente, poate fi 
urmărită nu numai în teoriile esteticienilor, dar și în prac- 
tica artiştilor. Sunt opere în care accentul este pus mai 
cu seamă asupra conţinutului de valori extraestetice. Așa 
este «drama tezistă » a lui Al. Dumas-fiul. In același fel, 
H. Ibsen dădea lucrării sale literare înţelesul unei acţiuni 
morale. «A compune poetic, scrie el odată, înseamnă a 
ţine judecată asupra sa și asupra semenilor». Intreaga 
poezie modernă, spre deosebire de cea antică, era peniru 
un Fr. Schlegel câracterizată prin eteronomia ei estetică, 
prin predominarea caracteristicului, filosoficului, intere- 
santului. « Numai la Greci, serie Schlegel, arta era deopo- 
trivă liberă de constrângerea nevoilor și de suveranitatea 

intelectului. Barbarilor însă frumuseţea nu mai le este 
deajuns. Fără înţelegere pentru finalitatea necondiționată 
a unui joc lipsit de scop, ei au nevoie de un înveliș străin 
şi de o recomandaţie exterioară. Pentru toţi ne-grecii arta 
este numai o 'sclavă a sensualităţii sau a raţiunii. Numai 
printr'un conţinut miraculos, bogat, nou sau ciudat, nu- 
mai prinir'un material sensual, o reprezentare artistică 
poate să dobândească pentru ei însemnătate și interes » r 
Generalizarea lui Schlegel pare riscată, dar caracterizarea 
tipului de artă în care accentul cade asupra cuprinsului 
de valori extraestetice rămâne valabilă. 

Spre deosebire de aceste opere de artă, sunt altele în 
care accentul cade tocmai asupra acțiunii subsumative 
în sfera valorii estetice. In rândul acestora stau acele plăs- 
muiri artistice în care valoarea conținutului scade la 
minimum, întregul interes deplasându-se asupra operei 
de unificare estetică a unor elemente indiferente în ele 
însele. Astfel, pentru un Th. Banville, poezia se reducea 
la o simplă succesiune de rime perfecte și rare, între care - 
legăturile versurilor devin puțin importante. In acelaşi fel 
schițează odată Flaubert proiectul unei opere din care 
orice conținut să fie expulzat, în avantajul simplelor 
relații formale de stil. «Ceea ce mi se pare frumos și aș 
dori să fac, notează Flaubert în una din scrisorile sale, 
este o carte despre nimic, o carte fără legături exterioare, 
care s'ar ţine ea însăşi prin forţa internă a stilului său, așa 
cum pământul se menţine fără a fi sprijinit; o carte care 
aproape n'ar avea subiect sau cel puţin în care subiectul, 
dacă este cu putinţă, ar fi aproape invizibil. Operele cele 
mai frumoase sunt acelea în care există mai puţină materie»?. 
Această năzuinţă a revenit adeseori în arta modernă 
şi ea stă la temelia acelui «purism» artistic, ale cărui 
forme au fost atât de numeroase în ultimul secol. 

Trebue, în fine, să distingem între acele opere de artă 
în care accentul este pus, fie asupra operei ca un întreg 
necondiţionat, ca un scop în sine, fie asupra drumului 
către acest scop, asupra acţiunii însăşi de a-l obţine. 
Acesta din urmă este cazul operelor de virtuozitate. Am 
spus că spre deosebire de natură, opera de artă este pro- 
dusul unei acţiuni finale a spiritului. Artistul propune un 
scop lucrării sale. Când acest scop este atins, opera de 
artă cere a fi apreciată în ea însăși, ca ceva care nu se 
mai subordonează unui scop care ar întrece-o. Este cazul 
operelor «pure », al căror preţ nu trebue căutat în cu- 
prinsul lor de valori, așa cum era cazul poeziei grecești 
pentru un Fr. Schlegel și cum devenise obiectul năzuinţii 
unui Flaubert. Dar până a atinge acest scop în sine, artis- 
tul străbate un anumit drum, el desvoltă o muncă de 
prelucrare a materialelor sale, o activitate tehnică. Ope- 
rele de virtuozitate reclamă tocmai această fixare a pre- 
țuirii asupra mijloacelor, pe când operele interesante 
asupra conţinutului, iar cele puriste asupra unificării lor 
estetice. Virtuozitatea este deopotrivă de indiferentă și 
cu privire la cuprinsul pe care îl manevrează și la rezul- 
tatul autotelic care trebue să se înjghebeze în cele din 
urmă. « Virtuozitatea, scrie R. Hamann, se raportează 
numai la valoarea artistică a actului de a produce, nu la 
cuprins și la succes. De aceea aplicăm numai rareori 
această noţiune unei opere care ni se înfățișează ca rezul- 
tatul unui proces devenit invizibil, ci mai mult acolo unde 
opera apare în același timp cu producerea ei rămasă acce- 
sibilă percepţiei, ca în cazul execuţiei unei bucăţi muzicale 
sau ca în acela al majorităţii reprezentaţiilor artistice » 3. 

Dacă însă facem abstracţie de aceste cazuri în care 
sau forma sau conţinutul au precădere, opera de artă 
reprezintă subsumarea unor valori felurite în unitatea 


sa 

estetică autotelică, luând în consecinţă o formă sau alta. 
După cum materialul pe care un artist îl foloseşte hotă- 
răşte caracterul întregului, tot astfel și natura valorilor 
pe care le subsumează. Conţinutul nu este indiferent într'o 
operă de artă. Solidaritatea conţinutului cu forma este 
atât de mare, încât între una și alta există o relație func- 
ţională permanentă. În una din contribuţiile cele mai 
adânci ale esteticei moderne, filosoful german G. Simmel 
a arătat în legătură cu operele având un cuprins religios, 
deosebirile care apar după felul special al religiosității 
care le inspiră. Astfel religiositatea obiectivă a catolicis- 
mului, aceea care se desvoltă în cadrul instituţional al 
bisericii cu lumea ei de simboluri transcendente, este în 
mare parte răspunzătoare de felul special al picturii Re- 
nașterii. Reprezentarea plastică a lui Dumnezeu și Isus, 
a Fecioarei şi a Sfinţilor, ca niște personagii dominând 
din sfera lor sublimă lumea noastră, adevăraţi «prinți» 
sau «împărați » cum îi numeşte odată jesuitul Oliva, ma- 
nifestă transcendentalismul creștinismului în Sud. Perso- ` 
nagiile sfinte devenind însă în pictura lui Rembrandt 
oameni obișnuiți, grupaţi în scenele comune ale vieţii, 
fac sensibilă pietatea panteistă a protestantismului, 
pentru care sensul religios nu se împlinește din închinarea 
adresată persoanelor sfinte care domină vieaţa, ci din 
pietatea unei vieţi închinată lui Dumnezeu chiar în mo- 
mentele ei cele mai umile 4. 

Forma în artă, adică aparenţa ei, este astfel un reflex 
al conţinutului, al cuprinsului ei de valori eteronomice. 
Nu totdeauna însă termenii de «formă» şi «conţinut» 
au fost luaţi în aceeași accepţiune. În terminologia lui 
Plotin forma, care este pentru el principiul unităţii fru- 
mosului, elementul spiritual care ţine laolaltă părţile lui 
separate, primește numele de sidog, adică tocmai ter- 

menul din care derivă cuvântul modern de idee5. Evo- 
luţia doctrinelor de estetică marchează astfel un proces 
de substituire, la capătul căruia ideea ajunge să denu- 
mească vechea formă, în timp ce noţiunea acesteia din 
urmă se exteriorizează, denumind aparenţa. La sfârșitul 
acestei evoluţii stă o definiţie ca aceea a lui Volkelt, după 
care forma este «aparenţa superficială a obiectelor» €. 
Dar chiar în acest din urmă înţeles, termenul de formă 
nu păstrează un înţeles univoc. În aparenţa unei opere 
de artă pot distinge calităţile ei sensibile sau relațiile 
dintre acestea. Aparenţa operelor muzicale sau plastice 
este făcută deopotrivă din sunetele, cu înălţimea, inten- 
sitatea și timbrul lor, din colorile, cu gradul lor de cla- 
ritate și saturație, din lumini și umbre sau din linii, pla- 
nuri și volume. Cu alte cuvinte, toate datele care pentru 
Fechner aparţin «factorului direct», spre deosebire de 


cel asociativ. Aparenţa unei opere înseamnă și relaţiile 


dintre acestea, consonanţa, armonia, simetria, proporţia 
sau ritmul lor, apoi nesfârșitele lor raporturi de succe- 
siune sau simultaneitate și care împreună constituesc ceea 
ce se numeşte compoziţie, atât în artele statice cât și în 
acelea ale mișcării. Sub rubrica acestei accepţiuni a formei 
intră «homologia » sau «simfonia » lui Plotin sau cate- 
goriile arhitecturale pe care le stabilește Vitruviu: a ordo- 
natio », «dispositio », «eurythmia » și «symetria »}, cate- 
gorii pe care Alberti le înlocuește în Renaștere cu a nu- 
merus », «finitio » st « colocatio », a căror unire produce 
perfecțiunea unității, desemnată prin termenul « connci- 


nitas » Toate aceste date sensoriale sau relaționale ale . 


aparenței întregesc laolaltă forma operei de artă. Am 
spus că forma operei există în unitate indisolubilă cu con- 
ținutul ei. Atât datele sensibile ale unei opere, cât și 


raporturile lor sunt în strânsă dependență organică de 

conţinutul valorilor pe care le manifestă. Viziunea despre 
lume a lui Leonardo da Vinci, felul său de a resimţi vieaţa, 
valorile etice şi religioase pe care le afirmă n'ar fi putut 
folosi sfera de colori, tonalităţile speciale și raporturile 
dintre ele din opera lui Raffael, după cum nici contra- 
riul n'ar fi fost posibil. Imprejurarea devine însă mai sen- 
sibilă tocmai în acele opere, în care disociaţia forțată 
dintre formă și conţinut înseamnă o adevărată degradare 
estetică. Aşa se întâmplă cu operele și artiștii cari își 


asumă o formă străină, în absenţa conţinutului corespun- . 


zător sau care o asociază cu un conținut care pentru ei 
este nefiresc şi afectat, de pildă în cazul poeţilor cari 
mimează limba scriitorilor arhaici, fără ca naivitatea 
lumii vechi să mai vibreze cu adevărat în conștiința lor 
sau în cazul unei arte religioase sau eroice emanată dela 
niște artiști pentru cari pietatea sau vitejia nu mai sunt 
sentimente cu realitate subiectivă. | 
Operele de artă realizate nu sunt, aşa dar, nici acelea 
pe care le-am numit mai sus «interesante », nici acelea 
«pure », nici acelea de «virtuozitate », niciuna din acelea 
care distrug unitatea organică a formei cu conţinutul, 
prin accentuarea unuia sau altuia dintre acești factori. 
Realizate deplin sunt numai operele în care forma şi conți- 
nutul fuzionează în intuiţia lor concretă, adică operele 
simbolice. Concepţia artei ca simbol implică o reprezentare 
determinată despre relaţiile elementului care semnifică 
cu elementul.semnificat, între semn și semnificaţie. Astfel 
de relaţii pot fi de mai multe feluri, numai una dintre ele 
fiind a simbolului. Există în primul rând o legătură exte- 
rioară între semn și semnificaţie și anume aceea a ale- 
goriei. Statuele alegorice de femei care figurează pe soclul 
monumentului lui I. C. Brătianu, opera sculptorului Du- 
bois, semnifică feluritele provincii românești. Semnificaţia 

nu este dată în cazul acesta odată cu semnul, ea nu este 
fuzionată cu el. Spiritul nu le cuprinde în același moment, 
ci printr'un act de mediaţie, care îi permite să pășească 
dela semn la semnificaţie. De sigur, există și în cazul 
acesta o presiune a semnificației asupra semnului, o con- 
formare a acestuia după natura cuprinsului pe care îl 
semnifică. Dar presiunea aceasta se exercită prin trăsături 
care în semnificaţie suni întâmplătoare. Pentrucă provin- 
ciile românești poartă nume femenine, sculptorul alegoric 
le va înfățișa ca femei. Există apoi alegorii în care înlăn- 
țuirea dintre semn și semnificaţie se face după un alt 
tip de asociaţie. Mediocra artă decorativă a Imperiului 
al doilea în Franţa a răspândit în multe interioare sta- 
tueta unei femei ţinând în mână o făclie: Adevărul. 
Făclia devine în cazul acesta un atribut întăritor al ale- 
goriei, speculându-se analogia dintre lumina ei cu aceea 
intelectuală a adevărului. Există deci două tipuri de ale- 
gorii: alegoria-personificaţie şi alegoria-metaforă. Simbolul 
implică într'acestea o altă relaţie dintre semn și semni- 
ficaţie. Interpenetraţia lor este atât de intimă încât spi- 
ritul n'are nevoie de nicio mediaţie pentru a găsi pe cea 
din urmă în cel diniâiu. « Comparaţi imaginea mâinilor 
în două portrete pictate de Tizian și de Rembrandt, ne 
învită Rodin .Mâna lui Tizian va fi dominatoare; în timp 
ce aceea a lui Rembrandt va fi modestă şi curajoasă » 7. 
Aceste. valori etice sunt date nemijlocit în aparenţă. Spi- 
ritul le găseşte fără a le căuta. Deosebirea dintre alegorie 
și simbol nu este însă totdeauna la fel de clară. lată o 
pânză de Ferdinand Hodler înfățișând doi copii puberi, 
o fată ale cărei forme gracile se ghicesc sub vestmântul 
sumar şi un băiat, al cărui nud vestește vigoarea viitoare. 
Compoziţia se numeşte a Primăvara » şi manifestă prin 
titlul ei intenţia pictorului de a întocmi o alegorie de 

tipul metaforic. Tabloul poate aparține însă și clasei sim- 


'bolurilor, dacă ignorând titlul lui și neinteresându-ne de 


el, intuim în tinerele corpuri care ni se înfățișează, în 
frăgezimea şi ingenuitatea pubertăţii lor, valorile vitale 
care compun semnificaţia primăverii. Sunt apoi unele 
alegorii care ajung să se transforme în simboluri. Un 
pătrunzător psiholog al culturii franceze, profesorul ger- 
man E.R. Curtius, a făcut odată următoarea observaţie: 
« Numele «Franţa» îngădue o personificare a patriei, pe 
care cuvântul a Germania» nu o autorizează. Figura 
« Germaniei» nu este pentru noi ceva viu. Ea este o 
creaţie artificială, în timp ce «Franţa » trăiește, în con- 
ştiinţa franceză, sub trăsăturile unei femei eroice sau fer- 
mecătoare. Ea este o ficţiune căreia expresiile limbei şi 
efigiile cu care sunt decorate mărcile poștale, picturile și 
monumentele, au sfârșit prin a-i conferi un corp și o vieaţă. 
Un orator opoziţionist aruncă într'o zi aceste cuvinte 
guvernului monarhiei din Iulie: « Franţa se plictisește»! 
Şi în 1914, mareșalul Joffre, intrând în orășelul alsacian 
Thann, scrise în proclamația sa: « Vă aduc sărutul Fran- 
ţei ) 8. S'ar părea că în bine cunoscuta figură feminină a 
Franţei, un cetăţean al Republicei intuește nemijlocit 
sfera de valori morale și politice pe câre le rezumă patria 
sa, Când, așa dar, sculptorul Rude o înfățișează pe fron- 
tonul Arcului de Triumf, statura teribilă a Franţei răz- 
boinice poate avea pentru privitorii ei nu numai discur- 
sivitate alegorică, dar ai profunzime simbolică. 


a ae 
Forma unei opere şi cuprinsul ei de valori eterono- 
mice, ceea ce s'ar putea numi conţinutul ei ideal, găsesc 
un teren de atingere în motivul operei. Un tablou sau o 
poemă nu sunt făcute numai din linii, forme, colori, ra- 


sa 

porturi și reprezentări imaginative de-ale lor. Toate aceste 
date se compun în imaginea intuitivă a unor lucruri sau 
a unor fiinţe care se găsesc într'o relaţie de acţiune reci- 
procă, întocmind chipul unei situaţii sau al unei întâm- 
plări. Un tablou, o statue, un roman reprezintă ceva, un 
peisaj, o natură moartă, una sau mai multe fiinţe impli- 
cate într'un eveniment, o întâmplare care se desfășoară 
întrun anumit cadru şi care compune un destin omenesc. 
Conexitatea elementelor aparente într'o totalitate semni- 
ficativă constitue motivul operei 9. Cercetarea artistică 
vorbeşte adeseori dsepre motive iipice sau despre tipuri 
de motive. Astfel pictura Renașterii foloseşte cu multă 
frecvenţă motivul tipic al Madonei cu copilul, al săgetării 
Sft. Sebastian, al Suzanei în baie, al suicidului Lucreţiei, 
ete. Motivul literar al fraţilor dușmani se desvoliă pe 
aceeaşi linie dela vechea legendă a lui Cain și Abel până 
la « Hoţii» lui Schiller. Motivul paricidului se regăsește 
deopotrivă în « Fraţii Karamazov » ai lui Dostoevschi și 
în drama « Der Vater» a lui Hasenclever. Motivul imo- 
ralităţii politicianiste revine în « Liga tineretului» a lui 
Ibsen şi în « Scrisoarea pierdută» a lui Caragiale, ș. a. 
m. d. Motivul este mediul prin care conţinutul ideal al 
operei comunică cu aparenţa ei și o conformează în con- 
secință. Din această pricină motivul tipic se individua- 
lizează în împrejurarea concretă a feluritelor opere deve- 
nind motivul lor individual. Astfel, deşi Bellini și Raf- 
fael, Mantegna și Sodoma, Dostoevschi și Hasenclever, 
Ibsen și. Caragiale au putut folosi aceleași motive, însu- 
şirea specială a valorilor pe care urmăreau să le comunice, 
viziunea lor proprie despre lume şi vieaţă au înmlădiat 
totdeauna tipismul motivului, dându-i o formă particu- 
lară și unică. Tot așa motivele religioase folosite deopo- 
trivă de pictorii catolici ai Italiei și de protestantul Rem- 

brandt se individualizează în felul pe care l-am văzut 


pus în lumină de Simmel. Pentru diferenţierea viziunii 


plastice a lui Veronese sau a lui Rembrandt a mijlocii 
felul special pe care şi l-a asumat motivul întrebuințat 
de ei deopotrivă. Motivul « Pelerinilor din Emaus » revine 
la ambii pictori, individualizându-se însă în acord cu 
conţinutul ideal pe care el îl vehiculează. 

Numai prin această specificare a motivului, viziunea 
proprie a artistului găsește calea manifestării ei în datele 
formale ale aparenţei. Dacă motivul ar rămâne în întru- 
chiparea lui pur tipică, el n'ar mai fi decât o schemă 
abstractă şi generală și ca atare rău comunicabilă pentru 
afirmaţiile de valori ale artistului. Motivul Electrei este 
acelaşi în tragedia lui Sofocle și în aceea a lui Hugo von 
Hofmansthal. Câtă deosebire însă între simplitatea eroi- . 
nei antice şi caracterul exaltat al reîncarnării ei moderne. 
Racine găsește sfera motivelor sale în tragediile lui Eu- 
ripide, dar le prelucrează după cerinţele vieţii de curte 
a veacului său. Individualizarea motivelor se face tot- 
deauna în acord cu natura valorilor pe care trebue să le 
transmită. Dar deși rolul de mijlocitor al motivului poate 
fi bine precizat, el nu este iridispensabil. Mai cu seamă 
în mișcarea artistică mai nouă a fost adeseori întreţi- 
nută veleitatea de a elimina motivul, făcând ca energia 
cuprinsului ideal să explodeze direct în aparenţă, fără 
intermediul lui. Arta «fără subiect » pe care o visa Flau- 
bert, trebuia să fie de fapt o artă fără motiv. Acest pro- 
gram și-a găsit unii continuatori. Mai cu seamă în artele 
plastice, expresionismul contemporan cu cerința lui de a 
elimina subiectul, anecdota sau orice formă naturală, 
pentru a nu reţine decât forme și tonuri emanate direct 
din sentimentul artistului, a însemnat o încercare de 
apropiere a plasticei de tipul creaţiei muzicale, aria care 


8 

se poate lipsi mai uşor de motiv. Se pot cita în această 
privință unele compoziții de Kandinsky în care vehe- 
menta sau grația care le inspiră se exprimă direct în for- 
mele lor sau în contrastul și fuziunea tonurilor, fără să 
mai fi fost nevoie de reprezentarea unui motiv mijlocitor. 


Ki E 

In sfârșit, pentru a enumera toate elementele pe care 
analiza le poate izola din complexul unei opere de artă, 
câteva consideraţii trebuesc consacrate și materialului lor. 
Vorbind despre forma unei opere, spuneam că în ea intră 
în primul rând suma tuturor datelor sensibile. care între- 
gesc aparenţa ei. Dar niște sunete, colori, linii și planuri 
sunt calități care aderă la un anumit suport şi se schimbă 
odată cu el. Roșul colorii de ulei este altul decât al paste- 
lului. Aceeași notă sună altfel din flaut sau violoncel. 
Datele sensibile apoi se recompun întrun motiv. Dar sub 
motiv, ochiul privește bucata de materie pe care artistul 
a trebuit so prelucreze pentru a-l obţine. Venera de 
Medicis nu este numai reprezentarea Zeiţei antice, dar 
„şi o bucată de marmură și în această calitate ea s'a con- 
stituit în acord cu indicaţiile acestui material. Este drept 
că pentru o naivă atitudine iluzionistă în artă, Venera 
de Medicis nu este decât Zeița, după cum o pânză de 
Luchian poate să nu fie decât un buchet de flori. Cine 
răsfrânge opera de artă în acest chip, elimină din felul 
său de a o recepta ceea ce alcătuește tocmai caracterul 
ei distinctiv și anume acela de a fi un mod special de 
organizare a materiei, al unei varietăţi determinate a ei. 
Dar dacă amatorul neprevenit poate nesocoti uneori 
această particularitate, artistul o pierde rare ori din ve- 
dere.. Concepţia sa e mai totdeauna raportată la un ma- 
terial; munca execuţiei se izbeşte apoi tot timpul de 


car - 

însuşirile implicate de el și ceea ce rezultă până la urmă 
îi apare limpede ca produsul unei acţiuni de stăpânire a 
materiei, prin conformare la virtuțile ei prohibitive sau 
solicitatoare. « Fiecare material, scrie odată sculptorul. și 
pictorul Max Klinger, stăpânește prin înfățișarea și facul- 
tatea lui de a fi prelucrat un spirit personal, o poezie 


> D CEET 
proprie, care hotărește caracterul plăsmuirii artistice în 


trun fel care nu poate fi înlocuit, tot astfel după cum 
caracterul unei bucăţi muzicale întemeindu-se pe un mod 
anumit, simţit mai dinainte, se anulează odată cu trans- 
punerea lui într'un alt mod. Când concepţia și execuţia nu 
sunt raporiate la acest spirit al materialului sau când un 
material este tratat în spiritul altuia, unitatea artistică 
a impresiei este dela început sfărâmată » 19. Pentru a ne 
convinge câtă însemnătate au însușirile specifice ale ma- 
terialului prelucrat în constituirea impresiei estetice, ni 
se propune experiența considerării unei opere în câre 
caracterele unui material cert sunt imitate cu mijloacele 
altuia. Astfel, un ghips care imită o sculptură în lemn sau 
un desemn în peniță care vrea să provoace iluzia unei 
gravuri își pierd esteticește orice importanţă 11. Eroarea 
a fost săvârșită uneori și de artişti renumiţi. Astfel Ber- 
nini în grupul sculptural « Apollo și Daphne» din Gale- 
riile Borghese (Roma) încearcă să redea prin marmură 


“fragilitatea tinerelor ramuri care se desfac din trupul 


eroinei vechiului mit. In catedrala Sf. Petru (Vatican), 
el încearcă să reprezinte în bronz fluiditatea norilor cari 
poartă pe Isus către ceruri, o impresie capabilă a fi obţi- 
nută cu mijloacele mai aeriene ale picturii. In ambele 
cazuri contemplatorul nu se poate împiedica de a recu- 
noaşte în astfel de opere o trăsătură fundamental falsă, 
o caducitate iremediabilă. Tot astfel când pentru a obţine 
o iluzie mai deplină, reprezentarea artistică a unui ma- 

terial dat ar fi înlocuită prin însuşi acel material, de 
pildă când părul unei statui ar fi figurat prin păr ade- 


vărat, impresia nu poate deveni decât grotescă. Elimi- 


narea materialului cu virtuțile lui estetice specifice, în 
favoarea unei iluzii naive, introduce în operă un prin- 
cipiu de disoluţie şi moarte. Cu acestea atingem însă pro- 
blemele speciale ale contemplaţiei şi creaţiei artistice. 
Pentru moment ne interesează numai să stabilim în ce 
mod însușirile particulare ale materialului întrebuințat 
determină structura operei de artă; care este, cu alte 
cuvinte, funcțiunea estetică a materialului. 

Unul dintre cei dintâi teoreticieni cari au înţeles va- 
loarea estetică a materialului și a construit pe acest fapt 
fundamental înţelegerea filosofică a artei a fost, pe la 
mijlocul veacului al XVIII-lea, G. E. Lessing (Laocoon, 
1760). Deosebirea pe care el o stabilește între plastică Și 
poezie, ca arte ale coexistenţei și succesiunii, se înteme- 
iază pe caracterul special al materialului pe care ele îl 
folosesc. În conformitate cu aceasta, poezia poate mai 
bine să povestească, să evoace evenimente, pe când plas- 
tica izbutește mai bine în redarea momentelor statice. 
Dar dest clasificarea artelor pe care Lessing o stabilește 
cu acest prilej este, după cum vom vedea, susceptibilă 
de discuţii, principiul pe care el îl pune în lumină rămâne 
valabil și poate îndruma cercetarea și de aci înainte. 
Funcțiunea estetică a unui material anumit constă mai 
întâi în indicaţiile sau contraindicaţiile artistice pe care 
el le cuprinde. Există o afinitate determinati între unele 
valori ideale și materialul menit să le întrupeze. Un mo- 
nument poate fi realizat în piatră sau bronz, nu însă în 
fier sau porțelan. Perenitatea bronzului și pietrei le in- 
dică pentru concepția monumentală. Ductilitatea fierului 
îl face apt pentru lucrările inginerești şi cum însușirea 

lui de a fi tras în bare relativ subţiri îi permite între- 
buinţarea în construcţii în care golurile să fie mai nu- 
meroase decât plinurile, indicaţiile materiale ale fierului 
au permis restituţia unui gotic modern, printre ale cărui 
manifestări trebue trecut și Turnul Eiffel din Paris. Fra- 
gilitatea porțelanului îl recomandă pentru lucrările de 
mici proporţii și pentru linia graţioasă. De asemeni pă- 
mântul, folosit cu mult succes în acest sens de statuetele 
de Tanagra. Lemnul, care poate fi lucrat, nu însă până 
la diferenţierea de contururi a marmurei seu bronzului, în- 
făţişează totdeauna planuri mai dur articulate și linii mai 


“ anguloase: un motiv pentru care a fost folosit cu multă 


preferinţă de plastica realistă a goticului, cu lumea ei de 
viziuni ascetice. Betonul armat este în mare parte răspun- 
zător de caracterul stilistic al arhitecturii contemporane. 
Armatura de fier care susține masa betonului, îngădue 
dispunerea lui în mari suprafeţe pline. Ceea ce împiedecă 
însă betonul să realizeze cu adevărat masivitatea, așa cum 
o făcea piatra vechilor construcţii, este friabilitatea lui, 
perceptibilă printr'o anticipație tactilă chiar sub tencuiala 
care o acoperă și care imprimă întinselor suprafețe pline 
ale arhitecturii actuale, caracterul deficient al unor para- 
vane, cu tot ce se unește ca impresie de instabilitate de o 
astfel de reprezentare. Pasta densă a colorilor în ulei poate 
reda mai bine materialitatea obiectelor; în timp ce fluidi- 
tatea acuarelei o face mai proprie pentru reprezentarea 
luminii. 

Dar alături de aceste indicaţii sau contraindicaţii arti- 
stice ale materialelor, structura lor specială, așa cum ea 
rezultă din lucrarea naturii sau a tehnicei omenești, se in- 
tegrează și prin această însușire a lor în aspectul total și 
definitiv al operei de artă. Arta înţeleasă ca un rezultat 
apărut la punctul de încrucișare a forţei plastice a naturii 

cu facultatea creatoare a omului, își ilustrează această si- 
tuaţie intermediară a ei și prin aportul pe care îl menţine 
din activitatea organizatoare anticipativă a naturii. Lem- 
nul sau piatra înainte de a căpăta o formă prin intervenţia 
artistului, a dobândit o structură graţie proceselor naturale 
de creștere organică, stratificare și cristalizare. Alteori, ma- 
terialele sunt produsele tehnicei, așa cum este cazul bronzu- 
lui, porţelanului, teracotei, ete. Dar și întrun caz și în ce- 
lălalt, oricare ar fi calea pe care s'a constituit materialul, 
el are o anumită valoare estetică decorativă care se subor- 
donează totalităţii operei. In acest fel, fibrele lemnului și de- 
senele pe care ele le întocmesc intră ca un factor estetic inte- 
grant în sculptura și gravura în lemn. Pe alternanţa direc- 
Gei fibrelor și pe contrastul dintre coloarea st desemnul felu- 
ritelor esențe de lemn se întemeiază marcheteria; după 
cum din varietatea coloristică și structurală a feluritelor 
pietre se constitue mozaicul. O valoare decorativă trebue 
apoi să recunoaștem grăuntelui pietrei sau fibrei hârtiei, 
care ocupă singure suprafața liberă cuprinsă între contu- 
rele desenului. Plină de consecinţe este şi relaţia deco- 
rativă în care feluritele materiale se găsesc cu lumina. 
Astfel, pe când granitul pare a respinge, marmura sau ala- 
basirul par a o asimila pentru a o iradia apoi din straturile 
lor mai mult sau mai puţin superficiale, în timp ce bronzul 
o lasă să se prelingă. ÎIntransparenţa granitului, relativa 
transluciditate a marmurei și alabasirului și luciul bron- 
zului sunt însușiri care completează cu aportul lor propriu 
înfățișarea operei de artă. Este evident că exemplelor de 
până aci, culese din domeniul artelor plastice, li se pot 
alătura altele noui, împrumutate muzicii și poeziei. O poe- 
zie lirică trăiește nu numai prin cuprinsul ei de valori și 
prin unitatea ei estetică, dar și prin structura sonoră a 
limbii în care este scrisă. Într'un sonet de Petrarca intră 


` 

ca un factor integrant armonia proprie limbii italiene. Tot 
astfel timbrele greu de caracterizat ale feluritelor instru- 


mente, gravitatea violoncelului, dulceaţa oboiului, explo- 


sivitatea alămurilor intră în opera compozitorului ca un 
element estetic de care el nu este direct răspunzător și pe 
care îl aduc materialele pe care le face să răsune. 
Analiza elementelor care întregesc o operă de artă per- 
mite astfel distincţia teoretică dintre conţinutul ei de va- 
lori, aparenţa ei sensibilă și relaţională, adică forma ei, 
motivul și materialul ei. Dar numai adaptarea reciprocă a 


„acestor elemente în interiorul unităţii estetice autotelice 


reconstitue ceea ce putem numi o operă de artă. Dar cum 
se obţine această unitate, cu alte cuvinte care sunt momen- 
tele constituiive ale artei ca o întocmire pur estetică, este 
o altă întrebare și ea cere o cercetare separată. l 


3. MOMENTELE CONSTITUTIVE ALE OPEREI 
DE ARTĂ 


Caracterizarea operei de artă ca un mod special de 
organizare a materiei și de compunere a datelor conștiinței 
rămâne cu totul incompletă și provizorie câtă vreme nu 
amănunțim în ce constă această organizare și compunere. 
Tâmplarul care întocmește o masă dă şi el o anumită orga- 
nizaţie materiei pe care o manevrează. Omul de ştiinţă 
care clasifică fenomenele pe care le observă compune în 
felul lui datele naturii sau ale conștiinței, rânduindu-le în 
mai multe clase, genuri şi specii. Dar aceste chipuri ale 
prelucrării nu sunt ale artistului. Produsul lucrării sale, 


` adică opera de artă, are o structură proprie, care implică 


modalități speciale de organizare. Aceste modalităţi tre- 
buesc acum descrise și anume pe calea unei analize feno- 
menologice, adică al acelui fel de a considera realitatea în 
sine însăși, în esenţialitatea ei, independent de felul produ- 
cerii ei şi a efectelor pe care le determină. Fenomenologii de 


strictă observanţă socotesc că aceste diverse cercetări tre- 


buesc eliminate din câmpul unei estetice ca știință auto- 
nomă. Ce este arta, spun ei, nu ni se va destăinui nicio- 
dată, arătând modul cum ea s'a produs sawstările pe care le 
cauzează. Spre deosebire de acești fenomenologi, noi socotim 
că toate aceste cercetări își au interesul lor şi că pot înainta 

cunoșiința noastră despre opera de artă, o realitate deve- 
nind mai inteligibilă, putând fi adusă mai deplin în stăpâ- 
nirea noastră intelectuală, cu cât este mai bogat sistemul 
faptelor la care o relatăm. Dar înainte de a întreprinde 
astfel de cercetări, este necesar să cunoaștem ce este opera 
de artă în sine, tocmai pentru a o putea distinge de ce nu 
este artă şi pentru a evita eroarea de a considera obiecte 
care stau în afară de sfera problemei. Rolul metodei feno- 
menologice intervine aci. Trebue, pe de altă parte, reamintit 
că descrierea pariicularităţilor de structură ale operei de artă 
echivalează pentru noi cu formularea de norme. Arătând ce 
este arta vom înfățișa și cum trebue ea să fie și cum trebue 
să fie receptată. Arta fiind obiectul final al activităţii arti- 
stice, este cu neputinţă de a determina momentele ei con- 
stitutive, fără ca în acelaş timp să nu prescriem şi ţintele 
procesului creator, ca și acelea ale receptării ei. 


a) IZOLAREA 


„Primul moment constitutiv al operei de artă decurge din 
caracterizarea valorii estetice ca un scop în sine. Cine gân- 
dește un obiect în sfera valorii estetice și îl răsfrânge ca 
operă de artă, îl consideră ca o realitate sustrasă înlănțuirii 
evenimentelor, ca ceva care își ajunge sie, ca un scop in- 
irinsec. Dar cine nu se mulțumește numai să cugete obiectul 


„ca operă artistică, dar să prelucreze efectiv un material 


pentru a obține opera, trebue să găsească mijloacele indi- 
cate pentru o astfel de țintă. Primul dintre aceste mijloace 
este izolarea. Opera de artă este şi trebue să fie un obiect 
izolat din complexul fenomenelor care alcătuese împreună 
câmpul experiențelor practice. Nu există operă de artă care 
prin felul în care se înfățișează să nu manifeste însușirea de 
a fi izolată faţă de restul realităţii. Modalităţile izolării 


d 

variază însă cu fiecare artă. Astfel tăcerea care precedă 
începutul unei bucăţi muzicale sau al unei reprezentații 
teatrale lucrează în aceste arte ca un cadru izolator. Tăcerea 
care anticipează muzica nu este numai o condiţie psiholo- 
gică pentru buna ei receptare, dar un moment estetic con- 
stitutiv. Apariţia maestrului la pupitru şi liniștea care se 
stabilește cu încetul marchează pentru conștiința estetică 
` promovarea către o realitate desprinsă din complexul re- 
laţiilor practice. Când tăcerea se asociază cu întunericul, 
cadrulizolator se intensifică. Rațiunea acestei asocieri, foarte 
des folosită, nu este numai psihologică. Ea nu urmărește 
numai sporirea activităţii unuia din simţuri, prin diminuarea 
funcţiunii celuilalt, dar şi o suprimare mai radicală a legă- 
turilor cu restul lumii înconjurătoare. 

Ceea ce este tăcerea și întunericul în muzică este rama 
în pictură. Dar raţiunea de a fi a ramei nu mai are niciun 
caracter psihologic, cum trebuia să recunoaștem într'o mă- 
sură oarecare tăcerii şi întunericului. Intrebuinţarea ramei 
nu urmărește să. împiedece percepţia și să continue dincolo 
de limitele tabloului. Percepția unui tablou nu riscă nici- 
odată să depășească marginile lui. Unitatea tabloului este 
evidentă din primul moment. Rama nu are decât funcțiunea 
să sublinieze izolarea operei din complexul practic al reali- 
Gu." Rama se menţine chiar când tabloul nu manifestă o 
unitate închegată, când el nu înfățișează un obiect sau o 
scenă completă, ca de pildă a Ridicarea la cer a Mariei » de 
Rubens (Viena), unde personajele din stânga și din dreapia 
sunt deopotrivă tăiate de marginea pânzei. Astfel de ta- 
blouri, foarte numeroase în baroc și în naturalism, deși soli- 
cită imaginaţia să prelungească percepţia, nu fac inutilă 
rama, funcțiunea ei nefiind să limiteze, ci să izoleze. «Opera 
de artă, scrie odată Ortega y Gasset, este o insulă imagi- 
nară înconjurată din toate părţile de realitate. Pentru ca 

lucrul să devină posibil, este necesar ca obiectul estetic să 
fie izolat de vieaţa care îl împrejmue. De la pământul pe 
care-l călcăm în picioare, până la terenul tabloului, nu pu- 
tem să înaintăm pas cu pas. Ba chiar nehotărîrea limite- 
lor dintre artistic ȘI vital, turbură bucuria noastră estetică. 
Din această împrejurare rezultă că un tablou fără cadru, 
confundând limitele sale cu obiectele utile și extra-artistice 
care îl înconjoară, îşi pierde din plenitudinea şi puterea lui 
de sugestie. E nevoie ca zidul adevărat să se termine și 
deodată, fără ezitare, să ne găsim în interiorul ideal al ta- 
bloului. In acest scop este necesar un izolator. Funcțiunea 
aceasta o îndeplinește cadrul » t. 

Același rol îndeplinește soclul în sculptură. Fără îndoială 
că sensul lui este și practic, ca unul care garantând o bază 
solidă bustului sau monumentului, îi oferă în același timp o 
siguranţă pe care amestecul cu obiectele printre care se 
circulă ar putea-o compromite. Dar soclul are și funcțiunea 
estetică specială de a mijloci trecerea dela totalitatea spa- 
ţiului către spaţiul special în care se înscrie plăsmuirea 
artistică. In fine, prin propia lui valoare plastică, el poate 
spori pe aceea a întregului. Dar cea mai de seamă funcţiune 
estetică a soclului este să izoleze figura, so înalțe peste 
realitatea comună într'o regiune ideală 2. Din această pri- 
cină, soclul a fost întrebuințat nu numai de sculptori, dar 
şi de atâţia din pictorii Renașterii, de un Bellini, Fra Bar- 
tolomeo, Andrea del Sarto, care înfățișau personajele sacre 
pe un piedestal, de sigur pentru a obţine mai intens izo- 
larea constitutivă pentru orice operă de artă. Există de 
sigur şi opere plastice lipsite de soclu. Așa, de pildă, în arta 
Extremului-Orient, statui de oameni, animale, idoli, sunt 
adeseori așezate direct pe pământ. După cum observă însă 
odată Erich Everth, astfel de figuri renunţă la efectul pro- 
priu zis estetic, urmărind să inspire teroarea sau alte efecte 

practice. Ținta aceasta o ating şi figurile de ceară din co- 
lecţiile de tipul Muzeului Grevin, lipsite şi ele de soclu. 
Când însă suprimarea soclului nu poate fi pusă în legătură 
cu o intenție practică, figura plastică redată planului comun, 
impresionează ridicul, ca ceva esteticește degradat, întocmai 
ca reprezentațiile dramatice coborîte de pe scenă în stradă. 

August Schmarsow observă odată că operele sculpturii 
suni îndeobște înălțate din spaţiul plastic în spațiul vizual. 
In spațiul plastic aceste opere există atâta vreme cât ar- 
tistul le modelează, cât timp adică ele se găsesc în raport cu 
funcțiunile lui tactile. Toate obiectele practice figurează de 
altfel în spaţiul tactilităţii. Un obiect practic este totdea- 
una pentru noi ceva care poate fi cuprins şi pipăit, cel 
puţin în reprezentare. Opera de artă terminată se înalță 
însă din spaţiul tactil în acela vizual, devenind o pură ima- 
gine optică, obiectul unei contemplaţii imateriale 3. Printre 
mijloacele care înalță imaginea în planul vizualităţii pure 
stă și întrebuinţarea soclului în sculptură sau a scenei în 
teatru, Dar cu aceasta atingem o altă modalitate a izolării 
șI anume proiectarea în spaţiul artistic, un termen mai ge- 
neral decât spațiul vizual. Insușirea de a fi un loc al purei 
vizualități este numai una din calitățile spaţiului artistic ; 
celelalte atribute ale lui rămân încă a fi găsite. Vom spune 
astfel că spaţiul artistic este convențional. O perspectivă de 
kilometri poate încăpea într'o gravură de câţiva centimetri. 
Cine vede întrun mic desen reprezentarea unui întins 
peisaj, admite odată cu aceasta o convenție care îl izolează 
din realitate. Iluzia nu devine niciodată atât de mare încât 
să facă inconștientă convenția coństitutivă pentru contem- 
Date, căci dacă lucrul sar întâmpla, spectatorul ar privi 
te adevărat colț al naturii, iar nu o operă de artă. O altă 
însușire a spaţiului artistic este de a se găsi într'un raport 
de discontinuitate cu spaţiul practic. Cele două spații nu se 

continuă niciodată unul pe altul. Spaţiul unei încăperi nu 
se prelungește în spaţiul înfățișat de tabloul care atârnă 
pe unul din zidurile ei..Intre aceste două spaţii există o 
relaţie de completă opoziţie. Tabloul se găsește în fața 
mea, dar nu așa cum ar fi situat un obiect de utilitate 
practică pe care Last privi din perspectiva frontală. Ve- 
cinătaiea lui frontală cu privitorul este opoziţia dintr'o 
lume calitativ deosebită și anume tocmai din lumea spa- 
ţiului artistic. Prin toate aceste însușiri ale spaţiului 
artistic, proiectarea în mediul lui este încă unul din mij- 
loacele izolării. i l 

Intr'acestea artele zise succesive întrebuințează în vede- 
rea izolării proiectia în timpul artistic. Timpul artistic pre- 
zintă şi el numeroase caractere diferențiale față de timpul 
practic. Mai întâi, timpul artistic prin facultatea lui de a 
contrage sau de a extinde durata evenimentelor, manifestă 
felul lui convențional. O întâmplare povestită într'un ro- 
man sau acţiunea unei drame nu au aceeaș durată în 
ipoteza desfășurării lor reale și în redarea lor artistică. a Po- 
vestirea de iarnă» a lui Shakespeare înfățișează întâm- 
plări despărțite printr'un interval de douăzeci de ani, în 
timp ce reprezentarea ei pe scenă durează abia câteva ore. 
Evenimentele intime invocate în «Ulysse» al lui Joyce 
sunt presupuse că umplu o singură zi din vieata unui om, 
pe când lectura acestui voluminos roman durează neapărat 
mai mult. Cine cetește un roman sau asistă la o reprezen- 
taţie dramatică, acceptă o durată convenţională și se izo- 
lează în felul acesta din timpul real. Nu numai de altfel 
că timpul reprezentat poate avea o întindere cu mult mai 
mare decât acel obiectiv care îl cuprinde, dar acesta din 
urmă poate'avea o durată subiectivă inferioară aceluia 
care poate fi măsurat cu ceasul. O reprezentaţie teatrală 
de trei ceasuri care figurează desfășurarea unei vieţi întregi 

poate părea aceluia care a urmărit-o cu emoție şi interes 
că s'a scurs în câteva momente 5. Liberarea de condiţiile 
timpului practic prin ficţiune artistică este o împrejurare 
dintre cele mai obișnuite. Timpul real este apoi unidirec- 
țional. El dispune momentele care îl compun în direcţia 
unică a înaintării din trecut către viitor. Convenţia ar- 
tistică poate însă interverti această direcţie povestind. mai 
întâi viitorul unei acţiuni, al cărei trecut este înfățișat mai 
în urmă. Astfel în romanele autobiografice, în «Adolf» al 
lui Benjamin Constant sau în «Dominique» al lui Fro- 
mentin, povestirea se deschide asupra evocării unui moment 
a cărui pregătire din trecut este înfățișată abia după 
aceea. Timpul real este și unidimensional. Momentele lui 
se succed după singura dimensiune a relaţiilor dintre îna- 
inie și apoi. Timpul artistic poate avea o structură mai 
complicată. El poate fi bidimensional și momentele lui 
se pot compune nu numai după relaţia dintre înainte și apoi 
dar şi după aceea dintre nivele ale timpului mai jos sau 
mai sus. Așa în romanul «Mrs. Dalloway» al scriitoarei 
engleze Virginia Woolf, povestirea întâmplărilor unei sin- 
gure zi alternează cu aceea a unor evenimente vechi de 
două zeci de ani, așa încât romanul în întregimea lui pare 
a se desfășura în două serii ale timpului, situaţe la 
altitudini diferite. Este drept că și în durata psihologică 
percepțiile prezente pot necontenit să se amestece cu 
amintirile trecutului, fără însă ca prin aceasta să se pro- 
ducă o denivelare a duratei interne, de vreme ce amin- 
tirile sunt și ele stări sufletești legate de actualitatea con- 
științei și prin urmare veșnic la timpul prezent. Cine în- 
tâlneşte un prieten și își amintește apoi împrejurările în 


care l-a cunoscut, trăieşte două stări cari se succed pe. 


direcţia unidimensională a timpului practic. Când însă Vir- 
ginia Woolf ne înfățișează pe eroina ei trăind un moment 

al zilei care serveşte de cadru întregei povestiri şi apoi 
un altul al vechei iubiri, înfățișate nu numai ca o amm- 
tire, dar ca o întâmplare desfășurată întrun alt nivel al 
duratei, ea obține o construcție temporală fictivă şi con- 
vențională. Este aci unul din mijloacele cele mai ingenioase 
pe care l-a găsit literatura |pentru a obţine depășirea şi 
izolarea din relaţiile timpului practic. Un mijloc obţinut 
prin analogie cu discantul muzical în care două serii to- 
nale suni făcute să răsune alternativ. În sfârşit, timpul 
artistic este eterogen faţă de cel practic. Ele nu se conti- 
nuă și nu se însumează, ci se opun ca două medii deose- 


bite. Când asist la reprezentaţia unei drame care începe 


la ora 8 seara, nu pot spune că acţiunea desvoltată acolo, 
concepută ca ficţiune literară, începe la aceeași oră și se 
termină cu sfârșitul spectacolului. Între aceste două mo- 
mente a durat numai reprezentarea ca o acțiune practică, 
nu însă și drama ca operă de artă, care din momentul 
în care a început să se desfăşoare și până la sfârșit, a de- 
curs într'un mediu temporal deosebit. i 
"Lipsa momentului izolator compromite totdeauna valoa- 
rea estetică a operelor. Am citat mai sus cazul statuilor 
fără soclu sau al reprezentațiilor teatrale coborîte în stradă. 
In rândul acelorași exemple am putea adăuga, împreună 
cu R. Hamann, pe cel al grădinilor astfel pictate pe zidu- 
vile unora din curţile palatelor baroce, încât să favorizeze 
iluzia că grădina continuă curtea sau cazul acelor tablouri 
în „care o tehnică abilă poate da impresia că braţul unuia 
din personajele figurate iese afară din tablou $. In toate 
aceste prilejuri renunţarea la proiecţie în spaţiul artistic 
impresionează grotesc și determină desaprobarea estetică. 
Dimpotrivă, izolarea aplicată chiar unor înfățișări ale na- 
turii sau ale vieţii practice le conferă o anumită valoare 
artistică. Astfel la Salzburg, în timpul stagiunii teatrale 

de vara; un proiector își plimbă fasciculul de raze, până 
la ore târzii, asupra vreunuia din detaliile peisajului dispus 
pe colinele din preajmă, vreo casă de ţară sau un colt de 
pădure, Izolate prin lumină mai puternică în cadrul nopți 
înconjurătoare, aspectele acestea dobândesc un anumit far- 
mec artistic. Plimbările prin vechile străzi ale Sienei re- 
zervă călătorului o plăcere de acelaș fel. Cum orașul este 
situat pe mai multe coline, se întâmplă ca prin sacii] unei 
Ch deschise la vreun capăt de stradă, să zărești în rama 
ui un grup de clădiri pe înălțimea dimpotrivă: efectul 
este totdeauna artistic 7. Dacă trebue să recunoaştem apoi 
o oarecare valoare artistică imaginilor fotografice, lucrul 
se datorește numai izolării lor din complexul în care vieaţa 
ni le prezintă de obiceiu. Această posibilitate a fotografiei 
a desvoltat-o cu mult succes cinematograful, obţinând acel 
efect pe care un teoretician l-a numit «fantasticul apro- 
pierii »8, Canto unei uși, o roată care se învârtește, un 
obiect uzual, sporite în dimensiunile lor obișnuite, prinir'o 
fotografiere din strictă proximitate, impresionează artistic, 
Izolarea ne apare astfel ca unul din momentele constitu- 
tive ale artei, deși nu singurul și nu unul suficient. 


d b) ORDONAREA 


l Pentru o conștiință care nu este călăuzită nici de dis- 
ciplina științifică, nici de aceea a artei, impresiile pătrund 
A A 3 A A e e Dë Ge 
în ea întrun mod cu totul întâmplător. Imagini apart, 

nând unor categorii deosebite sau provenind din serii cau- 
zale dintre cele mai diverse, se poate întâmpla. să bată 
S poarta conștunței și să găsească deopotrivă intrare. 

ercepţii ale feluritelor simţuri pot să se producă împre- 

ă şi să intre în conștiință în același timp. În fine per- 
cepţiile se amestecă necontenit cu reprezentările, gândurile 

noastre intime se învălmășesc în fiecare clipă cu imaginile 
` pe care le primim dela lumea exterioară. Există în 4 Ana 


Karenin » a lui Tolstoi un pasaj în care eroina romanului 
este înfățișată îndreptându-se în prada unei mari agitaţii 
sufleteşti către staţia de drum de fier unde avea să-și gă- 
sească sfârșitul. In acest drum tragic, romancierul ne arată 
cum în conştiinţa eroinei sale se amestecă necontenit ele- 
mente ale reflecției proprii cu impresiile primite dela tu- 
multul străzilor pe care le străbate. Este un tablou credin- 
cios al felului în care în conştiinţa omenească se amestecă 
necontenit percepții cu reprezentări, afecte şi acte de ju- 
decată, de altfel nu numai într'un :suilei stăpânit de o 
emoție violentă. Confuzia dintre stările conștiente de pro- 
venienţă endogenă sau exogenă este atât de mare la pri- 
mitivi dar şi la unii copii, încât adeseori ei nu pot să dis- 
tingă între visurile lor şi realitate. Faţă de acest haos vi- 
brant de imagini, judecăţi, afecte, tendinţe, care alcătuese 
în fiecare moment țesătura conștiinței omenești, apar ştiinţa 
și arta pentru a introduce ordine. 

Știința nu este altceva. decât întreprinderea spiritului 
care îşi propune să limpezească și să ordoneze icoana con- 
fuză a lumii, așa cum ea apare în mod nemijlocit și naiv 
în conştiinţă. In acest scop, știința începe prin a stabili 


` graniţe precise între eu și non-eu, între lumea experien- 


telor subiective şi obiective. Ea distribue apoi obiectele 
care compun realitatea, în tipuri, genuri, speţe, încât din 
haosul primitiv al impresiilor, obţine un ansamblu siste- 
matizat în clase de felurite grade de generalitate, subsu- 
mate unele altora. In sfârșit, ştiinţa a găsit mijlocul de a 
se orienta în realitate, stabilind nu numai raporturi co- 
existenţiale între fenomene, dar și raporturi de succesiune. 
Ea poate de pildă distinge cu justeţe între anterior și pos- 
terior. Pentru mentalitatea naivă, anterior estẹ ceea ce 

apare mai înainte în conștiință, posterior ceea ce apare 
mai în urmă. Dar în practica lucrurilor, efectul poate 
apărea înaintea cauzelor, adus de felul cu totul întâmplă- 
tor în care luăm cunoștință de realitate. Știința luptă 
însă ei împotriva acestor pricini de confuzie, stabilind 
ordinea reală a succesiunii fenomenelor și observând regu- 
laritatea raportului dintre ele. Pe această cale sunt deter- 
minate legile științifice. Prin legi, clase, tipuri, specii, ete., 
haosul vibrant care apărea mai întâi conștiinței se dispune 
întrun cosmos în care fenomenele sunt grupate potrivit 
cu natura lor şi se succed după raporturi invariabile. Dar 
pentru a obţine o astfel de icoană ordonată a lumii, ştiinţa 
se hotărăște la un sacrificiu şi anume la eliminarea carac- 
terului sensibil al lucrurilor, reţinând numai trăsăturile lor 
esenţiale și comune. Imaginea este astfel înlocuită cu no- 
Dune abstractă. Dacă ştiinţa ar menţine individualitatea 
lucrurilor dată în imagine, constituirea claselor și legilor 
generale ar deveni imposibilă. 

Există însă și un alt mijloc de ordonare a icoanei lu- 
mii și aceasta este arta. Dar arta, spre deosebire de știință, 
nu are nevoie de sacrificiul calităţilor sensibile ale obiec- 
telor. Arta nu lucrează cu noţiuni, ci cu imagini. Chiar 
atunci când ea trebue să folosească noţiuni, ca de pildă în 
literatură, ele nu sunt decât simple materiale, care prin 
felul în care sunt compuse ajung să reconstituiască o ima- 
gine individuală. Se poate spune, în adevăr, că arta rămâne 
în toate împrejurările ordonarea lumii ca imagine. Dar or- 
donarea presupune unificare, adică grupare a elementelor 
disparate ‘în mai multe unităţi restrânse, subordonate unei 
largi unităţi cuprinzătoare. Este evident deci că pentru a 
avea unitate trebue să existe o varietate, pe care s'0 în- 
globeze și s'o domine. Pentru mulţi din esteticienii mai vechi 
formula frumuseţii era unitatea în varietate. Obiecte dintre 

cele mai felurite devin deopotrivă frumoase, pentru Plotin, 
prin participarea lor la idee, la rațiunea divină, care fiind 
unică, împrumută unitatea ei masei disparate a lucrurilor 
pe care le pătrunde. « Este urît, scrie Plotin, tot ce nu e 
dominat de către formă și rațiune, tot ce n'a primit încă 
pe deplin acţiunea formativă a ideii. Dar ideea se apropie 
și ea ordonează, combinându-le, părțile multiple din care 
o existenţă este făcută; ea le reduce la un tot convergent 
şi creează unitatea, penirucă ea însăși este una și pentrucă 
existenţa formată prin ea devine una, atâta cât poate de- 
veni un lucru compus din mai multe părți. Frumuseţea 
rezidă deci într'un lucru, în măsura în care el este redus 
la unitate » 1. Acest vechiu câștig al esteticei trebue păstrat 
și astăzi, cu excepţia că fenomenologia frumuseţii nu ni se 
pare a se istovi prin această singură formulă. Un număr mai 


mare de însușiri contribue să completeze structura obiec- 


telor frumoase. Printre acestea, rolul unității în varietate 
este însă incontestabil. Să urmărim câteva din modalită- 
ţile aplicării ei în domeniul feluritelor arte. 

` Unul din mijloacele mai deseori întrebuințate de artele 
plastice în vederea unificării este integrarea feluritelor de- 
talii ale compoziţiei în interiorul unui contur geometric 
regulat. Astfel Renașterea arăta mai multă preferință pentru 
conturul triunghiular sau, cum se spunea atunci, «pira- 
midal». «lInălțarea la cer» sau «Coborîrea de pe cruce), 
motive foarte frecvente în pictura Renașterii, sunt mai 


totdeauna ordonate prin conturul triunghiular și fără în- 


doială că dacă pictorii se opreau așa de des asupra unui 
astfel de motiv, preferința lor se explică și din pricina 
afinități lui cu această schemă regulată, capabilă să unifice 
cu ușurință bogăţia de detaliia tabloului. Schema triunghiu- 
lară este folosită și de renumita «Primăvară» a lui Sandro 
Botticelli. Ingerul care plutește deasupra scenei marchează 

punctul din care coboară cele două laturi ale unui triunghiu 
isoscel. Dacă totuşi personajiile din extremitatea dreaptă 
şi stângă a tabloului rămân afară de triunghiu, lucrul se 
explică prin aceea că artistul n'a voit să schematizeze 
prea mult compoziția sa, lăsând o parte din ea neordo- 
nată și rezervând astfel întregului mai multă vieață și 
mişcare. Triunghiul este numai unul din contururile in- 
tegrante posibile 2. Alteori este întrebuințat dreptunghiul 
ca de pildă în «Cina» lui Leonardo da Vinci, cercul ca 
în « Madonna della Sedia» a lui Raffael sau elipsa ca în 
partea superioară a a Disputei Sacramentului» de același, 
în «Despărțirea apelor de pământ» a lui Michelangelo, 
de pe plafonul Capelei Sixtine și în atâtea din compo- 
zițiile lui El Greco, pentru care era conturul preferat. 
Printre contururile geometrice, unul mai puțin folosit, din 
pricina mediocrei lui valori estetice, este pătratul. Pătra- 
tul reprezintă în adevăr un caz de unificare prea simplă, 
deoarece varietatea pe care o domină este aceea a latu- 
rilor lui egale între ele. Unitatea trebue să se stabilească 
însă asupra unei diversităţi mai bogate și mai gnen de 
stăpânit. 

Elementul integrant este uneori căutat în unitatea de 
direcție. Foarte folosită a fost diagonala ca în « Coborîrea 
de pe cruce» a lui Rubens (din Catedrala dela Anvers) 
sau ca în « Orbii» lui Pieter Breughel-Bătrânul (din Mu- 
zeul Național din Neapole). Alteori el este căutat în uni- 
tatea aceluiaşi tip de linie care revine în toate detaliile 
tabloului. Astfel în « Naşterea Venerii» a lui Sandro Botti- 
celli (din Galeriile Uffizzi), aceeaşi curbă ondulatorie de 
forma valurilor, indicată mai întâi în undele mării din 
fundul compoziției, revine în scoica din care Venera se 


înalță, în silueta acesteia, în părul care îi flutură în vânt, 


în vestmântul pe care personajul din dreapta i-l întinde, 

în rochia ei şi în voalurile care acoperă Zefirii din stânga. 
Toate formele tabloului sunt astfel reduse la același tip 
şi unitatea care rezultă este foarte stabilă, deși nu pre- 
zintă niciun schematism rigid sau monoton. Alteori în 
sfârşit, unificarea se poate obține prin repetarea aceluiași 
tip de poligon. Un bun exemplu, cules de daia aceasta din 
producţia modernă, este peisajul din « Cadaquts » al lui 
André Derain, unde orașul văzut din depărtare se rezolvă 
într'o structură de pentagoane și dreptunghiuri. Dar aci 
este întrebuințată și schema. triunghiulară, care conține 
întreaga lor multiplicitate. Unitatea obținută este în con- 
secință foarte strictă, deşi varietatea pe care ea o conține 
este mai mică şi impresia generală rămâne mai monotonă. 
Este evident că tot ce am spus despre acţiunea unifica- 
toare a direcțiilor şi a identităţii lineare şi poligonale, folo- 
sind numai exemple din pictură, poate fi repetat și pentru 
sculptură sau arhitectură. Unificarea prin aceste mijloace 
operează și aci. Arcul plin-cintru al romanicului și ogiva 
gotică, verticalismul acestuia şi orizontalitatea palatelor 
Renașterii, cupola barocă și voluta rococo sunt deopo- 
trivă forme și direcţii care prin revenirea lor în interiorul 
aceluiași ansamblu arhitectural îi dă unitatea necesară. 
Ceea ce este mai interesant este că și artele care se des- 
voltă în timp folosesc uneori unificarea prin repetarea ace- 
luiaşi element. Se cunoaște astfel rolul pe care îl joacă 
leit-motivul în drama muzicală a lui Wagner, variațiile 


„muzicale pe aceeași temă, apoi expresiile sau caracteri- - 


zările care revin necontenit în zugrăvirea unor caractere 
dramatice sau epice. Astfel în « Războiu și Pace» de Leon 
„Tolstoi, pictura corpolentului, bunului și abulicului Kara- 
tajew reia necontenit comparaţia cu sfera 5, iar Agamiţă 
Dandanache al lui Caragiale evocă mereu succesele elec- 


torale ale familiei sale încă din anul 1848: reveniri de mo- 


cererea 

tive care în astfel de compoziţii lucrează ca un factor de 
integrare și unificare. Unificarea în interiorul unui contur 
Joacă apoi un anumit rol și în poezie. Gruparea versurilor 
în „Strofe, întrebuințarea formelor fixe, precum sonetul, 
glossa sau rondelul, obțin un contur grafic care îşi are 
sensul lui. Poeţii se arată totdeauna preocupaţi de compo- 
ziţia tipografică a paginei și volumului. Printre ei, un 
Mallarme este unul dintre cei mai atenţi la aspectul plastic 
al tipăriturilor lor și unul care urmărea pe această cale o 
sporire a valorii estetice. Cu privire la el, criticul francez 
Albert Thibaudet a putut spune că: « Pagina, cartea, ca 
şi versul, realizează pentru el o ordine ideală de coexistenţă, 
de simultaneitate » 4, 

Un alt principiu al unificării este subordonarea sub un 
motiv dominant. Esteticianul Th. Lipps l-a numit princi- 
piul «subordonării monarhice»5. Multe opere de artă sub- 
ordonează întreaga lor masă unui singur element. Rela- 
tarea totalului la acest motiv predominant este una din 
particularitățile cele mai importante în structura unitară 
a anumitor opere de artă. Așa, de pildă, în domul gotic, 
nava care compune lungimea edificiului este raportată la 


turnul care îl termină. Cum însă nava se încrucișează către 


una din extremităţile ei cu transeptul, acesta din urmă 
rămâne fără niciun raport cu turnul ridicat la cealaltă ex- 
tremitate. Din această pricină, arhitectul înalță adeseori un 
turn mai mic în punctul întâlnirii năvii cu transeptul, obt. 
nând o structură monarhică dispusă într'o ordine descen- 
deniă. Pentru pictură, un exemplu în acelaşi sens poate fi 
găsit în «Dimineaţa» lui Philipp Otto Runge, unde corul 
îngerilor plutind în aer se dispune circular în jurul moti- 
vului "compozițional al personajului alegoric, din mâna 
căruia se desface un crin uriaș. Tot astfel Rembrandt sub- 
ordonează în pânzele sale toate elementele tabloului, izvo- 

rului de lumină care le scaldă deopotrivă şi adeseori ră- 
mâne nereprezentai. Din punctul în care strălucirea lui se 
răsfrânge mai puternică, până la periferia semi-obscură, 
toate motivele compoziţiei se subordonează misteriosului 
focar de lumină. Subordonarea monarhică poate juca un 
anumit rol şi în muzică. Cele câteva note care răsună la 
începutul Simfoniei a V-a de Beethoven constitue motivul 
dominant al întregului. El conţine virtualmente parcă 
toate desvoltările sonore viitoare, se diversifică și se com- 
plică, revenind apoi îmbogăţit cu tot ce a lăsat în urmă 6. 
Toată simfonia trăiește astfel în relaţie cu motivul prin 
care ea debutează și care o domină în adevăr. În acelaşi 
fel, eroul unei tragedii clasice și soarta lui internă şi ex- 
ternă determină acţiunea tuturor celorlalte personaje. Nici- 
unul nu este lăsat să se desvolte pe seama sa. Toate sunt 
subordonate eroului și se definesc în caracterul și mani- 
festările lor abia prin relaţie cu el. Ele sunt prietenii sau 
dușmanii eroului, însoțitorii, confidenţii sau servitorii lui. 
Analogia ne-ar putea face să spunem că structura unei 
tragedii clasice franceze oglindește constituţia politică ab- 
solutistă a regalității lui Ludovic al XIV-lea. 

Repeţirea când se produce în mod regulat constitue 
ritmul. Ritmul „poetic este revenirea unor sunete accen- 
tuate, după un număr egal de sunete neaccentuate. Unifi- 
cării prin ritm i se adaugă în poezie, unificarea prin rimă, 
identitatea sunetelor la sfârșitul a două versuri începând | 
dela' consoana de sprijin a ultimei silabe. Pentru ca rima 
să lucreze însă ca un factor mai puternic de unificare se 
cuvine ca varietatea pe care ea o subsumează să De destul 
de mare. Cum pe. de altă parte, sunetele unificate prin 
rimă aparţin unor cuvinte, adică unor noţiuni, este necesar 
ca acestea să fie cât mai variate, în dublul înţeles de a 
avea accepţiuni cât mai felurite și de a aparţine unor 

forme verbale cât mai diverse. Același cuvânt pus la finele 
a două versuri realizează cea mai desăvârșită identitate 
sonoră şi totuși el nu este resimţit ca rimă. De asemeni, 
două cuvinte deosebite aparţinând unor forme verbale 
de același fel, cum ar fi de pildă două participii, două 
verbe la infinitiv, două substantive la același caz, sunt 
înregistrate numai ca niște rime sărace. Rima nu ajunge 


/ la întreaga ei eficiență decât atunci când unifică prin 
ler S = SE r 
\ identitate sonoră reprezentări intelectuale și forme verbale 


dintre cele mai îndepărtate. S'ar părea că ritmul este un 
mijloc de unificare numai în artele succesive, în muzică 
şi poezie. Dar vechea clasificare a lui Lessing între arte 
ale succesiunii și simultaneităţii a trebuit mai de mult să 
fie părăsită. După cum încă dela începutul veacului trecut 
a observat Herbart, orice operă de artă este succesivă 
întru cât cere un timp de percepţie și este simultană, în- 
tru cât reconstitue în cele din urmă un tot unitar”. Din 
această pricină, am văzut că operele de artă, oricare ar fi 
clasa căreia îi aparțin, folosesc deopotrivă mijloace de 
unificare succesive și coexistenţiale. Așa se întâmplă și cu 
ritmul, care operează deopotrivă și în clasa artelor spa- 
Dale, Se vorbeşte despre ritm mai cu seamă în arhitectură, 
unde succesiunea regulată a plinurilor și golurilor, a co- 
loanelor despărțite prin intervale egale, a metopelor alter- 
nând cu triglifele în cuprinsul frizelor, alcătuesc o struc- 
tură analoagă ritmului muzical sau poetic. 

In sfârșit, un alt mijloc de unificare este ceea ce am 


, numit încă dintr'un capitol anterior (III, 2) motivul. După 
`" cum am arătat, nu se poate distinge între motiv și manife- 
„starea lui externă, între conţinutul intelectual al unei opere 


şi forma ei. Aceste două planuri sunt intim întrepătrunse 
în realitatea vie a artei. Dar în chipul de a apărea al operei, 
în felul cum ea se adresează simţurilor noastre, ceea ce 

cu un cuvânt se numește forma ei, există două categorii 
felurite. Există o formă generală și una individuală. Când 
maeştrii. Renaşterii recomandau forma triunghiulară sau 
piramidală a compoziţiei, ei o făceau fără consideraţie pen- 
tru individualitatea operei. Scene dintre cele mai felurite 
puteau fi deopotrivă unificate prin integrarea Jor în contu- 
rul triunghiular. Dar există opere care manifestă o unitate, 
cu neputinţă de generalizat într'o clasă a mijloacelor unifi- 
catoare. Așa «Cina » lui Leonardo da Vinci este unificată 
prin conturul dreptunghiular care conţine personajele și 
care revine, subliniindu-l, în dreptunghiul feţei de masă 
care atârnă în partea ei anterioară. « Cina » este apoi unifi- 
cată şi prin ritmul în care sunt grupate personajele, câte 
două grupuri de persoane dispuse în dreapta și stânga lui 
Isus și înclinate alternativ în unghiu ascuţit și obtuz cu 
orizontala mesei. Dar acestea sunt mijloace de unificare ca- 
pabile de a fi folosite şi de alte compoziţii. Ceea ce deter- 
mină aspectul individual al operei este momentul psiho- 
logic pe care îl înfățișează, acela în care Isus rostind cuvin- 
tele: «unul dintre voi mă va vinde», provoacă în fiecare 
dintre apostoli reacţiuni adecuate felului particular al ca- 
racterului lor, deşi unitare în raport cu motivul lor comun. 
Momentul psihologic, despre care vorbim, este forţa plastică 
intimă a operei, forma ei internă, amintită de Plotin. Tot 
astfel forma internă a unei coloane, care o constitue ca o 
unitate, este raportul gravitaţiei cu rigiditatea, prin care 
coloana poate “sprijini masa arhitecturală care o apasă. O 
coloană prea subţire pentru greutatea arcului de boltă care 
se odihnește pe ea, nu se compune cu restul construcției, 
nu se unifică cu ea, rămânând acolo un element neintegrat 
şi caduc. Forma internă a unei tragedii este caracterul 
eroului principal care motivează nu numai faptele lui, dar 
şi pe acele ale celorlalte personaje cu care el intrând în 

conflict, determină laolaltă desfășurarea generală a ac- 
ţiunii. 

Un cuvânt trebue spus și despre relaţia în care izolarea 
stă cu unificarea. Deși nevoile analizei ne-au făcut a di- 
stinge între aceste două particularităţi ale structurii arti- 
stice, acţiunea lor merge tot timpul mână în mână. Căci 
fără îndoială că printre mijloacele unificării trebue să tre- 
cem şi izolarea, după cum printre mijloacele izolării trebue 
să numărăm și unificarea. O operă este mai unitară prin în- 


sm SĂŞI forţa izolării ei de restul realităţii. Tot astfel ea este 


mai bine izolată, când perfecta ei unitate intimă o constitue 
ca un organism sustras tuturor determinărilor exterioare. 


c) CLARIFICAREA 


Faţă de caracterul întâmplător şi desordonat în care se 
înlănţuese stările noastre de conștiință în unitatea expe- 
rienței, am văzut că arta reprezintă o încercare de organi- 
zare, ale cărei procedee mai importante le-am analizat mai 
sus. Dar spre deosebire de organizarea prin gândire știinţi- 
fică, arta nu renunţă la felul sensibil al experienţelor noa- 
stre, ci dimpotrivă, îl sporeşte. Un alt moment constitutiv 
al operei de artă este în consecinţă clarificarea. Cercetarea 
poate cu siguranță distinge în cunoașterea lumii, mai ales 
așa cum ea se produce într'o mentalitate civilizată, pă- 
trunsă mai mult sau mai puţin de disciplina științei, un 
conţinut perceptiv ș și unul noematic, aspectul și semnificaţia 
lui. Dosajul acestor două elemente se produce de cele mai 
multe ori în avantajul celui din urmă. Puţină lume privind 
un copac sau un țărm de ape vor reţine înfățișarea lor strict 
individuală, aşa cum ea este dată în conţinutul perceptiv. 
Cei mai mulți vor identifica numai aceste obiecte, le vor 
înţelege, legându-le de clasa generală din care ele fac parte. 


E 
ii 
ja 

Distingem în lucruri mai cu seamă categoria lor. Motivul 
acestei atitudini se găsește, după Bergson, în interesul 
practic cu care ne orientăm în deobște în mijlocul lumii. 
«Ceea ce văd şi ceea ce aud din lumea exterioară, scrie 
Bergson, este numai ceea ce extrag simţurile noastre pentru 


-a ne lumina conduita. Tot astfel ceea ce cunosc cu privire 


la mine însumi este numai ceea ce răsare la suprafață și ia 
parte la acțiune. Simţurile şi conștiința mea nu-mi dau din 
realitate decât o simplificare practică. In viziunea pe care 
ele mi-o oferă despre lume și despre mine însumi, diferen- 
ele inutile omului sunt şterse, asemănările utile sunt accen- 
tuate și astfel se desemnează mai dinainte căile pe care ac- 
țiunea le va urma. Aceste căi sunt acelea pe care întreaga 
umanitate, înainte de mine, a trecut. Lucrurile au fost cla- 
sate în vederea folosului pe care îl putem scoate din ele. Şi 
ceea ce percep este tocmai această clasificare, mai mult 
decât coloarea și forma lucrurilor » t. Dar în opera de artă, 
produsul unor individualităţi care, după un Schopenhauer 
sau Bergson, au izbutit să se elibereze de obștescul comían- 
dament al practicei, dosajul dintre conţinutul perceptiv și | 
noematic ajunge la un alt raport. Fără îndoială că un peisaj 
sau un portret poate fi gândit și în sfera unei clase generale 
de obiecte, recunoscând că peisajul este o livadă sau portre- 
tul este al unui florentin din veacul al XV-lea. Fără îndoială 
că operele pot avea un motiv. Ceea ce însă interesează mai 
mult decât categoria lor, este în peisaj sau portret jocul li- 
niilor, armonia colorilor, efectele luminii. O atitudine orien- 
tată exclusiv estetic va tinde chiar la o eliminare cât mai 
completă a conţinutului noematic. Încă din Antichitate, 
Platon defineşte obiectele frumoase prin izolarea lor de orice 
semnificaţie, prin îndepărtarea oricărui motiv. « Ocupân- 
du-mă despre frumuseţea figurilor, scrie el în Philebos, nu 
vreau să vorbesc despre acelea la care se va gândi mai în- 

tâi mulţimea, cum sunt formele fiinţelor vii sau figurile 
din tablouri. Eu mă gândesc numai la ceea ce este drept sau 
curb, plan sau spaţial, obţinut prin compas, riglă sau 
echer. .. Căci numai acestea nu suni frumoase pentru ceva, 
ci în sine și prin origină ». Continuând marea tradiţie an- 
tică, un Winckelmann trece în rândul momentelor consti- 
tutive ale frumuseţii artei, lipsa ei de semnificaţie, care o 
face deopotrivă cu apa curată, socotită cu atât mai pre- 
ţioasă, cu cât are mai puţin gust 2. Este drept că pentru un 
Kant numai frumuseţea liberă a naturii, nu și aceea a artei, 
este obiectul unei satisfacţii fără concept, Dar artiștii au 
înţeles totdeauna că această formulă poate fi aplicată și ope- 
relor lor. « O figură bine desemnată, notează Baudelaire în 
legătură cu Delacroix, îți insuflă o plăcere cu desăvârșire 
străină de subiect. Voluptuoasă sau teribilă, figura aceasta 
nu-și datorește farmecul decât arabescului pe care îl înscrie 
în spaţiu ) 5. Ceea ce ne vorbește prin artă este până la un 
punct forţa și bogăţia lumii sensibile, neatârnată de sem- 
„nificaţia ei intelectuală, morală, religioasă sau de alt fel. 

Clarificarea ca un moment constitutiv al artei nu im- 
plică pentru operele ei obligaţia de a înfățișa numai plăs- 
muiri clare, adică bine conturate și bine luminate. Pictura 
a obţinut adeseori cu succes reprezentarea clar-obscurului, 
a contururilor care se desprind din ceaţă, a luminilor tremu- 
rătoare răsfrânte de o suprafaţă lucie, a desișurilor de 
pădure. Muzica și poezia au știut de asemeni să reprezinte 
sentimentele și în general stările de spirit fără formă de- 
terminată, presimţirile, revelaţiile fugitive, tendinţele in- 
stabile şi echivoce, acel «nu știu ce şi nu ştiu cum» al 
poetului nostru. Au fost chiar teoreticieni cari au recuno- 
„scut tocmai în această regiune incertă a conștiinței, dome- 
niul propriu al poeziei. Renumitul «je ne sais quoi» al lui 
Bouhours, în veacul al XVII-lea, misticismul romantic, 

vagul GE sunt tot atâtea principii ale unei estetice 
care recunoșteau în lipsa de claritate însușirea de căpetenie 
a materialului propriu zis poetic. Fără a cădea în acest 
exces, trebue să recunoaştem că lipsa de claritate are și ea 
drept de cetate în artă, atunci când este tratată cu clari- 
tate artistică. Există în adevăr o claritate a neclaru lu 
Ceea ce este misterios, fluent și nehotărît poate fi resimţit 
în operele artistice în toată forța caracterului său sensibil. 
Aria poate să-şi îndrepte acţiunea de clarificare și asupra 
acestor aspecte ale naturii sau ale sufletului omenesc. 
Care sunt însă mijloacele clarificării? Fără îndoială că 
acţiunea de izolare și unificare sporește înfăţișările artei în 
însușirile sensibile. Feluritele momente constitutive ale 
artei lucrează în colaborare. Acţiunea unuia din ele poten- 
ţează pe a celorlalte. Așa se întâmplă că izolarea aspectului 
artistic din legăturile care îl unesc cu restul realităţii dă 
calităţilor lui sensibile mai mult relief. Când percepem un 
obiect în conexităţile lui spaţiale sau temporale, ca partea 
unui întreg, ca o verigă dintr'un lanţ, ca o cauză sau un 
efect, îl percepem mai puţin drept ceea ce este el în 
realitatea lui strict individuală, care este totdeauna o reali- 
tate sensibilă. Cunoştinţa raportată la totalitatea unui în- 
treg spaţial sau la aceea a unei serii temporale este accen- 
tuată noematic. Înţelesul atârnă mai greu într'o astfel de 
cunoștință decât conţinutul perceptiv. Dimpotrivă, prin 
izolare, conţinutul perceptiv devine mai bine accentuat, în 
timp ce semnificaţia este împinsă în planuri mai umbrite. 
Tot astfel unificarea, prin gruparea elementelor unui aspect 
către centrul lui, solicită nu numai izolarea, dar și clarifi- 
carea lui. Căci fără îndoială, percepem mai bine ceea ce 
este organizat și unificat, decât ceea ce este haotic și dis- 
parat. Dar în afară de aceste mijloace cu totul generale ale 
clarificării, există unele ţinând de firea specială a feluri- 

telor arie. Enumerarea lor sistematică și integrală cade în 
sarcina teoriei diverselor arte. Aci, ca şi în cazul celorlalte 
momente constitutive ale frumosului artistic, trebue să ne 
mulțumim cu câteva exemple. 

„Unele mijloace ale clarificării se raporiă la direcţii și 
dimensiuni. Fără îndoială, orice obiect în spaţiu are o 
înălțime, o lăţime și o adâncime. Dar numai în percepţia 
operelor plasticei dimensiunile capătă un relief deosebit. 
Astfel, un templu grecesc ni se pare a se desvolta mai cu 
seamă în lăţime, pe când o biserică gotică urcă în înălțime. 
Pentru a obține acest efect, templul grecesc întrebuinţează 
colonada; pe când goticul folosește turnul și săgeata lui. 
Când arhitecţii Renașterii, voiau să marcheze orizontala, 
ei trăgeau câte un rând de ciubucuri între etaje, ca de pildă 
în Palazzo Medici al lui Michelozzi, din Florenţa. Uneori 
însă era subliniată verticalitatea, ca în Palazzo Rucellai 
al lui Leon Battista Alberti, prin ajutorul șirului de coloane 
plate așezate între ferestrele fiecărui etaj. Adâncimea este 
marcată mai cu seamă în interiorul monumentelor arhi- 
tectonice, de pildă prin colonadele care se desfășoară de o 
parte și de alta a navei în catedralele gotice. Marcarea di- 
mensiunilor se petrece și în pictură sau sculptură. Pentru 
înălțime și lăţime, operaţia marcării este mai ușoară în 
pictură, care se desfășoară în planul bidimensional. Adân- 
cimea este obţinută prin articularea tabloului în mai mulie 
planuri succesive, fiecare din acestea fiind ocupate de câte 
un obiect micșorat după legile perspectivei. Sculptura se 
desfășoară în spaţiul tridimensional și are posibilitatea să 
accentueze oricare dintre dimensiuni. Cum însă operele ei 
sunt în deobște privite din afară, cu ușurință ele ne-ar 
puiea apărea comprimate în plan. Din această pricină, ade- 
seori sculptorii combină perspectiva frontală cu cea late- 
rală, întorcând capul statuei către dreapta sau stânga 

privitorului și făcându-ne astfel să percepem și adân- 
cimea ei. 

Alteori sunt evidenţiate cu multă energie formele. Așa 
făcea un Polyclet în a Doryphorul» său, când accentua 
linia de îmbinare a trunchiului cu picioarele, stilizând-o în 
forma unei curbe regulate. Stilizarea este de altfel un pro- 
cedeu mai general în artele plastice, constând din reducerea 
formelor vii la schema lor geometrică. Simplificarea contu- 
rului aparențelor vii prin apropiere de tipul lor rațional 
este unul din cele mai eficace mijloace de clarificare a for- 
mei. Ea a fost întrebuințată totdeauna, în tot cazul cu mult 
înaintea cubismului modern, care nu este decât excesul 
acestui procedeu. Un exces care nu aduce decât o retrogra- 
dare a organicului la inorganic, a naturii vegetale și ani- 
male către mineral și care nu dovedeşte decât în ce măsură 
a sărăcit fantazia unora dintre artiștii moderni. 

Clarificarea coloristică are ai ea un întins câmp de apli- 
cație. Un ochiu de rând percepe rareori nuanțele colorii, 
gradele ei felurite de saturație, claritate și luminozitate, 
Cine se mulțumește să identifice o coloare, o face de obiceiu 
prin asimilare cu aparenţa ei cea mai saturată. Obiectele 


- sunt pentru majoritatea oamenilor roșii, albastre, galbene, 


etc., înțelegând de fiecare dată roșul, galbenul, albastrul 
cel mai saturat. Este destul să auzim povestindu-se despre 
feţe galbene ca ceara, despre ochi albaştri ca cerul, despre 
un păr negru ca pana corbului, pentru a ne convinge că în 
percepţia și amintirea colorilor, oamenii sunt lipsiţi de obi- 
ceiu de sentimentul oricărei nuanţe. Întemeindu-se pe astfel 
de experiențe, un psiholog ca Herring a putut construi 
noţiunea « colorilor memoriei » (Gedăchtnisfarbe), care sunt 
totdeauna colorile cele mai saturate £. In această monotonie 
și simplitate a sistemului coloristic obştesc, pictura intro- 
duce varietate și nuanţare, întrebuinţând alături de colorile 

locale, tonurile şi valorile. In felul acesta reușește pictorul 
să vrăjească în faţa noastră un univers coloristic de o mare 
forţă și fecunditate. 

In același fel lucrează poezia. Orice limbaj omenesc este 
plin de locuri comune, de expresii consacrate. Poetul se 
pricepe să desfacă aceste clișee, sancţionate printr'o între- 
buinţare generală și să asocieze cuvintele limbii după ra- 
porturi inedite. Limba capătă pe această cale o vieaţă nouă 
şi conţinuturi care rămâneau disimulate sub locurile co- 
mune tradiţionale, devin acum exprimabile. Tezaurul lin- 
guistic, vocabularul şi formele omului de rând sunt apoi cu 
totul reduse. Din miile de cuvinte ale unei limbi culte, omul 
obișnuit întrebuinţează abia câteva sute, felurite după pro- 
fesia și clasa socială căruia îi aparţine, dar niciodată prea 
numeroase. Limba poetului este mai bogată și facultatea 
sa de a exprima devine mai întinsă. Această bogăţie a 
termenilor permite apoi acordarea lor cu observaţii sau ex- 
perienţe intime mai diferenţiate și creează astfel virtutea 


proprietăţii. Uneori proprietatea este însă depăşită și tocmai 


întrebuinţarea improprie a cuvintelor, ca în metaforă, este 
menită să sporească intuitivitatea limbii. Metafora este 
apoi numai una din numeroasele figuri verbale sistemati- 
zate de vechea retorică: hiperbolă, catachresă, sinecdocă, 
metonimie, antonomază, etc., a căror funcţiune este deopo- 
trivă a spori în imaginaţia cetitorului imaginea concretă a 
lumii. În această privinţă cercetarea modernă a produs 
unele îndoieli de care trebue să luăm act. Incă din Antichi- 
tate poeziei i se rezerva un rol deopotrivă cu al plasticei, 
rolul de a evoca lucrurile în aparenţa lor sensibilă. Ut pic- 
tura poesis, spuneau cei vechi. Lessing, care a izbutit să 
tragă linii precise de demarcaţie între plastică și poezie, ră- 
mânea totuşi la aceeași concepţie cu privire la scopul unitar 
al acestor două arie, deosebite numai prin mijloacele pe 

care ele le întrebuinţează pentru a-l atinge. Poezia, spunea 
Lessing, evoacă prin povestire; plastica prin prezentare în 
spaţiu. Abia în zilele noastre vechea idee despre unitatea 
poeziei cu plastica a primii un atac mai masiv. Astfel, 
pentru un Th. A. Meyer sau M. Dessoir, cuvintele limbii 
sunt încărcate cu o energie sentimentală egală cu aceea a 
intuiţiilor concrete, pe care ele o degajează chiar atunci 
când nu trezesc reprezentări ale imaginaţiei, cum în reali- 
tate nu se întâmplă niciodată 5. Numai fiindcă termenii 
abstracţi ai limbii stârnesc aceleași sentimente ca și intui- 
ţiile sensibile corespunzătoare, ni se pare că le avem și pe 
acestea din urmă, deşi în realitate ele xu apar de loc con- 
ştiinţei. Să ne închipuim de altfel ce tumult și ce confuzie 
ar provoca în mintea noastră încercarea de a traduce în 
imagini comunicările limbajului. Nici metafora, nici ceilalți 
tropi nu urmăresc de fapt acest rezultat. Ei nu urmăresc 
şi nici nu obţin să ne transmită intuiţiile lucrurilor, ci nu- 
mai de a le face mai impresionante, de a le însoţi cu un 
coeficient mai intens al trăirii. Clarificarea nu ar lucra în 
cazul acesta în sensul promovării într'o lumină mai vie a 
conștiinței a conţinutului perceptiv al lucrurilor ci a conți- 
nutului lor sentimental. Și cu toate acestea nu mi se. pare 
că limbajul poetic este lipsit de orice virtute intuitivă. Pe 
trunchiul sentimentului poetic al lucrurilor, înfloresc nume- 
roase imagini de-ale lor, numai că acestea nu sunt dedu- 
blări imaginative ale întregurilor, ci revelații a unuia 
sau altuia din aspectele lor sau sclipiri fugitive a masei- 
lor indistincte și pitoreşti. Poezia nu proiectează în ima- 
ginaţie, ca pe un ecran, filmul bine luminat al univer- 
sului vizibil. Ea favorizează mai de grabă o viziune im- 
presionistă a lumii și puterea ei intuitivă nu apare pro- 
blematică decât acelora care îi cer vizibilitatea distinctă 
a unei căpii fotografice. 

d)-IDEALIZAREA 


Prin operația izolării, ordonării şi clarificării fragmentul 
de materie sau grupul de fapte ale conştiinţei prelucrat de 
artist a dobândit o însușire ideală, care alcătuește un al 
pairulea moment constitutiv al operei de artă. Izolată din 
înlănțuirea aspectelor și evenimentelor şi constituită ca o 
unitate care pare a avea principiul determinării în ea însăși, 
opera de artă nu mai aparţine lumii experienţelor noastre 
comune, în care orice realitate este legată cu altele și de- 
terminată de acestea. Pe de altă parte, cum opera de artă 
înfățișează un conținut perceptiv, accentuat cu atât mai 
energic cu cât semnificaţia lui este împinsă mai în umbră, 
se poate spune despre ea că mai mult apare, decât există. 
Categoria existentului presupune reprezentarea unui sub- 
strat, adică a unei realităţi care stărue independent de 
chipul în care ea apare conștiinței și necondiționată de 
funcțiunile ideale prin care spiritul o ia în stăpânire. Ori- 
care ar fi varietatea aparenţelor lui, existentul rămâne 
identic cu sine și stăruind chiar după stingerea ultimei 
conştiinţe omenești. Opera de artă nu aparţine însă exi- 
stenţei, ci aparenţei. Ea este un mod de a apărea al lucru- 
rilor și este, ca atare, condiţionat și corelaționat cu unele 
funcțiuni ale spiritului, precum vizualitatea, audiţia, imagi- 
papa, ete. Deşi în teorie pură, după cum s'a încercat și în 
șirul acestor paragrafe, opera de artă poate fi considerată 
neatârnat de conștiința care o reflectă, pentru a putea de- 
termina pe această cale particularităţile structurii ei obiec- 
tive, progresul cercetării trebue să arate că ne găsim aci 
în faţa unei simple ipoteze şi că după adevărul complet 
al lucrurilor, arta rămâne totdeauna corelaţionată cu spi- 
ritul omenesc. Fiind un fel de a apărea, ea este un fel de 
a apărea pentru conștiința umană, Particularităţile struc- 

turii ei sunt în mod permanent adaptate funcţiunilor con- 
științei. Izolată din mijlocul lumii, ERC de ea, 
simplă aparenţă, trebue să recunoaștem artei o însușire 
ideală. i Wë l 
Idealitatea artei se poate determina însă şi prin preci- . 
zarea raportului ei cu categoria realului. Numim real tot 
ce poate intra în țesătura experienţei EE practice, tot 
ce ne poate influenţa întrun chip See voinţa. la acest 
înțeles o fantomă este reală atâta timp cât GE în ea și 
ne comportăm în consecinţă. În momentul în care pierdem 
această credinţă și recunoaștem fantoma ca fantomă, ca 
simpla proiecţie a unei reprezentări a spiritului, ea EES 
ireală şi ideală. Idealitatea artei nu este însă a irealităţii. 
Irealitatea se opune realităţii în cuprinsul aceleiași sfere. 
Ele sunt produsul unei măsuri comune. Realitatea sau irea- 
litatea unui lucru se precizează pentru noi prin EE 
lor raportare la practică. Cu operele artei se întâmplă Se 
altfel. Idealitatea artei este areală. Arta nu este evaluată 
de noi în raport cu practica. Opoziția ei faţă de Seed 
nu este a irealităţii. Arta se opune realităţii dintr o altă 
sferă. Un portret nu este o fantomă şi nici măcar iluzia 
unui om viu. Este destul să privim portretul prin stereo- 
scop și să provocăm iluzia realităţii lui EE cu con- 
ştiinţa că ne găsim numai în faţa unei iluzii, adică a unei 
irealităţi, pentru ca însușirea estetică a portretului să dis- 
pară. Lipsite de caracter estetic sunt și toate acele picturi 
din categoria numită «trompe l'œil». Constatarea atribu- 


tului de arealitate al artei ne îngădue să judecăm la justa, 


ei valoare o teorie ca aceea a lui Konrad Lange, pentru 

î i ă serii de reprezentări, dintre 
care arta se întregește din două serii de rep tări, n 
care una favorizează iluzia (prin asemănare cu formele și 
colorile obiectelor din natură, prin situare în perspectivă, 
etc.), iar cealaltă distruge și anulează această iluzie (prin 

„ vizibilitatea procedeelor tehnice, prin stilul personal al tra- 
| tării artistice, etc.) |. Arta, ca unitate estetică, nu urmă- 
 reşte nici să stârnească iluzia, nici s”o corecteze, pentrucă 
"aparenţa ei se desvoltă întrun plan exterior distincției 
dintre realitate și ircalitate şi anume în planul arealităţii. 
"Am spus, arta ca unitate estetică, deoarece prin elementele 
extraestetice pe care le cuprinde, prin suma valorilor so- 
ciale, morale, teoretice sau religioase pe care le subsumează 
în unitatea estetică a operei și în măsura în care aceste 
valori sunt considerate separat și desprinse din unitatea 
lor, este evident că arta se poate întreţese cu vieaţa prac- 
tică și are în această calitate o incontestabilă realitate. 
Pentru a obţine această înălțare în planul ideal al area- 
` lului, arta întrebuinţează în afară de mijloacele generale 
analizate până acum, o seamă de mijloace speciale. Mai 
întâi, în ce priveşte artele figurative, ele renunţă la una 
sau alta dintre dimensiunile sau calităţile realităţii. Pictura 
și desemnul amputează dimensiunea adâncă a obiectelor, 
reprezentând spaţiul în plan. Sculptura renunţă la co- 


loarea reală a obiectelor, înlocuind-o cu aceea uniformă a ` 


materialului pe care îl foloseşte. Dacă totuși Grecii își co- 
lorau statuele sau întrebuinţau pietre preţioase colorate, 
ca în cazul statuei Athenei din cella Parthenonului, dato- 
rită lui Phidias, aceste colori nu erau niciodată ale reali- 
tății. Coloarea nu urmărea decât să adauge valorii plastice 
o nouă valoare decorativă sau să îmbogăţească statua 
Zeului cu nişte materiale preţioase, ca un semn al reve- 
renţei cu care se cuvenea a fi înconjurată și, în acest din 
urmă caz, din niște motive religioase, extraestetice. In- 
tenţia decorativă este evidentă și într'o statue ca Bee- 
thoven a lui Max Klinger, unul din puţinii sculptori colo- 
riști moderni. Dar aci tendinţa arheologizantă, apro- 
pierea programatică de Greci, poate să fi lucrat ca un alt 

motiv. Niciodată coloarea în sculptură n'a urmărit să mo- 
difice caracterul ei areal, așa cum ar face viziunea stereo- 
scopică în pictură. Raţiunile coloarei în sculptură trebuesc 
totdeauna căutate în altă parte. 

Materialele artei se adresează apoi numai simţurilor su- 
perioare, văzului sau auzului, adică acelor simţuri care în- 
registrează însuşirile obiectelor ca ceva străin de noi și de 
sfera determinărilor noastre practice. Prin forma lor, prin 
coloarea şi structura lor aparentă, prin sonoritatea lor, lu- 
crurile ne rămân exterioare. Prin temperatura lor însă, 
prin gustul sau prin mirosul lor, ele pătrund în noi, se 
amestecă cu sensaţiile pe care le primim dela organele 
noastre şi pot deveni motivul unor acţiuni de apropiere și 
însumare a lor în propriul nostru organism sau de îndepăr- 
tare şi eliminare a lor. Neutralitatea practică a materia- 
lelor este o regulă dela care arta nu se îndepărtează nicio- 
dată. Simfoniile de parfumuri pe care le închipuia eroul 
romanului a A Rebours » al lui Huysmans, dacă ar fi fost 
realizate vreodată, n'ar fi avut o valoare estetică mai mare 
decât statuele de șocolată și catedralele de zahăr expuse 
uneori în vitrinele cofetăriilor. Neutralitatea practică a 
materialelor artistice face din ele obiectul unor intuiţii de 
tipul intuiţiilor intelectuale. După cum ideile ca niște exi- 
stenţe separate de noi, aparţin unei sfere eterogene şi ideale, 
tot astfel și însuşirile vizuale sau auditive ale operelor de 
artă. Idealitatea lor se constitue astfel și pe această cale. 

Dar ideahiatea artei rezultă și din faptul că reprezen- 
tările ei par a aparţine mai mult decât domeniului reali- 
tăţii, aceluia al necesităţii. Incă din Antichitate, comparând 
poezia cu istoria, Aristoteles putea preciza în Poetica sa că 
«cea dintâiu e mai adevărată decât cea din urmă, istoria 
înfățișând numai ceea ce s'a întâmplat, pe când poezia ceea 
ce ar fi trebuit să se întâmple». Fără îndoială că în reali- 

tate principalul se amestecă tot timpul cu secundarul și 
esenţialul cu accidentalul. Această stare de lucruri o scoa- 
tem în evidenţă atunci când vorbim de iraţionalitatea rea- 
lului. Arta corectează această iraționalitate, apropiind lu- 
crurile și evenimentele de tipul lor necesar și raţional. In 
acest scop ea operează o alegere printre trăsăturile reali- 
tății, reținând esenţialul și îndepăriând accidentalul. Dar 
cum printre cele esenţiale există grade felurite, arta se pri- 
cepe să intensifice principalul, subordonându-i secundarul. 
Prin selecţionare, intensificare și ierarhizare izbutește arta 
să promoveze realitatea către forma ei necesară și so înalțe 
pe această cale într'o regiune ideală. Dar a selecţiona, a 
intensifica și a ierarhiza presupun numeroase acte de eva- 
luaţie. Ceea ce este esenţial sau întâmplător, principal sau 
secundar, de o importanţă mai mică sau mai mare, nu sunt 
niște date pe care conștiința le găsește mai dinainte con- 
stituite în experienţă, ci produsul preţuirii ei și ca atare 
niște elemente pe care abia conștiința le introduce în reali- 
tate. Să adăugăm că acţiunea de evaluaţie care despică 
masa realului în important de felurite grade și în neimpor- 
tant și întâmplător se face prin raportare la un anumit 
criteriu, la ideea unei anumite valori. Care este acest cri- 
teriu? Care este valoarea care dictează toate aceste evaluaţii 
şi se recompune din ele? O părere foarte veche a esteticei 
recunoaște această valoare în ideea normală a omului, în 
reprezentarea tipicului omenesc. O astfel de părere are însă 
nevoie de fundamentale corectări și precizări. Căci mai 
întâi nu este adevărat că arta a înfățișat vreodată un om 
în genere și că prin referire la el a executat ea totdeauna 
acele operaţii de evaluare pe care le-am amintit mai sus. 
Chiar statuara elenă, care trece drept prezentarea celui mai 
general tip omenesc, a arătat în feluritele ei epoce o prefe- 
rinţă marcată pentru una sau alta dintre vârstele omului. 


DAE ai tă 

Idealul efebului, al tânărului între 16 şi 20 de ani, ajuns la 
plenitudinea desvoltării sale fizice, nu se constitue decât 
în secolul al V-lea. Aceasta este vârsta Discobolului, a 
Doryphorului, a Diadumenului. In veacul al IV-lea și apoi 
în epoca elenistică, reprezentarea maturității, a bătrâneţii 
şi a copilăriei încep să intre în drepturile lor. Omul repre- 
zentat nu devine astfel mai puţin normal, ci își schimbă 
numai vârsta 2, Determinarea prin vârstă este una din 
aceea care particularizează mai puţin tipul omenesc și din 
acest punct de vedere arta grecească putea fi înţeleasă ca 
prezentarea unui om în genere, a tipicului uman. Când 
alte determinări se adaugă, provenind, fie din sex, naţio- 
nalitate, clasă socială, profesiune, caracter individual, 
fie din totalitatea acestora, generalitatea tipului omenesc 
se răstrânge mai mult și arta evoluează către forma ca- 
racteristică. Un grad anumit de caracteristicism este in- 
dispensabil reprezentărilor artei, dacă este vorba ca ele să 
nu degenereze în niște scheme cu totul inexpresive. Dar 
înfățișând indivizi diferenţiaţi după una sau alta din cate- 
goriile de mai sus, arta reprezintă totuși oameni și, prin 
urmare, însușirile absolut generale ale speţei noastre joacă 
un anumit rol, după cum atunci când reprezintă alte exem- 
plare animale sau vegetale, caracterele universale ale di- 
verselor speţe biologice intră şi ele cu o parte în reprezen- 
tarea artistică a exemplarelor care aparţin sferei lor. Atri- 
butele generale ale speţei rămân însă totdeauna învăluite 
în figuraţiile artei și nu ajung a fi percepute, decât atunci 
când lipsesc sau când sunt înlocuite, ca de pildă în acele 
caricaturi, produse artistice minore, în care un tip omenesc 
este stilizat după asemănarea lui cu unele animale sau un 
animal este silizat prin apropierea lui de tipul uman. In 
toate celelalte cazuri, însușirile specifice rămân latente în 
operele artei, ceea ce ne vorbește din ele fiind mai mult 

forța ai pregnanța individualității. Prin extragerea și inten- 
sificarea acestei energii a individualității, cu un succes pe 
care natura îl obține rareori în realitate, se completează 
acțiunea idealizatoare a artei. 

Trebue în fine repetat că momentele constitutive ale 
artei, ca realitate estetică, își sprijină acțiunea lor în- mod 
reciproc. Nu exagerăm nicidecum caracterul sistematic al 
construcției noastre spunând că fiecare din aceste momente 
constitutive este secundat de oricare dintre celelalte. Pen- 
tru obținerea unui produs unitar și al cărui scop este intrin- 
sec, adică a unei opere a tehnicei care atinge caracterul de 
totalitate şi perfecțiune al naturii, conlucrarea izolării cu 
ordonarea, clarificarea și idealizarea este indispensabilă. 
Lipsa unuia singur dintre aceste momente compromite va- 
loarea estetică a operei, care nu poate fi garantată decât 
de convergenţa lor. 


4. TIPURILE ARTISTICE 


Desvoltările noastre de până acum ne-au dus la convin- 
gerea că opera de artă este o modalitate de organizare a 
materiei și a datelor sensoriale ale conștiinței. Am analizat 
în paginele anterioare care sunt principiile fundamentale 
ale acestei organizări, recunoscându-le în izolare, ordonare, 
clarificare și idealizare. Arăiasem însă mai înainte că forma 
pe care'o ia o operă de artă atârnă de natura valorilor 
eteronome. subordonate unităţii sale estetice. Materialele și 
datele sensibile pe care le prelucrează aria nu au un ca- 
racter brut. Ele sunt străbătute de o semnificaţie și rapor- 
tate la anumite valori ale culturii, mai înainte ca artistul 


să le folosească în opera sa. Aceste materiale nu sunt nici 


brute, nici pasive. Ele sunt încărcate oarecum cu o forţă 
dinamică, în stare să determine forma viitoare a operei de 
artă. Apoi, elementele care printr'o operaţie de disociere 
strict teoretică primesc numele de conţinutul şi forma unei 
opere de artă se găsesc într'o relaţie funcţională perma- 
nentă. Forma unei opere de artă devine ceea ce conţinutul 
ei ideal de valori îi indică. Există deci feluri speciale ale 
izolării, ordonării, clarificării şi idealizării determinate de 
natura particulară a conţinutului de valori eteronome 
asupra căruia aceste procedee se aplică. Cercetarea noastră 
trebue să se îndrepte acum spre stabilirea acestor perma- 
nenţe funcţionale, descriind feluritele tipuri artistice. ` Inte- 

egem deci printr'un -tip artistic acea clasă logică în care 
sunt coordonate toate operéle artistice diferențiate analog 
în structura lor după natura înrudită a valorilor pe care 
aceasta le cuprinde. Fără îndoială că operele care intră în 
unitatea aceleiași clase, în cadrele aceluiași tip artistic, nu 
coincid întru totul, conținutul lor foarte personal determi- 
nând o formă strict individuală. Varietatea indefinită a 
operelor de artă nu poate face inutilă însă încercarea de a 
le stăpâni intelectualmente, grupându-le după afinităţile 
conţinutului și după similitudinele structurii lor. Vom cla- 
sifica feluritele tipuri artistice în ordinea celor patru mo- 
mente constitutive ale operei de artă, începând cu tipurile 
rezultate din modalităţile speciale ale izolării. 


a) SFÂNTUL, OMUL REPREZENTATIV ȘI OMUL DE RÂND 


Proiectarea în spaţiul artistic este un procedeu obştese 
al izolării. Spaţiul artiste se caracterizează totdeauna 
prin aceeași eterogeneitate și opoziţie faţă de spaţiul expe- 
rienţei practice, care face că în artele plastice, personajele 
figurate par a privi din lumea lor către noi, după cum noi 
privim din lumea noastră către ele. Dar spaţiul artistic, 
având totdeauna aceleași atribute, se desvoltă uneori cu 
mult deasupra liniei orizontului nostru, încât figurile în- 
scrise în cadrul lui sunt așezate la o înălțime inaccesibilă, 
departe parcă de planul existenţei reale şi de frământările 
ei. Acesta este între aliele cazul mozaicurilor bizantine, 
de pildă al teoriei de Fecioare şi Martiri înşiraţi pe friza 
interioară a bisericii S. Apollinare Nuovo din Ravena. 
Alteori figurile sunt readuse la linia orizontului și, cu toate 
că opuse, sunt totuși coordonate cu planul existenţei noastre. 
Un portret din Renaștere, unul din gentilomii sau patri- 
cienii din pânzele unui Raffael sau Tintoretto, sunt priviţi 

de pictor dela nivelul lui și nu dau niciodată impresia că 
domină existenţa. Aceasta nu se întâmplă nici chiar atunci 
când figurile pânzelor Renașterii sunt ale unor sfinţi, cari 
după întregul stil al aparenţei lor rămân totuşi ale unor 
nobili și patricieni. Marea lor distincţie face din ei niște 
figuri reprezentative ale timpului şi societăţii lor, peste care 
ei nu se ridică însă în absolut şi eternitate. S'a observat 
într'acestea că în naturalismul olandez și flamand, în pic- 
tura de gen a Ţărilor de Jos, figurile sunt adeseori cobo- 
ie sub linia orizontului, încât artistul pare a le privi 
de sus 1. Oamenii consideraţi astfel aparţin de obiceiu po- 
porului mărunt și scenele comune sau burlești în care sunt 
împlicaţi justifică această atitudine superioară a arti- 
stului. Să se observe în această privinţă fragmentul de 
stampă «Elefantul înarmat» al lui Hyeronimus Bosch sau 
«Şedinţa de muzică» a lui Adr. van Ostade. După cum, 
așa dar spaţiul artistic este superior, coordonat sau in- 
ferior spaţiului practic, rămânându-i în toate împrejură- 
rile opus, figurile înscrise în cadrul lui iau caracterul sfân- 
tului, al omului reprezentativ sau al omului de rând. Ceea 
ce determină în toate aceste împrejurări modalităţile izo-. 
Jä artistice este o anumită experienţă a umanului, un 


anumit sentiment de distanță socială faţă de om, prin 
„urmare o valoare eteronomă cu repercusiunile ei asupra 


structurii operei de artă. 

Dar faptul de a figura sfântul, omul reprezentativ sau 
omul de rând are numeroase alte consecinţe asupra parti- 
cularităţilor plastice ale operei. Artistul care înfățișează 
sfântul, se va feri de o caracterizare prea amănunţită a 
fizionomiei lui individuale și de redarea mișcării. Tipismul 
static al înfățișării lui se asociază mai bine cu transcen- 
dentalismul sacru. Dimpotrivă, omul reprezentativ, privit 
dela o distanță potrivită, va fi mai bine studiat în parti- 

cularitățile fizionomiei lui, totuși nu cu minuţia natura- 
listului, care permite acestuia din urmă să observe și să 
descrie grimasele și tarele cele mai intime. Cine privește 
cu superioritate pe semenii săi se găseşte în situaţia de a 
pătrunde în intimitatea lor psihologică cu o indiscreţie, pe 
care nu și-o permite niciodată deferenţa în care ne men- 
ţinem când frecventăm pe oamenii distinși și de seamă ai 
societăţii noastre. Sentimentul eteronomic al distanţei so- 
ciale mi se pare, așa dar, răspunzător și de gradul felurit 
de caracteristicism care s'a introdus în pictura Renaşterii 
și a naturalismului flamand. Pictura sfântului și a omului 
reprezentativ este apoi totdeauna individuală, deși din 
motive felurite. Sfântul rămâne unic pentrucă este absolut 
și etern. Semnificaţia lui nu se desăvârșește în societate. 
El ware deci nevoie să fie figurat în relaţie cu alte fiinţe. 
Chiar atunci când mozaicurile bizantine prezintă mai multe 
figuri sacre, ele nu compun un grup, rămânând fără relaţie 
unele față de altele, într'o succesiune de siaturi identice 
ca și înţelesul lor invariabil și etern. Unicitatea omului 
reprezentativ în portretele Renașterii provine însă din 
faptul că el este o fiinţă în care forţele sufleteşti s'au armo- 
nizat, integrând o personalitate autonomă. Sfântul este 
unic pentrucă stă deasupra vieţii sociale; omul reprezen- 
tativ pentrucă a reușit să se facă neatârnat faţă de ea prin 
personalitate. Omul de rând nu s'a ridicat însă la această 
demnitate. El este un produs al mediului său, un exemplar 
al turmei sale și din această pricină el nu poate fi carac- 
terizat decât integrându-l în acele scene de moravuri, scene 
de cârciumă, de intimitate domestică, de vieață profesio- 
nală, care au fost marea descoperire a naturalismului fla- 
mand. Omul reprezentativ al Renașterii este și el figurat 
adeseori însoţit de alte personaje, dar toate deopotrivă 
alcătuesc tot atâtea portrete. Relaţia dintre ele nu este 

atât de activă ca în naturalismul flamand, unde perso- 
najele nu există decât prin gruparea lor, prin împletirea 
lor în acele scene de intimitate sau de schimburi violente 
de pasiuni cum vieata poporului prilejuește atât de des. 
Distincția omului reprezentativ îl menţine în acea rezervă 


„superioară care îl împiedecă să se cheltuiască prea mult 


sau să se împărtășească cu o lipsă de măsură plebeiană. 
Mărginiţi în limitele personalităţii lor închegate și distinse, 
oamenii pânzelor Renașterii își rămân, chiar atunci când 
sunt figuraţi împreună, destul de exteriori și fiecare din 


„ei reclamă pentru el însuşi atenţia specială, îndreptată 


către caracterul lui particular, pe care o cere şi figura indi- 


„viduală în portret. 


Se înţelege că întru cât sunt niște tipuri artistice obți- 
nute prin izolarea întrun spaţiu artistic felurit, sfântul, 
omul reprezentativ şi omul de rând vor reveni în istoria 
artei, ori de câte ori se va reproduce sentimentul corespun- 
zător al distanţei sociale. Exemplele împrumutate artei ` 
bizantine, portretisticei Renaşterii şi naturalismului fla- 
mand nu sunt decât nişte cazuri particulare aparținând 
unor clase mai largi. Se înţelege de asemeni că tipurile 
amintite aci nu pot aparține numai artelor plastice. Poezia, 
ca a doua artă în care sentimentul distanței de semeni 
poate avea un rol, cunoaşte și ea tipurile acestea, numai 
că după mijloacele proprii acestei arte, proiectarea în spa- 
țiul artistic se asociază aci cu aceea în timpul artistic. 
Figurile sacre şi legendare ale eposurilor homerice şi ale 
iragediei greceşti nu sunt făcute dependente de împre- 
jurări de timp și de loc precise. Timpul şi spaţiul au în 
aceste opere nedeterminarea distanţei lor legendare. Mai 
precizat este spaţiul și timpul tragediei franceze și elisa- 
beiane deși nu atât ca în teatrul și romanul istoric și na- 
turalist al veacului al XVIII-lea şi al XIX-lea, privite 

uneori din distanţa unui entomologist. Din aceste cauze, 
caracterul personajelor în poezia antică este rareori descris. 
Clasicismul veacului al XVI-lea și al XVII-lea conside- 
rând omul dela acea distanță potrivită, dar respectoasă, 
care îl poate face să apară ca un întreg, a excelat ca ni- 
meni altul în prezentarea caracterelor bină definite și mo- 
numentale. Adevărata replică literară a portretisticei Re- 
nașterii este omul lui Shakespeare și Racine, personalităţi 
de nobili deopotrivă cu acei din pânzele lui Raffael, Tizian 
şi Tintoretto sau din sculpturile lui Donatello. Curiozi- 
tatea pentru nuanțele sufletești devine însă superioară 
chiar începând din veacul al XVIII-lea și nu este de mi- 
rare că subiectele care par mai bine adaptate nouii inve- 
stigaţii psihologice sunt împrumutate cercului social din 
care fac parte Figaro al lui Beaumarchais sau unele din 
personajele pieselor lui Marivaux și Diderot, adică lumii 
mărunte sau burgheze considerate cu acea apropiere și 
superioritate, al cărui model fusese stabilit cu două de- 
cenii mai înainte de pictura de gen a Țărilor de Jos. De 
asemeni acţiunea începe să se desfășoare în timpul prezent. 
Societăţii contemporane îi plăcea să se recunoască în aceste 


opere. Din aceste iniţiative se desvoltă mai târziu rea-. 


lismul și naturalismul secolului al XIX-lea. Evident, 
eposul, romanul și drama n'au putut considera niciodată 
omul izolat. Dar relieful eroic al personajelor principale 
în poezia clasică veche şi modernă menţine analogia cu 
unicitatea figurii sfântului în bizantinism și a omului 
reprezentativ în portretistica Renaşterii. Tot astfel există 
o apropiere indiscutabilă între interesul pentru mora- 
vuri care alimentează pe de o parte pictura de gen, pe 
de alta literatura naturalistă. Modalităţile felurite ale 
izolării se leagă astfel cu numeroase consecinţe, toate 
desvoltându-se deopotrivă dintr'o anumită experienţă so- 

cială a umanului, din anumite valori eteronomice al căror 


răsunet în artă poate fi urmărit până departe. 


b) PEISAJ TRANSCENDENT, PEISAJ IMANENT 
ŞI NATURĂ MOARTĂ 


Tipurile de izolare pe care le-am stabilit rezultă din- 
trun anumit sentiment de relaţie cu omul. Dar un senti- 
ment de relaţie se poate uzi și față de natură și din moda- 
lităţile lui particulare apar trei tipuri felurite în prezen- 
tarea ei, despre care urmează să ne ocupăm acum. Natura 


ne este dată totdeauna în opera pictorilor ca ceva opus 


faţă de lumea experienţelor noastre practice și concrete, 
dar această opoziţie se poate produce dintr'o lume supe- 
rioară, dintr'una coordonată sau dintr'una inferioară. Este 
evident că un peisaj din mozaicurile bizantine, ca acela 
care înconjoară pe «Bunul Păstor» în Mausoleul Gallei 
Placidia la Ravenna este văzut de jos, în timp ce un peisaj 
naturalist sau impresionist este văzut în deobşte dela 
același nivel, iar o natură moartă de Snyders, de sus. 
Totuși această izolare a aspectului peisagistic întrunul sau 
altul din nivelurile spaţiului artistic nu traduce singur 
sentimentul specific de relaţie al omului cu natura și nici 
nu este indispensabil pentru a-l exprima. Astfel, un peisaj 
eroic de Poussin, cum este acela din Muzeul dela Berlin, 
înfățișând pe Evanghelistul Matei cu Ingerul în mijlocul 
câmpiei romane, deşi nu folosește perspectiva superioară, 
este totuși resimţit ca o înfățișare a naturii care domină 
ființa umană, prin vastitatea orizontului, prin măreția 
gestului care a trasat colinele și a însămânţai cu o vege- 
taţie luxuriantă întreg ţinutul, prin monumentalitatea 
construcţiilor arhitectonice din zare. Este aci unul din 
acele peisaje în mijlocul cărora omul se simte mic şi co- 

vârşit. Natura îl depăşeşte și îl domină. Natura este aci 
transcendentă omului. Dar această transcendenţă nu este 
obţinută prin izolarea întrun nivel superior al spaţiului, 
ci printr'un anumit accent de valoare care leagă de aspec- 
tul obiectiv reprezentarea superiorității și dominaţiei. Se 
poate stabili aproximativ momentul în care apare acest 
tip de peisaj și valorile eteronomice care au contribuit 
să-l determine. Acest moment coincide cu Renaşterea şi 
cu modificarea imaginei astronomice a lumii prin introdu- 
cerea dimensiunii infinitului în cuprinsul ei. Inlocuirea 
icoanei statice și mărginite a lumii, vie în Antichitate şi 


Evul Mediu, prin aceea a unei lumi în devenire și infinite, 


graţie unui Nicolaus Cusanus și Giordano Bruno, a avut 
o repercusiune asupra sentimentului de relaţie cu natura, 
printre ale cărui manifestări trebue trecut şi tipul peisa- 
jului transcendent de care ne ocupăm. Dar cum infini- 
tatea nu este reprezentabilă et nu constitue imagine, gân- 
dul despre infinitul naturii nu poate intra în reprezentarea 
ei plastică decât sub forma măreției ei sublime Şi covârși- 
toare. În această formă apare mai întâi natura în planul 
adânc al unora din portretele şi compoziţiile Renașterii, 
până când invadează și cucereşte pentru ea întreaga scenă, 
ceea ce se întâmplă cu plinătate abia în veacul al XVII-lea. 
Dar gândul de a obţine reprezentarea infinitului a lucrat 
și în alte direcții producând acea pictură a luminii imate- 
riale, a atmosferei nelimitate în care excelează un Claude 
Lorrain, un Willem sau Adriaen van de Welde. 

Pentru a înţelege mai bine acest peisaj este necesar 
să-l comparăm cu acela coordonat omului, ca în pânzele 
impresioniștilor moderni. Aci nu mai întâmpinăm aspecte 
care ne depășesc prin măreţia lor, ci colţuri întâmplătoare 
sau familiare de natură, o bucată de câmp, un luminiș 
de pădure, câţiva copaci, vreun aspeci surprins în mediul 


i 
i 

nostru obișnuit şi pe care îl vedem în toate zilele. Natura 
nu se mai recomandă aci prin calităţi excepţionale și repre- 
zentative. Pictorii acestui tip nu mai caută natura fru- 
moasă, subiectele excepționale. Chiar natura cea mai 
umilă și chiar cea urîtă, vreo periferie de oraș sau vreo 
stradă cu mizere construcţii, devine o temă bună pentru 

„Căci natura reprezentată aci nu mai este aceea care 
ne domină dintr'un plan al transcendenţei, ci una care se 
amestecă cu sufletul nostru, îl pătrunde și îi este imanentă. 
Despre astfel de peisaje a putut spune Amiel că sunt niște 
«stări de suflet». Cernerea luminii printre frunzele copa- 
cilor într'o pânză de Corot, reflexele luminilor orașului în 
asfaltul -umezit de ploaie sau aglomeraţia indistinctă a 
unui bulevard parizian într'o pânză de Renoir, silueta 
orașului văzut prin ceața serii ca într'una din pânzele dela 
Avignon ale lui Paul Signac sensibilizează oarecum poezia 
imanentă a existenţei. Natura nu mai este resimțită. aci 
ca obiect, ca o realitate care se întinde dela limitele eului 
și prezintă o rezistenţă față de el. Ea se rezolvă în sensa- 
ţiile eului și se construește din ele. Renașterea cucerise 
ideea unei naturi ca un ansamblu de fenomene conduse de 
legi necesare și obiective, independente deci de variațiile 
subiectivităţii umane. Obiectivitatea monumentală a unui 
peisaj de Poussin sau Rubens este echivalentul plastic 
al unei astfel de concepţii științifice a naturii. Modernii au 
subiectivizat însă ideea naturii făcând din ea un conținut 
al conştiinţei. Cu multă îndreptăţire a putut deci un cer- 
cetător ca R. Hamann să raporteze impresionismul modern 
“la doctrina unui E. Mach, pentru care realitatea. se rezolvă 
în sensaţii 1. Uneori coordonarea peisajului cu subiecti- 
vitatea se face chiar prin regiuni mai profunde ale acesteia. 
Astfel un peisaj de Van Gogh, vreo stradă din Arles, cu 
solul surprins parcă întro oscilație sismică fabuloasă, 

cu arborii încremeniţi într'o mișcare spasmodică, reţine în 
el imaginea unei experienţe sufletești dramatice. Este aci 
o coordonare a omului cu natura, o saturație a naturii cu 
valori morale, al cărui echivalent literar îl putem găsi 
întracea descriere adeseori citată din Madame Bovary a 
lui Flaubert: «Elle sortit. Les murs tremblaieni, le pla- 
fond Pécrasait; et elle repassa par la longue allée en tré- 
buchant contre les tas de feuilles mortes que le vent dis- 
persait... Elle n'avait plus conscience d'elle-même que 
par le battement de ses artères, qu'elle croyait entendre 
s'échapper comme une assourdissante musique qui em- 
plissait la campagne. Le sol sous ses pieds était plus mou 
gu une onde». Sentimentul relației omului cu natura se 
modifică în aceste cazuri până la o răstrângere quasi-limi- 
nară a distanţei care îi desparte, dar fără a obţine şi acea 
deplină identificare a lor, postulată de teoria simpatiei 
estetice, de sigur pentru motivul că o contopire integrală, 
suprimând conștiința relaţiei cu un obiect, ar stinge și 
orice fenomen de conștiință. In adevăr, conştiinţa nu se 
menţine decât în forma permanentă a corelativităţii. 
Oricât de mare ar fi deci intimitatea omului cu aspectul 
natural în acest tip de peisaj, ei trebue să-și rămână exte- 
riori şi anume opuși din două lumi spaţiale deosebite. 

In sfârșit, alteori relaţia cu natura ia din nou forma 
unei separat radicale şi destul de considerabile, dar nu 
ca în cazul când omul privește din unghiul micimii lui 
măreţia naturii. Cine contemplă o natură moartă nu se 


regăsește pe sine în ea. Distanţa care îi desparte este apre- . 


ciabilă. Dar superioritatea o concepe de daia aceasta 
omul pentru sine, nu pentru -natură. Atitudinea omului 
A DÉI ` a m 

în fața naturii moarte este aceea a unui observator atent 
şi curios, minunat de pitorescul lucrurilor mici şi banale. 
Pictorul de naturi moarte va amesteca deci fără vreo 

ordine aparentă imaginea stofei și a hârtiei, a sticlei a 
porțelanului sau a penelor păsării cu blana vânatului, 

fructelor cu solzii peștelui, obținând din aceste ep 
o relevare mai sugestivă a calităţilor lor pitorești de co- 
loare, de lumină și de tactilitate. Este în această aplecare 
curioasă asupra obiectelor mici și banale, resimţite în 
frumuseţea lor necunoscută, prin disociere de manipularea 
lor utilă și vulgară, o trăsătură ascunsă de humor. Nu este 
deci de mirare că maeştri genului s'au întâlnit adeseori în 
aceeași persoană cu pictorii omului de rând, văzut din 
aceeaşi atitudine a unei observaţii superioare, dar plină 
de bunăvoință. In literatură, natura moartă intră cu 
realismul lui Balzac şi cu nesfârșitele lui deseripţii, despre 
care Taine spunea că întrunesc știința unui arheolog, a 
unui arhitect şi tapiţer, a unui croitor, a unei negustorese 
de mărunțișuri, a unui comisar de licitaţii, a unui fisiolog 
şi a unui notar 2. Cu această nesfârșită erudiție, dar mai cu 
seamă cu o putere neegalată de observaţie, din îndrumarea 
căreia pare a nu fi lipsit disciplina științelor naturale mo- 
derne, în școala căreia el a recunoscut de mai multe ori 


r a pătruns în 
a se fi format, ființa pitorească a lucrurilor a p 


i ă, î i u pre- 
literatură, într'o proporție pentru care trecutul nu p 
zintă nicio analogie. 


c) ELEATISM ȘI HERACLITISM IN ARTĂ 


Am arătat întrunul din capitolele anterioare locul pe 
care îl ocupă ordonarea printre momentele constitutive ale 
artei. Prin acţiunea sa de a unifica datele experienței, ana 
se leagă cu știința. Ceea ce le separă este împrejurarea că 
pentru a obţine icoana unui univers ordonat, știința nu 
reţine din lucruri decât însușirile lor generale, acelea care 
pot constitui noţiuni, pe când arta manevrând imagin , 


11* 


164 ESTETICA 


n'are nevoie să i caracterul individual și sensibil 
al aparenţelor. Dar ch toată această deosebire a materia- 
lului pe care îl folosesc, arta ca și știința pot conferi reali- 
tăţii organizări analoage. Amândouă pot prezenta reali- 
tatea, fie în repaus, fie în mișcare, fie în unităţi statice, 
fie în curente dinamice, fie ca fiinţă, fie ca devenire. Incă 
dela începuturile gândirii europene, filosofii eleaţi pe de o 
parte, Heraclit pe de alta, au stabilit în mod exemplar 
cele două chipuri de răsfrângere teoretică a lumii: ca o 
așezare imobilă şi eternă sau ca o curgere indefinită. In 
mod general știința antică a rămas călăuzită mai cu seamă 
de conceptul cosmosului eleatic și contribuţiile ei de căpe- 
tenie veneau să distingă tipurile permanente ale realului, 
cadrele lui imobile. Imaginea cosmosului heraclitic a fost 
realizată mai bine de știința omului modern, cu înclinația 
lui de a considera devenirile și de a stabili legile care le 
domină. Aceste două tipuri de răsfrângere a lumii își au 
echivalentul lor în artă. După cum ordonarea realităţii în 
artă ia forma unor unităţi statice sau a unor deveniri 
obținem alte două tipuri artistice. 


Tipul eleatic al artei oferă unităţi substanţiale. O com- „ 


poziţie cum este « Școala din Atena » sau « Disputa sacra- 
mentului » ale lui -Raffael întruchipează întreguri cu un 
sens deplin și care nu au nevoie pentru a fi înţelese de 
vreo completare a imaginaţiei privitorului. Ele există în 
ele însele și pot fi concepute prin ele însele, întocmai ca 
substanța lui Spinoza. Înţelesul lor se istovește în limitele 
tabloului și scena descrisă se distribue simetric în jurul 
axei lui centrale. O asifel de unitate substanţială nu este 
de altfel proprie numai așa numitelor arte spaţiale. Artele 
reputate a se desvolta în timp, cum este poezia, pot mani- 
festa și ele aceeași însușire. O poezie lirică poate înfățișa 
în desfăşurarea ei un început, o culminare și un final bine 

marcat. Dar cine, împreună cu Maiorescu, socotește a se 
afla aci în faţa unei condiţii nesguduite a oricărei poezii 
se înșeală fără îndoială. Norma gradaţiei nu valorează în 
realitate decât pentru poezia de tip eleatic 1. Tot astfel 
în poezia dramatică unitatea substanţială a înlănţuirii 
evenimentelor nu este o condiţie decât pentru unul singur 
dintre tipurile ei. Numai în unele compoziţii dramatice, 
cum sunt în general tragediile clasice, ni se înfățișează un 
eveniment complet, în așa fel încât începutul şi sfârșitul 
acţiunii să coincidă de fapt cu începutul și sfârșitul repre- 
zentării ei. Puţine evenimente anterioare sunt presupuse 
pentru înţelegerea «Fedrei» lui Racine sau a «Avarului» 
lui Molière și, în deobște, pentru mai toate compoziţiile 
dramatice ale clasicismului. Poetul ni le înfăţişează în 
scenele de « expoziţie » sau în acea intervenţie iniţială de 
caracter epic a «proologului», foarte adeseori întrebuințat 
în clasicism. De aci înainte acţiunea se desfășoară ca o 
serie istorică, în așa fel încât interesul se istovește odată 
cu desfășurarea ei completă. 

Altfel se întâmplă în operele de artă de tip heraclitic. 
Am amintit și altădată « Înălţarea la cer a Mariei» de 
Rubens, unde personajele din dreapta și din stânga ta- 
bloului sunt tăiate deopotrivă de marginile lui. Este un 
chip de a ne sugera caracterul indefinit și în permanentă 
desfășurare al realităţii. Compoziţia păstrează fără îndo- 
ială o unitate, dar nu una substanţială, ci accidentală. In 
limitele ei nu se epuizează o semnificaţie deplină. Ea nu 
este decât un fragment mai mult sau mai puţin întâmplă- 
tor tăiat în țesătura realităţii, care se întinde înainte și 
după scena înfățișată, înir'o desfășurare neistovită. In 
aceste împrejurări este ușor de înţeles de ce operele pic- 
turii aparţinând acestui tip vor prezenta o caracteristică 
incoincidență între centrul tabloului și centrul descrierii. 

După cum a arătatto foarte limpede H. Wölfflin, mai 
totdeauna în pictura barocului, centrul compoziţiei este 
așezat la dreapta sau la stânga axei centrale a tabloului, 
pentru a obţine impresia asimetriei și a mișcării 2. Pentru 
a documenta această tendinţă, Wölfflin reproduce o inte- 
resantă copie în relief a a Disputei » lui Raffael, datând 
din baroc, unde artistul a desemnat una din jumătățile 
tabloului mai scurtă decât cealaltă, obţinând astfel o 
deplasare a centrului compoziţiei în acord cu tendinţele 
vremii sale. Poezia prezintă și ea uneori astfel de parti- 
cularităţi. O bucată lirică nu trebue să aibă în toate împre- 
jurările un început şi un sfârșit bine subliniat, un « cadru » 
iniţial şi o «pointă » finală, după formula parnasiană. O 
poezie de Verlaine începe cu întrebarea sugestivă: « Sou- 
venir, souvenir, que me veux-tu? ». lar un cunoscut cântec 
al lui Eminescu termină cu săgetătoarea invocaţie inte- 
rogativă: «Mai suna-vei dulce corn pentru mine vreo- 
dată? ». In ambele cazuri simţim lămurit că astfel de 
poezii nu reprezintă decât un decupaj într'un proces afectiv 
mai cuprinzător. Intrebarea lui Verlaine ne introduce 
dintrodată într'o mișcare sufletească în desfăşurare. Intre- 
barea lui Eminescu face să răsune un ecou mut după ce 
glasurile articulate ale poeziei au tăcut. Dar și întrun 
caz şi în celălalt poezia există cu mult peste limitele ei 
aşa zicând concrete. În dramă se poate petrece acelaşi 
lucru. R. Lehmann, autorul unei cunoscute Poetice, a 
distins odată între «drame evolutive», al căror tip l-am 
descris mai sus şi «drame rezolutorii», care pot fi bine 
subordonate tipului heraclitic al compoziţiei ?. Dramele din 
acest din urmă tip nu reprezintă serii istorice complete, 
unităţi substanţiale. Esenţialul acţiunii lor este presupus 
a se fi petrecut înainte de a se fi ridicat cortina, încât 
drama reprezentată nu înfățișează decât soluţiile unor 

evenimente din trecut. Modelul dramei rezolutorii a fost 
fixat încă din Antichitate, de a Oedip » al lui Sofocles, dar 
o mare aplicaţie modernă i-a dat în zilele noastre H. Ibsen. 
« Nora », « Rosmersholm » sau a Strigoii» sunt deopotrivă 
etapele finale şi catastrofale ale unor întâmplări consumate 
în momentul în care începe acţiunea scenică. Dar după 
cum există drame care încep înaintea reprezentării lor, 
sunt altele care continuă după ce ele se termină. Așa sunt 
unele lucrări contemporane, ca de pildă « Paqueboi Tena- 
city» sau «Pelerinul» lui Ch. Vildrac. In toate aceste 
cazuri fragmentul care ni se aduce înaintea ochilor, ne 
sugerează tocmai prin calitatea lui de fragment, carac- 
terul în perpetuă devenire al unei realităţi heraclitiene. În 
acelaşi fel se poate urmări în poezia dramatică incoinci- 
denţa barocă a centrelor. După cum observă odată O. 
Walzel, în « Regele Lear» al lui Shakespeare, eroul evo- 


luează pe scenă în prima parte a tragediei, în timp ce în 


a doua parte abia dacă ne este arătat fugitiv și în cele din 
urmă. Compoziţia a Regelui Lear» dobândește în felul 
acesta o asimetrie caracteristică, o acumulare a accen- 
telor principale într'una singură din jumătăţile ariei ideale 
pe care o ocupă desfășurarea tragediei. O împrejurare care 
îi îngădue lui Walzel să compare structura « Regelui Lear » 
cu aceea a tabloului lui Guido Reni înfățișând pe Mag- 
dalena, în Muzeul Capitolin din Roma, unde personajul 
principal este așezat aproape în întregime în stânga dia- 
gonalei care traversează pânza dela stânga la dreapta şi 
de sus în jos 4. In felul acesta, tragedia ca și tabloul capătă 
o formă deschisă, părând a se integra în devenirea neîn- 
treruptă a cosmosului heraclitian. Evident, rămânând des- 
chisă, compoziţia heraclitiană nu este mai puţin un micro- 
cosmos, ca orice operă de artă. Pertecţiunea motivărilor 
ei interne, unitatea ei desăvârșită păstrează și operelor de 

tip heraclitian caracterele recunoscute comune (HI, 1) 
tuturor operelor de artă. Tipul heraclitian nu anulează 
deci prin însuşirile lui calitățile de structură ale oricărei 
opere de artă. 

Distincția între tipul eleatic și heraclitian primeşte o 
aplicație şi dacă luăm în considerare, nu numai totalitatea 
compoziției, dar și raportul în care stau feluritele ei ele- 
mente. Am arătat într'unul din paragrafele precedente, 
vorbind despre modalitatea izolării în reprezentarea omului 
în Renaștere, cum acesta se găsește situat întrun plan 
coordonat și la o distanţă potrivită, dar deferentă, nu 
numai faţă de privitor, dar și faţă de celelalte figuri cu 
care se găseşte întrunit în unitatea aceleiași compoziţii. 
Compozițiile Renașterii fac adeseori impresia unei acu- 
mulări de portrete. Un accent egal revine fiecăruia din 
ele. O pânză cum este Sfânta Cecilia de Raffael, în Pina- 
coteca din Bologna, nu dă o importanţă mai mare și nu 
caracterizează mai amănunţit personajul principal care 
intitulează tabloul, decât celelalte patru figuri care o în- 
conjoară. Așa se întâmplă și într'o tragedie cum este « Tor- 
quato Tasso» sau « Iphigenia în Tauris» ale lui Gæthe 5. 
Titlul acestor tragedii par să ne indice pe Torquato sau pe 
Iphigenia, drept personajele lor principale. Dar desvol- 
tarea acţiunii lor conferă un relief egal şi altor personaje: 
în Torquato, lui Alfons, Leonorei și lui Antonio; în Iphi- 
genia, lui Thoas și lui Oreste. Toate aceste personaje sunt 
figuri de primul plan, după cum în compoziţiile Renașterii 
toate figurile sunt grupate în planurile mai superficiale ale 
tabloului. Wölfflin a arătat bine cum, în comparaţie cu 
pânzele Renaşterii, acelea ale Barocului au o dimensiune 
adâncă mult mai mare. Multiplicitatea figurilor întrun 
tablou de Rubens face necesară o repartizare inegală a 
accentului importanţei printre ele și o dispunere a lor în 

planuri din ce în ce mai adânci. Tot astfel, cum observă 
Walzel, într'o tragedie de Shakespeare sunt numeroase 
personajele secundare şi perspectiva în care ele ne apar 
cu mult mai adâncă decât într'o tragedie de Racine sau de 
Goethe. Adâncimea perspectivei implică însă o reprezen- 
tare a mișcării. Ceea ce se găseşte în profunzime chiamă 
mișcarea noastră de a-l atinge. Geniul limbii înregistrează 
bine această situaţie, când se spune că «adâncul ne ab- 
soarbe » și «golul ne înghite». Adâncimea perspectivei 
este astfel în pictură și în poezie încă un element al repre- 
zentării cosmosului heraclitian. 

In sfârşit, chiar în redarea unei singure figuri sau a unui 
singur personaj se poate urmări reprezentarea staticului 
și dinamicului. Statismul eleatic și devenirea heraclitiană 
pot conforma şi aci plăsmuirea artistică. După cum a 
observat G. Simmel, un portret din Renaștere stă în afară 
de orice determinare temporală. El există numai în pre- 
zent, Și cu toate că unul din personajele portretisticei 
Renașterii este prin trăsăturile fizionomiei sale produsul unei 
vieţi care s'a desvoltat complet, reprezentarea devenirii este 
exclusă din impresia pe care el o provoacă, tot așa cum 
«etapele unei calculaţii nu apar în rezultatul ei». a Ultima 
și cea mai generală intenţie a portretelor italiene, scrie 
Simmel, este coordonarea cu metafizica Greciei clasice, 
după care înţelesul şi valoarea lucrurilor stă în fiinţa lor, 
în esenţialitatea lor bine conturată, așa cum conceptul o 
exprimă. Devenirea fluctuantă, schimbarea istorică a for- 
melor, evoluţiile fără împliniri definitive, toate acestea se 
opuneau felului grecesc orientat către formele bine înche- 
gate pf. Dar acesta este printre altele, cazul portretisticei 
lui Rembrandt, care arată o preferinţă chipurilor de bă- 
trâni, tocmai pentru prilejul pe care ele îl oferă de a face 
sensibil procesul vieţii, actul scurgerii ei. De asemeni, în 

plastica modernă, portretele lui Rodin prin fluenţa gene- 
rală a formelor, pn vibrația şi unduirea suprafețelor îi 
par lui Simmel a sta «sub semnul heraclitismului modern» o 
Deosebirea acestor tipuri poate fi urmărită și în literatură. 
Un personaj al lui Racine, deşi evoluează în cursul dra- 
mei, se constitue până la urmă într'un caracter unitar și 
stabil, susceptibil de a fi gândit prin subsumare faţă de 
una sau alta din conceptele morale. Andromaca devine 
astfel simbolul fidelității conjugale; Fedra al pasiunii cri- 
minale ; Berenice al iubirii sacrificate, etc. Prin soliditatea 
lor intimă nesguduită, astfel de caractere par susirase 
devenirii: adevărate reflexe ale cosmosului eleatic. Cu 
totul altfel stau lucrurile cu personajele unui Dostoewschi 
sau Proust, unde mulţimea trăsăturilor contradictorii din 
care sunt alcătuite, dau impresia unor «volume gazoase 
variind dintro clipă în alta cu o versatilitate meteoro- 
logică »8. Poate nimeni mai mult ca Proust n'a desvoltat 
tipul heraclitian în descrierea literară a omului, prin subli- 
mierea atât de evidentă a imposibilității în care se află 
de a se cuprinde în unitatea lui funciară şi permanentă, 
afară de rarele clipe ale amintirii desinteresate. Heracli- 
tismul şi eleatismul stau astfel la temelia unor numeroase 
forme artistice. Dar acţiunea lor poate fi urmărită încă 
mai departe. 


d) VIZIUNEA PLASTICĂ ȘI PITOREASCĂ. IN ARTĂ 


Acţiunea de clarificare pe care o exercită opera de 
artă asupra lucrurilor date în experienţa noastră, poate 
scoate în evidenţă felul lor durabil sau fugitiv, ceea ce 
ele sunt sau chipul cum ele apar. Este adevărai că în con- 
sideraţii anterioare, am stabilit că reprezentările artei 
rețin din lucruri aparența, fenomenul, nu conceptul sau 

substanța lor. Există însă o aparență mai mult sau mai 
puţin statornică a lucrurilor și una momentană şi trecă- 
toare. Iată însă că lucrurile sunt pentru tact și apar pentru 
vizualitate. Când printro împăienjenire a privirilor ob- 
ţinem despre lucruri o imagine neverosimilă, întindem 
mâna și căutăm a le cuprinde, încercând să corectăm prin 
tactilitate aparenţa lor înșelătoare. Conştiinţa afirmă odată 
cu aceasta că în tact stă izvorul științei noastre despre 
ceea ce sunt lucrurile, pe când din vizualitate decurg toate 
înşelăciunile noastre cu privire la ele. Este evident că în 
practica adultului, rareori se recurge la tactilitate pentru 
a obţine chipul statornic și mai real al lucrurilor. Investi- 
gațiile tactilității au încetat odată cu prima copilărie, 
când forma adevărată și durabilă a universului apropiat 
a fost stabilită pentru fiecare individ în parte. De atunci, 
tactilitatea n'a mai intrat în compunerea imaginilor noa- 
stre decât prin asociaţie cu datele vizualităţii. Câştigurile 
copilăriei sunt totdeauna gata a se contopi cu experienţele 
ochiului pentru a precipita figura permanentă a realului. 
Aşa se întâmplă de cel6 mai multe ori în experienţa prac- 
tică. Reprezentările artei au într’acestea facultatea de a 
disocia din imaginea lucrurilor tactilul de vizual, pentru 
a sublinia mai energic unul din aceste două elemente, 
odată cu eliminarea mai mult sau mai puţin completă a 
celuilalt. După cum lucrarea de clarificare în ariele care 
întrețin un raport cu formele reale adoptă unul sau altul 
din cele două procedee amintite, obținem tipul viziunii 
plastice sau al viziunii pitoreşti. l 

Evident că motivul alegerii între plastic și pitoresc se 
găseşte întrun anumit sentiment al lucrurilor. Intrun caz 
lucrurile apar în izolarea lor unele faţă de altele, în celălalt 
în dependenţa lor continuă. Intr'un caz lumea ne apare 
ca un câmp de entităţi autonome, în celălalt ca o curgere 

neîncetată. Tactul este în adevăr discontinuu. Punctele 
alăturate care se oferä tactului își rămân exterioare. Două 
sensații tactile se poi compune, fără să fuzioneze. Tactul 
rămâne deci un simţ analitic. Văzul este însă un simţ 
mult mai sintetic, deși nu în măsura auzului. In tot cazul, 
vizualitatea poate îmbrăţișa suprafețe mai vaste decât 
poate face tactilitatea, care progresează din punct în 
punct. Ea poate face apoi să se contopească două colori 
care impresionează pe rând retina, obţinând o coloare 
nouă. Facultatea retinei de a reţine imaginele consecutive, 
face din ea un laborator în care se amestecă lucrurile care 
în afara eului își rămân exterioare. Din toate aceste motive, 
taciilitatea este un material mai potrivit pentru evocarea 
lucrurilor ca entităţi autonome și imobile, pe când vizuali- 
tatea și cu atât mai mult audiţia rămân mai apte pentru 
vrăjirea interdependenţei și fluenţei lor. Eleatismul și hera- 
clitismul determină astfel și modalităţile clarificării. 
Numele pe care-l dăm acestor două tipuri ne duc cu 
gândul la plastica sculpturală pe de o parte, la pictură pe 
de alta. Există în adevăr o sculptură plastică și o pictură 
pitorească. Dar există și o sculptură pitorească și o pictură 
plastică. Dacă asemănăm între ele o statue greacă cu 
una de Bernini sau cu una de Rodin, observăm cu ușu- 
rință că plasticul nu este legat de firea sculpturii printr'o 
relațiune indispensabilă. Intr'un caz avem figuri bine deli- 
mitate, saturate de valori tactile; în celălalt figuri care 
prin jocul uneori furiunatic al liniilor lor, prin modelajul 
minuţios al suprafeţelor există mai cu seamă pentru ochi. 
Aparenţele par aci că se întrepătrund și se mișcă, duse 
ca de un repede val, încât asociaţiile tactului devin inope- 
rante pentru cuprinderea lor. Funcţiunile văzului rămân 
singure în acțiune cu privire la ele. Un teoretician al artelor 
plastice, care era şi un remarcabil artist, sculptorul Adolf 

Hildebrand, a afirmat odată că toată tehnica sculpturii stă 
în transformarea unei imagine tactile într'o imagine op- 
tică, a unei imagini apropiate într'o imagine distantă 1. 
Este evident însă că teoria lui Hildebrand se potrivește 
numai pentru sculptura barocă sau impresionistă, pentru 
tipul pitoresc al sculpturii. Dimpotrivă, în sculptura plas- 
tică a Antichității și Renașterii, apoi în sculptura mo- 
dernă a unui Bourdelle sau Maillol, figurile bine delimi- 
tate, suprafeţele mari şi simple, formele masive și statice 
fac să intre în joc numeroase reprezentări tactile. 
Aceleași lucruri se pot afirma pentru pictură. Am 
spus că există o pictură plastică și una pitorească. Un 
Ingres resimte lucrurile mai cu seamă în conturul lor; un 
Delacroix mai bine în suprafaţa lor colorată. Nu putem 
totuşi reduce paralelismul dintre tipul plastic şi pitoresc 
în pictură la contrastul dintre desemna și coloare. Căci 
după cum au arătat analizele ingenioase ale unui Walt, 
flin, desemnul și coloristica pot intra și ele sub categoria 
unuia din cele două tipuri, numite de el linear şi pictural. 
Comparaţia unui desemn de Dürer cu unul de Rembrandt 
scoate în evidenţă calitatea de siluetă a primului și de apa- 
renţă luminoasă răsărind din umbră al celui de al doilea 2. 
Tot astfel, într'o pictură a Renașterii, obiectele colorate 
sunt înfățișate prin ceea ce se numește tonul lor local, cali- 
tatea lor coloristică permanentă. Altfel stau lucrurile în im- 
presionism, unde se pictează mai mult decât coloarea lucru- 
rilor, ca un atribut statornic al lor, reflexul pe care ele îl pri- 
mesc dela mediul lor, dela obiectele care le stau în preajmă 
sau dela focarul luminos care le îmbăiază deopotrivă. Prin 
colorile lor locale, obiectele există ca niște entităţi izolate 
unele de altele și autonome; prin reflexul care le colorează, 
ele se leagă cu toate celelalte obiecte apropiate într'o uni- 
tate mai mult sau mai puţin nediferenţiată și continuă. 

Deşi tipul plastic și pitoresc sunt dobândite în studiul 
artelor figurative, ele își găsesc o aplicare și în câmpul 
artelor care nu înţreţin niciun raport cu formele reale, 
cum este arhitectura. Ba chiar abia aci, după cum observă 
Wölfflin, deşi arhitectura nu poate deveni în acelaşi grad 
ca pictura o artă a aparenţei, plasticul şi pitorescul capătă 
valoarea unor concepte decorative pure 3. Ce se poate numi 
plastic şi pitoresc în arhitectură, ne-o luminează apro- 
pierea dintre un templu grec și o catedrală gotică, între 
un palat al Renaşterii și unul din baroc. Preponderanţa 
plinurilor asupra golurilor în primul caz și a golurilor 
asupra plinurilor în cel de al doilea, solicită mai mult re- 
prezentări tactile sau sensaţii optice. De asemeni supra- 
feţele simple și formele bine izolate ale unei arhitecturi 
din Renaștere pun în mișcare imaginaţia taciilă; pe când 
ornameniaţia bogată a unei fațade baroce, caracterul ei 
vibrant și oarecum confuz îi dă mai de grabă însușirea 
unor imagini vizuale. 

Analizele literare au distins de multă vreme tipul pla- 
stic şi pitoresc în poezie, firește prin ceea ce este în ea 
evocare a universului sensibil. « Sunt un om pentru care 
lumea exterioară există », - declară odată Théophile Gau- 
tier. Aptitudinea de a evoca universul exterior în parti- 
cularitățile caracterului lui sensorial era destul de slab 
desvoltată înainte de romantism. Dar îndată ce această 
aptitudine s'a trezit, pecetluind asociaţia atât de caracte- 
ristică veacului al XIX-lea între poezie și artele plastice, 
lirismul a putut fi când plastic, când pitoresc. In renumita 
lucrare pe care a consacrat-o evoluţiei lirice franceze în se- 
colul precedent, F. Brunetiăre a avut ocazia să observe ade- 
seori această deosebire. Astfel, dacă în sonetele lui Heredia 
laudă el mai mult darul coloristice; în poeziile lui Leconte 
de Lisle trebue să admire mai cu seamă energia formei 

plastice. Ba chiar, în legătură cu acesta, surprinde Brune- 
tière legătura dintre viziunea plastică și o înţelegere a uni- 
versului opusă heraclitismului. « Totul se schimbă odată 
în lume, scrie Brunetiăre, și chiar noi înșine dintr'un mo- 
ment în altul. Nici chiar sub văpaia soarelui de amiazi, 
acelaşi peisaj nu rămâne deopotrivă cu ce fusese ieri. 
Dar odată cu fisionomia modelului și dispoziţia pictorului 
se schimbă dintr'o zi în alta. Dacă, după cum spune filo- 
softul, nu ne cufundăm niciodată în același fluviu, putem 
afirma că nu deschidem niciodată aceeași ochi asupra 
aceluiași spectacol. Funcțiunea formei este tocmai de a 
cuprinde, fixa și imobiliza ceea ce aud că se numește uneori 
« fluenţa lucrurilor » 4. Viziunea plastică în poezie se așează 
deci la un pol opus intuiţiei curgătorului, a disparen- 
tului, a clar-obscurului, a stărilor de suflet imprecise și 
ambigue. Pentru redarea acestor laturi ale realului, poezia 
renunţă chiar la reprezentările vizuale, optând pentru 
mijloacele muzicii. Afirmația repetată mereu dela sim- 
bolişti, că elementul cel mai propriu al lirismului este 
muzicalitatea, are o valabilitate mărginită în cadrul unui 
tip anumit, cu care acela pitoresc se întrunește sub uni- 
tatea aceluiaşi mod de a resimţi lumea: drept un dina- 
mism care nu se solidifică niciodată în forme statornice. 


e) IDEALISM ȘI REALISM 


Am arătat în paragraful consacrat procesului de idea- 
lizare că arta ridică reprezentarea la forma ei necesară. 
Ceea ce este cu totul accidental și irevelant cade din repre- 
zentările artei, care nu reţine decât ceea ce este esenţial 
și se înlănţue într'o icoană necesară. Această stare de 
lucruri a prilejuit comparaţia pe care o institue Aristoteles 
între istorie și poezie, împreună ` ou prețuirea superioară 

acordată celei din urmă. Faptul că arta elimină acciden- 
talul și reţine necesarul a făcut pe mulţi esteticieni să se 
oprească în fața formulei artei ca reprezentare a tipicului. 
Estetica tipicului sau a generalului-omenesc este una dintre 
cele mai deseori reprezentate în istoria științei noastre. 
Consideraţiile finale din paragraful amintit arătau însă că 
în artele care întreţin o relaţie cu formele și întocmirile 
naturii, tipicul intră numai ca o condiţie liminară a plăs- 
muirii artistice. Hestrângând analiza noastră la reprezen- 
tarea fizică sau morală a omului, trebue spus că însușirea 
generală de om, adică atributele cu totul statornice ale 
morfologiei și ale structurii lui sufletești, intră în compo- 
ziția imaginii lui artistice numai ca un cadru, în care sunt 
coordonate aspecte și înfățișări ale unui fel mai mult sau 
mai puţin particular de a fi. Cine contemplă o astfel de 
imagine nici nu înregistrează de altfel ceea ce este numai 
general-omenesc în ea. Numai lipsa acestor însușiri generale 
devine sensibilă conștiinței, ca de pildă în acele caricaturi 
care stilizează un anumit tip omenesc după asemănarea 
lui cu un animal. Dar ceea ce.se obţine pe această cale 
este tot un fel particular de a fi al omului și anume vreuna 
din laturile lui bestiale. Bestialitatea omului nu este deo- 
potrivă cu aceea a animalului. Un ali accent de valoare 
este legat de una sau alta din aceste înfățișări. Apoi, bestia- 
litatea în animal este generală și tipică, pe când în om 
ea este individuală și caracteristică. Astfel, apropierea în 
reprezentarea omului de tipicul general al altei speţe nu 
face decât să accentueze ceea ce poate fi particular și ca- 
racteristic în el. 

Individualitatea imaginii artistice nu este însă nicio- 
dată atât de particulară încât să coincidă cu a unui singur 
ins. După cum simplificarea acestei imagini până la nivelul 


tipicului și generalului ar transforma-o în una din acele. 

«imagini generice » despre care vorbește Ribot! și care 
sunt echivalentul psihologic şi imaginativ al noţiunii lo- 
gice, răpindu-i odată cu aceasta orice valoare artistică; 
tot astfel specializarea imaginii până la cuprinsul parti- 
cular al unei individualităţi singulare ar transforma-o 
într'o copie fotografică şi ar avea din punct de vedere 
artistic acelaşi efect. Intre idealitatea imaginii generice și 
realismul imaginii fotografice, procesul idealizării prin artă 
reuşeşte să menţină o poziţie intermediară specifică. Re- 
prezentările operei de artă sunt în același timp tipice și in- 
dividuale. Tipismul artei este acela al unei categorii mai 
particulare. Căci o individualitate aparţine nu numai speţei 
sale, dar și unei clase mai mult sau mai puţin restrânse 


sau largi pe 'care imaginile artei reușesc s'o reprezinte. Se 
S H 


povestește despre Galileu că privind oscilaţiile unui. can- 
delabru a intuit în ele legile pendulului. Goethe numea 
«aperçu », facultatea intuiţiei intelectuale capabile să recu- 
noască tipicul și generalul în particular 2. Printr’o însușire 
deopotrivă a spiritului, artistul poate să reactiveze într'o 
imagine individuală, tipul căreia îi aparţine. Dar acest 
tip nu este. niciodată numai acel al speţei, dar și al unei 
clase mai speciale din cuprinsul ei. După cum sfera acestei 
clase este mai mărginită sau mai întinsă, după cum ea 
are un număr mai mic sau mai mare de determinări, ope- 
rele artei aparţin tipului idealist sau realist. 

Tipul idealist al artei reactivează în imaginile indi- 
viduale numai apartenenţa la clasele lui mai largi, la 
acelea care au un număr mai mic de determinări. O statue 
greacă din perioada clasică reprezintă în deobște pe efebul 
de rasă albă mediteraneană. Tragedia grecească şi aceea 
desvoltată în cadrul clasicismului francez înfățișează un 
om reprezentativ pentru cultura morală a occidentului. 
Desvoltarea mai nouă a artelor a specializat înir'acestea 

tipul artistic, restrângând sfera lui. Rând pe rând intră 
în artele plastice și în literatură determinări ţinând de timp 
și de loc, epocalul și naţionalul, apoi clasa socială, profe- 
siunea, religia sau toncepţia de vieaţă. Istorismul, exotis- 
mul, sociologismu! suni categorii apărute odată cu pro- 
gresul realismului în artă. Interesul artistic pe care îl ma- 
nifesta un Zola d. p. pentru feluritele tipuri profesionale 
ale omului modern, pentru particularităţile mediului și 
pentru tarele lui, ar fi fost imposibil câtă vreme domina 
o concepţie idealistă a artei. Unui Zola chiar realismul 
romancierilor francezi din generaţia înaintașe i se părea 
insuficient. « Realismul dela 1856, scrie el, era exclusiv 
burghez. Prin teoriile şi operele sale el nu ieșea dintr'un 
anumit cerc limitat. D lipsea o anumită lărgime necesară » 3. 
Dar ceea ce se afirmă pentru literatură, poate fi repetat 
și pentru artele plastice. Pietatea protestantă a lui Rem- 
brandt a fost bine pusă în lumină de Simmel. Exotismul 
și istorismul nu sunt numai ale lui Walter Scott și Hugo, 
dar și ale unui Charles Gros, Delacroix și Fromentin. De- 
terminări sociale apar încă din gravurile lui Calot şi pân- 
zele lui Chardin, apoi în desenurile lui Daumier și în pân- 
zele lui Millet. S'a vorbii de asemeni mult cu privire la 
democratismul lui Courbet, despre care se știe cât de mult 
a stat sub influenţa teoriilor sociale ale lui Proudhon. 
Deopotrivă cu atâţi dintre contemporanii săi realiști, el 
nu pictează numai pe omul poporului său, dar și pe mun- 
citorul timpului. Muncitorului pământului i se asociază în 
generaţia următoare muncitorul industrial. Meunier îl face 
să intre în sculptură și gravurile lui Maaserel dau expresie 
lumii lui de simboluri, suferințelor şi revoltelor lui. Imagi- 
nile naturii nu scapă nici ele deosebirii dintre idealism şi 
realism. Peisajele lui Poussin sau Rubens nu sunt niciodată 
localizate. Ele au ceva din măreţia și generalitatea unui 

caracter tragic. Impresioniștii, care dau replica peisajistă a 
reprezentării realiste a omului, se atașează însă de farmecul 
special al colțului lor familiar de natură, de bucata de pământ 
pe care s'au născut sau au trăit, făcând renumite împreju- 
rimile Parisului ca un Claude Monet, câmpiile din Ile-de- 
France ca un Pissaro, malurile Seinei sau ale râului Loing ca 
un Sisley, orizonturile munteneșşii ca un Grigorescu, etc. 

Faptul de a reţine în viziunea artistică aspectele mai 
generale ale lucrurilor sau determinările lor mai particu- 
lare, de a face sensibilă în ele apartenenţa lor la un tip 
mai larg sau mai restrâns, atârnă de o tendință mai pro- 
fundă a spiritului, de tendinţa lui eteronomică. Sunt spi- 
rite care se conduc după principii şi altele după fapte. 
In știință deosebirea aceasta ia forma opoziţiei dintre 
raționaliști și empiriști. In morală, același contact opune 
pe dogmatici scepticilor. Pe aceleași baze, metafizica obţine 
antagonismul dintre moniști și pluraliști. Grupând aceste 
felurite puncte de vedere, un filosof ca W. James a putut 
construi paralelismul dintre tipul « delicatului » şi al a bar- 
barului » 4. Delicatul este raţionalist, intelectualist și idea- 
list, monist și dogmatic. Barbarul este empirist, sensualist 
și materialist, pluralist și sceptic. Pentru unul lumea se 
rezolvă în « totalităţi » și în «universale» și în interpre- 
tarea lumii accentul cade pe unitatea lucrurilor. Pentru 
celălalt, lumea se despică în pluralitatea faptelor şi se 
integrează din însumarea lor. « Această deosebire a tem- 
peramentelor, scrie James, s'a valorificat totdeauna în 
domeniul literaturii și al artei, al politicei și al moravu- 
rilor, depotrivă ca în acela al filosofiei. Când este vorba de 
pildă de moravuri, întâlnim de o parte pe oamenii foarte 
manieraţi, pe de alta pe acei mai liberi în purtările lor. 
In politică pe autoritari şi pe anarhiști. In literatură pe 


„purişti, împreună cu acei îndrăgiţi de stilul academic şi 

pe realiști. In artă pe clasici și pe romantici». Idealismul 
şi realismul sunt astfel două atitudini generale ale spiri- 
tului, din care se desvoltă consecinţe numeroase, printre 
care şi cele artistjce. Nu este deci de loc de mirare dacă 
“în structura anumitor epoce de cultură idealismul și rea- 
lismul artistic ne apar asociate cu formele lui corespunză- 
toare în morală, filosofie și ştiinţă. Idealismul clasicilor s'a 
însoţit totdeauna cu metafizica dogmatică şi cu rigorismul 
moral. Realismul s'a manifestat însă în cortegiul empi- 
rismului și în curentul de critică al vechilor instituții şi 
moravuri. Contemporaneitatea lui Corneille cu Descartes, 
a lui Zola cu Darwin şi Marx nu este întâmplătoare. Vi- 
ziunea dogmatică a lumii, construită din principii rațio- 
nale, răspunde caracterului eroului tragic, raţionalizat în 
jurul unei trăsături unice. Empirismul științelor moderne 
inculcă ei poetului epic contemporan metoda observaţiei, 
ancheta, acumularea de «documente omenești >, vestitele 
«carnete 8 ale naturaliștilor. Dela romanul clasic al d-nei 
de Lafayette la acela al lui Zola poate fi urmărită apoi 
şi o anumită evoluţie morală. La sfârșitul acestei evoluții, 
omul raţional, tare prin principiile sale, prin conduita sa 
fermă şi consecventă este înlocuit cu acel instinctiv, carac- 
„ terul inteligibil cu cel empiric. Idealismul clasic este și mai 
târziu aliatul formelor etice și politice ale vechiului regim, 
în timp ce realismul apare mai de grabă în constelația 
revoluţiei sociale. Toate acestea sunt conexiuni sugestive, 
menite să probeze realitatea forţelor eteronomice din care 
se desvoltă tipurile artistice ale idealismului și realismului. 


F) COORDONAREA TIPURILOR 


Nevoile analizei ne-au adus să distingem tipurile arti- 
stice din punctul de vedere al unuia sau altuia din felu- 


TIPURILE ARTISTICE 181 


ritele momente constitutive ale operei de artă. Tipurile 
izolării, ale ordonării, clarificării și idealizării nu trăiesc 
însă o existenţă separată. Opera de artă este o unitate și 
feluritele ei moduri de a se constitui în raport cu cele patru 
momente amintite pot să se coordoneze în realitate. Este 
în adevăr evident că în artele plastice, în pictură de pildă, 
izolarea în spaţiul transcendent al sfântului bizantin, 
atrage după sine reprezentarea lui imobilă, o accentuare 
puternică a conturului, tonuri locale, compoziţie simetrică, 
articulată în unităţi bine distincte și în genere o caracte- 
rizare idealistă a omului. Dimpotrivă, izolarea întrun 
plan inferior, așa cum se întâmplă atât de des în natu- 
ralismul flamand, atrage după sine reprezentarea mișcării 
şi o caracterizare realistă a personajelor. În ceea ce pri- 
veşte reprezentarea naturii, peisajul transcendent al unui 
Poussin este plastic și idealist; pe când peisajul imanent, 
peisajul stare-de-suflet al impresionişiilor este realist și 
pitoresc, înlocuește tonurile locale cu acelea pe care le 
modifică lumina zilei și înconjurimea și sugerează fluența 
realului, felul cum feluritele lui aspecte se continuă și trec 
unele în altele. Solidaritatea tipurilor este uneori de o 
fermitate care face dificilă distincţia lor sistematică. Acea- 
stă stare de lucruri explică faptul că în caracterizarea 
feluritelor tipuri de mai sus a trebuit să folosim uneori 
elemente împrumutate altor tipuri înrudite. Dar cu toate 
că există o atracţie între feluritele tipuri stabilite, aceasta 
nu conţine nimic absolut și riguros în sine. Reprezentarea 
mișcării în pictura flamandă se asociază cu tipul plastic 
al coloraţiei prin tonuri locale. Viziunea pitorească a lui 
Rodin se îmbină cu o caracterizare idealistă a omului. 
Dimpotrivă, viziunea plastică a unui Donatello, în ca- 
petele lui florentine, se îmbină cu o caracterizare realistă. 
Nu este exclus deci ca tipurile câștigate din punctul 

de vedere al momentelor constitutive ale artei să se aso- 
cieze în modurile cele mai variate. Desvoltarea viitoare 
a artei poate aduce chiar îmbinări pentru care istoria ei 
până în prezent pu poate oferi niciun exemplu. Din această 
pricină, stabilirea tipurilor artistice, aşa cum a fost în- 
cercată în paginele precedente, ni s'a părut mai nimerită. 
Căci ea a înfățișat în libertate feluritele elemente ale unor 
sinteze tipice pe care sistemul esteticei nu are posibili- 
tatea să le prevadă și să le mărginească. 


5. ALTE SINTEZE TEORETICE ALE ARTEI 
a) STILUL 


Stabilind feluritele tipuri de artă am făcut prima 
încercare de a stăpâni teoretic varietatea nesfârşită a ope- 
relor date în experienţa artistică. Aceste opere s'au arătat 
susceptibile de a se grupa în anumite clase cuprinzătoare, 
după particularităţile pe care le manifestă în raport cu 
unul sau altul dintre momentele constitutive ale artei în 
genere. Astfel opere aparţinând unor artiști sau epoce di- 
ferite, ba chiar unor arte felurite, pot intra în clasa ace- 
luiași tip. Pentru a relua un singur exemplu, tipului pla- 
stic îi aparţine nu numai pictura Renașterii și mozaicurile 
bizantine, dar şi tragedia clasică deopotrivă cu sculptura 
greacă. Aceleași particularități ale clarificări prin artă 
leagă toate aceste opere între ele în unitatea aceleași clase 
omogene. Pentru scurtarea expunerii, au fost citate uneori 
mai puţine sau chiar un singur exemplu, menţinându-se 
însă totdeauna subînţeleasă ideea că prin tipuri se organi- 
zează întreaga experienţă artistică, introducându-se uni- 
tate şi sistemă în cuprinsul ei. Chiar dacă pentru un tip 
nu este cu putinţă să se invoace decât un singur exemplu, 
virtualitatea lui rămâne nesfârșită. Astfel, pentru modali- 
tatea izolării în spaţiul transcendent în legătură cu repre- 
zentarea plastică a omului, sfântul bizantin rămâne până 
azi singura pildă cu adevărat valabilă. Nimic nu ne îm- 

piedecă însă a crede că odată cu refacerea condiţiilor spi- 
rituale care comandă izolarea în același nivel al spaţiului, 
alte opere de artă nu vor intra în cadrul aceluiași tip. 
Tipul rămâne deci prima încercare de sinteză teoretică 
în artă. El nu efte însă singura. Stilul este o altă sinteză 
teoretică de acest fel. Deosebirea dintre stil și tip este 
destul de delicată și în realitate ea a fost adeseori trecută 
cu vederea. Căci stilul, ca și tipul, grupează operele de 
artă după similitudinea structurii lor. Apoi, întocmai ca 
tipul, principiul de grupare al operelor trebue căutat într'o 
tendinţă extraestetică a spiritului. De ce goticul sau roco- 
coul au adoptat anumite particularităţi structurale pentru 
grupa de opere pe care o denumesc, se explică*în întreaga 
cercetare modernă, prin misticismul omului medieval în 
primul caz, prin rafinamentul social al mediului creat de 
monarhiile occidentale în veacul al XVIII-lea, în al doilea 
caz. În acest înţeles L. Blaga are dreptate să spună: a Sti- 
lul reprezintă niște valori extraestetice pătrunse în este- 
tic» 1. Dar cu toate aceste apropieri dintre tip şi stil, deo- 
sebirea dintre ele nu este mai puţin sensibilă. Tipul gru- 
pează operele în jurul unuia sau altuia dintre momentele 
constitutive ale artei sau în jurul totalităţii lor. Stilul le 
grupează însă în jurul agentului lor artistic, fie acesta o in- 
dividualitate artistică, o epocă, o naţiune sau chiar un 
întreg cerc cultural. Din această pricină se poate vorbi de 
un stil individual, cum ar fi stilul lui Dante sau Shakes- 
peare, de un stil epocal, cum ar fi romanicul sau goticul, 
de un stil francez sau german şi de stilul antic sau mo- 
dern. Niciodată însă nu se poate lega vreunul din aceste 
atribute de noțiunea vreunui tip. Unitatea unui tip este 
totdeauna superioară distincțiilor individuale sau istorice. 
Sfera lui este cu mult mai întinsă. Particularităţile de 
structură ale dramei lui Shakespeare nu ne îndreptăţesc 

niciodată să vorbim de tipul dramei shakespeariene, ci 
numai de stilul ei. Prin stilul ei drama lui Shakespeare 
este unică. Prin tipul ei, ea aparţine, după cum a arătat 
bine O. Walzel, formei baroce a artei 2, în care intră nu 
numai majoritatea operelor de pictură, sculptură şi arhi- 
tectură din epoca imediat următoare Renașterii, dar și 
modalităţi artistice epocal diferite, cum ar fi de pildă 
goticul flamboyant, ete. Confuzia dintre stil și tip provine 
adeseori din faptul că amândouă sunt asociate cu aceleași 
atribute. Se vorbeşte astfel de stilul şi de tipul baroc, 
deși aceste două expresii desemnează sinteze teoretice 
deosebite. Tipul este o noţiune pur sistematică. Stilul este 
o noţiune în același timp sistematică și istorică. Rapor- 
tându-ne la diferenţierile metodologice pe. care le face 
Rickert, s'ar putea spune că tipul este produsul unei ope- 
rap de generalizare, pe când stilul al unei lucrări în 
același timp de generalizare şi de individualizare. Sti- 
lul este astfel, din punct de vedere metodologic, o no- 
ţiune mixtă în care se întrunesc perspectiva istorică cu 
cea sistematică. Căci el unifică un grup de opere, nu după 
raportul lor de succesiune, așa cum face istoria în in- 
teriorul seriilor sale, ci după similitudinile lor de struc- 
tură, integrând o noţiune în acelaș timp generală și unică. 

„Vom defini stilul: unitatea structurii artistice într'un 
grup de opere raportate la agentul lor, fie acesta artistul 
individual, națiunea, epoca sau cercul de cultură. Unitatea 
și originalitatea sunt cele două idei mai particulare care 
fuzionează în conceptul stilului. Este deci lipsit de stil 
amestecul de lucruri disparate și neasimilabile, confuzia 
și anarhia. In acest înțeles putea Nietzsche să extindă 
noţiunea de stil dela întrebuinţarea ei artistică, asupra 
manifestărilor de cultură ale unui popor, deplângând lipsa 
de stil a culturii germane din vremea lui, în care i se părea 

că se amestecă haotic influențe pornind din punctele cele 
mai variate ale istoriei 3. Lipsită de stil este și unitatea 
moartă, coheziunea mecanică din care nu ne vorbeşte o 
individualitate originală animatoare. « Le style c'est Phom- 
me », spunea Buffon și ar fi putut adăuga că este națiunea, 
epoca sau cercul de cultură căreia -opera îi aparţine. Pre- 
zenţa și influenţa acestor centre, acţiunea lor spirituală 
şi unificatoare o constatăm și preţuim în fenomenul sti- 
lului. Când însă originalitatea este simulată sau când 
centrul spiritual dela care emană opera de artă se mani- 
festă altfel decât în acord cu orientările sale autentice și 
profunde, atunci înregistrăm și desaprobăm maniera. Sunt 
individualităţi manierate, poeţi şi artiști preţioși din toate 
timpurile, dar şi epoce şi culturi întregi care suferă de acest 
viciu, cum s'a imputat de atâtea ori alexandrinismului 
grec. Manierismul apare mai ales atunci când se produce 
disocierea și desacordul dintre originalitatea artistului in- 
dividual și a naţiunii, epocei sau culturii care îi înglo- 
bează. Sunt astfel manieraţi artiștii academici, cari mențin 
norma unei inspiraţii clasice în mijlocul unor împrejurări 
care s'au schimbat, oratori creștini cari compun discursuri 
sacre în stilul lui Cicerone, versificatori moderni, cari 
compun în formele poeziei persane din veacul al XIII-lea 
și al XIV-lea, afectând stilul lui Hafis şi Sadi, poeți fran- 
țuziţi în mai toate literaturile naţionale, nu numai în lite- 
ratura română. Adevăratul stil este acela în care se armo- 
nizează originalitatea individuală cu aceea a timpului și a 
societății. Originalitatea individuală este purtată, spri- 
jinită şi întărită de aceea a mediului local și a epocei. Nu 
însă până la punctul în care acestea din urmă devenind 
mai puternice, prin glasul artistului individual n'am mai 
auzi decât pe ale lor. Manieraţi,. lipsiţi de adevărată 
originalitate, sunt deci și artiştii cari cedează ușor gustului 

timpului și orientărilor culturii lor. Numai armonia acestor 


factori, dosajul lor delicat și precis întregește adevăratul stil. 


b) ARTELE ȘI CLASIFICAREA LOR 


Operele de artă concrete și particulare se grupează nu 
numai în interiorul tipurilor și stilurilor, dar şi în acela 
al artelor. Poezia și mimica, dansul, muzica, arhitectura, 
desemnul, sculptura şi pictura sunt noţiuni câştigate din 
sinteza teoretică a operelor individuale, singurele date - 
efectiv în experienţa artistică. Nimeni nu are de-a-face 
în contemplaţie cu poezia, cu muzica sau cu dansul în 
genere, ci numai cu opere artistice, pe care printrun act 
de mediaţiune al spiritului le atribui uneia sau alteia din- 
tre clasele enumerate mai sus. Artele sunt deci construcţii 
teoretice ale spiritului, rezultatul unei operaţii. de EE 


care aplicată asupra operelor concrete. 


Criteriile acestei clasificaţii au variat însă în decursul 
timpului, fără ca unul singur dintre ele să se dovedească 
suficient. Una din cele mai vechi și mai bine cunoscute 
clasificări, aceea a lui Lessing, obţine conceptul artelor 
şi le clasifică după criteriul mijloacelor de realizare, fluente 
(cum sunt “cuvântul sau sunetul), sau stabile (cum sunt 
masa, linia, volumul sau coloarea). In acord cu acest cri- 
teriu artele sunt succesive (poezia, muzica), sau simultane 
(arhitectura, desenul, pictura, sculptura). După cum am 
mai avut prilejul să constatăm în cursul acestei lucrări, 
clasificarea lui Lessing prezintă însemnate dificultăţi psi- 
hologice, deoarece orice operă de artă întru cât este con- 
templată aparţine ordinei temporale și este prin urmare 
succesivă. Pe de altă parte, orice operă întru cât la sfâr- 
șitul contemplaţiei se recompune într'un efect de totalitate, 
este simultană. Dar în afară de aceste greutăţi psihologice, 

clasificarea lui Lessing, este insuficientă și din punctul de 
vedere al pariicularităţilor de structură ale feluritelor arte. 
Căci dacă de pildă pictura, împreună cu desemnul, cu 
sculptura şi cu arhitectura, au comun folosinţa. mijloacelor 
spaţiale, ea împarte cu muzica însușirea de a desvolta un 
anumit element al expresiei și anume tonalitatea sau 
modulaţia ei și aparţine prin această trăsătură unei alte 
clase, în care nu intră nici desenul, nici sculptura, nici 
arhitectura. Kant a avut mai întâi ideea de a propune o 
clasificare a artelor, după elementul expresiv pe care fie- 
care din ele îl desvoltă cu precădere și a face din aceste 
elemente factorul iniegrant al feluritelor clase artistice 1. 
Intro expresie completă se pot distinge, în adevăr, conți- 
nutul intelectual transmis prin cuvânt, gestul spaţial care 
îl însoţeşte și figurează și tonalitatea sau modulajia care 
traduce mai cu seamă acompaniamentul lui sentimental. 
Artele cuvântului sunt pentru Kant poezia şi elocinţa. 
In grupul artelor gestului sau figurative intră arhitectura, 
sculptura, pictura ca artă a desenului, arta grădinilor și 
decorația de toate categoriile. Printre artele tonalități 
trebue în fine distinsă muzica şi pictura ca artă a colo- 
ritului. Oricât de interesantă ar fi clasificarea lui Kant, prin 
ideile pe care le trezește despre constituţia intimă a artelor 
și printr'o regrupare a lor care pune în lumină afinități 
mai ascunse între ele, nici ea nu e scutită de orice difi- 
cultăți. In adevăr, după cum observă Dessoir, artele mai 
pot fi integrate și clasificate, după cum întreţin raporturi 
cu formele reale și provoacă asociaţii determinate (plastica, 
pictura, mimica, poezia) sau înfățișează forme ireale și 
provoacă asociaţii nedeterminate (arhitectura, muzica) 2. 
Astfel, pictura care ca artă a coloritului intra, pentru 
Kant, în aceeași clasă cu muzica, se asociază acum cu 
plastica, mimica și poezia; în timp ce arhitectura care se 

întrunea cu plastica şi desenul se regăsește acum alături 
de muzică. De altfel Dessoir rămâne până la urmă sceptic 
faţă de noul criteriu al raportului cu formele reale. Oare 
formele reale ale desenului, picturii şi sculpturii nu se 
asociază, prin elementul compozițional al operei, în forme 
ireale, în acele scheme abstracte despre care am vorbit 
şi noi în paginele consacrate ordonării în artă? Oare poezia 
prin metrică și rimă nu aparţine artelor cu forme ireale? 
Nu există oare un element arhitectonic în desen, sculp- 
tură și pictură? Nu există arhitectură în muzică? Nu 
există arhitectură și muzică în poezie? 8. Întrebările s'ar 
putea înmulţi pentru a scoate mai bine în evidenţă carac- 
terul instabil și fluent al claselor de arte. Wölfflin, în 
lucrarea de mai multe ori amintită până acum, a arătat 
bine în ce constă picturalizarea sculpturii şi arhitecturii 
în trecerea dela Renaștere la Baroc. Dimpotrivă, odată 
cu arta clasicizantă a lui David și a școalei sale se poate 
vorbi de o sculpturalizare a picturii. Toate observaţiile de 
până acum ne dovedesc că sintezele teoretice în așa nu- 
mitele arte rămân totdeauna provizorii, dar păstrează 
valoarea unui instrument de analiză, întru cât marchează 
unele particularități structurale ale operelor. Ele au apoi 
o valoare prin. însăși revizuirile succesive pe care le re- 
clamă şi care adâncesc necontenit lucrarea de caracteri- 
zare structurală a operelor. 

Dacă artele se pot cu atâta greuiate despărţi radical, 
dacă în realitate ele se ating prin atâtea puncte și fuzio- 
nează necontenit unele cu altele, se înțelege cât de firească, 
dar și cât de puţin nouă, este ideea întrunirii lor. Unificarea ` 
artelor a părut totuşi ca un program de o mare noutate 
în romantism, de pildă la un Solger. O idee care mai 
târziu a devenit baza sistematică a dramei muzicale wag- 
neriene. Asociaţia dintre poezia dramatică, muzică și dans 

este străveche. De asemeni aceea dintre poezie și cânt. 
Vechea poezie a rapsozilor antici și a trubadurilor medie- 
vali nici nu trăia decât în această asociaţie. De asemeni, 
arhitectul, sculptorul și pictorul au lucrat totdeauna în 
colaborare în marile stiluri ale artei, în antichitate, în 
romanic, în gotic și în Renaștere. Smulse din complexul 
care le întrunea în toate aceste stiluri, cu ocazia construirii 
unui templu, a unei catedrale sau a unui palat, arta arhi- 
tectului, a sculptorului şi a pictorului nu și-au câştigat 
decât mult mai târziu o relativă independenţă. Templul 
grec este un edificiu menit să păstreze statua zeului sau 
zeiţei, un «înveliș pentru simulacrul divin», spune E. 
Boutmy. Pictura şi sculptura romanică și gotică sunt 
totdeauna gândite în raport cu o suprafaţă a construcţiei 
care trebue accentuată sau cu un volum care trebue îm- 
plinit, pentru a evita impresia neplăcută a vidului. In 
Renaștere încă, unele din cele mai importante realizări 
ale picturii, cum sunt logiile lui Raffael sau picturile lui 
Michelangelo în Capela Sixtină, etc., sunt gândite în 
conexitate cu arhitectura. Dar tot în această epocă, mag- 
nificenţa principiilor şi a cardinalilor, apoi a marilor bur- 
ghezi, solicită desvoltarea portretului, care vine să ocupe 
un zid al unei locuinţe particulare şi de data aceasta fără 
vechea solidaritate cu idea arhitecturală. Desvoltarea bur- 
gheziei în Nord, cu nevoia de a orna interiorul pe care o 
provoacă, adâncește acea separare a artelor, care a făcut 
mai în urmă problematică și nouă ideea întrunirii lor. Dacă 
însă unificarea artelor este un gând menit să integreze 
manifestările ei parţiale în totalitatea care i-a asigurat 
în trecut marile ei realizări, ea trebue întreprinsă în așa 
fel încât să recompună în adevăr un efect de totalitate. 
Unificarea artelor trebue deci distinsă de acumularea lor, 
așa cum se întâmplă de atâtea ori în regia modernă care 

perpetuează o idee wagneriană rău înţeleasă. O reprezen- 
Late de teatru, în care ni se oferă alături de textul dra- 


matic și puţină muzică şi costume frumoase și decoruri 


pitorești, trădează adeseori intenţia filistină de a cuceri 
pe spectator prin mai multe laturi ale sensibilităţii lui şi 
de a aglomera ornamentele, după principiul grosolan că 
ceea ce este mai împodobit și mai bogat este şi mai frumos. 
Este firesc atunci ca față de această aglomerare de ele- 
mente neînsumate, lipsită de unitate şi de stil, să prefe- 
răm manifestările mai demne ale așa numitelor arte izo- 
late, adică ale acelora care desvoltă cu puritate una singură 
din valorile universului artistic. 


c) GENURILE ARTISTICE 


Încercarea de a stăpâni sistematic domeniul operelor 
de artă a produs o altă sinteză teoretică în așa numitele 
genuri artistice. Genurile artistice presupun însă ca niște 
cadre constituite artele, al căror teritoriu ele îl subîmpart. 
Problema genurilor artistice ne duce în inima teoriei spe- 
ciale a artelor şi prin- urmare peste limitele esteticei gene- 
rale, căreia îi este consacrată exclusiv lucrarea de faţă. 
Dacă totuşi ne oprim acum în faţa genurilor artistice, este 
din pricina faptului că odată cu prilejul lor se evidenţiază 
încă odată anumite momente sistematice din constituţia 
artei. Genurile artistice sunt, în adevăr, noţiuni teoretice 
rezultate din conjugarea noţiunii uneia din arte cu unul 
din factorii artei în genere: material, valoare eteronomică, 


“unitate estetică. Materialul, valoarea eteronomică ŞI uni- 


tatea estetică sunt cei trei factori de integrare a operelor 
în genuri. Acţiunea lor nu este însă egală în domeniul 
fiecărei arte în parte. Așa, de pildă, poezia nu folosește 
decât un singur material, cuvântul, și, prin urmare, din acest 

punct de vedere, ea nu cunoaște nicio articulaţie interioară 
a regiunii ei, În schimb, sculptura poate folosi marmura, 
bronzul, lemnul, pământul, porţelanul, ete., diversificân- 
du-se în consecinţă în genul sculpturii în marmură, bronz, 
lemn, etc. De asemeni există un gen al picturii în ulei, 
acuarelă, pastel, frescă, tempera, etc. Cunoaștem apoi 
genul muzicii de coarde și de suflători, al muzicii cântate, 
etc. În acord cu valoarea eteronomică pe care o realizează, 
poezia poate îi religioasă, eroică sau socială, etc., tot atâtea 
genuri care pot reveni cu unele excepţii și în domeniul 
sculpturii sau al picturii, ca d. p. monumentul eroic sau 
civic, statueta şi portretul, pictura istorică și religioasă, etc. 
Tot astfel, după valoarea ei eteronomică, arhitectura cu- 
noaște genul vilei și al palatelor publice sau particulare, al 
catedralei, halelor, gării, etc. Muzica distinge apoi între 
marș, lied, oratoriu, ș. a. m. d. O deosebită importanţă pre- 
zintă diferenţierea în genuri după felurile unificării estetice, 
active în cadrul diverselor arte. Astfel muzica unifică, fie 
prin revenirea aceluiași refren, între care se intercalează 
câte un episod sau divertisment (rondo), fie prin repeţirea 
aceluiaşi sistem de fraze (antiphonia), fie prin repeţirea ace- 
luiași sistem de fraze, urmat de unul diferit (ritmul tripartit 
codat), fie prin modificări și combinări ale acestor moda- 
lități elementare pe care le regăsim în sonata sau simfonia 
modernă. Genul liric, epic și dramatic reprezintă și ele 
în poezie moduri felurite ale unificării, în cadrul concis al 
afectului personal, în interiorul sferii istorice a povestirii 
sau în cadrul acţiunii dramatice. Dar liricul, epicul și dra- 
maticul reprezintă în poezie şi modalităţi ale clarificării, 
prin care sporesc în valoarea lor sensibilă anumite aspecte 
ale realităţii. Intuiţia lirică a lumii o resfrânge ca stare de 
suflet, pe când cea epică drept succesiune de evenimente, 
iar cea dramatică drept conflict și luptă de forțe antago- 

niste. Prin aceste din urmă genuri și, prin altele asemănă- 
toare, artele particulare se sistematizează după momentele 
constitutive ale artei în genere. Cum însă acestea se speci- 
fică, după cum am văzut, în tipuri, se poate spune că ge- 
nurile amintite în urmă reprezintă niște tipuri mărginite 
în sfera uneia sau alteia dintre arte. | 

Genurile artistice au constituit în clasicism criteriul 
gustului și uneori al creaţiei artistice. Conformarea la con- 
diţiile genurilor, concepute ca nişte modele eterne şi imua- 
bile ale operelor de artă, era cerută deopotrivă de artiști și 
de acei cari îi judecau. « Criticul superior, scrie odată Mar- 
montel, trebue să aibă în imaginaţia sa tot atâtea modele 
diferite câte genuri există ». lar Albert Thibaudet, care îl 
citează, poate cu drept cuvânt să observe: « Problema 
genurilor a deţinut în critică, până în veaculal XIX-lea, 
un loc tot atât de considerabil ca problema universalelor 
în filosofia evului mediu » *. In veacul al XIX-lea, roman- 
tismul a înfrânt rigiditatea vechilor genuri, socotindu-se 
liber să le amestece sau chiar să creeze altele noui. « Toate 
genurile poetice clasice în puritatea lor strictă, scrie odată 
romanticul Fr. Schlegel, sunt azi ridicule » 2. Tirada lirică 
și episodul în dramă au fost printre produsele acestei 
încălcări de domenii, pentru care un model mai îndepărtat 
se putea găsi în Shakespeare și în teatrul elisabetan. Dar 
visul romanticilor mergea mai departe, către ceea ce Schle- 
gel numește odată « poezia universală progresivă », în care 
toate felurile ei să se întrunească întrun adevărat micro- 
cosmos poetic. Restauraţia clasică a gustului francez la 
finele secolului trecut readuce credinţa în genuri ca niște 
entităţi constituite, dar nu eterne și imuabile. Aplicând 
noul spirit al științelor naturale, un Fr. Brunetiăre le 
arată trăind, modificându-se și transformându-se. Ce- 
lebrele lui prelegeri asupra a Evoluţiei poeziei lirice în 

Franţa » aveau astfel prilejul să urmărească cum din ora- 
toria religioasă a veacului al XVII-lea s'a desvoltat treptat 
meditaţia lirică a romanticilor. Studii despre evoluția 
genurilor au apărut numeroase după Brunetière, toate 
manifestând aceeaşi poziţie intermediară între realismul 
clasic și nominalismul romantic. 

Astăzi ni se pare evident că genurile sunt produse isto- 
rice şi ca atare capabile să se transforme sau chiar să dis- 
pară. Epopeea de pildă este astăzi un gen mort și încercă- 
rile mai noui ale unui Spitteler de a o învia au rămas deo- 
camdată fără continuatori. Une mai scrie apoi epistole 
didactice în felul lui Boileau? Satira s'a refugiat în subso- 
lurile literaturii. Abia dacă o mai întâlnim din când în când 
în foile umoristice. Meditaţia romantică, cu toate înălți- 
mile la care au condus-o odată un Vigny, un Lamartine, 
un Leopardi, se găsește și ea în mare criză. Şi cu toate 
acestea, din punct de vedere estetic nu este totul absolut 
irelevant în vechea noţiune a genurilor. Faptul de a folosi 
un material sau altul, de a întrupa o anumită valoare ete- 
ronomică sau de a folosi un procedeu determinant al uni- 
ficării impune unele condiţii stabile, peste care nu se poate 
trece decât cu riscuri estetice foarte mari. Există o legali- 
tate internă a acuarelei sau frescei, a vilei sau palatului 
public, a dramei și a romanului, fixată prin însăși vieața 
istorică a artei, care a lămurit la un moment dat chipul 
cel mai fericit de a întrebuința un material, .virtualităţile 
şi afinităţile lui, căile cele mai bune de a atinge un scop 
extraestetic în artă, unele procedee esenţiale în evocarea 
vieţii prin povestire sau prin acţiune scenică. Există fi- 
reşte probleme nedeslegate în artă și în măsura lor genu- 
rile apar relative şi schimbătoare, nu pentrucă nu se pot 
niciodată constitui, dar pentrucă se caută. Dela Mairet la 
Corneille se poate urmări o întreagă desvoltare a tragediei 

franceze care dibuește condiţiile genului, adaptarea cea 
mai bună la norma ei internă, până în clipa când « Cidul » 
pare a o realiza 3. Când după un secol și jumătate nimeni 
nu mai scrie tragedii, toată lumea este încă de acord că 
ele nu puteau fi scrise mai bine decât o făcuseră în trecut. 
poeţii clasici. Vieaţa istorică poate astfel elimina un gen, 
lăsând intacte necesităţile legate de firea lui. Accepiarea 
genurilor are apoi un rol pozitiv şi în creaţie. Limitările 
pe care genurile le impun, deopotrivă cu toate obstacolele 
în artă, au o funcţiune creatoare. Cine sparge și depășește 
limitele genurilor poate mai ușor să se piardă în nedeter- 
minarea lipsită de formă. Disciplina genurilor garantează 
însă rigoarea formală, stricteţea compoziţiei. Apoi în aceste 
graniţe restrânse, imaginaţia împiedecată să se desfășoare 
în suprafaţă, se concentrează și se adânceşte. 


13% 


6. ETERONOMIA ARTEI 


Inţeleasă ca produsul subordonării unui obiect în sfera 
valorii estetice, arta ne apare ca o întocmire sustrasă mobi- 
lităţii şi variaţiunilor istorice. Valoarea estetică face în 
adevăr parte din categoria scopurilor în sine. Intru cât 
participă la ea, arta nu se leagă cu restul realităţii nici ca 
mijloc, nici ca un scop provizoriu și relativ, menit a fi 
depășit. Am văzut apoi care sunt mijloacele pe care le 
folosește arta pentru a obţine caracterul autotelismului 
său. Printre momentele constitutive al artei, izolarea, 
ordonarea, clarificarea și idealizarea ne-au apărut drept 
acelea capabile de a o sustrage din înlănțuirea aspectelor 
„ȘI evenimentelor în experienţa practică și de a o constitui 
ca o unitate eterocosmică autonomă. Prin acest caracter, 
arta s'a arătat în toate timpurile drept depozitul gloriei 
celei mai durabile. Exegi monumentum aere perenius, scrie 
Horaţiu despre odele sale. Intocmind unităţi autonome, 
scopuri în sine, artiștii s'au socotit adesea drept dispen- 
satorii gloriei, ai gloriei lor proprii și a acelora cu ale căror 
nume și fapte opera lor se lega. Această aspirație a fost 
foarte vie și adeseori exprimată de poeţii Antichității şi 
ai Renașterii, dar ea n'a dispărut nici mai târziu, ca una 
care rezultă din răsfrângerea sensului estetic al operei. 

Dar în afară de această existenţă quasi-eternă a operei, 
rezultată din însușirea ei estetică, ea se leagă cu întreaga 

vieaţă istorică și este supusă mobilităţii și fluctuaţiilor ei 
prin cuprinsul de valori extraestetice pe care le însumează 
şi le supune unităţii sale. Pornind dela această constatare, 
am putut spune și altădată că arta este eternă prin forma 
ei estetică și vremelnică prin conţinutul ei. Prin cea din- 
tâiu, arta durează ; prin cel de al doilea, se uzează și îmbă- 
trânește. De sigur, din dorinţa de a asigura o durată cât 
mai întinsă operelor lor, atâţi artişti moderni au profesat 
purismul estetic, eliminarea tuturor conţinuturilor rela- 
tive din artă, a tendinţelor filosofice sau sociale din lite- 
ratură,a anecdotei ei motivului din pictură, a elementului 
programatic din muzică. Astfel de aspirații sunt însă destul 
de noui în artă. In lunga ei desvoltare, arta a întreținut 
raporturi strânse cu formele felurite ale vieţii istorice ai a 
evoluat cu ea. Chiar apariţia artei este un fenomen pentru 
a cărui producere au conlucrat forțe felurite ale vieţii 
sociale. Este îndreptăţit deci a studia producerea și evoluţia 
artei, în raport cu forţele extraestetice cu câre vieaţa ei 
s'a încrucișat. Odată cu aceasta însă metoda și obiectivul 
cercetării noastre se schimbă. Până acum ceea ce ne-a 


preocupat a fost descrierea artei, în însușirile ei generale ` 


și în tipurile ei speciale. Ceea ce dorim să înfățișăm acum, 
folosind rezultatele moderne ale cercetării, sunt condiţiile 
genetice și evolutive ale artei, apoi unele din formele spe- 
ciale pe care ea le îmbracă odată cu varietatea factorilor 
care o determină și întru cât o determină. Vom urmări în 
același timp funcțiunile pe care ea le împlinește în socie- 
tatea omenească. Deosebirea dintre condiţionări și funcțiuni 


„nu este de altfel atât de radicală pe cât se pare. Pentru ilus- 
„trarea acestei împrejurări, câteva exemple, anticipate asu- 


pra expunerii viitoare, pot să ajungă. Așa de pildă, afir- 
maţia că arta s'a desvoltat din muncă poate fi modificată 
în forma că munca folosește din practica artei. Nevoia de a 

ușura munca va D condus pe primitiv să găsească muzica. 
Dar odată aceasta aflată, munca primitivului asociindu-se 
necontenit cu ea, a găsit un mijloc capabil sio desvolie și 
so perfecţioneze. Condiţionările explică apariţia artei; 
funcțiunile lămuresc progresul ei. Acelaşi lucru în ce pri- 
veşte legăturile artei cu sexualitatea. Unele interese se- 
xuale vor fi inspirat pe artiştii primitivi. Sexualitatea a 
devenit însă o funcţiune a artei, după cum o dovedește 
marele ei rol în afinarea raporturilor etice dintre sexe. 
Suntem deci îndreptăţiţi a spune că același factor poate 
fi privit ca o condiţie sau ca o funcţiune după cum îl con- 
siderăm din perspectiva cauzală sau finală. Cauzele extra- 
estetice ale artei sunt în același timp și scopurile ei. Arta 
ne-a preocupat până acum ca fenomen estetic autonom. 
Propunându-ne de aci înainte să cercetăm condiţiile care 
au promovat-o și funcțiunile pe care le împlinește, ne 
oprim în faţa eteronomiei artei. 


a) VALOAREA BIOLOGICĂ ȘI SEXUALĂ A ARTEI 


Studiind motivele artei primitive și factorii cari spri- 
jină desvoltarea ei în societăţile omenești este necesar a 
stabil din capul locului că nu fiecare din aceştia au un 
caracter extraestetic. Acţiunea de a prelucra obiecte mate- 
riale în scopul de a le da o organizare expresivă şi o uni- 
tate, adică tocmai activitatea artistică, decurge dintr'un 
impuls primitiv al sufletului, care "are nevoie de in- 
vocarea altor condiţii pentru a ne explica apariţia lui. 
Omul este în mod natural artist. Am arătat și în altă parte 
că aspiraţia omului către unitate se satisface pe diferite 
căi. Arta este una din acestea. Dar dacă trebue să recu- 
noaștem un instinct artistic primitiv, este tot atât de 
necesar a adăuga că instinctul acesta primește întăriri și 

este solicitat a se desvolta prin niște condiţii care n'au 
nimic estetic în ele. 

Condiţiile despre care trebue să ne ocupăm acum sunt 
mai întâi de ordin biologic. Conexitatea dintre artă și 
vieaţa biologică a fost afirmată mai întâi înlăuntrul 
acelei teorii a artei ca joc, al cărei răsunet a fost mare la 
sfârșitul veacului trecut. Se cunoaște contribuţia lui Spen- 
cer în această privinţă. Pentru Spencer, animalele supe- 
rioare nutrindu-se mai bine, bucurându-se apoi de o orga- 
nizaţie mai complexă și mai variată, „care le permite să 
menţină în repaus unele funcțiuni, în timp ce pe celelalte 
le exercită, ajung cu ușurință la un excedent de energie, 
pe care trebue neapărat să-l cheltuiască. Risipa energiei 
astfel acumulate se face imitând actele serioase ale vieții. 
Aşa pare jocul sub toate varietățile lui, printre care tre- 
bue să numărăm și activitatea artistică. Ipoteza lui Spen- 
cer valora atât pentru explicarea artei în evoluţia indivi- 
duală cât și a speţei. Dansul-pantomimă al primitivului 
în care sunt imitate muncile câmpului, vânătoarea sau 
războiul, putea fi citat ca un exemplu menit să confirme 
teoria lui Spencer. Vom vedea că acestor aspecte ale artei 
primitive li se pot da şi alte explicaţii decât aceea biolo- 
gică a cheltuirii energiilor acumulate pe căile comode ale 
imitaţiei. O greutate care se iveşte însă în tot cazul și 
de pe acum în calea ipotezei spenceriene, este aceea că nu 
toate activităţile artistice ale primitivului iau forma imi- 
iaţiei. Alături de artele care întreţin, o relaţie cu formele 
reale, primitivul cunoaște și arte de forme eet cum ar 
fi muzica sau decorația fixă și mobilă a propriului corp, 


"apoi decorația unor obiecte străine. Este meritul lui K. 


Groos de a fi cuprins și explicaţia acestor activităţi arti- 
stice prin teoria sa cu privire la artă ca joc. În adevăr, 
peniru Groos jocul nu este numai cheltuiala unui prisos 

de energie, o «activitate desinteresată ». In joc par a se 
exercita mai de grabă instincte utile și necesare vieții. 
Ipoteza pur mecanicistă a lui Spencer este înlocuită cu 
una finalistă. Pe aceste noui baze, jocul dobândeşte un 
loc mai precis și mai larg în economia biologică a vieţii. 
Omul pare a se juca nu numai întru cât acumulează forţe, 
dar şi întru câi se pregătește pentru temele serioase ale 
existenţei. In rândul jocurilor astfel înţelese, distinge Groos 
pe acela al 'exerciţiilor experimentative în legătură cu 
feluritele aparate motrice și sensoriale, răspunzătoare în 
mod special de apariţia artelor în societățile primitive. 
Din manipularea în joc a unor materiale plastice, cum ar 
fi pământul sau ceara, trebue să fi apărut sculptura ; după 
cum din plăcerea audiţiei şi din manipularea obiectelor 
sonore, este de presupus că au apărut muzica și instrumen- 
tele muzicale. Sculptând şi desemnând, cântând și făcând 
să răsune obiecte sonore, exercitându-se cu alte cuvinte 
artistic, ajungea primitivul la deprinderi de dexteritate și 
la o fineţe a percepţiei, capabile a fi folosite mai târziu 
în activităţile de interes practic ale vieţii. Evident, ipoteza 
lui Groos, ca toate cele care se referă la stadii întrecute 
din evoluția omenirii, este greu controlabilă 1. O confir- 
mare a acestei ipoteze vine din observarea locului pe căre 
îl ocupă jocul artistic în existența copilului. Copilul-artist 
este o apariţie cu mult mai frecventă decât adultul-artist. 
Cu mult înainte de specializarea și stabilirea aptitudinilor 
sale, copilul probează în joc virtualităţile pe care le posedă 
și această liberă activitate a facultăţilor sale, din care 
numai unele vor fi desvoltate și folosite, ia forma activi- 


tăţii artistice. « Copilul se transformă și transformă, scrie 


P. A. Lascaris. Imitând, el se descoperă pe sine și încearcă 
în mod inconștient să-și caute forma » 2. Tot astfel primi- 
iivul, cu mult înainte de a cunoaşte agricultura și olăritul, 

practica artele. Omul paleoliticului care nu se slujea decât 
de unelte cioplite grosolan în piatră și de oase, manifesta 
totuși o măestrie artistică uimitoare, după cum o dove- 
desc atâtea din operele sale de artă, desemnuri şi picturi 
murale, găsite în grotele din Spania nordică şi Franţa 
de Sud, etc. Comparate între ele, tehnica și arta acestui 


„timp dovedesc că pe când cea dintâi era o achiziţie -re- 


centă, cea din urmă trebue să fi avut un lung trecut în 
urma ei. Evoluţia tehnică a omenirii trebue să fi fost anti- 
cipată de o lungă evoluţie artistică. Artistul este mai 
vechiu decât homo faber. În practica artelor par a se fi 
educat deprinderile tehnice ale omului și cu mult înainte 
ca forţele sale să se fi aplicat la. rezolvirea unor teme uti- 
litare de vieaţă, ele s'au exercitat artistic și liber. 

Dar despre funcțiunea biologică a artei se susţine nu 
numai că formează și desvoliă însuşirile necesare vieţii, 
dar și că ea joacă un anumit rol în organizarea raporturilor 
dintre sexe. Darwin arătase în adevăr că frumuseţea plan- 
telor și animalelor este un instrument al selecţiei sexuale. 
Pentru a evita degenerarea speţelor prin autofecundare, 
geniul obscur al naturii înzestrează plantele cu flori fru- 
moase, menite să atragă prin formele și colorile lor insec- 
tele care transportă polenul. Aceeași funcţie biologică par 
a avea podoabele animalelor (apendice decorative, colori 
frumoase, jocuri și manevre seducătoare, cântece, etc.), 


cu atât mai mult cu cât ele sunt totdeauna ale masculilor 


care urmează pe această cale să se impună atenţiei feme- 
lelor. Se știe care a fost lunga discuţie provocată de această 
ipoteză a Descendenţei Spejelor. Un Wallace a observat că 
așa numitele caractere secundare estetice trebuesc expli- 
cate ca niște rezultate mecanice ale unui exces de vigoare, 
influențând asupra structurii st conduitei. Femela nu poate 
selecta decât după gradul de vigoare al masculului și pre- 

ţuirea sa nu poate fi estetică, ci biologică, deşi alegerea 
după gradul vigoarei poate coincide cu o selectare impli- 
cită după însușirea estetică 3. 

În tot cazul, dacă ipoteza lui Darwin ar fi fost ade- 
vărată, ea ar fi trebuit să primească o confirmare și din 
examinarea artei primitive. Se întâmplă însă că, după cum 
observă E. Grosse, arta primitivă nu pare a juca niciun 
rol sexual. Poezia primitivilor nu vorbește niciodată despre 
raportul sexelor şi nici cântecele lor nu manifestă vreo 
funcţiune în acest sens. Poezia și muzica primitivă nu sunt 
niciodată erotice. Nici ipoteza darwinistă, în felul în care 
a modificai-o Wallace, nu este mai bine confirmată de 
examinarea faptelor. Frumuseţea pe care o preţuese pri- 
mitivii în femeile lor, nu este niciodată a unei.vigori și 
armonii capabile să asigure reproducerea în bune condiţii. 
In această privinţă K. Groos a observat cu multă dreptate 
că ceea ce preţuește primitivul ca frumos în femeie, constă 
mai degrabă într'o deformare a tipului uman specific, 
prin raderea și smulgerea părului, a genelor și sprânce- 
nelor, prin comprimarea craniului și a picioarelor, prin 
străpungerea urechilor, a nasului și buzelor, prin muti- 
larea sânului şi prin lungirea urechilor, care la unele fru- 
museţi primitive, ajung cu lobul la nivelul umerilor. Ideea 
frumuseţii ca instrument al selecţiei sexuale nu este mai 
bine confirmată nici de observaţia că dacă se poate vorbi 
despre o activitate estetică a animalelor, ea constă dintr'o 
împodobire a locuinţelor, nu a corpului și că dacă evoluţia 
ontogenetică reproduce pe aceea filogenetică, este carac- 
teristic faptul că copilul este mai întâi sensibil la fru- 
museţea obiectelor și numai mult mai târziu la aceea a 
corpului omenesc 4. Tot astfel, dacă sculptura primitivă 
reprezintă aproape cu exclusivitate pe femeie, iar nu pe 
bărbat, lucrul pare să rezulte, după cum observă W. De- 

onna, din dorința bărbaţilor, singurii meșteri ai timpu- 
lui, de a se sustrage acţiunii magiei simpatice, abandonând 
numai pe femei influenţei ei nefaste. Mai multă valoare 
sexuală are în arta primitivă decorația, care se aplică 
totuși în primul rând altor părți ale corpului și numai în 
rândul al doilea organelor genitale, de sigur pentru a po- 
Lenta imaginaţia erotică, dar și pentru a feri aceste organe 


„de « privirea rea », încărcată cu proprietăţi magice primej- 


dioase 8. În sfârșit, cu privire la dans s'a observat de ase- 
meni că dacă în triburile primitive practica acestei arte 
are uneori funcțiunea de a apropia sexele, această func- 
Dune nu este totuși indisolubil legată de exerciţiul ei, de 
vreme ce există dansuri primitive care nu sunt executate 
decât în ceremonii dela care femeile sunt excluse. Toate 
aceste fapte ne permit a conchide că dacă arta primitivă 
are o anumită valoare sexuală, ea nu este totuşi atât de 
puternică și întinsă după cum ipoteza darwinistă ne-ar 
fi îndreptățit să credem. Valoarea sexuală a artei aparţine 
deci mai mult decât trecutului artei, desvoltării ei ulte- 
rioare și prezentului ei. Căci nu este nicio îndoială că arta 
societăților noastre acordă un loc întins temelor erotice 
şi că, prin această însușire, ea a alcătuit unul din forurile 
în care s'a cultivat mai mult sensibilitatea erotică a omului 
modern. Îstoricului Seignobos i se atribue exclamaţia 
făcută odată în timpul uneia din prelegerile sale: a amour, 
cette invention du Alle siècle!», de sigur în legătură cu 
literatura cavalerească a evului mediu în care s'a creat 
forma iubirii moderne și etica ei. Cum s'a produs morala 
europeanului cult de azi și ce loc ocupă femeia în sistemul 
ei, cum s'au produs prescripţiile, interdicțiile și lbertă- 
ţile care o privesc, sunt niște întrebări al căror răspuns 
complet mwar putea să fie dat, dacă nu sar ţine seama și 
de influenţa artiştilor. 

Cercetarea are deci să răspundă şi la problema relativă 
la locul pe care sexualitatea îl ocupă în toate manifestările 
artistice ale popoarelor culte, precumpănitor dacă îl com- 
parăm cu acela pe care îl deţine în arta primitivilor. In- 
semnătatea în creștere a sexualităţii în artă mi se pare 
a proveni din trei condiţii felurite. Mai întâi, din pro- 
gresul pe care l-a obţinut în conștiința autonomiei ei. Arta 
primitivă este într'o măsură covârșitoare impregnată de 
intenţii sociale. După cum vom avea prilejul să constatăm 
și mai târziu, arta primitivă lucrează în sensul întăririi 
grupului social, a coherenţei lui intime, cu o forță pe care 
practica ei în societăţile noastre nu ne permite s'o bănuim. 
Diminuată mai târziu în funcțiunea ei socială și mărginită 
la expresia şi cultura sentimentelor individuale, a fost 
firesc ca arta să aleagă printre acestea pe acela care po- 
sedă o intensitate mai mare și să lege o alianţă puternică 
cu el. Este neîndoios însă că sentimentele grefate pe in- 
stinctul sexual sunt printre cele mai intense. Erotismul 
artei culte provine deci din locul care i-a fost indicat în 
interiorul sufletului individual şi dintr'o mai justă adap- 
tare la scopurile care în aceste condiţii îi revin. In al doilea 
rând, arta este chemată să joace faţă de instinctul sexual 
un rol pe care nu este singură să-l îndeplinească față de 
alte instincte ale omului. După cum a observat cu multă 
subiilitate Charles Lalo, feluritele instincte ale omului 
găsesc în vieaţa socială mijloace de a se exercita, chiar 
în afară de instituţiile pe care le-a organizat, fără nicio 
primejdie pentru societate. Luxul eliberează și desvoltă 
apetiturile economice ale omului, sporturile împlinesc ace- 
lași rol față de nevoile noastre de activitate, jocurile inge- 
nioase față de trebuinţele spiritului nostru, nenumăratele 
împrejurări ale vieţii moderne faţă de aspiraţiile de a se 
exercita ale sensibilităţii. In niciuna din aceste împrejurări, 

jocul liber cu instinctele și facultăţile noastre nu atrage 
după sine vreo periclitare a ordinei stabilite în societate. 
Există un singur instinct, a cărui liberă exercitare în afară 
de cadrele lui instituite, ar deveni primejdioasă. Acesta 
este instinctul sexual. Singura lui formă regulată de mani- 
festare este aceea care are loc în cadrele familiei. Orice 
depășire a acestor cadre devine o desordine de care soli- 
ditaiea internă a societăţii se resimte. In aceste împre- 
jurări apare arta, pentru a oferi sexualităţii un domeniu 
de eliberare, care să nu se întovărășească cu neajunsuri 
pentru societate. Și de fapt, formele erotice mai deseori 
reprezentate de artă sunt cele neregulate. «Intro socie- 
tate poligamă ca aceea a ţărilor musulmane, scrie Lalo, 
așa cum o întrevedem de pildă în a O mie și una de nopţi», 
obiectul normal al imaginaţiei poetice nu este pluralitatea 
soțiilor legale, ci iubirea în afară de harem: amorul ilegal. 
S'ar putea chiar spune că într'o ţară cu poligamie legitimă, 
luxul și poezia iubirii este fidelitatea, iubirea exclusivă, 
amorul idealizat al unei singure femei și disprețul para- 
doxal al tuturor celorlalte în mijlocul ispitelor oferite și 
îngăduite. In opera lui Goethe, a Werther» și «Faust» 
sau chiar «Elegiile romane» se găsesc, fiecare în felul 
său, în desăvârșită tradiţie estetică; în timp ce « Hermann 
și Dorothea », constituind un tratat epic al iubirii conju- 
gale, este o operă excepţională, izbitoare, ratată. Arta încă 
primitivă a lui Homer, altfel atât de puţin erotică, poate 
să picteze iubirile vinovate ale lui Paris și Elenei sau luptele 
pretendenţilor în jurul Penelopei; dar se opreşte să descrie 
căsnicia regulată a lui Agamemnon sau Ulysse »7. S'a spus 
despre artă că este « amorală ». Lalo observă însă că sar cu- 
veni a se afirma despre ea că este mai degrabă « afamilială ». 
In sfârșit, jocul artistic cu sentimentele altoite pe 
instinctul sexual a avut adeseori și funcțiunea de a anticipa 

sau de a însoţi reformele eticei sexuale în curs. Mai cu 
seamă poezia erotică, în forma ei lirică, epică sau drama- 
tică, a lucrat ca o'mare putere civilizatoare în stabilirea 
raporturilor sociale dintre femeie și bărbat. Fără îndoială, 
că în înălţarea și eliberarea femeii din situaţia cu totul 
subordonată în care o menținea organizarea patriarhală a 
familiei medievale, lirica evului mediu va fi avut rolul ei. 
Lirica antichității n'a ştiut să-și împlinească această mi- 
siune. Amorul cântat de ea rămâne numai carnal și femeia 
în cadrul ei este cel mult obiectul dorinţei, nu al iubirii. 
Abia dacă bizara iubire greacă a efebului a produs accente 
mai spirituale în dialogurile lui Platon. A trebuit să inter- 
vină marea forţă istorică a creștinismului, pentru ca sub 
semnul adoraţiei Fecioarei, femeia să fie înfățișată cu fer- 
voare de lirica nouilor popoare ale Europei şi ca, pe această 
cale, reforma etică a relaţiilor dintre ea și bărbat să-și 
găsească un adjuvant. Dar şi mai târziu, înfățișând-o ca 
obiectul preţios al unor sentimente intense, poezia erotică 
a conferit femeii un loc în vieaţa bărbatului care, chiar 
în acest chip, devenea mai important. Este sigur că într'o 
societate lipsită cu totul de poezie sau de artă erotică în 
genere, raportul sexelor ar rămâne primitiv şi brutal și 
femeia ar fi sortită unei situaţii de iremediabilă inferiori- 
tate. Prin artă, sentimentul erotic se spiritualizează și 
raporturile dintre sexe care se desvoltă din el devin mai 
delicate. Situaţia socială a femeii n'are decât să câștige 
din această transformare. Când însă femeia este înfățișată 
nu ca obiectul iubirii, ci al unor reprezentări obscene, în 
care se exprimă o dorinţă sălbatecă și nestăpânită, arta 
nu secundează mișcarea de eliberare şi înălțare etică a 
femeii, ci contribue mai de grabă la înjosirea ei, deopotrivă 
cu a bărbatului. Ceea ce conţine reprobabil o artă obscenă, 
este reflexul pe care ea îl primeşte despre acel raport dintre 

sexe, în care bărbatul și femeia își apar unul altuia ca niște 
unelte ale plăcerii. Consideraţia socială a femeii nu poate 
crește pe această cale. Arta pornografică pornește tot- 
deauna dintr'o atitudine misogină, dintrun adânc dispreţ 
pentru femeie, care nu mai poate vedea în ea obiectul 
demn al unei asociaţii de fiinţe autonome şi egale. Gre- 
șeala comisă cu. ocazia sancţionării raportului dintre sexua- 
litate și artă stă în confuzia adeseori făcută între arta ero- 
tică și aceea obscenă. Aceasta este, după cum îmi pare, 
confuzia 4 vertuismului », caracterizat într'o mică scriere 
renumită de sociologul Vilfredo Pareto, al acelui curent 
de opinie, foarte răspândit în tot decursul veacului al 
XIX-lea şi care făcea pe ministrul italian Luzzatti să 
oprească reproducerile după statua Paolinei Borghese de 
Canova sau după o Amorul sacru și profan » al lui Tizian. 
Același curent îndemna cenzura lui Napoleon al III-lea 
să interzică « Doamna cu camelii » a lui Al. Dumas-fiul şi 
determina tribunalul de Sena să urmărească pe Flaubert 
și Baudelaire. « Vertuismul » arată Pareto, n'a fost nicio- 
dată atitudinea societăţilor în momentele lor de vitali- 
tate 8. Dar despre vertuism se mai pot adăuga şi alte con- 
sideraţii, trecute cu vederea de Pareto. Prin confuzia 
pe care o menţine între iubire și obscenitate, vertuismul 
dovedeşte reaua idee pe care o are despre orice modalitate 
a iubirii, imposibilitatea lui de a se înălța la formele ei 
spirituale și demne. Când nu este o ridiculă ipocrizie, ver- 
tuismul maschează o inhibiţie, o oprire în evoluţia normală. 
Din punct de vedere individual, repulsia eroticului este 
actul, unei conștiințe retrograde, care n'a ajuns încă să 
ia o cunoștință limpede de instinctele sale, pentru a le 
putea conduce și stăpâni. Groaza de erotic este adese or 
numai forma disimulată a puterii obscure pe care instinc- 
tul sexual o are în noi. Din punct de vedere social, această 

groază este semnul unei regresiuni sociale la stadiul în 
care femeia era ființa inferioară și impură, exclusă din 
asociația bărbaților. Am arătat mai sus ce rol poate fi 
recunoscut artiștilor și mai cu seamă poeților în mișcarea 
de depăşire a acestei situaţii. Dar faţă de achiziţiile civi- 
lizaţiei, arta pornografică reprezintă un nou moment de 
regresiune arhaică și de primitivism psihic. Acţiunea ei se 
orientează în cazul acesta în contra desvoltării și intere- 
selor societăţilor noastre, meritând a fi judecată în con- 


secinţă. 


TEORIA PSIHANALITICĂ A ARTEI 


In legătură cu valoarea şi condiţionările sexuale ale 
artei, o interesantă teorie este aceea a psihanalizei, ela- 
borată de S. Freud 1 și de Otto Rank ?, căruia îi datorim 
cea dintâi teorie psihanalitică a artei. Să examinăm afir- 
maţiile principale ale acestei construcţii teoretice şi difi- 
cultăţile pe care ea le implică. Odată cu diferențierea 
instinctelor după funcțiunea de reproducere proprie celor 
două sexe, ne spune Rank, tendinţele devenite «per- 
verse», tocmai din pricină că au rămas în urma acestei 
diferențieri, întâmpină cenzura culturii și caută un nou 
mod de activitate. Ele se sublimează, adică se transformă 
cât priveşte conţinutul lor conștient, pentru a se putea 
elibera fără primejdie. Activitatea artistică este una din 
manitestările acestei sublimări, alături de vis și de nevroză, 
dar atât de departe împinsă, încât numai cu greutate se 
poate recunoaște originea ei. Visul împlinea singur la în- 
ceput această funcţiune eliberatorie. Când însă intensi- 
tatea instinctelor diminuă, un nou mijloc apăru pentru a 
elibera restul de energie instinctivă. Acest mijloc nou este 
mitul, despre care se poate spune în adevăr că este visul 

colectiv al societăţilor primitive. Arta apare în același 
timp şi formele ei primitive sunt tot colective. Apropierea 
dintre artă și vis—spune Rank — este străveche, dar 
numai psihanaliza modernă poate so justifice. Părăsind 
mai departe consideraţiile genetice, Rank ni-l prezintă pe 
artist ca pe un individ al cărui suflet este esențialmente 
dramatic. Instinctele se combat în sufletul său și subli- 
marea care rezultă este creaţia artistică, în care indivizii 
comuni găsesc la rândul lor un mijloc de eliberare pentru 
propriile lor conflicte: cultivarea artei este pentru aceștia 
din urmă o adevărată metodă psihoterapeuiică. Teoria 
creaţiei se completează astfel cu o teorie a emoţiei artistice. 
lată însă că printre artiști, Rank trece și pe filosofi ca și 
pe întemeietorii de religii. Și filosoful își obiectivează sufe- 
rința 3. după cum întemeietorul de religii se eliberează 
de conflictele sale, asimilându-și întreaga suferință a lumii, 
pe care dorește s'o răscumpere. Dar în timp ce neuroticul 
găsește în sublimarea care constitue maladia sa o cale de 
izolare din mijlocul lumii, opera artiștilor propriu zişi, apoi 
a filosofilor și a profeților se adresează oamenilor și se 
constitue ca un centru de grupare omenească. Intre aceste 
trei persoane de altfel se mai introduce o deosebire. a Reli: 
gia, scrie Hank, este într'o anumită măsură o cură psiho: 
terapeutică a masselor, pe care poporul a găsit-o pentru 
propria sa vindecare, întocmai după cum arta, inclusiv 
filosofia, este o cură practică de un singur individ și anume 
mai întâi pentru sine și apoi pentru un număr mărginit 
de tovarăși de suferință, a căror constituţie psihică al- 
cătuește cadrul constituţiei psihice a artistului». Cura 
neuroticului trebue individualizată dela caz la caz, aceea 
a profeților este generală. ` Intre aceste extreme stă eli- 
berarea prin artă și filosofie. După sfera respectivă a 
acestor trei mijloace, variază și prețuirea pe care le-o 

acordăm. Nevroza este privită ca o stare inferioară. Aria 
și filosofia o considerăm apoi mai prejos decât religia. 
Revine astfel în această gradaţie una din problemele pe 
care idealismul filosofic şi le punea, când cu Schelling, 
cu Hegel, cu Vischer, zs a., căuta să stabilească treapta 
relativă pe care arta, religia, filosofia, o ocupă în procesul 
de obiectivare a spiritului absolut. 

Ce devine între acestea frumoasa asemănare De care o 
stabilea Schopenhauer între geniu și copil, comuna lor 
nevinovăție ei înţelepciune? Acest romantic şi ademenitor 
tablou este menit oare să devină neverosimil, după ce 
psihanaliza și-a spus cuvântul? Lucru ciudat, apropierea 
dintre genialitate și copilărie, psihanaliza o menţine, dar 
pentru alte motive decât acele ale lui Schopenhauer, căci 
vederile unui Freud şi-au găsit principalul lor titlu de nou- 
tate, în aceea că acordă copilului o vieaţă sexuală, pe care 
psihologia mai veche nu o recunoaște. Ocupându-se cu 
psihologia fantaziei, Freud observă că ea nu desfășoară 
nicăieri o activitate mai intensă decât la persoanele care 
suferă de o nemulțumire oarecare. a Trebue să spunem, 
scrie Freud, că fericitul nu fantazează niciodată, ci numai 
nemulţumitul. Dorinţele neîmplinite sunt forţele motoare 
ale fantaziilor și fiecare fantazie particulară este împli- 
nirea unei dorințe, o corectare a realităţii nesatisfăcă- 
toare »4. Aceste dorințe sunt sau de natură erotică sau 
răspund nevoii de putere și înălțare a eului propriu. Ele 
există uneori în același complex, căci dacă fantastul se 
dorește puternic și pururi încoronat de succes, el speră 
în felul acesta să-și apropie mai bine și obiectul aspiraţiei 
sale erotice. lată o împrejurare particulară care verifică 
aceste vederi. Să ne închipuim o oarecare stare de fapt 
care trezește o puternică dorinţă a unui individ; aceasta 
rechiamă în amintire una din împrejurările copilăriei în 

care dorinţa respectivă a fost realizată. Cu un astfel de ma- 
terial construește individul o situaţie pe care o proiectează 
în viitor, una din acele fantazii, printre care opera de artă 
nu este decât un caz particular. Eroul simpatic al roma- 
nelor de aventuri, al cărui merit și miraculos noroc nu se 
desmint niciodată, trebue considerat ca o hipostază a 
eului poetului, a năzuinţii sale către putere şi fericire. 
Personajele «bune» sunt cele care ajută personajului 
principal în întreprinderile sale, pe când cele «rele » sunt 
« dușmanii și concurenţii eului devenit erou». Există fi- 
reste și o literatură de un nivel mai înalt, în care caracterul 
tendenţios al eului apetent iese mai puţin la iveală. Este 
cazul acelor romane psihologice în care poetul își despică 
eul său în mai multe euri parţiale, potrivit multiplicităţii 
de tendinţe care se desfășoară în interiorul său, le întru- 
pează într'o serie de eroi care se sprijină sau se combat 


„şi obține astfel o personificare a conflictelor din care este 


alcătuită vieaţa sa sufletească. 

Analogia dintre fantaziile poetului și acele ale fanta- 
stului, se izbeșţe însă de o dificultate, căci pe când cele 
dintâi se fac cunoscute unui cere cât mai larg, cele din 
urmă sunt tainice, excesul sentimentului de sine întovă- 
rășindu-se cu conștiința că dacă nu l-am ascunde, el s'ar 
izbi necontenit de eul deopotrivă de excesiv al semenilor 
noştri. Mijloacele prin care poetul reușește să suprime 
obstacolele care îngrădese de obiceiu comunicarea fanta- 
ziilor sale, constituesc întreaga sa ars poetica. Ele constau 
mai întâi într'o atenuare a caracterului egoist ale fantaziilor 
sale prin modificări și învăluiri, apoi în seducţia pe care 
o exercită însușirile estetice formale ale operei. Emoţia 
estetică propriu zisă este prin urmare un fel de plăcere 
aniicipativă (Vorlust), care ne conduce către satisfacția mai 
largă a poeziei, aceea care constă din folosirea prilejului 


14% 


EIER ESTETICA 


de a trăi propriile noastre fantazii, fără să ne învinuim 
nicio clipă și de a ne elibera astfel de încordarea care poate 
domni în sufletele noastre. Într'o întreagă serie de studii, 
Freud şi discipolii săi au încercat să aplice aceste vederi 
la cazul unor poeţi ei artiști plastici, căutând să deslușească 
în fantaziile lor, urmele experienţelor sexuale ale copiilor 
cari au fost odată. Se înţelege că o discuţie a tuturor 
acestor memorii, ne-ar conduce să examinăm însăși bazele 
psihanalizei, ceea ce ar întrece cu mult limitele pe care 
acest capitol și le-a fixat. Pentru cazul special al aplicaţiei 
ei în estetică, unele obiecţii principiale pot fi însă făcute 
chiar aci. 

Mai întâi, dacă este adevărat că arta nu e decât pro- 
dusul unor instincte devenite mai slabe, este de presupus 
un moment în vieaţa societăţilor și a indivizilor, când ea 
nwar fi apărut încă. Această situare în timp este un punct 
anume exprimat în teoria lui Rank. După acest autor, 
visul a anticipat arta și arta n'a apărut decât atunci când 
intensitatea instinctelor a diminuat în suficientă măsură, 
pentru ca ele să se poată elibera și prin mijlocul colectiv 
al artei. Acestei judecăţi pur teoretice îi lipsește însă con- 
firmarea faptelor pe care etnografia ni le pune la îndemână. 
Nu s'a putut face până acum dovada că ar exista societăţi 
primitive în care funcțiunea artistică să fie necunoscută. 
Mult admiratele picturi murale găsite la Altamira (în 
Nordul Spaniei), datând din paleolitic și arta din Benin 
(Africa), unde o foarte somptuoasă cultură artistică co- 
exista nu de multă vreme cu teribile moravuri canibalice, 
dovedesc mai de grabă că arta apare odată cu vieaţa so- 
cială și că nu o părăseşte niciodată. Dacă ne întrebăm 
acum care este momentul în care arta apare în vieaţa indi- 
viduală, răspunsul este că o găsim foarte de timpuriu. Ex- 
poziţia de artă infantilă dela Mannheim conţinea desenuri 

datorite unor copii de trei ani. Dar fenomenul artei infantile 
este de-a-drepiul inexplicabil în teoria psihanalitică. Nişte 
copii atât de fragezi, ignorând încă feluritele cenzuri ale ci- 
vilizaţiei, care ajung totuşi să sublimeze pornirile lor, iată 
în adevăr o situaţie greu de închipuit. Să adăugăm însă 
că teoria psihanalitică nici n'a putut prevedea cazul artei 
infantile, pentrucă singura fantazie artistică despre care 
vorbește Freud este aceea a adultului, pe care am văzut-o 
almentându-se, dacă nu din spiritul copilăriei, așa cum 
credea Schopenhauer, cel puţin din materia ei de amintiri. 

Dar și alte greutăţi se mai ivesc în calea explicaţiei 
psihanalitice a artei. Arta, ni se spune, este produsul unei 
sublimări. Aceluiași proces i se datoresc însă visul și ne- 
vroza. Prin artă, apoi, Rank înţelege nu numai arta pro- 
priu zisă, dar și filosofia deopotrivă cu religia. Nu cumva 
atunci procesul sublimării, capabil să explice fenomene 
morale atât de diferite, devine insuficient pentru a lămuri 
cazul special al artei? lată o întrebare care se impune 
și care pare a cere un răspuns negativ. Dificultatea care 
rezultă din generalizarea explicaţiei prin sublimare a fost. 
remarcată de psihanaliști și una din principalele lor pre- 
ocupări stă în încercarea de a preciza caracterele subli- 
mării în artă și în celelalte fenomene corelative. Așa, de 
pildă, Rank a făcut să intervină sublimarea artistică numai 
în momentele când instinctele au devenit mai slabe. Numai 
în acest moment mijlocul impersonal al artei a putut des- 
chide o supapă de siguranță unor tendințe care, atâta 
vreme cât se găsesc la un grad de intensitate superioară, 
au nevoie, pentru a se elibera, de alte căi mai intime ȘI 
mai adaptate la cazul propriu. Visul este o astfel de cale. 
Exerciţiul artei suprimă însă visul din psihologia ome- 
nească? Ce a putut apoi produce această slăbire a instinc- 
telor? În ce moment această slăbire s'a produs? Momentul 

slăbirii instinctelor este numai postulat de Rank, nu și 
precizat sau făcut plauzibil. Dacă apoi instinctele au slăbit 
în decursul timpului, numărul şi forța cenzurilor nu a 
crescut și ele și prin urmare caracterul conflictual al vieții 
sufleteşti nu s'a accentuat treptat? Suntem înclinați a 
crede că un civilizat este un suflet cu mult mai proble- 
matic decât un primitiv. Dar iată atâtea întrebări pe care 
nu și le pune nici Freud. În studiul pe care i l-a consacrat 
lui Leonardo da Vinci îl vedem în adevăr postulând trei 
tipuri de sublimare a ceea:ce el numeşte «investigația 
sexuală a copilului» și anume nevroza, obsesia și curio- 
zitatea intelectuală, căreia Leonardo și-ar datora geniul 
său 6. Interesul distincției dintre aceste trei tipuri ar fi 
evident dacă pe această cale s'ar ajunge la o caracterizare 
mai strânsă a sublimării artistice. Este limpede însă că 
aşa numitei «curiozităţi intelectuale », Leonardo nu-și 
putea datora decât aptitudinea sa pentru cercetarea știin- 
țifică, nu și geniul său artistic, creator de frumoase apa- 
renţe. Peste actul intelectual al unei simple postulări, 
nici Freud n'a reușit să dea mai mult și anume ceea ce 
trebuia, o caracterizare mai strânsă a condiţiilor în care 
sublimarea artistică se produce. 

A încercat în schimb o definiţie a emoţiei estetice ca 
o plăcere anticipativă (Vorlust). Plăcerea rezultând din 
eliberarea unor tendinţe multă vreme comprimate, arta 
ocazionând-o deopotrivă cu oricare din varietățile elibe- 
rării, trebuia găsit un element pe care să-l aibă pe seama 
sa. Acest element original este în artă «plăcerea antici- 
pativă », seducţia rezultând din factorul estetic al formei 


d î ă cealaltă: 
şi care ne cucerește pentru a ne îndruma către 


plăcere, a eliberării, care este mai profundă și mai bogată. 
lată însă o întrebuințare nepotrivită de termeni. Noţiunea 
«plăcerii anticipative» a elaborat-o Freud cu ocazia psi- 

hologiei sexuale și în teoriile pe care le-a consacrat expli- 
caţiei comicului verbal 7. Pentru a rămâne la aceasta din 
urmă, a plăcerea anticipativă » constă dintr'o încordare, pe 
care Do resimțim însă dureroasă, ci ca o sensaţie agrea- 
bilă care anticipează satisfacția mai mare pe care o pro- 
duce destinderea semnificației în sfârșit deslușite a cuvân- 
tului de spirit. In acest caz însă plăcerea anticipativă 
întreține o relaţie intimă cu plăcerea finală, cea din urmă 
se desvoltă organic din cea dintâi și în unitatea aceluiași 
proces; pe când în cazul satisfacţiei artistice, ele decurg 
din două izvoare eterogene, plăcerea anticipativă din fru- 
museţea estetică a formei, iar plăcerea finală din liberarea 
tendinţelor comprimate. Caracterizarea încântării artistice 
s'a făcut astfel prin introducerea unui element nou, care 
nu încape bine în planul psihanalizei. 

Dar mai este ceva. Dacă arta ar fi totdeauna produsul 
unei sublimări, ea ar trebui să aibă numai un conţinut 
sexual latent, dar niciodată un astfel de conţinut manifest. 
Creaţiunile artei ar fi simbolurile unei sexualităţi compri- 
mate, dar nu traducerile ei directe și netransfigurate cum 
în realitate se întâmplă atât de des. De fapt, psihanaliza 
nu cercetează niciodată arta care are un conţinut sexual 
aparent, ci numai unul care nu se manifestă decât în chip 
simbolic. Această din urmă dificultate i s'a părut acum în 
urmă atât de importantă lui Ch. Lalo, încât renunțând 
la cercetarea substratului sexual sublimat al operei de 
artă, și-a propus, după cum am văzut, să studieze numai 
erotismul ei manifest, care fără îndoială că joacă în toate 
manifestările artei la popoarele culte un rol care nu poate 
fi trecut cu vederea. 

Sar spune că ori 'decâte ori problema iubirii a fost 
deshătută în estetica modernă, singura iubire despre care 
sa vorbit a fost una turbure, reprimată sau violentă şi 

antisocială. Istoria doctrinelor de estetică prezintă însă 
pentru noi acest interes că ea conţine și o caracterizare, 
de cele mai multe ori nemărturisită sau chiar neştiută, a 
unor exemple artistice contemporane. Dacă prin urmare 
iubirea intră cu rolul arătat în teoria psihanalitică a artei 
sau în alte teorii desvoltate în marginea ei, lucrul se dato- 
rește faptului că ele au avut în față modelele artistice ale 
romantismului și neoromantismului modern. Este curioasă 
împrejurarea că această stare de lucruri a fost observată 
chiar de către unii dintre cercetătorii psihanalitici, cum 
este Eckart von Sydow. Criticând concepţia lui Rank, 
E. von Sydow scrie: Una din caracteristicele derivării 
psihanalitice a artei este că e «adaptată unui tip parti- 
cular al artistului: tipului romantic. Puterea de creaţie 
a romanticului este trezită în realitate de dorinţe şi pri- 
vațiuni dureroase » 5. Având în față un model romantic, 
se explică, spune Sydow, că Rank (dar împreună cu el 
și alți cercetători psihanalitici) wau dat o suficientă întin- 
dere explicaţiilor relative și la elementul estetic-formal: 
romantismul preferă în adevăr conţinutul pasional. O 
reîmprospătare a cercetării moderne prin sentimentul unei 
arte clasice, în care iubirea ia forme mai bine luminate de 
conștiință, ar putea arăta ce este parţial în contribuţia 
psihanalitică în estetică, în vreme ce simpla examinare 
logică arată câte ipoteze grăbite şi greu de susținut se 
găsesc în ea. 


b) ARTĂ ŞI MUNCĂ 


Incercând să stabilim locul artei între tehnică și natură, 
am arătat că arta poate fi considerată ca un produs tehnic, 
întru cât reprezintă rezultatul unei acțiuni finaliste a spi- 
ritului omenesc. Intru cât însă se constitue ca un organism 

autonom, cu scopul în sine însuși, arta are ceva din uni- 
tatea internă și indiferența naturii. Considerată ca produs 
tehnic, este firesc ca arta să fie determinată de condiţiile 
generale ale muncii omenești și desvoltarea ei să se încru- 
cișeze necontenit cu a muncii. Către sfârşitul veacului 
trecut, economistul german K. Bücher a încercat chiar 
să explice apariţia artelor, cel puţin a artelor muzice, din 
sforţarea primitivului de a-și organiza munca sal. In 
lucrarea sa, Biicher pornește dela constatarea dificultății 
primitivului de a îndeplini o muncă mai susținută. Ofensa 
unei trândăvii iremediabile, primitivul n’o merită însă, 
pentrucă toate produsele mâinilor sale sunt atât de minu- 
Vos lucrate şi împodobite, încât confecţionarea lor nu sa 
putut face decât cu cheltuiala unei energii, care dovedește 
mai de grabă hărnicie și dragoste de lucru. Nici bănuiala 
unei debilități trupeşii nu i se potrivește mai bine primi- 
tivului, pentrucă dansând, întrun ritm din ce în ce mai în- 
Lett şi uneori până la sleirea tuturor puterilor, risipeşte o 
energie pe care este drept că nu ştie so întrebuinţeze în 
muncă, dar pe care în definitiv o posedă. Cum se leagă între 
ele aceste fapte contradictorii? Cum se explică oboseala 
care îl cucerește cu ușurință pe primitiv, alternând cu mi- 
nunile de răbdare închise în operele industriei sale ȘI cu ma- 
rile prisosuri de energie pe care le cheltuește când dansează? 
Este destul să ne punem această întrebare, pentru a vedea 
că primitivului nu-i lipsește nici hărnicia, nici forța şi că 
el este incapabil numai de efortul mai susținut al spiri- 
tului și al voinţei. Dar de unde provine această incapaci- 
tate? Din aceea, răspunde Biicher, că primitivul dă o 
întrebuințare cu totul neeconomică forțelor sale, degajând 
o energie când prea mare, când prea mică, pentru sarcina 
momentană pe care trebue so îndeplinească. Risipindu-se 
Tote o activitate nedisciplinată, primitivul ostenește ma 

repede decât civilizatul și activitatea sa nu se poate des- 
fășura cu continuitate. Un singur mijloc există pentru a 
remedia acest neajuns. Se ştie că o mișcare cu cât du- 
rează un timp mai scurt, cu atât se poate reproduce mai 
egală cu sine și de mai multe ori. Incadrate între acele 
momente de repaus, care intervin la intervale regulate şi 
în timpul cărora energia se reface, mișcările muncii se pot 
repeta un timp mai îndelungat și întreaga acţiune dobân- 
dește un caracter de continuitate, imposibil de obţinut 
altfel. Măsurarea duratei mișcărilor este ușurată prin 
faptul că fiecare din ele se compune din cel puţin două 
elemente, unul mai tare și altul mai slab: o ridicare şi o 
coborîre, o lovire și o tracţiune, o întindere ei o contrac- 
Dune, ș. a. m. d. Din această pricină, munca primitivului 
poate lua forma ritmică. Prin ritm, munca se ușurează, 
puterile se economisesc pentru a se cheltui mai îndelung. 
Dacă dansul permite o întrebuințare de energie atât de 
mare, lucrul se datorește faptului că el este ritmic. Pentru 
a putea lucra, primitivul dă şi muncii sale o formă ritmică. 
Atunci când instrumentele sale de lucru nu dau niciun 
sunet, el își scandează munca prin propria voce. Despre 
anumite triburi negre şi malaeze se poate spune că aproape 
fiecare activitate corporală a lor se însoțește de cântec. 
Uneori instrumente sonore sunt anume întrebuințate pen- 
tru a constrânge în cadre ritmice desfășurarea muncii. 
Alteori acţiuni complicate, cum sunt muncile câmpului, 
iau înfățișarea unor adevărate dansuri. Alteori, în sfârșit, 
grupul muncitorilor lucrează privind la dansatorul care, 
în faţa lor, mimează ritmic munca respectivă. Pe temeiul 
acestor constatări, K. Bücher se socoteşte îndreptăţit să 
încheie că nu numai origina dansului, dar a muzicii și a 
poeziei stă în munca ritmică. Strigătele animalice prin 
care primitivul își scandează munca şi în care își găsește 

ușurare, alcătuesc elementele celor mai vechi cântece 
omenești. In curând, între aceste strigăte, devenite refrene, 
primitivul introduce propoziţii simple, vorbind despre 
munca sa și îndemnând-o. Dar pentru a se adapta miş- 
cării ritmice, cuvintele sunt astfel diformate prin depla- 
sarea accentului, căderea sau contracţiunea unor silabe, 
încât această limbă poetică devine aproape de neînțeles 
şi numai explicaţiile autorului o pot lămuri. Mult mai 
târziu limba obișnuită ajunge să se adapteze exigenţelor 
ritmice, pentru a intra cu naturaleţe în cadrele lor. In 
acest moment creaţia poetică se poate spune că a apărut. 
Este probabil că ipoteza lui Biicher conţine mult adevăr. 
Ea s'a bucurat de altfel de o bună primire din partea spe- 
cialiştilor. Printre alții Y. Hirn o acceptă în întregime 2, 
invocând în sprijinul ei legea psihologică după care o primă 
mișcare creând reprezentarea ei, înzestrează conștiința cu 
o putere ideo-motrice care ușurează execuţia mișcărilor. 
analoage următoare. Aci trebue să vedem explicaţia con- 
statării experimentale a lui Féré că a doua presiune la 
dinamometru este totdeauna mai puternică decât cea 
dintâi. Dar tot aci găsim explicația motivului pentru 
care mai toate activităţile serioase ale primitivilor sunt 
precedate de dansuri care le imită cu anticipație. In sfârșit, 
întru cât ritmul muncii reprezintă o succesiune regulată 
de mișcări identice, energia întrebuințată pentru execuţia 
lor în loc să scadă, crește până la un punct, pe măsură ce 
se desfășoară. Psihologia e etnografia ne îndeamnă deci 
să localizăm în munca primitivă originea artelor ritmice, 
chiar dacă unele obiecţii, cum am făcut în volumul « Arta 
si Frumosul » ne atrag atenţia asupra generalizărilor 
prea largi pe care această ipoteză le cuprinde. Evident, 
munca primitivilor nu este singură răspunzătoare de apa- 
riţia artelor ; dar contribuţia ei a fost în tot cazul însemnată. 

Nu numai artele muzice au stat de altfel, la originea lor, 
sub influența muncii. Artele simultane au suferit şi ele 
aceeași înrâurire. Un exemplu tipic despre felul în care 
munca primitivilor lucrează asupra artei lor este ornamen- 
tația aplicată obiectelor în unele triburi sălbatece, despre 
care vorbeşte E. Grosse3. Pentru Grosse, originea ornamen- 
taţiei primitive nu stă niciodată în fantazia abstractă, 
creatoare de forme geometrice. Artistul ornamental pri- 
mitiv imită totdeauna, uneori forme naturale, alteori 
forme tehnice. Liniile ondulate cu puncte alternative, 
identificate în ornamentaţia triburilor din America de 
Sud, par a fi, după cum a stabilit Ehrenreich, stilizarea 
șarpelui boa anaconda care trăieşte în acele regiuni; un 
romb cu colțurile negre este forma stilizată a unui peşte. 
O cruce poate imita o șopârlă, ete. Dar în afară de aceste 
ornamente de inspiraţie naturistă, sunt altele care imită 
formele tehnice apărute în practica meseriilor şi cu ocazia 
lor se poate vorbi de o influență a muncii asupra primelor 
manifestări ale artei. Panglicele paralele, liniile drepte, 
încrucișate sau în zigzag sunt, pentru Grosse, imitații ale 
formelor care apar cu ocazia cusutului sau a împletitului 
coșurilor. In special această din urmă muncă este capabilă 
să explice multe din particularităţile ornamentaţiei primi- 
tive a olăritului, mai cu seamă că sunt unele triburi, ca 
de pildă Mincopienii, cari obişnuesc să îmbrace oalele lor 
într'o împletitură de paie, ale cărei urme imprimate pe 
lutul moale sunt imitate apoi dinir'o pură intenţie deco- 

„rativă. De altfel, în toată arta ornamentală a australienilor, 
modelele tehnice sunt uşor de identificat. Produse textile, 
cum sunt coșurile împletite din ierburi, au adeseori mânere 
împodobite cu panglici pictate sau gravate. Sculpturile și 
măciucile poartă pe ele desenuri amintind forme obţinute 


A 


în țesătorie sau în împletitul coșurilor. Exemplele se pot 

fireşte înmulţi, toate amintind deopotrivă larga parte pe 
care o deține munca în determinarea primelor forme arti- 
stice. De altfel, chiar diferenţierile stilistice în cuprinsul 
artei primitive sunt explicabile prin felul particular al 
muncii corespunzătoare. Astfel realismul care caracteri- 
zează arta triburilor vânătorești, spre deosebire de imagi- 
nativismul triburilor de agricultori este datorit, după 
Grosse, însușirilor de observaţie și îndemânare pe care 
ocupaţia vânătorească le desvoltă 4. Agricultorii și crescă- 
torii de vite nu mai au nevoie de aceste facultăţi și, de fapt, 
odată cu dispariţia lor, se observă și o retrogradare în 
aptitudinea realistă a artistului primitiv. Imprejurarea 
poate fi verificată, așa cum a făcut H. Kühn, şi în urmă- 
rirea trecerii dela arta preistorică a omului din paleolitic, 
către arta aceluia din mesolitic și neolitic, care coincide 
şi cu o deplasare dela formele economiei parasitare a vână-. 
torilor și pescarilor către acelea ale economiei agricole 5. 
Nomazii păstori, la rândul lor, după cum observă odată 
L. Märten, nu desvoltă decât arte făcute posibile de vieaţa 
lor pururi în mișcare: muzică st poezie, apoi ornamentică 
de toate categoriile ; în timp ce pictura, sculptura și arhi- 
tectura sunt mai ales arte ale popoarelor evoluate către 
forme de muncă presupunând vieata sedentară. Chiar când 
nomazii ajung să desvolte un stil arhitectural, cum au 
fost de pildă Arabii în stadii mai noui ale evoluţiei lor, 
aceştia folosesc forme create în lucrările ornamenticei, în 
arta broderiei și a metalului €. | 

Inrâurirea muncii asupra artei poate fi urmărită de 
altfel nu numai în formele ei primitive, dar și în acelea 
evoluate și culte. S'a observat adeseori că idealul artistic 
al unui Virgiliu și Horaţiu stă în strânsă dependenţă cu 
agricultura, principala formă de producţie a romanilor. 
Idealul simplităţii idilice şi al cumpătării rustice a revenit 

de altfel ori decâte ori agrarianismul societăților a căpă- 
tat o nouă provizie de forţe. Cu multă dreptate observă 
în această privință M. Ickovicz 7, că orientarea agrariană 
pe care Henric al IV-lea o dă Franţei sleiie de puteri, 
îndată după sfârșitul războaielor religioase, produce o 
recrudescenţă a idealului rustic în literatură, ale cărui 
documente devin o Astrea» lui Honoré d'Urté sau renu- 
mitele « Les Bergeries » ale lui Racan. Același autor arată 
că o scriere atât de cunoscută cum este « Robinson Cru- 
soë » (1719) a lui Daniel de Foë coincide cu epoca de ex- 
pansiune a comerțului britanic în colonii şi este de fapt 
una din expresiile interesului pentru exotism care se des- 
voltă în aceste împrejurări. Expansiunea comercială a 
Engliterei la finele veacului al XVII-lea şi începutul celui 
de al XVIII-lea produce de altfel o imensă literatură exo- 
tică, din care « Robinson Crusoë » nu este decât una din 
operele care au izbutit să devină mai populare. Economia 
bancară, forma producţiei bazată pe credit, intră în lite- 
ratură cu Balzac. «La Maison Nucingen», « Gobsek», 
« César Biroteau », alcătuesc o frescă tragică a creditului 
modern. «Inainte de Balzac, scrie odată G. Brandes, 
romanul se învârtea în jurul unui singur sentiment, iubirea. 
Banul devenise însă idolul contemporanilor și de aceea 
banul sau mai de grabă lipsa banului, fuga după el, ajunge 
punctul central al cărţilor sale, ca şi piatra angulară a 
societăţii » 8. Munca industrială intră în roman cu Zola, cu 
« Germinal » « L'Assomoir», «Le Travail » pe când în 
poezia lirică abia cu opera unui Verhaeren. Artele plastice 
au înregistrat și ele totdeauna ecoul muncii timpului. 
Muncile agrare și meseriile apar în sculptură odată cu 
goticul veacului al XIII-lea. a Calendarele de piatră de pe 
catedrale vor evoca succesiunea anotimpurilor, feluritele 
ocupaţii ale vieţii agrare, dela semănături și îngrijirea viei, 

până la secerat, la cules, la tăierea porcului; imagiștii 
vor povesti toată vieata ţăranului, întreaga activitate a 
câmpiilor rodnice ». Artele liberale, gramatica și retorica, 
astronomia și dialectica vor apărea și ele în tezaurul de 
imagini al evului mediu °. In fine, odată cu progresul civi- 
lizaţiei urbane, meseriile încep a fi reprezentate și ele și 
anume prin punerea fiecărei bresle sub patronajul unui 
sfânt, care este prezentat împodobit cu atributele și prac- 
ticând muncile specifice ale corporațiilor. Sfântul Barto- 
lomeu este înfățișat astfel ca tăbăcar, Sfântul Crepin ca 
cismar, Sfântul Christophe ca hamal, Sfântul Eloi ca bi- 
jutier, etc. 19. In timp ce Renașterea italiană pare a re- 
nunţa la reprezentarea muncii, ea reapare în pictura fla- 
mandă a veacului al XVI-lea şi în aceea franceză a celui 
de al XVII-lea și de atunci se menţine într'o serie aproape 
neîntreruptă dela ţăranii lui Breughel și Le Nain la aceia 
ai lui Millet şi Grigorescu. Lucrătorii industriali intră în 
pictură cu un Courbet și în sculptură cu Meunier. Rareori 
arta a rămas străină de reprezentarea muncii omenești. 
Raporturile lor sunt aproape permanente. 

Munca influenţează de altfel arta, nu numai prin cu- 
prinsul pe care i-l transmite, dar și prin tehnica și prin 
regimul pe care i le impune. Istoria artei coincide în mare 
măsură cu istoria tehnicei. Construcţia piramidelor egip- 
tene a fost condiționată de specularea noului mijloc tehnic 
al planului înclinat. Deosebirea dintre plastica egiptenilor 
şi a grecilor provine şi din modurile lor felurite de a lucra 
piatra. Comparată cu întreaga plastică orientală, siatuara 
greacă înseamnă şi un progres tehnic. Stilul gotic mar- 
chează în primul rând soluţia unei probleme tehnice. In- 
venţia contrafortului explică verticalismul goticului. Marea 
reformă a muzicii polifone în veacul al XV-lea este legată 
de desvoltarea contemporană a instrumentelor orhestrante 

în țări a căror industrie metalurgică este mai înaintată 
decât în restul continentului, în Tările-de- Jos şi în Anglia. 
In această vreme și în aceste țări se construesc primele 
orgi mai perfecţionate şi tot acum și aci începe perioada 
contrapunctului. Mozart și Haydn în secolul al XVIII-lea 
compun încă pentru clavecin, un instrument a cărui per- 
fecționare datorită industriei engleze și austriace, o con- 
stitue pianul modern, pentru care Beethoven scrie printre 
cei dintâi H. Să mai amintim ce datorește cinematograful, 
aria cea mai populară a zilelor noastre, progreselor teh- 
nicei moderne? Cinematograful n'a devenit posibil decât 
după ce Muybridge și Mary au obținut primele instantanee 
fotografice ale mișcării. Regimul economic al muncii a 
influenţat de asemeni desvoltarea formelor artistice. In- 
treaga arhitectură egipteană este produsul muncii sclava- 
giste în masă. Artele evului mediu sunt opera meseriașului 
devenit liber. Acum și mai târziu, până în veacul al 
XVIII-lea, meseriile artistice se desvoltă favorizate de 
raportul personal dintre producător și consumator, de 
obiceiu un om bogat şi de gust din societatea distinsă a 


timpului. Felul personal și statornic al acestor relaţii, 


garaniând meseriașului vânzarea produselor sale, explică 
grija, răbdarea, conștiinciozitatea care stau la baza mese- 
riilor artistice în vechiul regim. După cum a arătat odată 
Werner Sombari, această situaţie se pierde în veacul al 
XVIII-lea, dar mai cu seamă al XIX-lea, odată cu des- 
voltarea capitalismului modern. Conducătorul producţiei 
nu mai este consumatorul ei direct, ci capitalistul care având 
să învingă concurenţa, provoacă o producţie mai expedi- 
tivă, mai ieftină și mai concesivă față de prostul gust gene- 
ral, folosind meseriași angajaţi și nerăspunzători direct de 
calitatea lucrărilor lor za. Decadenţa meseriilor artistice în 
veacul al XIX-lea trebue trecută pe seama acestei situaţii. 

Dar în timp ce arta modernă continuă a reprezenta 
munca și a fi influențată de tehnica și regimul ei economic, 
ea nu se mai resimte pe sine ca muncă, drept o activitate 
profesională deopotrivă cu meseriile, ci mai de grabă ca 
o formă liberă a activităţii omeneşti, disociată de intere- 


‘sele practicei și prin 'urmare mai apropiată de joc. Această 


deosebită conștiință de sine a artei, îi contrast cu munca, 
este un produs istoric destul de tardiv. Antichitatea n'a 
cunoscut-o în toate epocele ei. Ed. Zilsen, care a consacrat 
o lucrare foarte erudită formării concepiului modern al 
geniului artistic, a adunat în această privinţă interesante 
documente 13. Chiar în veacul al IV-lea, Platon numără 
pe artiști printre meseriași și îi cuprinde în același senti- 
ment de dispreţ consacrat în genere tuturor lucrătorilor 
manuali, tuturor banausilor. Poeţii și rapsozii fac totuși o 
excepţie, deoarece în dialogul «Ion» ei ne sunt arătaţi 
ca participând la extazul divin. Dar în același loc, artiștii 
plastici sunt numiţi alături de pescari, corăbieri și medici, 
ca unii cari se conduc după norme raţionale și explicabile. 
Cât de persistentă a fost această preţuire a artiștilor, ne 
convingem cetind în o Istoria naturală » a lui Plinius, în 
primul secol înainte de Hristos, că un proconsul practi- 
când pictura ar fi devenit obiectul batjocurii generale. 
Acest sentiment mergea firește alături de admiraţia cea 
mai mare consacrată operelor însăși. Astfel Plutarch, în 
primul veac al erei noastre, precizează în biografia lui 
Pericles că «ne putem bucura de opere, dispreţuind pe 
maestru » de sigur pentru motivul că acesta din urmă 
face parte din clasa banausilor, alături de parfumori și 
vopsitori, ale căror produse pot deveni deopotrivă obiectul 
plăcerii noastre. Cu toate acestea, unele semne ale ridicării 
artelor din condiţia meseriilor poi fi recunoscute încă din 
antichitate. Un pictor ca Pamphilos, în secolul al IV-lea, 

înainte de Hristos, protestează împotriva asimilării pic- 
turii cu îndeletnicirile sclavilor, ca una care presupune 
cunoștințe teoretice și anume din domeniul matematicilor. 
O idee care reapare trei și patru secole mai târziu la Cicero 
și Plinius. Noua preţuire a artei crește chiar în asemenea 
măsură, încât în epoca elenistă, un Dio Chrysostomus 
situează pe Phidias deasupra lui Homer și a poeților și 
găseşte comparaţia artistului plastic cu Dumnezeu crea- 
torul, o comparaţie care revine neîncetat în retorica epocei 
imperiale. Semnele noului sentiment nutrit faţă de artist 
apar în această vreme și în anume onoruri cetățenești care 
li se acordă. Dar toate aceste câștiguri se pierd în evul 
mediu, când artistul reintegrează condiţia meseriașilor, de 
sigur. fără să provoace aceeași reacţie dispreţuitoare a 
antichităţii. In veacul al XII-lea, pictorii încep să fie 
grupaţi în bresle. Una din acestea înglobează la Florenţa, 
pe lângă pictori, pe medici și farmaciști. Bresle artistice se 
găsesc în toate cetăţile italiene şi mai târziu. Chiar în 
secolul al XVI-lea, corporaţia pictorilor din Genua sta- 
tuează interdicția maeștrilor străini de oraș. Cu toate 
acestea, începând dela mijlocul veacului al XV-lea și de 
atunci înainte tot mai puternic, începe procesul eliberării 
artistului din condiţia subordonată a meseriașilor și situarea 
lui alături de literat și savant. Motivele stimei care tre- 
buește acordată artiștilor, le întrevede Alberti în baza de 
cunoștințe matematice necesare practicei artelor. Secolul 
se poate deci rușina de disprețul cu care privește profe- 
siunea lor. Pictura de alifel nu poate fi considerată ca o 
ocupaţie manuală. Căci înainte de execuţia operei, stă 
„concepţia ei intelectuală, după cum arată Leonardo da 
Vinci în renumitul său a Tratat asupra picturii ». Formaţia 
artiștilor începe de altfel să nu mai aibă loc în ateliere, 
ci în Academii, cum este aceea înființată la Roma în 1577, 

Artistul va fi considerat acum ca un dispensator al glo- 
riei, deopotrivă cu poeţii și marele său rol'de a transmite 
posterităţii chipurile oamenilor reprezentativi ai zilei este 
apreciat de toată lumea. Mulţi artiști primesc în secolul 
al XVI-lea titluri nobilare și un Michelangelo caută să 
păstreze în comerțul cu mai marii zilei, cu Papa însuși, 
formele unei desăvârșite demnități. 

Odată cu sfârșitul Renaşterii disocierea funcţiunii ar- 
tistice de practica profesională a meseriilor este un proces 
ajuns aproape de ținta lui. Consideraţia socială a artiștilor 
are firește să mai facă progrese și anume odată cu eliberarea 
lor de mecenaţii care îi patronează: un fenomen care nu se 
produce decât în momentul în care difuzarea democratică 
a culturii în straturile cele mai întinse ale poporului, le 
îngădue să trăiască numai din produsul lucrărilor lor, cău- 
tate de un mare număr de amatori. Dar resimţirea artei, 
ca ceva deosebit de meserii, crește în acest timp și prin 
accentul tot mai puternic pus pe momentul originalității 
în creație. Meseriile folosesc în adevăr procedee obștești şi 
ajung la rezultate repeiabile. Arta pune însă în mișcare 
procedee singulare și artistul este autorul unei lucrări unice, 
Toate aceste noui câștiguri în conștiința de sine a artei, spre 
deosebire de munca profesională, sunt definitiv cucerite și 
își găsesc cristalizarea lor, la sfârșitul veacului al XVIII-lea, 
în estetica lui Kant. Filosoful german este cel dintâiu care 
poate legitima sistematic diferenţierea dintre frumos și util 
și aceea dintre artă și tehnică. Tot el este acela care înte- 
meiază teoretic caracterul unic, superior canoanelor și regu- 
lelor, al creaţiei artistice: un caracter care apropie exer- 
cițiul artistic de procedeele spontane ale naturii. In același 
timp valoarea estetică, aceea care își găsește realizarea ome- 
nească în artă, este coordonată cu binele și adevărul, cele- 
lalte valori capitale ale culturii umane: o împrejurare me- 

nită să atragă artistului o consideraţie deopotrivă cu aceea 
pe care o merită savantul sau conducătorul politic al oame- 
nilor pe căile binelui. Privită sociologie, estetica lui Kant 
stă astfel la finele unei lungi desvoltări și întreaga ei semni- 
ficaţie nu poate fi lămurită decât punând-o în legătură cu 
felul relaţiilor dintre artă și muncă, pe care ea le răsfrânge. 
S'a pus adeseori întrebarea în ultimul secol, dacă eliberarea 
modernă a artei din condiţiile muncii profesionale poate fi 
salutată ca un rezultat în adevăr fericit. Dacă o artă legată 
de disciplina mai strânsă a tehnicei nu este o artă mai 
temeinic realizată? Dacă o muncă tehnică încununată de 
farmecul artei nu este o binefacere pierdută pentru uma- 
nitatea muncitoare și pe care ea se cuvine so recâștige? 
Astfel de întrebări ne conduc însă în inima altor probleme, 
în faţa cărora va trebui să ne oprim mai târziu. 


c) ARTA ȘI VIEAȚA SOCIALĂ 


Relaţiile dintre artă, sexualitate și muncă sunt feno- 
mene care apar și nu sunt posibile decât înlăuntrul vieţii so- 
ciale. Se cuvine însă a cerceta chiar relaţiile care se Les între 
artă și societate, privită ca faptul formal al coexistenţei 
umane, un fapt care ia de altfel forme numeroase și va- 
riate. In acest spirit, problema poate fi izolată și tratată se- 
parat. În trei direcţii trebuesc căutate legăturile dintre artă 
şi vieaţa socială. Mai întâi, arta pare a răsări din reali- 
tatea grupului social și este practicată în vederea întăririi 
lui. Faptul că există societăţi explică pe acela că există și 
se desvoltă o artă. Muzica va fi apărut nu numai pentru a 
ușura munca individuală, dar și pe aceea colectivă. Din 
nevoia mai multor inşi de a se pune de acord în munca lor 
a apărut ritmul, elementul comun al muzicii, dansului și 
poeziei. Biicher pune bine în lumină și această condiţionare. 

Dar ai celelalte elemente constitutive ale muzicii, cum sunt 
sistemul sunetelor în interiorul gamelor, polifonia, formele 
muzicale fixe au deopotrivă o provenienţă socială. Astfel, 
după cum a arătat K. Stumpf şi R. Wallaschek 1, sistemul 
abstract al sunetelor în gamă, rezultat din transportabili- 
tatea lor, adică din facultatea lor de a fi repetate cu o oc- 
tavă mai sus, a rezultat din împrejurarea socială a semnali- 
zării. Un semnal repetat la înălțimi felurite, după depăr- 
tarea persoanei care trebuia să-l primească, întâmplându-se 
să producă același sunet, dar la o altă înălțime, va fi su- 
gerat primitivului ideea transportabilităţii sunetelor și ca 
urmare posibilitatea ordonării lor într'un sistem tonal fix. 
De asemeni, formele compoziţiei muzicale au mai toate o 
provenienţă socială. Jocul copiilor, dansul și slujba reli- 
gioasă, arată J. Combarieu, stau de obiceiu la originea for- 
melor de compoziţie. În rondo putem cu ușurință recunoaşte 
jocul copiilor, cu realuarea aceluiași refren cântat de în- 
ireaga societate şi cu introducerea unui episod variabil în - 
intervalul dintre două refrene. Liturghia vechilor greci cu- 
noștea triada: strofă, antistrofă și epodă, corespunzând 
înconjurării altarului prin stânga, apoi prin dreapta şi opri-: 
rii finale în faţa lui. Această triadă revine apoi în lirica și 
corul tragediilor grecești și în liturghia medievală, de unde 
trece în așa numitele rispeti toscane, apoi în cântecele Min- 
nesăngerilor și de aci în forme compoziționale mai mo- 
derne 2. Nu este nevoie să insistăm asupra influenţei pe care 
dansurile, ca manifestări sociale, le-au avut asupra formelor 
muzicale. Sărbătorile și dansurile poporului au: creat tot- 
deauna muzica lor. Pavana spaniolă, farandola provensală, 
menuetul francez, polca poloneză desemnează astăzi nu nu: 
mai dansuri, dar și tipuri melodice. Societatea stă și la ori- 
ginea formelor arhitecturale. « L'architecture est comme le 
module en creux des cérémonies », observă odată Alain 3. Ob- 

servaţia valorează cel puţin pentru amfiteatre, arcuri de 
triumf și catedrale, menite să primească un public, un cor- 
tegiu sau o mulțime de credincioși, deopotrivă diferenţiate 
interior după rang, demnitate sau funcţiune socială. Struc- 
tura socială determină apoi tipurile arhitecturale. Vechile 
monarhii mykeniene creează megaronul arhaic. Democraţia 
ateniană determină templele consacrate zeilor cetăţii, tea- 
trele și porticele festive. Oriunde a existat o plutocraţie, în 
Creta minoeană, în Roma lui August sau în Renaștere, a 
apărut vila. Civilizaţia comunală a Evului Mediu dă na- 
ștere primăriilor ca monumente arhitectonice şi turnului co- 
munal (campanila, le beffroi). Expresia arhitecturală a feu- 
dalităţii este castelul, pe când aceea a monarhiilor centrali- 
zate ale barocului este palatul de reședință din capitale. In- 
dividualismul social al Renașterii italiene produce portretul. 
Burghezia în ţările de Nord ale Europei provoacă pictura 
de gen. Grecia clasică modelează statui de zei şi efebi, 
învingători în jocurile naţionale, adoraţi ca niște divinităţi. 
Imperiul roman cosmopolit, prin noua valorificare stoică 
a individualităţii, determină bustul și capetele de caracter. 
Monumentul public nu apare însă decâi în Renaștere, odată 
cu formarea noului ideal al gloriei. Democraţiile moderne îi 
dau de asemeni o mare desvoltare, graţie cultului pe care 
ele îl consacră bărbaţilor distinși în treburile publice. 

O interesantă cercetare consacră Ch. Lalo influenţei 
regimurilor politice asupra literaturii 4. Această influenţă 
este mai întâi negativă, când emană dela autocraţii con- 
vinse că propaganda ideilor prin literatură poate deveni 
primejdioasă pentru ele. Literatura se adaptează însă la 
această situaţie prin seria acelor opere de insinuaţie din 
care fac parte « Scrisorile persane » ale unui Montesquieu, 
dar și celelalte închipuite scrisori chineze, irocheze, etc., 
care abundă în timpul tiraniei lui Ludovic al XV-lea. 

Pentrucă interzic sau oprimă gândirea socială, tiraniile des- 
voltă genurile frivole. Genul « bulevardier » în presă, spune 
Lalo, este un efect al cenzurii politice a lui Napoleon III. 
Regimurile autocratice favorizează apoi expresia sentimen- 
telor erotice, singurele care nu le ameninţă și care le pot 
câştiga simpatia anumitor cercuri. Erotismul rococoului 
francez este în această privință un exemplu printre altele. 
Progresul libertăţilor publice poate uneori să abată spiri- 
tele dela practica artelor și a literaturii. In alte cazuri însă, 
îngăduin desfășurarea pasiunilor în luptă, alimentează o 
literatură cu o psihologie mai bogată, decât aceea mondenă 
şi mai artificială care înflorește în regimurile lipsite de 
libertăţi politice. În această privință ni se propune com- 
paraţia între Shakespeare și Racine, Molière sau Marivaux, 
corespunzând regimului elisabetan și regalității franceze. 
Dar societatea nu lucrează asupra artei numai prin regimul 
ei politic, dar şi prin gradul ei de centralizare, prin volumul 
şi densitatea ei. Dogmatismul clasicismului francez este 
expresia unei societăţi foarte centralizate. De altfel, lite- 
ratura franceză se centralizează şi devine parisiană încă 
dela finele Evului Mediu, când dialectele provinciale încep 
să dispară treptat, în favoarea limbii vorbită în Ile-de- 
France. Abia în zilele noastre, printrun Daudet, Barrès, 
Bordeaux, provinciile încep să aspire la expresia lor literară 
autonomă. Literatura germană și italiană au rămas tot- 
deauna mai descentralizate. Cât privește volumul și densi- 
tatea grupurilor sociale, ele mărginesc arta clanurilor la 
reprezentarea totemului și a formelor simple de activitate, 
cum! sunt vânătoarea, pescuitul sau războiul. Arta cetăților 
aduce reprezentarea plastică a zeilor protectori şi aceea 
epică și dramatică a tradiţiilor locale. Naţiunile extind încă 
mai mult sfera materiei artistice. Dar este necesară formarea 
unei conștiințe cosmopolite, cum a fost cazul în toate epo- 

cele clasice, pentru a se forma imaginea artistică a unui 
om universal, în care toată umanitatea să se recunoască. 
Nu putem relua aci întreaga cercetare a lui Lalo. Adaosul 


atâtor fapte luminează însă bine în ce constă acțiunea 


cauzativă a vieţii asupra artei. 

Acţiunea artistică a societăților trebue examinată acum 
şi prin finalitățile pe care le impun artei. Finalitatea co- 
lectivă, funcțiunea socială a artei, este un fapt mai presus 
de orice îndoială. Valoarea artei pentru promovarea solida- 
rităţii sociale poate fi urmărită încă din faza ei primitivă. 
Dansurile corale ale primitivilor sunt de sigur unul din 
mijloacele cele mai eficace pentru formarea și întărirea 
conștiinței de grup. Ele unifică întratât pe dansatori, încât 
după cum povestesc unii călători, tribul Maorilor ajunge la 
o preciziune și simultaneitate a gesturilor, care îi face să 
miște în același timp chiar degetele și ochii. Y. Hirn, care 
amintește aceste relatări, vede aci o contribuţie a artei în 
vederea pregătirii războiului 5. Dansurile corale ale Mao- 
rilor, dar și ale Indienilor americani sau ale Negrilor din 
Dahomey, ar înlocui astfel instrucţia militară din societăţile 
civilizate. Afirmarea conștiinței de grup și unificarea mem- 
brilor lui este un efect util mai cu seamă în vederea războ- 
iului, stare aproape permanentă a triburilor primitive. 
Succesul în războiu este de alifel unul din principalele 
scopuri urmărite de societate în practica artelor. Astfel, 
dansurile războinice par a avea nu numai semnificaţia ma- 
gică, despre care vom vorbi mai târziu, dar și pe aceea de a 
aduce pe dansatori, prin mijlocirea mișcărilor violente, a 
strigătelor de triumf, a sgomotului asurzitor, într'o stare 
de excitație afectivă foarte prielnică războiului. Hirn, care 
folosind literatura călătoriilor, descrie astfel de scene în 
triburile Africei și ale Oceaniei, ne arată pe primitivi alu- 
necând într'o stare de exaltare, vecină cu nebunia și care 

poate deveni de-a-dreptul primejdioasă pentru martorii în- 
tâmplători ai acestor excese. Nu numai dansul are de altfel 
această funcţiune războinică. După observaţia tuturor etno- 
logilor, tatuajul urmăreşte să răspândească teroarea printre 
dușmani, atât prin diformaţiile înspăimântătoare pe care 
le impune luptătorului, cât și prin curajul pe care îl mani- 
festă individul care a suferit inciziile și arsurile care au 
produs tatuajul. Unele din ornamentele mobile, cum sunt 
acelea fantastice desemnate pe scutul Dayaciilor (Borneo), 
împlinesc aceeași funcţie de intimidare a dușmanului în 
războiu. Nici poezia primitivă nu este străină de pregătirea 
războiului. Câteva femei bătrâne, ne spune Hirn, pot în 
Australia, prin: cântecele lor însoţite de lacrimi și suspine 
să înflăcăreze o trupă de războinici și să-i determine la 
orice faptă sângeroasă. Poeziile cu conţinut războinic sunt 
numeroase la Australieni și unele din ele au fost publicate 
de Grey şi Honery, din care citează și Grosse. 

Pregătirea războiului nu este de altfel singura funcţiune 
a artei primitive. Alteori ea constă dintr'o întărire a păcii. 
Astfel, dansul numit corrobori, jucat împreună de mai multe 


-triburi australiene, este o pecetluire a păcii stabilite între 


ele. În insulele Andamane, adaugă Grosse, dansurile acestea 
comune durează mai multe săptămâni și indigenii orga- 
nizează cu ocazia lor târguri în care își schimbă mărfurile ê. 
Alteori, funcțiunea socială a artei primitive este de a marca 
proprietatea individuală a unui obiect sau blazonul tri: 
bului. Grosse socotește că înţelesul ornamentaţiei primitive 
nu poate D istovit dacă nu ţinem seama și de aceste func- 
țiuni ale ei”. Astfel, australianul își gravează marca sa în 
scoarţa copacului în care a găsit un stup de albine. Armele 
australiene sunt și ele gravate cu o asemenea marcă, uneori 
a fabricantului lor. Aceleași practice pot fi recunoscute la 
Eschimoși. Ornamentele-blazoane imprimă pe armele pri- 

mitivilor animalul protector, din care triburile socotesc că 
descind, totemul indienilor sau kobongul australienilor, și 
dacă înfățișarea lui nu este totdeauna ușor de recunoscut, 
împrejurarea decurge, fie din faptul că uciderea totemului 
fiind interzisă, reprezentarea lui realistă, capabilă prin 
simpatie să-l scoată în calea vânătorului, este evitată, fie 
din pricina acelei tendinţe spre stilizare care este comună 
oricărei arte heraldice st care provine din nevoia de a da 
fiinţei reprezentate o formă fixă și convenţională. In 
sfârșit, arta primitivă alcătuește un mijloc de comuni- 
care a gândirii sau un fel de memorie a grupului social. 
Scrisul pictografic este absolut probat întru cât privește 


pe indigenii din Alasca, ale căror desemne imprimate 


pe bucăţi de lemn sau de os şi consemnând întâmplări în 
legătură cu navigația și vânătoarea, au fost publicate de 
Mallery 8. Se cunosc de asemeni inscripţiile pe bastoanele 
de mesageri ale Australienilor sau pe bumerangurile lor, 
fără ca totuși ele să fi putut fi limpede descifrate. Uneori 
desemnele primitive vor să păstreze amintirea unor fapte 
glorioase ale trecutului. Grosse a publicat astfel desemnul 
găsit în interiorul unei peștere din Africa meridională, înfă- 
ţișând o trupă de Cafri urmărind pe Boschimanii cari le-au 
furat vitele. Nici poezia epică primitivă nu este străină de 
aceste intenţii. Deși Hirn socotește că epopeea propriu zisă 
este un produs mai târziu al neamurilor războinice, capabil 
să potenţeze conștiința de sine a grupului și so înarmeze 
cu o mândrie necesară în întreprinderile lui ?, totuși po- 
vestiri refefitoare la originile lor sau la alte fapte depărtate 
se pot găsi și în unele din istorisirile fantastice ale Minco- 
pienilor, Australienilor și Boschimanilor. 

Nu este niciuna din funcțiunile sociale ale artei primi- 
tive care să nu lucreze de asemeni în arta cultă. Virtutea 
artei culte de a promova conștiința grupului social este o 

împrejurare care se repetă oricare ar fi întinderea lui, ce- 
tate, provincie sau naţiune. Oamenii se simt solidari în- 
lăunirul acestor unităţi sociale, nu numai întru cât aparţin 
aceluiași peisaj și acelorași descendenţe, dar și întru cât cul- 
tivă aceleași tradiţii, printre care tradiţiile artistice nu sunt 
cele mai puţin însemnate. Admiraţia aceloraşi valori arti- 
stice unește pe oamenii unui grup social cu legături care se 
dovedesc foarte solide. Peste deosebirile de clasă socială, 
de profesiune, de partid politic, membrii aceluiași grup se 
pot resimţi solidari prin entusiasmul pe care îl nutresc 
pentru artiștii lui. Cetățile grecești se războiau între ele, 
dar se întruneau în cultul comun consacrat lui Homer. 
Lupta lor permanentă cunoștea un moment de răgaz cu 
ocazia jocurilor olympice. Virtutea socială a artei a fost 
bine cunoscută de Greci, cari au exprimat-o în mitul lui 
Amphyon, eroul care a ridicat zidurile Thebei în sunetele 
lirei. Multă vreme înainte de unitatea Italiei și Germaniei, 
Dante, Giotto și Michelangelo erau printre valorile capa- 
bile de a face pe locuitorii peninsulei de a se simţi Italieni, 
după cum Dürer, Bach și Goethe se numărau printre izvoa- 
rele unei conștiințe germane. Europa este departe de a 
alcătui o comunitate politică. Dacă totuși, dincolo de 
adversitatea statelor, s'a putut introduce sentimentul unei 
anumite unităţi morale, lucrul se datorește în mare parte 
artei. « Cine spune Occident, scrie odată Adrien Mithouard, 
înţelege în același timp, cuprins în această civilizaţie, arta 
spaniolă, flamandă, germană, olandeză, engleză, italiană și 
printre aceste ramuri glorioase, trunchiul francez. Atâta 
felurime a temperamentelor... nu împiedecă un anumit 
aer de familie, o asemănare invizibilă și profundă » 19. Alā- 
turi de Europa occidentală, sinteza răsăriteană a Europei 
se cristalizează în jurul artei bizantine, a cărei dominație a 
fost universală dela Ravenna la Moscova. Ceea ce este ade- 

vărat pentru grupurile mari și stabile, se poate repeta pen- 
tru grupurile instabile și mai mici. O mulţime care manife- 
stează devine mai solidară printr'un cântec intonat laolaltă. 
Credincioșii adunaţi într'o biserică protestantă sprijină sen- 
timentul comunităţii lor confesionale prin corurile execu- 
tate în comun. Chiar o simplă întrunire de prieteni se sfâr- 
șește adeseori prin cântece. Un obiceiu care își are utili- 
tatea lui, face ca în împrejurarea congreselor, conferinţelor, 
a întrunirilor deliberative de orice caracter, să se organizeze 
concerte, reprezentații de teatru, expoziţii de artă. Obiceiul 
acesta a fost permanent dela amphiciyoniile greceşti până 
la Congresul dela Erfurt și până la numeroasele adunări 
internaţionale ale zilelor noastre. In toate timpurile și în 
toate prilejurile în care conștiința socială a unui grup tre- 
buia susținută sau creată, arta și-a dat contribuţia ei. 

Dar arta a manifestat totdeauna și funcțiunea de a 
sprijini sau crea curente sociale, mișcări de opinie ale 
sensibilităţii colective. Legătura mediului social, prin ele- 
mentele lui intelectuale și afective, cu opera de artă, a fost 
înţeleasă în chipuri felurite. Un H. Taine, de pildă, înţelege 
arta ca exercitând o lucrare de adaptare la condiţiile mo: 
rale ale mediului social. In lumea artei nu apar și mai cu 
seamă nu se menţin, reușind să se impună și să cucerească 
pentru ele succesul și admiraţia, decât opere care repre: 
zintă şi exprimă societatea în care sunt pregătite. « Există 
o direcţie ideală care e aceea a secolului, scrie H. Taine, 
talentele care vor să crească întrun alt sens găsesc calea 
închisă; presiunea spiritului public și a moravurilor încon- 
jurătoare le comprimă sau le deviază, impunându-le o 
înflorire anumită » 11. Pe calea acestui proces de adaptare, 
comun operelor de artă și organismelor biologice, conți- 
nutul, vieţii sociale, elementele constitutive și aspiraţiile 
ei, ar trece în opera de artă. Arta ar fi dedublarea socie- 

Lä. Fără îndoială că teoria lui Taine cuprinde o însem- 
nată parte de adevăr. Este firesc ca artistul dorind să 
găsească ascultare în publicul său, să adopte modul lui de 
a vedea și de a simţi. Dar acest adevăr nu este nici absolut 
universal, nici exclusiv. Chiar invocarea legilor generale ale 
vieţii ne împiedecă să-l primim fără nicio rezervă. Căci, 
după cum observă E. Hennequin, dacă există o lege a adap- 
tării organismelor, există una a persistenţii în forma lor 
proprie 12. Mai cu seamă în om, nevoia de a-și economisi 
forţele și de a nu-și pierde achiziţiile inteligenţii, îl conduce 
către acele invenţii menite să facă faţă variațiilor mediului. 
Trecând dintr'o climă caldă într'una rece, oamenilor nu 
le-a crescut blană pe corp, ci s'au acoperit cu blana altor 
animale. Ei au transportat grâul, odată cu migraţiunile 
la care au fost siliţi și, trebuind să se apere de fiare, au 
inventat armele. Adaptările vieţii nu sunt totdeauna con- 
formiste, ci foarte adeseori defensive, negative, antago- 
niste. Aşa se explică cum operele artei sunt atât de des 
opuse mediului în care au apărut. Pascal și Saint-Simon 
sunt profund diferenţiaţi faţă de mediul în care apar. 
Ce asemănare există apoi, se întreabă Hennequin, între 
Lucrețiu și Cicerone, Leopardi și Giusti, Heine și Uhland, 
Tolstoi şi Dostoewski? Pe de altă parte, odată cu cre- 
şterea în complexitate şi eterogeneitate a grupului social, 
o libertate mai mare revine fiecărui ins și nimeni nu mai 
este împiedecat să-și manifeste originalitatea sa. Așa se 
face că în arta societăţilor superioare, cum era societatea 
franceză la sfârșitul veacului al XIX-lea, puteau: coe- 
xista alături Goncourt cu Zola, Leconte de Lisle cu Ver- 
laine, Puvis de Chavannes cu Raffaelli, Cesar Franck cu 
Gounod. În sfârșit, nu numai că arta se poate opune me- 
diului social, nu numai că se poate desvolta cu indepen- 
denţă faţă de el, dar uneori ea oferă mediului tocmai com- 

pensaţia ideilor și sentimentelor care îi lipsesc. Astfel a 
arătat Fr. Nietzsche cum Grecia dionisiacă și-a creat 
plastica şi epica apollinică, dintrun impuls compensa- 
toriu 13. O compensație de același ordin regăsim în poezia 
lakistă engleză, a unui Shelley sau Colleridge, cea mai 
spiritualistă formă a poeziei moderne, apărută în mediul 
materialist al acelei Englitere din prima jumătate a seco- 
lului trecut, care se găsea într'un activ proces de coloni- 
zare a lumii, într'o mare expansiune a afacerilor sale și la 
un punct al indusirialismului, care nu fusese atins nicăieri 
pe glob. « Nu se poate nega, scrie odată F. Baldensperger, 
că literatura este complementară și « compensatoare » față 
de societate și că sforțarea artiștilor, căreia îi răspunde 
adeziunea contemporanilor și naţionalilor, năzuește să în- 
zestreze un grup cu ceea ce vieaţa reală îi refuză » 14. Li- 
teratura romantică, observă Baldensperger, a găsit for- 
mele ei excesive și fantastice, cu Antony, Petrus Borel, 
Philothee O’Neddy, tocmai între 1830 și 1840, în timpul 
regalității burgheze a lui Ludovic-Filip, regele cetăţean. 
Englitera veacului al XVIII-lea, plină de bun simţ, pro- 
fesând o filosofie sensualistă sau un deism raționalist, 
găseşte romanul negru, superstiţios și terifiant, în genul 
lui Horace Walpole. Exemplele se pot înmulţi pentru a 
dovedi că nu în toate împrejurările arta este expresia 
societăţii, uneori fiind negația sau compensaţia ei. In 
primul caz, arta exprimând societatea, aducând într'o 
. lumină mai vie tendinţele ei latente, determină fenomenul 


succesului. In cel de al doilea, dând o replică lipsurilor ` 


sociale și provocând curente noui, prilejuește fenomenul 
influenţei. Succesul şi influenţa unei opere nu coincid 
totdeauna. Sunt opere care s'au bucurat de un mare suc- 
ces, dar a căror influență s'a pierdut în efecte frivole. 
Marele succes al lui Cyrano de Rostand a ajuns până la 


ETERONOMIA ARTEI 239 


urmă să denumească cu titlul lui câteva articole de modă. 
Baldensperger poate adăuga însă exemplul lui « Obermann » 
de Senancour, care deși n'a avut un succes considerabil, 
a imprimat marea sa sensibilităţilor tinereşti dela 1825. 
Rareori succesul și influenţa se întrunesc cu ocazia ace- 
lorași opere. Prestigiul acestora din urmă este cel mai 
mare. 

Printre tendinţele sociale susţinute sau create de artă, 
aceea războinică a fost mai deseori studiată. « Toate artele 
nobile și pure ale păcii, scrie J. Ruskin, sunt întemeiate 
pe războiu. Niciodată până acum nu s'a produs o mare 
artă decât la popoarele de soldaţi. Nu există artă a po- 
poarelor de păstori și nici a popoarelor de cultivatori, dacă 
se menţin în pace » 15. Același lucru despre popoarele care 
rămân numai comerciale. Epopeele homerice își trag sub- 
stanța lor din marile fapte de arme ale invaziunilor dorice. 
«Les Chansons de gestes » se desvoltă pe temelia culturii 
cavalerești a Evului Mediu. Paralelismul acesta a fost 
urmărit de Paul Adam, întro mică scriere consacrată 
raporiului dintre războiu și literatură, până în pragul 
zilelor noastre "8. De fapt, Homer și Pindar, Virgiliu, epo- 
peele medievale franceze ai germane, Ariosto și Tasso, 
Stendhal, Balzac, Hugo şi Zola stabilesc un raport strâns 
între războiu și literatură, care explică nu numai cauzele 
determinante ale operelor lor, dar și funcțiunea pe care 
trebue s'o îi împlinit în conștiința popoarelor. De asemeni, 
reprezentarea plastică a războiului, a luptătorului, a fap- 
telor de arme a fost aproape permanentă. O direcţie unică 
se desvoltă dela basso-reliefurile assiriene, la capodoperele 
artei greceşti, cu războinicul rănit care se găsea altădată 
pe frontonul templului din Egina, până la cavalerii de pe 
friza Parthenonului, până la luptele dintre Greci și Ama- 
zone sau dintre Centauri și Lapiţi, atât de general repre- 

zentate în temple sau pe sarcofage și până la Gladiatorul 
murind din epoca elenistică. Seria acestui motiv continuă 
apoi prin nenumăratele statui mormintale de cavaleri 
medievali înarmaţi, prin unele din pânzele și monumentele 
Renaşterii, cum este cavalerul Guido da Fogliano al lui 
Simone Martini şi prin numeroasele portrete și statui de 
condottieri, cum este aceea închinată lui Colleone de Ver- 
rochio sau lui Gattemalata de Donatello, până la pânzele 
unui David. O enumerare foarte incompletă, dar care 
poate da o idee de stăruința și frecvența motivului răz- 
boinic în artă. De sigur, generalizarea lui Ruskin este prea 
grăbită. Nu toate operele artei își trag seva lor din războiu 
şi acesta nu este motivul lor unic. Alături de războiu, 
“arta s'a inspirat din muncă, iubire şi pietate şi sa pus 
adeseori în serviciul lor. Nu este- mai adevărat nici că 
popoarele de păstori, agricultori sau comercianţi n'au 
putut să se înalțe la expresia artistică. Etnografii laudă 
de multă vreme arta primitivilor păstori și cultivatori, 
cum sunt negrii africani, indienii americani și oceanicii. 
Arta cretană era a unui popor negustoresc, ca și aceea a 
Veneţienilor sau a Olandezilor și Flamanzilor moderni. 
Războiul și stilul de vieaţă socială care se desvoltă din el 
este numai una din condiţiile cauzale sau finale ale artei. 
Alături de războiu, numeroase alte tendinţe ale vieţii 
sociale își pot afla solicitarea lor prin artă. Funcțiunea 
socială a artei este cu mult mai întinsă. Generaţia care a 
făcut revoluţia franceză și-a primit o parte din pregătirea 
ei în operele lui Voltaire, Rousseau și Diderot. Chateau- 
briand a determinat în bună parte Restauraţia. Se cunoaşte 
apoi conexitatea dintre democraţia republicei a treia în 
Franţa şi naturalismul literar, cu tendința lui de a studia 
faptele şi legile naturii, singurele autorităţi presupuse reale 
în vieaţa societăţilor. « Republica va trăi sau va muri, 

scria E. Zola, după cum va primi sau va respinge metoda 
noastră. Republica va fi naturalisiă sau va înceta să mai 
existe » 17. Să mai vorbim apoi de mișcarea literară semănă- 
toristă sau poporanistă în realizarea programului de re- 
forme sociale și în pregătirea unităţii naţionale a poporului 
nostru? Faptele suni bine cunoscute și nu fac decât să 
întărească adevărul privitor la funcțiunea socială a artei. 

Dar în afară de acest sprijin pe care arta îl dă socie- 
tăţii, întărind conștiința ei de grup sau solicitând tendin- 
tele extraestetice care o străbat, ea mai are și o altă func- 
Dune, care este în același timp socială și estetică. Arta 
creează un public, adică un grup omenesc solidar prin 
anumite aspirații estetice, manifestând anumite ` prefe- 
rințe artistice, afirmând un gust, de sigur pe baza anumitor 
tendinţe sociale. Formaţiunea socială a publicului nu este 
statornică și nu se obieciivează în instituţii durabile, cum 
este cazul pentru naţiune, pentru confesiune, partid po- 
litic, etc. Caracteristica lui este de a se putea desface ori- 
când și a se recompune în volume mai mici sau mai mari, 
după felul operei sau al categoriei de opere care îl prile- 


juește. Există un public al teatrelor, al muzicii sau al 


poeziei lirice. Dar printre acestea, există un public al 
melodramelor sau revistelor și al dramelor de idei, un 
public al operetei sau al oratoriilor, al romanţelor populare 
sau al inspirației esoterice. Cineva care se găsește în pu- 
blicul lui Hugo nu trebue neapărat să se afle și printre 
cetitorii lui Mallarmé. Nici ascultătorii lui Offenbach nu 
sunt totdeauna admiratorii lui Saint-Saëns. Această insta- 
bilitate a publicului complică încă mai mult studiul rapor- 
turilor dintre artă și vieaţa socială. Mai cu seamă în legă- 
tură cu societăţile evoluate și foarte diferenţiate în struc- 
tura lor, pluralitatea şi coexistenţa grupurilor de public in- 
terzic sociologiei artei generalizări sau distincţii prea grăbite. 

Dacă o anumită operă de artă este sau nu reprezentativă 
pentru un anumit grup social, este o întrebare care nu 
poate să-și găsească răspunsul înainte de cercetarea amă- 
nunțită a structurii societăţii. Când P. Lasserre declara 
romantisrnul străin de aspiraţiile sufletului francez 18, afir- 
maţia era de sigur eronată, deoarece au existat predispo- 
ziţii Și curente în societatea franceză în prima jumătate 
a veacului trecut, care recunoscându-se în poezia unui 
Hugo, Vigny sau Musset, le-au pregătit succesul. Afirmația 
lui Lasserre avea totuşi o îndreptăţire, deși numai una 
parţială, valorând pentru acele categorii ale societăţii 

franceze, atașate vechiului regim şi valorilor lui estetice, 
„care au obţinut Restauraţia şi care continuă încă să fie 
reprezentate de un Maurras, Leon Daudet, etc. Forţa care 
ține laolaltă un public este, așa dar, în același timp estetică 
și socială. Ceea ce grupează o seamă de oameni în jurul 
unei -opere poate fi în același timp tendinţa ei socială, 
dar și valorile ei artistice. Aceste două energii solidari- 
zante nu merg însă totdeauna împreună, mai cu seamă 
când progresul autonomiei estetice a ajuns la un anumit 
nivel. Se pot găsi astfel într'un public artistic, oameni cari 
după aspiraţiile și legăturile lor sociale aparţin unei lumi 
opuse tendințelor sociale ale operei care l-au creat. Și 
tocmai această facultate a amatorului modern de artă 
de a disocia între social și estetic, dă vieţii noastre arti- 
stice acea mobilitate interioară, care ne surprinde în con- 
trast cu statismul relativ, cu vechimea și stabilitatea 
tradiţiilor care dominau arta altor vremuri. 


d) ARTA ȘI RELIGIA 


Printre manifestările vieţii sociale, religia este una 
dintre acelea care a fost mai bine studiată. Cercetările 

sociologiei moderne ne împiedecă de a reduce religia la sen- 
timentul religios individual. Religia nu apare decât în 
cadrul societăţii, se obiectivează în instituţii şi practice 
colective și organizează în genere relaţia pe care grupul 
social o întreţine cu forţele invizibile presupuse a deter- 
mina vieaţa lui. Dar cu toate că religia este una din for- 
mele de manifestare ale vieţii sociale, studiul raportului 
ei cu arta, prin mulţimea și specialitatea problemelor pe 
care le pune, face necesară o expunere separată. Am înfă- 
țişat în paginele precedente influenţa pe care coexistența 
omenească o exercită asupra artei, asupra apariţiei ei, 
asupra formelor pe care le îmbracă în desvoltarea ei isto- 
rică, dar și finalităţile sociale pe care arta le slujește. Ur- 
mează să reluăm această expunere, izolând din grupul 
faptelor legate de coexistența omenească, pe acelea care 
exprimă şi organizează legăturile grupului social cu met: 
zibilul de care se simte dependent. 

Arta, s'a spus, a luat naștere din magie, una din for- 
mele cele mai vechi ale religiei. Dacă primitivul desem- 
nează şi modelează, dacă improvizează poetic st cântă, 
împrejurarea se explică deopotrivă prin virtutea ma- 
gică pe care el o atribue imaginei sau cuvântului de a 
lucra asupra fiinţelor sau evenimentelor pe care le repre- 
zintă sau le denumeşte. Magia homeopatică, potrivit că- 
reia lucrurile asemănătoare se chiamă între ele, permite 
ipoteza că la originea artei primitive stă evocarea prin ima- 
gine sau invocarea prin cântec și poezie. S. Reinach, unul 
dintre autorii cari au emis mai întâi această ipoteză, 
crede a o putea susţine prin faptul că desemnele omului 
primitiv reprezintă de cele mai multe ori animale din 
speţele comestibile. Niciodată nu s'au găsit în peșterile 
troglodiţilor desemne înfățișând lei sau tigri, hiene, șacali, 
lupi sau șerpi, ci totdeauna numai mistreți, bizoni sau 

reni, animale pe care troglodiții le vânau și le consumau. 
Reprezentarea lor plastică ar fi avut deci scopul de a le 
vrăji prezența şi de a le aduce în stăpânirea vânătorului 
care le râvnea 1. Ipoteza este cu atât mai plausibilă, cu 
-cât observația primitivilor moderni ne poate conduce la 
același rezultat. Lévy-Bruhl, care a colectat un mare număr 
de documente în această privinţă, ne dă numeroase exemple 
relative la virtutea magică atribuită imaginilor plastice, 
dansurilor și ceremoniilor care imită vânatul sau acţiunea 
vânătoare: 2. Astfel, tribul indian al mandanilor execută cu 
prilejul vânătorilor o pantomimă în care oamenii dansează 
acoperiţi cu pielea unui bizon sau cu o mască reprezentân- 
du-l. Dansul durează uneori două sau trei săptămâni, 
până când animalul apare. Dacă însă apariţia anima- 
lului întârzie, dansatorul care obosește, se lasă să cadă 
ca un bizon, în timp ce tovarășii se grăbesc în jurul lui, 
mimând gesturile jupuirii și tăierii prăzii. După cum există 
un dans al bizonilor, există unul al ursului sau al cangu- 
rului, la Australieni. Dansul este însă numai unul din 
riturile magiei menite să influenţeze prada. Fetişele sculp- 
tate fac în alte împrejurări același serviciu. Astfel, Eschi- 
moșii când doresc să vâneze cerbul, înalță în vârful unei 
prăjini imagina unui vrăjitor și vânător renumit, de care 
atârnă alte imagini menite să determine mișcările ani- 
malului. Puterea fetișelor este reputată în Africa occi- 
dentală a fi atât de mare, încât acţiunea lor este folosită 
nu numai în ocazia vânătorilor și a pescuitului, dar şi în 
aceea a războiului, a comerţului, a plantării de arbori, în 
întreprinderile dragostei ș. a. m. d. Triburile de Indieni 
care se îndeletnicesc cu pescuitul, sculptează adeseori 
figuri reprezentând păsări de Mare, cunoscute ca mâncă- 
toare de pești, pe care le atârnă de pupa corăbiilor lor. 
Măciucile Indienilor din Columbia . britanică reprezintă 

adeseori leul de mare sau balena, adică tocmai animalele 
care atacă pe acelea care urmează a fi ucise cu aceste 
măciuci. Prin sculpturile care o împodobesc, măciuca do- 
bândește astfel o putere și o eficacitate mai mare. In 
sfârșit, pentru ca anumite animale sau plante totemice să 
nu se împuţineze sau să dispară, primitivii execută în unele 
locuri ceremonii capabile să sporească numărul lor. Este 
cazul ceremoniilor australiene numite intichiuma, descrise 
mai întâi de Spencer și Gillen. Animalele nu sunt de 
altfel reprezentate de primitivi, numai pentru a le face 
să cadă pradă vânătorilor, dar atunci când sunt totemuri, 
adică animale care proiejează un clan și din care membri 
lui cred a descinde, pentru a-și asigura această protecție 
sau pentru a marca prin imaginea lui, blazonul clanului, 
semnul proprietăţii pe obiecte, numele, ete. După cum a ară- 
tat-o bine E. Durkheim, acesta trebue să fie înțelesul imagini- 
lor de animale totemice pe scuturile, corturile, bărcile sau mor- 
mintele indigenilor din America de Nord sau din Australia 3, 

O mare influenţă a exercitat magia și asupra desvol- 


„tării muzicii și poeziei primitive. Toate operaţiile magice 


sunt însoțite de formule de incantaţie. Aceste formule 
sunt în genere cântate. Ele sunt socotite a exercita o in- 
fluenţă asupra puterii mistice inerente lucrurilor. Primitivii 
denumesc cu același cuvânt această putere, formula de 
incantaţie care o influenţează și cântecul care o însoțește. 
După cum au arătat-o Hubert și Mauss, acest înţeles 
multiplu se regăsește în expresia mana a Melanesienilor, 
orenda a Huronilor sau wakan a Îndienilor din America 
de Nord 4. Dar această identitate a expresiilor care denu- 
mesc deopotrivă cântecul și magia nu poate fi urmărită 
și în limbile culte? Latinul carmen -n'a dat pe francezul 
charme? Foarte curând se produce însă o disociaţie între 
poezie și cântec. Înţelesul cuvintelor poeziei se pierde ei 

cântecul care o însoţeşte este socotit a influenţa singur 
lucrurile. Acesta este cazul cântecelor incomprehensibile 
ale Australienilor și Mincopienilor. Uneori cuvântul este 
eliminat aproape cu desăvârșire, încât textul unei bucăți 
muzicale ajunge a nu mai fi constituit decât din repetiţia 
ritmică a unei simple interjecţii. Combarieu, care a adunat 
în legătură cu conexitatea genetică dintre muzică și magie 
numeroase mărturii, crede a putea recunoaște chiar în 
procedeele muzicale culte urme ale -tehnicei incantatorii 5. 
Studiul formulelor magice pune îi evidenţă procedeul 
repetiţiei, al aliteraţiei, al răsturnării unei serii de vocale, 
al variațiilor, al înlănţuirii de teme felurite: tot atâtea 
procedee care revin şi în muzică. 

Dar influenţa religiei, în sensul larg al cuvântului, asu- 
pra desvoltării artelor nu s'a istovit niciodată. Tragedia gre- 
cească evoluează, după unele teorii, din ditirambul cântat 
şi dansat în cinstea lui Dionysos; după altele, din threnele 
funebre închinate lui Adonis: în tot cazul dintr'un vechiu 
cult păgân în legătură cu_vegetaţia. In același fel, drama 
modernă continuă misterele sau pasiunile medievale, care 
încă în veacul al XII-lea se jucau în biserici, apoi pe par- 
vis-ul sau în pieţele din fața lor. Nu este nevoie să insistăm 
aci asupra legăturilor strânse care unesc păgânismul cu 
plastica grecească. Relaţiile dintre plastică și religie s'au 
păstrat şi în creștinism și mult înainte ca Renaşterea să fi 
produs o artă laică, marea majoritate a operelor de arhi- 
tectură, pictură și sculptură aveau un caracter religios. 
Această conexiune s'a păstrat mai multă vreme în Orientul 
Europei, încâi despre ţările ortodoxe se poate spune că 
înainte de veacul al XIX-lea au ignorat cu totul orice artă 
plastică laică. Varietatea curentelor religioase în cadrul 
creştinismului apusean a provocat totdeauna expresia lor 
plastică. Franciscanismul, cu iubirea lui panteistă a naturii, 

determină realismul lui Giotto. Reforma stăvileşte pentru 
un moment pictura și sculptura religioasă. Dar interiori- 
zarea credinței pe care ea o determină, provoacă arta plină 
de pietate a lui Rembrandt. Iesuitismul, intrat în serviciul 
contra-reformei, a dat un impuls formidabil artelor plastice 
în ţările apusene. Se cunosc legăturile pe care le-au între- 
ținut un Michelangelo, un Rubens, un Van Dyck, un Ber- 
nini cu cercurile iesuitice. Un autor care a consacrat acestei 
epoce o interesantă expunere, a arătat care a fost acţiunea 
iesuitismului asupra unora din pariicularităţile stilistice în 
arta apuseană a veacului al XVII-lea t. Propagandismul 
iesuitie determină arta de mari efecte teatrale a lui Bernini. 
De asemeni metoda intuitivă a 4 exerciţiilor spirituale » ale 
lui Ignatiu de Loyola, constând din încordarea imaginaţiei 
pentru a obţine viziunea cât mai concretă a suferințelor 
Mântuitorului,stă la baza crudului naturalism al artei spaniole 
în secolul al XVII-lea, în operele unui Montanez sau Mena. 

Literatura modernă n'a stat nici ea în afară de influ- 
enţa religiei. Calderon este propriu zis poetul dramatic 
al catolicismului iesuitic. Se știe cât de profundă a fost 
înrâurirea jansenismului asupra lui Racine, autorul tra- 
gediilor biblice «Athalie» şi «Esther». De asemeni care 
a fost acţiunea quietismului d-nei Guyon asupra lui Féné- 
lon. După E. Seillâre, această influenţă, prin misticismul ei 
feminizat, prin cultul consacrat pasiunii, a fost determi- 
nantă pentru concepţia lui Rousseau și prin el asupra în- 
tregului romantism 1. După secolul al XVIII-lea, mai de 
grabă raţionalist și ateu, romantismul înseamnă în multe 
privinţe o restaurare a catolicismului în literatură. Incă dela 
începutul secolului, Chateaubriand în «Le Génie du Chri- 
stianisme » (1802), subliniază virtuțile artistice ale miracu- 
losului creștin, tăgăduite mai înainte. Marii poeţi ai roman- 
tismului francez, Lamartine și Hugo, cultivă inspiraţia 

religioasă. Concepția lui Balzac se cristalizează în jurul 
ideii catolice. In Germania protestantă, romanticii arată 
şi ei o deosebită înclinare pentru catolicism. Pastorul 
Herder însuși recunoaşte cât de favorabil este imaginati- 
vismul catolic, spre deosebire de raționalismul protestant, 
promovării artelor plastice și poeziei 8. Se cunoaşte: apoi 
care a fost simpatia pentru catolicism a unor poeți ca 
Novalis, Schlegel, Wackenroder, Zacharias Werner sau Fr. 
Schlegel, acești doi din urmă convertindu-se şi intrând 
în sânul bisericii catolice. Influenţa catolicismului asupra 
operelor lor a fost considerabilă. Fără această influență 
niciodată war fi apărut lucrări ca « Europa oder die Chri- 
stenheit » a lui Novalis, a Genoveva » lui Tieck, a Herzens- 
ergiessungen eines Klosterbruders » de Wackenroder sau 
dramele lui Zacharias Werner. In literatura franceză, in- 
fluenţa catolicismului nu se termină cu romanticii. Ea se 
continuă prin Baudelaire, prin Verlaine din « Sagesse », prin 
Huysmans, prin lirica unui Charles van Lerberghe și Peguy. 
Ortodoxismul își dă expresia lui universală în romanul lui 
Dostoewski, mai cu seamă prin «Frații Karamazov », în 
vădită opoziţie cu creştinismul apusean. 7 

Dar în timp ce, inspirându-se din religie, literatura a 
produs necontenit forme noui, artele spațiale în măsura în 
care au rămas în serviciul bisericii, par a se fi oprit la etape 
mai vechi ale evoluției. Astfel, printre puținele monumente 
arhitecturale religioase ridicate în veacul al XIX-lea, care 
se bucură de un renume universal, biserica Sainte-Made- 
leine din Paris, datorită în forma ei actuală lui Vignon şi 
Huve, imită un templu grecesc cu coloane corintiene; cu- 
„noscuta 4 Votivkirche » din Viena, opera lui Heinrich von 
„Ferstel sau 4 Apollinariskirche » din Remagen, lucrarea lui 
Zwirner, revin la stilul gotic. Intoarcerea la gotic a fost 
adoptată de altfel nu numai de comunităţile catolice, dar și 

de cele protestante, care primiră pentru construcțiile lor și 
stilul primelor basilice creștine și stilul romanic. Sub aceste 
îndrumări lucrează în prima jumătate a veacului trecut 
Germanii Stiiler și Persius, constructori de biserici prote- 
stante în stil de basilică sau, în ani mai apropiaţi de noi, J. 
Oizen cu « Kreuzkirche » din Berlin, operă de stil bastard. 
Goiicul rămâne într'acestea aproape singurul stil al con- 
strucțiilor religioase cu Viollet-Le-Duc în F ranţa, cu Pugin 
în Anglia 1. Nici pictura sau sculptura religioasă n'au depă- 
şit modelele Renaşterii sau Barocului, după cum întreaga 
artă religioasă în ţările ortodoxe a rămas în sfera stilului 
bizantin. Instituţia bisericii a păstrat astfel legătura dintre 
arta plastică modernă și religie, fără ca aceasta să mai fie 
totuși izvorul unor creaţii originale. Niciun mare nume de 
pictor, de sculptor sau de arhitect religios nu poate fi pus 
în epoca noastră alături de numele unor poeţi creștini ca 
Chateaubriand, Lamartine, Dostoewski sau Balzac. Faptu 
provine de sigur din aceea că pe când plastica religioasă 
modernă a lucrat în cadrul instituţional al bisericii, sub co- 
mandamentul tradiţiilor ei puternice, literatura s'a desvol- 
tat în marginea bisericii şi uneori în aparentă opoziţie cu 
ea, cum a fost cazul atâtor poeţi creștini, cari au suferit în 
Apus sancţiunea punerii la index. Dacă religia și chiar va- 
rietăţile ei confesionale au fost un izvor regenerator pentru 
artă și anume pentru manifestările ei care sau putut exer- 
cita cu mai multă libertate, nu acelaşi a fost cazul în ce pri- 
vește influenţa bisericii. Grija bisericii, sociologicește expli- 
cabilă, de a menţine tradiţiile ei constitutive, a lucrat 
asupra artei în epoca mai nouă, ca un factor de statism. 

Inspirându-se de atâtea ori din religie, arta a stat de- 
seori la rândul ei în serviciul sentimentului religios. Dacă 
Evangheliile au putut îndruma atâta vreme sufletele, lu- 
crul se datorește și frumuseţii lor literare. Pietatea medie- 


250 = ESTETICA 


vală s'a alimentat într’o largă măsură din lirica latinească 
a unui Thomas din Celano sau Jacopone da Todi. De sigur 
că ai azi virtutea patetică a unor cântece ca « Dies Irae» 
sau « Stabat Mater » este activă în catolicism. Nu numai 
prin operele poeţilor, dar și prin imaginele plasticei sau 
prin compoziţiile muzicale, multe suflete au putut fi îndru- 
mate către pietate. Un Dante, un Giotto, un Bach vor 
fi făcut pentru menţinerea unei conștiințe religioase în 
ţările lor, tot atât cât armata predicatorilor care le evanghe- 
lizează de sute de ani. O acţiune religioasă putem de altfel re- 
cunoaște artei, chiar atunci când nu are un conţinut religios. 

Dușmănia nutrită împotriva artei de secta iconoclaștilor 
sau de unele personalităţi fanatice ca Savonarola sau Calvin 
a trebuit în cele din urmă să cedeze în faţa conștiinței 
unităţii idealului și a sprijinului pe care formele lui felurite 
și-l acordă reciproc. Încă din Antichitate, Platon recunoștea 
contemplării frumuseţii un efect mistic: accesul în patria 
eternă a sufletului, în lumea Ideilor eterne. In același fel 
socotește Plotin că pentru a atinge principiul unic din care 
totul decurge, Idea de bine care în concepţia sa se con- 
fundă cu Divinitatea, trebue să fii «amant, filosof sau 
muzician » 10. Aceste vechi reprezentări ale platonismului 
au rămas adânc înrădăcinate în conștiința europeanului. 
Din ele se trage o vorbă ca aceea a lui Michelangelo scriind 
Vittoriei Colonna: 4 Pictura cea bună se apropie de Dum- 
nezeu şi se unește cu El». Tot de acolo cuvântul lui Luther 
care denumind muzica «o artă divină », o recomanda edu- 
caţiei tineretului 1!. Chiar expresia populară recunoaşte fru- 
museţii naturale sau artistice însușirea divinității. Lăudând 
realitatea sentimentului care inspiră această expresie în vor- 
birea Germanilor din vremea sa, d-na de Stăel scrie: « Fie- 
care om poate găsi în vreuna din minunile universului pe 
aceea care vorbeşte mai puternic sufletului său: unul admiră 

divinitatea în trăsăturile unui părinte; altul, în inocenţa 
unui copil; altul, în cereasca privire a Fecioarelor lui Raf- 
fael, în muzică sau în poezie » 12. Fără îndoială că arta nu 
este religie. Dar contemplaţia artei creează o stare de suflet 
favorabilă religiei. Există o anume coincidenţă a valorilor 
superioare ale culturii; un entusiasm comun care le învălue 
pe toate deopotrivă și care permite artei să regăsească sau 
cel puţin să pregătească atitudinea religiei. In acest din 
urmă înţeles, gânditorul şi teologul protestant Schleier- 
macher vedea în artă un mijloc de a fructifica subiectivi- 
tatea, făcând-o primitoare pentru reculegerea religioasă. 
Toţi filosofii idealiști de altfel, un Fichte, un Schelling, un 
Hegel, au recunoscut în artă și religie două momente con- 
tinue ale aceluiași proces dialectic al spiritului: In urmărirea 
scopurilor sale imanente, spiritul se desvoltă în artă, în 
religie, în filosofie. Dialectica spiritului în feluritele regiuni 
ale culturii explică bine pentru idealiști străvechea aso- 
ciaţie dintre artă şi religie și serviciile pe care și le-au putut 
aduce. Vederea aceasta n'a rămas de altfel cantonată în 
cadrul idealismului. Am văzut în altă parte (II, 2) că pentru 
psihologia structurală modernă, oricare ar fi tipul căruia o 
individualitate îi aparţine, oricare ar fi adică valoarea care 
o domină, ea găsește calea către celelalte valori. Din unghiul 
tipului său propriu se deschide pentru oricine perspectiva 
către totalitatea valorilor culturale. Astfel ni s'a arătat că 
tipului omenesc care privește către lume din punctul de 
vedere estetic, nu se poate să nu i se desvălue ceva şi din 
sensul ei religios.De sigur, după cum a arătat Ed, Spranger, 
religia tipului estetic va avea coloratura ei specială. Dum- 
nezeu îi va apărea ca puterea plastică și ordonatoare care 
străbate lumea, întocmind-o într'un cosmos armonic de forme 
frumoase. Religia esteticului este panteismul. Platon și Plotin, 
Shaftesbury şi Goethe sunt printre gânditorii cari au izbutit 

să desvolte cu mai multă forță posibilităţile religioase ale ati- 
tudinii estetice în faţa lumii și a vieţii 15. Studiul lor poate 
aduce în această privinţă sugestii dintre cele mai instruc- 
tive. Aci ne putem mulțumi însă cu stabilirea principiului. 


e) AUTONOMIA, ETERONOMIA ȘI PANTONOMIA ARTEI 


Studiul eteronomiei artei, pentru a fi complet, are ne- 
voie de un adaus, care nu și-a găsit locul până acum. Intre 
artă și factorii extraestetici care îi susțin apariţia și desvol- 
tarea ei de mai târziu, raportul variază odată cu trecerea 
dela forma ei primitivă la forma modernă şi cultă. Sexuali- 
tatea, munca, împrejurările sociale şi vieaţa religioasă alcă- 
tuesc, fiecare în parte, cu activitatea artistică primitivă un 
întreg organic cu neputinţă de analizat. Indeletnicirile prac- 
tice, magice și erotice ale primitivului se desvoltă în creaţie 
artistică în unitatea aceluiaşi elan. Arta primitivă creşte în 
chip firesc din trunchiul tendinţelor eteronomice care con- 
stituesc cuprinsul vieţii sociale. Imprejurarea mai poate fi 
exprimată în forma că arta primitivă şi celelalte manife- 
stări ale vieţii sociale contemporane întocmesc o totalitate 
nediferențiată, încât cu privire la ele este totdeauna greu a 
preciza graniţele care le despart. In faţa unei picturi de pe pe- 
reţii grotelor paleolitice sau în faţa unui fetiş african nu putem 
deosebi aspectul pur artistic de acel religios. Aceste două as- 
pecte sunt ca feţele diferite ale unui fenomen cultural unic. 

Alta este situaţia artei în societăţile culte. Diferenţierea 
treptată a conținutului social ipostazează arta în forma 
unei activități separate, care poate fi sprijinită de factorii 
eteronomici ai vieţii sociale, dar care nu se mai confundă cu 
ei. Când Bellini pictează una din madonele lui, îndemnul 
pietăţii sale va fi fost un motiv determinant, dar ceea ce 
rezultă până la urmă este un produs care poate fi considerat 

din unghiul simplei lui valori estetice. Privite ca niște opere 
de artă și nu ca obiecte ale devoţiunii, madonele lui Bellini 
își păstrează un înțeles deplin. Este cu neputinţă însă a face 
această disociaţie cu privire la un fetiş african, fără ca în 
același timp ceva esenţial din semnificaţia lui să nu se 
piardă. Cu timpul motivul se subtilizează în pretext. Pentru 
un Raffael pictura unei madone nu mai este decât un motiv 
cu totul aparent. Motivul efectiv şi real îl constitue în- 
demnul de a crea artistic. Pe această cale, arta cucerește 
treptat condiţia autonomiei ei. 

Ceea ce a contribuit la promovarea autonomiei artei în 
epoca modernă a fost situaţia specială a Renaşterii faţă de 
arta antică, propusă în acest timp ca model. Poezia ȘI 
plastica veche, redescoperite acum de gustul timpului, ofe- 
reau exemplul unor opere de artă independente de mediul 
social 1 Statuia unui zeu antic, scoasă la iveală prin săpă- 
turi arheologice, va fi fost în momentul creaţiei ei un 
simbol religios şi un obiect al cultului. Pentru descoperitorul 
ei modern ea rămânea însă o simplă operă de artă. Re- 
descoperirea antichităţii artistice a lucrat astfel ca un 
puternic factor de disociere a artei din mediul ei eteronomic, 
sprijinind tendinţa autonomizării ei. În același sens a lucrat 
magnilicenţa burgheziei Renașterii în Italia, apoi a bur- 
gheziei flamande, olandeze și franceze în veacurile urmă- 
toare, care în locul unei arte religioase sau războinice, a 
încurajat o artă concepută ca decorație a interiorului, 
creând noţiunea cu înțeles limitat estetic a artei podoabă. 
In sfârșit, liberalismul modern operând acea diferenţiere a 
valorilor, a cărei întemeiere filosofică o dă ansamblul criti- 
celor kantiene și al cărei scop era garantarea producătorului 
cultural de orice influenţă străină, capabilă să stânjenească 
lucrarea sa, și-a adus și el contribuţia în procesul autono- 
mizării moderne a artei. Partizanii «artei pentru artă » în 

secolul al XIX-lea, un Banville, un Gautier, un Flaubert, cu 
toată noutatea afişată a tezei lor, se găseau de fapt în 
curentul unei serii istorice seculare, pentru a cărei producere 
lucraseră deopotrivă umanismul Renaşterii, aspirația arti- 
stică a întregii burghezii apusene și liberalismul mai nou. 
Seria istorică a autonomizării artei a continuat de altfel și 
după susținătorii o artei pentru artă », către sfârșitul epocei 
romantice. Pretenţia simbolismului de a elimina din poezie 
orice conţinut intelectual și de a o reduce la muzică, reve- 
nită în noţiunea « poeziei pure » a lui H. Bremond 2, lupta 
lui Hanslick împotriva muzicii sentimentale şi programa- 
tice 3, pe care vrea so reducă la un pur joc al fantaziei so- 
nore, reclamaţiile cubismului în pictură, care în locul anec- 
dotei din pânzele vechilor maeștri, dorește simple armonii 
de linii, suprafeţe st colori, sunt tot atâtea încercări de eli- 
minare a eteronomicului din artă, în vederea ascensiunii 
către condiţia autonomiei ei. 

“Autonomizarea artei a însemnat un efect fericit prin 
descătușarea forțelor artistice creatoare. leșită, cel puţin 
parţial, de sub comandamentul tendinţelor extraestetice, 
arta a putut să se manifeste mai liber și prin urmare mai 
bogat. Densitatea creaţiei artistice în cultura modernă este 
fără îndoială un efect al autonomiei ei. O densitate care nu 
este numai cantitativă, dar și calitativă. Mai multe forţe 
artistice deșteptate la conștiința vocației lor, înseamnă o 
sporire a sorţilor pentru vocaţiile geniale. Și de fapt veacul 
al XIX-lea, epoca prin excelenţă a autonomiei artei, con- 
stitue o galerie de puteri artistice de primul ordin, într'o 
proporție pentru care nicio analogie nu poate fi găsită în 
trecut. Într'un interval de timp de mai puţin de cinci 
decenii creează partea cea mai importantă a operei lor niște 
artiști ca Balzac şi Hugo, Tolstoi și Dostoewski, Ibsen, 
Delacroix și Wagner. Nici quatrocento sau cinquecento 

italian, cu toată extraordinara lor producţie în ordinea plas- 
tică, n'au produs un număr egal de figuri mai mari, în dome- 
niul atâtor arte. Este absolut sigur că enormul avânt artistic 
al ultimului veac se datorește în primul rând eliberării artei 
din cercul puterilor extraestetice care o subjugau altădată. 

Dar autonomizarea artei s'a legat și cu unele desavan- 
taje. Strâns asociată cu tendinţele eteronomice, arta pri- 
mitivă înobila toate manifestările grupului social. Nu este 
activitate a primitivului, economică, războinică sau reli- 
gioasă, care să nu ia formă artistică. « In societăţile primi- 
tive, scrie Bougl, arta există pretutindeni; ea ne apare 
amestecată în totul » 4. Aceeași situaţie o caracterizează J. 
Cohn, când denumește arta primitivă pantonomică 5. Pan- 
tonomia ortei s'a păstrat şi mai târziu. Vieaţa socială a 
antichităţii și a Evului Mediu se desfășura încă într'un plan 
artistic care a fost părăsit mai târziu. Meseriile, formele 
vieţii profesionale, sărbătorile poporului păstrau încă o 
remarcabilă valoare artistică. Odată însă cu autonomizarea 
artei, celelalte manifestări ale vieţii sociale, disociate din 
complexul care le menținea solidare cu arta, au pierdut 
orice frumuseţe. Autonomizarea artei a favorizat elanul ei 
creator, dar a micșorat baza ei de atingere cu întinderea 
vieţii sociale, îngăduind revărsarea unui val de urîţenie 
peste lucruri şi așezări omeneşti. Mulțimea marilor artişti 
şi a marilor opere în veacul al XIX-lea nu coincide de loc cu 
o frumuseţe deosebită a obiectelor uzuale și a întregului 
cadru în care existenţa socială a secolului se desfășoară. 
Raportul este mai de grabă invers. Marele elan creator al 
artei autonome în literatură, în muzică, în teatru s'a însoţit 
în tot decursul veacului al XIX-lea cu josnicia estetică a 
cadrului nostru comun. Situaţia nu ni se pare însă ireme- 
diabilă și fatală. Reluând problema, vom căuta să arătăm 
într'un capitol viitor, consacrat locului artei în civilizaţia 

modernă, cum din însăși datele fundamentale ale acesteia, 
vechea pantonomie a artei pare a se reconstitui pe altă cale. 

În sfârșit, autonomizarea artei a avut și o altă conse- 
cință. Eliberarea artei din sfera eteronomiei ei a slăbit 
interesul cu care era urmărită altădată, îngustând și spe- 
cializând publicul ei. Nici poezia, nici teatrul, nici muzica, 
nici plastica zilelor noastre nu mai au publicul de altădată. 
O artă purificată de eteronomic, redusă la simpla ei expre- 
sie estetică, izolată în unicul plan autonom, se leagă cu mai 
puţine rădăcini de sufletul mulţimii. Esoterismul artei mo- 
derne, arta pentru rafinaţi, este un alt fenomen al timpului 
nostru decurgând din procesul autonomizării ei. În locul 
artei religioase a altor epoce, se constitue astfel o religie a 
artei, un amatorism delicat în care se cultivă valori estetice 
dificile. Dar zeitatea căreia i se aduc aceste închinări, 
scoasă din aerul mare care întreţine vitalitatea, ameninţă 
să moară, Arta esoterică a rafinaţilor, construită pe afir- 
marea autonomiei neîntinate a valorilor estetice, este un 
fenomen nobil, dar crepuscular, actul final al unei deca- 
dente care se consumă cu demnitate și distincţie. Fenome- 
nul devine cu atât mai îngrijorător, dacă ne spunem că în 
această vreme, nevoia artistică a masselor nu piere, dar ea 
este capiată și întrebuințată de artiști și opere de o valoare 
cu totul inferioară. Publicul pierdut pentru marea artă, 
devenită prea specială, este lăsat sub influenţa mediocri- 
tății sau a josniciei artistice. Cultura artistică a timpului 
nostru vede astfel problema ei cea mai însemnată în resta- 
bilirea contactului mulțimilor cu arta superioară a tim- 
pului, prin resolidarizarea acesteia cu tendinţele eterono- 
mice ale societăţii contemporane. Numai o artă pătrunsă 
din nou de spiritul timpului și în care omul de azi să-și recunoa- 
scă destinul și aspiraţiile lui, poate reda inspiraţiei moderne 
vechiul ei ecou și influenţa pe care în mare partea pierdut-o. 


d DIFERENȚIERILE SOCIALE ȘI PSIHOLOGICE 
ALE ARTEI 


Comparaţia artei primitive cu arta cultă ne-a folosit 
ca o procedare metodică menită să analizeze şi să scoată în 
evidenţă factorii extraestetici cari susţin întreaga evoluţie 
a artei, în toate societățile omenești. Această comparaţie a 
stabilit însă până la urmă și unele deosebiri între arta 
primitivă și cultă, de care cunoștința lor mai exactă trebue 
neapărat să ţină seama. Deosebirile dintre aceste două 
forme de artă provin din caracterul felurit al societăţilor în 
mijlocul cărora apar. Arta primitivă este manifestarea unui 
grup omenesc relativ mărginit şi foarte omogen. Micul 
volum al triburilor primitive stă la originea statismului și 
tradiționalismului lor în toate domeniile. Unde se găsesc 
puţini oameni laolaltă, mulțimea influențelor în acţiune 
este restrânsă, îndemnul imitaţiei reciproce este mai pu- 
ternic, individualitatea originală este încă absentă. Lipsa 
de inventivitate a artei primitive, tradiţionalismul ei secular, 
sărăcia și monotonia motivelor ei decurg din puţina întindere 
a grupului social care o susţine. Dar o societate restrânsă este 
în același timp și puțin diferențiată. Mulțimea et varietatea 
funcțiunilor într'o societate apar totdeauna odată cu sporirea 
volumului ei. Lipsa de diferenţiere lăunirică, omogeneitatea 
triburilor este pricina fenomenului denumit pantonomia artei 
primitive, adică al prezenţei ei universale st al amestecului ei 
cu toate formele de manifestare a vieţii sociale. Dimpotrivă, 

ceea ce se numește artă cultă este totdeauna produsul unor 
societăţi mai extinse și mai diferenţiate. Extinderea grupului 
social sporind numărul influențelor și proveniența lor intro- 
duce în arta cetăților și a naţiunilor o vioiciune, o multiplici- 
tate şi o varietate de teme superioară. Diferenţierea socială 
eliberează apoi individualitatea creatoare şi ipostazează 
activitatea artistică într'o formă autonomă de manifestare 
socială, ruinând vechea ei pantonomie. 

Este cu neputinţă de a înţelege aria primitivă fără a o 
pune în legătură cu societăţile foarte mărginite în mijlocul 
cărora apare. Din această simplă constatare se vede cât de 
riscată este identificarea dintre arta primitivă și arta 
infantilă, încercată de atâtea ori. 4 Arta copiilor și arta pri- 
mitivă a adulţilor, scrie Luquet, prezintă exact aceleași 
caractere » 1. Ipoteza identităţii dintre aceste două forme ale 
artei este primită cu scopul de a dobândi un surplus de 
lumini asupra condiţiilor care determină creaţia primitivă. 
De când științele morale au preluat legea haeckeliană după 
care ontogenia repetă filogenia, se presupune că activitatea 
artistică a copiilor reproduce în pariicularităţile și condi- 
ţiile ei arta primitivilor și cum observaţia acesteia din urmă 
este dificilă, întru cât privește varietatea ei exotică, și im- 
posibilă, în ce privește speța ei preistorică, se socotește că 
studiul artei infantile poate ajunge la rezultate cu neputinţă 
de atins altfel. Faţă de acest mod de a raţiona foarte gene- 
ralizat astăzi se cuvine a se observa că numai aria primitivă 
reprezintă o diferenţiere socială a creaţiei artistice, pe când 
arta infantilă înfățișează produsul unei diferențieri psiho- 
logice. Arta primitivă și infantilă nu sunt deopotrivă mani- 
festarea unui grup social puţin numeros și omogen. Arta 
infantilă este mai de grabă lucrarea unui artist solitar. 
Arta infantilă nu este corelaţionată cu un public. Din acest 
punct de vedere, ea se deosebeşte de toate formele artistice, 

cu singura excepţie a artei patologice a schizotrenicilor. 
Copilul care desemnează sau care improvizează muzical Sp 
își povestește o întâmplare n'o face niciodată cu scopul de 
a obţine un efect asupra altor persoane. Produsele sale 
artistice rămân un fel de autoconfesiune și au în această 
calitate un caracter tainic. El nu consimte să le înfățașeze- 
şi nu le repetă de bună voie în faţa unor oameni străini, ch 
numai cu oarecare greutate și după ce succesul obţinut. 
aprinde în conștiința lui naivă ceva din starea de spirit a 
artistului adult. Pe de altă parte, spre deosebire de arta 
primitivă, arta infantilă este liberă de orice tendinţe etero- 
nomice. Neurmărind să influenţeze pe cineva, ea nu este 
determinată și nu se găseşte în serviciul curentelor care 
străbat vieața socială. Copilul nu se slujește de desen, 
scrie P. Lascaris «ca de o scriitură pictografică, nici ca de 
un ornament, cu atât mai puţin pentru a-și face divinităţile 
propice sau pentru a-și indica adeziunea la un clan sau la un 
trib. Copilul desenează din nevoia de a face ceva, dintro 
simplă impulsie motrice la care vine să se adauge imitaţia 
unui act pe care îl vede sau pe care l-a văzut împlinindu-se: 
sub ochii săi»?. Dar peniru aceste motive, nu se poate 
spune că lucrează artistic dinir'un motiv estetic autonom, 
deoarece el n'a putut cuceri conștiința independenţii și a 
valorii intrinsece a artei. Creaţia lui este numai asocială. 
Ea se construește din elemente pur subiective și compune 
întreguri care adeseori nu au semnificaţie decât numai 
pentru desenatorul sau povestitorul lor. Arbitrarul unora 
din desenele copiilor sau ale reveriilor lor pronunţate cu 
graiu viu, adeseori observat de psihologi, nu- șI găsește ase- 
mănarea decât în subiectivismul arbitrar al artei sehizofre- 
nicilor. Aceeași constelație spirituală în artă determină ei 
în creaţia infantilă și în aceea schizofrenică termeni noui, 
necunoscuţi de vocabularul comun, cu înţelesuri strict arti- 

stice: « neologismele » nebunilor, observate de mulți psi- 
hiatri 3, dar și ale copiilor. Istorisirile acestora din urmă se 
urmează uneori într'un vocabular închipuit pe de-a-întregul. 
Șirul reprezentărilor în povestirile copiilor mici este apoi 
atât de relaxat, încât Groos l-a putut compara cu delirul 
patologic al adulţilor 4. Niciodată arta primitivă nu mani- 
festă însușirile acestui subiectivism, care dă unora dintre 
produsele artistice infantile un înţeles personal limitat, 
necomunicabil, asocial. Apropierea artei primitive de arta 
infantilă nu se susţine mai bine nici pe terenul acelui realism 
intelectual, în care Luquet vede totuși trăsătura lor comună. 
Arta primilivilor şi a copiilor, spune Luquet, se distinge 
prin aceeași înclinare de a înfățișa ceea ce inteligența cu- 
noaște despre lucruri și fiinţe, nu ceea ce ochiul vede în ele. 
Și de fapt unele trăsături decurgând din acest realism inte- 
lectual, precum transparenţa imaginilor, disproporţia ele- 
mentelor, combinaţia perspectivei frontale cu cea laterală, 
naraţiunea grafică, etc., revin deopotrivă în ambele forme 
de artă. Copilul, ca şi unii dintre primitivi, va desemna 
deopotrivă casa și oamenii cari o locuiesc, văzuţi prin zid; 
el va plasa întrun profil un ochiu văzut din față, va 
desena pintenii ofițerului mai mari decât restul siluetei sau 
va înşira scenele succesive ale unui eveniment (imaginile 
tip Epinal): tot atâtea trăsături care decurg din știința 
despre lucruri, nu din viziunea lor nemijlocită. Și cu toate 
acestea primele imagini desenate de oameni, siluetele de 
mamut și de bisoni, de rinoceri, mistreți, cerbi şi cai, 
găsite pe pereţii grotelor din Altamira şi Font de Gaume, 
an un stil de un realism uimitor. Cu referință la aceste 


exemplare ale artei primitive, putea spune M. Verworn, că 


arta primitivă este fisioplastică, spre deosebire de arta 
infantilă care este ideoplastică 5. Alături de această artă rea- 
listă a paleoliticului și a triburilor de vânători moderni, 

există de sigur ei arta imaginativă a neoliticului şi a tribu- 
rilor agrare, despre care am vorbit altădată, dar aceasta 
din urmă éste impregnată de atâtea reprezentări magice, . 
încât nici cu ea arta infantilă nu poate fi identificată. 
Aceeași circumspecţie trebue observată în apropierea 
artei primitive de așa numiia «artă populară ». Fără îndo- 
ială că deosebirile care o separă pe aceasta din urmă de 
arta cultă și o apropie de formele fruste ale artei sunt 
esenţiale, fără ca totuși subordonarea ei în sfera acestora 
să fie posibilă. Intocmai ca arta primitivă, arta populară 
trăieşte deopotrivă întrun plan pantonomic. Societăţile 
rurale, adevăratele ei purtătoare, desvoltă în forme artistice 
toate manifestările vieţii lor. Costumul, obiectele de utilitate 
și formele sociabilităţii se îmbogăţesc aci cu un accent 
artistic, înfățișând un plus decorativ peste stricta lor fina- 
litate. Cine se simte apăsat de urîţenia lucrurilor și .uscă- 
ciunea relaţiilor omenești în civilizațiile noastre urbane tre- 
bue să caute aceste societăţi pentru a regăsi un mediu de 
obiecte frumoase, o muncă nobilă, un graiu înflorit, forme 
ceremonioase ale întâmpinării dintre oameni și ale adună- 
rilor lor. Autonomizarea artei și diferențierea artistului sunt 
procese care încă nu s'au produs și astfel darurile de ima- 
ginaţie și fantezie se găsesc răspândite în toată massa so- 
cială. Pentrucă nu există încă artiști specializaţi, toată lu- 
mea este mai mult sau mai puţin artistă. În schimb, spre 
deosebire de creaţia autonomă cultă, arta populară este mai 
puţin inventivă, mai conservatoare, mai statică. Ea pă- 
strează uneori forme artistice sau amintirea unor tradiții sau 
forme cultice din cea mai adâncă antichitate. Proba acestei 
vechimi a încercat-o P. Saintyves pentru povestirile lui Per- 
rault, în care crede a recunoaște urma unor vechi ritualuri 
barbare 6. Locuinţa neolitică circulară, cu vatra în mijloc, 
se mai găsește în Franţa, în unele colibe de păstori, beciuri 

de vinuri, etc. Alt tip al casei neolitice revine în unele 
construcții țărănești din Transilvania. De asemeni casa 
romană, cu o curte centrală, poartă de intrare, locuința în 
fund şi dependinţele laterale, 'este semnalată aproape pre- 
tutindeni în Franţa”. Ornamentele spirale de pe olăria 
neolitică se regăsesc pe vasele țăranilor din zilele noastre. 
"De asemeni figurinele- și animalele de pământ ars sunt 
făcute de ţăranul român contemporan, întocmai ca de 
oamenii din epoca pietrei lustruite. Nu se poate spune totuși 
că arta populară nu primeşte niciun aflux de influenţe 
noui. Aproape în fiecare epocă, ea dobândeşte în depozitul 
ei forme ale artei culte căzute în desuetudine. Există un 
proces de circulaţie al formelor artistice de sus în jos, 
încât pentru unii autori arta populară nu este decât o veche 
artă cultă, preluată de societăţile rurale şi cu această ocazie 
simplificată și stilizată. a Majoritatea dansurilor noastre 
rustice, scrie Lalo, sunt vechi dansuri de curte sau de salon, 
demodate în mediul lor originar și păstrate în câteva pro- 
vincii $ 8. «O mulţime de influenţe îndepărtate, dar mai cu 
seamă acelea ale stilului roman şi ale stilului Ludovic al 
XIV-lea, cu acantele lor mai mult sau mai puţin înflorite 
predomină încă în stilul popular scandinav al zilelor noa- 
stre». Originea multora dintre basmele noastre pare a sta 
în textele lui Herodot, în povestirile unui Boccaccio sau în 
episoadele poemelor lui Tasso şi Ariosto ?. S'ar putea spune 
că în arta populară se încrucișează două serii de influenţe: 
una ridicându-se din arta primitivă, cealaltă descinzând 
dintr'o artă cultă mai veche. Aceste două serii nu decurg 
însă paralel, ci se contaminează și se amestecă între ele. 
In acest amestec se pierde ceva şi din firea artei culte şi din 


aceea a artei primitive. Comparată cu cea dintâi, arta 


populară reprezintă produsul unei simplificări, al unei sti- 
lizări și tipizări. Personajele basmelor. sunt lipsite uneori 

chiar de numele lor propriu, cadrul lor nu este aproape 
de loc zugrăvit, caracterele lor sunt reduse la o singură 
trăsătură tipică: așa de pildă când se vorbeşte de un îm- 
părat bun căsătorit cu o femeie rea, care stăpânea într'o 
ţară dela miazănoapte și din a căror căsătorie s'a născut 
un fecior voinic. Aceeași înclinaţie spre stilizare, conferă 
decoraţiei un loc atât de precumpănitor prinire artele 
populare, în vădit contrast cu arta infantilă, care aproape 
nu cunoaşte categoria decorativului, dar cu multă apropiere 
de arta primitivă. In schimb, dacă aceasta din urmă are, 
mai ales în formele ei mai evoluate, o netăgăduită pecete 
magică, arta populară este liberă de această tendinţă. Un 
dans, un desemn sau un modelaj primitiv este adeseori 
reputat a avea o influenţă asupra realităţilor pe care le 
reprezintă. Nu același este însă cazul pentru manifestările 
corespunzătoare în arta poporului. Deși prin originile lor, 
acestea din urmă pot atinge sfera primitivă a magiei, vechiul 
lor înţeles s'a pierdut şi exerciţiul lor actual se face în 
interiorul unei constelații spirituale deosebite. Manifestările 
artei populare întovărășesc evenimentele periodice ale vieţii 
naţionale, punctează ritmul ei și în genere înlănțue pe 
agentul lor cu întreaga fiinţă a naţiunii, întărind și sporind 
în el conștiința de unitate a grupului social. Orice om din 
popor care încrestează stâlpul casei sale, povestește un 
basm sau îmbracă costumul său frumos împodobit atinge 
prin aceste acţiuni ființa colectivă a neamului său, comu- 
nicând cu ceea ce reprezintă ea ca absolut în timp și în 
spaţiu. Intrun mod analog, artistul primitiv putea co- 
munica cu totemul tribului său. Aci însă, conștiința parti- 
cipării totemiste a evoluat către împărtășirea din con- 
ştiinţa de neam, magicului i s'a substituit socialul și în 
această evoluţie și înlocuire de valori stă și deosebirea cea 
mai de seamă între arta primitivă și populară. 

Cercetătorii cari au vrut să stabilească originea artei 
s'au izbit totdeauna de greuiatea de a nu putea afla nică- 
ieri o societate omenească în care arta absentă cu o clipă 
înainte să apară după aceea și prin puterea unor condiţii 
determinate. O societate lipsită de activitate artistică este 
ceva cu neputinţă de găsit atât în trecutul istorie şi pre- 
istoric, cât şi în prezentul etnografic. Îstoria și întinderea 
artei coincid din această pricină cu întreg trecutul omenirii 
și cu întreaga ei varietate spaţială. Dacă arta este însă 
nedeslipită de existența oamenilor în societate, rolul ei 
înlăuntrul acesteia am văzut că se schimbă considerabil 
dela epocă la epocă și dela cultură la cultură. După cum 
am observat și la sfârșitul capitolului consacrat eterono- 
miei artei la popoarele primitive, dacă arta nu deţine con- 
ducerea spirituală a grupului, în schimb ea este forma 
în care se îmbracă toate manifestările lui. Vânătoarea ȘI 
munca ogorului, pregătirile războiului și practicele rituale 
care îl întovărășesc acasă, în timp ce el se desfășoară pe 
câmpiile de luptă, ceremoniile legate de naștere și moarte, 
întrun cuvânt toate momentele mai de seamă ale coexi- 
stenţei sociale primitive sunt ocaziuni de artă. Ceremoniile 
și festivitățile moderne organizate în jurul vreunei împreju- 
rări legate de vieaţa Statului sau de vieaţa religioasă, de 
sărbătorile poporului și de amintirile naţiunii, prilejuese 

uneori st printre noi manifestări artistice ale grupului. 
Dar ele sunt rare, intermitente și puţin însemnate, dacă 
le comparăm cu frecvenţa, continuitatea și importanţa 
locului pe care astfel de manifestări îl deţin printre! pri- 
mitivi. Valoarea riturilor și sentimentul festivului se găsesc 
azi într'o incontestabilă decadenţă. Individualismul și lai- 
citatea societăţilor noastre a istovit acea conștiință sim- 
bolică a vieţii care dădea altădată atâtora din manifestările 
ei colective o formă artistică. | 
Am arătat pe de altă parte că odată cu desfășurarea 
vieţii istorice, observatorul are ocazia să noteze o treptată 
înlocuire a manifestaţiilor de grup cu creaţiile artistice 
individuale. Această transformare în evoluţia artistică a 
omenirii marchează o decadentä a dansului, a pantomimei 
dramatice şi a decoraţiei, adică a tuturor artelor în care 
creatorul și contemplatorul sunt deopotrivă fiinţa colectivă 
a grupului. Odată cu această evoluţie se schimbă și locul 
artei în întregul societăţii omenești. Aria nu mai este 
forma universală de manifestare a vieţii sociale, ci o com- 
pletare și o încununare a ei. Ostenelile vieţii în societate 
și degradările muncii își găsesc în artă complementul lor 
cu virtuţi de regenerare şi însbilare. Acesta este fără în- 
doială sentimentul burghezului modern care acordă câteva 
ore pe zi unei lecturi literare sau care se hotăreșşte să-şi 
petreacă seara întrun teatru sau într'o sală de concert. 
Dar cu toate că în mod general aceasta a fost situaţia 
artei în civilizația modernă, se pot stabili și unele momente 
în care arta a aspirat la un: loc de mai mare întindere, 
fără îndoială nu în sensul primitiv de prelungire a vieţii 
sociale, ci în acela de conducere spirituală a ei. Prima 
oară lucrul s'a petrecut chiar în zorii civilizaţiei moderne. 
Arta a jucat în timpul Renașterii un rol eliberator. Ea a 
lucrat ca o putere de smulgere din vechile cadre autori- 


266 ` ESTETICA ` 

tative ale devoțiunii medievale. In felul acesta, arta a 
grupat în jurul ei ai a servit toate finalitățile civilizatiei 
omenești în timpul Renaşterii. Felul în care arta sa com- 
portat pentru a obține acest loc central şi coordonator este 
deosebit de interesant și el merită a fi notat aci. Când 
străbatem cetățile italiene, în care vieata Renasterii a 
pulsat mai puternic, constatăm că activitatea artistică a 
veacurilor al XV-lea și al XVI-lea s'a desvoltat într'o 
| strânsă conexiune cu vieaţa religioasă, ale cărei tendinte 
dominante în epoca anterioară căutau acum a fi slăbite 
şi înlăturate, Renașterea alcătuește o etapă de transiție 
între tipul civilizaţiei colective și anonime a Evului Mediu 
către civilizația individualistă a vremurilor noastre, dela 
regimul autoritativ la regimul libertăţii, dela mistică la 
știință. Marele agent al acestei prefaceri este arta, care se 
insinuează în formele vieţii religioase, pentru a le sparge 
dinlăuntru. In catedralele închinate lui Dumnezeu, se 
introduce acuma reprezentarea omului și a naturii, cu o 
frumuseţe caldă și sugestivă care își ajung. Gândul este 
astfel rechemat din transcendent în imanent, în câmpul 
lumii de aci pe care este dat omului eo cunoască prin 
ștunță și libertăţii lui, so transforme după idealul de 
Justiție al raţiunii lui. 

In secolele următoare Renașterii, arta pierde condu- 
cerea spirituală a civilizaţiei europene. Artiști mari există 
fără îndoială și în secolul al XVII-lea și al XVIII-lea, dar, 
luptele hotărîtoare ale spiritului se dau aiurea decât în 
câmpul artei. Impulsiunile primite din Renaștere se desă- 
vârșesc acum în filosofie şi în morală. Numele reprezen- 
tative ale timpului numai trebuesc căutate în rândul pic- 
torilor și al sculptorilor ci în acela al gânditorilor și al 
literaţilor. Câteva din genurile artistice ale Renașterii se 
continuă în “disciplinele morale create acum sau redesco- 

perite. Portretul în care excelase un Raffael sau un Tizian, 
un Holbein sau Diirer devine analiza morală a omului în 
clasicismul francez. Continuatorii cei mai interesanţi ai 
portretiştilor Renașterii sunt poeţii dramatici și moraliştii 
Franţei. Aceeaşi cunoaștere imanentă a omului se continuă 
de pe pânzele acelora în teatrul lui Racine şi Molière, în 
cugetările lui Pascal, în maximele lui La Rochefoucauld 
și chiar în aforismele, butadele st anecdotele lui Beaumar- 
chais, Rivarol și Chamfort. Natura care mijise în orizontul 
pânzelor Renașterii invadează întreaga scenă a tabloului 
în pânzele unui Rubens și Jordaens, Claude Lorrain și 
Poussin. De aci ea se revarsă în inspiraţia poeţilor și de- 
vine problemă pentru filosofi. Dacă astfel Rousseau des- 
coperă natura în literatură, împrejurarea se datorește fără 
îndoială faptului că privirile sale fuseseră educate mai 
înainte de către pictura peisagistă a Nordului şi a Franţei. 
In această atingere și prin analogie cu natura divinizată, 
recunoaște Rousseau preţul naturii în om, pe care o opune 
convențiilor elaborate în vieaţa de curte a vechiului regim. 
Democraţia a însemnat în intenţia făuritorilor ei moderni 
o reapropiere a omului de natură, o încercare de restau- 
rare a vechiului Adam, împotriva tuturor falsificărilor 
bunei lui naturi primitive și a tuturor nedreptăţilor pe 
care veacurile le-au îngrămădii în contra lui. Imanentismul 
artei Renașterii ajungea la această îndepărtată conse- 
cință. | 

În timp însă ce aceste urmări se desfășurau către un 
punct cu totul opus aceluia care le generaseră, nevoile 
timpului împinseră din nou arta către postul ei de con- 
ducere. Lucrul s'a întâmplat la începutul veacului trecut, 
în filosofia romantică. Niciodată nu s'au pronunţat despre 
artă cuvintele unei preţuiri mai înalte, decât în acea Ger- 
manie de acum o sută de ani, unde la umbra fiecăreia din 

micile ei universităţi provinciale, trăia cel puţin câte un 
om practicând religia artei și metafizicii. Indrumările ima- 
nentiste desprinse din arta Renașterii produseră o cuno- 
ștință mecanicistă a lumii, care lăsa nesatisfăcută o aspi- 
rație vie în sufletele acestor visători. Muzica simfonică și 
muzica de cameră le făcea tangibilă o realitate care nu 
se putea rezolva în ecuaţiile științei. Contemplarea artei 
grecești, redescoperită pentru Germania de către Winckel- 
mann, într'o mică Renaștere pe seama ei, le aducea în faţă 
exemplul unei lumi de armonie, ridicându-se sublimă peste 
contrastele și sfâșierile lumii în care trăim noi. Din aceste 
experienţe se desvoliă pe de o parte reprezentarea artei 
ca un mijloc de cunoaștere a realităţii esenţiale a lumii, 
pe de altă parte înfățișarea ei ca un mijloc de conciliere a 
ideii cu sensibilitatea, ca un loc de aplanare a divergenţei 
universale și deci ca o ţintă a întregului proces al lumii. 
Cine studiază filosofia lui Schelling se poate pătrunde 
astfel de adevărul că întreaga realitate există pentru a 
produce opera de artă și că nu este vieață omenească mai 
bine împlinită decât aceea închinată cultului ei. 

Același lucru în ce privește consecinţele etice ale Re- 
nașterii. Ideea autonomiei raţionale a persoanei își aflase 
în morala kantiană întemeierea ei cea mai adâncă ȘI con- 
secințele ei cele mai îndepărtate. Dacă omul își găsește în 
rațiunea proprie principiul voinţei lui morale, se înţelege 
atunci că toate determinările eteronomice care i se pot 
asocia, nu fac decât că conrupă valoarea pură a faptei. 
Binele trebue deci făcut nu numai în afara înclinațiilor, 
dar chiar împotriva lor. Această aspră morală a luptei 
cu sine însuși puiea câștiga admiratori, dar nu şi adepţi. 
Țintele morale ale omenirii se arătau deci mai bine servite 
încercând să ne deschidem drumul către ele prin ajutorul 
cald și încântător al artei. Arta are, în adevăr, virtutea 

de a pune în acord în sufletul nostru sensibilitatea cu ra- 
ţiunea. Sensualitatea materiei ei se temperează prin forma 
rațională care o ordonează. Ispitindu-ne fără josnicie și 
disciplinându-ne fără să găsească în noi împotrivire, arta 
îi apărea lui Schiller drepi adevărata educatoare morală. 
a genului omenesc. « Scrisorile asupra educaţiei estetice », 
ca și strofele poemei a Die Künstler », a cărei frumuseţe 
provine nu din forma ei didactică, ci din curăţenia sufle- 
tului pe care îl simţim animând-o, indică arta la locul 
de conducere spirituală a omenirii și îndrumând un viitor 
în care marile ei intuiţii armonioase să.se transforme în 
certitudini ale raţiunii și în drepte așezări ale cetăţii. 
Romantismul n'a izbutit însă să promoveze o civili- 
zaţie europeană bazată pe artă. Gândul stăpânirii naturii 
prin tehnică și a-reformei sociale după idealul raţiunii, a 
fost printre îndrumările generale ale secolului, mai pu- 
ternie decât estetismul romanticilor. Rezultatul acestui în- 
doit gând a fost pe de o parte mașinismul, pe de alta de- 
mocraţia veacului al XIX-lea. Raportul mașinismului şi 
al democraţiei cu arta a fost în primul moment negativ. 
Mașinismul înlocuind în ordinea obiectelor utile, creaţia 
individuală a meșterilor-artişti de odinioară cu produsele 
fabricate în serie, a coborit în 'mod simţitor nivelul artistic 
al mediului în care oamenii se mișcau. Un om al Renașterii 
care pătrundea printr'o poartă sculptată în locuinţa sa şi 
găsea aci o ambianţă de lucruri frumos și cu grije execu- 
tate, arme, mobile, vase și cărţi înobilate prin pecetea lor 
stilistică, trăia sub vraja unei sugestii de artă pe care nici 
no bănuiau modern, înconjurați cum erau de obiecte 
reci şi inexpresive, produsele muncii fără fantazie a ma- 
şinii. Democraţia la rândul ei a împuţinat conţinutul 
artistic al vieţii moderne. Căci aria trecutului trăia într'o 
măsură precumpănitoare din magnificența principilor şi 

a nobililor. Puternicul sentiment despre sine al căpete- 
niilor politice, religioase și militare se manifesta în afară, 
pentru a se reprezenta, prin acele palate residenţiale, cate- 
drale și mausolee și prin toate podoabele artistice care 
le umpleau cu profuziune. Strălucirea artei în vechiul 
regim era corelatul extern al măreției pe care stăpânitorii 
ţărilor apusene o concepeau despre ei și doreau a o impune 
și a o face respectată de către popoarele lor. Când, așa dar, 
democraţia stinse fenomenul conştiinţei princiare și nobi- 
litare, valoarea artistică a civilizaţiei europene diminuă în 
consecinţă. In locul palatelor de reședință, a catedralelor și 
mausolcelor, democraţia industrialistă a veacului al XIX-lea 
înălță construcţiile triste şi monotone ale fabricelor și locuin- 
ţelor de lucrători, care dau primei întâlniri cu împrejurimile 
marilor orașe caracterul unei adevărate restriști sufletești. 

Din însuşi aceste feluri de a fi ale mașinismului și de- 
mocraţiei se impune însă nevoia artei în vieaţa modernă. 
Muncitorul industrial al epocei noastre este în adevăr o 
fiinţă al cărui centru de vieaţă nu coincide cu centrul inte- 
resului său. Munca fără iniţiativă, fără inventitate și fără 
bucurie din industriile timpului lasă libere și neocupate 
interesul și pasiunea lucrătorului contimporan. Acest in- 
teres își caută deci un punct de aplicaţie în afară de cercul 
ocupaţiilor profesionale. Dacă massele moderne sau putut 
organiza politicește, împrejurarea o explică de sigur dispo- 
nibilitatea sufletească a omului rămas nesolicitat mai 
adânc de munca sa. Politica e însă una din formele mai 
demne de vieață care pot împlini vidul existenţi indu- 
striale. Forme mai frivole sau josnice pot concura cu acea- 
sta, constituind o adevărată primejdie pentru viitorul civi- 
lizaţiei noastre. Arta apare în aceste condiţii pentru a da 
nobleţe și farmec unei vieţi care nu le pot cuceri în des- 
făşurarea ei cotidiană. 

Pe de altă parte, massele democratice au început să 
simtă la un moment dat că munca de stăpânire tehnică 
a naturii, în serviciul căreia se găseau ele şi practica liber- 
tăţilor politice, puse în serviciul lor, nu puteau alcătui 
scopul însuși al vieţii moderne. Am distins altădată între 
valori-mijloace și valori-scopuri. Tehnica stăpânirii naturii 
este o valoare-mijloc. Căci încercăm a aduce natura în 
puterea noastră pentru a realiza pe această temelie de 
siguranță, valori mai înalte şi autonome al sufletului ome- 
nesc. Tehnica este suma mijloacelor prin care obţinem și 
sporim avuţiile economice. Avuţiile sunt însă scopuri 
numai pentru avari. Pentru o conștiință normală, ele sunt 
baza unor năzuinţe care le întrec. De asemeni practica 
libertăţilor politice nu poate fi în niciun caz un scop. Pen- 
tru ce suntem liberi? Cui folosește libertatea noastră? 
lată niște întrebări care sugerează încheierea că existenţa 
nu-și poate dobândi un înţeles decât dela punctul în' care 
orice aspirație încetează. Este adevărat că civilizaţia 
noastră a fost definită ca o civilizaţie a mijloacelor, ca o 
civilizaţie faustică, în care frumuseţea voinţei încordate își 
ajunge sieși. Riscăm însă să ne rătăcim în absurditate, 
dacă hărniciei noastre îndreptată către fapte nu izbutim 
să-i dăm scopul unei valori nedepăşite. , 

Nu putem arăta cu siguranţă care va fi caracterul 
civilizaţiei viitorului, în legătură cu care valoare-scop 
adică se va determina felul ei. Sar putea întâmpla însă 
ca arta să ocupe din nou un loc și să fie chemată a înde- 
plini o funcţiune asemănătoare cu aceea pe care și-a asu- 
mat-o de două ori în decursul civilizaţiei moderne. Putere 
desrobitoare și călăuzitoare în Renaștere și Romantism, 
s'ar putea întâmpla ca arta să fie chemată din nou la acest 
rost. Siorţarea de organizare a vieţii moderne e posibil să 
ia forme estetice. Ceea ce trebue arătat deci este că această 

orientare a fost formulată uneori și că ea stă atât în planul 
de realizări cât şi în posibilităţile timpului nostru. 

Incă dela sfârșitul secolului trecut două mari spirite 
reprezentative au simţit aceasta. Leon Tolstoi în Rusia și 
John Ruskin în Englitera au cerut artei o intervenţie 
înobilatoare în vieaţa poporului. Arta vremei sale o re- 
simţea Tolstoi desolidarizată de vieata poporului, plină de 
tendinţe anti-sociale, izolată în estetismul ei. Artiştii 
trebue să părăsească aceste căi. Ei trebue să se înapoieze 
în mijlocul poporului, să-i răsfrângă vieaţa și să-i vor- 
bească limba lui, propagând în focul emoţiei artistice 
spiritul iubirii de oameni ai de Dumnezeu. Minunatele 
«Povestiri populare » ale lui Tolstoi sunt rodul acestei 
orientări și pilda pe care marele rus o dădea artiștilor con- 
temporani. În același fel, John Ruskin prefera şi propunea 
ca exemplu, dintre marile varietăţi ale ariei trecutului, 
pe aceea plină de cucernicie şi puritate sufletească a pic- 
torilor prerafaeliţi. Pe când însă Tolstoi dorea o cobo- 
rîre a artistului în popor, Ruskin preconiza o înălţare a 
poporului către creaţiile superioare ale artei. Nădejdea 
bună a profetului-estet socotea că multe din disarmoniile 
civilizaţiei noastre industrialiste vor dispărea îndată ce se 
va întinde și întări influenţa armonioasă a ariei. Din cu- 
vântul lui Ruskin au pornit toate acele iniţiative de popu- 
larizare a artei, prin răspândirea de bune reproduceri din 
capodoperele trecutului, prin înmulţirea ocaziilor în care 
insul din popor poate cunoaște și înţelege realizările cele 
mai desăvârșite ale artei, prin reforma estetică a imprime- 
riel, etc. În același timp, propaganda ruskiniană a stat la 
originea mișcării de înălțare artistică a industriei caselor, a 
mobilierului și a ustensilelor, în curentul căreia timpul 
nostru își caută stilul său. Interesul modern peritru arta 
primitivă se aprindea la rândul lui din constatarea că 

triburile negre sau indiene izbuteau mai bine ceea ce po- 
poarele moderne și civilizate încercau să câştige pen- 
tru ele. 

Dacă, pe de altă parte, democraţia în faza ei de luptă 
și afirmare a putut părea că se desvoltă împotriva artei, 
este drept a spune că în faza ei de consolidare, democraţia 
întreține o multiplă relaţie cu artisticul. Este drept că odată 
cu înlăturarea claselor nobilare, dispare un factor artistic 
constructiv de mare importanţă. Dar dacă palatele se îm- 
puţinară, crescură în schimb marile lucrări comunale și 
naţionale. Astfel de lucrări s'au realizat pe o scară mai 
mult sau mai puţin întinsă în toate marile centre moderne 
de aglomeraţie, pentru a da poporului cadrul de vieaţă ai 
activitate corespunzătoare importanţei sentimentului de 
sine. Simţul măreției a trecut din conștiința nobilitară în 
aceea a poporului și capitalele moderne îl manifestă în 
lucrările lor de interes public. Sensibilitatea generatoare 
de artă a monumentalului n'a decăzut astfel în democraţii. 
Ea își găseşte numai un alt teren de aplicaţie în lucrările 
comunale care au schimbat faţa capitalelor moderne în 


ultimul veac. 


Lucrărilor comunale li s'au asociat lucrările naţionale. 
Cine străbate peisajele ţărilor moderne are prilejul să 
admire profuziunea acestor lucrări, care adaugă frumuseţii 
naturii frumuseţea artei. Șosele și poduri, consolidări şi 
îndiguiri introduc în peisaj accentul intervenţiei umane, 
transformând chipul antic și sălbatec al planetei noastre, 
într'o figură umană și apropiată, în care simțului nostru 
social îi place să se regăsească. Alternarea sălbatecului și 
elementarului cu lucrările ştiinţei și civilizaţiei, desfășoară 
sub ochii călătorului însăși drama modernă a îngenun- 
cherii naturii. Acest elemeni estetic al peisajului crește în 
fiecare zi. 

Tehnica la rândul ei nu se împotrivește ariei decât în 
formele ei grosolane și începătoare. Pe măsură însă ce 
mijloacele se coordonează mai bine cu scopurile şi duri- 
tatea materialelor devine mai flexibilă prin intervenţia 
unui utilaj mai ingenios, perfecțiunea artistică se poate 
asocia într'un grad oarecare cu produsele mecanice ale 
tehnicei. Crearea industriilor artistice a devenit astfel dela 
sfârșitul veacului trecut una din preocupările cele mai 
interesante al epocei noastre. După cum observă Werner 
Sombart, există chiar o sumă de industrii artistice, precum 
a mobilierului, a pietrelor preţioase, a porţelanului și 
sticlei, a legăturilor de cărţi și a reproducerilor de tablouri, 
în care s'au realizat progrese superioare acelora din alte 
vremuri. Mașinismul și spiritul marilor întreprinderi capi- 
taliste, remarcă Sombart, au lucrat aci ca forţe de promo- 
vare a industriilor de artă 1. 

Tendinţele omului modern, ale tipului reprezentativ al 
civilizaţiei în care trăim, nu pot fi de altfel adversare 
ariei. Dacă este adevărată formula care s'a propus pentru 
caracterizarea lui, dacă modernul este în realitate un homo 
faber, o fiinţă orientată către producerea de utilități, 
printr'o seamă de funcțiuni specializate pentru aceasta, 
atunci arta trebue să găsească în sufletul acestui om un 
bun teren de cultură. Aptitudinile inventive, îndemânarea 
și fantezia se desvoliă în mod firesc în talentul creator de 
artă. Intre homo faber și artist nu există o prăpastie de 
însușiri sufletești. Arta nu este în definitiv decât subli- 
marea meșteșugului în joc. Materialele greoaie și inexpre- 
sive atâta timp cât se găsesc în mâinile producătorului 
începător, capătă vieaţă, plasticitate și expresie în măsura 
în care inventivitatea și îndemânarea lui sporesc. Adap- 
tarea penibilă a unor mijloace la un scop este întrecută 
în acest moment şi spiritul poate atunci să se avânte, 

dincolo de producerea utilităţilor, către libera creare de 
forme frumoase. Arta este în cazul acesta adevărata con- 
tinuare a meșteșugului. Dacă industrialismul în prima lui 
fază a răspândit în lume o înspăimântătoare puzderie de 
obiecte urite, poate că lucrul se datorește numai structurii 
nedesvoltate, primitive, a omului faber. Dar poate că fru- 
museţea va fi rechemată printre noi tocmai prin rafinarea 
structurii acestuia. Frumuseţea obiectelor care alcătuese 
ambianța noastră de vieaţă era în trecut rodul muncii 
meseriașului individual. Este însă permisă speranţa unui 
timp în care maşina să fie astfel construită și manevrată 
încât ea să atingă pentru multiplicitatea obiectelor seriate 
nivelul relativ al creaţiilor individuale de altădată. 

O trăsătură a obiectelor frumoase din trecut s'ar pierde 
în tot cazul chiar în ipoteza fericită a unei astfel de evo- 
Jup a mașinismului și anume unicitatea acelor obiecte. 
Dar unicitatea este o componentă economică în complexul 
multora dintre valorile estetice. Unicitatea nu este o con- 
d'Ge legată de faptul creaţiei decât în acele opere în care 
execuţia se produce fără niciun ajutor tehnic, ca de pildă 
în cazul compunerii unei poezii sau a unei bucăţi muzicale. ` 
Unde însă tehnica secundează creaţia, ca în cazul sculp- 
turii unei statui sau ca în acela al artelor decorative, unici- 
tatea nu mai este o trăsătură nedespărțită de valoarea 
creaţiei. O carte artistic imprimată în multe mii de exem- 
plare nu-și pierde nimic din valoarea ei. Unicitatea operelor 
de artă nu este în toate aceste împrejurări o condiţie re- 
simțită necesară de artist, ci râvnită de achizitor, care 
dorește pentru obiectul ajuns în stăpânirea lui și o mai 
mare valoare economică. Ea este în tot cazul altceva decât 
unicitatea despre care s'a vorbit în capitolul consacrat 
valorii estetice. Unicitatea estetică nu este același lucru 
cu unicitatea economică. În această privință trebue spus 

că este necesară numai unicitatea operei față de valoarea 
pe care o întrupează. Aceeași valoare estetică nu poate fi 
realizată în două opere de artă felurite. Dar odată opera 
unică realizată, multiplicarea ei tehnică în condiţii absolut 
identice nu mi se pare a prezenta desavantaje. Perfec- 
ționarea industriilor artistice nu va scădea astfel decât 
prețul de marfă al obiectelor produse de ea, în timp ce va 
spori valoarea lor socială. l 

In sfârșit, omul eliberat al democrațiilor ridică glasul 
său pentru a reclama acel drept la vieață, la confort, la 
plăcere, care nu este în ultimul rând dreptul la artă. Epi- 
cureismul masselor moderne află în plăcerea artistică acel 
conținut de vieață, pe care izvoare mai puţin demne sunt 
gata a i le da. Dreptul la instrucţie al masselor este apoi 
în mare măsură dreptul la instrucția artistică. Fără îndo- 
ială că perfecţionarea pe alte terenuri ale culturii sunt 
ţinte deopotrivă demne de urmărit şi care nu trebuesc 
în niciun caz pierdute din vedere, întrun plan raţional 
de înălțare a poporului. Dar cultivarea unora dintre aceste 
ţinte poate rămâne în marginea vieţii profesionale a tim- 
pului. O vieaţă intelectuală mai luminată și o vieaţă reli- 
gioasă mai pură și mai adâncă pot coexista cu o vieatä 
profesională imperfeciă sau chiar degradatoare. Ipoteza 
nu este exclusă. Numai năzuinţa către artă se poate asocia 
cu profesionismul modern, în virtutea unor afinități de 
structură sufletească. Și numai prin această asociaţie, 
omul modern poate găsi drumul de mântuire din impasu- 
rile muncii contemporane, către o condiţie mai demnă și 
mai umană. Funcțiunea artei în civilizaţia zilelor noastre, 
în sensul întregirii și conducerii ei, se dovedește astfel nu 
numai necesară, dar posibilă et în virtualităţile timpului 2 
Vechile afirmaţii despre inaptitudinea artistică a epocei 
noastre fac parte din prejudecățile care trebuesc eliminate. 


PARTEA IV 


STRUCTURA ŞI CREAȚIA ARTISTICĂ 


1. STRUCTURA ARTISTICĂ 


Studiul operei de artă, întreprins în primele părţi ale 
acestei lucrări, ne permite să păşim acum către cercetarea 
structurii sufletești a artistului şi către studiul creaţiei lui. 
Căci, după cum am arătat și altădată, dacă nu tot ce ţine 
de sufletul unui om se integrează în caracterul- lui de artist 
şi dacă nu toate stările și funcțiunile sale psihologice con- 
tribue la producerea operei, se cuvine a şti mai întâi ce 
este arta, pentru a afla în urmă ce este artistul și activitatea 
lui creatoare 1. Evident, opinia generală este alta, atunci 
când, autorizând pătrunderea cea mai indiscretă în amă- 
nuntele vieţii artiștilor, afirmă odată cu aceasta că produ- 
cătorul operei rămâne artist chiar în detaliile lui cele mai 
comune și în domeniile cele mai îndepărtate de exerciţiul 
propriu zis al artei lui. In realitate însă, după cum aria este, 
un produs izolat din relaţiile vieţii practice, valorând tocmai 
prin caracterul ei transcendent și excepţional, tot astfel 
artistul este o excepţie, nu numai faţă de massa generală a 
oamenilor, dar și față de sine. însuşi. Studiind deci pe artist, 
vom izola din unitatea vie a unui om, o seamă de facultăţi, 
stări și funcțiuni sufletești, a căror prezenţă și al căror 
exercițiu nu este continuu. Fără a spune că artistul este o 
abstracțiune, putem afirma totuși că el reprezintă o struc- 
tură intermitentă, împlinită din niște trăsături pe care nu le 
putem selecta din unitatea unui om, decât după ce ştim ` 

ce este arta, adică produsul unei anumite activităţi a lui, 
mai mult sau mai puţin sporadice. In sfârșit, tot atât de 
greu de primit ca și ipoteza coincidenței totale şi perma- 
nente dintre om și artist în anumite exemplare ale umani- 
tăţii, este şi părerea despre spontaneitatea inconștientă a 
lucrării sale. Vom avea ocazia, în prima parte a volumului 
de faţă, să limităm această idee, primită în deobște fără 
„multă critică. Exclamaţia pe care Goethe o atribue « cântă- 
reţului » său: « Eu cânt cum cântă pasărea » este în cea mai 
mare parte o iluzie. Creaţia artistică este de fapt intenţio- 
nală. Ea se îndreaptă conștient către producerea operei, ale 
cărei norme interne sunt constitutive st pentru lucrul arti- 
stului. Era deci necesar să stabilim mai întâi care sunt 
aceste norme, pentru a putea lămuri mai apoi ce interesează 
arta, în caracterul, facultăţile și funcțiunile acelor oameni 
pe cari prin generalizare îi numim artiști. Dar după ce ni 
s'a arătat ce este arta, considerată ca un aspect al lumii 
obiective, putem studia pe creatorul ei, din punct de vedere 
static, ca un întreg de însușiri sufletești și din punct de 
vedere dinamic, în succesiunea momentelor care compun 
procesul creaţiei. 


a) ARTISTUL ȘI OMUL COMUN 


Dacă unii oameni sunt artiști în anumite momente, 
adică în acelea care stau într'o legătură oarecare cu pro- 
ducerea operei, este evident că între ei şi restul umanităţii 
nu poate exista o deosebire esenţială, aşa cum se afirmă 
totuși de atâtea ori. Părerea că artistul este un (inspirat », 
adică o ființă care pune în joc alte facultăţi decât acelea 
care sunt comune oamenilor, vine către noi din adâncul 
antichităţii, unde se găsea în legătură cu anumite reprezen- 
tări mitice. « Zeul răpește mintea poeţilor, scrie odată Pla- 

ton (în Jon), pentru a-i folosi, ca și pe cântăreții de oracole 
sau ca pe ghicitorii divini, drept slujitori ai săi, astfel că noi 
cari îi ascultăm trebue să știm că nu acești ieșiți din minți 
grăiese lucruri atât de preţioase, ci că Zeul însuşi ne vor- 
beşte prin ei ». Observaţia lui Platon, interesantă pentru cu- 
riosul amestec de sentimente pe care îl mărturisește în le- 
găiură cu fiinţa artiștilor, poate fi asumată într'o formă sau 
alta și de mulţi moderni. Astăzi încă, sfere largi ale publi- 
cului întrevăd în artist pe posesorul unei psihologii aparte, 
de origină misterioasă și îi consacră în această calitate un 
interes ambiguu, făcut din admiraţie şi din dispreţ. Astfel, 
burghezul care aplaudă la teatru pe actor, dar care mar 
consimţi să se alieze în lumea lui și ar dori pentru fiul său 
o altă carieră, manifestă faţă de el acelaşi dosaj de senti- 
mente. Admiraţia poate coexista cu disprețul, deoarece recu- 
noscând în artist pe purtătorul unui dar excepţional, bur- 
ghezul socotește în același timp că artistul nu este răspun- 
zător de darul lui, a cărui provenienţă rămâne misterioasă. 
Stima, împerechiată cu admiraţia, nu o merită decât oa- 
menii răspunzători de operele pe care le întocmesc, în sensul 
că la originea acestora găsim neîncetat fapta și virtutea lor. 
Talentul și geniul par a fi însă niște daruri coborite din 
sfere îndepărtate. Numai o astfel de credință mistică, per- 
petuată prin pozitivarea generală a mentalităților, explică 
sentimentele contrarii cu care artiştii continuă a fi întâm- 
pinaţi în cercurile largi ale publicului. 

Interesant de observat este faptul că astfel de repre- 
zeniări despre natura particulară a artiștilor se regăsesc 
până și în lumea ştiinţifică. Dar pentrucă aci vechea de- 
monie remarcată de un Socrates sau Platon este interpre- 
tată ca un fenomen morbid al conștiinței, artiștii pot fi pri- 
viți ca niște bolnavi, ca nişte degeneraţi. Intro răsunătoare 
operă a veacului trecut, italianul C. Lombroso a descris pe 

larg forma de degenerescență care alcătuește genialitatea 
artistică, dar și celelalte tipuri ale genialităţii, identificând-o 
în ceea ce el numea epilepsia larvară 1. Dar cu toate că 
teoriile lui Lombroso, întemeiate pe o documentare în mare 
parte fantesistă, au ajuns în cele din urmă să se compro- 
mită, ideea lor fundamentală a renăscut sub forme noui. 
Teoria psihanalitică a artei, expusă mai înainte, consi- 
deră pe artist ca pe o fiinţă care a suferit în copilărie un 
traumatism psihic. Activitatea lui creatoare mar fi decât 


eliberarea în forme simbolice a unui complez cenzurat de 


conştiinţă, dar care continuă a-l stăpâni din inconștient. Tot 
astfel pentru Dr. Alfred Adler, talentul artistic nu este decât 
produsul sufletesc compensatoriu al insuficienţei unui anu- 
mit organ nervos. S'a observat, în adevăr, că unele din cele 
mai de seamă înzestrări muzicale sau plastice sau ivit la 
oamenii suferind de vreun neajuns al urechii sau ochiului. 
Pictorii miopi, astigmatici, etc., alcătuese o apariţie dintre 
cele mai frecvente; iar muzicanți cu un auz bolnav, cum au 
fost Mozart, Beethoven, Smetana, Bruckner, etc., sunt le- 
giune. « Existenţa unui organ în stare de inferioritate, scrie 
„Adler, provoacă o asemenea întărire a căilor nervoase co- 
respunzătoare şi a suprastructurii lor psihice, încât aceasta 
din urmă este fructificată pe cale compensatorie, în cazul 
că posibilităţile de compensație sunt date »?. l 

Ca o reacție față de astfel de teorii și față de sentimentul 
public, inspirat în chip foarte general de artiști, s'au produs 
vederi ca acelea ale lui G. Sâailles, destinate a releva în 
artist, nu caracterul lui de excepţie misterioasă, de dege- 
nerat sau bolnav, ci tocmai pe acela al unei ființe în care 
tendinţele fundamentale ale vieţii ajung la înflorirea lor cea 
mai deplină. In consecinţă, sentimentele pe care artiștii se 
cuvin a le trezi, nu pot consta din acel amestec turbure, pe 
care l-am observat mai sus, ci din simpatia și adeziunea en- 

tusiastă cu care este firesc a privi reuşitele cele mai de 
seamă ale speţei noastre. «O lege comună, scrie Sâailles, 
conduce toate mișcările spiritului, o aceeași tendință este 
prezentă în toate actele sale: multiplicitatea ideilor l-ar dis- 
persa ; prin simplul fapt că trăiește, el le ordonează. Spiritul 
nu există decât în măsura în care introduce unitatea în lu- 
cruri; el nu se poate organiza decât organizând lumea şi, 
printr'o mișcare naturală, se îndreaptă către armonia, care 
zingură îi face posibilă existenţa. ... Dacă este astfel, dacă 
spiritul lucrează în chip spontan pentru ordine şi dacă ac- 
tele sale depăşesc fără încetare conștiința, inspiraţia fără a-şi 
pierde caracterul misterios (sic), este starea naturală Și nor- 
mală a spiritului, ea este virtutea proprie cugetării. Dacă 
spiritul lucrează în vederea armoniei și dacă organizarea 
lumii și a ideilor sale este însăși condiţia care îi garantează 
existenţa, se poate spune că spiritul lucrează pentru frumu- 
schte, luptând pentru vieaţă. Arta și știința sunt forme ale 
vieții; ambele au o origine comună: tendinţele spontane ale 
spiritului, legile fiinţei şi acţiunii sale. Geniul artistic nu mai 
este un monstru și nici un miracol; el este spiritul însuși » 3. 
Fiind încununarea cea mai înaltă a tendinţelor generale ale 
vieţii, geniul artistic ar putea rămâne totuşi o excepţie de- 
stul de rară. Pentru a îndepărta însă și acest obstacol din 
calea reintegrării artistului în umanitate, un cercetăror ca L., 
Prat a afirmat că geniul este manent oricărei ființe omenești. 
Reprezentant al unei monadologii reînviate, pentru L. Prat 
orice suflet are facultatea de a răsfrânge în chip original 
lumea, orice suflet este deci înzestrat cu geniu, deși numai 


“unele reușesc să-l valorifice. a Orice om, scrie Prat, ar putea 


să aibă și să înfăţișeze semenilor lor o viziune proprie despre 
oameni și lucruri. De sigur, sunt rari aceea cari izbutese 
să-și producă geniul lor și, până la un punct, să-l impună 
altora. Nu rezultă însă de aci că celorlalţi oameni le lipseşte 

geniul, ci numai că geniul lor, învins de oameni şi lucruri, 
nu și-a putut lua avântul » 4. Cu astfel de afirmaţii se atinge 
punctul cel mai îndepărtat al reacției faţă de părerea că 
artistul este un caz aparte în umanitate, un exemplar 
anormal, de origină divină, cum credeau anticii sau de 
caracter patologic, cum socotesc atâți moderni. 

Faţă de coexistența atâtor teze, este necesar să ne croim 
un drum propriu. Evident, ipoteza artistului inspirat de 
zei va rămâne aci în afară de discuție. Funcțiunea artistică 
în om este pentru noi un fenomen natural, care se cade a 
fi explicat prin cauze de acelaşi ordin. Ne putem întreba 
însă dacă artistul este un bolnav sau dacă el este tocmai 
izbânda cea mai deplină a expansiunii vitale a spiritului? 
In această din urmă privință, obiecții esențiale apar în cale. 
Căci dacă geniul artistic ar echivala cu plenitudinea vitală 
a spiritului, cum se poate explica faptul că el se mani- 
festă nu numai anterior înfloririi celorlalte puteri mo- 
rale ale omului, dar chiar înainte de trezirea lor? Cum se 
poate acorda ipoteza lui Séailles cu faptul incontestabil al 
precocității geniale în artă? Putem oare recunoaşte în mu- 
zicanţi cari au cântat și compus la trei sau patru ani, cum 
a fost cazul unui Mozart, Mendelssohn sau Haydn sau în 
pictori cari au creat la opt sau la zece ani, cum s'a întâmplat 
cu Giotto, Van Dyck, Raiffael,:Guercin, Greuze, ş. a. 5, 
niște personalități ajunse la plenitudine? Apoi, dacă ipoteza 
lui Seailles ar fi adevărată, atunci geniul artistic ar trebui 
să existe totdeauna împreună cu celelalte forme ale supe- 
riorității spirituale sau cel puţin cu un mare număr din ele. 
In realitate însă cazul unor genii uimitoare prin multilate- 
ralitatea lor, cum au fost Leonardo da Vinci, Michelangelo 
sau Bernini, rămâne cu totul rar. Mai des reprezentată este 
împrejurarea geniilor unilaterale, parţiale tocmai prin exce- 
sivitatea lor. Mulțimea înzestrărilor scade de cele mai multe 

ori adâncimea și valoarea fiecăreia din ele. Din categoria ta- 
lentelor multiple se recrutează de obiceiu diletanţii, nu geniile. 

In sfârșit, dacă geniul ar reprezenta un moment suprem 
al înfloririi vitale, el ar trebui să se însoţească și cu o deplină 
vigoare fizică. Dar şi în această privinţă, cazul geniilor 
robuste, al unui Tizian, Goethe sau Victor Hugo, este mai 
de grabă rar. Mult mai frecvent este cazul geniilor care 
cunosc o soartă de suferinţă în ordinea funcţiunilor nervoase 
sau vegetative. Galeria bolnavilor de geniu este nesfârșită. 
Un Hölderin, un Lenau, un Eminescu, un Nietzsche, un 
Van Gogh, un Maupassant, un E. T. A. Hoffmann sfârșesc 
nebuni. Kleist, Gogol e Schumann își ridică vieaţa. Flaubert 
și Dostoevschi sunt epileptici. Verlaine și Ed. Dog sunt 
alcoolici; Coleridge, Quincey și Baudelaire sunt opiomani. 
Tuberculoza primește şi ea un mare tribut din partea 
oamenilor de geniu. Raffael, Watteau şi Mozart, Schiller, 
Chopin, Musset și Mendelssohn-Bartholdy mor în vârstă 
tânără de pe urma acestei boale. Nesfârșitul cortegiu de 
neajunsuri organice, de suferinţe şi forme variate ale de- 
generării pe care trebue să le recunoaștem când consi- 
derăm vieaţa oamenilor de geniu, nu pot fi socotite și 
drepi cauzele eficiente ale înzestrării artistice. Faptul că 
bolnavii sunt în genere mai impresionabili nu explică geniul 
artistic, care nu este făcut numai dintr'o impresionabilitate 
mai mare, dar și dintr'o putere de expresie sporită, pentru a 
nu mai vorbi de celelalte funcțiuni care îl constitue, intuiti- 
vitatea lui mai clară, darul combinator al fantasiei sale, care 
de asemeni nu pot fi trecute pe seama boalei și a suferinţei. 
S'ar putea spune că dacă boala nu este cauza geniului, ele 
sunt deopotrivă efectele paralele ale unei cauze mai adânci, 
o debilitate congenitală a structurii sau unul din acele 
compleze, despre care vorbeşte psihanaliza. Dar dacă geniul 
este adeseori un bolnav, el nu este mai niciodată un debil, 

incapabil de o activitate îndelungă și susținută. Dimpotrivă, 
energia artiștilor este adeseori cu atât mai uimitoare cu 
cât a trebuit să învingă împrejurări organice nefavorabile. 
Imensa operă a unor artişti ca Mozart sau Chopin, care 
nau depășit vârsta de patruzeci de ani și au fost mai tot 
timpul bolnavi, alcătuesc un adevărat miracol al stăruinței 
și energiei. Nici ipoteza psihanalizei, după care boala, în ma- 
nifestările ei neuropatice, și activitatea artistică sunt deopo- 
trivă forme de eliberare ale unui complex censurat de con- 
ştiinţă, nu este mai plauzibilă. Căci psihanaliza nu ex- 
plică dece eliberarea ia uneori forma nevrozei și alteori pe 
aceea a activităţii artistice ; iar atunci când nevroza coexistă 
cu geniul, psihanaliza nu explică de ce complexul vinovat 
s'a eliberat pe două căi, când una singură i-ar fi fost deajuns. 

Mult mai potrivit este deci a spune că boala și geniul 
stau adeseori una lângă alta, fără raporturi între ele. Un fapt 
evident în toate împrejurările când constatăm bolnavi fără 
geniu, dar și unele genii sănătoase. Cum însă, după cum ni 
„s'a arătat, numărul geniilor care suferă este foarte mare, 
poate că boala nu este adeseori decât o consecinţă a felului 
de vieaţă la care geniile sunt constrânse. « Intocmai ca în 
orice domeniu de exploatare, scrie odată M. Dessoir, pro- 
ducția mai intensă a unei părţi se săvârşeşte în dauna 
celorlalte. Activitatea cerebrală exagerată, fără de care 
niciun progres nu este cu putinţă, strică altor funcțiuni 
ale corpului, așa cum apariţia coarnelor la anumite animale 
stânjenește desvoltarea dinţilor incisivi şi cum nicio hiper- 
trofie nu se poate ivi fără o atrofie corespunzătoare. Spiritul 
este un parazit al corpului. Din punct de vedere biologie 
se poate înţelege conștiința ca o dăunare progresivă a 
corpului, ca o boală care conduce la moarte și de care vieaţa 
pură este străină, astfel încât s'ar putea presupune că 
viermelui câinele însuși îi apare ca un neurastenic » 6. Dar 

mai este un motiv pentru care suferinţa urmează activitatea 
artistului de geniu. Am arătat mai sus că structura artistică 
este intermitentă, că ea nu se acopere cu întreaga unitate 
a omului, în care funcțiunile artistice stau alături de func- 
ţiunile comune ale conştiinţei. Dacă ar exista exemplare 
în care artistul ar coincide cu omul în toată întinderea lor, 
structura artistică ar fi atunci o formă a conştiinţei mai bine 
adaptată la vieață. Cum însă orice artist trăiește de fapt 
întrun om comun, este firesc să apară toate acele colisiuni 
între funcțiunile unuia și ale celuilalt, ale căror rezultate 
sunt tocmai nesfârşitele suferinţe de care niciun artist de 
geniu n'a fost scutit. Mulţi artiști s'au plâns adeseori de o 
dualitate a naturii lor care i-a făcut să sufere; de acel 
amestec al «îngerului » și a dobitocului »: un fel mistic de a 
exprima impresia irupţiei unor forţe, care de vreme ce există 
întrun om, nu sunt străine de organizaţia umană, având 
numai o intensitate superioară nivelului lor obișnuit. Dar 
pentru acest motiv, artistul nu poate fi socotit drept un bol- 
nav. Căci este evident, după cum psihanaliștii însişi au 
arătat-o uneori, că pe când boala înseamnă o regresiune a 
forţelor în om, arta este tocmai produsul creator al unui spor 
de puteri și pe când omul bolnav se claustrează în suferinţa 
sa, izolându-se din lume, artistul devine un centru de aso- 
ciație omenească, un glas prin care se exprimă aspiraţiile, 
durerile și bucuriile umanităţii întregi sau ale unei mari 
părţi din ea. 


b) INSUȘIRILE STRUCTURII ARTISTICE 


A 


a) Intuitivitatea. 


Printre însușirile sufleteşti exaltate în funcțiunea lor, 
pe care le putem deosebi în unitatea structurii artistice, cea 

dintâi care se cuvine a fi amintită este puterea reprezenta- 
tivă sau intuitivitatea. Multă vreme intuitivitatea a fost con- 
siderată ca însușirea în care se rezolvă toate funcțiunile 
inteligenței, încât nu numai amintirea, dar şi operațiuni 
mai complicate ale cugetării păreau a se reduce în ultimă 
analiză la un joc de imagini provenite din regiuni felurite 
ale sensoriului. a Ceea ce observația psihologică desluşește în 
adâncul fiinţei gânditoare, scrie H. Taine, sunt, în afară de 
sensaţii, imagini de felurite categorii, primitive sau conse- 
cutive, dotate cu anumite tendinţe şi modificate în desvol- 
tarea lor prin concursul sau antagonismul altor imagini 
simultane sau contigue. După cum corpul viu este un po- 
lipier de celule dependente mutual, tot astfel spiritul activ 
este un polipier de imagini atârnând unele de altele, iar 
unitatea, în corp ca şi în spirit, nu este decât o armonie şi 
un efect» L Concepţia spiritului ca un polipier de imagini 
a cunoscut însă soarta unei totale lichidări, îndată ce cer- 
cetările școalei din Würzburg sau acelea ale psihologului 
francez A. Binet au dovedit existenţa unei gândiri fără 
imagini sau a uneia în care imaginile sunt rare, intermitente 
şi inadecuate, încât ele sunt departe de a istovi cuprinsul 
cugetării. « Imaginile pe care le evocăm în ideaţia liberă, 
scrie A. Binet, nu sunt nicidecum coextensive cu cugetarea 
pe care ele o însoțesc. Gândim cu mult peste imagine: 
pentru o gândire de o sută de mii de franci avem imagini de 
douăzeci de centime. Imaginea nu există decât ca slaba 
gravură a unui roman ilustrat, menită să figureze câte o 
scenă din timp în timp. Dar nici aceasta nu este adevărat, 
căci desenatorul alege mai ales scenele importante, în timp 
ce imaginile în ideaţie se aplică adeseori unui amănunt 
nesemnificativ şi cu totul accesoriu. Ba chiar există cazuri 
curioase în care imaginea este ca o gravură fără raport cu 
„textul; ne gândim la un lucru, dar avem imaginea altuia. 

Această adevărată incoherență nu este regula, dar fiindcă 
ea există, avem dovada îndestulătoare că între gândire şi 
imagine nu putem stabili identitatea a două figuri care s'ar 
acoperi »?. Mai mult decât atât, nici amintirea nu se rezolvă 
într'o reproducere de imagini, aşa cum atomismul psihologic 
al lui Taine o afirma. Factori intelectuali nereprezentativi 
intră necontenit în procesul amintirii, pentru a o sărăci 
de conținutul ei sensibil, sistematizând-o în schimb ȘI pu- 
nând-o pe această cale cu mai multă ușurință la îndemâna 
noastră. Concluziile psihologului H. Delacroix sunt în 
această privinţă dintre cele mai instructive: « Semnificaţia, 
inteligibilitatea lucrează asupra memoriei imediate, ca şi 
asupra aceleia mai târzii. Retentivitatea spontană se com- 
plică cu atenţie și elaboraţie. Atenţia subliniază ai întăreşte 
amintirea. Inteligența analizează, asociază, clasează,. asi- 
milează ; ... studiul mărturiei, de pildă, comparația depo- 
ziţiei târzii cu depoziţia imediată ne va arăta o simplificare 
și o sistematizare crescândă. De pe acum putem distinge 
între memoria brută sau mașinală și memoria inteligentă 
sau organizată... Memoria mecanică consistă în juxta- 
punerea unor imagini auditive, vizuale, motrice, pentru a 
le reține în starea lor brută. Memoria inteligentă construește 
o schemă, le substitue un plan, o idee simplă, care le exprimă 
sensul și permite de a reconstitui seria întreagă. Amintirea 
mecanică constă în evocarea unei imagini prin alta; amin- 
tirea inteligentă este trecerea dela schema logică k repre- 
zentările concrete » 3. Aceste reprezentări concrete, mijlo- 
cite prin schema logică a memoriei inteligente, nu istovese 
de altfel conţinutul amintirii. Cine încearcă, de pildă a-și 
reaminti un oraș vizitat altădată, nu îl revede ca întrun 
film cinematografic. El trăieşte mai de grabă alături de 
imagini mai mult sau mai puţin șterse și fragmentare, 
stări intelectuale şi afective care nu conțin în ele niciun 

element reprezentativ. A-ţi aminti un lucru sau o ființă nu 
însemnează, în toate cazurile, a reproduce imaginea lor, ci 
uneori numai a retrăi semnificaţia lor intelectuală. Dacă 
nar fi așa, cum s'ar putea vorbi de reamintirea globală a 
unui om sau a unui oraș întreg, adică a unor realităţi dela 
care n'am primit o singură imagine, ci serii de imagini pe 
care le retrăiesc acum în simplul lor înţeles. Amintirea unui 
lucru este adeseori regăsirea sensului său ; iar sensul nu este 
o imagine. În sfârșit, nici percepţia nu este simpla sinteză a 
unor elemente reprezentative. În percepţia unui obiect nu 
intră numai imaginile pe care le primim dela el, dar și 
cunoștința generală pe care o avem despre acesta. Altfel 
nu s'ar putea explica constituirea aşa numitelor a percepții 
stabile a? B. Bourdon dă numeroase exemple în această 
privinţă: Copacii ni se par a fi verticali, chiar atunci când 
îi privim cu o poziţie înclinată a capului. Un obiect despre 
care știm că este alb, ne apare la fel, chiar când îl privim 
întro lumină slabă. O piesă de o sută de lei, ni se pare a 
avea aceeași mărime, chiar când o privim dela două distanţe 
felurite. In toate aceste împrejurări, cunoștința noastră 
despre lucruri este mai puternică decât imaginile lor, de 
vreme ce deosebirile existente între acestea din urmă pălesc 
prin subsumarea lor sub același înţeles. 
"Nu mai încape nicio îndoială că raportată la psihologia 
comună, teoria spiritului ca un polipier de imagini nu se 
poate susţine. Vieaţa spiritului nu se rezolvă în imagini. 
Elemente intelectuale, dar nereprezentative, extind inte- 
ligenţa dincolo de imagine, fac posibilă o amintire fără sub- 
strat sensibil și transformă însăși percepțiile noastre. Dacă 
totuşi H. Taine a putut construi teoria polipierului de 
imagini, împrejurarea se explică prin faptul că majoritatea 
exemplarelor sale sunt adunate din psihologia artistului. 
Spre deosebire de omul comun, dosajul dintre elementele 

reprezentative și intelectuale se stabileşte la artist în favoa- 
rea celor dintâi. Fără îndoială că nici la omul comun, ele- 
mentele reprezentative ale inteligenții nu lipsesc cu totul, 
deși ele sunt mai rare și mai atenuate. La artist ele devin 
însă mai frecvente și mai vii. Întuitivitatea artistului este: 
mai puternică și mai bogată. Puterea sa de a reține și de a 
reproduce imagini individuale este peasemănat superioară 
oamenilor lipsiţi de înzestrarea artistică. Taine putea cita 
deci cazul mai multor pictori, printre cari Horace Vernet, 
cari puteau reproduce un portret din memorie. In același 
fel a putut transcrie Mozart un Miserere auzit de două ori, 
fără să greșească nicio notă. În timp ce redacta în Madame 
Bovary, scena otrăvirii eroinei, Flaubert trăia imaginile: 


corespunzătoare cu atâta intensitate, încât şi-a putut pro- 


voca toate simptomele unei intoxicații. lar Balzac descriind 
într'o zi un frumos cal alb pe care dorea să-l dăruiască lui 
Sandeau, crezu până la urmă că i l-a dăruit în adevăr, 
încât după câtva timp ceru amicului său, veşti despre 
frumosul animal. Astfel de exemple justifică până la un 
punct concepţia polipierului de imagini. Numai că ele nu 
ilustrează psihologia comună a spiritului, ci doar pe aceea; 
a artistului și mai cu seamă în momentele lui creatoare.. 
Nici artistul nu este în toate clipele desfăşurării sale inte- 
lectuale un intuitiv de aceeași forță. In momentele care se: 
găsesc însă într'o anumită conexiune cu creaţia artistică, 
în sensul că o însoțesc sau cel puţin o prepară, puterea 
intuitivă a inteligenţei cunoaște o exaltare necunoscută în 
mod obișnuit. Percepția, amintirea și gândirea sunt impreg- 
nate cu elemente reprezentative într'o proporţie cu mult 
superioară cazurilor curente. - 

Percepţiile artistului nu iau niciodată acele forme stabile, 
pe care le putem constata în psihologia omului comun şi 
care reprezintă o impietare a factorului logic asupra celui 

reprezentativ. Sentimentul individualităţii aparenţelor este 
la el sporit la maximum. Două obiecte albe nu au pentru 
artist niciodată aceeași calitate. Albul însuși este felurit, 
după lumina pe care o primeşte. Pictorul Bastien-Lepage, 
lovit de paralizie, este adus în vizită la Maria Bashkirtseff, 
oaltă bolnavă: «Sunt îmbrăcată într'o profuziune de dan- 
tele şi catifea, scrie aceasta din urmă. Totul este alb, dar 
de un alb felurit. Ochiul lui Bastien-Lepage se dilată de 
plăcere: «0, dacă ași putea picta! spune el»5. Plăcerea 
artistului de a observa nuanţa pitorească şi de a se dărui 
lumii imaginilor, fără nicio preocupare intelectuală, ia ade- 
vărate forme frenetice. a Am fost la Eu, notează pictorul 
Delacroix. Nimic nu întrece fericirea mea timp de o oră 
sau două. Mă bucur de cele mai mărunte detalii ale natu- 
vii, întocmai ca în prima tinereţe» ê. Astfel de stări de 
suflet sunt cunoscute nu numai de pictori, dar foarte 
adeseori şi de poeţi. Aşa poate Flaubert să prevadă entu- 
siasmul unei călătorii proiectată în Sud: « Mă voiu încru- 
sta în coloarea obiectivului şi mă voiu absorbi în el cu 
o iubire neîmpărţită »7. Lumea exterioară nu este săracă 
decât pentru omul neînzestrat în deajuns cu dar poetic. 
«Dacă cotidianul ţi se pare sărac, serie R. M. Rilke unui 
prieten mai tânăr, nu-l acuza pe el. Acuză-te pe tine şi 
spune-ţi că nu ești suficient poet pentru a evoca bogăţiile 
lui. Căci pentru creator nu există indigență și niciun loc 
sărac și indiferent » 8. 

Bogăția percepţiei artistice, acuitatea ei capabilă să 
prindă nuanţa Cea mai fină, nu sunt egalate decât de 
caracterul sensibil al amintirilor artistului. Marii pictori au 
manifestat totdeauna aptitudini neînirecute în puterea de 
a reţine imaginile și de a le reproduce. Intro frumoasă 
pagină, E. Fromentin a arătat odată cât datora Rubens 
observaţiei şi reproducerii realităţii care îl înconjura: 

« Natura era marele şi neistovitul repertoriu al lui Rubens. . . 
El privea, se informa, copia sau trăducea din memorie cu 
o siguranță a amintirii egală cu reproducerea directă. 
Spectacolul vieţii curților, al vieţii bisericilor, al mână- 
stirilor, al străzilor, al fluviului se imprima în acest creer 
sensibil, cu fizionomia sa cea mai ușor de recunoscut, cu 
accentul său cel mai aspru și cu cea mai izbitoare coloare 
a sa; așa că în afară de această imagine reflectată a lucru- 
rilor, el nu mai închipuia decât cadrul şi punerea în scenă. 
Operele sale sunt, pentru a spune astfel, un teatru în care 
artistul regulează ordinea desfășurării, pune decorurile şi 
creează rolurile, în timp ce vieata reală procură actorii » °. 
In acelaşi fel poate să se minuneze W. Dilthey de imensa 
capacitate a lui Shakespeare de a reține și reproduce. 
Chiar neegalata bogăție a vocabularului shakespearean, în 
care M. Müller a numărat 15.000 de cuvinte felurite, ne 
poate da o idee despre tezaurul de imagini care D stătea 
la dispoziție. « Cunoștinţele sale despre plante și animale, 
serie Dilthey, s'au dovedit uimitoare chiar pentru cerce- 
tători experţi. Când vorbește despre vânătoarea cu șoimi 
o face ca unul care și-ar fi petrecut vieaţa la vânat, în 
așa fel încât unele din pasajele sale referitoare la aceste 
materii nu pot fi lămurite decât prin cercetarea expertă 
a unui cunoscător. Despre câini vorbeşte, ca și cum ar fi 
avut totdeauna la picioarele sale, întocmai ca Walter 
Scott, cel puţin o pereche din aceste animale favorite. 
In fine, într'un timp în care chiar medicii se conduceau, 
în ce priveşte pe nebuni, de simple superstiții, Shake- 
speare ne apare ca un observator atât de adânc al stărilor 
sufletești patologice, încât psihiatri remarcabili ai timpu- 
lui nostru studiază personajele sale, așa cum ai studia fapte 
ale naturii ) 10, Imaginile regăsite în amintire i se par 
uneori artistului mai bogate și mai vii chiar decât per- 

cepiiile care le-au prilejuit. Sunt în această privinţă unele 
interesante mărturii de cules în paginele jurnalului intim 
pe care ni l-a lăsat romanciera engleză Katherine Man- 
sfield. « Când mă aşez seara să dorm, scrie aceasta, mi se 
întâmplă adeseori ca în loc să aţipesc, să mă simi încă 
mai trează. Intinsă în pat încep a retrăi fie scene ale vieţii 
reale, fie episoade imaginare. Nu exagerez nicidecum spu- 
nând că am adevărate halucinaţii. Imaginile lor sunt mi- 
nunat de vii... Totul este cu mult mai adevărat, cu mult 
mai detaliat, cu mult mai bogat decât în vieaţă ». Imagi- 
nea medicului care o îngrijea îi apare în aceste momente 
cu o minuţie extraordinară: a El îmi apare din nou, com- 
plet, până în ultimul amănunt, până la forma degetelor 
sale mici, până la privirea pe care o aruncă deasupra oche- 
larilor, până la chipul în care își ține buzele când scrie ŞI, 
în special, până la mișcările pe care le face pentru a- şi 
ajusta acul la siringă ». Dar alături de această minuțioasă 
facultate de reproducere a imaginilor, interesant este de 
urmărit în jurnalul Katherinei Mansfield preocuparea sa 
de a nota detaliile care îi apar caracteristice şi teama ca 
nu cumva să le uite. Necontenit însemnările Katherinei 
Mansfield revin asupra acestui punct: «H. este un om de care 
trebue să-mi amintesc). In timp ce își bea ceaiul, i se pre- 
zintă o prăjitură care i se pare decorativă. Jurnalul notează: 
« Să nu uit această prăjitură ». Intr'o zi are un acces de lum- 
bago: «Trebue să mi-l amintesc în ziua când voiu scrie po- 
vestea unui bătrân ». Ascultă vântul urlându-i pe sub fere- 
stre: « Să-mi amintesc sgomotul vântului ». Face cunoștința 
lui L. M. : « Ce figură tragică acest L. M. Ţine minte ochii săi, 
pupilele sumbre şi albeaţa feţei sale » 11. Aderenţa imaginilor, 
vivacitatea și stăruința lor iau adevărate farm. obsesive. 

“Dar chiar actele mai complexe ale gândirii sunt pătrunse 
la artist de numeroase și vii elemente reprezentative. Im- 

prejurarea este bine resimţită de artiștii desenatori chemaţi 
să ilustreze o legendă. Traducerea legendei în imagine este 


„mai dificlă pentru adevăratul artist, decât desvoltarea 


legendei din imagine. La această concluzie ajunge odată 
Gavarni, în spovedania făcută fraţilor Goncourt: a Când 
îmi fac desenul în vederea unei legende date, întâmpin 
mari greutăţi, mă ostenesc și rezultatul este mai puţin 
bun. Legendele cresc din creionul meu, fără să le fi pre- 
văzut şi fără să mă fi gândit mai înainte la ele». Gân- 
direa artistului este în adevăr intuitivă. Totul se rezolvă 
pentru el în imagini. Astfel, Regnault, citat de L. Arreat, 
urmărea în liceu textul istoric al lui Quintus-Curtius dese- 
nând episoadele povestite acolo12. lar un romancier ca 
H. Beyle (Stendhal) a lăsat pe manuscrisele sale planuri 
marginale în care sunt indicate locurile respective ale 
personajelor și mobilelor figurând în scenele pe care toc- 
mai le descria 13. Nevoia de a da un sprijin intuitiv idea- 
Hei lor este frecventă la mulți poeţi. Astfel se povesteşte 
despre Frangois de Curel că se înconjura cu păpuși repre- 
zentând personajele sale, pe care le rânduia ca pe scena 
unui teatru, înainte de a redacta vreunul din episoadele 
dramelor sale. Amănuntul este cu atât mai interesant, 
cu cât îl priveşte pe Curel, unul din gânditorii cei mai 
abstracţi în teatru. 

Am cules exemplele noastre din lumea pictorilor și a 
poeților. Cu muzicanţii nu se petrece altfel, dar imaginile 
despre care se poate vorbi aci aparţin regiunii acustice. 
Acuitatea percepţiei sonore este neobicinuită la marii com- 
positori, Astfel Saint-Saëns scrie despre el că încă dela o 
vârstă foarte fragedă putea să indice la piano nota pro- 
dusă de un anumit obiect sonor. lar Arréat care citează 
cazul acesta, poate adăuga și pe acela al lui Mozart copil 
care distingea cu siguranţă optimea de ton cu care o vioară 

era acordată mai jos decât o alta 4. Am amintit mai sus 
despre puterea de reproducere sonoră a lui Mozart care 
a putut transcrie complicatul Miserere al lui Allegri, după 
ce îl auzise numai de două ori. Astfel de cazuri se repetă 
însă destul de des în biografia muzicanţilor. Intâmplări 
asemănătoare se povestesc despre Mendelssohn și Gou- 
nod *5. In sfârșit, dacă exemplele noastre au ilustrat numai 
intuitivitatea vizuală a poeţilor, foarte deseori această 
intuitivitate are în ce-i privește un caracter muzical. Poeți 
pentru cari lumea se rezolvă în imagini acustice nu sunt 
de loc rari. Astfel au putut stabili Karl și Marie Groos 
preponderența darului auditiv la Schiller, în contrast cu 
vizualitatea lui Goethe 15. Mai cu seamă în mișcarea sim- 
bolistă, înzestrarea acustică a poeţilor sa bucurat de o deo- 
sebită valorificare, încât pentru mulţi dintre scriitorii 
curentului, poezia devine de fapt o varietate muzicală. 
Ascuţimea și bogăţia percepţiei sensibile a artiştilor, pute- 
rea lor de a reţine și reproduce imagini, caracterul intuitiv 
al gândirii lor sunt fapte care nu se pot tăgădui. Dar cu 
aceasta structura artistică nu ni se luminează decât prin- 
tr'o parte a însușirilor care o compun. Alte aspecte aşteaptă 
a fi puse la rândul lor în lumină. 


B) Adâncimea psihică 


Dacă percepţia artistului este atât de ascuţită și dife- 
rențiată, împrejurarea se explică și prin faptul că în inte- 
riorul structurii lui fiecare eveniment psihic devine pri- 
lejul unei emoţii mai adânci decât este cazul în deobşte. 
Oricare dintre trăirile artistului, întrucât se comportă ca 
artist, găseşte calea unei largi difuzări în adâncimile orga- 
nizaţiei sale fizice, de unde conștiința le culege sub forma 
unei emoţii. În adevăr, emoția nu este altceva decât refle- 

xul în conștiință al unor modificări care ating regiuni 
întinse ale complexiunii fizice și, în ultimă analiză, ale 
sistemului vasomotor. Difuzarea sensaţiilor pe întreaga 
reţea nervoasă este până la un punct un fapt cu totul 
normal și explicabil pentru cine studiază fiziologia siste- 
mului nervos. Acestui fapt îi corespunde împrejurarea că 
sensațiile cele mai simple se întovărăşesc cu o anumită 
tonalitate afectivă. Astfel a putut Goethe stabili reflexul 
emotiv al sensaţiilor de coloare, evidențiind efectul înve- 
selitor și blând-excitant al galbenului, acela răcoritor și 
uîtristător al albastrului, acela liniștitor al verdelui, etc. 
Dacă însă dincolo de acest răsunet afectiv, Goethe crede 
a putea desluşi și emoţii mai complexe, ca de pildă o unire 
a demnității mature cu amabilitatea juvenilă în percepţia 
roșului ł, lucrul provine din faptul că în această ocazie 
Goethe se comportă ca artist. Căci pe când la omul comun 
acompaniamentul emotiv al sensaţiilor, deși prezent, este 
abia perceptibil, la artist el capătă o adâncime şi o inten- 
sitate unică. Bogăția răsunetului afectiv revine asupra 
percepţiei care a prilejuit-o, conferindu-i acea forță sen- 
sibilă, pe care am observat-o mai sus. «Un artist vede 
sau aude mai fin, scrie odată un estetician psiholog, pen- 
trucă toate excitaţiile organelor corespunzătoare pătrund 
mai adânc în vieata sa emoţională. Un pictor nu are o 
trăire sentimentală mai Potentatä cu ocazia impresiilor 
sale de coloare, penirucă ar avea ochi mai buni, ci din 
pricină că toate impresiile sale coloristice își găsesc o rezo- 
nanţă afectivă deosebită, privirile sale se ascut pentru tot 
ce este coloare în lume »2. Faptul că artistul se dăruește 
mai larg lumii exterioare, suprafeţei ei pitorești, adân- 
cindu-se în același timp mai mult în sine, în lumea subiec- 
tivă a emoţiilor sale, nu alcătuește nicidecum un paradox, 
aşa cum afirmă Volkelt odată. Aceste două orientări 

ale artistului, către pitorescul lucrurilor și către profun- 
zimile sentimentului, sunt mai degrabă tendinţe compli- 
mentare, capabile să se fructifice una prin alta. 

La drept vorbind, vieaţa sentimentală a artistului ia 
adeseori această desvoltare în adâncimea fără prilejul vre- 
unei percepții exterioare. Artistul cunoaște stări pure de 
sentiment de o mare importanţă. Așa se spovedeşte L. 
Tolstoi odată: «Ce doresc oare cu atâta ardoare? N'ași 
putea so spun, totuși nu bunuri de-ale acestei lumi. Cum 
să nu crezi în nemurirea sufletului, când simţi în tine 
o măreție atât de incomensurabilă? » £. Mărturisiri de ace- 
lași fel sunt numeroase în scrisorile lui Fr. Nietzsche: 
a Vehemenţa palpitaţiilor mele interioare este formidabilă », 
scrie el odată. Și altădată: «Te simţi exclus dela orice 
frecventare umană; devii sclavul unei tensiuni insuporta- 
bile și te simţi ca animalul care și-ar purta plaga pe care 
cineva i-ar scormoni-o necontenit». lar într'o scrisoare 
din 1881, datată dela Sils-Maria, adică din locul în care a 
conceput pe Zarathustra, spovedania sa ia forme mai 
patetice: « Intensitatea sentimentelor mele mă face să 
freamăt și să râd. Mi s'a întâmplat de mai multe ori să 
nu pot ieşi din casă, din pricina ridiculului motiv că aveam 
ochii iritaţi. De fiecare dată plânsesem prea mult în ajun, 
pe când mă plimbam și nu lacrimile unei dureri ușoare, 
ci lacrimi de bucurie. Cântam în același timp şi pronunţam 
cuvinte nebuneșşti, plin de o viziune nouă prin care depă- 
şesc pe toţi oamenii laolaltă »5. 

Altădată, astfel de sentimente intense apar în legătură 
cu percepții care nu le justifică întru nimic și în raport 
cu care, ele pot apărea exagerate. Astfel ne povesteşte 
R. Wagner, odată în autobiografia sa, despre unele sensaţii 
încercate pe când era copil: « Acordarea instrumentelor 
mă arunca într'o excitație, mistică şi trecerea arcușului 

peste quintele viorii evoca în spiritul meu accentele de 
bună-venire ale unei lumi de fantome. Adaug în treacăt 
că toi ce spun aci trebue înţeles întrun sens absolut lite- 
ral. Pe când eram copil mic, sunetul acestor quinte cores- 
pundea pentru mine cu acea teroare de spectre care ma 
chinuit totdeauna. Din această pricină nu treceam nicio- 
dată fără îngrijorare pe lângă palatul prinţului Anton, 
la capătul alen Oster, unde pentru întâia oară în vieaţa 
mea, am auzit acordându-se o vioarä së, Alteori, inten- 
sitatea sentimentelor artistului este revelatoare, ca una 
care pune în lumină valori sau non-valori ale vieţii, pe 
lângă care omul comun trece fără să le înregistreze: « Sunt 
zile, scrie în această privință Maupassant, când resimt 
oroarea de tot ce există până a-mi dori moartea. Simt 
cu o suferință supra-acută monotonia invariabilă a peisa- 
jelor, a figurilor și gândurilor. Mediocritatea universului mă 
uimește și mă revoltă, micimea tuturor lucrurilor mă umple 
de desgust şi sărăcia fiinţei omenești mă sdrobește » 7. 
Relieful sentimental deosebit cu care lucrurile se prezintă 
artistului, este pentru Flaubert un defect al singurătăţii 
sale, al depărtării reculese din care le privește: « Există 
acum un interval atât de mare între mine şi restul lumii 
încât mă mir adeseori auzind pronunţându-se lucrurile 
cele mai firești și mai simple. Cuvântul cel mai banal îmi 
provoacă o ciudată admiraţie. Sunt gesturi, sunete de 
voce din care nu-mi mai revin și nerozii care îmi dau ame- 
țeală » 8. Singurătatea este şi pentru Katherine Mansfield 
mediul care favorizează aceste aure afective în jurul gân- 
durilor și imaginilor sale: «Suma bucuriilor, a micilor 
bucurii delicate pe care le scot din contemplaţia fiinţelor 
și a lucrurilor este imensă, atunci când suni singură. Numai 
în propria mea tovărășie mă amuz cu adevărat»?. In 
fine, literatura cunoaște și notații mai tehnice, care sta- 

bilesc cu preciziune procesul acelei difuzări emotive, care 
precedă actul creaţiei. In această privinţă sunt interesante 
observaţiile lui Charles Du Bos, un critic cu o puternică 
factură artistică: «Punctul de plecare al lucrării mele 
spirituale este aproape totdeauna o sensaţie, aparținând 
de obiceiu sensibilităţii intelectuale, dar care este tot atât 
de puternică si precisă ca ai sensaţiile care ne vin prin 
simţuri. Intensitatea acestei sensaţii este atât de mare, 
încât ca se comunică întregului suflet și sub plenitudinea 
acestui aflux, emoția Läsneste deodată. Această stare com- 
plexă, pe care o încerc chiar în clipele în care caut s'o 
redau prin cuvinte, este aceea pe care mă silesc so tran- 
spun pe pagină și în această silință rezidă pentru mine 
singura sinceritate cu putinţă » 10, 

Materialul înfățișat şi pe care l-am spicuit din mărtu- 
riile variate ale artiștilor a ilustrat facultatea adâncimii 
psihice în structura creatorului. Sentimentele intense de 
care artistul este capabil într'o măsură superioară omului 
de rând pot să însoţească fie împrejurări reale din expe- 
riența artiștilor, fie numai reprezentări ale fantasiei lor 
și fie evenimente proprii, fie evenimente străine al. căror 
ecou atinge sufletul artistului pe calea simpatiei. Această 
stare de lucruri îndreptățește pe R. Miller Freienfels să 
clasifice a trăirile » (Erlebnisse), un termen care înlocuește 
pe acela folosit de noi, în trăiri reale și ale fantasiei, proprii 
și simpatetice. Distincția pe care o stabilește Miller-Freien- 
fels rămâne însă mai mult exterioară și artificială. Căci 
deși Stendhal scriind «Le Rouge et le Noir» pare a fi pornit 
dela un fapt întâmplat aievea, în timp ce obârșia unui 
roman ca «Thaïs» al lui Anatole France stă într'o com- 
binaţie a fantasiei lui, «trăirile » care le-au ocazionai au 
trebuit să aibă şi într'un caz și în celălalt un îndoit carac- 
ter real și fantasist. Adaosuri ale fantasiei au intervenit 

de sigur şi în invenţia romanului lui Stendhal, după cum 
analogii cu fapte observate în experienţa reală trebue să 
fi avut un oarecare rol și în fabularea lui France. Ne-o 
spune France însuși când, sub masca lui Raymond, pro- 
nunţă în « Dialogue sur les contes de fées », aceste adevă- 
ruri dogmatice: a Imaginaţia... nu este o facultate umană. 
Omul este absolut incapabil să imagineze ceea ce n'a văzut, 
nici auzit sau ceea ce n'a simţit sau gustat... Toate ideile 
ne vin din simţuri şi imaginaţia nu consistă în a crea, ci 
în a grupa ideile » 11. Dacă, în orice caz, deosebirea dintre 
observaţie şi fantasie este greu de făcut, atunci și între 
trăirile ocazionate de una sau alta dintre aceste facul- 
GU, separaţia devine dificilă. In aceleași fel, deși la origina 
lui a Werther » de Goethe stă propriul episod al poetu- 
lui cu Charlotte Buff, pe când a Madame Bovary» a lui 
Flaubert pare a fi pornit dela un fapt divers al timpu- 
lui, nici aci graniţele nu par a fi mai radicale. Căci pe 
propria întâmplare a lui Goethe s'a grefat evenimentul 
sinuciderii lui Jerusalem, înregistrat de cel dintâiu pe calea 
răsunetului simpatetic. lar Flaubert întrebat odată asupra 
identităţii eroinei lui, a dat acest răspuns uluitor: « M-me 
Bovary, c'est moi!» 12, punând astfel în lumină izvoarele 
cu totul personale care au nutrit invenţia romanului său. 
Trăirile nu pot fi decât personale, ele sunt evenimente 
absolut subiective și orice altă însușire, decât aceasta, 
li sar atribui, ea nu poate conduce decât la o contradicție 
în termeni. l 

Canalizarea în adâncime a afectului, deși este o trăsă- 
tură nedespărţită de adevărata înzestrare artistică, nu 
este totuși permanentă, în sensul că nu întovărășește tot 
timpul lucrarea artistului. După cum vom vedea mai 
târziu, atunci când vom studia fazele succesive ale pro- 
cesului creator, factori intelectuali, cu o mai slabă colo- 

, 

ratură afectivă, intervin la un anumit moment în desfă- 
șurarea lui. Astfel, dacă pregătirea operei și viziunea inspi- 
rată a întregului ei au un pronunţat caracter afectiv, 
invenţia şi execuția sunt accentuate mai cu seamă inte- 
lectual. In tot cazul, adâncimea psihică trebue să fie răs- 
colită odată în decursul procesului creator, căci numai în 
felul acesta fantasia creatoare este condusă către pleni- 
tudinea activității ei. Poate că deosebirea cea mai impor- 
tantă între adevăratul artist și diletant, între creatorul 
de noui valori artistice și palidul lor imitator agreabil, 
este aceea dintre puterea afectului care scormonește în 
sufletul celui dintâiu și ușoara adiere care atinge superfi- 
cial sufletul celui din urmă 33. 


A Fantasia creatoare 


Afectele puternice care stăpânesc sufletul artistului se 
constituesc în centre de regrupare a imaginilor sale, într'o 
altă ordine decât aceea pe care o imprimă lumea exte- 
rioară sau afinităţile raţionale dintre ele și sprijină în 
felul acesta munca fantasiei sale creátoare. În adevăr, 
după cum a arătat Th. Ribot, dintre feluritele legi ale 
asociației de idei, asociația prin contiguitate în spațiu sau 
timp face ca imaginile noastre să se împreune după ordi- 
nea În care au apărut în experiență. Asociația prin asemă- 
nare le uneşte după raportul logic. Numai imaginile care 
sau însoțit cândva cu stări afective identice tind să se 
împreune în alte configurații decât ale experienței și logi- 
cei și alcătuesc de fapt materialele combinațiilor obţinute 
de fantasie 1. Imagini dintre cele mai disparate tind să se 
unească în flacăra aceleeași emoţii și în chipul acesta 


raporturi tainice șI care rămâneau ascunse pentru cine " 


observă desfășurarea experienţei și structura ei logică, 

apar deodată evidente. In lumina emoţiei, lumea se dis- 
pune în configurații noui și mai originale, pe care expe- 
rienţa comună nu le cunoaşte și inteligenţa logică nu le 


bănuește. 


Interesantele observaţii ale lui Ribot sunt juste însă 
numai într'o măsură limitată. Fără îndoială că emoția 
are virtutea de a grupa imaginile într'o ordine nouă. Gre- 
şit este însă de a considera această grupare ca un caz al 
așa numitei asociaţii de idei. Ceea ce în mod obișnuit 
primește acest nume indică serii de reprezentări succe- 
sive, care ocupă adică momente felurite ale desfășurării 
temporale şi își rămân exterioare unele altora. Intuiţiile 
fantasiei creatoare cuprind însă totaluri simultane de ima- 
gini întrepătrunse. Ceea ce fantasiei i se arată nu sunt serii 
de imagini, ci întreguri organice de-ale lor. Dacă pentru 
acest mod de grupare a imaginilor, dorim totuşi să păstrăm 
numele de asociație, trebue să adăugăm îndată că n'avem 
de a face cu asociaţiile succesive, la care lumea se gân- 
dește de obiceiu, ci cu un caz aparte al acelor asociaţii 
simultane, observate şi descrise de W. Wundt 2. In rândul 
acestora a distins Wundt: contopirile, adică. asociaţiile 
simultane din același domeniu al sensibilităţii, cum ar fi 
de pildă percepții vizuale în care fuzionează sensaţii de 
coloare și formă, apoi complicațiile, adică asociaţii simul- 
tane din domenii felurite ale sensibilităţii, cum ar fi de 
pildă percepţia unui peisaj de iarnă în care fuzionează 
sensația vizuală a albului zăpezii cu sensaţia temperaturii 
coborite, în fine asimilaţiile, adică asociaţii simultane 
dintre anumite date sensoriale și elementele reproductive 
care le interpretează, pentru care un caz tipic găsim în 
citirea justă a greșelilor de tipar. Pe această linie, mai 


"departe și mai sus, se aşează combinaţiile fantasiei crea- 


toare, adică a totalurilor concrescente de imagini, călite 

în focul unei emoţii centrale. Poetului căruia luna în pri- 
mul pătrar i-a apărut ca «o seceră asvârlită în câmpul 
stelelor » a executat un act al spiritului din categoria 
asimilaţiilor. Numai că pe când în cazul ordinar al ace- 
stora din urmă, gruparea imaginilor este impusă de expe- 
riență, în împrejurarea imaginii poetice, elemente repre- 
zentative foarte disparate, așa cum experiența nu pre- 
zintă niciodată laolaltă, se integrează pe baza unui afect 
omogen. Interesul încadrării fantasiei creatoare în cate- 
goria asociaţiilor simultane stă în aceea că pune bine în 
lumină faptul că facultatea care a fost mai deseori con- 
siderată drept cea mai caracteristică pentru înzestrarea 
artistică, nu este decât continuarea unor facultăţi și forme 
imanente mecanismului. psihologic comun. 

Un adaos de dovezi pentru cine vrea să stabilească 
adevărul că fantasia creatoare a artistului nu face decât 
să reia și să desvolte unele motive generale ale vieţii spiri- 


tului, putem obţine și dacă studiem fenomenele memoriei. 


Fapte dintre cele mai simple vin să aducă dovada că fan- 
tasia se amestecă tot timpul cu memoria. Rareori repro- 
ducerea imaginilor se face în forma nealterată a primei 
lor percepții. De cele mai multe ori reproducerea imaginilor 
manifestă cele două tendinţe ale fantasiei creatoare: diso- 
cierea complexelor date în experienţă și reasocierea elemen- 
telor, astfel eliberate, după raporturi noui. Încă dela sfâr- 
şitul veacului trecut, W. Dilthey a observat că reproducerea 
imaginilor se face, fie prin transformarea lor diminutivă, De 
prin transformarea lor augmenitativă. Imaginile se reproduc 
fie pierzând unele din elementele lor, fie adăugându-și 
altele. H. Maier, care a încercat să dea explicaţia fenome- 
nului, a văzut în primul caz un efect al atenţiei care con- 
centrându-se asupra anumitor elemente, împinge în umbră 
şi elimină în cele din urmă pe celelalte. În cel de al doilea 


STRUCTURA ARTISTICĂ 305 


caz, H. Maier a recunoscut o varietate a contopirilor de- 
scrise de Wundt 3. Ceea ce importă însă mai cu seamă este 
stabilirea faptului că reproducerea imaginilor conţine în ea 
acţiunea fantasiei și anume a îndoitei ei aplicaţii disociative 
și creatoare. Cercetătorii au putut stabili de altfel și alte 
tendinţe ale fantasiei creatoare prezente în activitatea re- 
producerii. E. Utitz care a studiat, după materialele lui 
W. Stern, felul în care este reprodusă aceeași istorisire de 
persoane succesive, care o aud unele dela altele, a observat 
că transformarea textului iniţial se face în sensul potențării 
Şi tipizării efectelor, adică într'un sens care este grosso modo 
și acela al fantasiei creatoare a artiștilor 4. Cine reproduce 
povestirea. unei întâmplări auzite, alunecă pe o pantă fi- 
rească intensificând situaţiile sensaţionale, tipizând carac- 
terele și episoadele. Artistul nu face altfel. Intre faptele pe 
care experienţa i le prezintă în același plan, el operează o 
alegere, punând pe unele într'o lumină mai vie și legându-le 
cu o semnificaţie omenească mai generală. Această orientare 
a fantasiei artistului este însă anticipată, după cum vedem, 
de procedările obşteşti ale memoriei. Fantasia creatoare nu 
este așa dar o facultate exclusivă a artistului și prin care 
acesta s'ar izola de restul oamenilor. Fantasia creatoare în 
artist, întocmai ca și celelalte funcțiuni ale structurii lui, 
analizate mai sus, nu reprezintă decât intensificarea unei 
aptitudini comune tuturor oamenilor. | 
Dar dacă și prin fantasia sa, artistul nu se diferenţiază 
decât gradual faţă de nivelul general, se cuvine a adăuga 
că această sporire cantitativă este în ce-l privește foarte 
mare. Sunt totuși cercetători cari tăgăduesc că fantasia 
potenţată ar fi una din însușirile eminente ale artistului. 
Nu vedem de atâtea ori, spun ei, cum artişti foarte mari 
împrumută din legendă sau cum folosesc motive şi teme 
frecvente? Este destul însă să observăm ce devin aceste 


20 

legende, teme și motive în aplicarea specială pe care le-o 
dau artiștii de seamă, pentru a ne convinge ce vieaţă nouă 
trăiesc în redarea lor. Scene ale Scripturii apar şi la pictorii 
italieni ai quatrocentului și la artiștii flamanzi, dar câtă 
deosebire între ele! Faptul de a fi tratat aceleași motive, 
n'a suspendat nicidecum activitatea fantasiei creatoare în 
aceste două grupe de artişti. Alte îmbinări de colori de 
fiecare dată, o altă grupare a personajelor, alte expresii 
în privirile lor. Viziunea plastică este alta, deşi motivul 
în generalitatea lui abstractă este comun. Am putea chiar 
spune că tocmai întrebuinţând motive comune, cărora le 
dă o vieatä nouă, artistul face dovada puterii și fecundității 
fantasiei sale creatoare. 


„Atât de intensă este fantasia creatoare a artistului, încât 


uneori, din propria ei productivitate internă, fără niciun 
motiv exterior aparent, ajunge să închipue o lume mira- 
culoasă de forme. « Aveam darul, povestește Goethe, atunci 
“Gând stam cu capul aplecat și cu ochii închiși, să-mi repre- 
zint o floare în mijlocul organului vederii, care nu stăruia 
nicio clipă în prima ei formă, ci desfăcându-se în bucăţi, 
din interiorul ei se desvoltau mereu alte flori, făcute din 
foi colorate sau verzi. Nu erau flori naturale, ci fantasiste, 
regulate ca rosetele sculptorului. Nu puteam fixa cu niciun 
preţ această neistovită creaţie de forme, care dura atât cât 
voiam, fără să se întunece sau să se intensifice în tot acest 
răstimp. Același lucru îl puteam obţine când îmi reprezen- 
tam un disc împodobit cu mai multe colori, care apoi se 
schimbau mereu pe direcția dela centru spre periferie, în- 
tocmai ca în caleidoscopul inventat abia în vremea din 
urmă së Alteori motivul exterior există, dar el se îneacă 
și dispare sub bogăția fantasiei artistului, care îl folosește 
ca un simplu excitant. Așa se povestește despre Leonardo 
da Vinci că urmărea în crăpăturile unui zid ruinat o lume 

întreagă de forme fantastice. Iar pictorul Eugène Delacroix 
„privind nişte stânci, notează în jurnalul său: « Observ în 
stâncile cu forme omeneşti și animale noui tipuri mai mult 
sau mai puţin schiţate. Desemnez chiar un fel de mistreţ și 
un fel de elefant, apoi corpuri de centauri, capete de tauri, 
etc. Sar putea găsi printre acestea excelente tipuri de 
animale fantastice. Toate aceste forme bizare devin aci 
plauzibile. Siranie coincidenţă ! Ce capriciu a prezidat la 
formaţia acestei stânci care, în toată înconjurimea, este. 


singura din speța ci). Interesul citatului este cu atât || 


mai mare, cu cât el ni-l arată pe Delacroix atât de stăpânit 
de propria lui fantasie, încât deosebirea dintre aceasta şi 
simpla percepție devine pentru el imposibilă. Stâncile i se 
par a avea cu adevărat formele unor animale fantastice, 
când acestea nu erau decât proiecţiile închipuirii sale bogate. 
In același fel, fantasia artistului absoarbe și îneacă în apele 
ei datele reproductive ale memoriei. Astfel povestește odată 
G. Duhamel cum auzind o interesantă istorisire dela un 
prieten al său, a încercat so reproducă într'unul din capi- 
tolele cărţii «Le Prince Jaffar ». Capitolul terminat La 
cetit amicului căruia credea că i-l datorește. Dar nici acesta, 
nici alte persoane care îi stăteau aproape și care i l-ar fi 
putut inspira, nu l-au recunoscut vreodată 7. Reproducerea 
devenise un simplu prilej al ideaţiei, în care se inserase 
lucrarea mult mai puternică a fantasiei creatoare. 

Din această pricină, artiştii doresc adeseori să prelu- 
creze materii în care se simt mai puţin legaţi sau limitați 
de datele reproductive ale propriei lor experiențe. In a- 
ceastă privință documentele sunt numeroase. Astfel scrie 
Flaubert odată: « Este o ciudată împrejurare aceea în care 
găsim pe individ de o parte şi pana lui de scriitor de alta. 
Există oare cineva care să fi iubit antichitatea mai mult 
ca mine, care s'o fi visat mai mult și să-și fi dat mai multă 

osteneală pentru a o cunoaște? Totuși, în cărțile mele, sunt 
unul din oamenii cei mai puțin antici, din câți pot exista. 
Cine mar judeca după înfăţişare, ar crede că trebue să 
scriu epic sau dramatic, folosind brutalitatea faptelor, în 
timp ce eu mă complac în subiecte de analiză și anatomie. 
Cărţile pe care năzuiesc mai mult să le fac sunt tocmai acelea 
pentru care am mai puţine mijloace » 8. In aceleași fel scrie 
André Gide: «Mi-e cu mult mai ușor a face să vorbească 
un personaj, decât să mă exprim în numele meu propriu şi 
aceasta cu atât mai mult cu cât personajul creat diferă 
mai mult de mine... N'am scris niciodată ceva mai bun 
şi cu mai multă ușurință decât monologurile lui Lafcadio 
sau jurnalul Alissei » 8. In această independenţă a artistului 
de datele experienţei sale, stă sentimentul de libertate in- 
ternă care întovărășește aproape tot timpul lucrarea inven- 
Gei și din care Volkelt făcea una din componentele fantasiei 
creatoare 19. Iar ceea ce stabilim aci nu stă nicidecum în 
contrazicere cu puterea intuitivă a memoriei artistului. Fără 
îndoială, faţă de obișnuita amintire decolorată a oamenilor, 
artistul regăsește imaginile sale într'o forță sensibilă egală 
sau chiar superioară primei percepții. Literatura ne oferă 
multe exemple în această direcție și pe unele din ele le-am 
amintit şi noi. Dar deși fixarea și reproducerea imaginilor 
se fac uneori cu atâta putere, încât pictorul Marquardt a 
putut desemna odată până în ultimele detalii un turn pe 
lângă care trecuse o singură dată și foarte distrat, în mod 
general reproducerile artistului se înșiră în altă ordine 
decât aceea în care au fost ele grupate în realitate. Dar 
putea spune că ceea ce caracterizează memoria artistului 
este deopotrivă o mare putere de a-și aminti și o mare 
putere de a uita. Având la dispoziţia sa numeroase date 
imaginative reproductive, dar fiind liber să le folosească în 
orice configurații ar voi, tocmai din pricina însușirii sale 


STRUCTURA ARTISTICĂ 309 


de a uita ordinea în care ele s'au prezentat în experienţă, 
numai în chipul acesta memoria artistului poate deveni o 
'aliată a fantasiei sale. 


8) Puterea expresivă 


Intuitiv lucid, răscolit de afecte puternice şi înzestrat 
cu o fantasie mai vie și mai originală, artistul este în acelaşi 
timp stăpân peste o facultate expresivă superioară seme- 
nilor săi. Toate imaginile sunt înzestrate, în adevăr, cu ten- 
dința de a se realiza şi, după cum a arătat Ribot, fantasia 
creatoare cuprinde în sine un element motrice, înclinația 
irezistibilă de a-și asuma o formă concretă și de a trece, pe 
această cale, în lumea obiectelor. Se poate deci spune că 
puterea expresivă a artistului este o prelungire a fantasiei 
sale creatoare, după cum aceasta din urmă își găsește ma- 
terialul și condiționarea ei în intuitivitate și în adâncimea 
psihică. Este adevărat că nu în toate cazurile activitatea 
internă a fantasiei creatoare găsește mijlocul de a se con- 
verti în expresie externă. Sunt reverii ale spiritului care nu 
prind niciodată corp. « Reveria, scrie Ribot, este echiva- 
lentul veleităţilor; visătorii sunt abulicii imaginaţiei crea- 
toare » 1. Spre deosebire de visători și de veleitari, artistul 
reușește în mai largă măsură să facă a urma lucrării fan- 
tasiei întruparea ei expresivă. Nu numai vivacitatea și 
preciziunea imaginilor artistului sunt superioare nivelului 
comun, dar am spune că însuși caracterul, virtutea făptui- 
toare, sunt mai ferme în artist. Din această pricină, se poate . 
afirma, în ciuda unei păreri foarte răspândite, că nu este 
tip omenesc care să se opună mai radical artistului, decât 
tocmai visătorul. 

Facultatea expresivă, pe de altă parte, nu se alimentează 
în toate împrejurările din activitatea fantasiei creatoare, 

așa cum este cazul pentru artist. Limbajul este plin de 
expresii cărora nu le corespunde nicio intuiţie sensibilă, 
întrezărită de fantasie. Este cazul așa numitelor a clișee » 
sau «locuri comune », analizate odată cu multă sagacitate 
de către Remy de Gourmont. Artistul este slujit de o egală 
memorie sensibilă, folosită în combinaţiile fantasiei, şi de 
o memorie verbală ; apoi de facultatea suplă de a coordona 
aceste două memorii, în așa fel încât oricărui cuvânt să-i 
corespundă o reprezentare imaginativă. Un peisaj descris 
de poet este totdeauna un peisaj văzut. Același peisaj descris 
de omul comun, scrie Gourmont, nu mai este decâi «o 
construcţie de logică elementară. Cuvintele nu mai izbutesc 
să ia poziţii noui, pe care nicio realitate internă nu le mai 
determină. Ele se prezintă în chip necesar în ordinea fa- 
miliară în care memoria le-a primit. Așa se face că de cinci 
secole poeţii francezi inferiori cântă, cu aceleași fraze nule, 
primăvara virgiliană ». Intrebuinţarea frecventă a locurilor 
comune este situată pe limita patologiei spiritului. Există, 
în adevăr, o boală a limbajului care constă în pierderea 
termenilor proprii. Bolnavul care nu mai poate găsi, pentru 
realitatea pe care vrea s'o denumească, cuvântul care o 
indică în mod propriu, poate încă s'o arate prin perifrază. 
« Amnesiăcii cuvântului, observă Gourmont, uită mai întâi 
ce este mai particular în limbă, numele proprii, substanti- 
vele, adjectivele, în timp ce părţile limbajului care dovedesc 
a avea vieața cea mai durabilă sunt frazele gata făcute, 
locuţiunile uzuale. Bolnavii incapabili să articuleze un cu- 
vânt, îşi regăsesc graiul pentru a expectora a clișee ». Felul 
stilului care ne ocupă ar fi deci una din formele amneziei 
verbale, ridicate la potenţă literară » 2. a Clişeul » reprezintă 
un caz de exces al limbajului asupra gândirii. Cine are un 
limbaj dominat de locuri comune vorbește mai mult decât 
cugetă. Expresiile gata făcute se inserează în lacunele ide- 

aţiei și i se substitue. a Automatismele verbale, scrie Dela- 
croix, preexistă activităţii cugetării, ele se prezintă la 
primul ei semn, i se impun și o depăşesc » 3. Dar dacă există 
un exces al limbajului asupra gândirii, există şi excesul 
contrar. Sunt expresii mai sărace decât gândirea pe care o 
manifestă. Așa sunt « propoziţiile cu formă redusă », între- 
bările, poruncile și toate enunţările eliptice, pe care în limba 
franceză le-a notat și clasificat F. Brunot 4. Printre acestea 
distinge filologul francez şi expresiile sentimentului. Felul 
în care exprimăm sentimentele noastre rămâne mai tot- 
deauna, în vorbirea curentă, inferior sentimentelor însăşi. 
« Numai o parte a vieţii afective, notează Delacroix, se 
scurge în limbaj, cealaltă merge către inefabil... Există 
sentimente vagi și indicibile care se îndepărtează de expre- 
sie, pentrucă n'au nimic de spus. Dar există și sentimente 
ameţitoare și confuze care n'ajung la expresie, pentrucă au 
de spus prea mult. Prea-multul și prea-puţinul vieţii afec- 
tive sunt incapabile deopotrivă să se exprime » 5. Linguistica 
modernă a notat cu toate acestea şi acele modificări ale 
expresiei, prin care aceasta încearcă să se adaptaze senti- 
mentelor care o premerg şi pe care ea trebue să le manifeste. 
Inflexiunile vocii, acceleraţia debitului, intensificarea unuia 
sau altuia dintre termenii frazei, exclamaţiile, sufixele afec- 
tive, alegerea cuvintelor și ordinea lor în frază, sunt tot 
atâtea mijloace prin care limbajul devine receptiv pentru 
vieața afectivă 6. Poetul Paul Claudel a imaginat odată, 
într'o frumoasă pagină, două femei vorbind cu vivacitate, 
dar în așa fel, încât cineva care le-ar fi ascultat dintro 
cameră vecină, ar fi prins numai intonaţiile lor, nu ȘI în- 
țelesul cuvintelor rostite. Aceste intonaţii, contraste de 
timbre, ondulări ale frazei, felul vocilor de a se întâmpina 
și de a-și răspunde alcătuesc pentru Claudel substanţa ine- 
fabilă, eterul ușor şi volatil din care este făcută poezia. 

In comparaţie cu însuflețirea efectivă a vorbirii firești, 
vechiul alexandrin al prosodiei clasice pare mai de grabă 
proză, « ceva în același timp infantil și bătrânicios, pedant 
şi mecanic, inventat pentru a despuia vibraţiile sufletului, 
inițiativele sonore ale simplei Psyche, de accentul lor. cel 


„mai naiv și de floarea lor cea mai delicată »7. Limbajul 


comun are, așa dar, unele mijloace de a se modela după 
vieaţa intimă a sentimentului. Omul cel mai banal devine 
poet întru cât adaptează vorbirea sa la palpitaţiile afecti- 
vităţii. Dar poetul și, în general, artiștii izbutesc pe această 
cale cu atât mai mult succes. Indepărtând toate opacităţile 
limbajului, contextele ei prestabilite și neintuitive și des- 
voltând numai virtualităţile expresive ale vorbirii comune, 
artistul ni se dovedește a fi o fiinţă în care unele facultăţi 
obștești cresc și se exaltează. Intocmai ca intuitivitatea, 
adâncimea psihică şi fantasia sa creatoare, puterea expre- 
sivă a artistului este o însușire ale cărei rădăcini sunt îm- 
plântate în psihologia generală și care îl diferenţiază pe 
artist numai gradual de restul oamenilor. 

In sufletul artistului, imaginile sensibile se împere- 
chiază cu imaginea expresiei corespunzătoare. Astfel de 
4imagini-perechi », cum le numește L. Arréat odată, există 
fireşte la acei artiști la cari expresia nu coincide în mate- 
rialitatea ei cu data sensibilă pe care trebue so reprezinte. 
Astfel, compozitorul stăpâneşte întrun chip strâns asociat 
reprezentarea unui sentiment cu reprezentarea sunetelor 
care îl exprimă. Poetul posedă în același timp cu sentimentul, 
concepţia sau viziunea sa și cuvintele, încatenarea lor și 
mişcarea generală a frazelor corespunzătoare. Sculptorul își 
reprezintă simultan o formă și gestul plastic care o poate 
realiza întrun material. Pentru pictor însă 4imaginea- 
pereche » a celorlalţi artişti se rezolvă în identitate simplă, 
întru cât coloarea pe care şi-o reprezintă nu diferă întru 


STRUCTURA ARTISTICĂ 313 


nimic de reprezentarea colorii materiale care urmează so 
exprime pe cea dintâi. Spre deosebire de pictor, la toţi 
ceilalți artiști se poate distinge între imaginea sensibilă și 
imaginea expresiei, deși aceste două varietăţi sunt adânc 
unite. În acest înțeles se poate cu multă dreptate spune 
că muzicantul gândește în sunete, sculptorul în forme și 
poetul în cuvinte. Atât de adânc se asociază imaginea 
sensibilă cu imaginea expresiei în mentalitatea artistului, 
încât acesta din urmă are totdeauna sentimentul unicităţii 
absolute a expresiilor sale. Omul comun poate exprima 
același lucru în chipuri deosebite; artistul întrun chip unic 
şi de neînlocuit. Două sau mai multe 4 variante » ale aceleiași 
poezii sunt de fapt nişte poezii noui, corespunzând unor 
viziuni deosebite. Uneori poetul simte lămurit că pentru 
expresia sentimentului şi viziunii sale, are nevoie de un 
anumit sistem de semne, cum ar fi de pildă acelea care 
alcătuesc o limbă anumită. Aşa a simţit poetul austriac 
Rainer Maria Rilke, într'o anumită împrejurare, că trebue 
să scrie în franțuzeșşte, deși limba lui obișnuită era alta. 
« Anul trecut, povesteşte odată Rilke lui Ch. Du Bos, săr- 
bătorindu-se cinquantenarul lui Hofmannsthal, voiam să 
mă asociez și eu, să dau un semn oarecare, fără să știu bine 
ce anume trebue să fac. Am deschis atunci carnetul pe care 
îl port totdeauna cu mine și în care notez treptat titlurile 
poemelor pe care vreau să le scriu, întâlnind cuvântul: 
Corne d'abondance. Mi-am spus că tema aceasta i-ar conveni 
foarte bine lui Hofmannsthal și am început îndată, gân- 
dindu-mă la cuvântul german echivalent Fiăllhorn, să 
compun un poem german, pe care l-am scris de altfel foarte 
repede. Simţeam însă că planul meu nu fusese realizat pe 
deplin și cuvântul francez îmi reveni în primul plan al 
conștiinței. Incepui deci să compun îndată un alt poem 
în franțuzește, purtând de data aceasta titlul Corne d'a- 

bondance, întrebându-mă tot timpul dacă nu mă voiu găsi 
în fața unei simple traduceri a celui dintâiu. Ceea ce s'a 
produs a fost însă tocmai contrariul și, fără voia mea, poe- 
mul francez s'a orientat dela sine într'o ‘direcție cu totul 
deosebită » 8. Rilke a întocmit de altfel un întreg volum de 
poeme scrise direct în limba franceză, arătând adeseori con- 
strângerea interioară căreia i s'a supus, folosind o altă 
limbă decât limba sa maternă. Unitatea concepţiei cu ex- 
presia, una din formele cele mai caracteristice pe care și-o 
asumă puierea expresivă în artist, nu poate fi ilustrată mai 
bine ca în exemplul pe care ni-l oferă Rilke. 

Nesfârșită este sensibilitatea artistului pentru expresie, 
delicateţea cu care resimte nuanțele ei cele mai fine și 
împotrivirea pe care o încearcă faţă de tot ce o jicnește. 
Tipică este din acest punct de vedere o scenă pe care ne-o 
povestește Zola și în care actorul principal este Flaubert. 
« Turghenieff, care avea prietenie şi admiraţie pentru Mé- 
rimée, voi... ca Flaubert să-i explice de ce găsea că autorul 
Colombei scrie rău. Flaubert ceti deci o pagină, oprindu-se 
la fiecare linie, blamând pe qui și pe que, revoltându-se 
contra expresiilor gata făcute, ca prendre les armes şi pro- 
diguer des baisers. Cacotonia anumitor întâlniri de silabe, 
uscăciunea sfârşiturilor de fraze, punctuaţia ilogică, totul 
fu pomenit pe rând »?. Interesant este faptul că Turghenietf, 
care nu putea avea aceeaşi sensibilitate pentru limba fran- 
ceză, și Zola, care era mai puţin artist, nu i-au dat dreptate 
lui Flaubert. Grija pe care, de altfel, acesta din urmă o purta 
detaliilor celor mai mărunte ale expresiei este renumită. 
Corespondenţa sa este plină de evocări ale acelor nopţi de 
intensă fervoare scriitoricească, în timpul cărora citea cu 
glas tare fraze din romanele sale în preparaţie, pentru a 
le proba în ritmul st sonoritatea lor. lar dintr'o amintire 


a lui Gautier, povestită fraţilor Goncourt, știm că pe când 

redacta Madame Bovary, Flaubert a declarat odată că 
lucrarea este aproape gata, deoarece ştie cum trebue să 
cadă toate finalele frazelor pe care urmează să le com- 
pună 10. In același fel, analizând psihologia de sciitor a lui 
Stephane Mallarmé, criticul A. Thibaudet serie: « Cuvântul, 
pentru el, îmbracă o existenţă prezentă și aproape haluci- 
natorie... Mallarmé concepe esenţialul poeziei ca faptul 
care constă în a înlătura orice cunoștință, în afară de « pie- 
tatea pentru cele douăzeci şi patru de litere ale alfabetului, 
aşa cum ele s'au fixat, prin miracolul infinităţii, într'o 
anumită limbă » 1. Nu numai fiecare cuvânt, dar fiecare 
literă era asociată pentru Mallarmé cu anumite valori afec- 
tive, după cum dovedesc notaţiile pe care poetul le face în 
Les mots anglais, o mică scriere puţin cunoscută, citată 
de Thibaudet. 

Trebue adăugat, în fine, că puterea expresivă a artistului 
nu este o simplă facultate în serviciul fantasiei sale crea- 
toare, dar în același timp o forţă capabilă s'o fructifice pe 
aceasta din urmă. Propriile cunoștințe în arta cântecului, 
pe care le stăpâneau un Mozart sau Rossini, au fost pline ` 
de influențe asupra chipului în care ei se pricepeau a con- 
duce vocile în operele lor. L. Arrâat, care amintește acest 
exemplu, poate apoi adăuga şi pe acela al lui Liszt, ale cărui 
compoziţii au fost redevabile întrun mare grad neîntre- 
cutei sale abilităţi tehnice 12. Cât despre poeţi, ingenioasa 
analiză a lui Ch. Renouvier a arătat odată cum marele dar 
verbal al lui V. Hugo, puterea sa de a-și reprezenta cuvinte, 
asociată cu nenumăratele sugestii legate de acestea, sunt 
răspunzătoare de caracterul digresiv și enumerativ al liricei 
lui 1. Tocmai faptul, subliniat mai înainte, că imaginile 
împerechiate, date în psihologia artistului, sunt adânc soli- 
dare, explică faptul evidenţiat adeseori că puterea expre- 
sivă decurge nu numai din intuitivitatea şi fantasia mai vie 

a artistului, dar și împrejurarea că aceste însuşiri sporesc 
prin însăși acţiunea de a le manifesta și comunica. Vechea 
înţelepciune estetică a lui Boileau afirma că « ceea ce este 
bine conceput, poate fi enunțat cu claritate ». Cu aceeași 
dreptate se poate însă adăuga că «ceea ce este mai bine 
enunțat, devine mai limpede şi pentru spirit». Ca în toate 
domeniile vieţii, tot astfel şi în psihologia artistului, ra- 
portul dintre cauze și efecte reprezintă o ordine reversibilă, 
în care consecinţele se pot întoarce asupra pricinilor, pen- 
tru a le întări şi activa. 


c) GENIU ȘI TALENT 


Insușirile sufleteşti care, în acţiunea lor solidară și 
reciprocă, alcătuesc structura artistică, înfățișând poten- 
ţarea unor facultăţi psihologice comune, se pune între: 
barea dacă nu cumva ele se diferenţează după însuși gradul 
intensității lor. Ideea după care geniul artistic ar fi un 
caz aparte al psihologiei, un ansamblu de calităţi dela care 
restul oamenilor ar fi excluși, ni sa dovedit cu neputinţă 
de susţinut. Nu este niciuna din trăsăturile care compun 
portretul artistului a cărei anticipare să n'o aflăm printre 
energiile și funcțiunile psihologiei generale. Intuitivitatea 
artistului şi afectivitatea sa, fantasia creatoare şi puterea 
sa expresivă se regăsesc într'un grad mai mic printre po- 
sibilitățile exemplarului comun al umanității. Dar dacă 
aceleași însuşiri pot apărea și cu o intensitate redusă și 
cu una foarte mare, nu cumva între aceste extreme se 
poate intercala cazul intermediar al intensității lor potri- 
vite? Experienţa artistică ne face să simţim lămurit că 
nu toţi artiştii se găsesc la același nivel. « Dacă cultura 
noastră ne îngădue să simţim cu justeţe, scrie odată J. 
Segond, putem să ne dăm seama cât este de inferior ge- 

` niul lui Musset faţă de acela al unui Hugo sau Lamar- 


tine. Oricât de mare ar fi admirabilul Sofocle, el este to- 
tuși mai puţin admirabil și genial ca sublimul Eschil. 
Putem oare așeza pe Schubert în rangul suveran care este 
acela al unui Beethoven? Putem face oare din Fragonard 
egalul unui Watteau? Rude este oare... deopotrivă cu 
Rodin sau Bourdelle? ». După părerea lui Segond unii 
din aceşti artiști sunt genii, pe când ceilalţi simple talente. 
Intre geniu și talent nu există însă un abis. Geniul war 
D decât exaltarea unor însuşiri care, chiar în cazul talen- 
tului, ar înfățișa sporirea mai redusă a unor funcțiuni 
obișnuite. «Ce este în definitiv talentul, se întreabă Se- 
gond... dacă nu o medie mobilă între înălțimea inacce- 
sibilă a geniului şi puterea care se ascunde în oricare din 
noi, dar care este prea slabă pentru o creaţie adevă- 
rată » 1. 

Simpla gradualitate nu mi se pare însă a explica toate 
deosebirile dintre talent și geniu. Evident, geniul repre- 
zentând cazul excesiv al unor însușiri curente, talentul 
nu se poate găsi decât pe linia acestei creșteri. Dar stabi- 
lirea simplei diferențieri graduale între geniu și omul 
comun şi-a istovit interesul din momentul în care am 
putut lichida părerea că geniul ar putea fi o excepţie mon- 
struoasă în umanitate. Din clipa în care am anexat pro- 
blema artistului psihologiei generale, obţinând dovada că 
pentru studiul lui valorează categoriile și metodele ştiinţei 
sufletului, putem încerca să diferenţiem domeniul psiho- 
logic al creatorului de artă și după alte criterii decât ale 
gradualităţii. Ceea ce putem aştepta dela o astfel de în- 
cercare este nu numai o deosebire mai bună între geniu și 
talent, dar ai o conturare mai precisă a întregului domeniu. 
Și încercarea trebue făcută cu atât mai multe cuvinte, cu 
cât în faţa unei realităţi calitative cum este psihologia 

artistului, singurul criteriu cantitativ rămâne insuficient. 
Nu vom ști niciodată pe deplin ce este artistul, câtă vreme 
nu-l vom înţelege decât ca pe o potenţare a omului comun. 
Vederea aceasta, justă și suficientă câtă vreme trebuia să 
legitimăm studiul lui cu mijloacele psihologiei, urmează 
acum a fi completată. 

Fără a folosi deocamdată criterii noui, de natură cali- 
tativă, o altă deosebire graduală, provenind din felul 
intermitent al structurii artistice, se cuvine a fi pusă în 
lumină. Am arătat, în adevăr, că artistul nu este deopotrivă 
cu sine în toate momentele vieţii sale. Alături de clipele 
sale creatoare, câte altele opace şi banale în care artistul 
nu depășește nivelul psihologic comun! Nu în toate îm- 
prejurările, intuitivitatea şi fantasia artistului, adâncimea 
sa psihică și puterea sa expresivă ating intensitatea lor 
posibilă. Dar această intermitență a structurii artistice 
poate fi totuși mai frecventă sau mai rară. In cazul talen- 
tului, funcțiunile artistului se pot suspenda mai îndelung 
și se amestecă mai puţin cu substanţa generală a vieţii 
sale. Geniul rămâne însă artist chiar în momentele mai 
îndepărtate de exercițiul propriu zis al artei lui și își hră- 
nește în chip mai amplu lucrarea din materia întregii sale 
vieți sufletești. Ceea ce ne izbeşte în primul rând când 
cosiderăm pe artiștii cărora le putem recunoaște talent, 
dar nu geniu, este nu numai alternanța foarte rapidă în ei 
a artistului cu omul banal, dar și ușurința cu care pot trece 
dela o stare la alta, ca o dovadă a slabei aderenţe a crea- 
torului de restul omului. În numeroase ocazii şi cu cea 
mai mare facilitate, un talent muzical, plastic sau poetic 
pot înjgheba o producţie agreabilă, după care trezirea 
omului comun este cu atât mai puternică. Această rela- 
tivă neatârnare a artistului de omul de rând, în cazul 
talentului, se resimte în producţia lui, înzestrată cu un 

ecou mai slab, fără consecinţe pentru el sau pentru noi. 
Ceea ce nu pornește din întregimea omului nu angajează 
nici totalitatea umanităţii în noi. Operele de talent ne 
pot atrage, dar nu ne cuceresc. Ne oprim în faţa lor cu 
partea superficială a conştiinţei noastre, dar nu ne dăruim 
lor pe de-a-întregul și nu ne lăsăm stăpâniţi de ele până 
în ultima adâncime. 

Altfel se întâmplă cu geniul și cu operele lui. Deși struc- 
tura lui artistică este tot intermitentă, ea are tendinţa 
de a-și anexa întregul domeniu al conștiinței. Filistinul 
apare mai rar alături de artist în cazul lui. Vieaţa lui su- 
fletească are un caracter mai permanent creator. Con- 
vergența momentelor sale sufleteşti în direcția operei este 
mai strânsă. De aceea regăsim pe artist chiar în prilejurile 
și în clipele când ne-am fi așteptat mai puţin. Paradoxul 
geniului apare însă în momentul când trebue să constatăm 
că deși orientarea lui artistică este mai statornică și mai 
intensă, facilitatea lui poate fi mai mică decât a talentului. 
Cazul lui Leonardo da Vinci care wa izbutit, într’o vieaţă 
întreagă, să termine o duzină de pânze, este un exemplu 
ilustrativ pentru această situaţie. De sigur, există și genii 
pline de facilitate, bogate în talent, un Raffael, un Ti- 
zian, un Rubens, un Mozart, un Hugo. Dar există şi cazul 
contrar al geniilor lipsite de ușurința. talentului, un Leo- 
nardo, un Corregio, un Kleist. Este ca și cum având să 
poarte o povară mai mare, toate aceste înzestrări geniale 
se mişcă mai greu. Bogăția lor îi stânjenește şi întocmai 
ca marii copaci cari, înfigând rădăcini mai adânci în pă- 
mânt, cresc mai încet, profunzimea din care se înalță 
unele creaţii geniale, le face să se întocmească mai încet 
şi mai rar. Dar primind în ele o experienţă mai vastă și 
mai bogată, operele geniului irezesc un ecou mai întins 
și influența lor ne stăpânește mai complet. 

Este o consecință a celor arătate până aci faptul că 
pe când din operele talentului ne vorbește numai un artist, 
în acela al geniului se rostește un om. In impresia care se 
formează: în noi din frecventarea personalităţilor geniale 
intră numeroși factori extra-estetici. Totdeauna în impresia 
genialității intră ca un element hotăritor sentimentul unei 
noui evaluaţii etice și religioase a lumii și vieţii. Din această 
pricină, numai geniile nu și talentele se găsesc în locurile 
de conducători spirituali ai umanităţii. Un artist, care nu 
este decât artist, nu poate pretinde la acest titlu și nici 
la acela de om de geniu. Prin arta sa, dar depășind prin 
înrâurirea pe care o exercită simpla impresie estetică, 
artistul de geniu știe să-și asocieze interesele fundamen - 
tale ale oamenilor. De aceea în jurul personalităţilor de 
geniu se grupează, nu numai publicul amatorilor de frumos, 
ci umanitatea suferindă și luptătoare. Cât de strâmtă 
trebue să ne apară deci ideea care, începând dela Kant 
și în vremea întregului romantism, recunoaște în artă 
singurul domeniu de activitatea al geniului. In știință, 
spunea Kant, cercetarea, aplicaţia și metoda pot duce 
pe oricine, prin mecanismul natural al gândirii, la rezul- 
tatele cele mai de seamă; nu însă și în artă, unde se cere o 
înzestrare deopotrivă cu energiile creatoare ale naturii. 
Un savant poate fi format în școala altora, nu însă și un 
artist. lar dacă se cuvine a rezerva termenul de geniu, 
numai înzestrărilor înnăscute și absolut originale, se înţe- 
lege de ce poate fi el meritat cu adevărat numai de artist 2. 
Interesantele observaţii ale lui Kant sunt însă juste mai 
mult prin ceea ce ele afirmă, decât prin ceea ce neagă. 
Este oare sigur că nu pot exista genii științifice? Reu- 
șitele cele mai de seamă ale științei stau oare în posibili- 
tăţile. oricărei inteligenţe omeneşti? Nu trebue oare să 
recunoaștem și marilor capete științifice o spontaneitate 

şi o originalitate care îndreptățește calificarea lor de genii? 
Nu există apoi genii etice și religioase? Toţi aceștia, deo-: 
potrivă cu marii artiști, pot crea noui valori ale lumii și 
vieţii și în această facultate a lor stă temeiul impresiei de 
genialitate cu care le răspundem. Cum putem limita oare 
întrebuințarea calificării de geniu în favoarea exclusivă a 
artiștilor, când ei o merită pe deplin, numai atunci când 
păsifează ceva din firea înţelepţilor şi a profeților? 

Dar poate că geniul nu este altceva decât facultatea 
de a crea plăsmuiri vii? Geniul war fi atunci decât însu- 
șirea care repetă în om şi aminteşte pe Creatorul lumii. 
Când pe la începutul veacului al XVIII-lea s'a elaborat 
doctrina modernă a geniului, lucrul s'a făcut cu sprijinul 
acestor reprezentări religioase. Imprejurarea apare lim- 
pede în scrierile lui Shaftesbury, unul din primii filosofi 
ai geniului. « Poetul, scrie Shaftesbury, este un al doilea 
Creator, un adevărat Prometeu după Jupiter. Intocmai 
ca acest artist suveran sau ca natura plastică și univer- 
sală, el plăsmuește un întreg coherent și proporţionat în 
el însuși, cu subordonarea voită a părților componente » 3. 
Ze înţelege însă că armonia operelor geniale nu este o potri- 
Vire mecanică de lucruri care își convin: un principiu viu 
le susține, un suflet le poartă. Justa adaptare a colorilor 
în costumul unei femei elegante sau aceea a liniilor ȘI 
tonurilor în decorarea unui interior nu sunt încă opere 
de geniu. Existența acestora nu se isprăveşte în simplul 
plan al sensaţiilor; ele cuprind mai mult șI pătrund mai 
adânc. Există de sigur și tablouri, melodii sau versuri care 
nu sunt mai mult decât combinaţii plăcute de colori, 
sunete sau cuvinte. Sub categoria decorativului intră şi 
numeroase opere ale pictorilor, compositorilor sau poe- 
Hor ` dar nu acestora le rezervăm atributul de geniale. 
Rangul suprem al genialităţii îl recunoaștem numai ope- 

relor a căror unitate provine din aceea a sufletului original 
care se manifestă prin ele. Prezenţa unui astfel de suflet 
leagă între ele aspectele variate şi le constitue Intro ade- 
vărată unitate organică. Un suflet original ştie să selec- 
teze şi să impună anumite valori și sub influența lui întă- 
ţișările haotice ale lumii se aleg ai se grupează în unităţi 
expresive. Cine nu are un asemenea suflet original, creator 
de valori, simplele înzestrări de talent, nu pot izbuti alt- 
ceva decât combinaţii decorative sau pot cel mult imita 
pe marii originali, purtând glasul lor mai departe. Dar 
originalitatea se imită cu greutate. Totdeauna vom recu- 
noaşte în vocea artiștilor de a doua mână matități ale 
sunetului, contradicții ale tonului, coadaptări insuficiente. 
Unitatea operelor lor se va resimți în consecință. 
Aderenta mai slabă a artistului de restul omului, în 
cazul talentului, explică apoi educabilitatea acestuia, pu- 
tința lui de a face achiziţii noui şi de a se perfecționa. 
Geniul este însă înnăscut și improgresiv. Lucrarea lui se 
leagă de temeliile individualităţii, pe când a talentului de 
straturi mai superficiale ale conștiinței, capabile de a fi 
modificate şi îmbunătăţite. Putem desigur educa deprin- 
derile omului şi funcțiunile lui de relaţie, nu însă individua- 
litatea lui. Un artist poate ajunge să vadă mai bine și să 
exprime mai precis sau mai sugestiv, nu însă să devie mai 
original. Dar cum toate funcțiunile artistului sunt solidare 
şi cum intuitivitatea și expresivitatea lui sunt comandate 
şi orientate de chipul lui mai adânc de a resimţi lumea 
şi vieaţa, acolo unde acesta lipsește, voinţa intervine pen- 
tru a-l înlocui. Operele talentului au astfel un caracter 
voit, pe când acelea ale geniului unul cu totul naturale 
In lucrarea talentului devine sensibilă sforțarea, stră- 
duinţa de a ţine laolaltă şi de a conduce convergent ele- 
mentele operei. Aceleași efecte se produc pentru ` geniu 

în modul cel mai firesc și cu cea mai mare ușurință. Există 
evident şi genii cu elaborația dificilă; chinurile lor sunt 
deopotrivă cu spasmele naşterii, nu cu ostenelile lucră- 
torului care are de îndeplinit o muncă: grea. Atingem 
astfel o nouă deosebire între geniu şi talent. Lucrarea 
voită a talentului se întovărășeșie într'o mai largă măsură 
cu conștiința; geniul este mai îndatorat inconştientului 
său. Opera talentului este mai previzibilă, mai logic călău- 
zită, mai dominată de funcțiunile raţionale ale conştiin- 
țel; opera geniului este însă mai neaștepiată, mai bogată 
în surprize, mai iraţională. Talentul ştie mai bine încotro 
se îndreaptă, geniul poate fi adeseori el însuşi uimit de 
punctul unde a ajuns. Fără îndoială, factori ET şi 
iraționali, conștienți și inconştienți se amestecă în crea- 
Da oricărui artist, dar dosajul lor este felurit în cazul 
talentului sau al geniului. Peniru a înţelege această nouă 
diferenţiere este însă necesară cunoașterea procesului 
creator, a cărui analiză urmează so întreprindem acum, 

2. CREAȚIA ARTISTICĂ 


Elementele structurii artistice, așa cum le-am descris 
în capitolul anterior, nu sunt active tot timpul și nici în 
aceeași măsură. Există o succesivitate şi o denivelare a 
însușirilor artistice în procesul de constituire al unei opere. 
Pentru ca o operă de artă să ia naştere este necesară mai 
întâi o stare de pregătire, în timpul căreia conştiinţa asi- 
milează şi desvoltă materialele și facultăţile cu ajutorul 
cărora opera se va clădi. Dincolo de această stare, apare 
clipa fulgerătoare a inspirației, sinteză provizorie și spon- 
tană a materialelor pregătirii, pe care conștiința o pri- 
meşte ca un dar al inconştientului. Rodul inspirației evo- 
luiază, desvoltându-se, transformându-se sau primind grefa 
unor alte inspirați. Este ceea ce cu un cuvânt se numește 
faza de invenţie. In fine, concepția operei trebue realizată 
întrun material oarecare, folosind anumite procedee teh- 
nice: execuția încheie, așa dar, procesul. Nevoile anali- 
zei ne fac a distinge între aceste felurite etape, făcând 
din ele momentele succesive și exclusive unele faţă de 
altele ale unei aceleeași serii. Lucrul este adevărat grosso 


modo ;. privind însă mai de aproape vom avea ocazia să 


recunoaștem împrejurări în care aceste felurite momente 


se întrepătrund şi se solicită reciproc. Considerându-le 


deocamdată separat, trebue adăogat că diversele însușiri 
artistice nu sunt interesate depotrivă şi în egală măsură 

în timpul fiecăreia din fazele amintite în parte. Sunt 
clipe ale procesului creator în care intuitivitatea este mai 
activă, altele în care adâncimea psihică, fantasia crea- 
toare sau puterea expresivă intră în ritmul unei funcțio- 
nări mai intense. Pe de altă parte, nu numai facultățile 
proprii şi caracteristice structurii artistice suferă această 
dènivelare în timpul constituirii operii, dar şi funcțiunile - 
generale și comune ale vieții sufletești. Sunt etape ale 
creaţiei în care activitatea inconștientă și iraţională este 
mai vie și altele în care lucrează mai intens energiile con- 
știente și logice. Pentru a stabili toate aceste diferențieri 
este însă nevoie a studia pe rând fazele creaţiei artistice, 
începând cu: 


a) PREGĂTIREA OPEREI 


Niciun artist nu poate spune când începe pregătirea 
uneia din operele lui. In majoritatea cazurilor, de sigur 
foarte de timpuriu, dacă ţinem seama în ce măsură acti- 
vitatea artistică este debitoare primelor impresii ale copi- 
lăriei. Artistul este omul care se simte mai mult urmărit 
de copilăria lui. Pe când pentru majoritatea indivizilor, 
copilăria rămâne un domeniu învăluit în umbră şi uitare, 
artistul revine necontenit către ea, pentru a găsi acolo 
o bună parte din materialele constitutive ale operei lui. 
Individul comun este de obiceiu omul practic, trăind în 
prezentul în care se desfășoară interesele lui. Pentru a te 
întoarce către sfera de amintiri ale copilăriei, este nece- 
sară o disponibilitate a atenţiei, o predispoziţie către con- 
templarea gratuită care caracterizează în deobşte pe artist. 
In al doilea rând, dacă admitem împreună cu psihana- 
liza, că opera alcătuește corectarea unei realităţi resim- 
Hä ca nesatisfăcătoare, unde o poate afla artistul mai 

bine ca printre reminiscențele copilăriei, epocă în care 
dorințele se împlinesc mai ușor, în care diferența de po- 
tențial dintre năzuințe și realizare este mai mică? In fine, 
intuitivitatea copilăriei este superioară, impresiile ei nu 
se amestecă și nu se anulează în pasta prenoțiunilor, așa 
cum este în genere cazul pentru adult. Lumea trăiește 
în colori mai fragede pentru copil; reacțiile lui sunt mai 
virginale. Este firesc deci ca artistul să revină către înce- 
puturile vieţii sale. Și de fapt, numeroși sunt artiștii, în 
primul rând artiștii narativi, un Rousseau, un Goethe, 
un Tolstoi, un Stendhal, cari. şi-au povestit cu plăcere 
copilăria. Când n'au făcut-o în numele lor propriu și sub 
forma confesiunii, locul pe care l-au dat în operele lor 
caracterelor de copii, așa cum este cazul unui Dickens, 
Daudet, Dostoevski, etc., arată cât datorese ai aceștia 
primelor lor amintiri. Situaţia poate fi verificată și pentru 
unii dintre artiștii plastici. S'a vorbit astfel uneori de infan- 
tilismul unor pictori renumiţi. În ce-l privește pe Leo- 
nardo da Vinci, Freud susţine că întreaga lui operă a fost 
dominată de anumite impresii ale copilului de altădată. 
Un caz limpede de infantilism este acela al lui Van Gogh, 
al cărui atașament de fratele său Theo, pentru plăcerea 
căruia a continuat totdeauna să picteze, menținea o legă- 
tură cerdială care îl fericise altădată. Intreaga pictură 
a lui Van Gogh este o perseverare în sfera copilăriei. Şi 
după cum observă unul dintre psihologii cari l-au studiat, 
este semnificativ pentru infantilismul pictorului olandez, 
faptul că el a semnat totdeauna cu numele lui mic, Vin- 


cent: o trăsătură care îl apropie de altfel de Leonardo ` 


şi de Rembrandt 1, Fără a ne opri mai pe larg asupra pro- 
blemei complexelor o infantile » în creaţia artistică, putem 
reține totuși principiul că pregătirea unei opere nu 
începe întrun moment precis, ci că foarte adeseori 

ea se leagă prin rădăcini adânci şi difuze de primii 
ani ai vieții. 

Să adăugăm îndată că peste amintirile copilăriei se 
suprapune experiența vieții. Sute şi mii de experienţe, 
pe care artistul nu le-a căutat, pe care le-a receptat fără 
să-și dea seama imediat ce pot deveni pentru el, se varsă 
în receptacolul operei. Puterea sa de a simţi, în care fan- 
tasia creatoare a artistului găsește centrul activ al plăs- 
muirilor sale, se formează şi se adânceşte în nenumăratele 
împrejurări ale existenţei. Se poate cita în această privinţă 
o frumoasă pagină a lui Rainer Maria Rilke, în care ni se 
desvălue țesătura deasă de evenimente și de reacţii în faţa 
lor din care este făcut un singur vers. «Pentru a scrie 
un singur vers, notează Rilke, trebue să fi văzut multe! 
orașe, oameni şi lucruri, trebue să cunoști animalele, să 
simți cum sboară păsările și să ştii ce mișcare fac micile 
flori când se deschid dimineaţa. Trebue să-ţi reaminteșşti 
de drumuri în regiuni necunoscute, de întâlniri neaștep- 
tate, de plecări pe care le presimţeai de mult, de acele zile 
ale copilăriei al căror mister nu s'a luminat încă, de pă- 
rinții tăi pe cari i-ai jignit tocmai atunci când îți adu- 
ceau o bucurie rămasă neînţeleasă, de boli ale copilăriei 
care începeau atât de ciudat, prin transformări atât de 
profunde și grave și trebue să-și reamintești de zile petre- 
cute în camere calme și închise, de dimineţi la malul mării, 
de marea însăși, de multe mări și de nopţi de călătorie 
care fremătau intens și sburau împreună cu toate stelele. . .2. 
Vastă și indefinită este substanţa de vieaţă din care se dis- 
tilează o operă de artă, oricât de mărginite ar îi proporţiile 
ei. Intocmai cum sucul unei fructe sau parfumul unei flori 
presupun întreaga existență minerală ai organică a pămân- 
tului, un singur vers dintr'o poemă se desprinde din per- 
spectiva întregei vieţi sufle test a artistului care l-a făurit. 

Dar tocmai împrejurarea că faza de preparație a unei 
opere este difuză și coincide cu însăşi limitele experienţei 
artistului, arată cât de greşită este metoda care vrea să 
găsească într'un eveniment anumit, originea precisă a fie- 
căreia dintre operele sale. Se știe ce aplicaţie a dat în 
Germania acestei metode istoricul literar Scherer și şcoala 
sa, atunci de pildă când credeau a recunoaște originea 
unei plăsmuiri artistice cum este Mephisto, în Merck, un 
cunoscut al lui Goethe, și în portretul Margaretei, amintiri 
din relaţiile poetului cu Friederike Brion. Această metodă 
s'a bucurat de o largă răspândire, datorită de sigur ușu- 
rinței cu care poate fi manevrată. Astăzi încă numeroși 
sunt cercetătorii cari în fața unei opere de artă socotesc 
a avea în primul rând datoria de a găsi evenimentul care 
a inspirat-o. De sigur, artiștii înșiși nu gândesc la fel și 
unii din ei au găsit prilejul de a protesta împotriva acestei 
înţelegeri micșorătoare a artei. Astfel, Flaubert într'o scri- 
soare adresată prietenei sale Louise Colet: «Mă întrebi, 
scrie el, dacă cele câteva rânduri pe care ţi le-am trimis, 
au fost scrise pentru tine. Ai vrea să știi pentru cine, ge- 
loaso? Pentru nimeni, ca tot ce-am scris. M'am oprit tot- 
deauna de a pune ceva din mine în operele mele și totuși 
am pus mult. Totdeauna am încercat să nu reduc arta la 
satisfacția unei personalităţi izolate. Am scris pagini pline 
de afecţiune şi pagini fierbinţi fără nicio înflăcărare a 
sângelui. Am închipuit, mi-am reamintit și am combi- 
nat, Rândurile pe care le-ai citit nu corespund niciunei 
amintiri 3 3. Nu numai că foarte deseori creaţia se pro- 
duce în desăvârșită independenţă de împrejurările precise 
ale vieţii artiștilor, capabile a fi identificate în biografia 
lor, fie acestea evenimente pe care le-au trăit, oameni 
cu cari soarta lor s'a încrucișat sau medii în care s'au 
desvoltat, dar uneori opera lor păstrează tocmai semnul 

opoziţiei faţă de acestea. Reacţia antagonistă a unora 
dintre artiști față de mediul lor este un fapt pe care îl 
putem deseori constata. Cuprinsul vieţii reapare astfel 
în operă cu semnul schimbat şi aceasta din urmă în loc 
de a fi oglindirea celei “dintâi, este reconstrucţia ei răstur- 
nată, într'un plan izolat și opus. In acest sens a putut 
arăta odată un biograf al lui Stendhal, cum întregul fel de 
a simţi al autorului lui « Le Rouge et le Noir» s'a format, 
nu sub influenţa modelelor care i-au străjuit copilăria și 
tinereţea, ci din împotrivirea sistematică faţă de ele. « Pri- 
mejdia educaţiilor fericite, ni se spune, este că copilul 
primește fără control opiniile st deprinderile mediului său. 
Printr'un efect simetric, copilăriile contrariate desvoltă o 
nevoie de universală contradicţie. Ceea ce Stendhal nu- 
mește «espagnolismul » său n'a fost decât această reacţie 
brutală a unei personalităţi fortificate, prin singurătate 
și constrângere, împotriva ideilor mediului familial. In 
orice materie și în toate privinţele, Stendhal lua orbește 
o poziţie contrarie faţă de Cherubin Beyle și de mătușa 
Sophie; el se așeza cu știință la antipozii felului lor de a 
gândi și de a se purta». Metoda explicaţiei biografice a 
artei se (beste astfel de mari greutăţi, întru cât artiștii 
s'au complăcut uneori a se face independenţi de împreju- 
rările concrete ale vieţii lor, iar în alte rânduri le-au dominat 
dintr'o poziţie antagonistă. 

Toate acestea nu înseamnă însă că artiștii despre cari 
vorbim n'au folosit nimic din experienţele lor, că opera 
clădită de ei n'a trecut printr’o fază de preparaţie, ci numai 
că punerea acesteia în legătură cu anumite evenimente 
precise ale biografiei se izbeşte de mari greutăți. Chiar 
atunci când artiştii înșiși declară a datora unele din inspi- 
rațiile lor anumitor împrejurări bine conturate, de pildă 
atunci când Wagner atribue ideea unora din episoadele 

« Vasului fantomă » călătoriei sale aventuroase în apropie- 
rea coastelor Norvegiei5, putem spune că circumstanţa 
concretă n'a lucrat decât ca o sirăpungere de istm, pe 
urma căreia s'au revărsat apele până atunci izolate ale 
oceanului interior. Pregătirea operei începuse cu mult 
înaintea clipei în care s'a desemnat mai întâi figura ei 
viitoare și schema provizorie întrezărită atunci, a început 
să primească materiale sau să folosească aptitudini, strânse 
și desvoltate întrun lung trecut. Căci nu încape îndoială 
că ceea ce artistul adună în faza de preparaţie sunt deo- 
potrivă materiale și energii. Care sunt aceste materiale 
şi energii? l 
De sigur, multe din facultățile care compun structura 
artistică sunt susceptibile până la un punct a se desvolta. 
Nu spunem despre atâți artişti, mai cu seamă despre acei 
din categoria talentului, că vieața i-a adâncit, că limpezi- 
mea viziunii lor şi puterea lor de a examina au crescut cu 
timpul? Nu trebue oare să constatăm un progres al înze- 
strării, atunci când studiem pe Alecsandri, între cele dintâi 
versuri pe care le-a scris și « Pastelurile » sale, rod al matu- 
rității? Am arătat că în mod general geniul este mai impro- 
gresiv decât talentul și că iraționalul creației sale este atât 
de mare, încât lucrarea lui rămâne independentă de acumu- 
lările experienţei. Talentul este în schimb susceptibil de 
perfecţionare. Și totuși nu toţi factorii structurii artistice 
sunt capabili a se desvolta în aceeași măsură. Energia 
reacției sentimentale, puterea de a călăuzi afectul în adân- 
cime, deopotrivă cu ingeniozitatea fantasiei, sunt daruri 
fixate în organizaţia noastră și ca atare improgresive ca și 
aceasta. Nimeni nu poate dobândi o facultate mai bogată 
a răsunetului afectiv și o fantasie mai vie decât acelea pe 
care natura i le-a dăruit din primul moment. Nimeni nu 
le poate câştiga în proporţii cât de reduse, dacă « natura » 

i le-a refuzat cu totul. Dimpotrivă, intuitivitatea și puterea 
expresivă pot crește și se pot perfecționa. Metodele obser- 
vaţiei pot folosi și intuitivităţii. Cine străbate jurnalul 
intim al lui Jules Renard are adeseori impresia că artistul 
se aplică la lucrarea de încercare și creștere a puterilor 
intuitive care vor obţine mai târziu notaţiile din « Histoire 
naturelle » De asemeni, studiul artiștilor mai vechi poate 
educa puterea expresivă. Se cunoaște astfel cazul unor 
poeţi izbuiind să se exprime desăvârşit într'o altă limbă 
decât aceea a nașterii lor, de pildă a unui Jean Moréas 
(Papadiamantopulos), reușind să-şi anexeze cu măestrie 
instrumentul limbii franceze, printr'o lungă și zeloasă frec- 
ventare a poeţilor mai vechi. Această perfecționare a ener- 
giilor creației se obține uneori în șirul operelor aceluiași 
artist. Opere mai vechi pot apărea astfel ca pregătirea altora 
mai noui. Alteori, opere simultane, dar nedesăvârşite, par 
a fi îndeplinit aceeaşi funcțiune. Pentru a maturiza puterile 
care avea să slujească marei realizări a lui Faust, vedem 
astfel pe tânărul Gcethe încercându-se în poeme dramatice 
şi filosofice mai mici, ca « Prometheus $, a Satyros », 4 Maho- 
met », etc., rămase neterminate: lucrări de antrenament, din 
care se va desprinde elanul operei definitive. 

Am spus că pregătirea n'are numai rolul de a educa 
puterile creaţiei, dar și pe acela de a strânge un material. 
Care sunt categoriile acestui material? Fr. Gundolf a încer- 
cai odată o clasificare a materialelor pregătirii, distingând 
între experiențele originare şi experienţele culturale (Urer- 
lebnisse și Bildungserlebnisse) 8. Cu aplicare la Goethe, 
experienţe originare sunt acelea religioase, titanice sau ero- 
tice, în timp ce experienţe culturale sunt acelea ale istoriei 
germane, ale descoperirii lui Shakespeare sau ale anbot: 
tății clasice, ale călătoriei în Italia sau acelea câștigate în 
lectura vechilor poeți orientali, etc. Am spune că pe când 

experienţele originare sunt izbucnite din propria sponta- 
neitate a artistului, cele culturale sunt obținute prin media- 


țiunea unei sfere de cultură. Evident, distincția dintre 


cele două feluri de experiențe interne, integrabile pentru 
noi în noțiunea largă a pregătirii materiale, nu este radicală. 
Ele se asociază și se întrepătrund tot timpul. Astfel, pentru 
Gundolf, numai creațiile lirice ale lui Gæthe conțin expe- 
riențele sale originare reprezentate în materia eului său, 
în timp ce operele sale simbolice manifestă aceleași experienţe 
originare într'o lume de forme absorbită pe calea culturii, 


iar cele alegorice îmbracă experienţe derivate, de a doua 


mână, în haina unor plăsmuiri culese tot din cultură. 
« Faust » este astfel o operă simbolică, deoarece sub lumea 


lui de forme obiective, împrumutate legendei, simţim pulsa- 


țiile intime ale vieții poetului, propria sa luptă de a cuceri 
înțelesul vieţii. Adânca întrepătrundere simbolică a culturii 
cu experienţa este imposibilă în cazul alegoriei, unde expe- 
riențele provenind ele însele dintr'o sferă exterioară, mau 
aceeași virtute de a asimila formele obiective ale naturii, 
legendei sau istoriei. Legătura dintre unele şi altele rămâne 
astfel în cazul alegoriei mai slabă și mai exterioară. Oricare 
ar fi însă mecanismul creaţiei în aceste ocazii, distinse cu sub- 
tilitate de Gundolf, ceea ce ne interesează să reținem este cum 
pregătirea operei se alimentează din îndoitul izvor al trăirilor 
proprii și al culturii și cum, de cele mai multe ori, ambele iz- 
voare își amestecă apele lor. F ireşte, sunt artiști la care pre- 
cumpănește originarul, alţii la care domină cultura. Artiști 
mișcaţi de demonia unor puteri necultivate şi alții lustruiţi de 
școală, de studii și de exemple. Comparaţi pe Rimbaud cu 
Leconte de Lisle! Comparaţi pietatea naivă a unui Ducio, cu 
aria savantă a unui Raffael, pictor al umanismului, cum a 
fost numit odată 7. Este cu neputinţă să nu vedem în sfera 
căror experienţe s'a petrecut pregătirea unuia sau a celuilalt. 

Pregătirea despre care a fost vorba până acum este 
inezpresă, întru cât adună materiale și ascute facultăţi mai 
înainte ca viziunea unei opere să se fi format în spiritul 
artistului. Există însă și o pregătire expresă, care începe 
a se desfășura după momentul inspiraţiei. Există o strângere 
a materialelor şi o exercitare a puterilor care vin să alimen- 
teze sau să sprijine figura unei opere întrezărite. O astfel 
de pregătire expresă este aceea a lui Zola cercetând vieaţa 
minierilor în vederea romanului « Germinal», a lui Flau- 
bert studiind istoria Cartaginei, pe când proiecta vasta 
frescă din 4 Salammbă » și a atâtor pictori încercând sepa- 
rat detalii dintr'o compoziţie mai largă. In aceeași clasă 
intră lucrarea virtuosului care prepară un concert sau a 
actorului care repetă o scenă. Avem de a face în toate 
aceste împrejurări cu o acţiune dirijată și coordonată cu o 
concepţie stabilită în liniile ei largi. Pregătirea expresă 
nu mai este deci etapa cu care începe procesul creaţiei. 
Ea se conexează mai de grabă cu momentul execuţiei și 
alcătueşte un prim exemplu despre felul în care feluritele 
faze ale creaţiei se întrepătrund. 


B) INSPIRAȚIA 


« Entusiasmul nu este starea de suflet a unui scriitor », 
a spus odată Valery 1. Și pentrucă entusiasmul EE din 
însușirile care disting inspiraţia, numeroși aunt ora aceia 
cari, autorizându-se dela cuvântul lui Naa, tăgăduesc 
inspirației orice rol în procesul creator. Mărturiile an 
iilor ne îndreptăţesc însă a ne comporta critic față de 
această părere. Există fără îndoială în desfăşurarea de stări 
sufleteşti care conduce în cele din urmă la realizarea operei 
un moment explosiv în care se desemnează liniile generale 
ale operei viitoare. Figura întrezărită se poate modifica cu 

timpul și uneori în asemenea măsură, încât opera terminată 

să nu mai semene aproape de loc cu schiţa întrezărită în 

primul moment. Nu este însă mai puţin adevărat că acest 
prim moment al exploziei pune în mişcare procesul și că 
fără el, lucrarea de organizare a operei n'ar începe niciodată. 

Apropierea momentului explosiv este resimţită de artist 
ca o vagă stare de disponibilitate, de cercetare fără obiect, 
ca o nevoie de a crea neorientată încă asupra unei ţinte. 

Artiştii au notat-o uneori. «Cineva ma făcut să observ cu 

drept cuvânt, scrie Tolstoi, că fac o greșeală nefolosind 

timpul liber pentru a scrie. De mult nu-mi mai amintesc 

a fi resimţit o astfel de dorinţă de a serie, tot atât de puter- 

nică, plină de încredere şi sigură pe sine. N'am încă un 

subiect sau, mai bine zis, n'am niciunul care să mă ispi- 
tească în chip deosebit: dar chiar dacă ar fi să mă Insel, 
„cred că ași putea trata pe oricare 33 Valéry a resimțit 
odată acelaşi moment, conexat cu o stare muzicală : « Cloches, 

cloches de Gene... je demeure, l'œil fixé sur la cloche qui à 
cent mètres d'ici tinte, détourné et la main arrêtée qui 
tient la plume prête — à quoi? Le vide. Et seuls Pintention, 
le besoin, l'instinct, le fantôme d'6crire. Écrire quoi? Le mur 
rappelle à ses losanges le regard » 3. Este ca un fel de cură- 
țire a câmpului conștiinței, făcut apt de a primi sămânţa 
operei. Pe măsură ce aceasta se apropie, adusă de valul 
vieţii inconștiente, o mare neliniște pune stăpânire pe artist, 
Grillparzer a povestit odată noaptea de febră care a prece- 
dat plăsmuirea uneia din operele sale. Trezit cu sensația 
că se găsește în pragul unei boli grele, poetul a așternut în 
câteva minute subiectul tragediei « Die Ahnfrau » 4. 

In sfârșit, explozia se produce. Dar artistul n'are impre- 
sia că ceea ce se organizează în spiritul său este rezultatul 
unei lucrări active, ci un produs impus de forțe exterioare 
conștiinței sale. Au fost artiști cari au izbutit să surprindă 

momentul precis al acestei revărsări a inconştientului în 
conștiință. Foarte instructivă este din acest punct de vedere 
pagina în care Richard Wagner a descris felul în care i-a 
apărut motivul preludiului la a Aurul Rinului ». a Inapoin- 
du-mă în cursul după amiezei acasă, istorisește Wagner, 
m'am întins pe o canapea tare, așteptând somnul dorit. 
Dar somnul nu veni și simţii numai cum alunec într'o 
somnolenţă, în timpul căreia mi se păru că mă cutund 
într'un repede curent de apă. Murmurul acestei ape luă 
curând un caracter muzical: era acordul în mi bemol major, 
răsunând şi plutind în arpegii neîntrerupte. Mai târziu 
aceste arpegii se schimbară în figuri mai accelerate, dar 
acordul în mi bemol major nu se modifică și persistenţa lui 
părea că dă o semnificaţie profundă elementului lichid în 
care mă cufundasem. Deodată, avui sensaţia că undele mă 
acoperă în cascadă și, înspăimântat, mă trezii. Îmi dădui 
imediat seama că îmi apăruse motivul preludiului din 
«Aurul Rinului», așa cum îl purtam în mine, fără să fi 
izbutit a-i da până atunci o formă »’. Este una din cele 
mai izbutite descrieri ale fenomenului inspiraţiei, surprins ` 
în însuşi momentul irupției lui. Documentele relative la 
această etapă a creaţiei, pe care le putem spicui în literatura 
autobiografiilor și a confesiunilor, sunt firește mai nume- 
roase, dar toate se referă mai de grabă la stările cu care 
inspirația se însoțește, nu atât la procesul însuşi, așa cum 
i-a apărut lui Wagner prin norocul unei clipe unice, dar și 
printr'un remarcabil dar de a se observa pe sine. d 
Printre stările conexate cu inspiraţia putem distinge | 
sentimentul spontaneității, al necesităţii şi frenezia afectivă, 
adică tocmai entusiasmul pe care am văzut că Valery îl 
tăgăduia adevăraţilor artiști. Inspirația este mai E o 
stare de spontaneitate. Evident, artistul o poate căuta şi 
uneori ea apare de fapt după ce creatorul a dat atenției sale 

o anumită direcție. Chiar în cazul preludiului la « Aurul 
Rinului » motivul nu i-a apărut lui Wagner decât întrun 
moment când preocuparea sa era mai stăruitoare. Inspi- 


rația este în aceste împrejurări soluţia unei probleme, slă- 


birea unei tensiuni. Dar chiar atunci când inspiraţia este 


precedată de o fază de pregătire conștientă, explozia ei se . 


însoțește cu sentimentul spontaneităţii, deoarece între cele 
două stări nu există o legătură directă şi nemijlocită. Când 
un matematician ajunge la soluţia unei probleme, prin stră- 
baterea tuturor etapelor unui raționament, el mare nici 
impresia unei inspirați și nici nu trăiește sentimentul spon- 
taneităţii, pentrucă din lanţul ideaţiei sale nu lipseşte niciun 
inel. În cazul artistului inspirat, lipsesc însă multe inele 
între lucrarea conștientă anticipatoare şi rezultatul ei tardiv 
și neașteptat, încât ceea ce apare în cele din urmă nu este 
resimţit ca fructul unei hărnicii mai vechi, ci ca darul 
spontaneităţii sale. Să adăugăm că situaţia se poate repeta 


și pentru unii matematicieni, ca și pentru toţi oamenii de. 


știință obsedaţi de vreo problemă a specialităţi lor. In 
toate aceste cazuri, suntem îndreptăţiţi să spunem că nu- 
mai începutul și sfârșitul procesului figurează în conștiință, 
în timp ce desfășurarea lui medie aparţine travaliului incon- 
ştient. 

Sentimentul spontaneităţii apare totdeauna împreună 
cu acel al necesităţii. Rolul inspiraţiei se ivește ca din 
nimic, dar cu o forţă căreia artistul nu i se poate sustrage. 
« Poeziile mele, istorisea Gæœthe lui Eckermann, năvăleau 
subit asupra mea și cereau a fi făcute fără întârziere, încât 
mă simțeam obligat să le scriu în aceeași clipă zg, Unde 
lipseşte sentimentul necesității, inspiraţia nu este autentică 
și valoarea operei dubioasă. Este ceea ce afirmă Rilke, 
sfătuind pe un tânăr discipol: «O operă de artă este bună 
când apare cu necesitate. In acest fel al originii sale „stă 

judecata on" In fine, aurora unei opere în momentul 
inspiraţiei se produce uneori cu o efuzie de sentimente 
puternice, a căror descriere, împreună cu celelalte caracte- 
ristice ale inspiraţiei, a făcut-o odată Fr. Nietzsche, într'o 
pagină devenită clasică și pe care ne cerem voie a o transcrie 
în întregime: 4 Avut-a cineva, la acest sfârșit al veacului 
al XIX-lea, noțiunea clară despre ceea ce poeţii, în marile 
epoce ale umanităţii, numeau inspiraţie? Dacă nimeni n'o 
cunoaşte, vă voiu explica-o eu. Cine păstrează în sine cea 
mai mică parcelă de superstiție, nu se va putea apăra îm- 
potriva ideii că în aceste clipe nu este decât incarnaţia, 
purtătorul de voce și mediul unor puteri superioare. Cu- 
vântul: revelaţie, luat în sensul că deodată «ceva» se re- 
velează vederii sau auzului nostru, cu o nespusă preciziune, 
cu o inefabilă delicateţă, «ceva» care ne sguduie și ne 
răscolește până în adâncul fiinţei noastre — acest cuvânt 
este expresia realităţii exacte. Asculţi şi nu cauţi; iei, fără 
să te întrebi cine dă. Asemeni unui fulger, gândirea izbuc- 
neşte deodată, cu o necesitate absolută, fără șovăire sau 
căutare. Niciodată n'a trebuit să aleg. Este o încântare, 
în timpul căreia sufletul nostru cuprins de o nemăsurată 
tensiune se ușurează uneori printr'un torent de lacrămi, o 
încântare care ne grăbeşte sau încetinează pașii, fără să 
vrem ; este un extaz care ne răpește nouă înșine, lăsându-ne 


„percepția lămurită a mii de fiori delicaţi cari ne fac să 


vibrăm în întregime, până în vârful picioarelor. Este o 
plenitudine de fericire, în care extrema suferinţă și groază 
nu mai sunt resimţite ca un contrast, ci ca părți inte- 
grante și indispensabile, ca o nuanţă necesară în sânul 
acestui ocean de lumină »8. Poate nimeni n'a descris cu 
atâta forţă frenezia afectivă a inspiraţiei, de sigur pentru 
motivul că nimeni nu a încercat-o mai puternic ca Nietzsche, 
în acele momente de supremă încordare când așternea pa- 

ginele din « Ecce homo ». Cazul este însă mai des și scrisorile 
lui Flaubert conţin de câteva ori mărturia lacrimelor pe 
care le-a vărsat în timpul ucigătorului său lucru de noapte. 
Lacrimi ale unei mari surexcitări, lacrimi ale istovirii, dar 
și lacrimi ale fericirii în plenitudine, ale împlinirii unui 
destin omenesc. Multe, nenumărat de multe elemente ale 
sufletului nostru, nenumărate imagini, amintiri, judecăţi și 
tendinţe, care până atunci existau răzlețe, găsesc în clipa 
inspiraţiei drumurile convergente ale adaptării lor reci- 
proce, a unificării lor într'o sinteză a-tot-cuprinzătoare. Din 
haosul sufletului se desprinde cosmosul operei și frenezia 
afectivă, jubilarea inspiraţiei este salutul cu care artistul 
răspunde răsăririi acestei lumi de frumuseţe. 

Dintre toate facultăţile care compun structura artistică, 
cele mai active în timpul inspiraţiei sunt răscolirea afectivă 
și fantasia creatoare. In focul inspiraţiei, sub presiunea unei 
mari descărcări sentimentale, se călește unitatea viitoare a 
operei. Intuiţiile de detaliu și perfecțiunea expresiei au de 
câștigat din munca artistică ulterioară. Lucrarea plăsmui- 
toare a fantasiei poate fi gata din primul moment. Poate 
fi, deși nu este gata totdeauna. Desvoltările de mai târziu 
ne vor arăta în ce măsură lucrul artistic modifică viziunea 
globală a inspiraţiei, altoind-o uneori cu inspiraţii noui sau 
deviind-o prin opera conștientă a execuţiei. Sunt chiar 
artiști cari socotesc că în procesul creaţiei, contribuţia exe- 
cuţiei este și trebue să fie mai mare decât a inspiraţiei. Am 
văzut că Paul Valéry face parte dintre aceștia °. Dar dacă 
există inspiraţii temperate de execuţie, există și cazul con- 
trar al unor execuţii împlinite sub stăpânirea neîntreruptă 
a unei exaltări inspirate. Așa mărturisește Goethe a fi com- 
pus pe « Werther » al său, în timp de patru săptămâni, fără 
vreo schemă a întregului, fără schiţarea prealabilă a vreunei 
părţi, aproape inconștient, « Intro stare asemănătoare cu a 

somnambulului » 10. Compunerea lui Werther este deci un 
exemplu de inspiraţie coexiensivă cu execuţia și încă o 
împrejurare care trebue să ne facă prudenţi în delimitarea 
prea strictă a etapelor creaţiei. 


H 


c) INVENŢIA 


Inspiraţia_ oferă germenele operei; invenţia îl desvoltă. 
Ceea ce apare în clipa revelatoare a inspiraţiei este de cele 
mai multe ori o schemă cu totul vagă, un contur imprecis, 
alteori o simplă impresie dintr'un alt domeniu al sensibili- 
Gu, decât acela din care urmează să fie culese principalele 
elemente de realizare ale operei. Așa mărturisea odată Flau- 
bert, fraţilor Goncourt, că ceea ce a voit să realizeze în 
Salammbâ a fost ceva de coloarea purpurei, după cum 
impresia dela care a pornit în compunerea Doamnei ovar 
a fost tonalitatea de mucegai a faunei din pivn 1 In 
același fel se destăinuește Schiller că o « stare de suflet mu- 
zicală » anticipează pentru. el creaţia unei poezii 2. Alte- 
ori, viziunea iniţială este mai consistentă, dar încă destul 
de săracă pentru ca opera viitoare să găsească în ea întreaga 
substanţă de care are nevoie. Și după cum embrionul crește 
primind în el o parte din substanța organismului care îl 
poartă, tot astfel s'ar părea că sămânţa inspiraţiei se des- 
voltă, anexând și subordonând unităţii ei, alte elemente 
din spiritul artistului. 

De fapt, comparaţia se potriveşte numai pentru acel 
tip de invenţie, pe care Th. Ribot l-a caracterizat ca pe o 
procedare dela unitate la detalii 3, iar Fr. Paulhan ca pe 
desvoltarea prin evoluţie 2. Desvoltarea prin evoluţie, ne 
spune însă Paulhan, poate fi spontană sau reflexivă. Cre- 
șterea operei poate fi un proces natural în sufletul artistu- 
lui, străin de deliberările voinţei sale sau poate fi condusă 

de artist, prin exercițiul funcţiunilor lui logice. Un exemplu 
de desvoltarea prin evoluţie spontană este acela al lui Mo- 
zart, descriind felul în care crea operele sale. a Îndată ce de- 
ţin o arie, scrie Mozart, o alta vine să i se adauge, potrivit cu 
nevoile compoziţiei totale, ale contrapunctului și instrumen- 
tării, încât toate bucăţile sfârșesc prin a forma pasta... 
Opera crește, o extind necontenit şi o fac din ce în ce mai 
distinctă, astfel încât compoziţia, oricât ar fi de lungă, 
ajunge să se completeze în mintea mea ». Sunt însă cazuri 
în care desvoltarea evolutivă este călăuzită de raţiona- 
mentul artistului. Astfel de cazuri au descris Dr. Toulouse în 
observațiile sale asupra lui Zola, apoi Binet și Passy relativ 
la modalităţile de compoziţie ale dramaturgului Sardou. 
lată în ce mod a fost realizată, după aceștia, drama « Pa- 
trie »: Sardou a porneşte dela o situaţie principală pe care o 
postulează şi o formulează, înainte de a începe să scrie, 
Este ceea ce s'a întâmplat cu «Patrie»... Sardou sa în- 
trebat care este cel mai mare sacrificiu pe care îl poate face 
un patriot pentru ţara sa și la această întrebare a găsit 
răspunsul următor: supremul sacrificiu patriotic este al 
omului care, rănit în onoarea sa conjugală, renunţă la 
răzbunare şi iartă, înțelegând că amantul femeii sale este 
indispensabil ţării. Pornind dela acest postulat, Sardou a 
dedus toate consecinţele situaţiei: a căutat evenimentele 
care trebuiau să se petreacă înainte st după scena capitală. 
A închipuit mai întâi o conspirație urzită pentru liberarea 
ţării de-sub opresorii săi și a făcut din cei doi rivali, doi 
conspiratori. S'a întrebat apoi în ce ţară şi în ce epocă să 
situeze acţiunea, pentru a o valorifica mai bine și după mai 
multe ezitări, în timpul cărora a plimbat-o dela Veneţia în 
Spania, a ales în fine Flandrele în momentul dominaţiei 
spaniole... Apoi, pentru a face pe femeie mai vinovată și 
mai odioasă, i-a dat şi rolul de delatoare: ea este aceea care 

denunţă conspirația. După cum vedem, Sardou a procedat. 
prin raționamente succesive, pentru a extrage toate con- 
secinţele posibile ale situaţiei care i-a servit ca punct de 
plecare » 5. Analiza mi se pare totuși incompletă, căci nu ni 
se spune pentru care motive dramaturgul s'a oprit tocmai 
în faţa temei sacrificiului patriotic, a Ideea » aceasta n'a fost 
oare impusă prin revelaţie inspirativă? Este drept că există 
și alți artişti cari au vrut să înfăţișeze procesul creator ca o 
simplă înșiruire de raționamente. Aşa susținea cel puţin 
Ed. Poe în celebra analiză pe care a consacrat-o poemei 
sale « Corbul». « Îmi propun a demonstra în chip limpede, 
scrie Poe, că niciunul din detaliile acestei compoziţii nu se 
poate explica prin hazard sau intuiţie și că opera s'a des- 
voliat treptat, până la termenul ei final, cu precizia şi ri- 
goarea logică a unei probleme matematice» ê. Supunându-se 
acestei discipline raţionale, Poe arată cum a ales un efect, 
cum a stabilit dimensiunile poemei, cum în mod deliberativ 
s'a hotărît pentru efectul sugestiv al refrenului, cum a 
combinat mijloacele lui prosodice, cum a hotărît cadrul 
poemei, etc. Orice am crede despre sinceritatea analizei lui 
Poe, ea nu înfățișează însă exemplul unei invenţii evolutive, 
așa cum socotește Paulhan, pentrucă din momentele ei 
lipsește tocmai viziunea iniţială și globală. Am spune că 
Poe ne prezintă un proces creator trunchiat, redus la sin- 
gura fază a execuţiei raţionale. 

Alături de invenţia procedând dela unitate la detalii, 
Ribot distinge și drumul invers dela detalii la unitate. Din 
viziuni fragmentare, din intuiţii izolate se întregește cu 
timpul o unitate anumită. Expunerea lui Ribot, foarte 
sumară în acest punct, nu găsește niciun exemplu pentru 
a ilustra noul tip de invenţie. El poate fi însă bine studiat 
în metoda inventivă a lui Maurice Barrts, despre care 
fraţii Tharaud ne dau următoarele interesante detalii: 

Barrès, «nu credea în opera de artă care izbucnește înar- 


mată din creierul lui Jupiter, cu lance şi cască. Primul lui 
contact cu subiectul era deconceritant prin umilitatea sa.. 


N'avea înaintea ochilor nici vreun început, nici vreun 
mijloc, nici vreun sfârșit. Avea numai în faţă o vastă ma- 
terie haotică, ale cărei forme se desemnau vag în ceaţă. 
Pe măsură ce unele părţi se desfăceau din umbră, Barrès 
intervenea pentru a le întări conturile. Adeseori notă 
indicaţii scurte, un cuvânt, o trăsătură grăbită, un semn 
care arăta că în acel loc trebuia căutat ceva; din distanţă 
în distanţă, indicaţii mai precise și pe alocuri, întocmai 
ca la vânătoare, o ramură ruptă și așezată pe drum, ca o 
făgăduinţă de înapoiere. Toate acestea erau clasate după 
afinități nesigure, în dosare de colori diferite, care se îm- 
bogăţeau puţin câte puţin cu tot ce le aduceau clipele 
fericite ale meditaţiei » 7. In timpul orelor de insomnie, în 
decursul plimbărilor, la Cameră sau înapoindu-se acasă, 
Barrès nota necontenit, fără să ştie încotro merge şi a Caie- 
tele» sale postume, conţin mărturia acestei acumulări 
neostenite și necălăuzite de vreun plan oarecare. Cu timpul 
însă notele disparate începeau a se chema între ele, mani- 
festau tendinţa de a ocupa un loc întrun ansamblu și 
reconstituiau până la urmă o unitate. După cum ne în- 
credinţează fraţii Tharaud, mai toate operele lui Barrès 
au apărut pe această cale. 

In fine, lucrarea fantasiei creatoare în faza invenţiei 
poate lua și un alt drum. Artistul pornește dela o anumită 
viziune globală, dar pe măsură ce munca invenţiei se 
desfăşoară, o altă viziune de totalitate i se substitue. 
Paulhan numește acest nou procedeu, desvoliarea prin 
transformare. . În chipul acesta, după ştiri comunicate de 
Goncourt, Madame Bovary trebuia să devie o bătrână 
devotă şi castă. Personajul acesta a fost realizat de Flau- 

bert în nuvela «Un coeur simple», în timp ce Madame 
Bovary devine provinciala romantică și nefericită, pe care 
o cunoaștem. Alteori însă- substituţia nu ajunge să se 
consume și atunci viziunea nouă, apărută în cursul des- 
voltării celei vechi, intră ca un episod mai mult sau mai 
puţin important în unitatea planului întrezărit, dela în- 
ceput. Este ceea ce Paulhan numește desvoltarea prin de: 
viare. Acestui tip de invenţie, îi aparţin toate operele con- 
ținând episoade neunificate deplin, toate compoziţiile lite- 
rare, muzicale sau chiar plastice a căror structură este 
mai divergentă. Comparând o tragedie de Racine cu una 
de Shakespeare, avem, după toate probabilitățile, în primul 
caz rezultatul unei desvoltări prin evoluţie reflexivă și 
în cel de al doilea, produsul unei desvoliări prin deviații 
succesive, în cadrul unei unităţi menţinută pe cale re- 
flexivă sau spontană. Alteori, viziunea nouă apărută în 
cursul desvoltării celei vechi nu o înlocuește pe aceasta 
și nici nu i se asociază înlăuntrul unei unităţi precare, ci 
se constitue ca centrul unei sinteze noui, a unei opere 
deosebite. Este ceea ce am putea numi desvoliarea prin 
bifurcare. Astfel ne povesteşte R. Wagner că poemul 
« Moartea lui Siegfried » debuta prin niște scene din care 
a apărut idea «Crepusculului Zeilor», în care au intrat 
ca primul act 8. Tot astfel, în prima redacţie a lui « Tri- 
stan », exista un episod în care eroul muribund primeşte 
vizita lui Parsifal, rătăcind în căutarea Graalului. Până 
la urmă, Wagner elimină însă acest episod și înlocuind 
figura lui Tristan cu aceea a lui Amforias, vechea scenă 
care nu se încadra bine în planul lui Tristan, devine ce- 
lula din care se formează opera « Parsifal » ?. 

lată deci drumurile invenţiei. Concepţia operei este 
terminată; trebue acum realizată întrun material, tur- 
nată într'o expresie comunicabilă. Am admis prin ipoteză 

că invenţia este un proces absolut anterior luării de con- 
tact cu un material şi încercării de a întocmi o expresie. 
In realitate, rari sunt artiștii cari trec la realizarea operei, 
abia după ce au desăvârșit planul ei, stăpânind-o ca vi- 
ziune internă până în ultimele ei detalii. Mai numeroși 
ni se pare a fi aceea cari nu inventă, decât executând. 
«Nu gândesc decât cu creionul în mână», spunea odată 
Miguel de Unamuno ziaristului francez Lefèvre. Invenţia 
este adeseori un proces adânc întrepătruns cu execuţia: o 
împrejurare despre care ne vom da mai bine seama acum. 


D) EXECUȚIA 


Inţeleg prin ezecuție, toate actele graţie cărora arti- 
stul izbutește să organizeze viziunea sa internă într'o 
expresie comunicabilă. Munca artistului se orientează în 
această fază în direcţia unei cetiri mai atente în sine și în 
aceea a obţinerii unei valori asimilabile și de alţi oameni. 
Puterea expresivă a artistului este solicitată cu precădere 
în aceste momente. Îndoita intenţie reflezivă şi activă a 
expresiei, despre care am vorbit întrun capitol anterior 
(I, 2), alcătueşte cadrul în care se desvoltă lucrarea 
execuţiei. Artistul încearcă a se exprima pe sine și pentru 
restul oamenilor. In acest scop, el prelucrează un mate- 
rial concret sau un material de imagini, în așa fel încât 
aceste materiale să cuprindă și să vehiculeze viziunea sa. 
Este greu a distinge în munca execuţiei, unde încetează 
lucrarea tălmăcirii de sine a artistului și unde începe opera 
tălmăcirii pentru alţii. Aceste două activităţi ale orga- 
nizării expresive se confundă mai tot timpul. Execuţia 
unei opere de artă se face în prezenţa a doi martori invi- 
zibili, propria conștiință a artistului și reprezentarea unui 
public anumit, pe care artistul dorește să-l atingă cu opera 

sa. Dar după. cum acest public este închipuit mai larg 
și mai eterogen sau mai restrâns și mai apropiat de pro- 
priul fel de a fi, artistul se simte mai puţin sau mai mult 
îndreptăţit de a reda pentru publicul cel mare şi opere 
făurite pentru un cerc mărginit de iniţiaţi; opere care 
ies în întâmpinarea funcţiunilor celor mai generale ale 
conștiinței și opere care reclamă o atitudine specializată 
şi funcțiuni sufleteşti mai rare. Sunt opere care nu pre- 
supun în contemplatorii ei virtuali, decât un anumit grad 
de atenţie, nivelul comun al judecății și raționamentului, 
împreună cu o facultate normală a reacției emotive; există 
însă opere care reclamă capacitatea unor intuiţii de un 
tip mai rar, cum ar fi de pildă intuiţia esenţelor spirituale 1. 
Cele dintâi sunt mai socializate, cele din urmă mai indi- 
vidualizate. Unele tind către expresia generală, celelalte 
către soliloc. Dar chiar în acest din urmă caz opera rămâne 
o expresie și ca atare conţine în sine, fie chiar întrun grad 
minimal, intenţia de a se comunica. 

Pentru a se comunica, opera trebue să întocmească o 
unitate și, de fapt, preocuparea de căpetenie a artistului 
în faza execuţiei este de a pune în legătură elementele 
variate ale operei sale, astfel încât precedentul să pregă- 
tească și să justifice consecuentul, până în clipa în care 
termenul final al operei pare a se desvolia organic din tot 
ce i-a premers. Observaţia valorează nu numai pentru 
artele muzice, dar și pentru cele plastice, întru cât și asi- 
milarea acestora din urmă se produce într'o ordine suc- 
cesivă. Ultimul detaliu într'o frescă trebue să consune 
cu întregul ei. Artistul nu pierde niciodată din vedere 
această relatare a părţilor la totalitatea lor. Dacă pre- 
ocuparea sa ar slăbi în acest punct, opera și-ar pierde vir- 
tutea de a se transmite. Căci sufletul- nu primește și nu re- 
ține decât lucruri care se înfățișează cu o anumită uni- 


846 ESTETICA 


tate, respingând şi eliminând pe vele cu totul disparate 
şi incoherente. Nevoia de a pune în relaţie, de a motiva, 
de a pregăti, a fost adeseori notată de artiștii cari s'au de- 
scris lucrând. Așa notează odată Andre Gide, în timp ce 
compunea unul din romanele sale: « Trebuința de a mă 
reurca mereu în trecut, pentru a explica orice eveniment. 
Cel mai mic gest cere o motivare infinită. Mă întreb ne- 
contenit: un efect asemănător ar fi putut rezulta din alte 
cauze? Totdeauna trebue însă să recunosc că lucrul n'ar 
fi fost cu putinţă ai că era nevoie tocmai de toate acestea ; 
o singură cifră dacă s'ar fi schimbat, produsul ar fi fost 
falsificat. Problema mea nu este cum să izbutesc, ci cum să 
durez. De multă vreme nu mai urmăresc să-mi câștig pro- 
cesul decât în apel. Nu scriu decât pentru a fi recitit »2. 
In adevăr, la recetire, motivarea, înlănţuirea părţilor în 
întreg, apare mai limpede și scriitorul care chiamă măr- 
turia recetirii, vrea să se vadă confirmat în travaliul exe- 
cuţiei sale. O atitudine ca aceea pe care o notează Gide 
este una din cele mai caracteristice ale artistului în timpul 
execuţiei. Dar pentru a afla nu numai stipularea acestei 
atitudini, dar însăși dovada activităţii ei, trebue să re- 
curgem la comparaţia feluritelor schițe care au premers 
întocmirea definitivă a unei opere. Prin norocul unei îm- 
prejurări foarte rare, avem pentru poeziile lui Eminescu, 
documentele complete ale migăloasei munci de elaborare 
care preceda darea lor la iveală. Publicate de curând, 
prin îngrijirea d-lui Constantin Botez, după manuscrisele 
păstrate de Academia Română, aceste schițe premergă- 
toare constituesc un material de mare valoare pentru stu- 
diul creaţiei artistice. Il vom folosi și noi, reproducând 
cele șapte schiţe care au condus la forma definitivă a 
_sonetului a Trecut-au anii... » (M. Eminescu, Poezii, ediție 
îngrijită de Const. Botez, «Cultura Naţională», 1933, 

pp. 501—502). Sirăbătându-le, cetitorul va putea urmări 
lucrarea de adaptare a părţilor la atmosfera întregului, așa 
cum acesta s'a precipitat aproximativ, încă din primul 
moment, în versul final. Cuvintele închise între paranteze 
sunt șterse de Eminescu. Vom păstra în totul felul său 
de a scrie. 


SCHIŢA I 


. Sburat-au anii ca un stol (pălc) de presuri 
(lipseşte) 

Ca amintire cu zimbire amară. 

. Cu a tale gănduri în zădar m&'mpresuri 

. Căci îmi aduci căntări (de odinioară) din altă ţară 

(lipseşte) ' i 

. (Si cu) Nici a poveştilor duioase eresuri 

. (Ce dimineața mea o'nseninară) Zarea vieții mele’ nseninară 

. Să scot un sunet din trecutul vieții 

Să fac o liră ca din nou să tremuri 

. In van cu măna mea pe coarde lunec 

Pierdut e tot în zarea tinereții 

. Şi nu trezesc căntări din alte vremuri 

. Mereu tot creşte noaptea'n urmea mea, mě’ntunec. 


~ 
Si sp D 2 eo reene 


= 
ma 


12 


a 
PU 


SCHIŢA II 


(ca în schiţa I) 
(lipseşte) 

O amintire cu zimbire-amară 
„ Cu ta tale) mii de gănduri în zadar mE'mpresuri 
Azi nu mě mișc'așa cum mă mişcară 

(lipseşte) 
. Ale poveștilor duioase-eresuri 
„ Cari ('nceputul vieţii) dimineaţa mea o'nseninară 
9. Să scot un sunet din trecutul vieții 
10. Să fac o liră ca din nou să tremuri 


ONDD 


114. {ca în schița I) 
12. (ca în schița I) 
13. (ca în schița I) 
14. Iar noaptea creşte... mëntune e 
SCHIŢA IH 


1. (Sburat-au. (anii ca un păle de presuri) 
(ani ca stoluri lungi pe șesuri) 

. Ce anii mei de'ntăiu i'nseninară 


O visuri dulci, o stol pierdut în șesuri 3 f 

6. (lipseşte) 
7 

8 


2. (lipseşte) 
. (O tinereţe cu zimbire (amară) 
Căci nu m'ating aşa cum mě mişcară 


. Cu a tale umbre înzădar m&'mpresuri 
. Moment al tainei asfinţit de sară 


w 


4, (Cu mii de gănduri în zădar mě’mpresuri) 9. Să smulg un cintea din trecutul vieţii 
Ale poveștilor duioase eresuri 10. i (lipseşte) 

5. (Azi nu mă mișc'aşa cum mě mişcară) 11. Zadarnic măna mea pe liră lunec ` 
Când resăritul meu linseninară 12. (lipseşte) 

6. (lipseşte) 13. (lipseşte) 


14. Iar (timpul) umbra crește'n urma mea... mă'ntunec 


e 


(Ale poveştilor duioase-eresuri 

(Cu mii de gănduri azi în van m&'mpresuri) 
Zadarnic astăzi calea mi-o împresuri 

8. (Ce resăritul meu Linseninară) 

(Ce tinereţea mea, o primăvară) 


SCHIŢA VI 


1. Trecut-au ani (i), ca (stol de) nouri lungi pe şesuri 


Cu mii de flori, tu nouă primăvară 2. (lipsește) 
ER (ca în schiţele I şi II) 3. Căci nu mă (mișcă așa)'ncăntă azi cum mě mișcară 
10. (ca în schiţele I şi II) 4. " (lipseşte) 
114. (ea în schițele I şi 11) 5. (Ce resăritul meu l'inseninară) 
12, (ca în schiţele I şi II) (Ce fruntea-mi de copil o) 
13. (ea în schiţele I şi II) Ce pe-a mea frunte de copil sburară 


14. Iar (noaptea) umbra crește'n urma mea... mă&ntunec (lipsește) 
. Azi înzădar cu raze vii m&'mpresuri 


SCHIŢA IV 8. O (timp) ceas al (doinei) tainei, asfințit de sară 


9. (lipseşte) 
1. Copil eram cănd neguri albe'n şesuri | 10. (lipseşte) 
2. Luceau ca'n visul unei nopţi de vară 11. Cu măna mea în.van pe liră alunece 
3. (Cănd luna trece din pădurea rară) 12. (lipsește) 
Tar luna trist lucea din frunza rară 8 13. Și mute sunt căntări din alte vremuri 
4. (Stăpăna unei lumi) Dănd viaţă unei lumi de dulci eresuri 14. (lipseşte) 
5. Ce mintea mea adănc o fermecară 
6. (lipseşte) SCHIŢA VII 
7. Azi în zădar cu umbre moi mă&'mpresuri |. 
8. (O ceas) Moment al tainei asfinţit de sară 1.. Trecut-au ani ca nouri lungi pe șesuri 
9. Ca să mai smulg un sunet dulce vieţii 2. (lipseşte) 
10; Ca'n vis ceresc din nou să mă cutremuri 3. (lipseşte) 
11. Cu mëng mea'nzadar pe liră lunec h. A ` (lipseşte) 
12. Pierdut e tot ca zarea tinereţii 5. (lipseşte) 
13; (lipseşte) 6. (lipseşte) 
1%. Iar noaptea crește'n urma mea... m&ntunec 7. (lipseşte) 
8. (lipseşte) 
9. Spre-a smulge un sunet din trecutul vieţii 
SCHIŢA V 10. Spre-a face, suflet, ca din nou să tremuri 
1. O tinereţe ca (ceața de pe) neguri de pe şesuri e Geet 
2. V'aţi dus şi vecinic nu vă'ntoarceţi iară ia. (lipseşte) 
3. Azi nu mă'ncântă cum më (mișcară) 'ncăntară Aë i 
a ST 5 E . (lipseşte) 
4. Poveşti şi doine, farmece, eresuri 

FORMA DEFINITIVĂ 


. Trecut-au anii ca nori lungi pe şesuri 

. Și niciodată nor să vie iară, 

Căci nu mă'încântă azi cum mă mișcară 
Povești şi doine, ghicitori, eresuri 

„ Ce fruntea-mi de copil o'nseninară, 

. Abia'nţelese, pline de'nţelesuri, — 

. Cu-a tale umbre azi în van mă'mpresuri 
. O ceas al tainei, asfinţit de sară. 

Să smulg un sunet din trecutul vieţii, 
10. Să fac, o suflet, ca din nou să tremuri 
11. Cu mâna mea în van pe liră lunec; 

12. Pierdut e totu'n zarea tinereţii 

13. Şi mută-i gura dulce-a altor vremuri, 
14. Iar timpul crește'n urma mea... mă'ntunec. 


Së D A e Ex CO Eä e 


Comparate cu forma definitivă, cele șapte schițe pre- 
mergătoare ale sonetului a Trecut-au anii... », ne permit 
a arunca o privire edificatoare în laboratorul de poet al 


lui Eminescu. Prima constatare care ni se impune este că, 


încă din cea dintâi schiţă, ultimele versuri sunt mai 
apropiate de forma lor definitivă, decât cele dintâi. Senti- 
mentul general al sonetului, simţirea desamăgită a copi- 
lăriei pierdute și a cufundării în marele noian al timpului, 
găseşte din primul moment expresia ei aproximativă. Ex- 
clamaţia: mă ’ntunec apare încă din cea dintâi schiță 
și rămâne până la sfârșit. De asemeni comparaţia cu lira 
care nu mai răsună sub atingerea poetului și figura pier- 
der în zarea tinereții sunt cristalizări ale primului moment. 
Problema poetului era să găsească peniru acest final, 
destul de repede întrezărit dela început, prima parte bine 
adaptată: Operația nu sa dovedit ușoară. Il vedem în- 
cercând comparaţia anilor trecuţi cu un stol sau pâlc de 
presuri. Abia în a patra schiţă, comparaţia aceasta este 
abandonată, în avantajul figurii: neguri albe?n șesuri, al 
căror miragiu plin de farmec poetul putea constata că s'a 
risipit acum. Schița a cincea experimentează din nou 

această soluţie, care însă nu se menţine și în cea de a 
șasea, apare timid ipoteza justă: Trecut-au anii ca nouri 
lungi pe șesuri, nu fără o întoarcere de o clipă către so- 
luţia comparaţiei cu un stol de... Fără îndoială că ase- 
mănarea cu norii este mai potrivită, mai bine adaptată 
sentimentului general al poeziei, decât comparaţia cu 
stolul de păsări. Norii alcătuesc o imagine mai încet schim- 
bătoare și mai fluentă. Lenta alunecare a massei lor pe 
cer sensibilizează mai bine scurgerea vieţii, decât rapida 
brăzdare a cerului de un cârd. de păsări. Cine meditează 
la vieata sa trecută, o resimte ca pe o desfășurare înceată. 
Există fără îndoială în cazul pe care psihologia l-a de- 
numit eul muribunzilor (le moi des mourants), viziunea 
întrun raccourgi rapid a momentelor capitale ale vieţii. 
Dar Eminescu n'a vrut să redea această viziune cata- 
strofală, ci una mai lentă, așa cum se poate înscrie în 
cadrul unei melancolii retrospective: Versul ultim vorbea 
de altfel de o creştere a umbrei (mai târziu a timpului), 
prin urmare de un proces gradual și mai lent, pe care l-ar 
îi bruscat asociaţia cu reprezentarea ritmicei mai acce- 
lerate a pâlcului de păsări traversând cerul. Nu încape! | 
nicio îndoială că finalul poeziei a determinat debutul ei. 
«Nu scriu decât pentru a fi recitit», nota Gide. Trebue 
în adevăr să recitim sonetul lui Eminescu, pentru a ob- 
serva toate legăturile organice dintre părţi și felul în care 
ele pregătesc accentul final și întregesc atmosfera tota- 
lului. Impresia unităţii este limpede chiar dela prima lectură ; 
dar numai cea de a doua o promovează la rangul unei cunoș- 
tinţe, a unei stăpâniri intelectuale a obiectului. Ne oprim cu 
analiza noastră aci. Cetitorul o poate continua însă pe seama 
sa, pentru a observa și în alte detalii, în alte substituiri trep- 
tate de imagini sau termeni, lucrarea de adaptare a părților 
la întreg, al cărei principiu am dorit să-l stabilim aci. 

Dacă este însă așa, se înțelege că limitarea exterioară a 
unei compoziţii artistice, întinderea ei, nu poate fi nicio- 
dată arbitrară. Este ceea ce susţine totuși P. Valéry, când 
scrie: a Un poem nu este niciodată isprăvit. Un accident 
îl termină totdeauna, dăruindu-l publicului, oboseala, ce- 
rerea editorului sau încolțirea unei poeme noui. Niciodată 
înstă starea propriu zisă a operei... nu ne spune că n'ar 
mai putea fi împinsă mai departe, schimbată sau consi- 
derată ca o primă aproximaţie sau ca originea unei cerce- 
tări noui» 8. « Opera, adaugă Valéry în altă parte, apare 
cetitorului ca o construcţie închegată și care nu mai este 
dependentă de timp, pe când pentru autorul ei, ea este 
mai degrabă o fâșie smulsă accidental din totalul său in- 
terior, ca o formă de trecere » $. Astfel de încercări de rela- 
tivizare a creaţiei artistice se izbesc însă de unele obsta- 
cole. Dimensiunea și limitarea unei lucrări ni se par a fi 
mai degrabă produsul unui calcul esteţic. Printre cele 
dintâi preocupări, pe care Ed. Poe mărturiseşte a le fi 
avut în timpul compunerii poemei sale «Corbul», era și 
aceea de a stabili întinderea operei sale. In principiu, Poe 
se declară pentru poemele scurte, singurele care pot ga- 
ranta o unitate de impresie. Enormul a Paradis pierdut » 
al lui Milton mwar fi decât o succesiune de poeme mai re- 
strânse, între care legăturile nu sunt totdeauna poetice. 
Excitaţia intensă pe care trebue go producă poezia nu 
poate fi decât scurtă sau este ameninţată să nu se formeze. 
« Corbul » trebuia ferit de acest risc: lungimea lui fu fixată 
la aproximativ o sută de versuri. Alături de limitarea 
exterioară, pentru motive cu totul generale, despre care 
vorbeşte Poe, există însă şi o limitare derivând din natura 
viziunii care trebue exprimată. Intuiţia psihologică a lui 
Proust nu se poate limita în cadrul schiţei lui Maupassant, 
Michelangelo nu se putea realiza executând statuete. Pre- 

ciziunea plastică a viziunii lui Heredia îl destina limitelor 
reduse ale sonetului. Hugo sau Lamartine aveau nevoie 
de spaţii mai întinse, care să cuprindă revărsările liris- 
mului lor generos. Marginile exterioare ale unei creaţii 
artistice rezultă astfel din caracterul expresiei pe care 
aceasta o conţine. Una din acţiunile care compun faza 
execuţiei este deci, orice ar spune Valéry, și proporţionarea 
întregului, cum și a feluritelor părţi în interiorul lui. Dacă 
n'ar fi așa, cum am putea vorbi de opere care àu « lungimi » 
sau de unele care au părți abia a schitate », cum am putea 
judeca romancieri cari n'au speculat îndeajuns subiectul 
lor sau pictori cari tratând cu minuţie fizionomia unui 
portret, au «indicat» abia mâinile sau vestmintele, ete. 
Din punctul lui de vedere subiectiv, este deci de presupus 
că artistul simte că a ajuns la limita expresiei sale sau că 
a rămas sub această limită și că feluritele părţi ale compo- 
ziției deţin locul care li se cuvenea sau că nu l-au ocupat 
încă în întregime. Acest sentiment alcătuește unul din 
regulatoarele lucrării în faza execuţiei. 

In sfârșit, după cum am arătat și mai înainte, munca 
execuţiei se amestecă foarte adeseori cu aceea a invenţiei. 
Transformările, deviaţiile și bifurcările, despre care am 
vorbit în paragraful anterior, sunt adeseori concomitente 
cu sforţarea de a organiza o expresie. « Adevăratul scriitor 
observă Valery, își părăsește ideea în folosul unei alteia, 
care îi apare căutând cuvintele celei voite »5. Se cunosc 
apoi «descoperirile» literare ale poeţilor în: momentele 
în eare caută rimele versurilor lor: împrejurarea a fost 
adeseori observată. In genere, convențiile formale cărora 
artistul li se supune prinir'un act deliberativ, ţinând de 
faza execuţiei, sunt bogate în consecințe inventive. « Ideea 
vagă, scrie Valery, intenţia, impulsia imagistică abundentă 
sfărâmându-se de formele regulate, de interdicțiile invincis 

bile ale prosodiei convenţionale, fac să se nască lucruri 
noui și figuri neprevăzute. Există consecinţe uimitoare 
ale acestei colisiuni a voinţei și sentimentului cu insen- 
sibilitatea convențiilor » 6. Vechea înţelegere a execuţiei 
ca un simplu act de transcriere a invenţiei, gata în între- 
gime mai înainte ca execuţia să înceapă, face parte din 
prejudecățile unei psihologii naive. O analiză mai 
apropiată de realitatea vie a creaţiei o elimină cu 
desăvârșire. 


DH 


e) ELEMENTELE, RAȚIONALE ȘI IRAȚIONALE 
IN PROCESUL CREAȚIEI 


“Pentru punctul de vedere al unei psihologii mai vechi, 
creaţia artistică alcătuia un proces exclusiv irațional. Dru- 
murile ei erau socotite că se desfășoară în afară de rațiune 
și se apropie de ale delirului mistic. Ne-o spune Platon în 
dialogul Ion, prin gura lui Socrates. Analiza pe care am 
ntreprins-o mai înainte, ne arată că printre feluritele etape 
ale procesului creator, inspiraţia este aceea pătrunsă în 
mai mare măsură de elemente iraționale. Procesul raţional 
se caracterizează, în adevăr, prin mediaţiuni succesive şi 
prin sentimentul de activitate proprie al aceluia în sufletul 
căruia se desfășoară. Nu putem vorbi de rațiune acolo 
unde subiectul psihologic nu se simte autorul stărilor sale 
sufletești și unde acestea nu se angrenează în așa fel, încât 
rezultatele finale să fie atinse în mod conștient și voit 
prin intermediul tuturor etapelor anterioare. Acesta este 
însă tocmai cazul inspiraţiei, stare prin excelenţă spon- 
_tană și pasivă, lipsită aşa dar de atributele proprii raţiunii. 
De altfel, inspiraţia poate interveni de mai multe ori în 
decursul procesului creator. Ceea ce am numit invenţia 
prin transformare, deviare sau bifurcare reprezintă un 

proces abătut dela ținta lui primitivă prin însămânţarea 
uneia sau mai multor inspiraţii noui. 

Dar pe lângă aceste elemente iraționale, procesul creator 
cuprinde și elemente raţionale, pe care ar fi o greșeală să 
ni le ascundem. Nu vom merge totuși până la exagerarea 
unui Ed. Poe care am văzut că se reprezenta compunând 
poetic, așa cum ar fi deslegat o problemă de matematică. 
Nu vom urma întru totul nici părerea lui Paul Valery, 
care afirmă că «odată cu cea mai neînsemnată ștersătură, 
principiul inspiraţiei totale este ruinat. Inteligența şterge 
ceea ce Zeul a creat în chip imprudent » 1. Inspirația este 
primum movens al creaţiei. Inteligența discursivă, raţiunea, 
intervine după aceea; rolul ei este însă incontestabil şi 
trebue pus în lumină. 

După cum a arătat foarte bine J. Volkelt, creaţia 
artistică este pătrunsă de acte raţionale, aparținând îndoi- 
tei categorii a gândirii cauzale și finale 2. Astfel, când un 
artist, un povestitor sau un pictor, imaginează un con- 
ţinut, asociaţia de date care se produce în această împre- 
jurare se face după categoria: cauzalităţii. Dacă la un 
moment dat, într'un roman sau o dramă, un personaj se 
comportă întrun fel sau altul, lucrul se explică şi din 
împrejurarea că anumite cauze au fost presupuse de artist 
că au influențat atitudinea sa. Alteori însă din pricina 


„unor scopuri pe care povestitorul sau poetul dramatic le 


atribue personajelor sale. Este deci cu neputinţă ca unul 
sau altul să gândească o fabulaţie oarecare, adică.să aso- 
cieze într'o acţiune sau povestire unitară un anumit număr 
de date, fără să nu întrebuinţeze categoriile raţionale ale 
cauzalității și finalităţii. Observaţia valorează nu numai 
pentru poet, dar și pentru artistul plastic. Dacă un per- 
sonaj dintr'o pânză cu mai multe persoane are o expresie 
sau alta, lucrul se explică și din pricină că mediul lucrează 

asupra lui Tote un anumit fel. Dacă pânza reprezintă două 
persoane dialogând, una din ele are o expresie determinată 
de faptul că cealaltă i-a adresat tocmai o întrebare, din 
cauza, acestei întrebări. Tot astfel, expresia sau atitudinea 
personajelor pot fi determinate și de scopul în vederea căruia 
ele se pregătesc să desfășoare o acţiune oarecare. In toate 
aceste cazuri, Volkelt are dreptate să observe că invenţia 
artistului slujindu-se voit de mediaţiunea categoriei de 
cauză sau scop, aparţine tipului de activitate raţională. 
Dar artistul nu desvoltă acte raţionale numai în legă- 
tură cu fabulaţia operelor, dar și cu plasticizarea lor. Astfel, 
după ce presupunem că artistul a gândit un subiect, el 
caută să-l întocmească într'o' expresie comunicabilă. Faza 
execuţiei este pătrunsă deopotrivă de numeroase acte raţio- 
nale. Execuţia se produce cu o necontenită referire la condi- 
tiile materialului care va servi la interpretarea concepţiei. 
Am arătat încă din primul volum (pag. 107 urm.) că nu 
orice material este apt pentru orice subiect. Există o anu- 
mită afinitate între unele subiecte şi unele materiale. Nu 
poţi să execuţi o statue eroică în porțelan, după cum nu 
poți tăia miniatura unei dansatoare, în granit. Dar deși 
viziunea artistică este adeseori o viziune în material, adap- 
tarea materialului la subiect și dimpotrivă nu se produc tot- 
deauna cu spontaneitate. Sunt necesare uneori acte de cum- 
pănire, de reflecţie, mediaţiuni ale raţiunii. Astfel de media- 
„ţiuni apar şi atunci când trebue să alegi printre mai multe 
mijloace tehnice. Sunt în poezie unele subiecte care reclamă 
mai de grabă mijloacele rapide ale dramei, decât descrierile 
analitice ale romanului. Sunt viziuni care pot fi mai bine. 
„exprimate liric şi altele care cer expunerea obiectivă şi im- 
„personală a epicei. În toate aceste ocazii, pentru a nimeri 
calea cea bună, când viziunea nu este din primul moment 
categorică, sunt necesare acte de cumpănire, de amănun- 

tire a avantajelor sau neajunsurilor pe care în raport cu 
un anumit subiect îl reprezintă o tehnică sau alta. Alegerea 
printre mai multe alternative, cântărite în posibilită- 
tile lor, nu este însă un act spontan, ci unul mediativ și 
raţional. In fine, sunt opere de artă cu o finalitate prac- 
tică, precum unele produse ale artelor decorative sau ope- 
rele arhitecturii. O construcţie adaptată nevoilor unei pri- 
mării, unor hale sau unei gări nu poate fi numai produsul 
viziunii inspirate, dar şi al activităţii raţionale a spiri- 
tului, care lucrează, după cum a arătat Volkelt, prin 
mediaţiunea reprezentării unui scop. 

Existenţa actelor raţionale în creaţia artistică este un 
fapt evident. Volkelt le recunoaște, numindu-le însă de 
preferinţă acte de gândire şi atribuindu-le clasei gândirii 
latente. a Trebue deosebit, scrie Volkelt, între actele de 
gândire orientate în chip conștient către cunoaștere și 
între efectul latent al unor acte de gândire exercitate 
mai înainte, între rânduirea conștientă a reprezentărilor 
conform categoriilor și aplicarea acestor categorii devenite 
habitudini ale minţii, între înlănţuirea actelor de cunoaștere 
prin categorii și funcțiunea involuntară a categoriilor în 
unele acte, care nu aparţin cunoașterii ) 5. Creaţia arti- 
stică ar cuprinde numai pe aceasta din urmă. Când un 
poet dramatic organizează replicele personajelor sale după 
categoria cauzalităţii sau a finalităţii, el nu o face decât 
pentrucă aceste categorii s'au fixat spontan şi nu media- 
tiv. Este aceasta totdeauna adevărat? Cine studiază fără 
nicio prejudecată creaţia artistică nu trebue să recunoască 
atâtea momente de îndoială, de cumpănire, de compa- 
raţie, de alegere, tot atâtea momente ale mediaţiunii rațio- 
nale? Analistul atent și minuţios care era Volkelt nu putea 
să le nesocotească deși le trece în clasa actelor ajutătoare 
(Hilfsakte), care intervin atunci când creaţia devine şovăi- 

toare î. Ce-i dă însă dreptul lui Volkelt să distingă între 
acte creatoare propriu zise și unele care sunt numai aju- 
tătoare? De sigur, nimic altceva decât vechea prejude- 
cată iraţionalistă, care nu putea recunoaște intervenţiei 
rațiunii decât un rol secundar și periferic. Această pre- 
judecată trebue însă întrecută. Creaţia artistică este un 
proces complex și înlăuntrul lui analiza neprevenită tre- 
bue să distingă deopotrivă acte ale spontaneităţii iraţio- 
nale și acte ale mediaţiunii raţionale. Numai dosajul ace- 
stor două feluri de acte este deosebit, după tipul căruia 


artistul îi aparţine. Dar cu aceasta ne apropiem de o nouă 
problemă. E 


3. TIPURI DE CREAȚIE ȘI TIPURI DE CREATORI 


Analiza procesului creaţiei a scos de mai multe ori la 
iveală diferențieri individuale în felul lui de a decurge. 
Am întâmpinat astfel cazuri de creaţie în care faza prepa- 
raţiei coincide cu întreaga experiență trecută a artistului 
şi altele în care realizarea operei este: precedată de o pre- 
paraţie anume condusă în vederea ei. Sunt opere care se 
înalță spontan din tot ce artistul a trăit, a văzut, a simţit 
și a gândit și altele care, deși nu se dispensează de această 
contribuţie difuză a experienţei, folosesc și unele lucrări 
pregătitoare, deopotrivă cu ale savantului care strânge 
documente, le compară și le clasifică. Cu cel dintâiu din 
aceste feluri ale pregătirii se leagă tipul creaţiei inspirate, 
cu cel de-al douilea creaţia laborioasă, aceea în care lucră- 
rile execuţiei sunt predominante. Sunt opere care se rea- 
lizează aproape în întregime sub dicteul inconştientului, 
şi fie că totalitatea lor se întocmeşte prin desvoltarea 
unitară a unui germene inițial, fie prin devieri sau trans- 
formări succesive, ele sunt produsul unei elaborări ira- 
ţionale. Artistul primește un dar, mai mult decât cuce- 
reste un bun sau câștigă o luptă. Sunt însă opere obținute 
în cea mai mare parte a lor prin numeroase acte delibe- 
rative, printr'o intervenţie mai activă a funcţiunilor ra- 
Gun, Creaţia iraţională şi raţională sau mai bine spus: 
preponderant iraţională şi preponderant raţională, sunt 

cele două tipuri pe care le poate stabili cercetarea în ana- 
liza procesului creaţiei. 

Tot astfel, dacă luăm seama la felul în care una sau 
alta din însușirile structurii artistice determină comple- 
xiunea acesteia, putem obține mai multe tipuri de crea- 
tori. Există de pildă artişti dominați de funcțiunile intui- 
tivității; remarcabili prin darul de a reține și reproduce 
trăsături sensibile din realitate, mai mult decât de a ob- 
ține combinații noui ale fantasiei. «Vos illuminations? 
Mais simplement en me frottant les yeux, jen fais de bien 
plus belles» se întreabă și exclamă Jules Renard 1 Ex- 
clamație dintre cele mai caracteristice. Arta lui este fă- 
cută din însumarea unor trăsături sensoriale ascuțite, dintr’o 
seamă de instantanee foarte originale prin punctul lor 
de vedere. Puterea lui de observație este în tot cazul su- 
perioară facultății de a compune și inventa. Materialul 
procurat de percepţia sensibilă este atât de covârșitor în 
cazul lui Jules Renard, încât artistul din el nu l-a putut 
domina niciodată. Cine cetește jurnalul lui intim, găsește 
substanța a zeci de volume, pe care acest scriitor nu le-a 
putut compune, tocmai din pricina înzestrării sale mai 
slabe în sarcina de a grupa miile de trăsături răsleţe care 
se arătau ochiului său de incomparabil observator. Astfel 
de afirmaţii se pot face şi despre unii artiști plastici, ca 
Toulouse-Lautrec sau Constantin Guys, a cărui inspiraţie 
Baudelaire o compara cu « bucuria cu care copilul absoarbe 
forma și coloarea »2. Toţi acești artiști observă mai bine 
decât inventă și compun, iar capodoperile lor pot fi cu 
mai multă ușurință găsite printre schiţele lor, printre impre- 
siile și notaţiile lor fugitive. 

Dar pentru a înţelege mai bine tipul artistului intuitiv, 
este poate necesar a-l compara cu acel al artistului fan- 
„tastic sau vizionar. Acesta nu se mai simte dependent de 

realitate. Artistul intuitiv nu pierde niciodată din vedere 
cât de mult datorește realităţii exterioare. Tipul artistului 
care i se opune se simte înclinat să subevalueze impor- 
tanţa 4 modelelor » exterioare, în avantajul spontaneităţii 
fantasiei şi viziunii sale interne. Teoria acestui tip artistic 
a exprimat-o odată Novalis în termenii cei mai clari. « După 
cum pictorul, scrie Novalis, priveşte obiectele vizibile cu 
alți ochi decât omul comun, tot astfel poetul trăiește eve- 
nimentele lumii exterioare și interioare în ali chip decât 
omul obișnuit. Nicăieri însă mai mult decât în muzică, nu 
este mai izbitor faptul că spiritul este acela care poetizează 
lucrurile şi transformările materiei și că frumosul, adică 
obiectul artei, nu ne este dat și nu se găsește gata făcut în 
fenomene. Toate tonurile pe care Je produce natura sunt 
brute și lipsite de spirit. Numai sufletului muzical îi apar 
melodice și semnificative vuetele codrului, șuerul vântului, 
cântecul privighetorii și murmurul izvorului. Muzicantul 
extrage din sine esenţa artei sale și nici cea mai ușoară 
bănuială că ar imita nu poate să-l atingă. E drept că pic- 
torului i se pare că natura vizibilă îi prepară drumul și că 
ar fi pentru el un model inaccesibil. De fapt însă arta 
pictorului este tot atât de independentă, ea răsare tot 
atât de a priori ca și arta muzicantului. Numai că, faţă 
de aceasta, pictorul se serveşte de un limbaj de semne 
infinit mai greu. Pictorul zugrăvește de fapt cu ochiul 
său. Arta sa este arta de a privi ordonat și frumos. Vederea 
este pentru el o activitate prin excelenţă plăsmuitoare... » 3. 
Această clasă de artişti, din care fac parte un Tintoretto, 
un Rembrandt, un Piranese, etc., a descris-o odată H. 
Focillon. Vizionarii, scrie acesta, «pun în evidență ceea”ce 
este mai îndrăzneţ şi mai liber în genialitatea creatoare, 
o putere de devinaţie concentrată asupra domeniilor celor 
mai misterioase ale reveriei umane, precum și efectele 

unei optice speciale care alterează profund lumina, pro- 
porţiile şi chiar densitatea lumii sensibile. Cineva i-ar 


putea crede că se simt stânjeniţi în limitele spaţiului şi 


ale timpului. Interpretează mai mult decât imită și transfi- 
gurează mai mult decât interpretează » 4. « Rezonanţa » lor 
«psihică » este cu mult mai mare decât în cazul artiștilor 


intuitivi. Din aceste adâncimi urcă peste aspectele cele: 
mai familiare, în pânzele lui Rembrandt, ceva asemănător 


cu «reflexul unei lumi necunoscute ». lar desenele unui 
Daumier, un alt mare artist vizionar, ştiu să 4 degajeze 
din fiinţa socială, rotunjită de atâtea atingeri, un fel de 
bestie imuabilă și sublimă ». Din categoria artiștilor fan- 
tastici sau vizionari, caracterizați prin acest exces al fan- 
_tasiei şi prin incontestabila ei preponderanţă asupra in- 
tuitivităţii, fac parte scriitori ca Gerard de Nerval, Vil- 
liers de Plsle Adam, Gustav Meyrink sau Jean Paul 
Richter, care rezuma estetica întregii clase, afirmând că 
miraculosul este în sine poetic: « Alles wahre Wunderbare 
ist für sich poetisch » 5. 

Preponderanţa funcţiunilor expresive determină un ali 


tip artistic. Interesul acestuia nu se îndreaptă nici către 


realitatea exterioară, nici către lumea de viziuni ale fan- 
tasiei sale, ci către plăsmuirea artistică. Acţiunea de a 
grupa, de a ordona, de a compune predomină în operele 
lor intuiţiile lumii sensibile și revelaţiile fantasiei. Mate- 
rialitatea operei, procurată de intuitivitate sau imagi- 
nație, îi apare artistului plasticizator tot atât de puţin 
importantă, încât vorbind în numele acestuia, deși el 
însuși aparţinea unei alte clase, Schiller a putut defini 
arta ca o «nimicire a materiei prin formă » ê. i 
Opera este pentru artistul aparținând acestui tip un 
miracol de combinaţii, de potriviri delicate și savante între 
nenumărate elemente răsleţe. In acest înţeles și-a intitulat 


TIPURI DE CREAȚIE ȘI TIPURI DE CREATORI 363 


Tudor Arghezi volumul său: «Cuvinte potrivite», expri- 
mând de altfel numai o latură a naturii sale complexe. 
Artistului plăsmuitor îi place să lupte cu constrângerile 
şi rezistenţele. Creaţia este pentru el o victorie astpra 
materiei. Ne-o spune Théophile Gautier, un artist de in- 
contestabil tip plasticizator, când se adresează poeţilor cu 
recomandaţia: « Sculpie, lime, cisele ; — Que ton rêve flot- 
tant — Se scelle — Dans le bloc résistant» (L'art). Sferei 
àcestui tip D aparțin poeţii formelor fixe și ai motivelor 
obiective, pictorii și sculptorii stilizatori. Pe când lucrarea 
artistului vizionar este adânc pătrunsă de vieaţa intimă 
a sentimentului, aceea a plasticizatorului vrea să fie rece, 
impasibilă, impersonală. Nimic din vibraţiile conștiinței 
subiective nu trebue să transpară în forma obiectivă a 
operei. « Artistul, scrie Flaubert, trebue să facă astfel încât 
posteritatea să creadă că n'a trăit. Cu cât îmi reprezint 
mai puţin pe artist cu atât mi se pare mai mare. Nu-mi 
pot nimic figura despre persoana lui Homer sau Rabelais 
şi când mă gândesc la Michelangelo văd numai din spate 
un bătrân cu o statură colosală sculptând noaptea la 
lumina faclelor ». La ce bun deci revelaţiile înflăcărate, 
dar foarte deseori trădătoare, ale inspiraţiei? Munca rece, 
exactă și raţională a execuţiei este de preferat. Ne-o spune 
de asemeni Flaubert: a Trebue să scriem mai rece. Să nu 
ne încredem în acea înflăcărare care se numeşte inspiraţie 
şi în care adeseori intră mai multă emoție nervoasă decât 
forță musculară. In clipa aceasta, de pildă, mă simt foarte 


„dispus, fruntea îmi arde, frazele îmi vin cu ușurință, încât 


deşi de două ceasuri vreau să-ţi scriu, lucrul mă recâștigă 
necontenit. In locul unei idei, găsesc zece și acolo unde 
ar fi de ajuns expunerea cea mai simplă, îmi apare o com- 
paraţie. Sunt sigur că ași putea merge aşa, până mâine 
la prânz, fără nicio oboseală. Cunosc însă aceste baluri 

mascate ale imaginaţiei, din care revii cu moartea în su- 
flet, istovit, plictisit, fără să fi văzut decât lucruri false 
și fără să fi debitat decât prostii. Totul trebue să decurgă 
rece și așezat » 7. 

Intre tipurile de creatori și tipurile de creaţie există 
astfel unele afinități. Intuitivii și vizionarii datoresc mai 
mult inspiraţiei ` plasticizatorii mai mult execuţiei. Pentru 
unii procesul creaţiei este pătruns de mai multe elemente 
iraționale ; celălalt face să intervină mai intens funcțiunile 
rațiunii. Dar aceste conexiuni n'au în ele nimic necesar. 
Sunt și cazuri care le infirmă. Astfel, Ed. Poe, poet vizionar 
prin excelenţă, folosea procedeele raţionale ale creaţiei. 
lar fantasticul Jean-Paul trece, în Estetica sa, prin însu- 
șirile caracteristice ale genialităţii, chibzuinţa, die Beson- 
nenheit 5. Tipurile nu reprezintă de altfel niciodată unităţi 
închise. Ele sunt mai de grabă cazuri limită, între care 
pot exista nenumărate forme intermediare. 


4. ETERONOMIA CREAȚIEI ARTISTICE 
A) MOTIVELE ETERONOMICE ALE CREAȚIEI 


Analiza structurii artistice şi a etapelor pe care le stră- 
bate procesul creaţiei nu oferă niciun răspuns întrebării: 
de ce creează artistul? Știind ce forţe sufletești interesează 
creaţia și ce acte succesive o alcătuesc, nu ştim încă ce 
motive o pun în mișcare. De sigur, artistul creează, în pri- 
mul rând pentrucă este artist. Orice structură sufletească 
este o fatalitate. Ea tinde să se realizeze cu aceeași necesitate 
cu care un corp greu în cădere tinde către centrul pămân- 
tului. După cum nu este artist cine vrea, tot astfel nu poate 
să nu De artist cine are înzestrarea corespunzătoare. Fără 
îndoială, complexitatea raporturilor sociale care compun 
soarta externă a unui om poate opri sau devia desfășurarea 
naturală a darului său artistic., Piatra desprinsă din vârful 
muntelui poate D și ea oprită de rădăcinile de pe coastă. 
Dacă însă nu putem spune câte talente au fost împiedicate 
să se realizeze, putem recunoaşte totuși atâtea vocaţii care 
au izbutit să se afirme chiar în ciuda împrejurărilor ne- 
prielnice. Cazul dotaţiilor artistice care şi-au spus târziu 
cuvântul, siluind condiţiile nefavorabile este prea cunoscut, 
peniru a mai fi nevoie să insistăm. Structura este o organi- 
zare finalistă a stărilor și actelor sufletești. Funcționarea 
ei este determinată de scopuri imanente. Numai sufletele 

amorfe, nestructurate își află determinările drumului lor de 
vieaţă în împrejurări externe și întâmplătoare. Sufletele 
puternice prin structura lor organică găsesc aceste deter- 
minări în ele însele şi le înregistrează cu sentimentul unei 
- necesităţi ineluctibile. « Nu trăiesc decât pentru a scrie, 
notează odată K. Mansfield. Lumea adorabilă... stă în 
faţa mea: mă scald în valurile ei și mă răcoresc. Sunt însă 
urmărită în același timp de sentimentul unei datorii pe care 
trebue so împlinesc, ca și cum cineva mi-ar fi dat o însăr- 
cinare pe care sunt obligată so duc la capăt». Alături 
însă de acest motiv, rezultat din organizarea finalistă a 
sufletului artistic, există și motive de un caracter deo- 
sebit. care îl sprijină pe căile realizării sale. Motivul pro- 
priu zis estetic se împletește tot timpul cu motive extra- 
estetice și din această unire îşi extrage o carieră artistică 
toată forţa şi eficacitatea ei. Care sunt deci motivele eiero-; 
nomice ale creaţiei? 

"Unul dintre aceste motive, vrednic de a fi amintit mai 
întâi, este nevoia artistului de a se elibera de sentimente 
care îl apasă sau îl urmăresc şi a căror canalizare în direcția, 


împrejurărilor practice ale vieţii este, pentru o pricină 


oarecare, imposibilă. Ceea ce a mărturisit Goethe despre 
sine, în legătură cu compunerea romanului « Suferințele. 
tânărului Werther », se potrivește de sigur multor artişti: 
a Mam izbăvit prin această compoziţie, scrie Goethe, din- 
tun element furtunos, în care mă rătăcisem prin vină pro- 
prie şi străină, printr'un fel de vieaţă întâmplător și ales, 
prin premeditare și grabă, prin încăpățânare și neglijenţă... 
Indată m'am simţit ca după o spovedanie generală, vesel, 


liber şi îndreptăţit la o nouă vieaţă » 2. Creaţia artistică este, 


în adevăr, unul din cele mai ingenioase mecanisme, născo- 
cite de instinctul de conservare al omului, pentru a se elibera 
de o apăsare care poate deveni primejdioasă sănătăţii și 

echilibrului său moral. Cine se pricepe să transforme sufe- 
rința sa în cântec sau imagine și să deplaseze astfel accentul 
subiectiv dela trăire către reprezentarea ei, scade în același 
timp și face tolerabilă intensitatea celei dintâi. Mecanismul 
eliberator al creaţiei este folosit întrun chip instinctiv de 
oamenii cei mai simpli. Cine a auzit, de pildă, jalea văduvei 
din popor, la înmormântarea soţului ei, luând forma arti- 
stică a bocetului, a putut constata într'o ocazie precisă şi 
concretă, mecanismul derivativ și valoarea eliberatoare a 
expresiei artistice. Evident, nu totdeauna motivul eliberării 
prin creaţie joacă același rol, pentrucă nu totdeauna artistul 
se găsește în același rapori subiectiv cu opera sa. Există 
opere prin care artistul se exprimă pe sine și altele întoc- 
mite numai pentru exerciţiul și încercarea facultăţilor sale, 


"a fantasiei și puterii lui expresive 3. In « Werther » simţim 


pe omul Goethe, în « Salammbô » pe artistul Flaubert. Numai 
în primul caz impulsul eliberator a lucrat ca un motiv 
eficace ; în cel de al doilea, motivul eteronomic trebue căutat 
aiurea. 

Dacă eliberarea corectează un exces, întregirea prin artă 
împlinește o lipsă. Mecanismul creaţiei poate fi pus în 
mișcare nu numai de un prea-plin al sentimentului care își 
caută o canalizare şi o deviare, dar și de sentimentul unei 
insuficiențe. Apăsător poate D nu numai excesul sentimen- 
tului, dar și sărăcia lui. Există o foame pasională, din 
categoria nevoilor funcţionale, care își găsește satisfacția 
în creaţia artistică. Vieaţa practică temperează unele senti- 
mente, atenuează unele reacţii. In lumea fantasiei sale, 
artistul trăiește sentimente mai puternice și rare, pe care 
vieaţa i le refuză. de obiceiu. Acolo găsește el corectarea 
lipsurilor din vieaţă. Scriind romanul a Werther», Goethe 
a încercat și a izbutit să se elibereze de consecinţele pasio- 
nale ale unei iubiri nefericite. Compunând însă poemul 

a Hyperion » şi evocând figura ideală a Diotimei, Hölderlin 
a dat satisfacţie unei aspirații pe care vieaţa nu i-o împlinise 
niciodată. Existenţa practică simplifică apoi individuali- 
tatea noastră, impunându-i un anumit rol și mărginind-o 
la anumite funcțiuni. Fiecare din noi este mai puţin decât 
ar putea fi. Fiinţa care se realizează sufocă, în cadrul fie- 
cărei individualităţi, alte câteva fiinţe care sar fi putut 
realiza. Creaţia artistică le scoate pe acestea din domeniul 
vag al psihicului, dându-le iluzia unei existențe concrete. 
Mai cu seamă în cazul creaţiei dramatice și epice, artistul 
se realizează în posibilităţile sale multiple. Plăsmuirea carac- 
terelor tragice sau epice este adeseori pentru poet împlinirea 
unui destin rămas nerealizat. În sfârșit, existenţa practică 
sărăceşte nu numai individualitatea, dar și mediul nostru. 
Mai ales civilizaţia urbană și mecanică a ultimului secol a 
lipsit înconjurimea noastră de mai multe din elementele de 
pitoresc ale altor vremuri și altor moravuri. Orientalismul 
scriitorilor romantici şi exotismul unora dintre contempo- 
rani a oferit totdeauna replica acelei nevoi de coloare, de 
naivitate sau rafinament pe care împrejurările curente n'au 
ocazia so satisfacă. 

Dar creaţia artistică n'are numai rolul de a elibera sau 
întregi pe artist; dar uneori și pe acela de a-l afirma. lar 
prima formă a afirmării de sine este mărturisirea şi cunoa- 
șterea de sine. Nu se mărturisește, nu se învestighează și 
nu se descrie cine socotește că personalitatea sa n'are o 
valoare vrednică a fi afirmată. Se știe însă ce loc ocupă 
mărturisirea în artă. Intr'un mare număr al operelor de 
_ artă, intenţia cea mai adâncă a artistului, deși uneori poate 
rămânea învăluită, este să se înfăţișeze pe sine și odată cu 


aceasta să se afirme. Nu numai în poezia lirică, dar în cea 


epică şi dramatică, apoi în muzică sau în plastică, artistul 
are adesori aerul că ne spune: iată cine sunt și iată care este 

valoarea personalităţii mele! A doua formă a afirmării de 
sme prin artă stă în intenţia creatorului de a câștiga o 
influenţă asupra publicului său. Puţine sunt operele de 
importanță care nu valorifică un punct de vedere asupra 
lumii, care într'o intenţie a lor mai tăinuită nu militează 
pentru o anumită atitudine. Nu există artist care să nu 
dorească a-și imprima pecetea spiritului în mentalitatea 
celor cari se apropie de opera sa. În lipsa acestei intenții, 
opera sărăcește în semnificaţia ei și își limitează în mare 
măsură ecoul. Uneori voinţa de putere a artistului are un 
sens exclusiv estetic. Ceea ce el dorește este să câștige 
aderenţi pentru un criteriu personal de valorificare estetică. 
Căci dacă sunt artiști cari cedează gustului public și orien- 
tărilor obşteşti, sunt alţii cari urmăresc să înmlădieze acest 
gust și aceste orientări, răspândind noui poziţii estetice și 
creând un public nou. Este ceea ce a pus bine în lumină 
Nietzsche, unul din puţinii gânditori care a observat rolul 
afirmației de sine ca motiv al creaţiei artistice. « Artiştii 
greci, poeţii tragici de pildă, compuneau pentru a învinge. 
Intreaga lor artă nu poate fi închipuită fără întrecere. Buna 
Eris a lui Hesiod, ambiția, dădea aripi geniului lor. Dar 
această ambiţie voia înainte de toate ca opera să aibă ex- 
celenţa cea mai înaltă în proprii ochi ai făuritorilor ei, așa 
cum aceștia înțelegeau excelența, fără consideraţie pentru 
gustul dominant și opinia generală despre ceea ce este 
excelent în artă. In felul acesta Eschile şi Euripide rămaseră 
multă vreme fără niciun succes, până ce își formară jude- 
cători cari să-i aprecieze după regulile pe care ei înșiși 
le stabiliseră a? In aceeași împrejurare Nietzsche vor- 
beste și de vanitatea sau orgoliul artiștilor, ca expresie a 
dorinţei de a se afirma şi cu preocuparea de a câștiga 
sufragiul obştesc sau cu disprețul acestui sufragiu. Vanitatea 
și orgoliul sunt, în adevăr, motive probabile ale creaţiei 

artistice. Opera de artă fiind produsul unei individualităţi, 
este firesc ca aceasta să se reprezinte pe sine în raport cu 
propriile sale năzuinţi sau cu felul ei de a se răsfrânge în 
opinia semenilor săi. Poate că multe lucrări de artă ar fi 
rămas neîmplinite, dacă insul care le-a produs n'ar fi râvnit 
aplauzele publice sau cununa împletită în singurătate, pe 
care artistul şi-o așează singur pe frunte. 


B) ARTISTUL ȘI VIEAŢA 


Am arătat în primul volum al acestei scrieri că opera de 
artă, considerată din singurul punct de vedere estetic, este 
o plăsmuire izolată din vieaţă, un întreg sustras înlănţuirilor 
cauzale dintre fenomene şi a cărui finalitate se găsește în 
ea însăşi. Urmează de aci că producătorul operei de artă, 
adică artistul, este natural să se resimtă în unele momente 
ale existenţei sale într'o situaţie specifică de depărtare de 
vieaţă, ale cărei nuanţe trebue să le notăm, înainte de a în- 
cheia consideraţiile noastre cu privire la structura creato- 
rului și la creaţia artistică. In adevăr, dacă este exact că 
plăsmuirea artistică își trage atâtea din elementele ei din 
vieaţă, din evenimentele externe şi interne ale artistului, nu 
este mai puţin sigur că acesta din urmă trebue la un mo- 
ment dat să părăsească punctul de vedere al vieţii, pentru 
a ocupa pe acela al creaţiei. lar vieaţa se găseşte într'o opo- 
ziţie categorică cu creaţia, resimţită ca înstrăinare faţă 
de vieaţă, ca adversitate sau dor de vieaţă. Chiar înainte 
ca insul să devie artist și, ca o stare pur dispoziţională, 
viitorul artist poate înregistra sentimentul particular al 
acestei distanţe. Un artist ca André Gide l-a cunoscut încă 
din acea clipă patetică a copilăriei, când deodată, fără 
vreun motiv exterior aparent, sufletul său a gemut sub 
povara unei dureroase solitudini morale. N'avea decât 

unsprezece ani, istoriseşte Gide, când, înapoindu-se dela 
şcoală, simți deodată o furtună de sentimente necunoscute 
până atunci. « Ce se întâmplase? Nimic, poate... De ce am 
simțit atunci că mă descompun și, căzând în braţele mamei 
mele, sguduit de plâns, convulsiv, de ce am simțit din nou 
acea neliniște inexprimabilă, pe care o mai încercasem la 
moartea vărului meu? Sar fi spus că deodată s'a deschis 
zăgazurile nu știu cărei necunoscute mări interioare, al 
cărei val se afunda enorm în inima mea. Eram mai mult 
înspăimântat, decât trist. Cum ași fi putut însă explica 
toate acestea mamei mele, care nu distingea, printre sus- 
pinele mele, decât aceste confuze cuvinte, repetate cu 
desnădejde: Nu sunt la fel cu ceilalți! Nu sunt ca ceilalți ! » 1. 
Această exagerată și turburătoare conștiință a individuali- 
tăţii trezite nu putea fi câștigată decât din situaţia unei 
mari depărtări de vieaţă.: Numai sentimentul opoziției faţă 
de lume poate exaspera conștiința individualităţii. 

In epoca formaţiei sale, artistul poate să primească de 
altfel nu numai revelaţia propriei sale individualităţi ete- 
rogene, dar să trăiască în mod permanent într'o lume atât 
de subiectivă, încât stabilirea contactului cu lumea exte- 
rioară să întâmpine dificultăţile cele mai mari. « Dependenţa 
mea de vis și viziunea, povestește odată romancierul german 
Jacob Wassermann, era absolut naivă. Pot vorbi în adevăr 
despre viziuni, întru cât stări niciodată trăite mai înainte, 
lucruri și figuri nepercepute altădată mi se arătau într'un 
mod concret. Am trăit între zece şi douăzeci de ani într'o 
permanentă beţie şi într'o depărtare de lume care nu lăsau 
celor cari mă însoțeau sau se găseau împreună cu mine 
decât un înveliș insensibil. Mi s'a spus mai târziu că trebuia 
să mi se strige la ureche, pentru a mă desmetici. Aveam 
accese de extaz, de sălbatecă şi tăcută pierdere de sine și 
separaţia mea de lume era îndeobște atât de puternică și 

dârză, încât toate legăturile se rupeau, rămânând frânt în 


două și fără ştiinţă de ce mi se întâmpla. Trăiam în ambele 
sfere cu o încordată atenţie, căci atenţia este în genere 
trăsătura fundamentală a fiinţei mele, dar între ele nu era 
nicio punte. Într'una puteam fi cu totul calm, în cealaltă 
cu desăvârșire exaltat, fără ca între cele două stări să existe 
vreo comunicare, vreo solie. Toate acestea mă mențineau 
Intro tensiune neobișnuită, chinuitoare pentru mine și ne- 
înțeleasă pentru ceilalți. Uimire și desnădejde erau emoţiile 
care mă stăpâneau în deosebi: uimire de cele văzute, con- 
template, simţite și desnădejde că nu le puteam împărtăși 
nimănui. Alcătuirea mea era astfel întocmită încât știam 
că ceva neobișnuit și minunat se întâmpla în mine și cu 
mine, dar despre acestea nu mă simţeam în stare să dau 
socoteală cuiva. Eram oarecum ca Moise, descins de pe 
Muntele Sinai, dar care a uitat cele privite acolo și cele 
auzite dela Dumnezeu 3 7. Sentimentul depărtării de vieaţă, 
elementul schizoid care intră ca o însemnată parte compo- 
nentă în unele înzestrări artistice, nu putea fi exprimat 
“mai limpede şi mai frumos. l 

Dar dacă semnele acestei îndepărtări de vieatä pot fi 
recunoscute la viitorul artist, încă din anii copilăriei și ai 
adolescenței, maturitatea lui o adânceşte mai mult. «Am 
ajuns, scrie Flaubert, să privesc lumea ca un spectacol 
demn de râs. Ce este lumea pentru mine? Nu mă voiu mai 
interesa de ea și mă voiu lăsa în voia inimii şi a imaginației ; 
iar dacă sgomote prea mari vor pătrunde până la mine, 
mă voiu întoarce ca Phocion altădată, pentru a întreba: 
ce este croncănitul ăsta de ciori? » 3. Iar Jules de Goncourt: 
« Intre lumea burgheză și noi există o prăpastie. Cugetării 
noastre, trăind deasupra lucrurilor burgheze, îi este greu să 
descindă la nivelul vieţii obişnuite. Da, facem parte din 
“această lume: vorbim limba ei şi îi puriăm mănușile şi 

ghetele lustruite. Și totuși suntem rătăciţi în mijlocul ei şi 
ne simţim rău ) 4. Artistul nu trăiește vieaţa ; el și-o -repre- 
zintă și o analizează. Indepărtarea lui de vieaţă o resimte 
artistul cu durerea de a se vedea exclus dela suferinţele ei 
reale, dar și dela bucuriile ei. Este ceea ce rezultă dintro 
celebră pagină: de confesiuni a lui Guy de Maupassant: 
« Niciun sentiment simplu nu mai există în sufletul scriito- 
rului. Tot ce vede, bucuriile, plăcerile, suferinţele și desnă- 
dejdiile sale devin îndată subiecte de observaţie. Analizează 
fără voia lui și fără să termine vreodată, inimile, chipurile, 
gesturile, intonaţiile. Indată ce a văzut ceva și orice ar fi 
văzut, întrebarea despre cauza tuturor acestora i se impune 
numaidecât. N'are un elan, un strigăt, o îmbrăţișare care 
să fie sincere, niciuna din acele acţiuni spontane care sunt 
executate cu necesitate, fără a reflecta, fără a înţelege, 
fără a-și da seama. Dacă încearcă o suferinţă, o notează și 
o clasează în memorie. Inapoindu-se dela cimitir, unde a 
lăsat pe acela sau pe aceea pe care o iubea mai mult în 
lume, își spune: a Ce lucruri bizare am resimţit ; era ca o 
beţie dureroasă, etc.... ». E ca și cum ar avea două suflete, 
unul care notează, explică şi comentează fiecare sensaţie a 
vecinului său, sufletul natural, comun tuturor. Trăieşte 
astfel condamnat a fi, în orice împrejurare, un reflex al 
său și al altora ...5 Dar această însirăinare de vieaţa 
adevărată umple inima artistului, fie cu dor de vieaţa de 
care se simte respins, fie cu adversitate față de vieaţa pe 
care o cunoaște ca o expresie opusă artei sale. 

Dorul, nostalgia pentru formele naive ale vieţii răsună 
și din paginele de confesiune ale lui Maupassant, în « Sur 
Peau ». Dar poate nimeni nu a redat-o cu un farmec mai 
contagios ca Thomas Mann în nuvela sa, « Tonio Kröger ». 
lată, în adevăr, pe Tonio Kröger, eroul povestirii, privind 
de după perdea pe Hans a Ingeborg, prietenii copilăriei lui, 

înlănțuiți în dans. Inima lor sa închis totdeauna elanului 
neliniştit al aceluia care îi căuta cu dorul fiinţei: proble- 
matice, care este artistul, pentru tot ce este simplu, naiv 
şi fericit. Abia acum înţelege Tonio Kröger motivul mai 
adânc al vechilor lui desamăgiri în dragoste și inima lui 
sângerează ca sub un destin implacabil. « Stau între două 
lumi, se mărturiseşte cu jale Tonio Kröger, în niciunul nu 
mă simt acasă şi mi-e greu. Voi artiștilor, mă numiţi bur- 
ghez și burghezii sunt înclinați să mă aresteze... nu știu 
ce mă doare mai mult. Burghezii sunt proşti; dar voi, 
închinătorilor ai frumuseţii, care mă socotiți flegmatic și 
lipsit de fervoare, ar trebui să vă gândiţi că există un mod 
artistic de a fi, atât de originar și predestinat, încât nicio 
nostalgie nu-i apare mai dulce şi mai demnă de a fi resimţită 
decât aceea către bucuriile obișnuitului (die Wonnen der 
Gewöhnlichkeit) »6. Nu totdeauna însă artistul emană, din 
tabăra opoziției lui, aceleaşi efluvii de simpatie, de bună- 
voință, de înțelegere pentru vieața comună. Există artiști 
cantonaţi într'o poziție estetică intransigentă, de unde nu 
iradiază decât dispreț şi negaţiune pentru vieaţa exemplaru- 
lui uman obișnuit. a Umanitatea ne urășie, scrie odată 
Flaubert, la rândul nostru noi nu o slujim și o urîm, ca una 
bare ne răneşte. Să ne iubim deci în artă, așa cum misticii 
se iubesc în Dumnezeu şi totul să pălească în faţa acestei 
iubiri ». Iar în altă parte, printre multele declaraţii în același 
sens: « Nu stimez adânc și cu adevărat decât doi oameni, 
pe Rabelais și Byron, singurii cari au scris cu intenţia de a 
dăuna genului omenesc şi de a-i râde în faţă. Ce poziţie 
imensă accea a omului astfel așezat în fața lumii! » 7. Vieaţa 
artistului este dominată de legea estetică, aceea a omului 
comun de legea morală. Nu este deci de mirare imoralismul 
unora dintre artişti, intenţia lor. deliberată de a nesocoti 
xalorile etice. Așa își propune, printre alţii, un Pierre Lous 

într'o interesantă pagină din tinereţe: a Ascetismul este, 
după părerea mea, inutil și copilăresc. El reține Sufletul 
în câmpul de luptă al unui războiu uman, când acest suflet 
este însetat de avânturi subite către cuceriri eterice... 
Căci virginitatea sufletului meu, Doamne Dumnezeule, ni- 
meni nu o va avea. Sufletul meu nu va iubi pe nimeni. 
Sunt sfinxul hermafrodit care creează în afară de sine și 
numai pentru el o Chimeră. Aspir către Ideal, şi Idealul 
izbucnește din gândurile mele... Nu-mi recunosc alte do- 
rinţe decât acelea care au drept scop o plăcere estetică. Pen- 
trucă nu vrea să am conștiință de corpul meu, sufletul mi 
se îndreaptă cu libertate către o ţintă inflexibilă: Idealul 
Frumuseţii » 8. Poate singurul artist, după știința noastră, 
care a izbutit să aplaneze conflictul dintre etic și estetic şi să 
arunce o punte între vieaţa comună și cea artistică, este 
Thoman Mann, înălțat odată cu aceasta la rangul uneia din 
cele mai înalte conștiințe ale vremii noastre. Flaubert, ne 
spune Mann, în una din paginele cele mai adânci ale operei 
sale, crea în marginea vieţii. Creaţia, desfăşurată de el într'o 
atmosferă de entusiasm artistic puţin obișnuit, era un act 
de opoziţie faţă de vieaţă şi faţă de formele ei burgheze. 
Th. Mann ne arată însă cum a câștigat treptat conștiința 
că arta este pentru el nu tăgăduire a vieţii, ci un conţinut 
de vieaţă și împlinirea unei datorii, deopotrivă cu aceea pe 
care orice burghez, bine înrădăcinat în tradiţiile condiției 
lui, o împlinește cu o desăvârșită scrupulozitate. a Nu desă- 
vârșirea obiectivă este ţinta creaţiei pentru mine, observă 
Mann, ci conștiința subiectivă că în niciun caz nu puteam 
face mai bine » 8. Creaţia artistică dobândește astfel pentru 
Thomas Mann o direcţie și un conţinut moral. Importanţa 
poziţiei lui Mann nu poate fi îndeajuns subliniată. Am în- 
tâmpinat mai sus exemplul unui negativism etic din per- 
spectiva estetică. Cazul contrar nu este nici el inedit. Un 

artist de talia lui Tolstoi a, ajuns, către sfârșitul carierii 
sale, la un negativism estetic'din perspectiva etică. Printre 
spiritele reprezentative ale artei contemporane, nu cunoa- 
ștem pe altcineva care, mai bine ca Thomas Mann, să fi sal- 
vat ambele puncte de vedere, recunoscând în creaţia arti- 
stică o ţintă posibilă a datoriei și înlănţuind-o cu celelalte 
manifestări ale muncii şi ale elanului omenesc către instau- 
rarea unei ordine morale în lume. Este o contribuţie care 
trebuia amintită la sfârșitul acestor consideraţii consacrate 
raportului atât de variat în care poate sta artistul cu vieata, 

PARTEA V 


“RECEPTAREA OPEREI DE ARTĂ 


1. CONSIDERAȚII PRELIMINARE 


După ce a lăsat în urmă studiul operei de artă, al crea- 
torului şi al creaţiei, expunerea noastră trebue să se oprească 
acum în faţa problemelor pe care le pune receptarea operei. 
Vom căuta să evidenţiăm feluritele straturi de acte și 
stări, afective și intelectuale, care însoțesc pătrunderea 
operei de artă în conștiință. Din capul locului ne apare 
deci limpede că «emoția estetică », singura despre care 
sistemele mai vechi de estetică vorbeau în această împre- 
jurare, nu este o expresie care istoveşte realitatea mult 
mai complexă de care trebue să ne ocupăm. Pentru buna 
orientare a cercetării, câteva consideraţii preliminare sunt 
necesare. 

Imprejurarea că s'a vorbit de o emoție estetică, adică 
de o stare afectivă provocată de spectacolul frumuseţii 
şi mai cu seamă de întruparea ei în artă, provine din anu- 
mite împrejurări istorice, pe care este bine a le reaminti. 
Credinţa că frumuseţea naturii și artei pot determina 
o emoție, adică o stare afectivă intensă și scurtă, are la 
temelia ei o anumită reprezentare metafizică și episte- 
mologică despre natura acestor fenomene, curente de-a- 
lungul întregului misticism estetic. Incă dela Platon, fru- 
museţea a devenit obiectul unul cult mistic. Puterea ei 
de a ne deschide adâncul lucrurilor, substratul metafizic 
al lumii și de a ne ferici pe măsura acestei revelații peste 

fire a fost cu multă forță descrisă de Platon în dialogul 
« Phaidros » și de atunci în numeroase alte ocazii, înmul- 
Die în veacul din urmă și în cadrul idealismului post-kan- 
tian. Din toată această desvoltare istorică noţiunea trăirii 
estetice s'a asociat cu două atribute: instantaneitatea şi 
intensitatea. Filosofii idealiști au arătat fără îndoială că 
substratul metafizic al lumii poate fi atins și pe altă cale 
decât aceea intuitivă a artei și anume pe calea mediativă 
și mai lungă a speculaţiei teoretice. Conţinutul intuitiv 
al artei revine deci în rezultatele laborioase ale filosofiei, 
dar actul luării lui în stăpânire își pierde în această tre- 
cere caracterul momentan şi entusiast. Instantaneitatea și 
intensitatea rămân deci atributele indelebile ale trăirii 
intime provocate de contactul frumuseţii. 

Când, spre sfârșitul veacului trecut, direcţia studiilor 
estetice a trecut în puterea psihologiei, metodele au variat, 
dar reprezentările relative la natura obiectului de cercetat 
au rămas aceleaşi. Psihologismul estetic a fost moștenito- 
rul direct al misticismului estetic. Ce nume deci putea 
fi dat acelei stări instantanee și intense, al cărei concept 
fusese. pregătit în lunga perioadă mistică? Niciun altul 
decât numele de emoție, adică al afectului desemnat prin 
însușiri de scurtime și forță. Vechea idee a. revelaţiei 
mistice prin frumuseţe și artă a trăit mai departe în noţiu- 
nea emoţiei estetice. 

Socotesc că este una din cele mai importante teme ale 
cercetării contemporane revizuirea acestui vechiu bun tra- 
dițional. Căci este oare adevărat că atingerea artei deter- 


mină o simplă stare afectivă puternică, dar unică şi tre- 


cătoare? Misticismul estetic nu putea admite peniru fie- 
care operă de artă decât o singură trăire corespunzătoare, 
în care să se desăvârșească aducerea înţelesului ei meta- 
fizic în stăpânirea noastră psihică. Conţinutul metafizic 

al operei de artă era socotit că se luminează subit în scă- 
părarea unică de fulger a revelaţiei intuitive. Psihologul, 
la rândul lui, a moştenit și propagat această idee, vorbind 
despre emoție estetică la singular iar nu despre seria și 
pluralitatea emoțiilor trezite de artă, așa cum ar fi trebuit 
să facă, dacă ar îi fost liber de prejudecata mistică. 

Este sigur că atingerea artei provoacă o primă reacție 
sentimentală, rapidă şi mai mult sau mai puţin vagă, 
singura de care putem vorbi ca despre o emoție estetică. 
Dincolo de aceasta se desfășoară însă stări și acte care 
cer durată. Asimilarea estetică a unei poezii lirice de trei 
strofe nu provoacă o singură stare sufletească puncti- 
formă. Deși afectul care întovărășește versul ultim şi 
culminant poate fi mai puternic decât restul acompania- 
mentului sentimental al bucății, acesta are o realitate 
indiscutabilă și mai întinsă decât afectul final în care se 
ascute. Dela începutul bucății și până la sfârșit, seria 
imaginilor poetice reușite, cuvintele bine găsite și pline 
de sevă, ritmul adecvat și sugestiv, rima neașteptată şi 
totuși potrivită, determină o serie întreagă de afecte este- 
tice, ca jerba de scântei a unei rachete. De asemeni, nu 
este adevărat că emoția estetică a unei drame sau pove- 
stiri se produce abia la sfârșitul lor, odată cu desnodă- 
mântul întâmplărilor prezentate sau povestite mai înainte. 
Peripeţiile și episoadele care se interpun între început şi 
final cauzează tot atâtea emoţii estetice, fiind ele însele 
niște mici drame și povestiri. Dar în afară de acestea, 
natura limbajului întrebuințat, dibăcia povestitorului și 
dramaturgului cari știu să gradeze compoziţia printr'o 
amânare a efectului final, printr'o necontenită întreţinere 
a atenţiei noastre, sunt tot atâtea izvoare ale unei mul- 
tiple încântări estetice. Ceea ce spunem aci despre poezie, 
valorează fără îndoială și pentru muzică. Un poem simfonic 

sau o sonată sunt frumoase nu numai prin întregul lor 
arhitectonic, dar şi prin toate detaliile lor. Emoţia estetică 
le însoţeşte tot timpul și se înnoește în fiecare moment. 
Dar aceste afirmaţii sunt oare valabile și pentru așa 
numitele arte spaţiale, pentru pictură, sculptură și arhi- 
tectură? Artele care întrebuinţează mijloace succesive sunt 
recepiate printr'o serie continuă de acte sufletești și pro- 
duc o reacţie sentimentală coextensivă cu aceasta. Dar 
operele de artă care folosesc mijloace coexistente sunt 
oare primite printr'un singur act al sufletului și deter- 
mină oare o singură emoție estetică? După cum am arătat 
atunci când am vorbit despre clarificarea artelor, în rea- 
litate nu există opere de artă spaţiale. Spațială nu poate fi 


o operă de artă decât mai înainte și independent de recep- 


tarea ei. Din acest moment, chiar operele picturii, sculpturii 
și arhitecturii devin evenimente ale conștiinței și se inte- 
grează în ordinea temporală. Un portret sau un peisaj 
reclamă, pentru a fi asimilat esieticește, o anumită du- 
rată a conștiinței. Efectul total al tabloului se compune 
din toate aceste elemente și este obţinut numai în mod 
fugitiv. Independent de acest efect, conștiința trece dela 


un element component la altul, le cântărește pe rând și se 


bucură de fiecare în parte. Intocmai ca în artele succesi- 
vului, operele de artă ale coexistenţialului sunt izvoarele 
unor emoţii multiple și reînnoite. 

Vechea teorie a emoţiei estetice are apoi nevoie şi de o 
altă corectare importantă. Cele mai multe vederi în cadrul 
psihologismului estetic au conceput o stare estetică liberă 
de orice amestec intelectual. Teoria simpatiei estetice, cri- 
stalizarea cea mai de seamă a psihologismului în domeniul 
studiilor care ne preocupă, preconiza o emoție estetică 
obţinută prin confundarea cu obiectele propuse contem- 
plaţiei noastre, o emoție estetică făcută din fericirea elibe- 

rării din limitele individualităţii, din elanul frenetic al pier- 
derii și amestecării noastre. cu ființa eterogenă a lucrurilor. 
Amintirile mistice ale acestei teorii sunt prea evidente, 
pentru a mai D nevoie să insistăm. Ceea ce este intere- 
sant de reţinut din acest tablou psihologic este faptul că 
emoția estetică pare cu atât mai perfectă, cu cât factorul 
intelectual este mai absent. Strâmtarea distanţei dintre 
eu și lucruri, până la identificarea lor, elimină toate actele 
intelectuale de estimaţie, judecată şi comparaţie. O ana- 
liză mai atentă a stărilor care compun ceea ce cu un ter- 
men prea simplificat se numește emoția. estetică, ne dove- 
deste că realitatea nu se prezintă tocmai așa. Răsunetul 
afectiv al operei de artă se însoţeşte de fapt cu o com- 
plicată reţea de fapte intelectuale. Cine citește o poezie, 
întovărășește percepţia fiecărui cuvânt cu un act de esti- 
maţie, adeseori subconștient, pentru a-l declara propriu 
sau impropriu, sugestiv sau fără ecou. Felul în care se 
desvoltă poezia îl face apoi pe cititor să aprecieze dacă 
reprezintă o creştere organică sau o îmbinare arbitrară de 
elemente disparate. Originalitatea poeziei este apoi resim- 
Dä prin comparaţie cu unele amintiri literare, cu producţii 
ale trecutului sau ale mișcării literare contemporane. O re- 
ceptare desvoltată a ariei presupune o conștiință educată 
şi informată. Satisfacţia trezită de o operă de artă crește 
în măsura lucidităţii cu care o stăpânim intelectualmente, 
înţelegând-o în valorile și mecanismul ei. 

Analiza noastră a pus în lumină până acum două rezul- 
tate: frumosul, și mai cu seamă frumosul artistic nu pro- 
duce o singură emoție estetică, ci o serie de emoţii estetice 
coextensive cu durata perceperii lui. Starea estetică nu 
este o stare de afectivitate pură, ci se împletește şi se 
sprijină pe un schelet de numeroase acte intelectuale. 
Iată însă că emoția estetică nici nu se produce singură, 

ci totdeauna în conexiune cu alte emoţii ordinare, cu 
afecte care pot fi trezite nu numai de artă, dar și de împre- 
jurări practice ale vieţii. Dar o astfel de constatare este 
menită a se izbi și ea de anumite prenoţiuni moștenite 
de psihologismul contemporan dela idealismul mistic şi 
romantic care l-a precedat. Arta era prezentată de acest 
curent ca un mijloc de depășire a vieţii. Funcţiunile sufle- 
teşti pe care ea le pune în mișcare erau arătate ca deo- 
schte de acele pe care le solicită vieaţa practică. Cum este 
însă posibilă această stare, cum este cu putinţă (pentru a 
vorbi cu Schopenhauer) ca inteligenţa care stătea până la 
un moment dat în slujba vieţii și cunoștea fenomene și 
relaţii, să se elibereze dintr'odată din această condiţie și să 
intuiască idei platonice, este fără îndoială un miracol inex- 
plicabil, ca toate stările mistice. Eliminarea acestor pre- 
judecăţi lasă loc dimpotrivă constatării că emoția estetică 
se prezintă în strânse relaţii cu alte emoţii comune şi că 
aria se prinde prin numeroase fire de țesătură vieţii obiş- 
nuite. O cercetare completă a receptării artei trebue deci 
să distingă feluritele elemente simultane sau succesive 
care o compun. Este ceea ce ne pregătim să întreprindem, 
nu însă mai înainte de a preciza în ce constă atitudinea 
estetică, adică starea sufletească favorabilă receptării artei. 


[La 


2. ATITUDINEA ESTETICĂ IN RECEPTAREA ARTEI 


Vorbind despre valoarea estetică, am arătat încă din 
a doua parte că «un obiect nu devine pentru noi estetic 
decât atunci când îl gândim în sfera valorii respective » 
Aceeași aparenţă, de pildă un lan de grâu, poate fi 
răsfrânt ca un bun capabil de a fi exploatat, ca un ele- 
ment al florii regiunii sau ca un spectacol frumos, după 
cum îl subordonăm valorii economice, teoretice sau este- 
tice. Există de sigur unele obiecte, anume întocmite pentru 
a solicita răsfrângerea lor în raport cu valoarea estetică. 
Aceste obiecte sunt operele de artă. Faptul că însăşi o 
operă de artă poate fi resimţită ca un bun economic de 
vânzătorul ei sau ca unul teoretic de istoricul care nu 
vede în ea decât un document al civilizaţiei timpului, 
ne permite a spune că operele artei nu devin realități 
estetice decât prin valorificarea lor dintr'un unghiu anumit. 
Această valorificare nu este însă o acțiune automată a 
spiritului. În acţiunea de valorificare estetică intră un 
element volitiv, hotărîrea de a mă comporta estetic, ati- 
tudinea estetică. După cum a arătat-o cu multă limpezime 
J. Volkelt, stările care compun receptarea operei au un 
caracter teleologic, ele se înșirue către un scop şi nece- 
sită, prin această însușire a lor, intervenția diriguitoare 
a voinței. Se poate spune, în adevăr, împreună cu Vol- 
kelt că «am voința de a mă comporta estetic şi că această 


WE 

voinţă este vie în mine atâta timp cât durează atitudinea 
estetică. Dacă între timp apare distracţia, oboseala sau 
desgustul, voinţa de a mă abandona receptării estetice 
dispare sau, dacă rămâne prezentă, se dovedeşte nepu- 
tincioasă faţă de influenţele contrarii » 1, In ce constă ati- 
tudinea estetică? Intocmai ca orice manifestare volitivă 
a spiritului, atitudinea estetică implică unele inhibiţii 
şi unele impulsuri, pe care urmează să le examinăm pe 
rând. l E 

Prima inhibiţie implicată de atitudinea estetică pri- 
veşte interesul practic față de realitate. Nu este cu putinţă 
de a mă apropia estetic de un obiect, dacă în prealabil 
nu elimin toate interesele practice pe care mi le poate 
trezi. Dorinţa de posesiune, teama sau speranța, apro- 
barea sau desaprobarea morală şi socială, pe care un obiect 
mi le poate inspira, sunt dușmanii cei mai de seamă âi 
atitudinii estetice. Dar cum, în realitatea lucrurilor, ope- 
rile de artă conţin, în afară de elementul lor estetic, atâtea 
alte elemente extraestetice, eliminarea reacţiunilor legate 
de acestea din urmă se izbeşte de greutăţile cele mai mari. 
Sunt oameni cari frecventează în chip intens operele artei, 
critici şi istorici ai literaturii sau artei, cari în lungul 
unei cariere dintre cele mai active n'au nimerit niciodată 
atitudinea propriu zis estetică. Operele artei au putut fi 
pentru ei un instrument al luptei sociale, un document 
al decăderii sau regenerării morale, o manifestare a devo- 
țiunii sau impietăţii, dar niciodată un simplu obiect este- 
tic. Pentru a intra în atitudinea estetică se cere și mai 
puţin şi mai mult. Mai puţin, întru cât e necesară o sim- 
plitate ȘI o “anumită indiferență faţă de conținuturile așa 
zise ` «serioase» ale vieţii. Mai mult, întru cât reacţiu- 
nile practice ale conștiinței fiind cele mai fireşti, ati- 
tudinea estetică reclamă o supraveghere, o putere de a 

te controla și alege, funcțiunea continuă a unei censuri 
pe care spiritul nu o regăsește totdeauna cu ușurință. 
= D eje o H D E, D D D N 

Altă inhibiţie implicată. de atitudinea estetică este 
aceea în legătură cu percepţia intelectuală a obiectelor. 
Intuim mai mult decât obiectele, sensurile lor intelectuale. 
Inţelegem, mai mult decât vedem, auzim, pipăim. Peste 
lucrarea simţurilor, inteligenţa noastră își continuă opera 
ei de asocieri, subordonări, interpretări. Dincolo de ceea ce 
simţurile ne înfăţişează, spiritul nostru adaugă intuiţiile 
lui intelectuale. Uneori aceste din urmă funcțiuni sunt 
mar puternice și acopere cu desăvârşire pe cele dintâi. 
In loc de a cuprinde aparenţe, apercepem noţiuni, tipuri 
sau legi generale. Zoologul care recunoaşte într'o albină 
o insectă himenopteră și sociologul care vede într'o mani- 

s ă i ăs 

festare de stradă o € stare de mulțime » se găsesc la un 
pol opus atitudinii estetice. Evident, există și amatori 
de artă cari se orientează mai cu seamă către conţinutul 
de idei, către sensurile intelectuale ale operelor. Sunt aceia. 
pe cari R. Miiller-Freienfels i-a denumit odată cu expresia 
de o căutători de idei », « Ideensucher n 8. Căutători de idei 
în artă sunt autorii comentariilor voluminoase dincolo: 
sau în marginea operelor; aceia cari în loc de a contempla. 
o aparenţă, - descoperă o problemă. Fără îndoială, astfel 
de atitudini sunt justificate, întru cât opera de artă eu 
prinde și laturi extraestetice și printre ele una intelectuală.; 
că în clipa și în măsura în care reacționează inte: 
ectual, amatorul sau criticul de artă se află exclus dela; 
atitudinea estetică. El o poate reintegra numai dacă se: 
pricepe a topi laolaltă aparenţa şi sensul ei, în aşa fel încât; 
spiritul să le poată cuprinde dintr'odată, prin actul: ace- 
leeași intuiții sensibile. 

Prin toate aceste inhibiţii și eliminări; atitudinea. este- 
tică se caracterizează ca o stare ; 
de pace lăuntrică, de. 

supremă destindere morală și intelectuală: Cine nu se 
pricepe să facă liniște în sine nu poate auzi glasurile artei. 
Tumultul interior le acopere. Pacea sufletului le scoate 
în relief. Omul care se pregătește pentru întâlnirile artei, 
trebue să opereze în sine acel katharsis, acea purgare a 
pasiunilor, care nu este numai un efect al artei, dar și o 
condiţie a ei. Să adăugăm că această stare de pregătire 
morală, care caracterizează atitudinea estetică, trebue să-şi 
întindă acţiunea ei asupra felului durabil de a fi al sufle- 
tului. « Niciodată ochiul n'ar putea privi soarele, scrie 
Plotin, dacă el însuşi n'ar deveni asemănător cu soarele, 
nici sufletul n'ar putea contempla frumuseţea, fără să fie 
frumos. Fiinţa care vrea să contemple pe Dumnezeu și 
Frumuseţea, trebue să devină zeească și frumoasă». 
Oamenii înecaţi în brutalitate, sufletele grosolane nu pot 
adopta niciodată atitudinea estetică; frumuseţea naturii 
și artei rămâne mută pentru ei. Şi dacă este adevărată 
observaţia lui Schiller din « Scrisori asupra educaţiei este- 
tice », că frecventarea artei produce acea stare de armonie 
lăuntrică favorabilă moralității, nu este mai puţin ade- 
vărat că armonia, internă și un anumit grad de rafinare 
morală sunt condiţii indispensabile pentru a stabili con- 
tactul cu frumuseţea. 

In sfârşit, atitudinea estetică însumează și unele impul- 
siuni. Este în sufletul transpus în atitudinea estetică o 
voință de a se dărui aspectului sensibil, de a absorbi spec- 
tacolul ca spectacol, plăcerea de a urmări ceea ce se de- 
semnează în suprafața lucrurilor. Fără îndoială, recepta- 
rea completă a artei cuprinde, după cum vom vedea și 
mai târziu, elemente critice și analitice, acte de judecată 
şi estimaţie destul de desvoliate, dar poziţia iniţială în 
faţa artei, atitudinea estetică este constituită în primul 
rând dintr'o abandonare naivă a spiritului în puterea 

aparenţei. Atitudinea practică reacţionează activ faţă de 
datele realităţii; atitudinea teoretică le prelucrează siste- 
matic, pe când cea estetică le absoarbe pur şi simplu. 
Fiinţa orientată estetic nu vrea să stăpânească realitatea, 
nici s'o modifice sau go exploateze, nici s'o înţeleagă, ci 
numai să sé bucure de simpla ei existenţă, în expresia ei 
sensibilă 4. Și cum atitudinea estetică poate fi îndreptată 
nu numai către operele artei, care o solicită în deosebi, 
dar și către oricare alte înfățișări ale lumii şi vieţii, fiinţa 
care priveşte din unghiul ei nu face parte nici din tabăra 
luptătorilor, nici din aceea a cercetătorilor; ea se rân- 
dueşte printre amatori. Rămânând la suprafaţa pito-. 
rească a lucrurilor, ei renunţă de a sonda adâncimea lor 
şi refuză de a întreprinde vreuna din luptele menite a le 
schimba chipul și desfășurarea. Amatorii nu rămân cu: 
toate acestea în afară de câmpul activ al culturii ome- 
nești, căci atunci când luptele vieţii practice ameninţă să 
degenereze în brutalitate şi când cercetările iscusite ale 
minţii riscă să se piardă în subiilităţi zadarnice, atitudinea 
amatorului estetic poate fi invocată pentru a reîmpros- 
păta virtuțile indispensabile ale rezervei și armoniei inte- 
rioare, ale iubirii simple și naive pentru realitatea sensi- 
bilă. Astfel, într'o vreme care preţuește atâta fiinţa activă, 
omul încordat către îndoitul scop al stăpânirii și cunoa- 
șterii, poate nu este rău să se păstreze undeva prețuirea 
omului desarmat în faţa unei realităţi, căreia nu dorește 
decât să i se dăruiască cu iubire. 


3, PRIMA IMPRESIE ŞI DESFĂȘURAREA: 
RECEPTĂRII ARTISTICE 


Receptarea artistică este un proces care se desfășoară 
în timp. Neajunsul de căpetenie al vechilor teorii despre 
contemplaţia estetică, pornea dela faptul că se considera 
drept o reacțiune momentană și completă în această unică 
clipă a ei, un proces care nu se desăvârșește decât treptat 
şi reclamă o durată mai mult sau mai puţin lungă. După 
cum am arătat mai sus, observaţia valorează atât pentru 
operele care folosesc mijloace succesive, cât și pentru acele 
care utilizează mijloace coexistenţiale. Există cu toate 
acestea o anumită impresie pe care ne-o lasă operele artei, 
chiar în prima clipă a contactului cu ele. Ar îi însă greșit 
dacă am reduce întreaga sferă a trăirilor prilejuite de artă 
la această unică și primă impresie. Procesul receptării operei 
se continuă mult după aceea și se îmbogățește treptat. 

In ce constă însă prima impresi6 trezită de o operă de 


artă? Mai întâi din sentimentul de a fi alunecat sub o 


influenţă exterioară, de a suferi sugestia unei anumite pre- 
zenţe situate în afarë "de noi. Psihologul Paul Souriau a 
compârat efectul acestei prime întâlniri, pe care el o denu- 
meşte «extazul admirativ », cu hipnoza. Aceeași alunecare 
sub o înrâurire străină și într'un caz și în altul, aceeași 
inhibiţie a funcţiunilor critice ale spiritului, aceeaşi suspen- 

dare a sentimentului duratei, care face pe insul cufundat în 
contemplaţia acestei prime clipe so resimtă drept eternă. 
În această stare, scrie Souriau « nu mai judecăm ș şi criticăm 
și nu mai încercăm nicio uimire. Orice activitate încetează ; 
nu mai facem altceva decât să privim. Nu mai reacţionăm 
în niciun fel la impresia pe care obiectul o face asupra 
simţurilor noastre, suportând-o în chip pasiv. Nu ne între- 
băm dacă obiectul este frumos și pentru care motive. Ne 
mulţumim numai să ne fixăm spiritul și ochii asupra lui, 
păstrând acelaşi surâs vag pe buze, aceeași emoție voioasă 
în inimă, aceeași imagine suspendată î în spirit. Este o stare 
de pură contemplaţie. Nu este însă și o stare hipnotică? » A 
De sigur, pentru ca starea de sugestie, care este sensibilă 
din primul moment, să devină « extazul admirativ », despre 
care vorbeşte Souriau, un sentiment nou trebue să intervină. 
Este vorba de sentimentul unei anumite valori înalte și 
excepţionale. Suntem cu alte cuvinte, conștienți sau semi- 
conştienţi încă din primul moment, de a suferi acţiunea 
sugestivă a unui obiect extern, care posedă o valoare rară 
și de un grad înalt. Acte valorificatoare se amestecă deci în 
această primă clipă a contemplaţiei, deși nu acte de valori- 
ficare logică, ci numai sentimentală. O astfel de constatare 
limitează analogia pe care crede Souriau a o putea stabili 
între extazul admiraiiv și hipnoză. In adevăr, hipnotizatul 
nu reacţionează prin admiraţie, așa dar printr'o acţiune de 
valorificare a individului care îl ţine sub puterea sa, pe când - 
contemplatorul artei execută o astfel de valorificare şi ma- 
nifestă, chiar din primul moment, o atitudine mai activă 
decât a personajului cu care a fost comparat. 

Dar analiza primei impresii nu se completează decât 
dacă ținem seama ȘI de un anumit răsunet în cenestezie, 
de conștiința surdă a unor modificări organice. Psihologii 
au descris prima impresie pe care o primim dela artă, mai 

„cu seamă sub acest raport. « La atingerea frumosului, scrie 
Lévêque, totul este puternic și dulce, energic, binefăcător 
și delectabil. Sufletul primește din această atingere un plus 
de vieaţă, care îl umple și se manifestă în afară. E o plă- 
cere arzătoare, intensă, strălucitoare, care nu numai că 
ne exaltă toate facultăţile psihologice, dar care, trecând 
dela suflet la corp, ne accelerează circulaţia sângelui, face 
bătăile inimii mai rapide şi ne însufleţeşte chipul, aşternân- 
du-ne pe obraji o purpură ușoară şi curată, deopotrivă cu a 
sănătăţii »?. M. Dessoir, unul din primii esteticieni cărora 
le revine meritul de a fi considerat receptarea artei ca un 
proces, este și el de acord că prima impresie pe care o primim 
dela artă este saturată de sensaţii organice, o împrejurare 
care ar explica intensitatea și siguranţa cu care această primă 
impresie se produce 3. Mai târziu, când intervin asociaţii per- 
sonale din sfera feluritelor interese extraestetice cu care 
întâmpinăm arta și când se adaugă acte conștiente de va- 
lorificare logică, tăria și siguranţa primei impresii se ate- 
nuează. Contemplatorul admite discuţia, pentrucă în sufletul 
său se strecoară îndoiala. Prima impresie este însă categorică 
și dogmatică, pentrucă ea reprezintă reacția instinctivă și 
organică a omului în faţa artei. 

Dacă acum ne întoarcem privirile dela ceea ce se întâmplă 
în subiectivitatea contemplatorului, pentru a ne întreba ce 
elemente din structura obiectivă a operei sunt asimilate în 
scăpărarea de fulger a acestui prim moment, constatăm 
că răspunsurile psihologilor sunt destul de unitare. Contem- 
platorul întrevede în această clipă mai cu seamă laturile 
sensibile ale operei, calităţile ei de formă şi coloare, ceea ce 
Fechner numea cu o singură expresie, «factorul direct ». 
Reprezentarea subiectului, dacă ne restrângem la chipul 
de a recepta un tablou, reproducerea sentimentelor înti- 
părite pe fizionomia personajelor pictate, valorificările cri- 


$ 

tice, etc., sunt stări şi acte care intervin mai târziu. Prima 
clipă impune conştiinţei mai cu seamă elementele sensibile 
ale operei. O elevă a lui O. Kiilpe, care întreprinsese el însuşi 
cercetări în această direcţie, studiind în mod experimental 
desfășurarea receptării artistice, a putut stabili cu oarecare 
exactitate primatul sensibilului printre feluritele laturi ale 
operei care se impun mai întâi conștiinței. Prezentând 
unui număr de nouă persoane o serie de reproduceri artistice 
și cerându-le declaraţii introspective, după ce le expuse 
două, cinci, șapte sau zece secunde, a putut constata că 
factorul direct lucrase, după primele două secunde, în 75,2%, 
din cazuri, un procent pe care nu-l mai atinge niciunul din 
celelalte aspecte ale operei, cum ar fi conţinutul, valorifi- 
cările, etc., și trăirile corelative, afară de asociaţii (75,6). 
Un rezultat care coincide în parte cu constatarea principială 
a lui Dessoir: a Contemplatorul neprevenit vede și se bucură 
mai întâi de însușirile spaţiale și coloristice». De altfel 
Dessoir a întreprins și el interesante cercetări experimentale 
şi nu cu subiecte banale, ci cu unii din cei mai renumiţi 
specialiști în ale esteticei și istoriei artei, pentru a ajunge 
la aceleași rezultate. Chiar pentru aceștia, opera de artă 
trăiește mai întâi prin însușirile ei sensibile. Şi este intere- 
sani de urmărit cum, chiar în cazul unor personalităţi 
experte în ale artei, cuprinsul intelectual al operei se clarifică 


treptat, uneori abia după a doua sau chiar a treia contem- 


plaţie 5. Dacă acum încercăm să închidem într'o singură 
formulă toate elementele pe care analiza le-a pus în evidenţă 
putem spune că prima impresie în faja artei este făcută din 
sentimentul unei influenţe care se exercită asupra noastră, 
emanând dela un obiect resimţit ca preţios şi care, prin însu- 
şirile lui sensibile, reușește să trezească în noi o reacţie cene- 
stezică intensă și precisă. Ne-am servit în analiza întreprinsă 
de cazul pe care ni-l oferă operele picturii. Prima impresie 

în fața unei bucăţi muzicale sau a unui poem nu este însă 
cu mult deosebită. Fără îndoială, prima impresie despre 
care poate fi vorba aci este impresia de totalitate care se 
însumează după ce întreaga compoziţie muzicală sau între: 
gul poem au fost cetite sau ascultate. In cursul acestor 
operaţii, multe acte intelectuale și afective au putut să 
intervie în contemplaţie, dar îndată ce impresia finală 
de ansamblu este stabilită, tonul ei este dat mai cu 
seamă de calitatea sensibilă a întregului și de reacţia 
noastră organică în faţa lui. Cu acest înţeles se vorbește de 
opere poetice şi muzicale calde, reci, sguduitoare, respin- 
gătoare, greoaie, fluide sau aeriene, etc., de fapt tot 
atâtea însușiri pe care le înregistrează sensoriul organic. 

Îndată ce prima impresie s'a consumat, procesul re- 
ceptării continuă să se desfășoare, asumându-și noui ele- 
mente. Este o problemă interesantă aceea de a şti în ce 
ordine apar aceste elemente felurite. M. Dessoir crede a 
putea afirma că după prima impresie, urmează înregistrarea 
conţinutului şi apoi asociaţiile. Dar constatările sale în 
‘această privinţă rămân destul de sumare. Un grad superior 
de preciziune ating rezultatele anchetei întreprinse de Emma 
von Ritoók. Deosebind feluiitele elemente ale afectului 
estetic și calculând procentul cu care fiecare din acestea s'a 
produs după două, cinci, șapte sau zece secunde, cercetă- 
toarea a putut stabili următorul interesant tablou relativ 
la desvoltarea în timp a contemplaţiei: 

Examinând acest tablou cu atenţie, observăm că ceea ce 
se impune din primul moment sunt factorul direct și aso- 


ciaţiile (pe care Dessoir le trecea în al treilea rând). Cel mai 


mare număr de declaraţii au consemnat prezenţa acestor 
elemente în primele două secunde ale contemplaţiei (75,2 
și 75,6). Ambele aceste elemente se găsesc în creștere 
până într'a șeaptea secundă (83,1 şi 89,8). In schimb valo- 
rificarea sentimentală scade în același interval dela 64,8 
până la 48,8 în timp ce valorificarea critică crește dela 
35,2 la 51,2. Crește de asemenea clarificarea conţinutului 
(dela 43,7 la 45 19) şi sentimentele simpatetice (obiective 
dela 42,0 la 45,5 şi subiective, dela 4,6 la 14,1). După a 
şeaptea secundă a contemplaţiei, reacţiile în legătură cu 
factorul direct, cu conţinutul, cele asociative și valorificarea 
sentimentală descresc (83,1—82,8; 45,9—43,5 ; 89,9—83,7; 
48,8—48,4). Cresc în schimb sentimentele simpatetice, 
(45,5—51,9; 14,1—16,7) şi, cum am mai spus, valorifi- 
carea critică (51,2—51,6). Cresc de asemeni sentimentele în 
legătură cu starea generală a eului, cum ar fi tristeţea, 
duioşia, neliniștea, etc., care ne pot cuprinde în timpul 
contemplaţiei. Mișcarea acestora din urmă este descendentă 
în primele șeapte secunde (dela 22,4 la 22,3), pentru a spori 
în mod considerabil în cele trei care le urmează (dela 22,3 
la 32,6). Tabloul care se poate întregi din toate aceste date 
nu conţine trăsături prea energice. Sigur este că pe măsură 
ce procesul receptării artistice se desvoltă, atitudinea critică 
a spiritului creşte în importanţă, totuşi nu în paguba reac- 
țiilor sentimentale, de vreme ce sentimentele simpatetice 
și cele în legătură cu starea eului ni s'au arătat în creștere 
până într'a zecea secundă a contemplaţiei. 

De altfel, statistice ca cele de mai sus permit concluzii 
numai în legătură cu un caz mediu şi ideal, pe care realitatea 
concretă și individuală a contemplaţiei îl poate infirma în 

numeroase ocazii. Așa, de pildă, dacă obiectul contemplaţiei 
actuale este cunoscut dintr'una sau mai multe contemplaţii 
anterioare, atunci atitudinea critică poate fi mai vie din 
primul moment. Nu numai vizitarea repetată a unui muzeu, 
dar și lectura pentru a doua sau a treia oară a unui roman 
sau a unui poem liric pot trezi observaţii de natură critică 
și acte valorificatoare care lipseau contemplaţiei iniţiale. 
In al doilea rând, diferenţa individuală a contemplatorului 
imprimă totdeauna o desfășurare specială a procesului re- 
ceptiv. Altfel va decurge contemplarea pentru omul naiv 
din popor şi altfel pentru cunoscător și artist. In anchetele 
întreprinse de Dessoir cu personalităţi eminente din do- 
meniul esteticei, observaţii consemnate după două secunde 
de contemplaţie conţineau detalii tehnice şi istorice care, 
în alte împrejurări, n'ar fi putut apărea sau, cel puţin, n'ar 
fi ocupat același loc în ansamblu. Apoi, bogăţia și prompti- 
tudinea asociaţiilor este totdeauna mai mică sau mai mare 
după gradul de afinitate dintre operă şi vârsta, condiţia sau 
formaţia specială a contemplatorului. Din proprie expe- 
riență pot spune că întrun mod cu totul deosebit am 
receptat romanul lui Al. Vlahuţă, « Dan», în vremea ado- 
lescenţei mele și mai târziu, când s'a întâmplat să-l recitesc. 
In ultima împrejurare, n'am mai putut obţine imensul 
răsunet asociativ, care alcătuise farmecul primei lecturi; 
în schimb, toată vremea mă menţineam într'o vigilență 
critică, de care altădată eram cu totul străin. Desfăşurarea 
receptării se producea astfel în condiţii schimbate. In fine, 
această desfășurare n'are un sens ireversibil. Deşi, în mod 
natural, spiritul trebue să treacă dela contemplarea operei 
ia laturile ei pur sensibile, la înţelegerea conţinutului ei 
Intelectual, apoi la acte de valorificare, etc., nu este exclus 
ca din când în când drumul acesta să fie parcurs Și în sens 
invers. Suni momente de oprire şi revenire în cursul oricărei 

contemplaţii. Receptarea operei nu este doar o acțiune 
sistematică, executată după o ordine prescrisă şi imuabilă.. 
O astfel de lipsă de fantasie în modul de a ne-o apropia 
ar compromite o bună parte din farmecul artei. Frecven- 
tarea unei opere seamănă mai mult cu rătăcirea nestân- 
jenită a insului sedus de varietatea peisajului pe care îl 
străbate. Iată atâtea motive pentru care nu vom descrie 
elementele componente ale receptării artistice, în sensul 
desvoltării lor, ci în structura pe care ele o întregesc. 


4. ELEMENTELE RECEPTĂRII ARTISTICE 
a) ELEMENTE EXTRAESTETICE 


Analizând structura generală a ariei am arătat, încă din 
primele părţi, că nu tot ce cuprinde arta este estetic. Estetic 
este în artă numai acţiunea de prelucrare a unui material 
în scopul întocmirii unei unităţi autoielice și expresive 
pentru sufletul artistului. Materialul pe care îl prelucrează 
artistul nu este el însuși estetic. Artistul își construește opera 
sa dintr'o materie împrumutată vieţii comune și, printre 
altele, din sentimente, idei și tendinţe răsărite în împreju- 
rările practice ale existenţei omeneşti. Dacă este însă așa, 
se înţelege atunci'că-în răsunetul subiectiv pe care îl produce 
arta esteticul se amestecă tot timpul cu extraesteticul. Exi- 
stă în decursul receptării operei artistice sensaţii, senti- 
mente, idei sau acte ale spiritului dependente de calitatea 
estetică a operei. Dar sunt tot atâtea elemente ale vieţii 
sufletești pe care, deși opera le pune în mișcare, nu pot fi 
considerate ca estetice, de vreme ce ele pot fi trăite și în 
împrejurări practice ale vieţii. 

Astfel, după cum s'a arătat adeseori în SA PTA mai 
nouă, putem distinge în.afectul total inspirat de artă un 
prim strat de emoţii elementare, rezultate din răsunetul 
în conștiință al unor modificări organice. O tragedie ne 
sgudue. O povestire sumbră ne înfioară. O tiradă patetică 

ne înalță. Un allegro muzical ne înviorează. Aceste feluri de 
a vorbi analizează bine primul strat de emoţii elementare, 
răsărit din influenţa artei asupra sistemului vegetativ. Dar 
aceste emoţii n'au nimic specific estetic în ele, pentrucă 
sguduiţi, înfioraţi sau învioraţi putem fi nu numai de o 
operă de artă, dar şi în alte circumstanţe. Guyau avea 
dreptate să observe că o operă de artă lucrează într'un fel 
difuz și întăritor, la fel cu acţiunea unui pahar de lapte 
absorbit în aerul tare al unei culmi muntoase, la sfârșitul 
unei ascensiuni obositoare. Guyau se înșela însă când con- 
sidera în această fericită modificare a cenesteziei unul din 
efectele specifice ale artei, căci în realitate arta se întâl- 
nește în această înrâurire cu alte multe situaţii. Nu numai 
arta şi nu numai paharul cu lapte al lui Guyau, dar și o zi 
de repaos în aer curat, o veste bună primită după săptămâni 
de așteptare penibilă, o satisfacţie de amor propriu, etc., 
pot modifica în chip fericit cenestezia noastră. Cum însă 
tuturor acestor situaţii nu le putem recunoaște nimic 
estetic, nici sentimentelor produse de ele sau înrudite cu 
acestea nu le putem acorda calitatea estetică. In loc deci 
de a face, împreună cu esteticianul francez, din emoția 
estetică o varietate mai adâncă a agreabilului, este mai 
nimerit a spune că agreabilul, dar și alte emoţii desvoltate 
din modificări cenestezice, sunt simple elemente extraeste- 
tice ale unui afect total. | l 

Multă vreme sa susținut că arta nu lucrează decât asupra 
simţurilor superioare, asupra văzului şi auzului și asupra 
imaginaţiei reproductive în legătură cu datele acestora. 
Arta trecea, în primul rând, drept o activitate a ochiului 
și urechii. Sa făcut deci un pas însemnat în psihologia 
receptării artistice, în clipa în care s'a pus în lumină rolul 
sensaţiilor inferioare și printre ele, al sensaţiilor organice, 
în cuprinsul receptării, deși acest rol trebue înțeles ca 

extraestetic şi nu ca estetic. Unul din cercetătorii cari şi-au 
câștigat mai multe merite în această nouă orientare a psi- 
hologiei artei a fost fără îndoială Robert Vischer. Cerce- 
tătorul german, fiul marelui estetician Th. Fr. Vischer, 
a observat că plăcereâ sau neplăcerea pe care le încercăm 
în legătură cu unele forme provin din faptul că ele sunt 
de acord sau contrazic structura şi modul de a funcţiona 
al unui anumit organ de-al nostru sau al organismului 
nostru în general t. Putem spune, de pildă, că iubim sime- 
tria pentrucă noi înșine suntem organizaţi simetric. Cum 
este însă posibilă această comparaţie? Prin aceea, răspunde 
Robert Vischer, că orice sensaţie, absorbită prin ochi, este 
de îndată difuzată în adâncimile organizaţiei noastre și 


resimţită ca sensaţie vitală. Feluritele domenii ale sensibi- ` 


lităţii nu stau izolate unele faţă de altele. O stradă însorită, 
privită prin ochelari albaștri, chiamă nu știu ce sensaţie de 
răcoare. Iar faptul că vorbim uneori de « colori strigătoare » 
ilustrează atracţia care există între colori și sunete. Dacă 
există însă afinități între sensaţiile optice şi cele acustice 
sau de temperatură, sunt de notat astfel de afinități și între 
sensaţiile optice și cele vitale. Conţinutul acestora din urmă 


este proiectat în obiectele frumoase, pe calea acelei simpatii ` 


estetice (Finfiihlung), pe care Robert Vischer a fost printre 
cei dintâi go descrie. Rolul sensaţiilor organice în starea 
estetică a fost, după Robert Vischer şi uneori independent 
de el, adesea pus în lumină. Mai cu seamă în legătură cu 
muzica, funcțiunea lor a fost subliniată cu toată energia. 
Astfel, Lionel Dauriac, care a consacrat o limpede cercetare 
psihologiei muzicale, afirmă odată că «armonia internă », 
în care se recunoaște unul din principalele efecte ale mu- 
zicii, este în primul rând o stare a corpului. « Cuvântul 
acesta, scrie Dauriac, nu este tocmai ceea ce cred poeţii. 
Armonia despre care poeţii cred că există în suflet, este de 

fapt o armonie corporală. Ea este făcută din elemente 
organice vibrând în chip simultan şi a căror prezenţă și 
bună stare ne devin sensibile zz. După cum « euforia » mu- 
ribunzilor, adaugă Dauriac, a fost interpretată uneori întrun 
sens spiritualist, tot astfel și starea de armonie pe care o 
provoacă muzica. Psihologul are însă dreptul să corecteze 
această iluzie, evidențiind răsunetele organice pe care le cu- 
legem în sentimentele de armonie, de bună stare, de înălţare 
și ușurință pe care le trăim în contact cu muzica. Poate însă 
că importanţa sensaţiilor organice pentru starea estetică în 
genere n'a fost niciodată mai bine pusă în lumină ca de 
Karl Groos. Pentru Groos, sensaţiile pe care le trăim în 
sensoriul organic sunt absolut constitutive pentru starea 
estetică. Nu numai sentimentele pe care le încercăm la 
ascultarea muzicii, dar și acelea care se desvoltă în faţa 
operelor plastice sau cu prilejul lecturii unei poezii se ali- 
mentează din acest izvor. « Dacă de pildă poetul, scrie Groos, 
nu se pricepe să producă, prin sunetul și înţelesul cuvintelor 
sale, anumite procese fisiologice în organismul ascultăto- 
rilor săi, care să pătrundă 'ca sentimente corporale în con- 
știința lor sau dacă ascultătorul însuși se refuză în această 
privință (fie din pricina insensibilităţii, fie din aceea a 
unei oboseli care poate să cuprindă chiar pe insul predi- 
spus estetic), atunci poezia poate fi înţeleasă sau judecată, 
dar emoția nu are loe». Câtă importanţă au sensaţiile 
organice, ne spune Groos, mai cu seamă cele viscerale, 
pentru constituirea emoţiilor în genere (și prin urmare și 
a emoţiei estetice în special) ne-o dovedeşte cazul expus de 
R. d'Allones (Revue philosophique, vol. 60, 1905), relativ 
la femeia Alexandrina X., care, în urma unei maladii, 
pierzând sensibilitatea organelor digestive, a pierdut în 
același timp nu numai orice sensaţie de foame sau sete, 
dar și facultatea de a încerca orice emoţii mai înalte. 

Punerea în valoare a factorului cenestezic în receptarea 
operei de artă a însemnat fără doar şi poate un progres al 
cercetării. Cine nu ţine seama de el nu poate nicidecum să-și 
explice ceea ce se înţelege prin acţiunea răscolitoare sau 
înviorătoare a artei. Astfel de expresii desemnează eveni- 
mente care se petrec în corpul nostru şi pe care conștiința 
le resimte ca sensaţii cenestezice. Eroarea apare însă în 
momentul în care aceste elemente, cu rol hotărît în recep- 
tarea artistică, sunt interpretate ca niște elemente estetice. 
Căci această din urmă calificare trebue so păstrăm numai 
în legătură cu evenimentele subiective care se desvoltă în 
contact exclusiv cu opera de artă, pe când sensaţiile cene- 
stezice, după cum am arătat, pot apărea și în alte împre- 
jurări. Factorul cenestezic în ansamblul receptării artistice 
alcătueşte deci o parte din latura lui extraestetică. Aspec- 
tul propriu zis estetic trebue căutat în altă parte. El se 
desvoliă numai în raport cu particularităţile structurale, 
obiective ale operei de artă. De aceea J. Volkelt are drep- 
tate să observe că sensaţiile cenestezice «aparţin mai de 
grabă răsunetului sentimental subiectiv al esteticului si. 
Tot atât de potrivită este remarca lui Th. Lipps că în 
starea estetică mă găsesc cufundat «în contemplarea obiec- 
tului frumos și tocmai de aceea nu în contemplarea eve- 
nimentelor din corpul meu», lată tot atâtea amendări 
preţioase, mai ales dacă ţinem seama de tabăra din care 
ne vin. | | 
Același lucru se poate afirma despre rolul asociaţiilor 
în receptarea artistică. Nu încape îndoială că orice atingere 
cu opera de artă produce un curent asociativ de sensaţii, 
idei și sentimente. Fechner a evidenţiat cu succes împreju- 
rarea, stabilind « principiul asociaţiei », valabil de altfel nu 
numai pentru artă, dar și pentru oricare alte obiecte pe care 
le resimţim frumoase. De ce ne place o portocală, se întreabă 

Fechner, mai mult decât o bilă de lemn având aceeași 
formă și coloare ca și ea? «Acel care privește o portocală 
vede numai o pată rotundă și galbenă? Cu ochiul simţurilor 
poate că da; dar cu cel spiritual percepe un obiect cu miros 
plăcut, cu gust înviorător, crescut întrun pom frumos, 
într'o ţară frumoasă, sub un cer cald; el vede, ca să zicem 
așa, toată Italia reprezentată în ea, ţara către care ne-a 
împins totdeauna o nostalgie romantică. Din amintirea 
tuturor acestor fapte se compune coloarea spirituală a obiec- 
tului. Pe când acela care consideră o bilă galbenă de lemn 
nu poate vedea în dosul petei galbene decât lemn gol, 
lucrat de strungar și lăcuit de vopsitor » €. Impresiile aso- 
ciative pe care le stârnește orice aspect al frumuseţii și, în 
primul rând, opera de artă, pot lua două drumuri. Ele pot 
lua drumul unei perindări succesive prin cercul conștiinței, 
al acelei libere reverii care compune o bună parte din ceea ce 
se numește «contemplaţia » artistică. Cercetătorii au arătat 
mai de mult că astfel de asociaţii stau în afară de impresia 
estetică propriu zisă. Ele alcătuesc, faţă de aceasta, ceva 
mai de grabă superficial şi periferic. Unitatea impresiei 
estetice poate fi apoi compromisă de valul prea bogat al 
acestor libere asociaţii în marginea ei. Astfel de obiecţii 
ridica J. Volkelt împotriva principiului asociaţiei, încă din 
anul în care apărea cartea lui Fechner. După cum sa văzut 
însă mai târziu, Volkelt greşea când valorifica asemenea 
obiecţii tocmai împotriva lui Fechner, care preconizează un 
alt drum al asociaţiei 7. Acest al doilea drum al asociaţiilor 
constă în cristalizarea lor în jurul impresiei directe, încât, 
după cum spune Fechner, cele dintâi «se asociază atât de 
imediat cu intuiţia, se contopesc cu ea atât de complet 
încât par a constitui o parte esenţială a iniuiţiei ». Astfel de 
asociaţii nu mai sunt nici superficiale nici periferice faţă de 
impresia estetică propriu zisă ȘI nici sustrase unităţii ei. 

Ele sunt, mai de grabă, considerate drept « coloare spiri- 
tuală » a obiectelor, parte integrantă a impresiei nemijlocite 
pe care ele ne-o produc și dependentă direct de particulari- 
tățile de structură ale acestor obiecte. În această calitate 
s'ar cuveni deci să recunoaștem elementului asociativ rolul 
unui factor estetic în ansamblul receptării artistice. Fără 
îndoială că asociaţiile din acest al doilea tip nu sunt abso- 
lut arbitrare și că ceea ce s'a numit «coloarea spirituală » 
nu este făcută din elemente asociative cu totul întâmplă- 
toare. Obiectul estetic conţine în sine o anumită virtualitate 
asociativă, care face să se polarizeze în jurul lui numai aso- 
ciaţiile care îi convin și care îl pot interpreta. Cine contemplă 
de pildă pânza lui Tizian, «Amor sacru și profan», este 
oarecum constrâns să asocieze reprezentări din domeniile 
civilizaţiei antice și creștine și ale comparaţiei lor. Și cu 
toate acestea trebue să recunoaștem că aceste asociaţii 
obligatorii nu sunt determinate de obiectul respectiv întru 
cât el aparţine sferei estetice. Pânza lui Tizian chiamă 
reprezentări din câmpul celor două culturi nu prin faptul 
acțiunii de plăsmuire estetică pe care ea o reprezintă, ci 
prin gândul eteronomic introdus în materia asupra căreia 
sa aplicat amintita acţiune plăsmuitoare. Dacă putem 
spune astfel, pânza lui Tizian determină reprezentările aso- 
ciative, despre care s'a vorbit, nu întru cât este o operă de 
artă, ci întru cât este o operă de cugetare. Intocmai ca 
sensaţiile cenestezice; tot astfel și asociaţiile, deși rolul lor în 
procesul receptării artistice este incontestabil, nu aparţin 
laturii lui estetice. Asociaţiile aparţin laturii extraestetice 
a acestui proces. Ele alcătuesc în răsunetul subiectiv fac- 
torul corelativ cu elementul eteronomic al operei de artă. 
Prin mijlocirea lor, individul poate răspunde artei cu an- 
samblul intereselor morale, sociale, filosofice sau religioase 
ale fiinţei sale. Cine nu este în stare să răspundă cu acest 

ecou ariei, nu o poate absorbi în toată multiplicitatea in- 


tenţiilor ei. Dar cine s'ar mulțumi numai cu acest ecou, n'ar 
nimeri ceea ce este specific estetic în receptarea artei. 

In sfârșit, latura extraestetică a receptării artistice se 
completează printr'o mulțime de sentimente, despre a căror 
natură rămâne să ne dăm seama. Distincția pe care trebue 
so facem în această privință este cu atât mai importantă, 
cu cât pentru majoritatea opiniilor, răsunetul subiectiv al 
artei este dominat de nota sentimentală. Pentru insul cu o 
educaţie incompletă, a recepta subiectiv o operă de artă 
înseamnă în primul rând a trăi sentimental mai intens. lar 
sentimentele la care individul amintit se gândește sunt 
deopotrivă cu acele trăite în împrejurările practice ale vieţii, 
în victoriile sau înfrângerile ei, în clipele de speranţă, de 
teamă sau de desnădejde. Fără îndoială că astfel de senti- 
mente își au rolul lor în procesul de asimilare a artei. Iar 
aceste sentimente sunt, după excelenta clasificare a lui 
Volkelt, de trei feluri: sentimente pe care le atribuim aspec- 
telor înfățișate de artă, sentimente cu care reacţionăm faţă 
de acestea și sentimente care colorează starea generală a 
eului nostru, ca o urmare a participării noastre la aspectul 
evocat din vieaţă sau natură 8. Așa, de pildă, cine asistă la 
reprezentaţia « Regelui Lear» de Shakespeare, trăiește în 
același timp desnădejdea bătrânului rege și ambiția fiicelor 
lui, Goneril și Regan, apoi compătimire adâncă pentru Lear 
şi indignare față de fiicele ingrate, în fine un sentiment 
general de răscolire și înălțare ca un răsunet învăluitor al 
destinului măreț în tragismul lui, care ni en desfăşurat în 
faţa ochilor. Să numim aceste trei feluri de sentimente: 
obiective, reaciipe şi dispoziționale. Fireşte, după natura operei 
de artă, ele pot fi inegal distribuite de-a-lungul procesului de 
receptare și, în anumite împrejurări, unele din ele pot fi 
limitate în mare măsură. Astfel, în fața e Călătoriei spre 

Cythera » a lui Watteau, contemplatorul poate trăi senti- 
mentul obiectiv al graţiei şi veseliei întipărite pe figura și 
în atitudinile personajelor reprezentate, apoi sentimentele 
reactive de simpatie, poate colorată sexual, pe care aceste 
personaje ni le inspiră şi, în fine, sentimentul dispoziţional 
de ușurință și prospeţime care răsună câtva timp în noi 
şi după ce am încetat a privi tabloul. Partizanii teoriei 
simpatiei estetice (Einfiihlung) pretind că trăim sentimente 
obiective, atribuindu-le chiar aspectelor care, după firea 
lor, nu pot ele însele să le încerce, de pildă sentimentele de 
forță și cutezanţă pe care le proiectăm în muntele înălţat 
către înălțimile ameţitoare ale văzduhului. Și ceea ce se 
petrece în noi în faţa naturii revine şi cu ocazia redării ei 
artistice. Fără a analiza mai de aproape aci teoria simpatiei 
estetice, putem totuși observa că există unele varietăţi ale 
artei în procesul receptării cărora, deși sentimentele obiec- 
tive pot ocupa un anumit loc, ele suni totuși copleșite de 


sentimente aparţinând unui alt tip, de pildă tipului dispozi- 


tional. Astfel, privitorul care se oprește în faţa Catedralei 
Sft. Petru din Roma poate încerca sentimentul obiectiv al 
forţei care pare a însufleţi întreaga clădire, dest din expe- 
riență proprie pot spune că sentimentul dispoziţional al 
festivului și grandiosului mi s'a părut în această împre- 
jurare mult mai puternic. Ne întrebăm însă ce sentiment 
obiectiv proiectăm într'o compoziţie muzicală de tip ab- 
stract, cum ar fi o fugă de Bach sau într'un ornament geo- 
metric? Niciunul sau aproape niciunul. Sentimentele dispo- 
ziţionale sunt însă prezente și în aceste ocazii. Sunt apoi, în 
arta modernă, curente care tind a menţine în procesul 
 zeceptării artistice numai aceste din urmă sentimente. Cubi- 
smul, de pildă, este animat de intenţia de a elimina orice 
sentimente obiective și reactive și de a reţine numai pe cele 
- dispoziţionale. Oricum ar fi, sentimentele pe care le-am 

analizat aci, aparţin aspectului extraestetic al procesului 
de receptare, de vreme ce ele pot fi trăite de subiect nu numai 
în legătură cu arta. Sentimente obiective şi reactive încer- 
căm în toate ocaziile vieţii sociale. In nenumărate împreju- 
rări cetim în figura, atitudinile şi acţiunile semenilor noștri 
sentimentele care îi inspiră și le răspundem cu sentimentele 
noastre de reacţie. Cât despre sentimentele dispoziţionale 
ele alcătuesc conţinutul farmecului pe care îl degustăm în 
mijlocul naturii. Dacă deci opera de artă ne inspiră toate 
aceste sentimente, ea nu o face prin ceea ce este estetic în 
ele, ci prin ceea ce ele cuprind ca elemente extraestetice şi 
preestetice. Înainte de a o supune prelucrării estetice, mate: 
ria operelor posedă virtutea de a inspira toate sentimen- 
tele despre care s'a vorbit. Nu numai peisajele lui Rubens, 
dar și natura flamandă este capabilă de a ne pune în vi- 
braţie sentimentală. Peste aceasta din urmă, peisajele lui 
Rubens, considerate ca operă de artă, trezesc însă un 
strat nou de sentimente, acestea din urmă și numai acestea 
de calitate estetică. Paginele următoare ne vor arăta care 
sunt afectele propriu zise care intră în țesătura receptării 
estetice. 

Să adăugăm că distincţia dintre elementele extraestetice 
și cele estetice nu implică nicio subevaluţie faţă de cele 
dintâi, atâta timp cât ambele categorii sunt reprezentate, 
Evident, dacă contemplatorul nu răspunde artei decât cu 
laturile extraestetice ale procesului receptor, spunem că 
atitudinea sa- este inadecuată și ca atare inferioară. Tot atât 
de inadecuată, considerând natura complexă, în același 
timp eteronomă și autonom estetică, a operei de artă, 
ar fi și atitudinea contemplatorului care ar inhiba reacţiile 
sale extraestetice. Pentru un astfel de contemplator, cum 
din când în când se ivește, se pierde de sigur ceva din adân- 
cimea și bogăţia ecoului cu care se cuvine a răspunde ariei. 

Dacă elementele receptării artistice, ‘analizate până 
acum, au comună însușirea de a putea fi produse şi de 
alte obiecte decât arta şi în alte situaţii decât aceea a 
contemplaţiei, îndreptăţind ca atare calificarea lor ca 
extraestetice, elementele propriu zis. estetice, de care ur- 
mează să ne ocupăm acum, sunt determinate de ceea ce 
este autonom estetic în opera de artă, adică de însușirea lor 
de a fi plăsmuiri expresive și originale. Elementele extra- 
estetice mai au însă o trăsătură care le leagă laolaltă. 
Toate sunt, deopotrivă, evenimente nu numai în legătură 
cu eul, ceea ce se poate afirma despre orice stare de con- 
știință, dar și evenimente care, prin tot conţihuiul lor, se 
limitează în interiorul eului. Atenţia individului care, în 
fața artei, încearcă numai sensaţii organice, asociaţii şi 
sentimente (mai cu seamă sentimente reactive și dispozi- 
ționale), este concentrată asupra propriului eu, nu asupra 
obiectului exterior. Efectul răscolitor sau înviorător al 
artei, asociaţiile pe care le ţesem în jurul ei, sentimentele 
pe care le trăim în legătură cu ea ne fixează înlăuntrul 
subiectivităţii noastre, închizându-ne în aceeași măsură 
drumul către aspectul exterior. Am recunoscut însă printre 
particularităţile atitudinii estetice tocmai tendinţa de a te 
dărui lumii obiective, înfățișării externe. Din această pri- 
cină, individul care recepiează arta numai prin elemen- 
tele extraestetice ale procesului receptor se găsește într'o 
- atitudine inadecuată. Un estetician ca M. Geiger soco- 
tește chiar că în faţa artei singura atitudine potrivită 
este aceea a concentrării externe, concentrarea internă 


rămânând atitudinea unui diletantism sentimental, care 


n'are nimic comun cu arta. « Nu este nicio îndoială, scrie 
Geiger, că numai concentrarea externă este atitudinea 


reenen 

specific estetică. Numai în ea opera de artă este cuprinsă 
în valorile și particularităţile structurii ei. Dimpotrivă, 
peniru concentrarea internă opera. de artă este indiferentă 
în forma ei specifică, singura ei funcţiune fiind de a pro- 
voca plăcerea ai de a produce sentimente de tot felul, pre- 
cum entusiasm, înnălțare, beţie, duioșie, etc.» Păre- 
rea lui Geiger, interesantă și valabilă întru cât reuşeşte 
să caracterizeze și să condamne diletantismul, nu rămâne 
însă mai puţin parţială. Căci, după cum se poate deduce 
din cele înfățișate mai sus, o receptare completă a artei 
cuprinzând și elemente extraestetice și estetice, intere- 
sează deopotrivă atât concentrarea internă cât şi cea 
externă. Dar chiar în atitudinea estetică cea mai pură, 
cea mai nealterată, cea mai puţin amestecată cu elemente 
extraestetice, putem oare spune că concentrarea internă 
nu joacă niciun rol? Fără îndoială, că în atitudinea este- 
tică ne dăruim lumii obiectelor, aspectului exterior, dar 
odată cu aceasta apar și unele sentimente, pe care nu le 
putem resimţi decât ca pe niște evenimente ale subiecti- 
vităţii. Pentru a ilustra toate acestea, să luăm un exemplu. 
In timpul lecturii unui roman, atitudinea estetică selectează 
între altele, telul în care diversele episoade se înlănţuese 
către un final care nu poate fi lămurit întrevăzut. Struc- 
tura progresivă a romanului determină atitudinea estetică 
să reţină acest aspect. Dar pe măsură ce urmărim acea- 
stă particularitate obiectivă a operei, înregistrăm, sub 
forma unui eveniment pur interior, sentimentul intere- 
sului. Trebue oare să eliminăm interesul din sfera ele- 


mentelor estetice ale receptării operei? De sigur că nu, 


de vreme ce acest sentiment este strict dependent de par- 
ticularităţile obiective ale operei de artă. Teoria lui Geiger 
ni se pare astfel a avea neajunsul că nu lasă niciun loc 
sentimentului în procesul receptor. De sigur, atitudinea 

estetică este în primul rând orientată către. exterior, dar 
în această situaţie ea este însoţită de unele răsunete sen- 
timentale, pe care analiza nu poate să ai le ascundă. 

Vom spune deci că sentimentele implicate de procesul 
de receptare estetică a operei fac parte din clasa afectelor 
eztrageneiice, pe care le vom opune afectelor endogenetice. 
Afecte endogenetice sunt acelea care își au pricina şi rădă- 
cina în interiorul omului. Urîtul, melancolia, o anumită 
bucurie fără motiv, starea de suflet care întovărășește 
sănătatea sau boala sunt deopotrivă afecte endogenetice. 
Extragenetice sunt însă toate afectele determinate de feluri 
de a fi ale lucrurilor străine de noi și în care ni se relevă 
particularităţile lor. Sentimentele estetice fac parte din 
ele. Din această cauză ele nu pot fi niciodată descrise în 
afară de valorile obiective care le produc. Dar tot din 
această pricină latura estetică a procesului de receptare 
artistică nu se rezolvă niciodată în stări de sentiment pure, 


ci sunt totdeauna amestecate cu stări și acte intelectuale, 


menite să ne informeze asupra particularităţilor obiective ale 


operei. Se înţelege că dacă este așa, receptarea estetică va. 


lua forme de o diferenţiere minuțioasă, deopotrivă cu aceea 
afectivă a operelor. Deosebirile dintre receptarea unui 
concert de Schumann e a unuia de Stravinsky vor fi 
deci cu mult mai mari decât asemănările lor. Din această 
cauză nu se va putea construi niciodată o teorie a recep- 
tării care să istovească tot conţinutul irăirilor pe care le 
încercăm în cazul unei opere individuale. Căci singurul 
lucru pe care îl poate face o teorie a receptării estetice 
este să stabilească laturile lui generale și formale. Acestea 
sunt corelative cu ceea ce am recunoscut drept momen- 
tele constitutive ale artei și, în primul rând, cu clarificarea 
și ordonarea, momentul izolării aflându-și corelaţia subiec- 
tivă în ceea ce am recunoscut drept atitudinea estetică. 

Corelaţiile acestea sunt de altfel atât de strânse, încât 
suntem foarte conștienți că n'am putut descrie, în pri- 
mul volum, momentele constitutive ale artei, fără a în- 
trebuința termeni subiectivi, după cum nu vom putea în- 
fățişa acum procesul subiectiv al receptării, fără să nu 
pornim dela suporturile lui obiective. 

Am arătat, când am vorbit despre clarificare, că în 
imaginile artei, înfăţișările lucrurilor dobândesc o expresie 
mai nouă și mai intensă. Aspecte pe lângă care treceam 
mai înainte cu indiferenţă, pentrucă nu le întrezăream decât 
prin vălul concepţiilor inteligenţii, capătă în reprezentările 
artei un chip virginal. Vedem de obiceiu în lucruri ceea ce 
ştim mai dinainte despre ele. Aria izbutește să îndepărteze 
acest strat izolator de reprezentări convenţionale, de idei 
preconcepute, restaurând, pentru a spune astfel, viziunea, 
audiţia sau intuiţia internă în drepturile lor. Un contact 
mai apropiat de lucruri și de mișcările intime ale sufle- 
tului omenesc este rezultatul acestui proces. Receptarea 
artei este în primul rând răsunetul subiectiv al acestei 
însușiri estetice a artei. Elementul pur al sensaţiei ocupă 
un loc precumpănitor în întregul ei. Psihologia neagă însă 
posibilitatea sensaţiilor simple într'o conștiință care a do- 
bândit o experienţă oarecare. Știrile elementare care pă- 
trund în conștiință, ni se spune, se asimilează de obiceiu 
cu reprezentări mai vechi, în așa fel încât rareori putem 
distinge în spectacolul lumii, ee aflăm mai apoi cu ce știam 
de mai înainte. Poate numai copiii, în primele luni ale vieţii, 
adică mai înainte de a fi fixat amintiri durabile, încearcă 
sensații simple. Dar la această excepţie mai putem adăuga 
una. Nu numai copilul, dar și contemplatorul artei, în- 
cearcă sensaţii elementare sau asociaţii de sensaţii ele- 
mentare. O coloare sau un sunet nu sunt pentru el un 
semn, simbolul unei realităţi conceptuale, așa cum este 

pentru psihologia comună a omului care intuește în discul 
colorat care se ivește pe cer, luna, și în sunetul care 'sfâşie 
tăcerea nopţii, cântecul cocoșului. În receptarea estetică, 
contemplatorul izbutește să reducă în mare măsură aceste 
aporturi ale inteligenţii, trăind coloarea şi sunetul ca atare. 
Evident, uneori sensaţii elementare directe se asociază cu 
sensaţii reproduse, ca de pildă atunci când în faţa unui 
portret spun că simt catifelarea pielii sau în fața unei 
naturi moarte, înregistrez frăgezimea legumelor sau umi- 
ditatea solzilor de pește. Sensaţiile vizuale directe se unesc, 
în astfel de împrejurări, cu sensaţii tactile sau termicel 
fără ca prin aceasta planul pur sensorial să fie părăsit. 


In felul acesta, lumea este restituită întrun plan mai 


timplu și mai naiv de vieaţă, întrun plan « paradisiac », 
după cum s'a afirmat uneori într'o filosofie religioasă a 
artei”. Trebue să adăugăm că aceste acte elementare de, 
cunoaștere se întovărășesc în receptarea artei cu un sen- 
timent specific de uimire. In faţa artei, trăim nu numai 
lumea ca sensaţie, dar și revelaţia lumii ca sensaţie. A des- 
coperi sub aspectele uzate ale realului, din pricina frec- 
vente cu care le-am perceput, şi înnegurate, din pricina 
vălului de noţiuni prestabilite cu care îl considerăm în 
deobște, o lume tânără de înfățișări care se impun pu- 
ternic simţurilor noastre, produce acel sentinent de bruscă 
întâlnire cu noutatea, în care recunoaștem unul din fac- 
torii cei mai importanţi ai receptării estetice a artei. In 
aceasta stă experienţa de atâtea ori făcută de oricare din 
noi, când privind în reprezentarea lor picturală, strada pe 


care trecem în fiecare zi, sau omul cu care ne-am întâlnit ` 


de o mie de ori, spunem totuşi că ni se pare a-i fi văzut 
abia acum pentru prima dată. Adevărul este că prinzân- 
du-i în raza atenţiei noastre, altădată îi recunoșteam, dar 
abia acum îi vedem sau auzim cu adevărat. 

Dar valorile sensibile ale artei, trăite ca obiectul unei 
revelații, sunt puse în legătură cu personalitatea umană 
care se manifestă prin ele și în felul acesta apare un nou 
afect estetic. Prin artă întrezărim personalitatea artistului, 
energia sufletească fecundă care transformă chipul reali- 
Gu, inprimându-i valori noui și dându-i mai multă forță 
expresivă. Când se produce această corelaţionare a artei 
cu creatorul ei, receptarea estetică ia forma specială a 
trăirii stilului sau originalității. Intuiţia originalității arti- 
stului atrage după ea un cortegiu întreg de afecte secun- 
dare. Originalitatea artistului îndrumează şi fructifică pro- 
priul nostru chip de răsfrângere a lumii. Puterea artei este 
din acest punct de vedere eminamente sugestivă. Sub 
influenţa artei ne simţim noi înșine mai productivi. Din- 
colo de sfera mărginită a operei de artă, lumea întreagă 
ne apare în lumina ei, îmbogăţită cu valorile pe care ea 
le-a pus în evidenţă, tot astfel după cum un incendiu lumi- 
nează nu numai locul în care se consumă, dar și întreaga 
zare care-l înconjoară. Cine şi-a vrăjit privirile în spec- 
tacolul artei, le poartă apoi asupra lumii, descoperindu-i 
un farmec nou. Această stare de lucruri este resimţită de 
noi cu fericirea unui surplus de activitate și-bogăţie lăun- 
trică. Reprezentarea centrului uman original care a exer- 
citat această înrâurire binefăcătoare asupra noastră se 
întovărășește apoi cu devotament pentru el. Arta ne face 
să-l iubim pe artist. Nu este totdeauna sigur dacă în recep- 
tarea estetică, admiraţia noastră, sentimentul aprobării 
entusiaste se adresează operei de artă sau creatorului ei. 
Aceste două intenţii ale admiraţiei alternează mai tot 
timpul. In tot cazul, dacă admiraţia pentru artist lipsește 
din procesul receptării, nu putem spune că el este com- 
plet. Tot astfel, la acei oameni cu o cultură estetică 
nedesăvârșită, pe care lipsa posibilităţii de comparaţie din- 

tre feluritele opere ale aceluiași artist îi împiedică de a re- 
simți unitatea stilului lor, receptarea artei ia forme ele- 
mentare și primitive. De asemeni, cine vede pentru întâia 


oară o sculptură aztecă sau o acuarelă japoneză, nepu- 


tând înregistra ce este original în aceste manifestări de 
artă, adică ce le revine din felul propriu de a vedea lumea 
al agentului lor artistic, nu trăieşte valoarea stilului, ca 
ceva topit în impresia artistică generală şi ca atare nu 
atinge plenitudinea receptării estetice. Analiza trebue să 
recunoască și aceste aspecte printre componentele răsune- 
tului subiectiv pe care arta le trezește în sufletul nostru, 

„Dar opera de artă nu este numai clarificare a lumii 
și mediu prin care transpare sufletului artistului, ea este 
și produsul unei ordonări, o întrecere a haosului și arbi- 
irarului în care lumea se prezintă de obiceiu intuiţiei co- 
mune. Refugiul din vieaţă în artă marchează pășirea într'o 
lume nouă a ordinei, a necesităţii, a logosului imanent. 
Toate elementele ariei se prezintă întrun raport de de- 
pendenţă și condiţionare reciprocă în interiorul unei uni- 
tăi. Valorile de relaţie ale artei sunt percepute de con- 
templator în forma unor acte de judecată, deocamdată 
rapide și confuze, și dau naștere unor afecte noui. De obi- 
ceiu, valorile de relaţie care compun întregul operei sunt 
înregistrate de noi în chip succesiv și anume din două 
perspective deosebite: a) din perspectiva desfășurării operei 
către finalul ei (în muzică, poezie, teatru) sau către înche- 
garea icoanei unitare (în arhitectură, sculptură, pictură) ; 
b) din perspectiva răsturnată a operei închegate către 
etapele succesive care au pregătit efectul final. După cum 
adoptăm una sau alia din aceste două perspective, valo- 
rile de relaţie devin izvorul unor afecte estetice deose- 
bite. Cine urmăreşte cum evoluează o dramă către sfâr- 
șitul ei, pe care îl presimte, dar nu-l întrevede lămurit, 

resimte un afect de tipul- plăcerilor anticipate (noţiune 
creată de Freud, cf. III, 6, c). Căci există nu numai: 
plăceri ale posesiunii şi -saturaţiei, dar și plăceri ale aspi- 
raţiei ai dorinţei. Toate obiectele menite să satisfacă sen- 
sualitatea noastră sunt încântătoare, mai întâi pentrucă 
suni râvnite. Opera de artă considerată în desfășurarea 
sau în închegarea ei treptată provoacă un astfel de afect: 
satisfacția unei așteptări mereu reînnoite, afectul interesului. 
Când, în fine, actul de înregistrare a operei de artă a ajuns 
la ţinta lui, atenţia poate lua o atitudine retrospectivă, 
estimând oportunitatea feluritelor detalii ale operei, felul 
în care ele s'au înlănţuit și coordonat pentru a produce 
efectul final. Receptarea estetică se îmbogățește în cazul 
acesta cu afectul special al motivației. Interesul şi moti- 
vaţia sunt termeni care par a fi culeși din cercul experien- 
ţelor literare și cu toate acestea ei denumesc afecte care, 
în esenţa lor, rămân identice chiar când sunt trăite în 
legătură cu alte arte, cum de pildă ar fi muzica sau chiar 
în legătură cu așa numitele arte spaţiale. Există astfel un 
interes și o motivaţie muzicală. Feluritele părţi ale unei 
sonate sau simfonii se înlănţuesc după anumite raporturi 
logice specifice, care ne fac să le înregistrăni cu interes, 
atâta timp cât se succed și să le estimăm sentimental 
ca motivate, după ce înșiruirea lor s'a terminat. Chiar 
sentimentul care întovărășește percepţia unui acord just 
este o varietate a sentimentului motivaţiei, după cum o 
disonanță provoacă sentimentul neplăcut al înfrângerii 
motivaţiei. Dacă totuși muzica, mai cu seamă cea mo- 
dernă, foloseşte uneori disonanţa, nimeni nu se gândește 
să renunţe la motivaţie, ci numai s'o amâne, impresia 
motivatoare a unităţii urmând să fie câștigată mai târziu 
și cu atât mai multă putere, cu cât a trebuit să înfrângă 
elemente mai rebele. Toate elementele care, în artă, sunt 

adaptate reciproc și constitue o unitate favorizează senti- 
“mentul motivaţiei, după cum lipsa unităţii și a coadap- 
tării provoacă sentimentele contrarii. In artele spaţiale, 
interesul, ca sentimentul adaptării succesive a părţilor în 
întreg, există de asemeni. Dar cum unitatea, efectul final 
de ansamblu, se închiagă cu rapiditate, sentimentul inte- 
resului este absorbit și fuzionează cu acel al motivaţiei. 
Potrivirea colorilor, alternanţa și simetria, echilibrul mas- 
selor și al volumelor, unitatea compoziţiei provoacă deo- 
potrivă sentimentul motivaţiei. Componenta aceasta este 
prezentă deci și în receptarea „estetică a artelor spaţiale. 

lată atâtea sentimente și stări intelectuale care intră 
în receptarea estetică a artei, cu neputinţă a fi reduse la o 
formulă unică. Multă vreme totuși lucrul a fost socotit 
posibil și din această năzuință au rezultat teoriile care 
înfățișau receptarea estetică fie ca percepţia unui conţinut 
omenesc important, fie ca înregistrare a raporturilor for- 
male, fie ca trăire sentimentală mai intensă, fie ca însu- 
fleţire simpatetică a unui aspect exterior, deși fiecare din 
aceste formule reprezintă numai o parte a adevărului 
complex al lucrurilor și uneori confundă ce este estetic cu 
ceea ce este 'extraestetic în totalitatea procesului de recep- 
tare. Convinși de parțialitatea oricărui procedeu unificator 
şi simplificator ne-am decis pentru procedeul însumator 
care a prezidat analiza de mai sus. 

O întrebare rămâne într'acestea liberă. Sentimentele 
estetice n'au nicio trăsătură comună, mai cu seamă dacă 
le comparăm cu acelea despre care a fost vorba mai înainte 
și pe care le-am grupat în sfera extraestetică? Uimirea 
care însoţeşte revelarea valorilor sensibile, sentimentul ori- 
ginalităţii, interesul și motivaţia nu coincid oare în niciun 
punct? Sentimentele obiective în 'măsura în care le încer- 
căm şi noi. (desnădejdea lui Lear este prin răsunet sim- 

patetic şi a noastră), apoi sentimentele reactive şi dispo- 
ziționale sunt deopotrivă sentimente serioase. Jubilarea 
pe care o încercăm ascultând Simfonia IX-a a lui Beet- 
hoven sau felul sguduitor în care lucrează un roman de 
Dostoevschi sunt sentimente întru nimic deosebite, din 
punct de vedere calitativ, de acelea pe care le putem în- 


cerca în împrejurările cele mai grave ale vieţii 2. Simţim 


lămurit că ele se desvoltă din punctul cel mai adânc al 
subiectivităţii noastre. Dacă mar fi aşa, nu s'ar putea 
înțelege în ce chip poate arta influenţa caracterul unui 
individ. Arta este însă quintesenţă de experienţă și, în 
această calitate, intră ca un factor hotăritor în experienţa 
celor care iau contact cu ea. Insemnătatea sentimentelor 
extraestetice desvoltate în frecventarea artei, acţiunea lor 
în adâncime este un fapt care nu se poate tăgădui. Dacă 
n'am recunoaște-o, ar trebui să socotim inexplicabil rolul 
pe care arta l-a deținut totdeauna în cultura omenească. 
Dacă însă sentimentele extraestetice aderă la partea cea 
mai adâncă a subiectivităţii noastre, sentimentele propriu 
zis estetice se mișcă în regiunea mai superficială a eului. 
Peniru a ilustra posibilitatea unor astfel de sentimente, 
M. Geiger a propus odată comparaţia durerii adevărate pe 
care o încercăm cu prilejul morţii unei ființe iubite cu 
tristețea atitudinală pe care ne-o inspiră participarea În- 
tâmplătoare la înmormântarea cuiva care nma însemnat 
nimic pentru noi. În primul caz, sentimentul urcă din 
adâncimile eului, în cel de-al doilea brăzdează numai 
suprafața lui. Toate sentimentele estetice, pe care cerce- 
tarea le-a pus în lumină, fac parte din această ultimă cate- 
gorie. lată, de pildă, interesul cu care urmărim desfășu- 
rarea unui roman. Intensitatea acestui afect poate fi deo- 
sebit de mare, ca atunci când spunem că «nu putem lăsa 
cartea din mână» și totuși simţim limpede că el nu anga- 

jează fiinţa noastră mai profund, nu ne sgudue şi nu ne 
modifică. Nici sentimentul motivaţiei, al revelaţiei sau 
al originalității artistului nu simţim că ar putea dobândi 
o însemnătate practică pentru noi, deși tăria lor poate fi 
destul de mare. Originaliiatea artistului poate modifica 
pentru un timp pe a noastră, impunându-ne o atitudine 
oarecare, pe care împrejurările așa zicând serioase ale 
vieţii o risipesc în scurtă vreme. Oricâi de puternice ar fi 
sugestiile estetice ale artei, rădăcina lor nu se afundă 
prea adânc. Deosebirea dintre sentimentele adânci şi cele 
superficiale nu privește deci intensitatea lor ci numai 
planul interior în care se situează. Din această pricină, 
nu vom spune totuși, așa cum lucrul s'a întâmplat de 
câteva ori în istoria doctrinelor. de estetică, de pildă în 
teoria lui E. von Hartmann, că sentimentele esteiice sunt 
iluzorii. Trebue să ne opunem acestui mod de a vedea, 
mai întâi din pricina conceptului nostru despre artă ca o 
existență ideală, dar nu şi ireală (cf. III, 3, d.). Dar 
noţiunea sentimentelor iluzorii mi se pare de-a-dreptul 


absurdă. Căci un sentiment, în momentul în care ocupă. 


actualitatea conștiinței, nu poate fi decât adevărat și nu 
iluzoriu. Pentru a declara iluzoriu un sentiment, adică 
trezit de o simplă iluzie, trebue să-l judec și nu să-l resimt: 
In clipa aceasta însă sentimentul ar înceta să existe. Sen- 
timentele estetice sunt așa dar superficiale, dar nu iluzorii, 
ci foarte adevărate și reale. 


C) IZVOARELE PLĂCERII IN ARTĂ 


Am analizat până acum diferitele grupe de fapte sufle- 
teşti care compun procesul de receptare subiectivă a artei, 
fără a arăta mai de aproape care este tonalitatea afectivă 
care îl însoţeşte. Această tonalitate pare evidentă esteti- 

cienilor psihologi cari denumesc răsunetul subiectiv al 
artei cu expresia de «plăcere estetică». Această expre- 
sie ascunde însă o simplificare prea superficială. Nu este 
de loc adevărat că procesul receptării artistice cuprinde 
numai elemente de plăcere, că este colorat în chip exclusiv 
plăcut. Incă dela sfârşitul Antichității, Sft. Augustin a 
atras atenția contemporanilor săi asupra paradoxului sen- 
timental al tragediei, care ne face să ne bucurăm de sufe- 
rinţele eroilor. Cum însă aceste suferinţe trezesc unele 
răsunete simpatetice şi în sufletul nostru, este limpede 
că receptarea artistică a unei tragedii nu poate fi liberă 
de amestecul oricăror elemente neplăcute, deși rezolvarea 
înălțătoare a tragicului stârnește un ecou fericitor și plăcut, 
De altfel, nu numai în legătură cu tragedia, dar şi cu multe 
alte creaţii artistice, partea de contribuţie a elementelor 
dureroase în procesul receptării stă mai presus de orice 
îndoială. Dacă acum ne întrebăm care anume dintre fac- 


torii receptării pot fi colorați dureros, răspunsul nu poate 


D decât unul singur. Numai factorii extraestetici se pot 
însoţi cu tonalități când plăcute când dureroase, în timp 
ce factorii propriu zis estetici se întovărășesc numai cu 
tonalități plăcute. | 

In adevăr, modificările cenestezice pe care le determină 
contemplaţia pot D sau plăcute sau dureroase. Difuzarea 
organică a curentului emotiv echivalează în genere cu o 
potenţare plăcută a vitalității, dar din când în când ea poate 
face să intervină reacţii hotărît dureroase, sguduitoare sau 
deprimante, ca în faţa atâtor opere plastice, dramatice sau 
epice. Asociaţiile pot introduce și ele o componentă dure- 
roasă, mai ales atunci când tendinţa operei chiamă, pe cale 
asociativă, propriile noastre tendinţe contrarii. Sunt nume: 
roase cazurile în care o operă, privită din unicul punct 
de vedere estetic, determină aprobarea noastră și totuşi 

nu ne contrariază mai puţin, din pricina ideilor neade- 
cuate la fondul ei, ivite pe calea asociaţiei. Altădată, acea- 
stă adecuare a ideilor asociate este astenică, cum se în- 
tâmplă în cazul atâtor meditații elegiace trezite de unele 
opere ale poeziei, muzicii sau plasticei. De obiceiu, aceste 
reprezentări asociative vin să sprijine sentimentele reac- 
tive sau dispoziţionale pe care opera ni le inspiră. lar 
dacă astfel de sentimente sunt colorate plăcut în fața 
a Primăverii » lui Botticelli sau la lectura idilelor lui Theo- 
crit, nu tot astfel se întâmplă cu «La vieille Haulmidre » 
a lui Rodin sau cu «La Charogne» a lui Baudelaire, în 
receptarea cărora distingem o tonalitate neplăcută. Uneori 
plăcerea şi durerea se combină întrun dosaj delicat, a cărui 
formulă este greu de prins. « Farmecul dureros» al lui 
Eminescu 8. amestecul de voluptate şi meditaţie funebră 
în «Tristan » al lui Wagner sau în unele din cărţile lui 
Barrès, produc astfel de răsunete ambigue. Nu totul este 
deci colorat plăcut în receptarea subiectivă a artei; durerea 
se amestecă adeseori printre acordurile ei. Ba chiar, numai 
prezenţa unui subton dureros conferă unei opere de artă 
vieaţa ei subiectivă cea mai adâncă și cea mai umană. 
O operă rezolvată numai în elemente plăcute nu coboară 
mai adânc în sufletul nostru. Ea rămâne mai apoi interioară 
contrastelor existenţei și vecinicul ei surâs de plăcere ne apare 
ca o sfidare adresată tragicului imaneni al soartei omenești. 
Operele care se pricep a trezi și reacţii dureroase ne apar 
dimpotrivă mai umane; mai bogate st mai complete, mai 
răscolitoare. Durerea ne cucerește mai larg; ghiara ei se 
înfige mai adânc. Chiar bucuria, când ne copleșește, întâl- 
nește la capătul difuzării ei durerea. Unele din simfoniile 
lui Beethoven sau din poemele lui Nietzsche desfășură în 
receptarea lor această largă curbă unificatoare între polii 


opuși ai sensibilităţii noastre. 

Dacă, aşa dar, factorii extraestetici ai receptării se 
însoțesc fie cu tonalități afective plăcute, fie cu tonalități 
dureroase, factorii estetici sunt colorați exclusiv plăcut. 
Poate că aci stă chiar cheia problemei, întrevăzută printre 
cei dintâi de Augustin. Căci dacă este adevărat că, în fața 
anumitor opere de artă, contemplatorul resimte cu plăcere 
o materie dureroasă în sine, lămurirea paradoxului stă în 
faptul că această materie extraestetică este încadrată și 
susținută de factori propriu zis estetici, al căror răsunet 
subiectiv este totdeauna plăcut ?. Plăcut este sentimentul 
de noutate şi uimire cu care întâmpinăm datele sensibile 
clarificate, adică izolate de conţinutul lor intelectual. A 
privi o lume mai tânără, mai fragedă, mai virginală este 
pentru suflet un efect fericitor, deopotrivă cu toate împre- 
jurările care ne îngădue să trăim o vieaţă mai liberă, mai 
descătușată din strânsorile intelectului, încredinţată acti- 
vităţii mai vii a simţurilor. Receptarea artistică este, Inte o 
mare parte a ei, vieaţă sensuală și cum, de obiceiu, sensuali- 
tatea noastră este obliţerată prin însuși faptul că interesul 
ni se îndreaptă către valoarea practică a lucrurilor și nu 
către strictul lor aspect sensibil, sentimentul care se des- 
voltă odată cu deplasarea interesului către acesta din urmă 
ne poate fi decât eliberator și plăcut în aceeași măsură. 
Plăcută este şi intuiţia originalității artistului, așa cum ea se 
străvede prin mediul operei, cu tot cortegiul ei de afecte 
însoţitoare. A trăi originalitatea artistului înseamnă a par- 
ticipa la o vieatä mai spontană și mai bogată, din care se 
contagiază propria noastră individualitate. Ne simţim mai 
bogaţi și mai productivi când privim lumea cu ochii artis- 
tului. Ceea ce vieaţa comună, limitată în deprinderi spiri- 
tuale care ascund aspectele pururi noui ale lumii, nu ne 
dărueşte niciodată, câştigăm acum în contemplarea artei. 
Valori noui se adaugă sufletului nostru şi sentimentul de 

plinătate care rezultă nu poate fi decât fericitor. In fine, 
plăcute sunt și sentimentele interesului și al motivaţiei. Am 
caracterizat mai sus interesul ca un sentiment din clasa plă- 
cerilor anticipative. Dar pe măsură ce interesul se desvoltă 
și turburele lui reprezentări anticipatoare primesc o lim- 
pede confirmare succesivă, apare o plăcere deopotrivă cu 
toate așteptările împlinite, cu toate gesturile izbutite. Când 
apoi gestul izbutit s'a produs, spiritul poate lua o atitudine 
retrospectivă bucurându-se nu numai de succesul gestului, 
dar și de dibăcia care a pregătit acest succes. Plăcerea moti- 
vaţiei face parte din grupul acestor ultime satisfacţii. A per- 
cepe motivaţia unei opere înseamnă a te bucura de unitatea 
ei, de victoria ordinei, de depășirea haosului și arbitrarului. 
+ 
D * 

Am enumerat feluritele elemente care intră în procesul 
receptării artistice. Unele din ele sunt prezente chiar în 
prima impresie pe care o trăim în fața unei opere. Celelalte 
apar succesiv și cer un timp oarecare pentru a se putea 
produce. Există însă în decursul procesului de receptare și 
momente de integrare, în durata limitată a cărora fuzio- 
nează într'o unitate indistinctă cât mai mulţi din factorii 
amintiţi până acum. Aceste momente de plenitudine în care 
opera pare a ne vorbi prin suma valorilor ei şi care nu pot 
fi decât intermitente și fugitive, sunt singurele care, din 
punctul de vedere psihologic, pot fi identificate cu vechea 
contemplaţie revelatoare și fulgurantă a esteticei metafizice 
de altădată. 


5. APRECIEREA OPEREI DE ARTĂ 


Receptarea operei de artă conţine în sine numeroase 
elemente de apreciere. Alături de stări și acte sufleteşti de 
tot felul, sensaţii, sentimente și judecăţi, analiza trebue să 
recunoască în interiorul procesului receptor și unele intuiţii 
sau judecăţi apreciative. Este greu de spus unde sfârșesc 
unele și încep celelalte. In mod general, după cum am 
arătat mai sus, actele valorificatoare apar ceva mai târziu 
în desfășurarea procesului. Totuşi nu este exclus ca și după 
primele intuiţii sau judecăţi apreciative să se ivească stări 
şi acte de un alt caracter. Relaţia dintre toate aceste ele- 
mente rămâne astfel destul de indistinctă. Dacă însă izolăm 
factorii de apreciere şi urmează să-i analizăm separat de 
ceea ce am înfățișat până acum drept elemente ale pro- 
cesului receptor, lucrul se explică prin multiplicitatea pro- 
blemelor pe care aceşti factori îi propun. Ne vom ocupa 
pe rând de intuiţiile apreciative, adică de gust și apoi de 
judecăţile de apreciere, pe care spectacolul artei le prile- 
jueşte spiritului nostru. 


a) GUSTUL 


Noțiunea de gust, în accepțiunea ei estetică, are după 
« Vocabularul filosofic » al lui A. Lalande, două semnificații. 
Ea înseamnă mai întâi «caracterul general al aprecierilor 

de artă la un individ», adică «temperamentul estetic ». 
Pe de altă porte, chiar când nu este urmată de atributul 
«bun », desemnează « facultatea de a judeca intuitiv şi sigur 
valorile estetice, în special în ceea ce ele cuprind ca însușiri 
de corectitudine și delicateţe ». In primul înţeles, gustul 
denumește o facultate eminamente relativă şi schimbătoare, 
ca de pildă atunci când vorbesc despre gustul antic Și 
modern, despre gustul italienesc sau francez, despre gustul 
popular sau aristocratic sau despre gustul copiilor şi al 
adulţilor. In al doilea înţeles însă, gustul denumește o 
facultate neschimbătoare, orientată după criterii fixe, care 
ne permit a distinge în chip absolut între « bunul » și «pro- 
stul » gust. Dacă, așa dar, Im. Kant a putut construi o anti- 
nomie a gustului estetic, după care « fiecare are propriul său 
gust... despre care nu se poate discuta», dar în același 
timp 4 gustul admite lupta. .. cu speranţa de a obţine un 


consens », împrejurarea se explică prin faptul că în fiecare ` 
din cele două propoziţii ale antinomiei noţiunea de gust 


a fost luată în câte un ali înțeles 1. Gustul «despre care 
nu se poate discuta » este « temperamentul estetic » al indi- 
vidului, care determină afinitatea lui numai pentru un anu- 
mit fel de valori artistice. Dimpotrivă, gustul care admite 
lupta şi implică, odată cu aceasta, posibilitatea consensului, 
este facultatea valorificării estetice, condusă de criterii per- 
manente și sigure, chiar când ele rămân învăluite. 
Noţiunea gustului, în aplicarea ei la unele realităţi 
morale și în special. la cele artistice, foloseşte cuvântul 
într'un înțeles metaforic. Dar cum orice metaforă este o 
comparaţie implicită, cine vorbeşte despre gustul artistic 
vrea să spună că facultatea pe care el o denumește, stăpâ- 
nește aceleași însușiri în funcțiunea și aplicaţiile lui ca și 
simțul fizic al gustului, acela care percepe savorile: dulcele și 
amarul, săratul și acrul. O problemă dintre cele mai intere- 

sante este aceea de a ști de ce tocmai simţul gustului a fost 
ales ca termenul concret al comparaţiei care a condus la 
metafora gustului artistic. Rațiunea pe care o întrevede 
Voltaire, în consideraţiile consacrate gustului din al său 
« Dictionnaire philosophique» nu mi se par suficiente. 
Gustul, spune Voltaire, «este un discernământ prompt, 
deopotrivă cu acela al limbii și cerului gurii și care, întoc- 
mai ca acesta din urmă, previne reflecţiunea ». Dar aceeaşi 
promptitudine, anticipatoare a rezultatelor gândirii, mani- 
festă evaluaţiile tuturor simţurilor noastre. Nu numai gustul, 
dar și văzul și auzul evaluează datele lor cu spontaneitate 
intuitivă. Un sunet sau o coloare, un acord sau o combi- 
nație de colori sunt declarate de îndată frumoase sau urîte, 
armonioase sau distonante, mai înainte de orice examinare 
reflexivă a lor. Nici justificarea pe care o găsește Thomas 
Reid, renumitul filosof scoţian din veacul al XVIII-lea, 
nu mi se pare mai mulțumitoare. « Simţul extern al gustu- 
lui, scrie Reid, prin care putem distinge şi ne putem bucura 
de feluritele speţe de alimente, a dat prilejul aplicării meta- 
forice a numelui său la capacitatea de a percepe ceea ce, 
în diversele obiecte pe care le considerăm, este frumos 
sau urît și insuficient. Deopotrivă cu gustul cerului gurii, 
această forță a spiritului nostru resimte unele lucruri ca 
plăcute, pe altele ca respingătoare, faţă de multe se com- 
portă indiferent sau șovăitor și stă, în mare măsură, sub 
influența deprinderii, a asociaţiilor sau a mode zz, Nu 
este însă niciunul din aceste puncte de apropiere care 
să nu existe și între facultatea noastră de apreciere intui- 
tivă a artei şi celelalte simţuri. Toate simțurile resimt 
obiectele care intră în sfera lor de înregistrare ca plăcute 
sau respingătoare și aceste evaluaţii stau totdeauna și 
sub influența deprinderilor, ale asociaţiilor şi modei. Cine 
găsește frumoase colorile drapelului național o face de 

sigur și din pricina asociaţiilor pe care ele le indică. De- 
prinderea sau lipsa de deprindere ne fac apoi să decla- 
răm o mulțime de lucruri ca plăcute şi convenabile sau 
ca izbitoare în mod neplăcut. Cât despre preferința cu care 
moda impune forme sau colori deosebite, nu este nevoie 
să insistăm. 

De ce atunci tocmai gustul și nu un altul dintre simţurile 
noastre a ajuns să denumească facultatea de care ne ocupăm? 


Răspunsul mi se pare că trebue găsit în acea dublă însușire 


a gustului care face din el unul din simţurile cele mai dife- 
renţiate, dar în același timp și unul din cele mai puţin 
raționalizate. Varietatea sensaţiilor de gust este imensă, 
deşi limbajul nu cunoaște decât patru calificative principale 
în ce le privește (dulce, amar, sărat și acru). S'a putut 
stabili apoi o clasificare raţională a colorilor, după locul 
pe care ele îl ocupă în spectrul solar și după gradul lor de 
saturație sau claritate. Există ai un sistem raţional al sune- 
telor în gamă și posibilitatea de a le ordona în raport cu 
timbrul, înălțimea sau intensitatea lor. Astfel de încercări 
de raționalizare lipsesc însă în domeniul atât de bogat al 
gusturilor. Imprejurarea decurge atât din vechimea filoge- 
netică a gustului, cât și din pierderea importanţei lui în 
fazele mai noui și raţionale ale evoluţiei umane. Cu mult 
mai înainte ca omul să se orienteze prin văz și auz, animalele 
s'au orientat prin simțurile inferioare, prin tact, miros și 
„gust. Când apoi omul a impus primatul viziunii și audiţiei, 
rolul simțurilor inferioare a trebuit să decadă și funcțiunea 
lor s'a disociat de noua desvoliare a raţiunii. Așa se explică 
faptul că gustul cunoaște o mare varietate, corespunzătoare 
intensei sale funcţionări în trecutul îndepărtat al speţelor 
și faptul corelativ că raţiunea n'a mai putut să-l adapteze 
la regimul său, corespunzător nouilor condiţii ale speţei 
omenești. Am spus însă că gustul a urmat aceeași evoluţie 

ca și tactul și mirosul. De ce atunci tocmai gustul, şi nu 
tactul sau mirosul, a ajuns să împrumute numele său valo- 
rificării artistice intuitive? Pentru motivul că gustul este 
un simţ mai spontan decât tactul sau mirosul, care sunt 
simţuri investigatoare. Organele tactului și mirosului exe- 
cută unele mișcări de adaptare pentru a-și favoriza sensaţiile 
respective. Trebue să căutăm, într'o anumită măsură, cali- 
tățile de duritate sau moliciune și pe acele olfactive, pentru 
a le înregistra. Metaforizarea simțului olfactiv a ajuns 
astfel să denumească funcțiuni active ale spiritului, ca de 
pildă, în limba franceză, aceea indicată prin expresia flairer 
une escroquerie, a mirosi o exerocherie. Cine a mirdase » o 
excrocherie, nu o înregistrează ca pe o dată care i se impune 
cu energie, ci numai o presimite, lămurind-o, printr'o apli- 
caţie activă a spiritului, dintr'un complex de indicaţii. Da- 
tele gustative sunt într'acestea mult mai categorice. Simţul 
nostru nu trebue să le caute și nu li se poate sustrage. Ele ne 
invadează și ni se impun. Spontaneitatea sensaţiilor gusta- 
tive este din această pricină superioară faţă de alte sensaţii 
inferioare. Varietatea sensaţiilor gustative, iraţionalitatea și 
spontaneitatea lor mi se par a fi cele trei motive pentru care 
gustul a ajuns să denumească facultatea valorificării intui- 
tive în artă. Aceste însușiri caracterizează, în adevăr, și 
gustul artistic. l 
Scriitorii cari s'au ocupat cu gustul artistic au spus tot 
ce era necesar încă din veacul al XVII-lea și al XVIII-lea, 
când doctrina gustului s'a format ca o primă pâlpâire a 
iraționalismului modern, adică din momentul în care reflec- 
ţiunea filosofică a trebuii să recunoască «un ali izvor al 
cunoștinței decât raţiunea și anume a unuia care amin- 
tește de aproape noţiunea contemporană a intuiției»?. Tre- 
când peste contribuţia iesuitului spaniol Balthasar Gracian 
unul dintre cei dintâi cari a vorbit despre gust în sens 

filosofic, dar cu o specială aplicație la realitățile morale, 
noțiunea revine în special la scriitorii italieni și francezi. 
Toate caracterele constitutive ale gustului au fost relevate 
de aceştia. Așa, de pildă, marea varietate a nuanţelor înre- 
gistrate de funcțiunea gustului a fost bine exprimată de un 
La Rochefoucauld, care scrie: «Există oameni cari au mai 
mult gust decât spirit; în gust este însă mai multă varietate 
şi mai mult capriciu decât în spirit). Nuanţe care scapă 
inteligenţei sunt astfel percepute abia de gust. Legile care 
conduc aplicaţiile gustului rămân apoi necunoscute, un 
motiv pentru care mișcările lui par capricioase. Gustul, 
spunea Montesquieu, «este o aplicaţie promptă și delicată 
a unor reguli pe care nu le cunoaştem »5. Dar tot Mon- 
tesquieu care, în celebrul său articol din Marea Enciclopedie, 
sintetizează întreaga doctrină contemporană a gustului, ate- 
nuează independenţa gustului de formele raţionale ale inte- 
ligenţei, când observă: « Astfel, tot ce am putea spune aci 
şi oricare ar fi preceptele pe care le-am putea da pentru a 
forma gustul, toate acestea nu pot privi direct decât gustul 
dobândit, deși în mod indirect pot privi și gustul natural; 
căci gustul. dobândit afectează, schimbă, mărește și dimi- 
nuează gustul natural, după cum gustul natural afectează, 
schimbă, mărește şi diminuează gustul dobândit ». Această 
afinitate a gustului natural pentru reguli, posibilitatea lui 
de a se forma și instrui, provine din faptul că, oricare ar fi 
iraţionalitatea funcţiunii lui, în adâncimea sa gustul este 
totuşi condus de norme raţionabile. Incă din 1715, filosoful 
elveţian Crousaz observă că «bunul gust ne face să estimăm 
prin sentiment, ceea ce raţiunea ar fi aprobat, dacă și-ar 
fi acordat timpul necesar pentru a judeca...)6. Gustul 
nu exclude deci judecata ; gustul o implică. «In orice feno- 
men de gust, serie Th. Reid, este conținută o judecată. 
Când cineva declară că un palat sau o poezie sunt frumoase, 

el afirmă ceva pozitiv şi orice afirmație sau negație exprimă 
o judecată »7. Gustul denumește fără îndoială o impresie, 
dar această impresie nu este întâmplătoare și arbitrară. 
Ea este pătrunsă de valori raţionale şi raţionabile, corespun- 
zătoare structurii raţionale a operei, răsfrântă în operaţiile 
gustului. Raţionalitatea implicită și învăluită în impresiile 
gustului fac posibile toate acele judecăţi asupra artei, pe 
care analiza le semnalează în decursul procesului de recep- 
tare şi despre care urmează să ne ocupăm acum. Să adău- 
găm însă mai înainte că dacă gustul apare ca o funcţiune 
strict individuală, rebelă oricărei încercări de sistemati- 
zare, dacă el apare ca un adevărat «temperament estetic », 
după cum am văzut că sună una din formulele lui, faptul 
provine din factorii extraestetici cari îi orientează direcţia. 
In aprecierea operelor de artă, diferim nu atât prin felul 
strict în care o răsfrângem, cât prin asociaţiile și senti- 
mentele extraestetice pe care ele ni le inspiră. 


b) JUDECĂȚILE ARTISTICE 


Gustul înregistrează calităţile și neajunsurile unei opere, 
caracterele ei specifice şi: rangul lor în ierarhia valorilor. 
Dar toate aceste impresii delicate ajung să fie bine înte- 
meiate şi intră în sigura noastră stăpânire intelectuală 
numai atunci când le transformăm în judecăţi. Raţionali- 
tatea profundă a gustului permite această promovare a 
impresiilor în judecăţi și face posibilă lucrarea de comen- 
tare a criticei literare și artistice. O întrebare interesantă 


m re emana = 


este însă dacă receptarea artei are să câștige sau să piardă 


din această desvoltare a impresiilor în judecăţi. Intelectua- 
lizarea procesului de receptare constitue un avantaj sau 
un neajuns? Numeroase sunt persoanele şi, printre ele, 
mulţi esteticieni sau chiar critici de artă cari socotesc 


430 ` ESTETICA 


că sentimentele pe care arta le inspiră, pierd o parte în- 
semnată din intensitatea și autenticitatea lor prin media- 
țiunea actelor intelectuale de judecată. Sentimentul pare 
a fi o reacţie spontană a conştiinţei și orice intervenţie 
intelectuală nu-l poate decât slăbi sau altera. Astfel de 
observaţii pornesc însă totdeauna dela o anumită con- 
cepție despre antagonismul dintre sentiment, și inteligenţă, 
apărută în cadrul teoriei facultăţilor sufletești simple şi 
autonome, dar pe care vederile mai noui despre unitatea 
vieţii conștiente o fac imposibilă. Astăzi știm mai bine că 
asocierea sentimentului cu numeroși factori intelectuali, 
departe de a-l slăbi sau denatura, îi sporesc adâncimea și 
durata și îl umanizează. Psihologul francez Fr. Paulhan 
a numit odată «spiritualizare », procesul acesta de extin- 
dere a sentimentului prin interesarea unor factori numeroşi 
ai vieţii conştiente 1 Cine va putea spune că sentimen- 
tele spiritualizate sunt niște simple reflexe palide în com- 
paraţie cu formele lor primitive și neintelectualizate? Iubi- 
rea, ca expresie elementară a instinctului, apare ca o reac- 
țiune superficială și intermitentă, dacă o comparăm cu 
pasiunea romantică, forma ei spiritualizată, capabilă să 
stăpânească întreaga vieaţă a unui ins, în adâncime și 
în întindere. Analogia ne îngădue să vedem cât au de câști- 
gat și sentimentele artistice din intelectualizarea lor. In 
tot cazul, acţiunea de intelectualizare a sentimentelor stă 
în ordinea lucrurilor și răspunde direcţiei constante de 
desvoltare a vieţii sufleteşti. Ea nu poate fi nici împie- 
dicată, nici derivată. In cazul special al receptării arti- 
stice, progresul interior va transforma totdeauna pe ama- 
torul diletant, mărginit în cercul impresiilor lui vagi, 
într'un judecător conștient și prevenit al operelor care i se 
înfățișează. 

Dar dacă rolul judecății este incontestabil în recep- 

tarea artei, mai cu seamă în formele ei mai înaintate, ră- 
mâne să examinăm în detaliu care sunt speţele de judecăţi 
care apar în această împrejurare. Analiza judecăților arti- 
stice a rămas însă excesiv de sumară. Groos și Volkelt, 
printre puţinii cari au cercetat acest domeniu, au distins 
numai două tipuri: judecăţile de valoare şi judecăţile de 
comprehensiune (Verstăndnisurteile) 2. Judecăţile de valoare 
sunt acelea care leagă numele unei opere, luată ca subiect, 
de un predicat care poate fi sau o impresie estetică apre- 
ciativă sau o valoare estetică universală, ca de pildă atunci 
când spun: «cutare operă a lucrat înviorător asupra mea» 
sau «cutare reman este minunat povestit). Judecăţile 
de comprehensiune sunt acelea care lămuresc conţinutul 
operei, ca de pildă când spun: «peisajul acesta este văzut 
dintrun loc înalt» sau «iată o lumină de seară». Toate 
aceste judecăţi se diferenţiază apoi, după Volkelt, după 
cum ele sunt exprimate la sfârșitul contemplaţiei și în 
afară de ea, ca în discuţiile care pot avea loc după ce am 
asistat la reprezentarea unei drame, sau după cum ele se 
formează în timpul contemplaţiei și fuzionează cu celelalte 
stări și acte intelectuale sau afective care constituesc pro- 
cesul receptării artistice. Numai cele din urmă dintre aceste 
judecăţi ar avea o valoare estetică, în timp ce primele 
ar fi condiţionate de încetarea contemplaţiei și ar marca, 
de fapt, o evadare din atitudinea propriu zis estetică. In 
sfârșit, aparţinând tot curentului receptării artistice sunt 
de amintit și acele judecăţi din stofa cărora este ţesută 
o operă de artă, de pildă o poezie, și pe care contempla- 
torul urmează să le realizeze la rândul său. Astfel când cineva 
citeşte în « Glossa » lui Eminescu versurile: « Vreme trece, 
vreme vine, Toate-s vechi și nouă toate », el realizează în 
propria sa conștiință aceste judecăţi, fără ca prin aceasta 
să depășească matca în care curge receptarea operei. 

biede 


Analiza judecăților artistice, așa cum a întreprins-o 
Volkelt, stârnește câteva obiecţii. Trebue să spunem, mai 
întâi, că judecăţile care se formează la sfârșitul contem- 
plaţiei nu mi se par, pentru acest singur motiv, lipsite de 
orice valoare estetică. Așa, de pildă, când după ce l-am 
ascultat pe Moissi în « Cadavrul viu » de Tolstoi, reflectez: 
«ce sguduitor a fost jocul lui în scena arestării », judecata 
aceasta nu se situează în afară de albia contemplaţiei. 
Această judecată, nu este exterioară și opusă contempla- 
Gei, Ea este mai de grabă un semn că procesul contempla- 
Gei continuă și după ce a încetat confruntarea materială 
cu opera. Ea este apoi ai un mijloc de a reintegra procesul 
contemplaţiei. Dacă lucrările de critică artistică, ţesute 
în mare parte din astfel de judecăţi de valoare, sunt așa 
de căutate de publicul amator de artă, împrejurarea pro- 
vine şi din faptul că, prin ele, putem reînsufleți contem- 
plaţia stinsă. lată motivul pentru care, în propria noastră 
analiză, vom folosi și judecăţi spicuite din lucrările de 
critică. In al doilea rând, judecăţile de comprehensiune, 
așa cum le înfățișează Volkelt, nu par deosebite de acele 
judecăţi care, după cum a arătat Binet, sunt implicite 
în orice percepţie. Nu numai în faţa unui peisaj pictat, 
dar și în faţa modelului său din natură, pot formula ju- 
decata: «Aceasta este panorama Balcicului» sau «iată 
un apus de soare pe mare». După cum exprim însă același 
raport în faţa naturii sau în fața reprezentării ei pictu- 
rale, am 'de-a-face cu două judecăţi deosebite. Planul onto- 
logic la care se referă judecata este de fiecare dată altul. 
Intr'un caz, ea se referă la planul unei existenţe materiale, 
în celălalt la planul areal și ideal al artei. Când în fața unei 
pânze pictate, afirm că «văd Balcicul», înţeleg de fapt altceva 
decât atunci când aş scoate aceeași exclamaţie privind 
din avion arătarea materială a acestui oraş. Întrebuin- 

țând aceleaşi cuvinte, semnificația lor este în fiecare 
caz alta. Judecăţile de comprehensiune în artă trebuesc 
deci limpede delimitate faţă de judecăţile perceptive: o 
distincţie pe care Volkelt n'o face3. Să adăugăm că o 
grupă de judecăţi artistice pe care Volkelt o irece cu totul 
cu vederea este aceea a judecăților de structură. Din clasa 
acestora face parte judecata pe care o pronunţ când, asi- 
stând la reprezentarea « Scrisoarei pierdute » de Caragiale 
și luând cunoștință de existenţa personajului Agamiţă 
Dandanache și apoi de confuzia atitudinilor și cuvinte- 
lor lui, afirm că « numele de Dandanache este perfect mo- 
tivat». Tot astfel, analizând scena din «Le Malade Ima- 


„ginaire » al lui Molière; în care Louison mărturisește, după 


multe amânări și printr'o menţinere continuă a interesului, 
vizita tânărului pe care îl primise în camera ei, Goethe 
formulează o judecată în legătură cu structura operei, 
afirmând că «această scenă mi-a apărut totdeauna ca 
simbolul unei desăvârșite științe scenice »*4. Toate judecă- 
ţile anticipatoare care susțin sentimentul interesului şi 
toate judecăţile de motivaţie care apar odată cu înain- 
tarea receptării artistice către finalul ei fac parte din clasa 
judecăților de structură. Volkelt omite însă să le mențio- 
neze în clasificarea lui. In sfârșit, judecăţile de valoare, 
de care amintește Volkelt, cunosc atâtea varietăți și sub- 
varietăţi, încât în ce le privește analiza noastră are foarte 
mult de adăugat. 

Pentru a înţelege bine judecăţile de valoare în artă 
trebue să ne reamintim desvoltările noastre relative la 
valoarea estetică. Definind opera de artă ca un obiect 
gândit în sfera valorii estetice, am afirmat că ea parti- 
cipă la valoarea estetică și are, prin urmare, o astfel de 
valoare. Bar părea deci că în raport cu opera de artă 
nar putea fi gândită decât o singură valoare ca predi- 

cat şi că war putea fi formulată decât o singură judecată, 
aceea care constată participarea sau neparticiparea la 
valoarea estetică. În realitate, în raport cu opera de artă 
poate fi gândită ca predicat, fie valoarea estetică pentru 
întregimea sau numai pentru o parte a sferei subiectului, 
fie valoarea estetică diferențiată în gradul sau modalitatea 
ei, prin pătrunderea anumitor factori extraestetici. Do- 
meniul omogen al valorii estetice se sistematizează astfel 
interior, permiţând o multiplicitate de judecăţi artistice 
de valoare. In același înţeles scrie odată E. Utitz: «Pe 
temelia valorii fundamentale a artei se desvoltă valorile 
artistice propriu zise, în timp ce cea dintâi le este co- 
mună tuturor acestora din urmă! Tot astfel misticul 
salută cu frăţie insectele parazite, ca unele care parti- 
cipă deopotrivă la valoarea vieţii. Dar această valoare 
comună fiinţelor vieţuitoare, este ceva deosebit de sistemul 
de valori al vieţii »5. Care sunt deci feluritele valori pe 
care le putem recunoaște artei? A pune o astfel de între- 
bare înseamnă a încerca să distingem care sunt feluritele 
tipuri de judecăţi de valoare ce pot fi formulate în legă- 
tură cu arta. 

Cel dintâiu tip de judecăţi de valoare artistică este 
acela al judecăților de valorizare, adică al acelor judecăți 
care constată participarea operei la valoarea estetică sau 
lipsa acestei participări, însușirea. operei de a fi izbutită 
sau neizbutită esteticește. Așa, de pildă, când spun: « Par- 
thenonul este o operă frumoasă » sau « Palatul Trocadero 
din Paris este urît », luând termenii de 4 frumos » și «urit» 
în înţelesul de realizat sau nerealizat estetic. Este evident 
că dacă predicatul «urit » este înlocuit prin «nu este fru- 
mos», atunci judecata ia forma negativă. De asemeni 
predicatul poate să afirme sau să nege valoarea pentru 
întregimea sferei subiectului sau numai pentru o parte 

a lui și în cazul acesta obţinem judecăţi universale sau par- 


„ ticulare. Am arătat și altădată că opera de artă poate 


să aibă un caracter de creaţie fragmentară (vd. sup.) 
Ea nu este totdeauna o unitate absolută, existând prin 
toate momentele ei la același nivel al realizării este- 
tice. Judecăţile de valorizare nu trebue să fie totdeauna 
universal afirmative sau negative. Ele pot fi uneori parti- 
culare, după cum afirmă sau neagă participarea la valoarea 
estetică numai pentru unele, părţi ale operei: « Din când 
în când bunul Homer dormea», spune odată Horaţiu. 
Quandoque dormitat bonus Homerus. 

Judecăţile de valorizare pot fi numite și de perfec- 
Dune, atunci când sunt universal afirmative, adică atunci 
când afirmă valoarea estetică pentru: întreaga sferă a 
operei. Subiectul unor judecăţi de perfecţiune poate fi 
deopotrivă un lied de Heine sau o romanţă de Verlaine, 
întocmai ca Divina Comedie a lui Dante sau Phedra lui 
Racine. Admiţând că sunt deopotrivă perfecte, au aceste 
opere aceeași valoare? S'ar părea că în perfecţiune uni- 
tăţile se identifică și fac imposibilă comparaţia lor. Şi 
totuși în conștiința noastră artistică operele se ierarhi- 
zează, dând naștere la judecăţi de valorizare relativă sau 
de ierarhizare. Când spun că Divina Comedie este o operă 
mai valoroasă decât un lied de Heine, nu neg niciuneia 
din acestea pariiciparea la valoarea estetică, dar atribui 
pe fiecare câte unei alte trepte a artei. Printre judecăţile 
de ierarhizare sunt unele obiective și altele subiective sau 
de preferință. Pot afirma de pildă că « Hamlet» de Sha- 
kespeare este superior unei romanțe de Verlaine, făcând 
totuși rezerva că prefer pe aceasta din urmă. Fireşte, 
opinia populară acordă cu greutate că putem judeca su- 
perioare opere care nu corespund sentimentului nostru. 
Dar o conștiință artistică mai desvoltată poate disocia 

între ierarhizarea obiectivă și preferință, înțelegând că 
aci e vorba de judecăţi de valoare deosebite. 

Un tip interesant al judecăților artistice de valoare 
este acela rezultat din combinaţia judecăților de valori- 
zare cu judecăţile de ierarhizare și anume tipul judecăților 
de compensație. Astfel pentru a formula judecata: a schi- 
tele lui Maupassant sunt mai frumoase decât romanele 
lui», a fost necesar a fi făcut în prealabil o judecată de 
valorizare particular-negativă despre romanele lui Mau- 
passant ei o judecată universal-afirmativă sau cel puţin 
particular-afirmativă despre schiţele lui. J udecata amintită, 
care după aparenţa ei este numai de ierarhizare, conţine 
şi două judecăţi de valorizare între care s'a stabilit o ierar- 
hie. Există însă şi un alt fel de judecăţi de compensație, 
dar pentru înţelegerea lor este necesară amintirea unui alt 
tip de judecăţi artistice de valoare și anume tipul jude- 
căţilor de caracterizare. 

Printre judecăţile de caracterizare trebuesc trecute mai 
întâi acele obţinute prin predicativizarea unei categorii 
estetice. Aşa, de pildă, când spun: « Statua Nopţii a lui 
Michelangelo este sublimă» sau «Don Quijotie este o 
capodoperă a humorului ». În toate aceste împrejurări nu 
afirm cu privire la subiecte simpla valoare estetică, ci o 
modalitate anumită a ei, adică una din acele categorii 
artistice, despre care ne vom ocupa în partea finală a 
acestei lucrări. Alteori, judecăţile de caracterizare se con- 
stituesc prin predicativizarea unei impresii tipice (ca atunci 

când spun: «cutare operă este înălţătoare, mișcătoare, 
duioasă sau sumbră ») sau prin: predicativizarea unei im- 
presii personale (când spun: «această operă îmi convine, 
exprimă punctul meu de vedere, îmi aminteşte o peri- 
petie proprie », etc.). O specie deosebită a judecăților de 
caracterizare alcătuește grupul judecăților de analogie. In 

esseul pe care Taine l-a consacrat lui Balzac se pronunţă 
la un moment dat judecăţile: « Balzac, întocmai ca Sha- 
kespeare, a pictat toate categoriile de sceleraţi: pe acei 
din lumea bună și din boemă, pe acei din pușcărie şi din 
spionaj, pe acei din bănci și din politică. Intocmai ca 
Shakespeare, a zugrăvit pe monomanii de toate speţele: 
pe acei ai libertinajului și avariţiei, ai ambiţiei și ai ştiinţei, 
ai ariei, ai dragostei paterne și ai iubirii. Admiteţi în unul 
ceea ce admiteţi în celălalt. Căci nu ne găsim, împreună 
cu ei, în vieața practică și morală, ci în aceea imaginară 
și ideală. Personajele lor sunt spectacole, nu modele, etc. » ê. 
Stabilind astfel de analogii cu o operă artistică mai general 
cunoscută, critica încearcă adesori să caracterizeze opera 
pe care tocmai o cercetează. Dar judecăţile de analogie 
închid uneori în ele și o judecată de ierarhizare. Atunci 
când subiectul lor este o operă sau un artist mai puţin 
cunoscut sau insuficient valorificat înainte, judecăţile de 
analogie le acordă de fapt rangul înalt al operei cu care 
se stabilește asemănarea. Judecăţile de caracterizare pot 
apoi intra în asociaţie și cu alte tipuri de judecăţi, de pildă 
cu judecăţile de valorizare. Această unire dă naştere jude- 
căților de motivaţie. Când, de exemplu, ocupându-se de 
comediile lui Caragiale, Maiorescu scrie: « Lucrarea d-lui 
Caragiale este originală; comediile sale pun pe scenă tipuri 
din vieaţa noastră socială de azi și le desvoltă cu sem- 
nele lor caracteristice »7, se dă odată cu caracterizarea 
lor motivul preţuirii lor artistice. Alteori, judecăţile de 
caracterizare se poi asocia cu judecăţile de ierarhizare 
determinând tipul nou al judecăților de compensație prin 
ierarhizare. Așa când se spune: a Ingres este un desena- 
tor mai bun decât Delacroix, care este un mai bun colo- 
rist». În sfârșit, analiza mai poate distinge o asociaţie 
între judecăţi de ierarhizare cu judecăţi de motivaţie, 

care dă tipul judecăților de ierarhizare motivată. Din rân- 
dul acestora face parte judecata: « Muzica lui Beethoven 
este mai prețioasă decât a lui Rossini, pentrucă este mai 
adâncă ». 

Toate aceste judecăţi pot interveni în decursul proce- 
sului de receptare, formând oarecum osatura lui intelec- 
4uală. Chiar când ele sunt formulate după ce produsul 
receptării s'a încheiat, rolul lor este să asigure stăpânirea 
mai trainică a valorilor care ni s'au revelat în timpul re- 
ceptării. Nu putem admite nicidecum că cine judecă în 
artă, o restrânge mai palid şi se bucură de ea mai puțin. 
Socotim mai de grabă că pulberea impresiilor se fixează 
numai prin cimentul gândirii. 


c) CRITERIILE IERARHIZĂRII ARTISTICE 


Existenţa judecăților de ierarhizare în artă este un 
fapt mai presus de orice îndoială. Amatorii sau critica fac 
în tot timpul judecăţi de ierarhizare, raportându-se odată 
cu aceasta la norme sau criterii care le fac posibile. Care 
sunt aceste criterii? Ele nu pot fi criteriile estetice gene- 
rale ale artei, deoarece am văzut că două opere cărora le 
putem atribui o perfecţiune estetică egală, pot sta totuşi 
pentru noi pe trepte ierarhice deosebite. Normele ierar- 
hizării nu pot fi decât extraestetice. Prin factori esteti- 
ceşte eteronomici, domeniul larg şi omogen al valorii 
estetice capătă o sistemă interioară, o structură în care 

pot fi distinse regiuni superioare și inferioare. Care sunt 
atunci normele exiraestetice ale ierarhizării? 

© Mai înainte de a încerca să răspundem la această Între- 
bare, este necesar să îndepărtăm unele obstacole care 
ne pot ieşi în cale. Se poate, în adevăr, observa că pentru 
a ierarhiza operele de artă, este indispensabilă comparata 

lor. Pot fi însă operele de artă comparate? Pentru mulţi 
cercetători, operele artistice fiind absolut individuale, com- 
paraţia lor devine cu neputinţă. Nu putem compara decât 
obiecte care până la un punct prezintă o anumită ase- 
mănare. Scopul unei comparații este totdeauna a găsi deo- 
sebiri într'un cadru de similitudini. Unde există completă 
eterogenie, comparaţia nu este posibilă. La această obiecție 
se poate răspunde că ceea ce comparăm, pentru a ierar- 
hiza, sunt operele de artă adăugate cu un coeficient su- 
biectiv care provine din faptul de a fi fost deopotrivă 
trăite de noi. lar trăirile noastre subiective sunt prin ex- 
celență comparabile, graţie faptului că pot avea o inten- 
sitate mai mică sau mai mare, pot fi resimţite cu un inte- 
res mai slab sau mai puternic st pot fi mai rău sau mai 
bine adaptate în anumite serii finale existente în conștiința 
noastră. Vieaţa noastră sufletească este dominată de gra- 
dualitate în toate momentele și manifestările ei, încât 
nici actele și stările care compun receptarea artei nu pot 
ieși de sub acest punct de vedere. | 

Comparaţia presupune însă și coexistența în conștiință 
a datelor comparaţiei. Dar aceasta este cu neputinţă numai 
pentru datele intelectuale ale conştiinţei, nu și pentru 
bunurile care ar fi obiectele unor intuiţii afective. Cine 
face o astfel de obiecţie se situează pe terenul unei înţe- 
legeri psihologiste a bunurilor și valorilor. Pentru această 
concepţie, bunurile și valorile sunt totdeauna corelative 
cu anumite nevoi; ele sunt chiar proiecția acestor nevoi. 
Un obiect n'ar deveni un bun decât în măsura în care ar 
satisface o nevoie și existenţa lui ca bun s'ar desăvârși în 
cercul subiectivităţii sub forma unui sentiment de pleni- 
tudine. Este firesc ca cine admite această înţelegere psi- 
hologică şi sentimentală a bunurilor să excludă comparaţia 
lor. Nevoile sunt, în adevăr, exclusive. O nevoie gonește 

din conștiință, fie chiar pentru o singură clipă, pe oricare 
alta. Apoi, orice nevoie în momentul în care este resim- 
ţită cu exclusivitate, atinge intensitatea maximă. Beduinul 
chinuit în pustie de sete, resimte nevoia de a bea apă cu 
exclusivitate și în gradul cel mai înalt. Apa devine pentru 
el, în momentul în care în sfârșit o găsește, bunul unic 
şi cel mai de preţ. Bunurile war avea o existență decât 
în legătură cu actualitatea conștiinței care le râvnește. 
In aceste condiţii, devine cu neputinţă comparaţia și 
ierarhizarea lor. i 

Faţă de acest mod de a vedea, se cuvine a reveni asu- 
pra caracterului de obiectivitate al bunurilor. Participând 
la, obiectivitatea valorilor, despre care am vorbit în pri- 
mul volum, este firesc ca bunurile să fie și ele obiective. 
Nu este deci adevărat că bunurile au o simplă existenţă 
corelativă cu nevoile, pe care sunt menite să le satisfacă. 
Bunurile există pentru noi chiar în lipsa acestor nevoi. 
Bunurile sunt apoi nu numai obiectele unor intuiţii afec- 
tive, dar şi intelectuale. Putem cunoaște, nu numai resimţi 
bunuri. Recunoașiem în apă și în pâine niște bunuri, 
chiar atunci când nu ne este sete şi foame. Și ceea ce afir- 
măm despre aceste bunuri simple și elementare se potri- 
veşte şi pentru bunurile mai înalte ale culturii. Ba chiar, 
ceea ce numim «cultură », cu un termen care desemnează 
suma bunurilor, nu este cu putință decât sub rezerva 
de a primi concepţia reprezentată aci. Dimpotrivă, pen- 
tru concepţia psihologistă, cultura se strâmtează pentru 
fiecare individ și în fiecare moment, la singurul bun care 
corespunde nevoii resimţite cu mai multă intensitate. Con- 
cepţia psihologică închide pe fiecare individ nu numai în 
interiorul naturii lui, dar și în acela al clipei trecătoare. 
' Cultura presupune însă depășirea individualității, parti- 
ciparea la o realitate transcendentă în care se întrunesc 

toate sforțările creatoare ale oamenilor. Cine nu izbutește 
să se uite pe sine și nevoile sale, rămâne închis și orb 
pentru cultură. Impărtăşirea din vieaţa culturii nu este 
cu putință decât dacă bunurile pot deveni obiecte ale 
intuiției intelectuale. In cazul acesta, bunurile nu mai 
sunt exclusive şi nici nu posedă fiecare în parte intensi- 
tatea cea mai mare pentru conștiință. Ele sunt deci ierar- 
hizabile ca oricare din datele intelectuale pe care conștiința 
le poate cuprinde în același act de comparație. 
lerarhizarea operelor de artă se poate construi mai 
întâi în timp, după un criteriu al progresului artistic, pe care 
se cuvine a-l formula în primul rând. Evident, cine profe- 
sează concepţia operelor de artă ca individualităţi închise, 
are serioase motive să se îndoiască de realitatea progresului 
artistic. În această: privință suni interesante reflecțiunile 
lui G. Gentile: «Orice operă de artă, scrie el, este o indivi- 
dualitate închisă în sine, o subiectivitate abstractă care se 
postulează pe sine însăși în mod empiric alături de celelalte, 
în chipul atomilor. Fiecare poet are propria sa problemă 
estetică, pe care o rezolvă în felul său, evitând orice raport 
intrinsec cu succesorii sau contemporanii săi. Mai mult decât 
atât, orice poet alege și rezolvă în fiecare dintre operele sale 
o problemă estetică specială, postulându-se astfel în fiecare 
dintre acestea ca o realitate spirituală fragmentară, nouă 
de fiecare dată și incomensurabilă în raport cu sine însăși. 
Astfel, nu numai niciun gen literar, a cărui desvoltare 
istoricul literar crede că o poate schiţa, n'are realitate este- 
tică, dar nici arta unui Ariosto, de pildă, n'are o astfel de 
realitate, căci ea are o existenţă proprie și cere a fi conside- 
rată în sine în fiecare dintre operele sale în parte » 1. Obser- 
vațiile lui Gentile sunt fără îndoială juste, dacă privim ope- 
rele de artă numai din unghiul estetic. Dar se cuvine a le 
privi oare numai din acest unghiu? Operele de artă n'au 

oare şi o realitate istorică? Lucrează artistul numai la rezol- 
varea propriilor sale probleme? Nu există și teme generale 
ale timpului şi soluţiile pe care acestea le primesc dela 
feluriţii artişti nu constituesc o sforţare unitară și colectivă? 
H. Wölfflin a arătat? cum de pe la mijlocul veacului al 
XV-lea până într'al XVI-lea se desvoltă continuu ceea ce 
el numeşte stilul « linear ». De pe la finele veacului al XVI-lea 
până către sfârșitul celui de al XVIII-lea se desfășoară ca un 
proces unitar stilul « pictural ». De sigur, nu putem spune 
că picturalul este superior linearului sau dimpotrivă. Dar 
menţinându-se înlăuntrul fiecăruia din aceste serii stilistice, 
cineva poate îndrăzni afirmaţia că Raffael a condus lineari- 
tatea și Rembrandt picturalitatea la un grad de perfecţiune 
neatins mai înainte. De asemeni, nu se poate afirma că 
arta grecească este superioară sau inferioară celei egiptene. 
Problemele lor sunt felurite. Dar în momentul în care sta- 
tuara greacă izbutește să înfrângă vechiul hieratism, mar- 
când direcția apropierii de vientä, începe o serie unitară 
de opere şi artiști, în interiorul căreia superioritatea lui 
Phidias este evidentă. Bizantinismul italian culminează în 
Cimabue. Elevul acestuia, Giotto, inaugurează seria arti- 
stică a realismului, care se întinde de-a-lungul întregii 
Renașteri. Conștiinţa noastră manevrează fără îndoială un 
criteriu al progresului artistic, care permite ierarhizarea 
feluritelor opere în unitatea aceleiași serii istorice. 

Dar criteriul progresului implică alte două norme sub- 
secvente: a noutății şi a înfloririi. În ierarhia bunurilor 
artistice, opera lui Giotto are o excelență deopotrivă cu 
aceea a lui Raffael: una provine însă din inițiativa, cealaltă 
din maturitatea ei. Arta lui Giotto are preţul unor zori 
apărute pe olume nouă; aceea a lui Raffael a unei zile de 
vară ajunsă la plinătatea ei. După cum ne-a atras atenţia 
R. Miăller-Freienfels, norma noutăţii trebue însă manevrată 

cu multă precauţie și cu unele rezerve. Noutatea sau origi- 
nalitatea multor opere rezultă adeseori pentru noi numai 
din pricina ignoranței în care ne aflăm cu privire la antece- 
dentele şi modelele lor. « Plaut și Terenţiu ar cădea mult 
în prețuirea noastră, dacă am mai avea originalele comediilor 
grecești tardive, ale căror traduceri și trivializări revin în 
operele lor » 3. De asemeni, nu orice noutate este prețioasă, 
ci numai aceea care stă la originea unei serii istorice. Perspec- 
tiva, observă Freienfels, n'ar fi fost o noutate de preţ în 
pictura greacă, în care ea nu s'a putut desvolta niciodată. 
Formele căutat noui, care abundă în epocele de mare fer- 
mentaţie artistică, când nu sunt constitutive pentru deve- 
nirile ulterioare, nu pot fi preţuite în aceeaşi măsură cu 
noutatea productivă şi care are posteritate. Tot astfel, 
norma înfloririi trebue și ea întrebuințată cu rezerve. Căci 
există o înflorire a maturității și una a decadenţei. Seva 
unui curent artistic, a unei școli, a. unei epoce, a unui stil, 
urcă la un moment dat în eflorescenţa lor deplină, dincolo 
de care începe disoluția și căderea. Inceputul căderii se 
poate recunoaşte adeseori tocmai într'o speculare prea 
insistentă a câștigurilor artistice anterioare, într'o creștere 
a abilității până la virtuozitate și în eclipsarea sentimentului 
pentru simplitate și armonie. Intro astfel de desăvârșire 
indiscretă și artificială termină sculptura greacă cu alexan- 
drinismul sau Școala veneţiariă cu Tiepolo 4. Folosind cri- 
teriul progresului artistic putem ierarhiza operele de artă în 
lucrări inovatoare și epigonice, înfloritoare și decadente. 
Scrierile care urmăresc desvoltarea unei serii istorice în artă 
au tot timpul ocazia să folosească acest criteriu și să distingă 
între aceste ranguri. Cine preţueşte tragedia lui Racine mai 
presus de aceea a lui Crébillon, imitatorul ei fără originali- 
tate sau cine apreciază patetismul lui Michelangelo mai mult 
decât pe acela exagerat al lui Bernini, aplică de fapt astfel 


AAA ESTETICA 


de norme, chiar dacă nu le formulează niciodată. Ba chiar, 
în lipsa lor, nimeni n'ar putea schiţa curba unui curent 
artistic şi istoria artei ar deveni în aceste condiţii imposi- 
bilă. In realitate, istoria artei prezintă totdeauna o struc- 
tură, manifestând o conștiință care alege și distinge între 
felurite ranguri și niveluri. | 


ADÂNCIMEA ARTISTICĂ 


In afară de această ierarhizare în interiorul unei serii 
istorice, operele artistice se pot ierarhiza și după un anumit 
coeficient subiectiv, care le vine din faptul trăirii lor. Expe- 
rienţa artistică distinge, de pildă, între opere de difuziune 
nervoasă mai mică sau mai mare, cu un ecou mai mare sau 
lipsite de ecou, care rezistă la o contemplaţie repetată sau 
care se lichidează în aceste ocazii, cu un cuvânt opere adânci 
sau superficiale. Este vorba acum de a câștiga noţiuni pre- 
cise despre aceste ranguri felurite. 

Noţiunea adâncimii în artă este totdeauna produsul 
aprecierii ei sub un alt aspect decât cel estetic. Dimensiunea 
adâncă a artei este în același timp vitală, intelectuală și 
spirituală. Numai întrunirea acestor momente creează va- 
loarea cea mai înaltă a artei, în timp ce prezenţa unora din 
ele, în absenţa celorlalte, determină ranguri artistice de un 
nivel mai coborît. Adâncimea vitală a artei constă în răsu- 
netul ei organic difuz. Am vorbit și mai sus despre opere 
care turbură, răscolesc, sgudue și de altele reci și care ne 
rămân exterioare şi indiferente. Calitatea acestora este mă- 
surată mai întâi după puterea lor de a influenţa complexul 
organic, după. modificările pe care le determină în cene- 
stezia noastră. Emoţia gravă care ne ștăpânește în Capela 
Medicişilor din Florența, entusiasmul descătuşat de irupţia 
corurilor în Simfonia IX-a de Beethoven, frământarea pe 

care o trăieşte oricine străbate paginele consacrate interoga- 
torului în « Frații Karamazov » de Dostoevschi, sunt în pri- 
mul rând momente fizice, ecouri înregistrate de sensoriul 
organic. Operele care izbutesc să le trezească manifestă o 
putere de difuziune nervoasă care ne îndreptățește în primul 
rând a vorbi despre adâncimea lor. Adâncimea desemnează 
de altfel o asemenea însușire în domeniul întregii psihologii 
afective. Sunt dureri și plăceri locale, ale unui organ sau 
ale unei singure regiuni nervoase și altele care invadează și 
câștigă întregul ansamblu organic. Numai pe acestea din 
urmă le declarăm profunde. Adâncimea nu se confundă așa 
dar cu intensitatea. O durere de măsele poate atinge o mare 
intensitate, fără ca în același timp conștiința să ne informeze 
că organismul nostru este atins în totalitatea lui. Sunt, dim- 
potrivă, dureri mult mai slabe, cum este starea omului care 
se simte abătut la începutul unei boli infecțioase și care îl 
informează despre neajunsul profund de care sufere corpul 
său. Aceste coordonate afective servesc de criterii și în 
ierarhizările noastre artistice. Intensitatea nervoasă a unor 
scene în teatrul lui Strindberg este incomensurabilă cu 
profunzimea farmecului care se desprinde din feeriile lui 
Shakespeare. Intensitatea este calitatea care întovărășeşte 
trecerea prin conştiinţă a unui grup de reprezentări și afecte, 
răspunsul conștiinței la anumite reacţii precise. Adâncimea 
este însă o calitate care colorează întreaga conștiință, o stare 
generală a eului și a cărei bază este organică și difuză. In 
acest înţeles putea spune M. Geiger că adâncimea este o 
stare personală, nu fenomenală. Fudemonismul estetic care 
caracterizează starea estetică drept plăcere, o face cu referire 
la opere de un rang inferior 5. Există în adevăr opere plăcute, 
melodii ușoare, reprezentații teatrale amuzante, compoziţii 
literare agreabile, al căror răsunet este redus, a căror putere 
asupra noastră este mărginită. Ecoul pe care îl trezesc înce- 

tează odată cu actul receptării lor; conştiinţa le elimină 
amintirea chiar în momentul următor. Sunt însă opere care 
ne stăpânesc mai larg și mai durabil. Un semn că răsunetul 
lor a cucerit întreaga noastră complexiune fizică. 
Influenţa pe care o câștigă asupra noastră operele adânci 
conţine apoi un element spiritual. Ba chiar, numai ţinând 


seama de acesta putem avea explicaţia puterii de a ne 


stăpâni a operelor profunde. Intre adâncimea vitală și spi- 
rituală nu există de altfel discontinuitate, surpare de teren. 
Ele sunt mai de grabă momentele contigue ale unui proces 
unic. Adâncimea spirituală crește pe trunchiul adâncimii 
vitale. Pe răscolirea și modificarea cenesteziei se grefează o 
sinteză nouă a elementelor spirituale din conștiință, ceea ce 
am numi o stare de personalitate, Dar pentru producerea 
sintezei noui este necesară mai întâi spulberarea sintezei 
vechi, care trebue înlocuită. De aci sguduirea spirituală, 
criza morală, nu numai nervoasă, pe care o provoacă operele 
în adevăr adânci. De aci impresia de violare a banalităţii, 
de întrecere a punctului de vedere cotidian și uzual, de 
moarte a omului vechiu în noi, de renaştere la o lume nouă, 
mai bogată în înţeles. Operele adânci sunt acelea care fruc- 
tifică personalitatea, acelea care ne înzestrează în privirea 
realităţii cu o perspectivă inedită, capabilă să reactiveze din 
cuprinsul ei valori şi bunuri care nu ne-au apărut până 
atunci. Influenţa aceasta nu se istovește apoi odată cu 
confruntarea materială cu opera. Ea îi este consecutivă și 
are o întinsă durată. Operele adânci sunt acelea despre care 
se spune că ne «urmăresc». Superficiale sunt însă operele 
a căror acţiune oarecum locală și momentană, este repede 
eliminată din conștiință, lăsând pe omul vechiu în realitatea 
intactă a trivialităţii lui. 

Un cuvânt trebue spus și despre momentul intelectual 
al adâncimii în artă. În această privinţă trebue comparată 

adâncimea artei cu aceea a concepţiilor teoretice ale spiri- 
tului. Pentru acestea din urmă, adâncimea este, în primul 
rând, însușirea unui adevăr care se ascunde, care trebue 
căutat și care poate fi găsit. Adevărul adânc se poate 
ascunde în mai multe chipuri, de pildă fie sub o exprimare . 
figurativă, fie sub una ai cărei termeni în aparentă contra- 
dicție reclamă sforțarea de a desluși unitatea lor. Primul 
caz este acela al adâncimii enigmatice ; al doilea al adâncimii 
paradozale. Enigmele pe care le propune Sfinxul lui Oedip 
fac parte din prima categorie..« Care este animalul care 
merge dimineaţa în patru picioare, la prânz în două și seara 
în trei? ». Oedip trebue să găsească tâlcul adânc al acestei 
întrebări, recunoscând ciclurile vieţii omului. Unui alt tip 
îi aparţine adâncimea vorbei lui Goethe: « Dacă vrei să 
atingi infinitul, cutreeră finitul în toate direcțiile » (Willst 
du ins Unendliche: schreiten, geh nur im Endlichen nach 
allen Seiten). Adâncimea observaţiei este atinsă când sub- 
stitui contradicției aparente, concepţia morală a imanenţei 
infinitului în vieata omului, cu tendinţa lui către universa- 
litate. Adâncimea teoretică este, în cazurile acestea, rodul 
care se oferă unor acte de mediaţie ale spiritului, la finele 
cărora adevărul se găsește gata făcut. Există, în fine o 
adâncime teoretică, despre care se poate spune că este efec- 
tul care apare odată cu sforțarea de adaptare a spiritului 
la idei cu totul noui, la moduri de gândire care se opun 
deprinderilor lui străvechi. Astfel, realismul naiv, concepţia 
conștiinţei-oglindă, era atât de înrădăcinată în habitudinile 
gândirii omenești, încât soluţia kantiană a conștiinței care 
nu răsfrânge, ci produce adevărul, reclamând desgrădinarea 
unor adaptări vechi şi înlocuirea lor cu altele noui și difi- 
cile, a trebuit să fie înregistrată ca un efect de mare adân- 
cime. Întru cât arta exprimă idei noui, neobișnuite, învă- 
luite în haina expresiei figurative sau paradoxale, adânci- 

mea ei poate fi a gândirii teoretice în genere. « Melancolia » 
lui Diirer manifestă o adâncime disimulată sub învelișul 
simbolismului ei figurativ. Paradoxia caracterului lui Ham- 
let, noutatea sfărâmătoare de idoli din poema 4 Zarathustra » 
a lui Nietzsche pornesc dela aceeași concepție a adâncimii ca 
într'un comentar platonician sau kantian. Dar în afară de 
aceasta, există o adâncime proprie artei, rezultată din 
faptul regrupării sintetice a elementelor conştiinţei noastre, 
despre care ne-am ocupat și mai înainte. Lumea nouă care 
ni se revelează în marea artă reclamă adaptările repetate 
ale conștiinței noastre și aceasta este un proces care nu se 
termină niciodată. Operele adânci manifestă din această 
pricină un fond neistovit, un substrat dinamic care nu se 
găsește nici când la termen. Ele nu conţin în ultima lor 
profunzime. un adevăr care poate fi precizat în trăsăturile 
lui statornice. Ele sunt mai de grabă concepţiuni care nu se 
desăvârșesc niciodată, care devin necontenit. Cu fiecare 
luare de contact un nou înţeles al lor ni se desvălue și 
această împrejurare explică multiplicitatea interpretărilor 
valabile cu privire la ele. 

Negreșit, niciunul din momentele adâncimii artistice nu 
poate fi disociat de celelalte, fără ca rangul operei să nu 
decadă. Desvoltată în planul vital, fără adâncime spiri- 
tuală și intelectuală, opera ar deveni prilejul unei simple 
crize nervoase; după cum, lipsită de răsunet organic difuz 
şi de puterea de a regrupa elementele conștiinței, opera 
n'ar fi altceva decât o simplă întocmire interesantă și inge- 
nioasă. Numai purtate de valul vitalităţii stimulate, operele 
pot atinge stări de personalitate și numai astfel susţinute 


concepțiile teoretice ale operei dobândesc o valoare arti- 


stică. Există, în adevăr, opere bine gândite, dar reci; după 
cum sunt opere aprinse şi contagioase, dar sărace și fără 
perspectivă întinsă. Emoţia foarte intensă pe care o comu- 


H 


APRECIEREA OPEREI DE ARTĂ 449 


nică teatrul lui Strindberg nu se desvoltă niciodată într'un, 
punct de vedere. Nu se poate vorbi de o situaţie strind- 
bergiană în faţa lumii și a vieţii. Există în schimb o con- 
cepţie în « Messiada » lui Klopstock, dar opera aceasta 
nu ne cucerește și nu izbutește să ne determine. Putem 
distinge deci, rezervându-le un nivel mai jos în ierarhia 
artistică, opere cu farmec, dar fără influenţă mai durabilă 
asupra noastră; după cum există opere cu o substanţă 
intelectuală prețioasă, dar lipsite de seducţie şi din această 
pricină deopotrivă de incapabile de a ne stăpâni şi înrâuri. 


6. TIPURILE RECEPTĂRII ARTISTICE 


Procesul receptor al artei nu se constitue în toate indi- 
vidualităţile la fel. Elementele receptării, pe care le-am 
analizat în paginele de mai sus, nu sunt la fel dozate în 
toate împrejurările. Sunt indivizi pentru care opera de artă 
trăiește mai mult prin conţinutul ei, alții pentru care ea 
există mai de grabă prin organizarea ei formală. Unii cari 
se abandonează sentimentelor lor și, în fine, alții cari for- 
mulează judecăţi cu privire la structura operei sau emit 
aprecieri în legătură cu valoarea ei. Fără îndoială că opera 
de artă, prin însăși structura ei, impune, până la un 
punct, forma receptării artistice şi chipul cum se dozează în 
interiorul ei feluritele elemente componente. Au existat ast- 


fel cercetători cari, distingând tipuri ale receptării artistice, 


le-au conceput în legătură cu tipurile respective de structură 
artistică. In rândul acestora și cu acest înţeles, Hugo Spitzer, 
care a desvoltat dicotomia nietzscheană a «apollinicului » şi 
«dionisiacului », a putut serie: «Aceste contrarii nu izvorăse 
din particularităţile individuale ale persoanelor care gustă 
opera de artă; ele sunt întemeiate de fapt în opera însăși, 
încât calitatea acestora determină atitudinea apollinică și 
dionisiacă la toţi indivizii cari sunt în stare să priceapă 
frumuseţea ei» 1. Dacă însă tipurile receptării artistice n'ar 
fi decât astfel de corelate subiective ale tipurilor de opere, 
atunci sarcina noastră ar fi foarte simplă: ar trebui să 

găsim numai termenii psihologici corespunzători tipurilor 
de opere pe care le-am descris în primul volum, când am 
distins între sfânt, omul reprezentativ și omul de rând, 
între peisaj transcendent, imanent și natură moartă, între 
eleatism și heraclitism în artă, între viziune plastică şi pi- 
torescă, între idealism și realism. Lucrarea noastră ar 
cuprinde deci, în aceste două puncte 'omoloage, același 
lucru transcris, pentru a spune astfel, în două idiome: în 
idiom fenomenologic şi în idiom psihologic. Ceea ce este însă 
interesant de notat aci este tocmai divergenţa care se poate 
introduce între forma receptării, așa cum o comandă opera 
și întruchiparea ei, așa cum o determină propria noastră 
diferenţă individuală. Realitatea tipurilor se introduce toc- 
mai în unghiul acestei divergențe. 

Oricare dintre elementele componente ale procesului 
receptor poate dobândi preponderența, determinând un 
tip respectiv al receptării. Există, de pildă, un tip al recep- 
tării sentimentale. lată-l pe Al. Odobescu privind tablourile 
cu scene de vânătoare ale lui Horace Vernet. Ceea ce el 
notează cu acest prilej nu sunt nici aprecieri, nici judecăţi 
cu privire la structura acestei opere, ci numai sentimente 
și anume din clasa sentimentelor reactive şi dispoziţionale. 
«Horace Vernet, scrie Odobescu, a reînoit în pânzele în 
care a zugrăvit vânătorile de lei și de mistreți din Algeria 
și din Sahara, emoţiunile unor scene în care primejdia 
situaţiilor joacă un rol de căpetenie... Chiar basme de-ar fi 
câte povestește vânătorul și câte zugrăvește: artistul, tot 
pare că te scuturi la ideea că omul se joacă așa lesne cu vieaţa 
sa pentru un simplu gust de vânător; dar când citeşti sau 
priveşti, mult nu trece și afli sau cel puţin ghicești că fiara 
cea mai primejdioasă este mai în pericol decât omul, că ea 
are să pice învinsă de al ei prigonitor și atunci îndată, 

în inima-ţi acum liniştită și mângâiată » 2. Un Barrès înre- 
gistrează însă în faţa grupului « Leda și Lebăda », executat 
de Ammanati după Michelangelo, mai mult asociaţii inte- 
lectuale, încât opera devine prilejul unei reverii îndepărtate, 
în care se îneacă și dispare cu totul forma operei şi expre- 
siile vieţii întipărite în ea. « lată pe Leda, scrie Barrès, fiica 
Greciei şi a Romei, Renaşterea, rasa care a dat lumii tipul 
frumuseții! Ea primeşte pasărea misterioasă, amantul necu- 
noscut, pe cavalerul Lohengrin. Simbol al marilor fluvii ale 
Nordului, lebăda ascunde sub aripele sale fremătătoare mi- 
sterele care plutesc peste lacurile tăinuite în umbra pădu- 
rilor. Șarpe, pasăre și pește, în același timp respingătoare și 
măreaţă, lebăda are complexitatea naturii. Ea aduce lati- 
nităţii reveria germanică, sentimentul universalului, aspi- 
raţia panteistă, etc. 82. Atât Odobescu, cât și Barrès se 
aşează în punctul de vedere al atitudinii pe care am numit-o 
mai sus, împreună cu M. Geiger, « concentrarea internă » î. 


Ceea ce pare a-i preocupa nu este atât opera însăși, cât 


propriile reacţii sentimentale” sau intelectuale pe care ea 
le determină. 

Dar chiar printre contemplatorii cari se dăruesc aspec- 
tului exterior, chiar printre acei cari privesc opera în parti- 
cularităţile ei și cari izbutesc să se uite pe ei înșiși, se in- 
troduce o deosebire de seamă, demnă de a fi notată. Sunt 
cazuri în care individul pare a se interesa mai mult de 
expresia vieţii manifestată în operă, altele în care îl intere- 
sează mai cu seamă forma organizării ei. Dar spune că 
uneori opera există mai ales prin factorii ei de clarificare, 
adică prin ceea ce se lămurește în ea ca spectacol vizibil al 
lumii şi ca vieaţă mai adâncă a sufletului care o animă, pe 
când alteori ea există mai de grabă prin factorii ei de ordo- 
nare, prin valorile ei de compoziţie. Așa fiind, unii încearcă 
mai mult sensaţii și sentimente simpatetice, ceilalţi cuprind 

“forma operei, relațiile dintre părțile ei, prin acte de judecată. 


Cine adoptă apoi o astfel de atitudine intelectuală în fața 
artei, o întovărășește cu aprecieri asupra valorii ei. Jude- 
căţile de valoare presupun în adevăr o distanță faţă de 
obiect, pe care nu o poate asigura decât poziţia intelectuală. 
Dimpotrivă, atitudinea sentimentală, în artă ca și în vieaţă, 
limitează facultatea noastră de a judeca şi critica. In ime- 
diatitatea sentimentului se îneacă mediaţiunea gândirii. 
Cine trăieşte deci în faţa operei de artă sentimente, fie chiar 
sentimentele simpatetice necesare intuiţiei expresiei, acela 
o judecă mai puţin. Acela o poate primi sau respinge în 
bloc, dar nu o cântărește în motivele ei particulare, nu 
urmărește felul în care ea se desvoltă şi se întregeșie și nu 
apreciază ceea ce este în ea potrivit sau ceea ce este ina- 
decuat și fals. Unul se dăruește lumii sensibile; celălalt o 
judecă și apreciază. Unul se poate unifica cu aparenţa; 
celălalt păstrează faţă de ea distanţa din care o poate 
privi cu spirit critic. Raportându-se la aceste două atitudini, 
R. Miller-Freienfels a putut distinge odată printre amatorii 
de artă, tipul «simpateticului » (Mitspieler), în contrast cu 
acela al a contemplatorului » (Zuschauer) 5. 

Pentru a ne convinge mai bine de realitatea acestor două 
tipuri, este poate nimerit a le vedea reacţionând în legătură 
cu aceeași operă de artă. lată deci pe scriitorul francez Paul 
Bourget și pe criticul englez B. Berenson vorbindu-ne despre 
frescele înfățișând vieaţa lui Silvius Aeneas Piccolomini 
(Papa Pius II), pictate de Pinturicchio pe pereţii bibliotecii 
Domului din Siena. Unul este un călător, plecat să se 
bucure de frumuseţile artei italieneşti, celălalt un savant, 
un om de specialitate care vrea să întemeeze solid judecăţile 
sale. Unul stă sub puterea unui farmec, suportă contagiunea 
unor sentimente și se abandonează reveriei în legătură cu 
ele; celălalt adoptă o poziţie, raţionalizează impresiile sale 

şi apreciază. Manifestarea lor este cum nu se poate mai 
felurită. « Tinerii seniori din aceste fresce, notează Bourget, 
aşa cum îi vedem călărind pe animale de un alb aproape 
trandafiriu, ținând în mână frâuri încrustate cu pietre pre- 
țioase, desfășură o nesfârșită suplețe în mândra lor atitu- 
dine, un nesfârșit lux regal în podoabele lor. Nenumărate 
visuri și gânduri grave plutesc în ochii lor frumoși. In frun- 
zătura copacilor și în jurul coloanelor canelate circulă o at- 
mosferă veselă şi vitală. Ceremoniile religioase evocate de 
mai multe ori au, în același timp, pentrucă este vorba de 
tabloul vieţii unui Pontif, măreţia unei sărbători de curte şi, 
prin expresia chipurilor, fervoarea unei scene mânăstirești. 
Personaje cu feţe bronzate, învestmântate în costume stra- 
nii, ne trec pe dinainte, revelând acea viziune romantică a 
Orientului, care, prin Cruciade şi prin Veneţia, va fi trecut 
în reveria Italienilor de atunci. Intocmai ca în unele tablouri 
foarte primitive, ornamentele de metal, de pildă harnașa- 


mentele cailor sau părţi întregi ale armurei, sunt figurate 


prin reliefuri făcute dintr'un fel de stuc colorat și, când 
soarele după-amiezii intră pe fereastră, razele lui aruncă pe 
zidul din fund magia luminii în jurul unui tânăr împărat, 
prinţul acestei serbări, care se îndreaptă căire logodnica sa, 
îmbrăcat într'o tunică verde și sdrobind florile cu pintenii 
săi de aur. Ceva din dulcea melancolie umbriană se amestecă 
în sufletul său pentru a-l înduioșa în mijlocul acestei apo- 
teoze a tinereţii şi a colorii » 6. Cu totul altfel este întocmită 
relaţiunea lui Berenson: « Considerate ca pictură figurativă, 
frescele acestea nu pot fi mult mai rele. Niciun om nu stă 
bine pe picioarele lui, niciun corp nu este cu adevărat viu, 
chiar frumuseţea capetelor de femei mare destulă frăge- 
zime din pricina lipsei de grije în execuţie şi a unei repeţiri 
neîncetate, sub care se ascunde lipsa de idei. In ce privește 


coloarea, cu greu ar putea fi frescele acestea mai pestriţe și 

mai lipsite de gust. Și totuși ele. exercită un farmec deosebit. 
Căci oricât de rele ar fi în ele însele, ca opere de decorație 
arhitectonică sunt aproape perfecte. Pinturicchio se găsea 
pus în faţa temei de a picta o sală mai mult lungă decât 
lată! Sub un tavan emaiat, în care sunt inserate cu dibăcie 
tabele pictate, mari arcuri deschid perspective către un 
peisaj romantic. Dobândim astfel aceeași sensaţie ca și cum, 
stând sub un acoperiș și fiind înconjurați de tot fastul bo- 
găţiei şi al artei, am respira totuşi în aer liber, întrun 
spaţiu care mar fi însă nelimitat. Aerul nu este aspru, 
limitele spaţiului sunt bine trasate și făcute sensibile prin 
arcurile care îl încadrează şi prin care spaţiul primește o 
formă mai frumoasă, mai lărgită, mai' armonică, în care 
simpla respiraţie devine muzică. E drept că în această 
liberă și aerată țară a minunilor se petrec procesiuni și cere- 
monii nu prea impresionante şi cam pestrițe. Ne găsim însă 
într'o dispoziţie atât de bună, încât nu cedăm impresiei 
neplăcute sau, cel mult, în care o primim așa cum într'o 
dimineaţă de primăvară, când pulsaţia sângelui nostru este 
mai vie, am considera un biet taraf de muzicanți > 7. Este cu 
neputinţă a ceti aceste texte fără a nu deveni atenţi asupra 
deosebirilor lor. Fără îndoială există între ele unele puncte 
de contact. Ambii scriitori notează anumite sentimente. 
Este drept că Berenson notează sentimente dispoziţionale, 
consemnând și baza lor organică, ca atunci când vorbește 
despre chipul cum ne simţim respirând în fața acestor fresce, 
pe când Bourget se oprește la sentimentele, obiective ale 
personajelor și scenelor, propriile lui sentimente reactive și 
dispoziţionale rămânând subînţelese. Dar deosebirea cea 
mai de seamă dintre cele două texte, care le ridică la rangul 
unor exemple tipice, stă în faptul că pe când Bourget pri- 
veşte frescele lui Pinturicchio ca pe nişte conţinuturi ex- 
presive, în jurul cărora vin să se adauge asociaţiile sale, 

Berenson le consideră ca soluția unei probleme tehnice, 
formulând judecăți în legătură cu modalitatea lor de a 
organiza spațiul și emite, în același timp, aprecieri cu privire 
la desemnul, coloarea și compoziţia lor. Unul înfăţişează 
astfel tipul sentimental-asociativ al receptării, celălalt tipul 
inielectual-apreciativ. Se va spune că cel dintâiu dintre aceste 
tipuri este mai propriu amatorului naiv, celălalt artiștilor şi 
cunoscătorilor. Dar chiar independent de treapta pregătirii 
artistice, care fără îndoială că are importanţa ei, tipurile 
de receptare au o realitate psihologică certă. Există, în 
adevăr, nu numai tipuri de «receptare », dar și tipuri de 
« receptori ». Căci dacă există oameni cari se conduc după 
impulsii sau după principii, fiinţe mai iuți sau mai cum- 
pănite, individualităţi la care decide sentimentul sau ra- 
țiunea, nu s'ar putea înţelege de ce deosebirile acestea sar 
opri în pragul artei și de ce, chiar în domeniul acesteia, 
n'ar exista fiinţe pentru care opera se rezolvă în valori de 
sentiment sau de rațiune, determinând pe unii la o simplă 
degustare pasivă a farmecului care iradiază din ea, pe alții 
la o atitudine activă, exprimată prin aprecieri și alte acte 
de judecată. 

Multe probleme de estetică s'ar rezolva, dacă s'ar ţine 
seama de realitatea tipurilor de receptare și de receptori. 
Polemica dintre idealiști și formaliști, care s'a urmat în: 
tot decursul veacului al XIX-lea, se reduce în esenţă la 
neînţelegerea reciprocă a celor două tipuri marcate mai sus. 
Când Hegel definește frumosul drept «aparenţa sensibilă 
a Idei», el manifestă odată cu aceasta preferința pentru 
conținuturile expresive, pentru elementele de clarificare. 
Când însă Zimmermann afirmă că numai «forma» este 
revelantă în materie estetică, « părțile considerate în afară 
de relaţiile lor formale, adică materia, fiind din punct de 
vedere estetic indiferente »8, el ne face să înţelegem că 

atenţia sa se îndreaptă în chip unilateral către elementele 
de ordonare ale creaţiunilor frumoase. Ar fi interesant de 
urmărit cum aceste poziţii se desvoltă în sistemele celor doi 
reprezentanţi de frunte ai esteticei filosofice în secolul al 
XIX-lea. Adâncile analize de conţinut pe care Hegel le-a 
consacrat artei antice și moderne dovedesc limpede cât 
datora felul său de a recepta arta factorului asociativ. In 
ce-l priveşte pe Zimmermann, importanţa factorului raţional 
și normativ în concepţia sa este atât de evidentă, încât 
încadrarea ei în tipul intelectual-apreciativ poate fi făcută 
cu cea mai mare ușurință. Am arătat în altă parte cum 
multe din dificultăţile legate de istoria esteticei în secolul 
trecut nu pot fi rezolvate decât printr'o teorie a tipurilor 
estetice, a cărei desvoltare mai nouă am încercat eo înfă- 
țișez în « Dualismul Artei» (1925). De altfel, nu numai în 
teoriile despre artă, dar şi în vieaţa ei istorică, contrastul 
tipurilor de recepiare și de receptori trebue recunoscut ca 
unul din cei mai însemnați factori propulsivi. Luptele 
literare și artistice se dau de cele mai multe ori în numele 
acestor tipuri felurite. Iar dacă artiștii învinuese uneori 
pe critici că falsifică esenţa adevărată a artei, prezentând-o 
cu o răceală care pare că nesocotește vieaţa sentimentului 
în ea, este drept a observa că uneori aceeaşi învinuire o fac 
criticii artiştilor şi anume ori de câte ori unii față de alții 
se găsesc în situaţii tipice deosebite. Astfel de desbateri se 
urmează chiar în sânul criticei, unde impresionistul înfrun- 
tându-se cu dogmaticul, duc mai departe lupta dintre 
acei cari, în fața artei, vor să încerce sentimente și să depene 
asociaţii și acei cari vor so înţeleagă și so judece. 
Tipurile de recepiare oferă cercetătorului o chee care 
poate deschide lacătul multor probleme de estetică. Să 
adăugăm ca această chee nu trebue manevrată ca un 
instrument al fatalității. Fiecare amator de artă se află 

instalat în tipul său propriu, dar nu închis fără nicio posi- 
bilitate de comunicare cu exteriorul. Când, așa dar, tipul 
receptării nu coincide cu tipul operei în fața căreia ne 
găsim, avem posibilitatea să ne retușăm atitudinea, în 
așa fel încât valoarea eterogenă să nu ne rămână vecini 
străină. Am arătat de mai multe ori în decursul acestei 
lucrări că valoarea nu este simpla replică a unei predispo- 
ziții a noastre, a unei nevoi care preexistă în noi. Ea este o 
realitate ideală, capabilă a fi intuită de spiritul nostru, 
chiar atunci când nevoia corespunzătoare lipsește. Valorile 
artei ne sunt deci accesibile, chiar dacă trebue să depășim 
cercul mărginit al felului nostru obișnuit de a o recepta. 
Poate că odată cu acest efort ceva din intimitatea și spon- 
taneitatea trăirii noastre în faţa artei dispare. Poate că 
odată cu aceasta dispare şi bucuria de a ne regăsi pe noi 
înşine în forme străine. Câștigăm în schimb bucuria, care 
nu trebue dispreţuită, a descoperirii unor ţinuturi noui și 
a îndepărtării limitelor experienţei noastre. 


7. ETERONOMIA RECEPTĂRII ARTISTICE 


Interesul pe care îl arătăm artei nu se explică numai 
prin valorile estetice ale acesteia. Pentru ca valorile spiri- 
tului și, printre acestea, valoarea estetică să ni se impună 
cu toată energia, simplul lor conţinut este un motiv eficace, 
dar care poate fi completat și întărit prin motive care își 
au originea în noi, nu în întruparea obiectivă a valorii. 
Altfel nu s'ar explica de ce putem uneori trece indiferenți, 
chiar când le înţelegem în preţul lor, pe lângă manifestări 
ale adevărului, binelui sau frumosului. Am arătat de mai 
multe ori că valorile culturii sunt obiective, întrucât le 
putem intui chiar atunci când nu există în noi nevoia 
subiectivă corespunzătoare. Când însă această nevoie li 
se asociază, intuiţia lor devine mai'caldă și mai puternică 
și aderenţele lor cu propria noaștră conștiință se întăresc. 
Dacă opera de artă ajunge uneori să ne vorbească atât de 
energic, lucrul se explică nu numai prin valorile estetice 
pe care ea le întrupează, dar şi prin motivele eteronomice, 
de proveniență intimă și subiectivă, cu care ne îndreptăm 
către ea. 

Aceste motive sunt, în bună parte, aceleași pe care 
le-am văzut lucrând în sufletul artistului. Cu toate că 
structura artistului este diferită de a contemplatorului și, 
după cum am arătat altădată, procesele sufletești care-i 
caracterizează pe fiecare în parte sunt opuse, rădă- 

cinile activității lor se ating întrun anumit punct. Im- 
prejurarea provine poate din faptul că, în trecutul evo- 
luției artistice a omenirii, artistul și contemplatorul se 
întruneau în una și aceeași persoană. Când cântărețul pri- 
mitiv, de altfel ca şi ţăranul de astăzi, își îngâna melodia 
lui, el rămânea adeseori singurul său ascultător și o făcea 
pentru simpla sa plăcere. Odată cu diferenţierea funcţiu- 
nilor respective ale artistului şi contemplatorului, psiho- 
logia lor a luai căi divergente, nu însă într'atât încât să 
nu mai aibă în comun vechile motive eteronomice care îi 
uneau altădată. Astăzi încă persoana care se bucură de 
artă o face și pentru motive comune cu ale creatorului. 
Nevoia de a elibera sentimente, cărora aşezările sociale le 
interzic funcțiunea nestânjenită, apoi nevoia de a completa 
existența noastră, anexându-i un domeniu de experienţe 
mai vii, mai pasionale, în care sensualitatea și fantasia să 
ocupe un loc mai mare, lucrează deopotrivă și în sufletul 
artistului și în acel al contemplatorului. Poate că şi afir- 
maţia de sine, a cărei importanţă în psihologia artistului 
am recunoscut-o mai înainte, își are rolul ei și în îndemnul 
de a ne apropia de operele artei. O îndelungă frecventare 
a artei împrumută sufletului energii noui, adâncind expe- 
rienţa și îmbogăţind fantasia. Arta este căutată și pentru 
incontestabila superioritate omenească, pe care frecven- 
tarea ei o poate împrumuta cuiva. Nu spunem că aceasta 
e calea cea mai bună de a te apropia de artă. Ea este însă 
o cale cutreerată uneori și o analiză completă a faptelor 
nu o poate trece cu vederea. 

Există, fără îndoială, și motive eteronomice ale receptării, 
care rezultă pentru contemplator din situaţia lui specifică. 
Mai ales în latura de apreciere a operelor de artă, intervin 
factori meniţi să orienteze preferința noastră și care nu 
cuprind în ei nimic estetic. În adevăr, preferința pe care 

o arătăm unor opere de artă, sensul pe care îl dăm gustului - 
nostru, ne clasează întrun anumit public, căruia prin 
voinţă socială dorim să-i 'aparţinem. Astfel, multe opere 
de artă își câștigă admiratori, nu numai din pricina valorii 
lor, dar și din aceea că sunt capabile să arunce reflexul 
unei anumite superiorități asupra persoanelor care declară 
că le admiră. Există totdeauna printre acei cari aplaudă 
operele de artă dificile și delicate, indivizi cari nu sunt 
conduși decât de dorinţa de a se şti dlasaţi într'un public 
rar și distins. Dispreţul cu care aceștia privesc către valorile 
artistice care se bucură de audiența cea mai întinsă, nu 
este decât contrapartea negativă a voinţei de a te distinge, 
o voinţă al cărui resort este social, nu estetic. Desemnăm 
un astfel de mod de a te comporta în aprecierile artistice 
cu numele de snobism. Snobismul nu explică însă toate 
devierile eteronomice ale gustului. Mai cu seamă când este 
vorba de valori artistice noui și revoluţionare, publicul care 
le face cortegiu este într'o anumită proporţie format din 
persoane care dorind inovaţia și răsturnarea în ordinea 
socială generală, este firesc so iubească şi în domeniul mai 
restrâns al artei. Este, în adevăr, un fapt notoriu, simpatia 
cu care cercurile revoluţionare ale unei societăţi urmăresc ` 
revoluțiile estetice. Inconformismul estetic și-a sporit tot- 
deauna rândurile cu adepţi ai inconformismului social. Fără 
îndoială, că o astfel de constatare având numai o valoare 
relativă și nu una absolută și aplicându-se numai în cazurile 
în care prezența unor motive extraestetice este evidentă, 
nu putem totdeauna deduce din felul gustului cuiva, orien- 
tarea lui socială. In sfârșit, dacă în categoriile amintite 
până acum, motivul eteronomic activ este voinţa socială 
de a te opune sau distinge, este drept a aminti că uneori 
acest motiv trebue căutat tocmai în dorinţa de a te asemăna 
și integra. Multe valori artistice își câştigă aderenţi numai 

pentrucă sunt tradiţionale sau pentrucă prin ele se rostește 
punctul de vedere al unei naţiuni, al unei clase sau confe- 
siuni. Admiraţia dăruită acestor opere de artă, pentru 
astfel de motive, este numai un mijloc al individului de a 
întări în sine conștiința grupului social și de a participa 
mai viu la sfera lui de valori. Există deci și un conformism 
estetic care se alimentează dintr'un conformism social. 
Vieaţa artistică a unui individ se orientează astfel după 
numeroase motive, care depășesc criteriile propriu zis este- 
tice şi numai o analiză atentă și condusă cu bună credință 
poate lămuri felul în care se dozează punctele de vedere 
atât de deosebite ale aprecierilor sale. 


8. CRITICA ARTISTICĂ 


O examinare mai grăbită a lucrurilor, care nu lipsește 
din unele tratate de estetică, prezintă critica artistică drept 
o aplicare a principiilor esteticei filosofice la cazurile parti- 
culare ale operelor de artă. Critica artistică ar fi, așa dar, 
față de estetică, ceea ce este clinica medicală faţă de prin- 
cipiile fisiologiei și patologiei. Cine gândește astfel:se lasă 
însă ademenit de analogii prea simple pentru a fi adevărate. 
Nu există niciun critic de artă care ţinând în evidenţă 
principiile esteticei sale şi confruntându-le necontenit cu 
impresiile sau judecăţile pe care i le trezește opera de artă, 
să decidă despre caracterul şi valoarea acesteia din urmă, 
numai după ce invoacă pe cele dintâi. De sigur, modalitatea 
expunerii critice poate să ia și această formă. Mai cu seamă 
în vechea critică dogmatică a clasicismului, lucrarea critică 
părea a lua mai totdeauna forma confruntării impresiei 
cu principiile și a judecății călăuzite de norme deplin con- ` 
știente și exprimate. Aci nu este însă vorba de forma expu- 
nerii, care, după cum ştim, poate disimula sau interverti 
ordinea psihologică reală. Există, de pildă, lucrări științifice 
care adoptă forma expunerii inductive, pornind dela fapte 
și culminând în adevăruri generale, deși procesul psihologic 
care le-a stat la bază a putut îi tocmai contrariul, cercetă- 
torul putând porni dela un adevăr general, în cadrul căruia 
a încercat apoi să comprime materialul empiric al faptelor. 

Imprejurarea poate fi și alta. Cercetătorul poate să dea o 
formă deduciivă expunerii sale, deși adevărurile generale 
dela care pornește n'au fost obţinute decât printr'o elabo- 
rare anticipată a materialului empiric. Forma expunerii 
nu permite deci nicio concluzie cu privire la realitatea 
procesului psihologic. O constatare care trebue să ne facă 
prudenţi când este vorba a afirma că există vreo critică 
artistică, fie chiar numai aceea a dogmatismului clasic, care 
să pornească dinir'o aplicare deliberată a principiilor estetice. 

Aceasta nu înseamnă nicidecum că orice critică artistică 
este și trebue să rămână o simplă înseilare de impresii, 
cărora le lipseşte orice atingere cu sfera raţională a princi- 
piilor. Atingerea există mai totdeauna, dar nu prin baza 
procesului critic, așa cum socotește prejudecata indicată 
mai sus, ci prin plafonul și culminarea lui. Critica artistică 
nu pornește sau trebue să pornească dela principii, ci trebue 
să le atingă în cele din urmă și le atinge de fapt în întruchi- 
pările ei cele mai perfecte. Pentru punctul nostru de vedere, 
critica artistică trebue să fie o formă a receptării artei şi 
anume forma ei cea mai completă și mai înaltă. Critica 
trebue să fie o etapă a receptării, cea din urmă și aceea care 
le înglobează pe toate cele precedente. Criticul trebue să 
evolueze din contemplatorul comun și să reprezinte pleni- 
tudinea de funcțiuni a acestuia. Aceasta este deci o con- 
cepţie normativă a criticei, idealul ei, anticipat de fapt, 
în realitatea literaturii critice, de atâtea forme ale criticei, 
câte elemente, etape sau tipuri ale receptării artistice există. 

In adevăr, există mai întâi o formă descriptivă și aso- 
ciativă a criticei care nu este mai mult decât transcrierea 
conţinutului de sentimente obiective, dispoziţionale și reac- 
tive pe care opera de artă le trezește şi reveria individuală 
în legătură cu ele. Criticul descrie, în asemenea împrejurări, 
ce simte în faţa operei de artă și ce visează în legătură cu ea. 

Impresionismul critic, forma cea mai elementară a criticei 
artistice, nu este altceva. Pe o etapă mai sus, criticul 
devine atent nu numai la aceste conţinuturi eteronomice 
ale operei de artă sau în legătură cu ea, dar și la înlănţuirea 
specific estetică a elementelor înlăuntrul ei şi la pecetea 
pe care le-a imprimat-o viziunea originală a artistului. Este 
forma mai înaltă a criticei morfologice şi stilistice, care scoate 
în evidență felul în care se gradează interesul în decursul 
receptării operei, motivațiile ei lăuntrice, particularitatea 
lumii de valori pe care ea o reactivează și unitatea de viziune 
care o susține. Pe o etapă încă mai înaltă, criticul nu se 
mulțumește numai să exprime astfel de judecăţi cu privire 
la morfologia și caracterul stilistic al operei, ci ajunge să 
formuleze și aprecieri în legătură cu scăderile sau avantajele 
ei, precizând dacă opera este în adevăr unitară ei originală 
sau nu, dacă răsunetul ei rămâne superficial sau adânc şi 
dacă ea poate fi considerată ca o creațiune nouă, bogată în 
inițiative și atingând un nivel de armonie şi plenitudine 
în raport cu unele iniţiative anterioare sau dacă nu cumva 
este o simplă întocmire epigonică sau o simplă bizarerie 
fără niciun viitor. Numai în cadrul acesta al criticei aprecia- 
tive intervin principiile de valorificare, după cum se vede 
însă, nu ca expresia unei poziţii iniţiale, ci ca un punct în 
care procesul critic culminează în cele din urmă. 

Dacă lucrarea critică ar debuta cu afirmarea principiilor 
și ar continua cu aplicarea lor consecutivă la cazul particu- 
lar al operelor, ea war fi altceva decât un rece exerciţiu 
școlăresc sau o operaţie mecanică, lipsită de orice putere 
de a convinge pe cineva. Căci în materie critică, forța apre- 
cierilor izvorește din limpezimea judecăților de structură 
care le susţine, dintr'o vedere clară asupra morfologiei și 
caracterului stilistic al operei. Ce valoare puteau avea oare 
aprecierile criticilor francezi din veacul al XVIII-lea asupra 

dramei lui Shakespeare, declarat drept un «autor barbar », 
cât timp se putea face dovada că astfel de estimații nu erau 
conduse de o înţelegere limpede și adecuată a particularităţii 
stilistice și a formei intime pe care o posedă opera marelui 
poet englez? Tot astfel, orice judecăţi morfologice şi sti- 
listice trebue să se sprijine pe trăirea operei, pe asimilarea ei 
sentimentală. Căci judecăţile artistice nu se aplică asupra 
unui material mort, inert şi exterior, ci asupra unor eveni- 
mente intime, care trebuesc realizate în deplina lot existenţă 
subiectivă, mai înainte de a trece la raţionalizarea lor. Cum 
am putea oare vorbi despre unitatea operei, despre interesul 
şi motivaţia ei, despre felul caracteristic al viziunii care o 
animă, dacă opera însăși n'ar fi devenit în prealabil un eve- 
niment intens resimţit al conștiinței noastre? Formele și 
etapele lucrării critice se condiţionează deci în ordine suc- 
cesivă și ascendentă. Şi dacă simplul impresionism ne-a 
apărut ca o formă elementară şi primitivă a criticei, dacă 
forma ei dogmatică și apreciativă ni s'a dovedit mecanică 
și neconvingătoare, este drept a spune că numai întinsa 
curbă care unește aceste două extreme, poate elimina nea- 
junsurile lor, integrând chipul deplin și ideal al criticei 
de artă. Evident, integrarea poate uneori să nu se producă, 
de vreme ce există nu numai etape ale receptării, dar și 
tipuri ale ei. Și dacă există un tip sentimental-asociativ al 
receptării și unul intelectual-apreciativ, există fără îndoială 
şi tipurile corespunzătoare de critică, marcate de condiţia 
inevolutivă a tuturor structurilor tipice. Există critici cari 
nu se pot ridica peste simplele impresii sentimentale și 
critici cari nu izbutesc niciodată să dea o bază de intuiţie 
judecăților şi aprecierilor lor. Orice structură morală este, 
în adevăr, un ansamblu de limite și fatalităţi, în raport cu 
care idealul criticei reprezintă ţinta unei depășiri și a unei 
însumări mai bogate. Critica cea mai bună este deci aceea 

care reușește să înfrângă fatalitatea structurilor, aceea care 
se dovedește aptă a reflecta opera cu cât mai multe mijloace 
și din cât mai multe puncte de vedere. Criticul cel mai bun 
este acela care nu opune nicio rigiditate operei, care se 
oprește să-i răspundă cu un aparat de rezonanţă care nu 
emite decât un singur sunet. Este cel mai bun, criticul 
care nu este prizonierul unei singure structuri și acela care, 
reuşind să se depășească pe sine, poate intra şi răsfrânge din 
lăuntru structurile de opere cele mai diverse. După cum 
a observat cu multă fineţe criticul francez Albert Thibaudet, 
un anumit liberalism al conștiinței este o condiţie indispen- 
sabilă a criticei. 

Rezultă oare din toate acestea că estetica nu poate fi de 
niciun ajutor criticei artistice? Nu punem această întrebare 
cu intenţia de a găsi o legitimare esteticei, care, ca știință, 
se poate dispensa de valoarea oricărei utilităţi. Dar, deoarece 
critica artistică nu este o simplă aplicare a principiilor este- 
tice, în relaţia în care stă o activitate practică cu funda- 
mentul ei teoretic, nu rezultă cumva că estetica poate 
rămâne indiferentă criticilor? Este sigur că lucrurile nu 
stau așa, deoarece principiile estetice trebue să rămână la 
dispoziţia criticului, pentru a interveni ca forțe de valori- 
ficare în momentul în care procesul critic este destul de 
înaintat. Dar intervenţia aceasta nu apare ca un act deli- 
berat, în care principiile și impresiile se confruntă ca două 
serii de elemente exterioare unele altora. Principiile valo- 
rificatoare ale esteticei intervin în lucrarea critică dinlăun- 
tru, ca nişte forţe adânc însumate ale conștiinței criticu- 
lui, ca niște energii spontane ale culturii lui. Criticul nu 
poate rămâne un simplu contemplator mai sensibil ; el tre- 
bue să aibă și o conștiință estetică și dacă această conștiință 
a trecut prin școala reflecției filosofice asupra artei, este 
de presupus că reacţiile lui vor fi mai bogate și mai complete. 

O expunere a întregului domeniu al esteticei, cum a fost 
aceea încercată în lucrarea noastră, nu poate să nu se 
oprească și în faţa problemei categoriilor estetice sau a modi- 
ficărilor frumosului, nişte nume colective prin care sunt 
înţelese anumite impresii tipice pe care le putem primi dela 
artă, precum frumosul și urîtul, comicul și humorul, gra- 
ţiosul, sublimul și tragicul. Se cunoaște locul important 
pe care problema modificărilor frumosului l-a ocupat în 
sistemele de estetică idealistă ale veacului trecut. Insemnă- 
tatea acestui loc decurgea din două feluri de considerații. 
Mai întâi, din pricina faptului că prin teoria categoriilor 
estetice se putea întrece exclusivismul preocupărilor pe care 
teoriile estetice ale clasicismului le lăsase moştenire. Estetica 
clasică, așa cum sistematizase experiența artistică a lumii 
greco:romane, nu prevăzuse de fapt decât o singură formă 
a artei și anume frumosul, adică acea varietate a ei carac- 
terizată în obiect prin stilizare idealistă și în subiect, prin- 
tr'o atitudine de contemplaţie liniștită, pătrunsă, în general, 
de sentimente plăcute. Chiar tragediile şi comediile trebuiau 
să rămână creaţiuni frumoase. Termenul de frumos este 
luat, în acest înţeles, în una din accepţiunile lui posibile 
şi anume în aceea limitată de categorie estetică, nu în accep- 
țiunea mai largă de izbutit estetic, care a fost totdeauna 
folosită în cursul acestei lucrări. În terminologia tratatului 

„nostru, frumoase sunt toate operele care realizează condi- 


le constitutive ale artei, pe când pentru idealişti, numai 
operele subordonate vechiului ideal clasic merită acest nume. 
Experienţa artistică mai nouă făcea într'acestea dovadă că 
idealul care conducea vechea estetică a clasicismului deve- 
nise cu totul insuficient. Mai cu seamă arta culturilor 
creştine și nordice nu mai putea fi încadrată în formula 
frumosului. Nici arhitectura sau sculptura gotică, nici drama 
lui Shakespeare, nici barocul sau rococoul nu puteau intra 
în limitele vechei estetice. De aceea, nu este de mirare că 
tocmai în Englitera și întrun moment în care se poate 
înregistra aurora marei mișcări europene a romantismului, 
un cercetător ca Ed. Burke simte nevoia să dubleze vechea 
teorie a frumosului, prin aceea mai nouă, deşi cu unii stră- 
moși, a sublimului 1. Din acest moment, dicotomia frumos- 
sublim apare în toate tratatele de estetică. Kant o introduce 
în «Critica Judecății» și o face populară. Dar faptul cel 
mai hotărîtor de care estetica trebuia să ţină seama, este 
folosinţa întinsă pe care creaţia mai nouă o dădea categoriei 


| 


uritului în artă, adică acelei varietăţi a ei definită în obiect | 


printr’o violentă caracterizare realistă și, în subiect, printr’o 
atitudine de împotrivire, pătrunsă de numeroase sentimente 
neplăcute. Se cunoaște rolul pe care La jucat urîtul în arta 
romantică şi în aceea a culturii cu care romantismul înnoda 
cu o deosebită predilecție firul tradiţiei, cultura gotică a 
Nordului. Fr. Schlegel, una din căpeteniile romantismului 
german, cere deci o estetică a urîtului, cu mult înainte ca 
Victor Hugo în Franţa să pledeze pentru drepturile lui, în 
numele adevărului în artă 2. Expresia sistematică a acestei 
năzuințe apare însă abia la mijlocul veacului trecut, odată 
cu lucrările unui Fr. Th. Vischer și ale unui K. Rosenkranz, 
care publică pentru prima oară un vast tratat închinat 


« Esteticei Urîtului » 3. Cu acești teoreticieni, urîtul nu mai 

este de altfel o simplă categorie estetică și, ca atare, un 
concept periferic al ştiinţei. El devine, alături de frumos, 
conceptul ei central, substanţa care precipită toate formele 
artei. Căci după cum răul este forţa propulsivă a binelui, 
limita dela care porneşte și peste care trebue să se afirme 
idealul moral al omului, tot astfel urîtul este materia asu- 
pra căreia se aplică acţiunea de idealizare a frumuseţii. 
Astfel, pentru Vischer, toate formele artei, comicul și humo- 
rul, sublimul sau tragicul, rezultă din dozări diferite ale fru- 
mosului și urîtului și din variate raporturi dialectice între 
ele. Toate formele artei suni deci alterări ale frumosului pur 
şi adevărata problemă estetică este aceea a modificărilor 
frumosului. Punerea acestei probleme în centrul de pers- 
pectivă al cercetării avea deci avantajul de a îndepărta 
limitele prea apropiate ale vechei estetice clasice și de a 
oferi replica teoretică faţă de aspiraţia timpului către for- 
mele viguros caracteristice ale creaţiei. 


* 
D * 


Astăzi, când toate aceste nevoi au fost pe deplin satis- 
făcute, putem examina problema categoriilor estetice cu 
mai multă libertate. Ne putem întreba dacă un tratat 
modern de estetică se cuvine a se ocupa despre ele altfel 
decât pentru a le îndepărta din vechiul loc de favoare pe 
care îl ocupau în idealism 4. Căci, mai întâi, nu se vede 
de loc de ce categoriile estetice ar fi reduse la acelea care 
suni menţionate în mai toate expunerile de ansamblu ale 
esteticei: frumosul și urîtul, graţiosul, comicul e humoristi- 
cul, sublimul şi tragicul. Impresiile pe care le putem primi 
“dela artă se mai pot grupa şi în alte clase tipice, cum ar fi 
| de pildă bizarul, fantasticul, fiorosul, solemnul, idilicul, ș. a. 
m. d. Unii cercetători și-au dat seama de posibilitatea și de 
nevoia de a spori numărul categoriilor estetice tradiţionale. 

Cum însă năzuinţa de a nu lăsa la o parte niciuna din clasele 
tipice de impresii ar fi putut conduce la o lucrare de analiză 
dintre cele mai oţioase, cercetătorii s'au hotărît uneori să 
comprime nouile categorii în cadrele celor vechi. Astfel, cine 
parcurge sistemul lui J. Volkelt are ocazia să observe cum 
printre varietățile sublimului sunt trecute și categorii care 
nu mai au nimic de a face cu accepțiunea pe care i-a dat-o 
termenului Pseudo-Longin către finele Antichității şi pe 
care au împrospătat-o Burke, Mendelssohn sau Kant, pen- 
tru timpul nostru. Volkelt, de pildă, trece printre varietățile 
sublimului și impresia de solemnitate (das Feierliche) 5. Este 
evident însă că între sentimentele pe care le încercăm în 
faţa oceanului deslănțuit și acelea pe care ni le sugerează 
o festivitate de mare pompă, cum ar fi învestirea unui 
însemnat conducător politic sau religios, nu este nimic 
comun sau numai analogii atât de îndepărtate, încât înglo- 
barea lor într'o singură clasă riscă să nesocotească ceea ce 
este mai propriu fiecăruia din ele. Teroarea, care după toate 
analizele consacrate sublimului dinamic al naturii, este unul 
din elementele sigure ale impresiei de ansamblu, lipseşte din 
sentimentul solemnităţii. lar reverenţa, emoția întăritoare 
de respect st admiraţie, o adresăm în cazul sublimului, după 
cum s'a mai spus, personalităţii noastre morale, aceleia care, 
întocmai ca trestia gânditoare a lui Pascal, ajunge să se 
resimtă superioară chiar forţelor celor mai cumplite ale 
naturii, pe când în cazul festivului, ea se adresează unei 
persoane străine, a cărei demnitate o privim cu satisfacţie, 
fără umilinţa și strivirea noastră, dar și fără afirmarea 
orgolioasă de noi înșine în momentul următor. Solemnul nu 
poate deci lua loc în sfera sublimului, unde nu s'a putut 
situa întâmplător decât pentru a nu deschide poarta numă- 
rului aproape nelimitat al așa numitelor categorii 
estetice. 

Spun: aşa numitele categorii estetice, pentrucă toate 
noțiunile înșirate mai sus ţin de conținutul eteronomic al 
operelor, dar nu de forma prelucrării lui estetice. Nici 
frumosul sau urîtul în înţelesul lor limitat, nici celelalte 
categorii amintite sau acelea care le-ar putea spori şirul în 
chip aproape nesfârşit nu reprezintă moduri specifice de 
organizare ale materiei sau ale datelor conștiinței. Ele de- 
semnează deopotrivă conținuturi; ele sunt noțiuni care se 
aplică materiei sau fabulației operei. Așa numitele categorii 
estetice stau deci în afară de sfera estetică a artei. Impreju- 
rarea devine evidentă, dacă ne gândim că există nu numai 
un frumos, un urît sau un grațios al artei, dar și astfel de 
însușiri ale naturii, pentru a nu mai vorbi de sublim, ale 
cărui caractere au fost stabilite mai cu seamă în legătură cu 
aspectele infinite sau deslănţuite ale firii. Există apoi un 
comic sau un humoristic al împrejurărilor sociale și un tragic 
care însângerează istoria. S'ar putea obiecta că nu desco- 
perim toate aceste însuşiri în realitatea practică, decât după 
ce privirile noastre au fost formate în școala artei. Și de 
fapt, adeseori când rămânem mișcaţi în faţa frumuseţii unei 
femei pomenim numele Venerei de Millo sau al Mona-Lisei. 
Adeseori descoperim în avarul de care râdem pe Harpagon, 
după cum recunoaștem cu un zâmbet plin de simpatie pe 
Don Quichotte în idealistul depărtat de realitate. Numele 
acestor figuri sau ale acestor eroi revin adesori pe buzele 
noastre când este vorba să caracterizăm frumosul, comicul 
sau humoristicul din natură și societate. Există însă destule 
cazuri în care astfel de impresii se constituesc și fără spri- 
jinul vreunei amintiri din literatură sau artele plastice. 
Nici farmecul care pune stăpânire pe sufletul îndrăgostitului, 
nici veselia invincibilă a şcolarului care observă maniile co- 
mice ale magistrului său nu se călăuzesc de vreun model 


artistic. Cineva ar da chiar dovada unei regretabile răceli 

a sufletului și n'ar mai lăsa nicio îndoială că adevărata 
emoție nu se produce în conștiința sa, dacă în faţa întâm- 
plării unui om plin de virtuţi care cade victima asprelor 


întoemiri sociale, n'ar putea să spună decât că el îi aminteşte 


pe Antigona lui Sophocle sau pe Torquato Tasso al lui 
Goethe. Tragicul nu este numai o închipuire a poeţilor, dar 
o trăsătură constitutivă a realităţii, astfel întocmită încât 
eroul tragic ajunge să cadă jertfă tocmai din pricina exce- 
lenţei caracterului său 6. Dacă tragicul ar exista numai în 
închipuirea poeţilor și nu în firea lucrurilor, el n'ar mai 
putea stoarce din sufletul nimănui acel amestec de teroare, 
de milă și de admiraţie în care s'a recunoscut componentele 
emoţiei tragice. Nu numai, așa dar, că tragicul realității nu 
este resimţit prin analogie cu acel al poeziei, dar mai de 
grabă acesta din urmă își extrage toată forța și valoarea 
lui din tragica întocmire morală și metafizică a realului. 
Dacă fabulele tragice nu s'ar desprinde din acest fundal al 
realității, ele nwar fi decât un simplu joc care n'ar putea 
mişca pe nimeni. 

Tot astfel, comicul sau humoristicul trezesc veselia noa- 
stră pentrucă denunță stări reale de lucruri. In adevăr, 
redus la tipul său cel mai general, comicul este totdeauna 
o impostură demascată și făcută, odată cu aceasta, nepri- 
mejdioasă. Humoristicul este și el o demascare, dar una 
care ajunge să descopere o valoare înaltă sub aparențele 
umile sau stângace care o ascund. Râdem în ambele pri- 
lejuri, dar în primul caz pentru a pedepsi şi în cel de al 
doilea pentru a răscumpăra. Veselia noastră are în fie- 
care din aceste împrejurări câte o altă semnificaţie 7. Sigur 
este însă că operele poeţilor nu ne-ar înveseli atâta dacă, 
în ambele cazuri, n'am continua o luptă împotriva impo- 
sturii și în favoarea meritului modest și ascuns, pe care o 
începem din vieaţa reală. Totdeauna râsul este semnul unei 

satisfacţii, înregistrată până ei în starea de mai bună dispo- 
ziţie a corpului nostru, crescut parcă în puterile lui. Astfel 
de satisfacţii, la care participă întreaga noastră ființă, nu 
s'ar produce însă, dacă n'am răspunde cu ele realităţii 
lucrurilor și nu închipuirii poeţilor. Râsul poeţilor este făcut 
posibil și este întemeiat pe râsul tuturor oamenilor cari au 
trebuit vreodată să smulgă masca de pe chipul nulităţii îm- 
“podobite cu aparenţa valorilor sau de pe acela al valorii 
adevărate, ascunsă după chipuri de a îi şi de a face inferioare 
rangului ei. Există un serios al comicului, fără de care n'am 
râde. Chiar în faţa improvizaţiilor celor mai bufe ale unui 
măscărici de bâlci râdem pentrucă ne reamintim de un 
defect omenesc pe care l-am demascat altădată și de care 
am râs în trecut. Astfel, dacă râsul este totdeauna o satis- 
facție, râsul pe care ni-l produc înfăţișările artei comice, 
este o satisfacţie îndoită, prin confirmarea pe care ne-o dă 
geniul lucid al artiștilor. S'a spus că emoția comică are un 
caracter social, deoarece nu ne înveselim cu adevărat decât 
în societate și nu ne putem sustrage contagiunii comice 
care a cuprins o adunare. Chiar în cazul cetirii solitare a 
unei schiţe humoristice sau a contemplării fără martori 
a unei caricaturi, stabilim o legătură de societate cu un 
semen plin de prestigiu şi anume cu artistul creator al 
acestor opere. 

Să adăugăm că, întocmai ca tragicul, comicul sau 
humoristicul, nici frumosul, urîtul sau graţiosul nu ne izo- 
lează în idealitatea areală a artei, ci ne apropie de realitatea 
naturii. Lucrul este atât de adevărat încât putem distinge 
cu multă limpezime între frumuseţea, urîţenia sau grația 
modelului natural și meritul estetic aliprelucrării lui este- 
tice. Există modele de o mare frumusețe sau graţie, în care 
adică lucrarea de creştere a naturii/a”ajuns la deplina ei 
înflorire sau a primit răsfrângerea unei superioare sfere 

spirituale și care în redarea lor artistică nu sunt decât opere 
neizbutite și banale. Există dimpotrivă modele umane de o 
fioroasă urîțenie, în care adică lucrarea de înflorire a naturii 
a fost comprimată, abătută 8 sau retrogradată către un tip 
bestial din seria evoluţiei filogenetice şi care poate rămâne 
baza unei capodopere artistice. N'am putea însă distinge 
atât de clar între frumuseţea, graţia sau urîţenia mode- 
lului sau a motivului și aceea a transfigurării lor artistice, 
dacă cele din urmă mar Une de sfera evaluărilor estetice 
și cele dintâi de sfera evaluărilor extraestetice. Fără îndoială, 
artiștii cari își aleg materii frumoase continuă lucrarea natu- 
rii când preferă operaţiile de stilizare idealistă, tot astfel 
artiștii cari tratează urîtul, când optează pentru stilizările 
caracterizante. Din această pricină, poate că în realitate 
nu există femei atât de frumoase ca în pânzele lui Raffael 
sau Tizian, nici bărbaţi atât de vip ca în acele ale lui 
Goya. Aceasta nu înseamnă de loc că frumosul și urîtul 
nu există în natură și că, mai înainte de intervenţia artei, 
forțele naturii însăși nu s'au însărcinat a conduce pe unii 
indivizi la gradul suprem al înfloririi lor armonioase şi nu 
i-au împiedecat sau abătut pe alții, făcând ca tipul specific 
al umanităţii lor să se închircească și să se ascundă sub 
diformitățile vârstei, ale bolii, ale vițiului sau ale unei 
munci istovitoare și degradante. l 

Constatarea că aşa numitele categorii țin de conținutul 
eteronomic al operelor mai rezultă și din aceea că ele sunt 
supuse unei variaţii în timp, care limitează epoca în care 
sunt folosite cu mai multă preferință. Am arătat și altădată 
că operele de artă sunt vremelnice prin conţinutul lor. Când 
interesul pentru acest conţinut determinat scade sau dis- 
pare, operele de artă par a fi atinse de o bătrâneţe, din care 
nu le salvează parțial, decât însuşirea lor de realizări este- 
tice, adică de prelucrări ale materiei sau ale datelor con- 

științei, peste care s'a imprimat pecetea sufletului original 
al artistului. Dacă însă facem abstracţie de caracterul estetic 
al operei, rezervând atenţia noastră pentru cuprinsul cate- 
gorial al operei, observăm adeseori cum acesta din urmă nu 
poate să se sustragă oscilaţiilor timpului. Astfel, în tot de- 
cursul veacului trecut, idealul frumuseţii a cunoscut soarta 
„unei impopularităţi, care a putut face discutabil chiar 
meritul unui artist ca Raffael. Publicul artistic arăta un 
fel de oboseală în faţa frumuseţii desăvârşite şi cu orice 
preţ. Gustul epocei mergea către caracterizările mai realiste 
și adevăratul model omenesc care conducea silinţele artistice 
încetase de a mai fi tipul uman desăvârșit, așa cum putuse 
ieși din înflorirea nestingherită a naturii, pentru a lăsa locul 
omului determinat de condiţiile relative ale existenţei lui 
istorice, sociale sau biologice. In același fel s'a putut constata 
dispariția tragediei ca gen literar, ba chiar a sentimentului 
tragic din cuprinsul întregei literaturi: un proces care în 
ultimul secol n'a încetat să se accentueze. Răsărită odată 
cu concepţia eroică a vieţii, adică cu atitudinea omului 
potenţai în conştiinţa de sine până la punctul în care în- 
drăznește lupta nimicitoare cu forţele naturii și ale desti- 
nului, tragedia nu s'a putut menţine în cadrul democraţiilor 
nivelatoare ale secolului trecut. Și fiindcă eroul tragic nu 
mai poate fi nicăeri identificat în massele burgheze și con- 
formiste, trăind pacinice și ocrotite de statul polițienesc al 
liberalismului, vechile tragedii continuau a fi cetite și admi- 
rate, dar nu mai vorbeau nimănui cu acea căldură, pe care 
o resimțea încă omul mai tânăr şi mai individualist al unor 
societăți în care vieaţa era o continuă luptă cu natura, 
cu destinul necunoscut, cu Zeii inclemenţi. In insula indi- 
vidualistă a Nordului scandinav, tragedia mai trăieşte un 
singur moment cu Henrik Ibsen, dar geniul acestui mare 
poet n'a putut împiedica procesul care se găsea în curs 8. 

Tragedia n'a putut fi salvată nici de el, nici de silințele 
împreunate ale unui Nietzsche și Wagner. Nietzsche sfâr- 
şeşte prin a admira opera «Carmen » a lui Bizet, după ce 
recunoscuse că odată cu « Parsifal » Wagner părăsise idealul 
tragic, în favoarea unei concepții a omului care își găsește 
îndeplinirea destinului său, nu în lupta eroică, ci în sensaţia 
liniștitoare a atingerii misterelor divine. Este de altfel puţin 
probabil că publicul care venea în număr din ce în ce mai 
mare să asculte dramele muzicale ale lui Wagner să fi vibrat 
vreodată tragic și eroic. Marele succes al acestor compoziţii 
provenea din alimentul moral pe care îl găsea în ele, o 
lume obosită, dornică de spectacole strălucite sau de sen- 
sat) quietiste, care să adoarmă turmentata conștiință de 
sine, cum această muzică în contact cu subconştientul 
omului putea oferi din abundență W. Crepusculul frumosu- 
lui și al tragicului în arta mai nouă dovedește că aceste 
categorii sunt noţiuni determinate istoric, ţinând de conți- 
nutul eteronomic și vremelnic al operei, nu de forma nesfârșit 
mai durabilă a prelucrării estetice. 

In fine, aşa numitele categorii sunt noţiuni obţinute 
dintr'o sistematizare a aspectelor vieţii sau ale naturii 
sub un alt unghiu decât acel propriu zis estetic. De obiceiu, 
ele sunt noţiuni metafizice sau morale. Cine urmărește, de 
pildă, felul în care s'a constituit noțiunea modernă a subli- 
mului se poate cu ușurință convinge de caracterul ei etero- 
nomic. Undeva, la bază, departe, poate pe la mijlocul 
primului secol după Christos, apare prima dovadă a unei 
sensibilităţi care a vibrat în contact cu sublimul și care era 
a unui om trăind în sfera culturii greceşti și iudeo-creștine. 
Autorul necunoscut al « Tratatului despre Sublim », un grec 
sau un evreu din epoca elinismului, aduce exemple despre 
sublim atât din textele homerice, cât și din acele ale Bibliei, 
din care spicuește versetul renumit al Genezei: «A spus 

Dumnezeu să se facă lumină și lumină se făcu; să se facă 
pământul și pământul se făcu ». Intr'acestea, teoria modernă 
a sublimului, așa cum au elaborat-o un Kant sau un Schiller, 
păstrează din sfera de reprezentări ale creştinismului, ideea 
superiorității nemăsurate a personalităţii morale a omului, 
depozitara unei scântei desprinsă din Divinitate, care ne 
face să ne simțim mai presus de puterile răsvrătite ale 
naturii și chiar de infinitul ei. Infinitul naturii este apoi 
o idee apărută lumii moderne odată cu modificarea icoanei 
astronomice a lumii în timpul Renaşterii. Atunci, în acele 
secole de profunde schimbări, apare minţii omenești odată 
cu ideea infinitului, sentimentul de nobil orgoliu al omului 
care îl gândește și se ridică astfel deasupra lui. Poate că 
sentimentul modern al sublimului a vibrat mai întâi în 
sufletul filosofilor astronomi ai Renaşterii, în sufletul unui 
Nicolaus Cusanus și Giordano Bruno, privind nesfârșirea 
cerului înstelat, căruia, în chip foarte semnificativ, Imma- 
nuel Kant nu-i găsea o realitate care să-i facă echilibru 
decât în legea morală, prezentă în adâncurile conștiinței 
umane. Este absolut sigur că teoria modernă a sublimului 
nu s'a format din prelucrarea unui material artistic sub un 
unghiu estetic, ci din speculaţia metafizică și morală asupra 
naturii și omului. 

Toi astfel, teoria graţiosului, apare încă din prima clipă 
la Plotin ca un moment esenţial al sistemului său filosofic. 
Pentru Plotin, graţia nu este decât reflexul ideii de Bine în 
lumea inteligibilelor 11. Și cu toate că, pentru noi, între 
timp, ideea de graţie s'a laicizat prin folosința deseori 
îrivolă pe care i-a dat-o secolul al XVIII-lea, Schiller a 
știut să restabilească legătura cu vechile ei izvoare spiri- 
tuale, înțelegând prin graţie acel fel de a se mișca al omului, 
care nu manifestă eforturile penibile ale unei voințe morale 
în luptă cu instinctele et inclinaţiile, ci o spontaneitate uşoară 

- şi fericită, care dovedeşte că voința morală și inclinaţiile 


au ajuns să se armonizeze în unitatea «sufletului frumos ». 
Graţia este deci documentul unui merit, care n'a trebuit 
să fie cucerit, dar pe care îl posedă sufletele atât de fericit 
întocmite, încât fără nicio silinţă și în chip cu totul natural, 
toate faptele lor păstrează o întipărire de nobleţe *?. Vechea 
explicaţie metafizică a lui Plotin este astfel înlocuită de 
Schiller cu una de caracter etic, dar speculaţia acestuia 
din urmă continuă a se mișca întrun cerc atât de evident 
eteronomic, încât în tratatul său despre « Graţie și demni- 
tate », el nu simte niciodată nevoia să invoace vreun exem- 
plu împrumutat artei. Nu mai este necesar să amintesc şi 
celelalte categorii, despre care lucrurile esenţiale au fost 
pomenite mai sus, pentru a înţelege că oricare din noţiunile 
acestea pun în mișcare reprezentări metafizice și morale și 
că, aplicate la artă, ele aparţin sferei extraestetice. 


D 
D D 


Se pune însă întrebarea, dacă în această calitate chiar, 
categoriile nu trebue să ocupe un loc mai întins în cerce- 
tarea estetică? Am arătat altădată mai pe larg cum conți- 
nutul eteronomic al operelor determină forma lor. Ceea ce 
o operă devine, spuneam atunci, atârnă şi de conţinutul 
de valori pe care ea îl cuprinde. Nu cumva există atunci 
o structură specifică a frumosului și urîtului, a tragicului 
şi sublimului, a graţiosului, comicului și humoristicului? Nu 
există oare moduri speciale de izolare, ordonare, clarificare 
și idealizare care corespund acestor conţinuturi eterono- 
mice? Fără îndoială că astfel de moduri există. Mulţu- 
mindu-ne cu puţine exemple, vom spune că eroul tragic 
nu este niciodată ales din aceeași lume ca personajul comic. 
Altfel de sentimente de relaţie sunt întreţinute cu unul și cu 
celălalt și fiecare din ei este izolat întrun alt plan al realităţii 

sociale. Poetul priveşte de jos către eroul tragic, în timp ce 
urmăreşte de sus tribulaţiile figurii comice, cu un sigur sen- 
timent al propriei sale superiorităţi. Din această pricină, 
poetul comic merge uneori până la caracterizări de amă- 
nunt, care nu apar niciodată sub pana tragicului. Eroul 
tragic se menţine în linia unei simplicități monumentale, 
pe când odată cu comedia se introduce, chiar în epocele 
clasice, un netăgăduit curent de realism. Caracterul tragic 
este rotunjit în perfecţiune sferică asupra sa însuși, închis 
față de adversităţile naturii, societăţii sau destinului, care 
îl pot sdrobi, dar nu altera. Figura comică este însă contra- 
dictorie prin excelenţă și gata să se despice în elementele ei, 
îmbinate într'o unitate cu totul precară și provizorie. Com- 
"poziţia tragică va cere deci o stringenţă a organizării ei, un 
statism de bloc masiv, care nu este necesar comediei. Fru- 
mosul este într'acestea coordonat cu noi; apariţia lui este 
situată într'o lume accesibilă, față de care nutrim senti- 
mentele unei cordialităţi deferente. De aceea detaliile carac- 
terizării lui pot fi mai numeroase decât în cazul tragicului, 
deși mult mai puţine decât în acela al comicului sau al 
humoristicului. Nu trebue să ne uităm prea de aproape la 
figurile care urmează să rămână frumoase ; considerarea lor 
trebue să păstreze un grad de generalitate, în lipsa căruia 
frumosul poate să alunece către alte tipuri. Pitorescul este 
dușmanul frumuseţii. Viziunea plastică îi este cu mult mai 
proprie. Graţia aparţine de asemeni tipurilor idealiste, dest 
ea ni se poate desvălui și de sub aparenţe ingrate, tratate 
cu minuţie realistă. În acest caz, ea se asociază însă cu 
humorul, ceea ce de fapt se întâmplă destul de des. Conţi- 
nuturile eteronomice desemnate prin numele categoriilor 
au astfel numeroase consecinţe în structura operelor, dar 
nu unele care să nu poată fi reduse la tipurile de artă descrise 
încă din primul volum. Ceea ce este mai general în struc- 

turile posibile ale operelor, așa cum sunt ele determinate 
de feluritele conţinuturi eteronomice amintite, a fost, așa dar, 
descris de mai înainte. Ceea ce este însă cu totul special, 
pentrucă rezultă dintr'o diferenţiere a conţinutului pe care 
categoriile amintite nu o istovesc nicidecum, se rezolvă 
într'o seamă de însușiri care trebuesc examinate dela caz 
la caz a pe care estetica generală le poate lăsa în afară 
de cercetarea sa. 

NOTE 


I. PROBLEMELE PRELIMINARE ALE ESTETICII 


1. FRUMOSUL NATURAL ȘI ARTISTIC 


1 G. W. FR. HEGEL, Vorlesungen über Ästhetik, hgb. von Hotho, 3. Bd. 
1849, I, pag. 131 şi passim. Același mod de a reflecta legătura dintre frumosul 
natural şi artistic în raport cu obiectul esteticii a fost aproape permanent în 
cadrul idealismului. Părerea lui HEGEL este anticipată de SCHELLING, care scrie: 
« Cercetătorul entuziast al naturii cunoaşte pe cale sensibilă adevăratele modele 
(Urbilder) ale formelor, pe care în natură le găsește exprimate numai într'un 
chip confuz, abia în operele artei și în chipul în care lucrurile concrete apar 
în acestea (Vorlesungen über die Methode des akademischen Studiums, 1803, 
14, Vorl., in fine)». Pentru SCHELLING estetica devine astfel filosofie a artei. 
La fel pentru SOLGER (Vorlesungen über Ästhetik, I—II, hgb. v. P. Heyse, 
1829). Ceea ce numim frumosul natural nu este pentru acest cercetător decât 
produsul considerării naturii ca opera unei arte divine sau prin prisma fanta- 
siei creatoare (I, 10; II, 215 urm.). In acelaşi fel SCHLEIERMACHER (Vorle- 
sungen über Ästhetik, hgb. von Lommatzsch, 1842) exclude din estetică stu- 
diul aşa numitului frumos natural, ca unul care nu este produsul activității 
omeneşti, cum este arta (pag. 34). FR. TH. VISCHER (Ästhetik oder Wissen- 
schaft des Schönen, II. Bd., 1847, pg. 3—24) urmează părerea maestrului său 
HEGEL, când rezervă frumosului natural simplul rol de a pune fantasia în mişcare, 
pentru a găsi sub înfățișarea lui brută, forma pură a artei, Desvoltând acest 
punct de vedere, ajunge VISCHER mai târziu (Kritik meiner Ästhetik, Kritische 
Gänge, VI, 1873) să ceară excluderea aşa numitului frumos natural din sistemul 
esteticii. Ideea unui frumos natural ar presupune o varietate a frumuseţii 
existând independent de corelația unei conştiinţe, ceea ce nu poate fi niciodată 
cazul. In doctrina contemporană obiectul esteticii este redus la frumosul artistic 
de K. LANGE (Das Wesen der Kunst, I—H, 1901, 2. Aufl. 1907) şi sub numele 
de « ştiinţă generală a artei », de E. UTITZ (Grundlegung der allgemeinen Kunst- 
wissenschaft I—II, 1914—4920). 

2 Despre frumusețea întregei naturi (allgemeine Weltschönheit) vorbeşte 
şi JULIUS SCHULTZ (Naturschönheit und Kunstschönheit, in Zeitschrift für 

Ästhetik und allgemeine Kunstwissenschaft, VI, 1911, 2, pag. 214 urm). 
Aspectele urîte ale naturii, cum sunt de pildă organismele care ne inspiră spaimă 
sau desgust, obțin acest efect numai prin analogiile pe care le sugerează cu 
anumite defecte sau infirmități omeneşti. Maimuţa este urîtă numai pentrucă 
aminteşte pe unii oameni diformi. a Chiar creaturile respingătoare, scrie SCHULTZ 
(op. cit., pag. 217), reintegrează frumusețea generală a lumii, pentru cine reu- 
şeşte să elimine din conştiinţă acele comparații fatale și să restabilească starea 
de contemplaţie pură ». Explicaţia faptului că întreaga natură ne apare fru- 
moasă, o găsește E. UTITZ în împrejurarea că o însuflețim cu sentimentele 
noastre mai profunde. «O operă de artă, serie UTITZ (Grundlegung der allge- 
meinen Kunstwissenschaft, vol. 1914, pag. 167), poate să ne pară inferioară, 
pentrucă resimţim «voința» manifestată în ea drept neînsemnată, meschină 
sau ridicolă. Acest lucru este în fața naturii cu neputinţă, deoarece proiectăm 
în ea trăirea noastră cea mai intimă şi numai rareori suntem înclinați către 
acea aspră și nemiloasă auto-critică, menită a ne face să găsim această trăire 
deopotrivă de neînsemnată, meschină sau ridicolă. Chiar dacă am ajunge în 
această situaţie, am condamna numai propria noastră incapacitate... Natura 
şi arta stau în faţa aprecierii noastre ca două date în întregime felurite. Arta 
este ceva plasticizat, format, pătruns de o voinţă determinată care se comu- 
nică tocmai prin felul particular al plasticizării şi formării. Această « voinţă » 
o împrumutăm noi naturii, umplând astfel cu vieață nişte forme goale. De 
aceea judecata noastră de valoare nu atinge natura, ci pe noi, întrucât întrunim 
în aceeaşi persoană pe creator și pe acel care se bucură de creaţie. Din această 
pricină, ar fi poate mai bine în loc de a spune: « Natura este pretutindeni deo- 
potrivă de frumoasă » să afirmăm că, întrucât atârnă de ea, natura este totdea- - 
una la fel de capabilă să prilejuiască trăirea estetică ». 

* Caracterul etero-cosmic al artei îl relevă şi AL. BAUMGARTEN (Meditatio- 
nes philosophicae de nonnulis ad poema pertinentibus, 1753, $ 52, tr. germ, 
A. RIEMANN, in Bausteine zur Geschichte der deutschen Literatur, hgb. v. 
Fr. Saran, 1928, pag. 123), care creează şi expresia: figmenta heterocosmica 
ficțiuni poetice imposibile în cadrul acestei lumi, pe care le distinge de altfel 
de ficțiunile imposibile în cadrul oricărei lumi: figmenta utopica. 

+ J. M, GUYAU, Les problèmes del'esthetique contemporaine, 1884, ed. 8,pag.69. 

5 « Frumuseţea bărbatului este creaţia femeii și frumusețea femeii este crea- 
ţia bărbatului », scrie J. SCHULTZ (op. cit., pag. 234). 

€ J. J. ROUSSEAU, Les rêveries d'un promeneur solitaire, ed. Garnier, pag. 52. 

? FR. AMIEL, Journal intime, 11 avril 1868. 

8 F. R. DE CHATEAUBRIAND, Le génie du Christianisme, ed. Flammarion, 
pag. 119. 

° FR. SCHILLER, Über naive und sentimentale Dichtung, 1875. Asupra 
întregei desbateri de idei în care a luat loc contribuția lui SCHILLER, vd, T- 
VIANU, Das Wertungsproblem in Schillers Poetik, 1924. 

1 M. BARRES, Les Déracinés, ed. Nelson, pag. 193 urm. 

11 Asupra influenței artei în contemplarea naturii, considerații interesante 
în E. UTITZ (op. cit., vol. II, pag. 157 urm.). Vd. de asemeni K. LANGE, Das 
Wesen der Kunst, 1901, vol. II, pag. 349 urm. 

12 Discursul de răspuns la Acad. fr. cu ocazia recepţiei lui FR. MAURIAC, 
17 Noemvrie 1933. 
13 M. BARRES, Du Sang, de la Volupté et de la Mort, ed. Plon, pag. 198. 


2. PROBLEMELE ESTETICEI 


1 M. DRAGOMIRESCU, La Science de la Littérature, vol. I, 1928, pag. 136 
urm. 

2 G. SEAILLES, Essai sur le génie dans lart. 4, ed. 1911, pag. 273. 

3 B. CROCE, L'Esthâtique, 1902, tr. fr., pag. 117. 

4 G. FLAUBERT, Correspondance, 26 Decemvrie, 1838. 

5 PLOTIN, Enneade, I, 6, 2. 

€ Mărturia lui MOZART, adeseori citată, ap. OTTO JAHN, W. A. MOZART, 
vol. III, pag. 423—425. 


3. IZVOARELE ŞI METODELE ESTETICEI 


1 W, FOLKIERSKI, Entre le classicisme et le romantisme, 1925, pag. 59. 

2 FR. SCHILLER, Briefwechsel mit W. v. Humbold, hgb, von A. Leitzmann, 
26 Octomvrie, 1795. 

3 W. WORRINGER, Abstraktion und Einfühlung, 1908. Asupra lucrărilor 
lui WORRINGER. vd. T. VIANU, Dualismul Artei, 1925. 

4 W, WORRINGER, op. cit., pag. 16. 

5 H. KUHN, Die Kunst der Primitiven, f. a., pag. 15. 

€ Asupra contribuției acestora, vd. T. VIANU, Autonomizarea esteticei, în 
volumul Arta şi Frumosul. Din problemele constituției şi relației lor, 1931. 

7 Cercetările lui KARL GROOS, în această privinţă sunt: Die optischen 
Qualitäten in der Lyrik Schillers (in Zeitschrift für Ästhetik, 1909); Die akus- 
tischen Phänomene in der Lyrik Schillers (Zeitschrift f. Asthetik, 1910); Psy- 
chologisch-statistische Untersuchungen über die visuellen Sinneseindrücke in 
Shakespeare lyrischen und epischen Dichtungen (Englische Studien, 43. Bd., 
1910—1911); Die Sinnesdaten im « Ring der Niebelungen» (Archiv ‘für die 
gesamte Psychologie, 22. Bd., 1912). Asupra întregului curent al « psiholo- 
giei literaturii » vd. referatul lui W. MOOG, în Zeitschrift für Psychologie, 67. 
Bd., 1913. 

8 E, KRETZSCHMER, Körperbau und Charakter, 1921. 


4. VALOAREA NORMELOR IN ESTETICĂ ȘI TIPURILE LOR 


1 R. MULLER-FREIENFELS, Psychologie der Kunst, II. Bd., 1932, pag. 262. 

2 TH. LIPPS, Ästhetik, Psychologie des Schönen und der Kunst, I. Bd. 
1914, pag. 2. ; 

3 B. CROCE, Lirismul și totalitatea artei, tr. rom. de H. Blazian cu o intro- 
ducere de T. Vianu (Bibl. « Dimineaţa »). 

4 G. FLAUBERT, Correspondance, 15 Ianuarie 1852. 

5 A. SCHOPENHAUER, Die Welt als Wille und Vorstellung, vol. II, cap. 
XXXIV. l 

5 E. UTITZ, op. cit., vol. II, 1920, pag. 5. 

II. VALOAREA ESTETICĂ 
1. CARACTERIZARE GENERALĂ ` 


1 Asupra deosebirii dintre valori scopuri absolute şi relative, vd. şi ED. 
GOBLOT, La logique des jugements de valeur, 1927, pag. 7. Termenul de scopuri 
{fins) îl rezervă GOBLOT numai celor din urmă, pe când celor dintâi le dă 
numele de perfecțiuni. Deşi GOBLOT primeşte şi el deosebirea dintre scopuri 
şi mijloace, admite totuşi gruparea lor într'o clasă unitară, deosebită de aceea 
a perfecţiunilor. Căci perfecţiunile sunt bune prin ele însele, în timp ce atât 
scopurile (relative), cât și mijloacele, sunt bune în raport cu o natură determi- 
nată și anume pentru acelea care râvnesc acele scopuri sau care se pricep să 
folosească acele mijloace. Pe de altă parte însă, scopurile intră pentru GOBLOP 
în aceeaşi clasă cu periecţiunile, întru cât ambele sunt bune în ele, iar nu 
întru cât ajută la atingerea unor valori care le depăşesc, ceea ce este cazul 
mijloacelor. Clasificarea lui GOBLOT aparţine deci tipului de clasificare 
continuă, prin ajutorul unui termen intermediar. 

2 Deosebirea dintre scopuri şi mijloace nu este atât de radicală pentru 
GOBLOT (op. cit., pag. 51 ùurm.). Mijloacele pot deveni scopuri atunci când 
prilejuind o preocupare intensă, fac să fie uitate scopurile propriu zise de care 
ele se servesc. « Când achiziţia unui bun care nu valorează decât ca mijloc este 
dificilă, laborioasă şi cere operaţii complicate și cu termen lung, când urmă- 
rirea acestui bun se întovărăşește cu emoţii vii, atunci activitatea care o pri- 
veşte devine oarecum voluminoasă. Ea ţine un loc mare în vieaţă şi o poate 
ocupa în întregime, Cât despre bunul adevărat, el nu ocupă niciun loc în vieața 
psihologică a subiectului, atât în cea afectivă cât şi în acea intelectuală, deoa- 
rece nu va D nicio greutate ca, odată mijlocul apărut, să realizeze scopul » (op. 
cit., pag. 51—52). Pe această cale ajunge banul pentru avar să se transforme 
dintr'un mijloc într'un scop. Întrebarea este însă dacă în urma acestei trans- 
formări banul avarului mai aparține valorii economice. Fără îndoială, nimeni 
nu tăgădueşte realitatea procesului psihologic care conduce la substituirea 
mijloacelor prin scopuri și dimpotrivă. Ceea ce trebuia pus în lumină era însă 
faptul că odată cu acest proces de substituire se transformă și caracterul logic 
al valorii. 

% Insuşirea de scop absolut al valorii estetice a fost adeseaori pusă în lumină 
de cercetarea modernă, deși termenii folosiţi au putut fi feluriți. Vd. între 
alții JONAS COHN (Allgemeine Ästhetik, 1901) care opune valoarea intensivă 
a frumosului, valorii consecutive a binelui şi a adevărului, Același caracter îl evi- 
denţiază R. HAMANN (Zur Begründung der Ästhetik, in Zeitschrift für Ästhetik, 
X, 1915, 2), care vorbeşte de autotelismul frumosului, pe care îl înțelege ca 
semnificația lui intrinsecă (eigenbedeutsam), spre deosebire de semnificația 
eierogenă (fremdbedeutsam) a altor conținuturi ale conștiinței, Percepțiile 
noastre sunt în deobşte semnul unui concept; ele semnifică ceva care se găseşte 
în afară de percepţia propriu zisă: valoarea lor este ca atare extrinsecă, Există 
însă percepții al căror înţeles nu se desăvârşeşte abia prin raportarea la un 
concept care le depășește, dar care au o valoare în ele însele, în însușirile lor 

sensibile particulare şi de neînlocuit. Acestea sunt aparențele autotelice şi cu 
semnificaţie proprie ale frumuseţii (Cp. Arta şi Frumosul, pag. 145 urm.), De 
asemeni J. VOLKELT (System der Ästhetik, „Vol. III, 1914, pag. 541 urm.) 
recunoaște și el caracterul absolut (Selbstwert) al valorii estetice, deşi orice 
valoare fiind corelativă cu o conştiinţă care o preţueşte, par putea să existe 
decât valori relative. Totuşi sunt valori corelative cu stări mai putin îunda- 
mentale, schimbătoare sau susceptibile de evoluţie ale subiectului preţuitor 
şi altele care corespund naturii proprii şi stabile a spiritului omenesc. Valoarea 
estetică face parte dintre acestea. i 

4 Valoarea estetică cuprinde pentru H. MUNSTERBERG (Philosophie der 
Werte. Grundzüge einer Weltanschauung, 1907, 2. Aufl., 1924, pag. 186 urm.) 
atât unele valori ale vieții (armonia, iubirea, fericirea), cât şi acelea obţinute 
prin mijlocirea artelor. MUNSTERBERG distinge totuși între cele dintâiu, cărora 
le rezervă numele de valori ale unităţii (Einheitswerte) şi cele din urmă, pentru 
care întrebuințează numele de valori de frumuseţe (Schânheitswerte). Impotriva 
acestei distincţii se poate observa însă că și frumosul realizat artistic este o 
valoare a unităţii. Ceea ce apreciem într'o operă de artă este în mare măsură 
unitatea ei, 4 convergenţa efectelor », cum spunea TAINE, Gruparea frumuseţii 
artistice într'o clasă deosebită de aceea a valorilor unităţii n'are astfel niciun 
temeiu. Pe de altă parte, se poate observa că armonia universală, iubirea şi 
fericirea nu sunt valori pe care conştiinţa le găseşte în vieatä («Werte des 
unmittelbaren Lebens », pag. 186), ci unele pe care ea le produce din propriul 
fond al spontaneităţii ei şi ca atare sunt şi ele valori ale culturii. Promovarea 
resfrângerii teoretice a lumii dela haosul primitiv la cosmosul ştiinţei greceşti 
sau idealul moral al fericirii, ca armonia persoanei cu sine însuși și cu întreaga 
lume, sunt produsele unei culturi înaintate şi anume a uneia orientate de idea- 
lul estetic. Se poate, în adevăr, spune că ceea ce MUNSTERBERG numește valorile 
unităţii nu sunt altceva decât valori ale frumuseţii realizate în domeniul teoretic 
şi moral. Din amândouă aceste puncte de vedere, clasificarea lui MUNSTERBERG 
mi se pare nesatisfăcătoare, i 


2. ATITUDINEA ESTETICĂ 


1 L'Esprit de WILDE, Propos recueillis par Leon Treich, 1926, pag. 58, 65. 

2 Cuvântul lui J. J. WEISS, raportat de Anatole France, La vie littéraire. 

3 ED. SPRANGER, Lebensformen. Geisteswissenschaltliche Psychologie und 
Ethik der Persönlichkeit, 3. Aufl., 1922, pag. 109 urm. 

+ R. OTTO, Le Sacre, 1917, tr. fr., 1929, pag. 25. 

5 J. DE GAULTIER, La sensibilité métaphysique, 1924, pag. 224. 

¢ H. V. HELMHOLTZ, Goethes Vorahnungen kommender naturwissenschaft- 
licher Ideen, 1892, in Natur und Naturwissenschaft, pag. 137 urm. 

? Cf. H. POINCARE, La Science et l’ Hypothèse, ed. 1927, pag. 170. 

3 O influență a esteticului asupra teoreticului, admite şi E. ADICKES (Cha- 
rakter und Weltanschauung, 1907, pag. 27), dar numai în concepţia monistă 
a universului. « Pentru sentimentul monistului, scrie ADICKES, unitatea în 
diversitate, egalitatea înlăuntrul felurimii formelor are o valoare estetică nea- 

semănat mai mare decât simpla varietate sau decât contrastele neaplanate. 
Concepţia monistului despre lume este influenţată în chip esenţial de punctul 
de vedere estetic. Universul în totalitatea lui este pentru el un organism, ale 
cărui frumuseți le admiră. Printre aceste frumuseți nu este cea mai mică aceea 
a unităţii şi armoniei, pe care crede a o putea găsi pretutindeni şi pe care o 
zăreşte cel puţin în spirit, acolo unde ochiul material nu o mai poate percepe». H 
Tendinţa estetică de a integra un tot unitar, mi se pare însă comună monis- 
mului cu dualismul şi pluralismul. Niciodată metafizica nu s'a oprit la o icoană 
neunificată a universului. Paralelismul substanţelor în dualismul lui DESCARTES 
şi armonia prestabilită a monadelor' în pluralismul lui LEIBNIZ sunt idei care 
se desvoltă deopotrivă din viziunea estetică a unităţii universului. 

$ J. W. GOETHE, Wilhelm Meisters Lehrjahre, VI. Buch, pag. 315 (Verlag 
Th. Knauer Nacht, XIII. Bd.). 

10 Textul clasic al acestei aplicaţii morale a esteticii kantiene este al lui 
FR. SCHILLER, Uber die ästhetische Erziehung des Menschen, 1794. Vd. asupra 
acestei filiaţii de idei, H. COHEN, Kants Begründung der Ästhetik, 1889, pag. 


400 urm. 
11 F, H. IACOBI und GOETHE, Briefwechsel, 1846, ap. E. SPRANGER, Lebens- 


formen, pag. 230. 

12 J. W. GOETHE, Ephemerides, hgb. von E. MARTIN, 1883, pag. 10, ap. 
H. SIEBECK, Goethe als Denker, 1905, pag. 141. 

13 PLOTIN, Enneade, V, 8, 1. 

14 SFT. AUGUSTIN, De civitate Dei, XII, 4. 


III. OPERA DE ARTĂ | 
1. ARTĂ, NATURĂ ȘI TEHNICĂ 


1 Inţelegerea operii de artă ca un produs în care se îmbină forța incon- 
ştientă a naturii cu activitatea liberă și conştientă a spiritului a fost mai întâi 
exprimată cu toată forța de FR. W. SCHELLING (System des transzen- 
dentalen Idealismus, 1800, în special VI. Absch. sub titlul: Deduction eines 
allgemeinen Organons der Philosophie oder Hauptsătze der Philosophie der 
Kunst nach Grundsătzen des transzendentalen Idealismus). Arta întruneşte 
pentru SCHELLING caracterele produselor libertăţii cu acele ale naturii, întru cât 
creaţia ei începe în libertate (subiectiv) şi se termină cu necesitate (obiectiv). Ea 
împarte cu creaţiile libertăţii (deci şi ale tehnicei). particularitatea de a îi con- 
ştientă în producerea ei şi cu aspectele naturale, însuşirea de a fi inconștientă 
cât priveşte întregul care se întocmeşte în cele din urmă. Din acest punct de 
vedere natura organică se opune artei, căci ea începe în inconştiență și termină 
în conştiinţă. 

2 Arta ca reflex al armoniei cosmice este o idee care a apărut uneori în 
istoria doctrinelor de estetică. Astfel la K. PH. MORITZ (Von der bildenden 
Nachahmung des Schönen, 1788, republicat în Deutsche Literarische Denk- 
măler, Bd. 31, 1888, pag. 11 urm.) care reluând distincţia SFT. AUGUSTIN între 
util (aptum) şi frumos (pulchrum, cf. Confessiones, IV, 12—13), precizează 

că pe când în util gândim raportul dintre un lucru ca parte şi întregul de care 
ţine, frumosul este, « indisolubil legat cu conceptul unui întreg existând în sine ». 
De aceea opera de artă este asemănătoare cu natura în întregimea ei (« der Natur 
selbst, ähnlich... ein eigenmăchtig für sich bestehendes Ganzes », pag. 14). Se 
relua astfel vechea teorie a Renașterii asupra analogiei dintre macrocosmos şi 
microcosmos (cf. W. WINDELBAND, Lehrbuch der Geschichte der Philosophie, 
1889, 9.u. 10. Aufl., 1921, pag. 308 urm.), dându-i-se o aplicație estetică. Dela 
MORITZ, problema a trecut în idealismul german, unde E. von HARTMANN (Die 
deutsche Ästhetik seit Kant, 1886, pag. 68—69, 96, 142, 151, 222, 231—234) o 
urmărește la SOLGER, WEISSE, TRAHNDORFF și ZEISING. O cercetare monogra- 
fică a acestei interesante filiații de idei lipseşte însă până acum. 

3 H, BERGSON, L'Evolution créatrice, 1907, 26. ed. pag. 243. 

4 IM. KANT, Kritik der Urteilskraft, 1790, $ 45 urm., ed. Reclam, pag. 
172 urm. 

5 ET. SOURIAU, L'Avenir de l'Esthetique, 1929, pag. 79 urm. 

€ O. SPENGLER, Der Mensch und die Technik, 1930, pag. 69, cp. id., Der 
Untergang des Abendlandes, II, ed. 1922, pag. 628. 


2. FORMĂ ȘI CONȚINUT 


1 FR. SCHLEGEL, Zur griechischen Literaturgeschichte, 1794, in Prosaische 
Jugendschriften, hgb. von I. MINOR, I. Bd., 1882, pag. 135. 

2 G. FLAUBERT, Correspondance, 16 Ianuarie, 1852. 

3 R. HAMANN, Kunst und Können, in Logos, XXII, 1933, Heft 1, pag. 11. 

4 CG SIMMEL, Rembrandt. Ein kunstphilosophischer Versuch, 2. Aufl., 1919. 

5 Asupra noţiunii de formă internă (tò ëvôov siäëec) la Plotin, vă. intere- 
santul studiu al lui O. WALZEL, Plotins Begriff der ästhetischen Form, 1915, 
retipărit in Vom Geistesleben alter und neuer Zeit, 1922. 

€ J. VOLKELT, System der Ästhetik, I, 1905, pag. 392. 

? RODIN, Entretiens réunis par PAUL GSELL, ed. def., 1932, pag. 224. 

8 E. R. CURTIUS, Essai sur la France, tr. fr, pag. 333. 

° Asupra definiţiei motivului, cp. şi E. ERMATINGER, Das dichterische 
Kunstwerk, 2. Aufl., 1923, pag. 51. 

1 M. KLINGER, Malerei und Zeichnung, Insel-Biicherei, pag. 11. 

1 Cf. R. ODEBRECHT, Grundlegung einer ästhetischen Werttheorie, I. Bd., 
1927, pag. 211. 


3. MOMENTELE CONSTITUTIVE ALE OPEREI DE ARTĂ 


a) Izolarea 

1 J, ORTEGA y GASSET, Méditation du cadre, în Essais espagnols, tr. fr., 
1932, pag. 116—117, SIMMEL, G., Der Bildrahmen (1902), in Zur Philosophie 
der Kunst, 1922. 

2 Asupra funcțiunii soclului, vd. și ERICH EVERTH, Der Sockel als ästhe- 
tischer Ausdruck von Schutzfunktionen, in Zeitschrift f. Ästh., V. Bd., 1910, 
Dag, 43 urm. 

$ AUGUST SCHMARSOW, Grundbegriffe der Kunstwissenschaft, 1905, pag. 
263 urm. 

£ Al patrulea Congres de estetică, ținut la Hamburg în Octomvrie 1930 
şi-a propus să discute problema spaţiului şi a timpului în artă. In prima comu- 
nicare a Congresului (cf. Vierter Kongress für Ästhetik und allgemeine Kunst- 
wissenschaft, 1—9. October 1930, Verlag Enke, Stuttgart) E. CASSIRER a 
căutat să definească spațiul estetic, spre deosebire de acela mitic şi teoretic, 
CASSIRER observă că, deși se poate vorbi de un spaţiu în genere, ca o ordine 
a coezisienţelor posibile (Leibniz), există totuşi diferențieri în structura lui, 
după semnificaţia deosebită pe care o primeşte. Astfel spațiul mitic este departe 
de a fi mediul omogen pe care și-l reprezintă geometria. Fiecare loc şi fiecare 
direcţie sunt legate în spaţiul mitic cu o anumită calitate. Spaţiul estetic la rândul 
lui nu este o proiecţie a gândirii pure, ca cel teoretic, ci a sentimentului și fan- 
tasiei. El e deopotrivă impregnat de valori expresive, deşi demonia lumii mitice 
e înfrântă în el. El nu mai înconjură pe om cu misterioasele și necunoscutele 
lui forţe, dar intră în conţinutul reprezentării artistice ca un factor expresiv 
de mare însemnătate. 

5 Observaţii asemănătoare asupra timpului artistic face odată THOMAS 
MANN, Der Zauberberg, II, pag. 335 urm. Vd. de asemeni asupra condensării 
temporale în romanul lui Proust, observaţiile lui C. VETARD, în Hommage à 
Marcel Proust, 1927, pag. 197. Tot acolo și subtilul studiu al lui J. ORTEGA 
Y GASSET, Le temps, la distance et la forme chez Proust. 

€ R. HAMANN, Ästhetik, 2. Aufl., 1918, pag. 24. 

? Cf. T. VIANU, Imagini italiene, 1933, pag. 77. 

3 Vd. în această privință B. BALAZS, Der sichtbare Mensch, Eine Film- 
Dramaturgie, 2. Aufl. pag. 87 urm. Cp. şi T. VIANU, Cinematograf și Radio- 
difuziune, în vol. Politica Culturii, ed. Institutul Social Român, pag. 429, 


b) Ordonarea 


1 PLOTIN, Enneade, I, 6, 2. 

2 Asupra compoziţiei « pirămidale » în Renaștere, cu aplicaţie la Daniel da 
Volterra, vd. studiul lui AL. BUSUIOCEANU, în Ephemeris Dacoromana, V, 1932. 

3 Vd. interesanta analiză a unor astfel de elemente unificatoare în arta 
lui Tolstoi, în cartea lui D. MERESCHKOVSKI, Tolstoi und Dostoiewski, tr. germ. 
L Bd. 1919, pag. 147 urm. 

+ ALBERT THIBAUDET, La poésie de Stephane Mallarmé, 2. ed. 1926, pag. 350. 

5 Cp. TH. LIPPS, Grundlegung der Ästhetik, I, 2. Aufl. 1914, pag. 53 urm. 

€ « Motivul iniţial al simfoniei a V-a, scrie H. von der PFORDTEN (Beetho- 
ven, 1922, pag. 33) este un extract, o quintesenţă ` întreaga lui bogăţie ne devine 
limpede abia după ce simfonia s'a desfăşurat în întregime ». 

7 J. FR. HERBART, Lehrbuch zur Einleitung in die Philosophie, 1813, ed. 
F. Meiner, pag. 157. 


c} Clarificarea 


1 H. BERGSON, Le Rire, 15. ed., pag. 155. ° 
2 J. WINCKELMANN, Geschichte der Kunst des Altertums, 1763, 4. Kap. 2 
St., Phaidon-Verlag, pag. 139 urm. 

3 CH, BAUDELAIRE, L’Oeuvre et la Vie de Delacroix, Variétés critiques, 
II, Crès., pag. 17—18. 

4 HERRING, Zur Lehre vom Lichtsinn, 1875. 

5 TH. A. MEYER, Das Stilgesetz der Poesie, 1901; M. DESSOIR, Ästhetik 
und allgemeine Kunstwissenschaft, 1906. 


d) Idealizarea 


1 Teoria autoiluzionării conştiente a fost formulată de KONRAD LANGE, 
mai întâiu în mica scriere ocazională: Die bewusste Selbsttäuschung als Kern 
des künstlerischen Genusses, 1895, desvoltată apoi în: Das Wesen der Kunst, 
I—II, 1901, 2. Aufl, 1907. O expunere rezumativă a teoriilor sale a dat Lange 
în scrierea colectivă: Moderne Philosophie, hgb. von FRISCHEISEN-KÖHLER. 
Asupra răsunetului ideilor lui Lange, nu totdeauna favorabil, vd. notele lui 
P. Moos, in Die deutsche Ästhetik der Gegenwart, 1919, pag. 357 urm. 

3 Cf. A. de RIDDER et W. DEONNA, L/art en Grèce, 1924, pag. 116 urm. 


4. TIPURILE ARTISTICE 


a) Sfântul, omul reprezentativ şi omul de rând 


1 H. NOHL, Die Weltanschauungen der Malerei, 1908, retipărit în Stil 
und Weltanschauung, 1920, distinge de asemeni opere ale picturii care își pla- 
sează figurile deasupra liniei orizontului, la nivelul şi dedesubtul ei, punându-le 
în legătură cu concepţia despre lume a idealismului absolut, a panteismului 
şi naturalismului. 


b) Peisaj transcendent, peisaj imanent şi natură moartă 


1 R. HAMANN, Der Impressionismus in Leben und Kunst, 1907, 2. Aufl. 
1923, pag. 88. Asupra desvoltării conceptului naturii în arta europeană din 
Renaștere la impresionişti, vd. utile observaţii în FR. BURGER, Cézanne und 
Hodler. Einführung in die Probleme der Malerei der Gegenwart, 1917, 4. Aufl. 
pag. 19 urm. 

2 H. TAINE, Nouveaux Essais de critique et d'histoire, 13 ed., pag. 17. 


c) Eleatism și heraclitism în artă 


1 Cf. T. VIANU, Ideile estetice ale lui Titu Maiorescu, în Arta şi Frumosul, 
pag. 175. 

2 D WÖLFFLIN, Kunstgeschichtliche Grundbegriffe. Das Problem der Stilent- 
wicklung in der neueren Kunst, 1915, 5. Aufl., pag. 138 urm. 

2 R. LEHMANN, Poetik, 1908, 2. Aufl. 1919, pag. 186 urm. 

4 O. WALZEL, Gehalt und Gestalt im Kunstwerk des Dichters, 1923, 
pag. 317. 

5 Cp. O. WALZEI, op. cit., pag. 314. 

€ G. SIMMEL, Rembrandt. Ein kunstphilosophischer Versuch, 2. Aufl. 1919, 
pag. 6. 
7? G. SIMMEL, op. cit., pag. 134. 
8 J. ORTEGA y GASSET, în Hommage à M. Proust, pag. 294. 


d) Viziunea plastică şi pitorească în artă 


1 AD. HILDEBRAND, Das Problem der Form in der bildenden Kunst, 1893. 

? H. WÖLFFLIN, op. cit., pag. 20 urm. 

7 H. WÖLFFLIN, op. cit., pag. 68. 

4 F. BRUNETIERE, L'Evolution de la poésie lyrique en France au XIX-e 
siècle, vol. II, pag. 180. 


e) Idealism și realism 


1 TH., RIBOT, L'fivolution des idées générales, 1897, Cp. şi H. DELACROIX, 
în Traité de Psychologie, publié par G. DUMAS, vol. II, 1924, pag. 135 urm, 
(cu bibliografie). 

2 H, SIEBECK, Goethe als Denker, 1905, pag. 48 urm. 

3 E. ZOLA, Le Roman experimental, 1880, ed. 1902, pag. 308. 

+ W. JAMES, Le Pragmatisme, 1911, tr. fr., ed. 1918, pag. 29. 


5. ALTE SINTEZE TEORETICE ALE ARTEI! 
a) Stilul 


1 L. BLAGA, Filosofia stilului, 1924, pag. 38. 
2 O. WALZEL, op. cit., pag. 317. 
3 FR. NIETZSCHE, Unzeitgemâsse Betrachtungen, I, 1872. 


b) Artele și clasificarea lor 


1 IM. KANT, Kritik der Urteilskraft, 1790, $ 51, ed. Reclam, pag 190. 

2 M. DESSOIR, Ästhetik und allgemeine Kunstwissenschaft, 1906, pag. 308. 

"P VALÉRY (Eupalinos ou l'Architecte, 8. ed., pag. 195), crede chiar că 
poezia şi muzica pot intra ca elemente expresive în arhitectură, distingând 
edificii care vorbesc şi unele care cântă. 

4 K. W. F. SOLGER, Erwin. Vier Gespräche über das Schöne und die Kunst, 
2 vol., 1815, neue Aufl., 1907. 

5 E. BOUTMY, Le Parthânon et le génie grec, 1870, ed. 1922, pag. 250. 


c) Genurile artistice 


1 ALB. THIBAUDET, La Physiologie de la critique, 1930, pag. 185. 

2 FR. SCHLEGEL, Fragmente, 1797, Insel-Verlag, pag. 151, 

3 Acest proces este bine studiat de F. BRUNETIERE, Les Époques du théâtre 
français. 

6. ETERONOMIA ARTEI 


a) Valoarea biologică şi sexuală a artei 


1 Asupra acestei întregi discuții, vd. T. VIANU, Arta şi jocul, în « Arta şi 
Frumosul », pag. 62 urm. Capitolul de faţă, consacrat eteronomiei artei, îm- 
prumută de altfel din acest volum câteva pasagii, referitoare la probleme cărora 
autorul n'a crezut că le poate da o nouă redactare mai bună. 

2 P. A. LASCARIS, L'Éducation esthétique de l'entant, 1928, pag. 72. 

3 WALLACE, Le Darwinisme, tr. fr., 1891. 

4 K. GROOS, Die Anfänge der Kunst und die Theorie Darwins, Beiträge 
zur Ästhetik, I, 1934. 

5 W. DEONNA, La femme et l'art, în Revue Internationale de Sociologie, 1928. 

€ Y. HIRN, Die Anfänge der Kunst, 1900, tr. germ., 1904. 

? CH. LALO, La Beauté et l'instinct sexual, 1922, pag. 151. 

8 V, PARETO, Le mythe vertuiste et la littérature immorale, 1911. 


Teoria psihanalitică a artei 


1 8. FREUD, Psychoanalitische Studien an Werken der Dichtung und 
Kunst, 1024. 

2 O, RANK, Der Künstler, 1907, 4. Aufl. 1925. Asupra curentului psihana- 
litice în estetică, vd. lucrarea cu bibliografie bogată a lui CH. BAUDOUIN, Psych- 
analyse de l’art, 1929. i 

3 Vd. în această privință AL, HERZBERG, Zur Psychologie der Philosophie 
und Philosophen, 1926. Asupra lucrării lui Herzberg, vd. o lungă analiză critică 
în P. P. NEGULESCU, Geneza formelor culturii, 1934. 

1 S. FREUD, op. cit., pag. 6 urm. 

î Vederi asemănătoare cu ale lui Freud întâlnim şi la unii scriitori des- 
voltaţi independent de cercul psihanalizei, d. p. la un critic literar ca ALB. 
THIBAUDET, care evidențiază de asemeni în creația artistică, cele două motive 
psihanalitice, al « memoriei » și al « posibilităților >. « A fi artist sau romancier, 
scrie Thibaudet, înseamnă a poseda lampa minierului, care îngădue indivi- 
dului să purceadă dincolo de conştiinţa sa clară, pentru a căuta tezaurele 
obscure ale memoriei și ale posibilităților lui. A scrie o autobiografie înseamnă 
a se limita la unitatea sa artificială; a face o operă de artă, a crea personajele 
unui roman, înseamnă a se simţi în multiplicitatea sa profundă ». Aceste idei 
şi le însuşeşte și H. MASSIS, Réflexions sur l'art du roman, 1927, pag. 31 urm. 

€ S. FREUD, Eine Kindheitserinnerung des Leonardo da Vinci, 1910, tr. 
fr., pag. 57 urm., şi 200 urm. 

.7 5. FREUD, Drei Abhandlungen zur Sexualtheorie, 1905, 5. Aufl., pag. 74 
urm. ; Der Witz und seine Beziehung zum Unbewussten, 1905, 3. Aufl., pag. 118. 


8 E. von SYDOW, Primitive Kunst und Psychoanalyse, 1927, pag. 161 urm. ` 


b) Arta și Munca 


1 K. BUCHER, Arbeit und Rhythmus, 1896. 
2 Y. HIRN, op. cit., pag. 247 urm, 

3 E. GROSSE, Les Débuts de l’art. tr. fr., pag. 97 urm. 

î E. GROSSE, op. et, pag. 151. 

5 H. KUHN, Die Kunst der Primitiven. 

€ L. MÄRTEN, Wesen und Veränderung der Formen-Kiinste, 1924, pag. 83 
urm. ` 

7 M. ÎCKOVICZ, La littérature à la lumière du matérialisme historique, 
Paris, 1929, pag. 91 urm. 

8 G. BRANDES, Hauptstrâmungen der Literatur des XIX. Jahrhunderts, 
III. Bd., Neubearbeitete Auflage, 1924, pag. 131. : 

? ANDRE MICHEL, Histoire de l’art, Tome II, Première Partie, 1906, pag. 127. 

10 HOURTICQ, La France, coll. 4 Ars Una», pag. 77—78. 

11 L. MÄRTEN, op. cit., pag. 54 urm. 

D WERNER SOMBART, Kunstgewerbe und Kultur, 1908, pag. 44 urm. 

18 ED. ZILSEL, Die Entstehung des Geniebegriffes, 1926. 


c) Arta și vieaţa socială 


1 K. STUMPF, Tonpsychologie, 1883; R. WALLASCHEK, Die Anfänge der 
Tonkunst, 1904. 

2 J. COMBARIEU, La Musique, ses lois, son évolution, 1927, pag. 149 urm. 

3 ALAIN, Vingt leçons sur le beaux-arts, 1931, pag. 54. 

4 CH. LALO, L'Art et la vie sociale, 1921, pag. 209 urm. 

5 Y. HIRN, op. cit., pag. 258 urm. 

€ E, GROSSE, op. ot, pag. 173—174. 

7 E. GROSSE, op. cit., pag. 104. 

8 E. GROSSE, op. cit., pag. 151. 

? Y. HIRN, op. cit., pag. 163 urm. 

10 ADRIEN MITHOUARD, Traité de L'Occident, 1904, pag. 2. 

11 H. TAINE, Philosophie de l’art., ed. Hachette, I, pag. 55. 

12 E. HENNEQUIN, La critique scientifique, 1888, pag. 106 urm. 

18 FR, NIETZSCHE, Die Geburt der Tragödie, 1872. 

4 F, BALDENSPERGER, La littérature. Création. succès, durée, 1919, 
pag. 188. 

15 J. RUSKIN, La Couronne d'olivier sauvage, tr. fr., 2 ed., 1916, pag. 68 
urm. l 

15 PAUL ADAM, La littérature et la guerre, 1916. 

1 E. ZOLA, Le Roman expérimental, 1880, ed. nouv. 1902, pag. 375—376. 

18 P. LASSERRE, Le Romantisme français, 1908. 


d) Arta st religia 


1 S. REINACH, Cultes, Mythes et Religions, vol. I, 1905, pag. 126 urm. 

2 L. LÉVY-BRÜHL, Les fonctions mentales dans les sociétés inférieures, 
1910, pag. 262 urm. 

3 E. DURKHEIM, Les formes élémentaires de la vie religieuse, 1912. 

4 HUBERT et MAUSS, Esquisse d'une théorie générale de la magie, în Année 
Sociologique, VII, 1904. 

5 J. COMBARIEU, La Musique et la Magie, 1909. 
€ R. FULOP-MILLER, Macht und Geheimnis der Jesuiten, 1929, pag. 518 
urm. 

7 E. SEILLIERE, Jean-Jacques Rousseau, 1924. 

8 Cp. R. HAYM, Die romantische Schule, 1870, IV. Aufl., 1920, pag. 514. 

? Cf. ANTON SPRINGER, Handbuch der Kunstgeschichte, vol. V, Von 1800 
bis zur Gegenwart, bearbeitet von M. Osborn, 7. Aufl., 1920, pag. 242 urm. 

1 Vd, în această privință ED. KRAKOVSKI, L'Esthâtique de Plotin, 1929, 
pag. 105 urm. 

11 Cf. CH. LALO, L’Art et la Morale, 1922, pag. 14, 

12 M-ME de STAEL, De Allemagne, 1813, pag. 544; Cp. V. COUSIN, Du Vrai, 
du Beau et du Bien, 1853, ed., pag. 183. 

13 Asupra funcţiunilor religioase ale artei, vd. consideraţiile lui H. LUT- 
ZELER, Einführung in die Philosophie der Kunst, 1934 (in Die Philosophie, 
ihre Geschichte und ihre Systematik, hgb. von Th. Steinbiichel, Abt. 14, din 
punct de vedere catolic, cu bogată bibliografie). Arta pregătește, pentru Lüt- 
zeler, vieaţa în spirit. Ea unește pe om, prin puterea lui creatoare, cu Dum- 
nezeu. Deopotrivă cu religia, arta ridică trecătorul şi relativul către eternitate 
şi absolut. Universul reprezentat în artă este apoi evocat în noutatea înce- 
putului creaţiei. Prin imaginile artei poate deveni omul părtaş la starea para- 
disiacă. i 


e) Autonomia, eieronomia și pantonomia artei 


1 Cp. J. COHN, Der Sinn der gegenwärtigen Kultur, 1914, pag. 145. 
2 H. BREMOND, La poésie pure, 1926; Prière et poésie, 1926. 

3 HANSLICK, Vom musikalisch Schönen, 1854. 

4 C. BOUGLÉ, L'Evolution des valeurs, 1922, pag. 246. 

5 J, COHN, op. cit., pag. 144 urm. 


7. DIFERENȚIERILE SOCIALE ȘI PSIHOLOGICE ALE ARTEI 


1 G. H. LUQUET, L’Art primitif, 1930, pag. 248. 

2 P. LASCARIS, op. cit., pag. 238—239. 

? J. VINCHON, Last et la folie, 1924, pag. 42. 

t K. GROOS, Das Seelenleben des Kindes, 5. Aufl., 1921, pag. 149; Cp. 
FR, GIESE, Das freie literarische Schaffen bei Kindern und Jugendlichen, 1914. 

5 M. VERWORN, Zur Psychologie der primitiven Kunst, 1908. 

€ P. SAINTYVES, Les Contes de Perrault, 1913, 

7 Cf. JEAN BRUNHES, Histoire de la nation française, vol. I. 

€ CH, LALO, L’Art et la vie sociale, 1921, pag. 144. 

° M. GASTER, Literatura populară română, 1883, pag. 544 urm. 


8. ARTA ȘI CIVILIZAȚIA MODERNĂ 


1 WERNER SOMBART, Kunstgewerbe und Kultur, 1908, pag. 89. 
2 Orientarea estetică a civilizației contemporane o recunoaşte şi ADR, TIL- 

GHER (Le Travail dans les moeurs et dans les doctrines, tr. fr., 1931), deşi 
în genere procesul început din Renaştere în legătură cu rolul artei în civili- 
zaţia noastră este înfățișat de acest cercetător altfel decât de noi. Estetismul 
Renaşterii este pentru Tilgher adevărata cauză a decadenţei civilizaţiei italiene 
în secolul al XVI-lea. « Ceea ce a ucis civilizaţia burgheză italiană din veacu- 
rile XIV şi XV a fost spiritul Renaşterii, care învățând pe om să admire, să 
guste, să contemple frumuseţea creaţiunii, a distrus în chip radical elanul care 
îndruma această civilizație să lucreze asupra lumii, eo transforme şi so 
organizeze potrivit cu scopurile sale» (pg. 135). Pentru noi contemplaţia fru- 
museţii a însemnat însă tocmai o rechemare a spiritului către realităţile 
naturii, pe care el nu mai putea întârzia a le cunoaște şi stăpâni. In tot 
cazul, continuă Tilgher, imanentismul Renașterii, pentru care creaţiunea 
întreagă este străbătută de spiritul divin, este înlocuit în Protestantism cu 
o înţelegere a lumii ca o materie rebelă, oferită forței creatoare a omului. Pe 
aceste baze, civilizaţia muncii s'a deplasat către Nordul Europei, în ţările 


` protestante. Zilele noastre marchează însă pentru Tilgher un reviriment estetic. 


Cultul restaurat al corpului omenesc, ilustrat de sportul modern, dă un nou 
loc valorilor estetice în civilizaţia noastră, devenită prea seacă prin însăşi aple- 
carea ei excesivă asupra temelor muncii. 


IV. STRUCTURA ȘI CREAȚIA ARTISTICĂ 


1, STRUCTURA ARTISTICĂ 


+ Vd. pentru același mod de a prezenta succesiunea problemelor estetice, 
observaţiile lui E. UTITZ (Grundlegung der allgemeinen Kunstwissenschaft, 
vol. II, p. 165): « Ajungem la artist pornind dela artă. Căci sunt artişti, pentrucă 
există o artă. Și dacă n'am şti în mod precis ce este «arta», cum am putea 
recunoaște ce este 4 artistic » într'un om? ». In același fel observă H. DELACROIX 
(Psychologie de lart, p. 153): « Arta ne face să înţelegem pe artist». 


a) Artistul şi omul comun 


1 C. LOMBROSO, Genio e follia, 1864, ed. IV 1882. De asemeni pato- 
gratiile lui P. I. MOBIUS, asupra lui Rouseau, Goethe, Schopenhauer şi Nietzche. 
Pentru aprecierea critică a lui Lombroso, vd. G. HIRTH, Physiologie de l'Art, 
tr. fr. 1892, pag. 193 urm. 

2 Dr. ALFRED ADLER, Uber den nervăsen Charakter, 2. Aufl, 1919, pag. 13. 
Vd. id., Die Theorie der Organminderwertigkeit und ihre Bedeutung für Philo- 
sophie und Psychologie, 1908. 

3 G. SEAILLES, Essai sur le génie dans l’art, IV ed. 1911, p. 3—4. Lucrarea 
lui Séailles reprezintă un moment al acelui vitalism estetic al cărui inițiator 
modern a fost J. M. GUYAU. 

t L. PRAT, Le Caractère empirique et la personne, 1906, p. 154. 

> Asupra precocității în artă, vd. TH. RIBOT, Essai sur l'imagination créa- 

trice, 1900, ed. 1914, p. 119 urm. Vd. şi P. I. MOBIUS, Uber Kunst und Kiinstler, 
1901, pag. 62 urm., 67 urm. 

e M. DESSOIR, Ästhetik und allgemeine Kunstwissenschatt, 1906, p. 264. 


b) Insuşirile structurii artistice 
a) Intuitivitatea 

1 H. TAINE, De l'Intelligence, ed. Hachette, vol. I, pag. 124. 

2 BINET, Qu'est-ce qu'une émotion, qu'est-ce qu'un acte intellectuel, în 
Année psychologique, 1911, pag. 10 urm. cit. ap. G. DUMAS, Traité de psycho- 
logie, vol. I, 1923, pag. 510. 

3 H. DELACROIX, Les Souvenirs, în G. DUMAS, Traité de psychologie, 
vol. II, 1924, pag. 67. 

+ B. BOURDON, La perception, ibid., pag. 10—11, unde se găsesc şi exemplele 
următoare. 

5 M. BASHKIRTSEFF, Journal, 16 Oct. 1884, vol. II, pag. 590. 

s E. DELACROIX, Journal, 20 Sept. 1854, vol. II, pag. 274. 

7 G. FLAUBERT, Correspondance, scrisoare către Alfred Le Poitevin, 1 Mai 
1845, vol. I, pag. 80 (Charpentier). 

8 RAINER MARIA RILKE, Briefe an einen jungen Dichter, 1929, scrisoarea 
din 17 Februarie 1903, pag. 11 (Inselbiicherei). 

° E. FROMENTIN, Les Maîtres d'autrefois, pag. 102 (Nelson). 

1 W, DILTHEY, Das Erlebnis und die Dichtung, 1905, ed. 1922, pag. 203-204. 

31 K, MANSFIELD, Journal, tr. fr. 1933, pag. 139, 140, 141, 223, 226, 227, 233. 

13 L, ARREAT, Psychologie du peintre, 1892, pag. 51. Tot acolo şi citatul 
despre Gavarni, pag. 40. 

13 L, BLUM, Stendhal et le Beylisme, 1914, ed. nouv., pag. 22—23. 

u L., ARREAT, Mémoire et imagination, 1894, deuxième ed. revue et aug- 
mentée, 1904, pag. 50. 

16 L. ARREAT, op. cit, pag. 48 urm. 

15 K, şi M. GROOS, Die akustischen Phänomene in der Lyrik Schillers, in 
Zeitschrift für Ästhetik und Kunstwissenschaft, V. Bd., 1910, pag. 545 urm. 


B) Adâncimea psihică 


1 GOETHE, Zur Farbenlehre, 1796, in Sämtliche Werke, 38. Bd., pag. 184 
(ed. Th. Knauer Nacht). 

2 R, MÜLLER-FREIENFELS, Psychologie der Kunst, vol. H. 2. Aufl. 1923, 
pag. 28. S 

3 J, VOLKELT, System der Ästhetik, vol. III, 1914, pag. 261, 

4 L. TOLSTOI, Journal intime, 7 Junie 1857, ed. Fasquelle, pag. 48. 

5 FR. NIETZSCHE, Scrisori către: Paul Deussen, 3 Januarie 1888; Malwida 
von Meysenburg, Iulie 1888; Peter Gast, 14 August 1881 în Lettres Choisies, 
Stock, 1931, pag. 271, 287, 177. 

e R. WAGNER, Ma Vie, tr. fr. vol. I, pag. 49. 

7 G. de MAUPASSANT, Sur l'eau, 1888, Ollendori, pag. 84. , 

s G. FLAUBERT, Correspondance, scrisoare către A. Le Poitevin, din 1846, 
vol, I, pag. 106. 

2 K. MANSFIELD, op. cit., pag. 49. 

1 CH. DU BOS, Extraits d'un journal, 1908—1928, pag. 82. 

u R, MULLER-FREIENFELS, op. cit., vol. II, pag. 34. 

13 Cit. ap. G. MICHAUT, Anatole France, étude psychologique, 1913, pag. 104. 

13 Vd. A. THIBAUDET, Gustave Flaubert, 1922, pag. 93. 

14 Asupra deosebirei dintre « artist » a e diletant » din acest punct de vedere, 
vd. E. LAT, Künstler und Diletant, in Zeitschrift für Ästhetik, v. 1910, pag. 
592—593. 


y) Fantasia creatoare 


1 TH. RIBOT, Essai sur l'imagination créatrice, 1900, IV. ed. 1914, pag. 31 
urm. 
2 W, WUNDT, Grundzüge der physiologischen Psychologie, 5. Aufl. vol. III, 
pag. 518 urm. 

3 H. MAIER, Psychologie des emotionalen Denkens, 1908, pag. 102 urm. Tot 
acolo și comentarea lui W. DILTHEY, Die Einbildungskraft des Dichters, în 
volumul omagial E. ZELLER, 1887. Asupra anticipării fantasiei creatoare în 
transformarea imaginilor prin reproducere, vd. și considerațiile lui Dilthey, în 
Das Erlebnis und die Dichtung: « După cum nu există imaginație care să nu 
rezide pe memorie, tot astfel nu există memorie care să nu conțină o latură a 
imaginației. Amintirea este în acelaşi timp metamorfoză. Recunoașterea acestui 
fapt face vizibilă conexitatea dintre fenomenele cele mai elementare ale vieții 
noastre sufleteşti şi produsele cele mai înalte ale facultății noastre creatoare » 
(pag. 182). 

4 E. UTIIZ, Grundlegung der allgemeinen Kunstwissenschaft, vol. II, 
pag. 176 urm. 

5 GOETHE, Das Sehen in subjektiver Hinsicht, von I. Purkinje, (1819), 
1821, in Sämtliche Werke, 45. Bd. pag. 76. Asupra fenomenului viziunii inte- 
rioare a fantasiei, vd. lucrarea marelui fisiologist JOHANNES MULLER: Uber die 
phantastichen Gesichtserscheinungen, 1826. J. Müller, care este descoperitorul 
energiei specifice a simţurilor, adică a facultăţii acestora de a reacţiona cu sen- 
Sat de aceeași calitate oricare ar fi natura agentului extern care lucrează asupra 
lor, vedea în fenomenul viziunii interioare un argument în favoarea concepţiei 
sale. De-atunci, viziunea interioară studiată în cazul eclesiastului englez George 
Henslow, a preocupat şi pe FR. GALTON, Înquiries into human faculty and its 
development, 1883. l 

€ E. DELACROIX, Journal, 13 juillet, 1855, vol. II, pag. 353. 

7 G. DUHAMEL, Remarques sur les mémoires imaginaires, 1934, pag. 42—43. 

8 G. FLAUBERT, Correspondance, 1852, vol. II, pag. 127—128. 

? A. GIDE, Journal des faux monnayeurs, 15 Nov. 1923. 

10 J, VOLKELT, op. cit., vol. III, pag. 73 urm. 


ô) Puterea expresivă 
1 TH, RIBOT, op. cit., pag. 8. 
2 R. de GOURMONT, Esthétique de la langue française, 1899, 8 ed., pag. 310. 
307—308. 

3 H. DELACROIX, Le Langage et la pensée, 2. ed. 1930, pag. 414. 

4 F. BRUNOT, La pensée et la langue, 1922, pag. 17 urm. 

5 H. DELACROIX, op. cit., pag. 393. 

€ Asupra limbagiului afectiv, vd. mai întâi CH. BALLY, Traité de stylistique 
française, 2 vol. 1909, 2 ed. 1919—1921 şi lucrarea mai veche, Précis de styli- 
stique, 1905. Apoi F. BRUNOT, op. cit., pag. 541 urm., H. DELACROIX, op. cit., 
pag. 396 urm.; J. VENDRYES, Le langage. Introduction linguistique à Phistoire, 
pag. 165 urm. 

? P. CLAUDEL, Réflexions et propositions sur le vers français, in Positions 
et propositions, vol. I, 1928, pag. 58 urm. 

8 CH. DU BOS, op. cit., pag. 283. 

? E. ZOLA, Les romanciers naturalistes, pag. 215. 

10 E, et J. de GONCOURT, op. cit., vol. I, pag. 14. 

1 A, THIBAUDET, La poésie de Stephane Mallarmé, 2 ed. 1926, pag. 218—219. 
Citatul din MALLARMÉ aparține operei la Musique et les Lettres, pag. 42. 

13 L, ARREAT, Mémoire et imagination, 2 ed. 1904, pag. 102. 

13 CH, RENOUVIER, Victor Hugo le poète, 8 ed. 1926, pag. 88—89. 


c) Geniu st talent 


1 J, SEGOND, Le problème du génie, 1930, pag. 49, 58. Aceeaşi deosebire 
graduală între geniu şi talent, stabileşte şi J. VOLKELT, op. cit., vol III, pag. 271. 

2 IM. KANT, Kritik der Urteilskraft, 1790, I. Th. § 47 ed. Reclam, pag. 175. 
Calificarea de geniu o rezervă exclusiv artiştilor și ARTHUR SCHOPENHAUER 
(Die Welt als Wille und Vorstellung, vol. I, § 36; vol. II, cap. XXXI), singurele 
inteligențe care cunosc prin intuiție directă ideile platoniciene. Limitarea lui 
Kant, o critică V. BASCH (Essai critique sur l'esthétique de Kant, 2 ed. 1927), 
care arată că şi oamenii de știință lucrează prin spontaneitate genială. Apoi, 
artiştii de geniu sunt și gânditori profunzi. « Știm prea bine, scrie Basch, că 
toate operele care au ştiut să fixeze în chip definitiv sufragiul oamenilor valo- 
rează nu numai prin impetuozitatea inspiraţiei, dar şi prin bogăţia ei adâncimea 
ideilor » (pag. 476). Pentru extinderea noţiunii de geniu la creatorii ştiinţifici, 
religioși, morali și tehnici pledează şi J. SEGOND, op. cit., pag. 20 urm. 

3 Citatul din SHAFTESBURY, aparținând operei a Soliloqui », ap. W. FOL- 
KIERSKI, Entre le classicisme et le romantisme, 1925, pag. 105. Asupra desvol- 
tării concepţiei prometeiane a geniului, vd. ei O. WALZEL, Das Prometheussymbol 
von Shaftesbury zu Goethe (in Neue Jahrbücher für das klassische Altertum 
1910), apoi Gehalt und Gestalt, 1923, pag. 160 urm. 


2. CREAŢIA ARTISTICĂ 
a) Pregătirea operei 


1 A. J. WESTERMAN HOLSTIIN, Die psychologische Entwicklung Vincent 
van Goghs, in « Imago », Zeitschrift für Anwendung der Psychoanalyse auf die 
Geisteswissenschaften, X, 1924, 4, pag. 416. Asupra complexului infantil, vaste 
aplicații în monografia d-nei MARIA BONAPARTE, Edgard Poë. 2 vol., 1934. 

R. M. RILKE, Les Cahiers de Malte Laurids Brigge, tr. fr. 4927, pag: 25. 
G. FLAUBERT, Correspondance, 15 August 1846, vol. I, pag. 128. ` 
L. BLUM, op. cit., pag. 35—36. 
R. WAGNER, Ma vie, tr. fr., vol. I, pag. 271 urm. 
FR. GUNDOLF, Goethe, 1922 pag. 27. Distincția lui Gundolf între « Urerleb- 
nisse» și « Bildungserlebnisse » aminteşte pe aceea a lui W. Scherer, care își 
propunea să studieze un autor sub întreitul raport al a celor trăite » şi « celor 
învăţate », la care adăuga şi pe «cele moștenite »: Erlebtes, Erlerntes şi Ererbies, 
Va. W. SCHERER, Geschichte der deutschen Literatur, ed. nouă la Th. Knauer, 
Cp. WERNER MARHOLZ, Literargeschichte und Literarwissenschatt, ed. 2-a revă- 
zută de Fr. Schultz, în Krâners Taschenausgabe, pag. 13. 

? B. BERENSON, Die mittelitalienischen Maler der Renaissance, tr. germ., 
1925, pag. 185. 

b) Inspirația 

1 P. VALERY, Variété I, 1924, pag. 176. 

2 L. TOLSTOI, Journal intime, 23 Januarie 1863, vol. II, pag. 168. 

3 P. VALERY, Rhumbs, 1933, pag. 21—22. 

^ Cf, I. REICKE, Das Dichten in psychologischer Betrachtung, i in Zeitschrift 
f. Ästh., X, 1915, pag. 316. l 

5 R. WAGNER, op. cit., vol. III, pag. 83. 

€ GOETHE, Gespräche mit Eckermann, Reclam, vol. III, pag. 211. 

? R. M. RILKE, Briefe an einen jungen Dichter, pag. 12. 

8 FR. NIETZSCHE, Ecce homo, 1888. 

? Intro comunicare făcută la Societatea franceză de filosofie, VALÉRY a 
recunoscut existența unui moment fulgurant, în timpul creației, când spiritul 
poetului resimte că « există forme cu desăvârşire noui pe care este sigur că le-ar 
putea stăpâni printr'o anumită muncă ». Această stare, apropiată de ceea ce 
am numit inspiraţie, nu se ştie însă dacă se însoțește cu un anumit entusiasm. 
Vd. La Creation artistique, în Bulletin de la Soc. de phil. 28-e Année, No. 1 
(pag. 16 urm.), împreună cu obiecțiile care i s'au adus lui Valery, în timpul unei 
substanţiale desbateri. 

10 GOETHE, Dichtung und Wahrheit, III. Teil, Verlag Knauer, vol. VI, 
pag. 294—295. 


c) Invenția 


1 ED. et J. de GONCOURT, Journal, I, pag. 366. 

2 GOETHE und SCHILLER, Briefwechsel, Reclam, vol. I, 18 Martie 1796. 

? TH, RIBOT, Essai sur l'imagination créatrice, pag. 132 urm. 

t FR. PAULHAN, Psychologie de Pinvention, 4-e ed. 1914, pag. 79 urm. Vd. 
şi desvoltarea comparaţiei dintre evoluţia germenului viu şi a Sa de artă, 
pag. 87 urm. 

5 A. BINET et J. PASSY, Etudes de psyehologie sur les auteurs Sia darea 
in Année psychologique, I, pag. 64—65, cit. ap. PAULHAN, op. cit., pag. 53 urm. 

* ED. POE, La philosophie de la composition, in Trois Manifestes, tr. fr, 
R. Lalou, pag. 57. 

7 J. et J. THARAUD, Mes années chez Barrès, 1928, pag. 106 urm. 
8 R. WAGNER, Ma Vie, tr. fr., vol. II, pag. 259—260. 
2 R. WAGNER, op. cit., vol. III, pag. 103. 


d) Ezecuția 


1 Vd., pentru interpretarea unei opere din această categorie, studiul meu 
despre ION BARBU, ed. « Cultura Naţională >, 1935. 

2 A. GIDE, Journal des faux monnayeurs, 7 Dec. 1919. 

3 P. VALÉRY, Littérature, 1930, pag. 46—47. Cp. şi observațiile asemănă- 
toare în «La création artistique ». « Hotărîrea care impune un termen operei, 
nu poate fi decât exterioară şi străină operei însăşi. Durata, dimensiunile pre- 
văzute, timpul încuviinţat pentru a sfârşi lucrarea, plictiseala, oboseala sau 
suficiența autorului, iată ceea ce îi intimează ordinul de a-și întrerupe efortul. 
In realitate, terminarea unei opere nu este decât o abandonare, o oprire pe care 
n'o putem socoti decât întâmplătoare, într'o evoluţie care s'ar fi putut prelungi » 
(pag. 9). 

4 P. VALERY, vd. sup. 

5 P. VALERY, Cahier B. 1910, 1930, pag. 34. 

€ P. VALERY, Littérature, pag. 36—37. 


e) Elemente raționale și iraționale în procesul creaţiei 


1 P. VALÉRY, Littérature, pag. 30. 

2 J. VOLKELT, System der Ästhetik, vol. III, 1914, pag. 182 urm. 196 urm. 

3 J. VOLKELT, op. cit., pag. 188—189. 

4 J. VOLKELT, op. cit., pag. 200. Asupra dosajului între elementele raționale 
şi iraționale în creație vd. şi studiul lui J. K. KREIBIG, Beiträge zur Psychologie 
des Kunstschaffens, in Zeitschrift f. Ästh., IV, 1909, pag. 532 urm. 


3. TIPURI DE CREAȚIE ŞI TIPURI DE CREATORI 


1 JULES RENARD, Journal, vol. I, 1887—1896, pag. 228. 

2 CH, BAUDELAIRE, Le peintre de la vie moderne, Variétés critiques, II, 
pag. 45. 

3 NOVALIS, Fragmente, în Sämtliche Werke, hgb. v. E. Kamnitzer, vol. IV, 
Nr. 1778, pag. 171. 

4 H. FOCILLON, Esthétique des visionnaires, în Journal de Psychologie, 
XXIII-e Année, 1926, pag. 275 urm. 

5 JEAN-PAUL'S Werke, 7. Teil, Vorschule der Ästhetik, hgb. v. Ed. Berend, 
pag. 49. 

$ FR, SCHILLER, Über die ästhetischen Erziehungen des Menschen, 1794, 22. 
Brief, în Philosophische Schriften und Dichtungen, Deutsche Bibliothek, pag. 163: 
« Darin also besteht das eigentliche Kunstgeheimnis des Meisters, dass er den 
Stoff durch die Form vertilgt ». 

1 G. FLAUBERT, Correspondance, Fevr. 1852, II, pag. 77, 175. 

€ JEAN-PAUL, op. cit., § 12, pag. 59. Asupra desvoltării problemei tipu- 
rilor de creatori, vd. Dualismul Artei, 1925 în special analiza contribuţiei lui 
R. MULLER-FREIENFELS, care distinge între artişti expresivi şi plasticizatori 
(Ausdrucks-und Gestaltungskiinstler, cf. Psychologie der Kunst, vol. 
100 urm.) Cp. şi deosebirea asemănătoare între artiştii de tip intravertit şi extra- 
vertit la C. G. JUNG, La Psychologie analytique dans ses rapports avec l’Oeuvre 
poétique, 1922, în volumul Essais de psychologie analytique, 1931, pag. 115 urm. 


II, pag. 


4. ETERONOMIA CREAȚIEI ARTISTICE 


a) Motivele eteronomice ale creaţiei 


1 K. MANSFIELD, Journal, pag. 113. 

2 GOETHE, Dichtung und Wahrheit, III. Teil, Knauer, vol. VI, pag. 294—295. 

3 Asupra raportului dintre operă şi artist, vd. E. UTITZ, Der Künstler. 
Vier Vorträge, 1925, pag. 56 urm., care distinge trei raporturi posibile de acest 
fel: 1) Opera ca mijloc de exercitare a puterilor artistice; 2} Artistul intră în 
opera sa, deși ea nu alcătuește o expresie subiectivă a lui; 3) Artistul se exprimă 
prin opera lui. 

4 FR. NIETZSCHE, Menschliches, Allzumenschliches, I. Bd. § 170, Werke, 
Verlag C. G. Naumann, II. Bd. pag. 176—177. i 


b) Artistul şi vieața 


1 A. GIDE, Si le grain ne meurt, 1928, pag. 135—136. 

2 J. WASSERMANN, Mein Weg als Deutscher und Jude, 1912, 

è G. FLAUBERT, Correspondance, 24 Junie 1837, I, pag. 16. 

4 JULES de GONCOURT, Journal, 15 Julie 1857. 

ë GUY de MAUPASSANT, Sur l'eau, 1888, Ollendorf, pag. 108—114. 

€ THOMAS MANN, Tonio Kröger, în Novellen, S. Fischer, pag. 598. 

E FLAUBERT, Correspondance, 1853, II, pag. 286, 24 Junie 1837, I, pag. 16. 
4 PAUL LOUIS, Journal intime, 1882—1891, 1929, pag. 272—273. Le 


TH. MANN, Biirgerlichkeit, in Betrachtungen eines Unpolitischen, 1922, 
pag. 78. i 


RECEPTAREA OPEREI DE ARTĂ 
2. ATITUDINEA ESTETICĂ 


1 J. VOLKELT, Das ästhetische Bewusstsein, 1920, pag. 224. Vd. asupra 
atitudinei estetice şi E. UTITZ, Grundlegung der allgemeinen Kunstwissenschaft, 
I, pag. 87 urm., apoi R. ODEBRECHT, Grundlegung einer ästhetischen Werttheo- 
rie, L 1927, pag. 32 urm. 

2 R. MULLER-FREINFELS, Psychologie der Kunst, I, pag. 194 urm. 

3 PLOTIN, Enneade, I, 6, 9, ed. E. Brâhier, Col. « Les belles lettres », pag. 160. 

4 Intr'un fel asemănător înfăţişează ADR. TILGHER experiența artistică, 


drept vieaţa care se iubeşte pe sine, «amor vitae» (cp. Estetica, 1931—IX, 
pag. 34 urm.). 

3. PRIMA IMPRESIE ȘI DESFĂȘURAREA 
RECEPTĂRII ARTISTICE 


1 P, SOURIAU, La Suggestion dans l’art. 2-e ed. revue 1909, p. 6, vd. şi urm. 

2 CH. LEVEQUE, La Science du beau, t. I, pag. 105, cit. ap, P. SOURIAU, op. 
cit., pag. 5. | 

a M. DESSOIR, Ästhetik und allgemeine Kunstwissenschaft, 1906, pag. 156. 

4 EMMA VON RITOOK, Zur Analyse der ästhetischen Wirkung auf Grund 
der Methode der Zeitvariation, in Zeitschrift für Asthetik, 1910, pag. 356 urm. 
şi 512 urm, , : SE 

5 M. DESSOIR, Über das Beschreiben von Bildern, in Beiträge zur allge- 
meinen Kunstwissenschaft, 1929, pag. 172 urm. s 


4, ELEMENTELE RECEPTĂRII ARTISTICE 


a) Elementele eziraestelice 


1 ROBERT VISCHER, Uber das optische Formgefiihl, 1872, republicat în 
Drei Schriften zum ăsthetischen Formproblem, 1927, pag. 11 urm. 

2 L. DAURIAC, Essai sur l'esprit musical, 1904, pag. 228 urm. 

3 K, GROOS, Das ästhetische Miterleben und die Empfindungen aus dem 
Körperinnern, in Zeitschrift für Ästhetik, IV, 1909, pag. 172. Antecedentele 
istorice ale teoriei sale le studiază GROOS în articolul: Das « innere Miterleben » 
in der älteren Ästhetik », in Annalen der Philosophie, III, pag. 400 urm. 

4 J. VOLKELT, System der Ästhetik, I, 1906, pag. 93. l 

5 TH. LIPPS, Ästhetik, Psychologie des Schönen und der Kunst, I, Die 
ästhetische Betrachtung und die bildende Kunst, 1920, pag. 432. Limitări ale 
teoriei organice, în discuție cu K. Groos, face şi VERNON LEE, Weiteres über 
Einfühlung und ästhetisches Miterleben, in Zeitschrift für Asth., V, 1910, pag. 
RW Ee FECHNER, Vorschule der Ästhetik, 1876, L cap. IX, vd. frag- 
mentul tradus în T. VIANU, Istoria Esteticei în texte alese, 1934, pag. 126. 

? PAUL STERN, Einfiihlung und Association in der neueren Asthetik, 1898, 
pag. 38. Obiecţiile lui VOLKELT, criticate aci, sunt cuprinse de lucrarea: Der 
Symbolbegriii in der neuesten Asthetik, 1876, 

8 J. VOLKELT, op. cit., I, pag. 156 urm. 


b) Elementele estetice 


1 M. GEIGER, Vom Dilettantismus im künstlerischen Erleben, în volumul 
Zugänge zur Ästhetik, 1928, pag. 15. 

2 Vd, mai sus nota 13 despre H. LÜTZELER. 

3 In această privință, o mărturie interesantă în OCTAVIAN GOGA, Frag- 
mente Auto-biografice (Institutul de istorie literară și folclor, 14, cu o intro- 
ducere de D. CARACOSTEA): « Atmosfera de mesianism, scormonirea durerilor, 
tendinţa aceea de mister care planează peste capul chinuitului scriitor rus, în 
Raskolnikofi, şi-au înfipt ghiarele în sufletul meu, din primul moment şi mi-au 
dat o adevărată sguduire de nervi, care ma ţinut aproape un an de zile » (pag. 33). 

c) Izvoarele plăcerii în artă 


1 Asupra 4 farmecului dureros » vd. T. VIANU, Poesia lui Eminescu, 1930, 
pag. 65 urm. 


2 Vd. în această privință şi E. UTITZ, Funktionsfreuden im ästhetischen - 


Verhalten, in Zeitschrift für Ästh., V, 1910, pag. 481 urm. în sp., pag. 494. 


5. APRECIEREA OPEREI DE ARTĂ 
a) Gustul 


1 Cp. IM. KANT, Kritik der Urteilskraft, §§ 55 urm., ed. Reclam, pag. 211 urm. 

3 Consideraţiile lui TH. REID, sunt cuprinse în al VIII-lea Essay din On 
the intellectual powers of man, 1785, de unde au fost reproduse în traducere 
prescurtată de WALTER FRANZ, in Zeitschrift für Ăsth., I, pag. 322 urm. 

3 Vd. T. VIANU, Inceputurile iraţionalismului modern, în Revista de filo- 
sofie, XIX, 1934, 4, pag. 329 urm., reprodus în studii de Filosofie și Estetică, 
1939, unde am încercat a stabili momentul în care apare doctrina gustului. 

4 LA ROCHEFOUCAULD, Réflexions diverses, X, Du Gout, în vol. Maximes, 
ed. Larousse, pag. 146. 

5 MONTESQUIEU, art. Goât în Enciclopedia franceză din 1750. Citez din 
Oeuvres mêlées et posthumes de Montesquieu, ed. Firmin Didot, 1833, vol. I, 
pag. 146. 

° CROUSAZ, Traité du beau, 1715, pag. 68, cit. ap. A. BAEUMLER, Kants 
Kritik der Urteilskraft, 1923, pag. 48. 

? TH. REID, op. cit., pag. 327. 


b) Judecățile artistice 


1 FR. PAULHAN, Les transformations sociales des sentiments, 1920. 
2 Cp. K. GROOS, Der ästhetische Genuss, pag. 130 urm.; J. VOLKELT, Sys- 
tem der Ästhetik, I, pag. 158 urm. 

3 O critică a judecăților comprehensive, pe care le prezintă ca judecăți 
iluzorii, în H. MAIER, Psychologie des emotionalen Denkens, 1908, pag. 487 urm, 
4 GOETHE, Gespräche mit Eckermann, ed. Reclam, vol. III, pag. 93. ` 

5 E. UTITZ, Grundlegung der allgemeinen Kunstwissenschaft, vol, II, pag. 7, 

€ H. TAINE, Balzac, in Nouveaux Essais de Critique et d'Histoire, ed. Ha- 
chette, pag. 78. 

7 TITU MAIORESCU, Comediile d-lui Caragiale, în Critice, vol. III, pag. 44. 


c) Criteriile ierarhizării artistice 


1 G. GENTILE, 1/esprit, acte pur, tr. fr. 1925, pag. 202. 

2 H. WÖLFFLIN, Kunstgeschichtliche Grundbegriffe, 1915, 5. Aufl., 1921 
pag 34 urm. l 

2 R. MULLER-FREIENFELS, Psychologie der Kunst, vol. II, 1923, pag. 284, 
Cp. întregul capitol asupra € criteriilor valorificării obiective ». 

4 Asupra lui Tiepolo, vd. observaţiile lui B. BERENSON, Die venezianischen 
Maler der Renaissance, 1894, tr. germ. 1925, pag. 120: « Marile scene pe care 
Tiepolo le pictează, se deosebesc de acelea ale predecesorilor săi, nu atât prin 
virtuozitatea lor tehnică mai mică, ci prin lipsa acelei simplităţi şi onestităţi, 
care erau totdeauna prezente la un Paolo Veronese ». 

5 M. GEIGER, Oberilăchen- und Tiefenwirkung der Kunst, in Zugänge zur 
Ästhetik, 1928, pag. 43 urm. 


6. TIPURILE RECEPTĂRII ARTISTICE 


1 H. SPITZER, Apollinische und dionysische Kunst, in Zeitschrift für Ästhetik, 
L 1906, pag. 74. Asupra desvoltării problemei, vd. T. VIANU, Dualismul Artei, 
1925. 

2 AL, ODOBESCU, Pseudo-Kyneghetikos, ed. Al. Busuioceanu, pag. 121—142. 

3 M. BARRÈS, Du Sang, de la Volupté et de la Mort, Plon, pag. 257—258. 

4 Trebue să adăugăm că ODOBESCU nu rămâne totdeauna la « concentrarea 
internă », Descrieri obiectiviste ale operelor de artă, în care relevă mai cu seamă 
valorile de expresie, sunt numeroase în Pseudo-Kyneghetikos. Vd. d. p. fru- 
moasele pagini consacrate Dianei din colecţiile Luvrului, Dianei de Goujon și 
Sft. Hubert de Dürer, în op. cit., pag. 54 urm. 

5 R. MULLER-FREIENFELS, Psychologie der Kunst, vol. Ka pag. 66 urm. 

€ P. BOURGET, Sensations d'Italie, pag. 39 urm. 

? B. BERENSON, Die Mittelitalienischen Maler, tr. germ., pag. 147 urm. 

2 R. ZIMMERMANN, Ästhetik als Formwissenschaft, 1865, pag. 21. 


9. CATEGORIILE ESTETICE 


1 Vechiul tratat despre Sublim, al unui autor grec necunoscut, a fost de 
curând tradus în româneşte și însoţit de consideraţii asupra autorului trata- 
tului de d-l C. BALMUŞ, în ed. «Adevărul», 1935. Asupra importanţei lui în 
formaţia doctrinei clasice franceze, pentru care mijlocise comentariile lui 
BOILEAU, vd. H. v. STEIN, Die Entstehung der neueren Ästhetik, Pentru des- 
voltarea problemei, izvoarele capitale sunt: E. BURKE, Inquiry into the origin 
of our ideas of the sublime and beautiful, 1756; M. MENDELSSOHN, Über das 
Erhabene und Naive in den schönen Wissenschaften, 1761; V. KANT, Kritik 
der Urteilskraft, §§ 23—29; FR. SCHILLER, Über das Erhabene, etc. 

2 FR. SCHLEGEL, Über das Studium der griechischen Poesie, 1797, in Fr. 
Schl.’s Jugendschriften, ed. I. Minor, I, 85 urm. ; V. HUGO, Préface de Cromwel, 
1827. 

3 K. ROSENKRANZ, Ästhetik des Hässlichen, 1853. 


4 Vd. în același sens R. HAMANN, Ästhetik, ed. 2-a, 1919, pag. 102 urm, 


5 J. VOLKELT, System der Ästhetik, vol. II, pag. 181 urm. 

Cp. asupra teoriilor despre tragic lucrarea capitală a lui J. VOLKELT 
Ästhetik des Tragischen, 1896, 3. Aufl. extinsă în 1917 cuprinzând o bogată 
bibliografie a problemei. 


Kee 

? Tezele principale în teoria comicului sunt bine sistematizate, în G. DUMAS, 
Traité de Psychologie, vol. I, pag. 691 urm. O temeinică valorificare critică a 
contribuţiilor psihologice mai noui în TH. LIPPS, Komik und Humor. Asupra 
humorului, vd. şi lucrarea lui H. HUFFDING, Humor als Lebensgefühl. 

3 Cp. K. ROSENKRANZ, op. cit., pag. 36 urm. Asupra întregei problematice 
a urîtului în idealism, vd. E. v. HARTMANN, Die deutsche Ästhetik seit Kant, 
pag. 363 urm. Vd. şi contribuția mai nouă a EMMEI V. RITTOOK, Das Hässliche 
in der Kunst, Ztschr. f. Ästh, XI. Bd. 1916, pag. 4 urm. 

? Asupra crizei moderne a tragicului, cu referire la Pirandello, vd. ADR. 
TILGHER, Saggi sul teatro moderno contemporaneo, ad. III, accresciuta, 1929 

w Cp. FR. NIETZCHE, Der Fall Wagner, 1888. 

11 PLOTIN, Enneade, VI, 7, 22 Cp. interesantele considerații ale lui H. BERG- 
SON, Les données immédiates de la conscience, 1888, 20-e. ed. 1921, pag. 9 urm. 
Asupra problemei grațiosului, vd. bogata monografie cu multe vederi originale 
a lui R. BAYER, L/Esthâtique de la grâce, 1934. 

12 FR, SCHILLER, Über Anmut und Würde. 

